
Suverenitetas. 
A. Suvereniteto problemos ir sąvokos istorija. 


I. Antikinė senovė. 


Valstybės ekskliuzivizmas antikinėje senovėje  . A " 
Maiestas, potestas, imperium, pax — antikinėje Romoje . a 
Isakytiné pax — imperializmo problema. 

Graikijos fenomenas ir jam analogijos įvariuose sociališkai civi- 
lizacinio ekskliuzivizmo reiškiniuose . š à š 


II. Viduramžiai. 


Visuomenės ir valstybės suirimas ir barbarizacija žlugus Vakarų 
Romos imperijai. š à z ; à P : 
—XI amžių gadynės studijų trūkumai 
Romos-Katalikų Bažnyčios socialinis vaidmuo žlugus Vakarų 
Romos imperijai. 
Vakarų civilizacijos ir šios civilizacijos visuomenė - — Krikščionija 
Romėnų teisės socialinis vaidmuo ankstyvame viduramžyje . 
Personalinė teisės sistema barbarų „valstybiniuose“ kūriniuose . 
Personalinės teisės sistemos veiksniai . $ , , P 
Teisės personališkumo painiava. 
Teisės personališkumo anarchinis momentas "rudimentinėje: val- 
stybéie . ' 
Rašytosios teisės veiksnys ir io "vaidmuo "ankstyvame viduramžy 
„Leges Barbarorum“ ir „Leges Romanorum“ . 4 " 
Gimstanti įstatymų leidimo funkcija ankstyvame viduramžy . s 
Personalinės teisės sistemos irimas ir rasės įpročių vietos ipro- 
čiais keitimas " s 
Bažnyčios teisės procesas ir jo "padarinys: Kanonų teisė à 
Romos viešosios teisės veikimas ankstyvame viduramžy: isaky- 
tinės „pacis“ tradicija. 5 s 2 š š 
Karolis Didysis; jo galia ir jos projekcijos krikščionijos periierijos 
Šventoji Romos Imperija . : à S ` 
Urbanizmo stoka Germanų socialinėje santvarkoje . 5 


Urbanizmo smukimas ir viešosios galios išsiblaškymas ankstyva- 


me viduramžy . à 2 > 2 
kios titulai Krikščionijos "politinei "organizacijai š 5 j E 
„Šventosios“ titulas viduramžių Romos Imperijai . E : 
kurtosios Šventosios Romos Imperijos likimas  . 5 
ventoji Romos Imperija — didžioji stilinga viduramžių socialinių 
idėjų sintezė ir fikcija " NM s 
Teisinés Sventosios Romos Imperijos fikcijos "vaidmuo | 3 


Du valstybės kūrybos keliai viduramZy .  . PET d 
Universalinė valstybė monistiniu Bažnyčios mokslu . - 
Bažnytinės Imperijos racionalizavimas : á 3 ; 


„Socerdotii“ ir „imperii“ ginčas . s 
Palaikydama Imperiją Bažnyčia kliudė vietos "valstybei įsikurti p 


Dviejų kardų legenda ir bažnytinė jos interpretacija . 2 b 
Dviejų kardų legenda valdovų interpretacijoje 3 $ 2 2 

Monumentinės socialinės santvarkos koncepcija viduramžy (prof. 
Redslob'o žodžiais) . 

Ne monizmo alternatyva (Bažnyčia ar Imperija), bet. monizmo 
(Bažnyčia) ar dualizmo (Bažnyčia ir Imperija) alternatyva — 
Viduarmžių socialinės santvarkos viršūnės formulėje . š å 
Marsello Paduviečio doktrinos fenomenas . P : z 
Dualizmas monizme 

Tikybiniai Bažnyčios prioriteto motyvai. Sacredotium, imperium 
tyrannicum, imperium justum . i à " é 5 
Prioriteto ar pariteto problema . " š 

Imperializmo (imperium mundi) doktrina . 

Valdovų vainikavimas (karūnavimas) 

Išvada: Bažnyčia buvo besikuriančios valstybės priešininkė socia- 
linėmis savo monistinio mokslo išvadomis  . è : R R 
Bažnyčia, kaip vienas vidaus anarchijos veiksnių . 

Anglų ir Prancūzų karaliai kovos priešaky. „Cives Romani“, 
Išvestinis karaliaus titulas š š n " ; " , 2 
Miestų valstybės $- 8 5 2 i. E : | : Š 
Graikų „polis“. ir „autarkija“ 

Municipalinės miestų bendruomenės "Romos Imperijoje „civitas“ 
ir „territorium“ . 

Municipalinės organizacijos "žlugimas ir jos atgimimas XI amžiuje 
Susijusi su urbanizmu korporacinė profesinė organizacija . š 
Italijos miestų respublikos . a z s > 
Anglų socialinių kovų padarinių savotiškumas . 

Prancūzija — išorinio valstybės suverenumo lopšys. Popiežių 
Aviniono nelaisvé . à " " à à š 
Popiežių Aviniono nelaisvės ivertinimas ; 

Viduramžių vidaus anarchija 

Feudalizmas , 

Viduramžių socialinės santvarkos veiksniai. Kai kurie šios san- 
tvarkos bruožai paskutiniame Romos Imperijos laikotarpy . 
Germanų socialinė santvarka Tacito laikai. Civitas; concilium, 
pagus, princeps; dux, comitatus, rex S 5 s 3 š s 
Barbarų „monarchijos“ Romos imperijos griuvėsiuose . 

Jus hospitalitatis. Antrustionai; „asmens rekomendacija“, vassi, 
seniores . . 

„Žemės rekomendacija“ : Praecarium: beneticium; immunitas. 
Krikščionių Bažnyčia Romos Imperijoje . š 

Bažnyčia ankstyvame ipid: jos privilegija turto ir juris- 
dikcijos atZvilgiu . " " 
Feudinés santvarkos elementai. FiePas: sėniorai ir vasalai; 
feudinė grupė . a 3 à à š š . š . 
Seniorijos institucija .  . . 

Žemės valdymo kategorijos feudinėje visuomenėje. z 
Luominės kategorijos feudinėje visuomenėje. Bajorija . 

Riterių institucija 5 

Riterių moralė, kaip svetimas sui generis fenomenas krikščioniš- 
koje civilizacijoje . p š . é : 3 2 à 
Tarpinis laisvųjų žmonių Tuomas 2 

Valdiniai („les serfs“) 

Privatiniai karai ir Bažnyčios bei valdovų kova su "iais . 

Teismas ir mokesčiai 3 " À R 

Bažnyčia, kaip anarchijos veiksnys . à s : s 

Prancūzijos karalių akcija prieš feudalizmą . 

Pačiame feudalizme pasireiškęs judėjimas absorbuoti fiefus se- 
miorMnaddalii— —. ^a à o4 © E % © 9 

IIl. Suvereniteto koncepcija. 


Ligistai . 

Roményu teisės studijų renesansas ir legistų Tunkcija " 
Suvereniteto savokos turinys . P P . è 
Poleminė, defenzyvinė suvereniteto "kilmė , 

Jonas Bodin ir io patiektoji suvereniteto formulé 5 
Teigiamas ofenzyvinis momentas Bodin'o suvereniteto doktrinoje 
Monarchinė suvereniteto konstrukcija Bodin'o doktrinoje 
Suverenitetas — subiektyvinė teritorinė valdovo teisė; rezervai 
Monarchija, kaip teisės viešpatavimas ; P 3 4 
Teisėtumas — monarchijos esmė Bodin'o mokslu " 

Bodin — Luomu Seimo biudžetinės galios gynėjas 

Bodin'o teisinės opozicijos teorija P a 

„Valstybės valdovo asmeny“ 

Teisinės ir despotiškos monarchijos. susikirtimas karaliaus kon- 
flikte su parlamentais Prancūzijoje . 

Krikščioniškas dieviškas valdovo suvereniteto teisės titulas, kaip 
veiksnys, paraližuojąs despotizmo daigus nuongrelinėis suvere- 
niteto konstrukcijoje . a 4 " 
Bažnytinė tarnybinės valdovo galios doktrina . 

Teisėtos ir neteisėtos jėgos, galios perZengimas ir „justum bellum" 
savokos prie$ suvereniteto savoka . ‘ n " 
Paties Dievo teismas valdovo darbams . 

Valdovo atsakomybė Bažnyčiai . 

Vox populi — vox Dei. 

Dievo Apvaizdos teisės doktrina moderninèie konstitucinėje mo- 
narchijoie " 

Poniškumo daigas legistu monarchiniame suverenitete ir socia- 
linis principas bažnytinėje valdžios koncepcijoje 

Mišrios valdovo galios koncepcijos Jb ios Kaizerio Vilhel- 
mo II pareiškimai . à s é š 5 š 
Prancūzų „administracinė monarchija“ ; 
Socialiniai veiksniai pačioje monarchinėje doktrinoje " 
„Monarchomachų“ judėjimas 

Prancūzija ir Anglija suvereniteto problemos atžvilgiu . 

Igimtuju teisių sąvoka, kaip reakcijos prieš monarchinį suvere- 
niteta veiksnys 

[gimtųjų žmogaus teisių sunaudojimas absoliutinės monarchijos 
konstrukcijai: Hobbes'o teorija . . 7 
Dvi ypatingos teorinės absoliutinės monarchijos konstrukcijos — 
patrimonialinė ir patriarchalinė . " . š s d 
Patrimoninė teorija " 

Feudiné patrimoniné koncepcijos kilmé à 

Patrimoninio aspekto pastovumas absoliutinéje monarchijoje. 
Patrimoninis principas Hallerio doktrinoje 

Patriotinis dominii principas prof. Areas valstybės valdžios 
teorijoje s. 3 4 a 
Dominialinių prof. Jaščenkos tezių kritika . 

Patriarchinė teorija | B k 

Apšviestasis absoliutizmas . 

Monarchijos klasifikacijos problema . 

Prademokratinio judéjimo funkcija . 

Prademokratinio judėjimo funkcijos elementai: `a. sulaikyti tai, kas 
monarchijos tapo perdėta ir b. užbaigti tai, kas monarchijos liko 
neužbaigta E B k 2 ^ 3 : 
Individualizmas ir visuomenés "atomizacija prademokratiniame 
judėjime. " ` > 3 š s 4 s " s s 

Ginčai dėl korporacijų etatizavimo monarchijoje 

Suvereniteto teisės ir titulo pakeitimas: tautos teisė, kurios pir- 
mykštis titulas ne Dieve, bet gamtoje 

Gamtinis suverenas — ne vienas valdovas, bet kiekvienas žmo- 
gus. Tautos suverenitetas gamtinių suverenų sutartimi . 

Dvi steigiamosios sutarties koncepcijos: a. visuomenės sutartis 
ir b. pasidavimo (valdovo įkūrimo) sutartis x : 
Hugo Grotiaus koncepcijos visuomeniškumas . : k à 
Viduramžių „pactum subjectionis“ ir „Lex Regia“: Šių sąvokų 
skirtingumas nuo individualistinio »Contrát Social". o 2 
Hugo Grotiaus „socialinė įgimtoji teisė“ 

Hobbes'o ir Rousseau sutapimas absoliutizme . 

Locke'o ir Rousseau koncepcijos palyginimas; viešosios subiek- 
tyvinés individų teisės liberalinėie Locke'o konstrukcijoje ir po- 
litinės piliečių teisės Rousseau konstrukcijoje . 

Anarchinis momentas Locke'o liberalinėje doktrinoje ir jojo ry- 
šys su Anglų sociališkai-politiniais principais . r š 3 
Locke'o mokslas — politinio liberalizmo šaknys . 

Rousseau demokratiia — liaudies absoliutizmo demokratija . 
Locke'o demokratija — liberalinė buržuazijos jaunystės demo- 
kratija , š . < 
Antiliberalinis kursas moderninėje buržuaziioje 

Fašizmo, kaip buržuazijos reakcios koncepcija . 

Rousseau mokslo sudėtingumas . 

Laisvės ir absoliutizmo momentai Rousseau doktrinoje š 

G. Gurvitch ir Joseph-Barthélemy bei Paul Deuz apie Rousseau 
doktrinos paradoksinius elementus . 

Georges Sorel'io pastabos dėl Rousseau "doktrinos ir jos socia- 
liniy padariniu 

Locke'o, Montesquieu ir Rousseau idejų "bei tezių sukombinavi- 
mas demokratijos jaunystėje 5 . P í 4 E 
Demokratija Europoje ir Siaurés Amerikoje 

Aristokratiné elito demokratija; antikiné senové (Graikija), Len- 
kų — Lietuvių Respublika . 

Bendrosios valios ir reprezentacinės tautos suvereniteto koncep- 
cija " 

Tauta — krašto žmonių upė; "testinė tauta, abstrahuota nuo 
individu " ; , š » 
Tauta, kaip personifikuotas socialinis reiškinys 

Individualistinis momentas perkeltas iš suvereniteto į reprezenta- 
ciją. Gyvoji tautos karta . 

Gyvoji karta, kaip gaivališka suvereno (tautos)  reiškėja; jos 
individualistinė koncepcija, pasiskolinta iš preserontimaitute tra- 
dicijos A H 
Dirbtinis asocialinis indvidas ir "gamtinis "socialinis: žmogus . 
Teisinė tauta ir ios ryšis su gyvaia tautos karta " 
Individualistinio principo teisinis sudraudimas reprezentacinėje 
demokratijoje 

Funkcionališkai- reprezentacinis teisinės tautos pobüdis paveikia 
jos personalinę konstrukciją 

Reprezentacinis principas atpalaiduoja išvestinius atstovus nuo 
pirminių . 

Despotizmo daigų "slopinimas ir „socio-demmokratijai" dirvos ruo- 
šimas reprezentacinéje demokratijoje 

Įdomus G. Gurvičiaus demokratinio suvereniteto konstrukcijos 
suderinimas su klasikinės reprezentacinės demokratijos premiso- 
mis r š š s ; š š " " y s 

- Klasikinės teisinės valdžios Spr deakoldus principai edipi 


cinéje demokratijoje E ; " 3 f 
Steigiamoji ir isteigtoii valdžia . 

Rašytoji konstitucija, kaip tarpininkė tarp steiziamosios ir isteig- 
tosios valdžios ir suverenumo sandėlis . ` . į 5 
Rašytoji konstitucija, kaip teisinis valdžios titulas ` " 5 i 
Steigiamojo seimo teorija . : E B š : 
Steigiamosios galios reiškimosi schema | 5 

Įsteigtoio teisinio momento pasireiškimas steigiamojoje ‘galioie 
Konvencionaliné teisinės tautos ir mandatinio steigiamoio seimo 
steigiamoii galia K . 1 P ; r 
Steigiamojo seimo teorija tesudaro steigiamosios galios tiktai 
konstrukcinį variantą . 

Amerikiškas ir pr. ancūziškas steigiamosios galios teorijos variantai. 
Amerikiško steigiamosios galios teorijos varianto evoliucija vals- 
tybėse. Massachusets'o metodas ir Connecticut'o bei Rod-Island'o 
metodas s t á 
Steigiamosios galios konstrukcinė forma USA federacijoje 5 A 
Steigiamosios galios sąvoka Didžiosios Prancūzų Revoliucijos 
pradžioje a : P : > x 
Siéyès'o steigiamosios "galios doktrina ; 
Prancūziškas steigiamosios galios teorijos variantas. Jo tezės 
Nuolatinė funkcionalinė įsteigtoji valdžia konstitucijos ribose 
Konstitucijos keitimo ir papildymo galia įsteigtoioie valdžioje 
Isteigtoji konstituciios keitimo galia nemem nuslopinti suvere- 
nine steigiamąją galią . " š 5 2 4 . " r 
Siėyės'o doktrinos gyvumas ir vertė . 

Tiesiogiškai-demokratinė įsteigtosios konstitucijos "keitimo galios 
forma Amerikoje ir reprezentacinė forma Prancūzijoje . " . 
Konstitucinės konstrukcijos apsaugos problema . . 
Psichinė konstitucijos apsauga USA: konstitucijos kultas 
Woodrow Wilson apie USA konstitucijos kultą  . 


. USA konstitucijos kultas ir ios pataisos . 


USA konstitucijos evoliucionavimas teismo interpretacijomis 
(Marshall) ir konstitucinės praktikos precedentais bei įpročiais 

. Demokratiškai-revoliucinis tikybinis iausmas Europos kontinente 
“ (Prancūzijoje) 


„ Kelių funkcioninių konstitucinės (isteigtosios) valdzios viršūnių 


sudarymas, kaip konstrukcijos apsauga . 


. Galios suskirstymas funkcioninèmis sritimis veikia prieš dikta- 


türos pavoiu . 


À Anarchijos pavoius funkcioniuiame valdžios suskirstyme; steigia- 


mosios galios ir konxSiucijas monizmas, kaip apsauga prieš Si 
pavojų 


. Klasikinė demokratinė reprezentacinės valstybės valdžios kon- 


strukcija; ios įsigalėjimas Amerikoje ir ios likimas Europoje . 3 
. Formalinés demokratijos evoliucijos problema . : : 2 

. Formalinès demokratijos politinė doktrina 

. Formalinė demokratija ir nacionalinis principes (G principe des 
nationalités“) , s; : 4 

. Nacionalinio principo kilmés ieškojimas visuomenės sutarty . 

. Nacionalinio principo šaknys klasikinėse reformuotos demokrati- 


ios sąvokose 


. Naturalinių sienų ir nacionalinio principo: reiškimasis Didžiosios 


Revoliucijos karuose . z : 


. Demokratiios senéjimo reiškiniai ir jos sunaudojimas kontrrevo- 

114. Demokratija Amerikoje ir Europoje . š " ` , " 
115. Revoliucinio ir romantiško demokratijos elemento atgimimas 
„Liaudies Fronte“ : : m " š 3 
IV. Suvereniteto esmé. 
1. Subiektyviškai-teisinės suvereniteto konstrukcijos kritika 
2. Išorinis suverenitetas, kaip valstybės, tarptautinio socialinio įun- 
ginio nario ir tarptautinio asmens, subiektyviSkai-teisinis status 
tarptautiniame bendravime . " 
3. Valstybinés ir tarptautinés teisés santykis teisés pliuralizmo. švie- 
soje ; à s š x 
4. Kelseno teisės monizmas 
5. Kelseno scholastinis teisės sui generis panteizmas . . 
6. Hugo Grotiaus, Vatel'io ir Rousseau įtaka tarptautinės teisés 
koncepcijoje 
7. Solidaristinis tarptautinis sąjudis, veikiąs tarptautinės teisės pri- 
mata, ir imperialistiné agresija, ardanti tarptautini socialini jungini 
8. Tarptautinio socialinio junginio pastovumas ir jo anarchinis po- 
būdis . 
9. Tarptautinės teisés konstruavimas tarptautinio socialinio junginio 
narių valių sutapimu . r 
10. Loder'io ir Jaščenkos rezervai P B 
11. Socialinių tikslų įsigalėjimas funkcioniniame socialiniame junginy 
ir dedukcinis ju teisiškai-normatyvinis kristalizavimasis. Tarp- 
valstybinių sutarčių reikšmė . 5 
12. Vienašališki tarptautinio smurto ir isakymo aktai savaime tei- 
sinių padarinių neturi. Tarptautinės teisės nuostatais jų padari- 
niams reikalingas sutarties ar teisinės kompetencijos titulas . , 
13. Teisinio t. vad. „Ambasadorių Konferencijos“ aktų pobūžio pro- 
blema. Prof. Scelle'o teigimų kritika. R A 
14. Tradicinių tarptautinės teisés nuostatų krizė, paveikta ` naciona- 
linio principo“ evoliucijos . 
15. Nacionalizmo ir rasizmo stilizuojamas „tautų "apsisprendimo tei- 
sės“ principas ir jojo padariniai . " 5 š ; 
16. ,Pacta sunt servanda" nuostato reikšmė . " . x 
17. Išvidinis suvereniteto arba valdžios suverenumas , " . 
18. Valdzios suverenumas nesudaro valdančiųjų suverenumo: valsty- 
bėje „suverenumo“ nėra . š 
19. Valdžios suverenumas — ne asmeniškas valdančiųjų, bet Socia- 
linis visos funkcioninės grupės fenomenas  . z z 
20. Suvereniteto reliatyvumas . " S 5 à à 
Resumé (prancūziškai) "M 5 zo à x 2 9 8 


Vardu rodyklé . é z 
Dalykų rodyklė . : à 5 5 5 i " 4 : à 

Autoriaus žodis. 


Rašinys, kurį čia patiekiu spaudai, įeina į mano sumanytą 
rašinių ciklą „Valstybė ir jos konstitucinė teisė“, kurio I dalį 
sudaro du tomai mano rašinio, pavadinto „Valstybė“ (Vytauto 
Didžiojo Universiteto Teisių Fakulteto leidinys, „Teisės Mokslų 
Bibliotekos“ N 20 ir 21, Kaunas, I tomas — 1934 m. ir II to- 
mas — 1935 m.). II-ją ir III-ją šio ciklo dalis aš manau pava- 
dinti: II-ja — „Konstitucinės Institucijos“ ir III-ją „Valstybės 
Formos ir Konstituciniai Režimai“. Patiekiamas rašinys su- 
daro II-sios ciklo dalies („Konstitucinės institucijos“) I tomą. 
Tai yra mano „Valstybės“ betarpiška tąsa. Šis „Konstituci- 
nių Institucijų“ I tomas pavedamas ypač pamatinei šių institu- 
cijų problemai — Suverenitetui arba valstybės valdžios suve- 
renumui, kuris yra susijęs su pačia moderninės teritorinės vie- 
tos valstybės geneze. 


Drauge mano jau ruošiama spaudai ir III-sios šio rašinių 
ciklo dalies („Valstybės Formos ir Konstituciniai Režimai“). 
I tomas. Tad Il-ią ir III-ja dalį aš manau rengti ir leisti ne 
konsekutyviškai, bet paraleliškai. 


Visas trijų dalių ciklas, jei man pavyks jisai užbaigti, su- 
darytų pilną mano mokslinės Vytauto Didžiojo Universitete 
veiklos vaisių. 

Mykolas Rómeris. 

Kaunas, 1938. IX. 25. 


SUVERENITETAS 


Suvereniteto problema. 


-Ši mano darbą, kuris turi sudaryti mano sumanytojo raši- 
niu ciklo „Valstybė ir jos konstitucinė teisė“ II-ją dalį, aš pra- 
dedu suvereniteto ar suverenumo klausimu. Valstybės ir kons- 
titucinės teisės moksle tai yra klausimas sunkus ir painus. Pati 
suvereniteto sąvoka ikišiol yra labai ginčytinė moksle. Ji turi 
daug įvairių aspektų, palyti visą eilę kitokių tiek materialinio 
socialinio bendravimo, tiek teisės klausimą ir pergyveno ilgą 
funkcionaline evoliuciją, kurioje ji keitė savo konstrukciją ir 
savo socialinius patarnavimus. Jau dėlei to vieno ji būtų mi- 
nėtina ir svarstytina rašiny, pavestame socialiniam ir teisiniam 
mokslui apie valstybę. Tačiau man rodosi, kad ir valstybės 
teorijai ji nėra nustojusi reikšmės ir kad visiškas jos atmeti- 
mas, daugelio rimtų mokslininkų siūlomas ir reiškiamas, nėra 
priimtinas. 

Gal šiuo laiku suvereniteto sąvoka yra labiau puolama ir 
griaunama, negu kada nors praeity, daugelio laikoma pasenu- 
sia ir neatitinkančia ypač šios gadynės valstybinės tikrenybės. 
Be abėjo klasikinis šios sąvokos suformulavimas yra reikalin- 
gas rimto patikrinimo, daugelio rezervų ir pataisų, kad mes ga- 
lėtume nustatyti jos tikrą reikšmę ir vietą valstybės esmei pa- 
Zinti. Ši sąvoka, kurią mes tam: tikra prasme palaikysime, 
mums yra brangi dviejopai: iš vienos pusės dėl jos atliktų pa- 
tarnavimų moderninės valstybės evoliucijoje, iš antrosios — 
del jos konstruktyvinės pastovios vertės valstybinėje tikre- 
nybėje. : 

Suvereniteto savokos atsiradimo istorija yra tampriai su- 
sijusi su naujosios gadynės teritorinės vietos valstybės įsikū- 
rimo procesu, o šios sąvokos evoliucija atspindi visus sociali- 
nės ir konstitucinės tos valstybės evoliucijos momentus. 

Suvereniteto sąvokos tikslaus apibūdinimo aš čia tuo tarpu 
iš anksto patiekti nemanau. Ji mums bus ne aprioriné tėzė- 
„dogma, bet atitinkamų valstybės ir teisės problemų analizės 
išvada, kuriai mums teks sunaudoti ne tiktai moderninės vals- 
tybės istorija ir eilė su ja susijusių klausimų, bet ir daug to, 

ką mes jau esame išžiūrėję ir mėginę išspręsti pirmajame šio 
mano darbo ciklo rašiny, pavadintame „Valstybė“ (ž. Vytauto 
Didžiojo Universiteto Teisių Fakulteto leidinio „Teisės Mokslo 
Bibliotekos“ N 20 ir 21 — mano „Valstybė“ I ir II tomai, 
1935 m.). 

Visdélto prieš pradėdamas dėstymą ir analizę, kurių išva- 
doje mes turime nustatyti ir suprasti suvereniteto sąvoką, aš 
bent pačiais bendrais bruožais turiu įei dar ne apibūdinti tiks- 
liai, tai bent paliesti ir nurodyti, kas priimta šio „suvereniteto“ 
ar „suverenumo“ („souveraineté“) vardu ar terminu vadinti, 
kad mes galėtume pačiame klausime orientuotis. Kitaip sa- 
kant — reikia tuo tarpu bent klausimas pastatyti. 

Suverenine vadiname tokią galią, kuri nuo jokios aukštes- 
nės nepareina ir, pati nebūdama subordinuota yra sociališkai- 
normatyvinės funkcijos šaltinis, ios monopolinis sprendėjas. 
Aš čia dar nepasisakau nė teigiamai nė neigiamai ir toli gražu 
netvirtinu, kad tai būtų tikslaus apibūdinimo formulė, kuriai 
aš pritarčiau ir priimčiau valstybinės konstitucinės teisės moksle. 
Tai yra tiktai griežtas elementarinės šios painios sąvokos as- 
pektas, taip sakant — jos bendras rėginys — pirmuoju žvilgs- 
niu. Ir tuoj kyla klausimas, ar mes tokią galią valstybėje kon- 
statuoti galime ar šitokis reiškinys valstybėje yra, ar jisai lydi 
socialinį ir teisinį valstybės fenomeną. 


A. SUVERENITETO PROBLĖMOS IR SĄVOKOS 
ISTORIJA. 


I. Antikinė senovė. 
1. Valstybės ekskliuzivizmas antikinėje senovėje, 


Senovėje moderniškoji suvereniteto sąvoka buvo iš viso 
nežinoma ir anos gadynės valstybėje nebuvo tokių reiškinių, 
kurie būtų šią sąvoką valstybės atžvilgiu iškėlę. Kaip teisin- 
gai pastebi Georges Jellinek — „Senovėje žmonės negalėjo su- 
vokti suvereniteto del šios labai svarbios istorinės aplinkybės. 
Senovės pasaulyje nebuvo kaip tik to, kas viena tik ir tegalėjo- 
žmonių sąmonėje suvereniteto sąvoką iškelti: nebuvo valsty- 
binės valdžios ir kitokių valdžių kita kitai priešais pastatymo“ 

(G. Jellinek — „Obščeje ucenije o gosudarstve“, jo garsaus 
„Allgemeine Staatslehre“ S. Z. Hessen'o vertimas į rusų kalbą, 
II leid., St. Peterburg, 1908 m., 321 pusl.). Iš tikrųjų — aukš- 
čiausios, o ypač nuo kitos aukštesnės galios nepareinančios 
valdžios sąvoka, kaip tam tikro valdžios pobūdžio, tam tikro 
reiškinio sąvoka negalėjo kilti ten, kur nebuvo kelių valdžių 
rungtynių, jų varžymosi ir nebuvo: tam tikro paritetinio jų san- 
tykiavimo, reikalingo teisinės šio santykiavimo konstrukcijos. 
Jau mano rašiny „Valstybė“ (II tomo 2 ir 3 pusl.) buvau 
nurodęs, kad „Senovės valstybei charakteringas buvo stengi- 
masis padengti visą socialinį bendravimą, išplėsti valstybinę 
forma į visą visuomenę, kitaip sakant, neapriboti valstybės 
tam tikromis teritorinėmis sienomis ir nelaikyti jos tam tikru 
apréZtu teritoriniu vienetu, bet steigti universalinę, pasaulinę 
valstybę... Jei šios valstybės kūrybos pastangos kildavo 
greta keliuose centruose, tai tarp jų kildavo kova už pasaulinį 
viešpatavimą ... Pasaulinės valstybės idėja arba kitaip sa- 
kant valstybės, padengiančios visą socialinį bendravimą ir ne- 
paliekančios nieko socialinio už savo ribų, — ši idėja lydėjo 
beveik visus senovės valstybinės kūrybos reiškinius. Nuo šios 
idėjos neatskirtinas buvo ir karas už pasaulinį viešpatavimą, 
nuolatinė tarp kylančių valstybinės kūrybos pastangų kova“. 
Tokia buvo bendra socialinės tikrenybės taisyklė. 
„Antikinė istorija — sako prancūzų Strasburgo profeso- 
rius Redslob (Redslob — „Histoire des Grands Princi- 
pes du Droit des Gens depuis l'antiquité jusqu'à la veille de la 
Grande Guerre“, Paris, Rousseau et C-ie, Editeurs, 1923 m. 
58 pusl.) — „yra persisunkusi dideliu judėjimu, kuris yra griež- 
tai priešingas valstybės laisvei. Tai yra pasiryžimas viešpatauti 
pasauliui. A&tuonioliktosios dinastijos Egiptas, Assyrija, VII-io 
amžiaus Medija, VI-jo amžiaus Babylonas, milZiniSkoji Persų 
karalystė Kyro, Kambyzo ir Dariaus laikų, pagaliau Aleksan- 
dro Imperija — tai yra judėjimai, besireiškią ankstyvesnėje 
gadynėje. Vėliau kyla Romos galia — dar tvirčiau pagrįsta 
ir dar platesnio mąsto. Savo ginklų iėga ji apima ir sudraus- 
mina (elle enserre) krikščioniškąją senovę ir vėliau savo idė- 
jos spinduliavimu — viduramžius“ (Apie tą patį senovės val- 
stybinės idėjos universalumą žiūrėk: Jaščenkos „Tarp- 
tautinės teisės kursas“, Kaunas, 1921 m., Teisių Fak. leidinys, 
55 ir 66—67 pusl.). zd 

Ir štai, kadangi vienas elementarinių ir klasikinių suvere- 
niteto sąvokos aspektų reiškiasi tuo, kad suvereninė yra toji 
galia, kuri nuo jokios kitokios galios nepareina, tai kad šis: as- 
pektas paaiškėtų ir ypač, kad jisai įgytų teisinio normatyvinio 
principo pobūdį reikalinga, kad būtų kelios ar bent dvi paralė- 
lios galios, tarp kurių būtų nusistojusi ir uZsifiksavusi pariteto 
lygsvara. Šis suvereniteto aspektas, kiek jisai liečia tarp- 
valstybinius santykius, būtinai numato teisinį šių santykių po- 
būdį, — jų tam tikrąjį sutvarkymą normatyviniais principais, 
isigaléjusiais santykiaujančių sąmonėje. To kaip tik nebuvo. 

„Karas yra beveik vienintėlė priverstinio tautų suartinimo 
priemonė“ — sako Paul Fauchille, kalbėdamas apie tarp- 
tautinės teisės problemą senovėje (Z. Paul Fauchile — 
„Traitė de Droit International Public“, VIII laida, Paris, Rous- 
seau et C-ie, Editeurs, 1922 m., I tomas I dalis, 68 pusl.). „Prieš 
garsiuosius savo karus Graikai vos težino apie Persų egzis- 
tavimą. Į prekybinius su iais santykius jie įeina tiktai juos nu- 

- galėję. Finikiečių ir Graikų kolonijų įsteigimas be abėjo pa- 
veikė pastovesnius ir švelnesnius santykius su svetimaisiais. 
Vis dėlto tikroji tarptautinė teisė šiuo laiku dar neisiküré. Tik- 
tose. Tam tikra tikybinė pagarba lydi ir apsaugoja svetimų 
tautų pasiuntinius. Jie yra Dievų globoje. Jų įžeidimas pa- 
veiktų dangaus rūstybę. Taip pat randama keli svečių teisės 
pavyzdžiai. Priimta iškilmingai skelbti karas ir iškilmingai 
sudaryti taika ...“ (op. cit., 63—69 pusl.). 


2. Majestas, potestas, imperium, pax — antikinėje Romoje. 


Romos valstybėje, kuri valstybingumą buvo ryškiai išplė- . 
tusi ir praktiškai ištobulinusi, tapo iškeltos universalaus (vi- 
suotinio, pasaulinio) „imperii“, taip pat Romos „majestatis“ 
ir „potestatis“ sąvokos. Tačiau nepriklausomos, teisiškai nuo 
kitų nepareinančios valstybės sąvokos nebuvo. Romėnams 
tatai nerūpėjo, nes jųjų pačių galia ir valstybė turėjo būti ir 
tapo pasaulinė — imperinė (imperialistinė), o ne vietos teri- 
torinė tarp kitų valstybių, ir tą savo pasaulinį viešpatavimą jic 
rėmė — jėgos ir faktiniais įvykių padariniais; kitų gi valsty- 
binių junginių atžvilgiu jie tos teisinio nepareinamumo sąvo- 

kos neišplėtė, nes jie jųjų nepriklausomybę kaip tik neigė, savo 
santykius su jais spręsdami savo jėga ir savo viešpatavimu 
(faktiniu ir teisiniu visuotiniu imperium'u, kuriam kitų valsty- 
bių nepriklausomybė prieštarautų). . 

Tie patys trys mūsų paminėti autoriai šitaip teisingai šiuo | 
klausimu pasisako: „Romėnų galvojimas visuomet praktiškai, 
— sako G. Jellinek (op. cit., 320—321 pusl.), — buvo nu- 
kreiptas tiktai į faktinius santykius. Šiuo atžvilgiu nebuvo jo- 
kio reikalo lyginti Romos valstybė su bet kuriomis .kitomis 
greta jos veikusiomis arba jai subordinuotomis valstybėmis, 
kad šiais palyginimais būtų nustatyta esminė valstybės sąvo- 
kos žymė. Atvirkščiai — valstybinio suverenumo pripažini- 
mas ir paskelbimas griežtai prieštarautų Romos politikai, pa- 
vedančiai rėgiamą valstybinę nepriklausomybę toms tautoms, 
qui majestatem populi romani consiter servant. Išsitarimai gi, 
kaip majestas, potestas ir imperium, reiškia romėnų "tautos di- 
dybę ir galybę, civilinę ir karinę galią. Jie neapibūdina valsty- 
binio vyresniškumo turinio ir ribų, nesprendžia Romos nepa- 
reinamumo nuo svetimų valstybių... Kad „būti“ ir „suvokti“ 
— tai nėra tas pats, — tatai rodos niekur nesireiškia taip ryš- 
kiai, kaip kad Romoje, kur disponavimas galios ir tvirtas ga- 
lios pajautimas nepaveikė atitinkamo teorinio valstybės sąvo- 
kos nustatymo“. 

Romoje „įvairiais pritaikimais privatinė teisė yra plačiai 
atidaryta svetimiesiems“ — sako Fauchille (op. cit., 70); | 
„tam tikras pretorius, pretor peregrinus, yra pavedamas jiems 
teisingumą teikti ir jų teisę tvarkyti; tam tikrų actiones ficti- 
tiae formulės jiems palengvina savo privatinius reikalus ap- 
ginti. Tačiau kitoms tautoms Romos Senato politika yra kieta. 
Visi karai yra pavergimo kova. Visuotinio viešpatavimo no- 
ras ir aistra tvarko ir valdo visą Romos galios politinį plėti- 
mąsi. Istorinis Romėnų pašaukimas yra nesuderinamas su 
tarptautiniais taikingo pobūdžio santykiais. Viešoji tarptau- 
tinė teisė negali gimti, ne del mokslinių pažiūrų netobulumo, 
bet del Romos politikos padarinių. Didieji juriskonsultai, ku- 
rie sukūrė civilinę teisę, įkvėpusią visas modernines legislaci- 
jas, Papinianas, Ulpianas, Afrikanas, ir kiti, lygiai taip pat su- 
gebėtų nutiesti viešosios tarptautinės teisių pamatus, jei šis 
ypatingas teisės mokslas nebūtų buvęs taip griežtai nesuderi- 
namas su palinkimu viešpatauti visam žinomam pasauliui. 

Su tautomis, kurios driso kovoti savo nepriklausomybei 
apginti ir išsaugoti, Roma elgiasi griežtai, beveik Žiauriai. Ji 
negalėjo pakęsti nė konkurentų nė lygių. Aplink save ji teno- 
rėjo matyti tiktai aneksuotas provincijas, pavergtas tautas, 
kuriose jos prokonsulai pralobdavo ir paskutiniame Respubli- 
kos laikotarpy kurdavo savo pasakiškus turtus. Kaip galima 
kalbėti apie tarptautinę teisę ten, kur nugalėtasis yra visiškai 
pavedamas nugalėtojo nuoZiürai?.. Teisė numato tarp tautų 
pareigų reciprocitetą, kurio amžinasis Miestas nepripažįsta. 
Valstybėms, kurios neįeina į Romos orbitą, ji nepripažįsta jo- 
kių teisių. Romos teisė tiktai sutvarko pavergtų tautų būklę ir 
suskirsto ju pareigas. Imperija galutinai realizuoja socialinę 
ir politinę Romėnų tautos vienybę. Beveik visas žinomas pa- 
saulis klauso Cezariaus. Kurgi čia viešajai tarptautinei tei- 
sei vieta? 

Savo istorijos pradžioje, kai jie dar nebuvo užsimanę pa- 
vergti pasaulį, Romėnai — sako Redslob (op. cit, 58— 
60 pusl.), — dar turėjo aiškų kitų tautų suverenumo pajautima. 
Jie pripažindavo civitas gentium, pagrįstą visų šios civitatis 
dalyvių kits kito gerbimu. Jie pasirašydavo konvencijas, ku- 
rios žadėjo draugingumą, taiką, saiunga ir vaišingumą. Tai 
buvo foedera aegua (tačiau čia pat Redslob teisingai nu- 
rodo į šios ,foedere aequa" sąvokos neaiškumą ir painumą, 
kurį pastebėjo ir iškėlė didysis Romos XIX amžiaus istorikas 
Mommsen savo rašiny ,,Rómisches Staatsrecht"). ...Po- 
lybius kalba apie autonomines tautas, laisvas nuo bet kurių 
duoklių ar mokesčių ir kurios tvarkosi savo įstatymais ir savo 
bočių institucijomis. Draugingumo sutartis su svetimu val- 
dovu drauge reiškė jo vyriausybės pripažinimą ... Tačiau nuo 
to laiko, kada Romos Respublika pasiryžo pavergti pasaulį, šis 
pajautimas temsta. Kai kuri galybė ieško pasaulinio viešpata- 
vimo, ji kitoms tautoms nebegali pripažinti laisvės ir neliečia- 
mos jų valdymosi srities“ — teisingai pastebi Redslob. 

„Daugelis tautų, nuginkluotų Romėnų iėga, atsidūrė arbi- 
trališkame nugalėtojų viešpatavime. Jos tapo pavergtos ir 
jųjų teisių kompleksas („patrimoine“) tapo iš ju išplėštas, kaip 
res nullius... Kitos tautos iš Miesto rankų gavo aprėžtą auto- 
nomiją, kuri: formos atžvilgiu buvo nustatyta sutartimi („était 
scellėe dans un pacte“), tačiau faktiškai buvo Romos įstatymo 
suteikta („octroyée“). Šitokia sutartis buvo vadinama foedus 


== T 


minus aeguum. Jinai buvo pagrįsta pareinamumu, o ne lygybe. 
Šis pareinamumas visų pirma reiškėsi pastovia pareiga teikti 
karinę pagalbą, mokėti duoklę ir karo bei sutarčių teisės glo- 
bojančiai valstybei perleidimu. Šitaip — Romai pasidavę Ita- 
lijos miestai buvo atlyginti jiems jus municipii suteikimu; juju 
piliečiai gavo teisę gyventi Romoje, verstis prekyba ir indus- 
trija; jie turėjo ius connubii et commercii. Tačiau šios laisvės 
tebuvo tiktai nugalėtojo dovana, kurią jisai galėjo atšaukti .. 
Ankstyvioje gadynėje tiktai retais atsitikimais Roma pasira- 
šydavo tikras sutartis, foedere aequa, su tomis tautomis, kurių 
nugalėti jie nepajėgė ir kurių draugingumo pageidavo... 

Pasaulinė Romos Imperija kuriam laikui sucementavo pa- 
saulio taiką. Ji įgyvendino didelį sumanymą, kurį tarptautinė 
teisė siekia kitokiais keliais. Galima pasakyti, kad pavergdami 
visas tautas vienam kardui — Romėnai pašalino karą tarp tautų. 
Istorijai teko stebėti vienintelis pasauly spektaklis: imperia- 
lizmo ir taikos sintezė. Imperium Romanum buvo Pax Ro- 
mana. Tačiau ši grandiozinė sistema turėjo viena fataline 
ydą. Jinai buvo pastatyta ant smurto. omega neigė pama- 
tinę tautų teisę: laisvę“. 


3. Isakytinè pax — imperializmo problema. 


Dėl šių Redslobo žodžių turėčiau pareikšti tiktai vieną pa- 
stabą, kuri tačiau jo teisingų konstatavimų dėl Romos impe- 
rializmo, nesuderinamo su teisine valstybinio suverenumo (san- 
tykiuose tarp valstybių) sąvoka, negriauna ir nepalieëia. Kad 
imperializmo ir taikos sintezė būtų kažkokiu nepaprastu feno- 
menü, kuris pasaulio istorijoje pasireiškė tiktai vieną sykį — 
Romoje, — su tuo aš nesutinku. Imperializmui arba tajai vals- 
tybinių junginių formai, kuri yra pagrista griežtu kelių kitų 
valstybių ar į valstybę panašių teritorinių junginių vienai joms 
viešpataujančiai valstybei subordinavimu ir kurios klasikiniu 
terminologiniu iš Romos pasiskolintu pavadinimu yra „impe- 
rija“, kaip tik charakteringa yra ne sutartinė ir ne kompromi- 
sinė, bet įsakytinė „pax“. Pačioje viešpatavimo esmėje glūdi 
priverstinė taika. Imperializmo — priverstinės įsakytinės ,,pa- 
cis“ — sąvoka yra kilusi iš Romos Imperijos, bet ii nėra drauge 
su Romos Imperija žuvusi ir mirusi. Ji ją pergyveno ir tebėra 

gyva ikišiol. Ji buvo gyva tiek idėjų ir realių pastangų srity, 
ji buvo ir iš dalies tebėra gyva įvairiuose bent sritinėse pasau- 
lio organizacijos reiškiniuose. Tiesa — gal vienai Romai pa- 
vyko įgyvendinti pasaulinė „pax“. Kitais laikais ir kitur ši 
imperialistinė „pax“ buvo labiau sritinė, tačiau būdavo labai 


plati, o kartais ji labai arti prieidavo klasikinę pasaulinę ,,Pa-: 


cem Romanam“. Bet ji lydi imperializmą visumet ir visur. 
Tokią „pacem“ buvo sukūręs Karolis Didysis, XIX amžiaus 
pradžioje buvo kūriama ir kurį laiką Europos kontinente jau 
buvo įsigalėjusi „Pax Napoleonica“. Plačių sritinių šitokios 
„pacis“ reiškinių pasauly netrūksta: yra charakteringoji sui 
generis „Pax Britanica“; kurį laikė tarp 1918 ir 1922 m. buvo 
sovietinė „Pax Russica“, kurią kai kas ir ikišiol SSSR-o kon- 
strukcijoje įtaria, yra ryški „Pax Japonica“ Tolimuose Rytuo- 
se, yra svajojamoji „Pax Teutonica“ ... Jos visos yra išves- 
tinės iš didžiosios galingos „Pax Romana“, kurioje ši forma 
rado ryškiausią ir griežčiausią apsireiškimą. 

Savo vietoje mes šią problemą dar išžiūrėsime. Ir nega- 
lima neigti, kad šios imperialistinės įsakytinės „Pax“ žymės 
galima rasti ir XIX amžiaus Vienos Kongreso padariniuose, bū- 
tent jo įkurtoje Šventoje Sąjungoje („Sainte Alliance“), ir „Eu- 
ropos Koncerto“ reiškiniuose, o jos pėdsakai galima rasti net 
pačioje iš esmės konfederacinėje Tautų Sąjungoje. 

Rodos — ir pats Redslob kitose savo rašinių vietose tą pri- 
: paZista ir konstatuoja (plg. jo veikale „Théorie de la Société des 
Nations“ IIX—116 pusl.). Tad Romos Imperijos atžvilgiu ne 
tatai yra fenomenališka, kad joje pasireiškė imperializmo ir tai- 
kos sintezė, nes ši sintezė — žinoma įsakytinės taikos prasme. 
kaip kad ir Romoje, — glūdi pačioje imperializmo esmėje, bet 
tatai yra fenomenališka, kad ji savo „Pax Romana“ padarė tik- 
rai pasauline ir kad toji pasaulinė „Pax Romana“ buvo ne epi- 
zodiniu laikiniu kūriniu, kaip kad pav. Karolio Didžiojo pasau- 
linis kūrinys, bet truko ilgai, kaip pastovi ir nusistojusi sociali- 
nės organizacijos forma, kol pagaliau ir ji griuvo. 


4. Graikijos ienomenas ir jam analogijos įvairiuose sociališkai — civili- 
zacinio ekskliuzivizmo relëkiniuose. 


Visdélto antikiniame pasauly suvereniteto idėjos pasireiš- 
kimo tarptautinio bendravimo srity būtų galima laukti bent pas 

Graikus. Tiesa — kiek tatai liečia santykius tarp Graikų ir kitų 
tautų valstybių, Graikų nusistatymas nesiskyrė nuo to, kuris 
senovėje buvo tipingas iš viso tarpvalstybiniams santykiams. 
Visas kitas tautas Graikai laikė barbarais, savo įgimtais prie- 
šais, kažkokios žemesnės rūšies žmonėmis ir žmonių bendruo- 
menėmis, kurios su Graikais lygiomis santykiauti negali. Bar- 
barų valstybių jie negerbė, pastovių teisinės lygybės santykių 
su jomis užmegsti negalėjo ir nenorėjo. Tačiau patys Graikai 
buvo susiskirstę vietos valstybėmis, tarp kurių santykiai buvo 
gyvi ir reiškėsi tam tikru bendradarbiavimu, rungtynėmis, gin- 
čais bei kompromisais, reikalingais teisinio ju tvarkymo. Šiuo 
atžvilgiu galima konstatuoti tam tikra, kad ir ne visiškai tiksli, 
tarptautiškai-politinės būklės analogija tarp iš vienos pusės se- 
novės Graikų ir iš antrosios — viduramžių Krikščionijos, ypač 
vakarų Krikščionijos. Tiek senovės Graikai tiek anoji Krikš- 
čionija — buvo suskirstyti autonominiais politiniais valstybinio 
arba guasi-valstybinio pobūdžio vienetais, kurie sudarė tam 
tikrą grupę, išsiskiriančią iš bendrojo Žmonijos ar barbarų pa- 
saulio į sui generis siauresniąjį giminingą pasaulį, kad ir su- 
siskirsčiusį, bet visdėlto prieš svetimuosius solidarų, jungiamą 
tam tikro aukštesnės vienybės idėjos pajautimo. Savo siaures- 
nio grupinio pasaulio ribose atskiri politiniai vienetai tarp sa- 
ves dažnai ginčijosi, kovojo, konkuravo, kartais kits kitą nu- 
veikdavo ir pavergdavo ar prarydavo, bet prieš išorinį pasaulį | 
buvo vieningi, kaip vienos giminės, vienos idėjinės ir civiliza- 
cinės tarptautinės visuomenės nariai. Pas Graikus — šis ry- 
šis buvo nacionalinis, viduramžių Krikščionijoje jisai buvo ypač 
tikybiškai-bažnytinis, susijęs su vieningos pasaulinės, visą 
Krikščioniją apimančios, o per.tai ir visa Zmonija ateity ap- 
imti turėsiančios (nes krikščionija — tai universalinés Zmoni- 
jos branduolis) Imperijos idéja, paveldéta i$ pasaulinés seno- 
sios Romos Imperijos. 

Ir kaip viduramžių Krikščionijos laiku Žmonija ir Žmonių 
bei viešieji žmonių bendruomenių ir junginių santykiai buvo 
skirstomi dviem skirtingomis santykiavimo kategorijomis, ku- 
rių vieną sudarė santykiai krikščionijos viduje, o antrą — san- 
tykiai su išoriniu nekrikščionišku pasauliu, taip ir senovės Grai- 
kijoje tas santykiavimas buvo klasifikuojamas santykiais su 
išoriniu barbarų pasauliu. "Tiktai pirmieji — -santykiai krikš- 
‘&ionijoje — buvo reikalingi tam tikros normatyvinės socialinės 

funkcijos ir šia prasme tapo teisiniais ir užfiksuotais tam tik- 
romis teisinėmis institucijomis. Krikščionių santykiai su Mau- 
rais (Arabais), iš viso su Muhamedonų pasauliu, su kuriuo vi- 
duramžių ir naujų laikų krikščionijai teko susidurti, su Turkais, 
su stabmeldžiais ir „Saracenais“ krikščionijos periferijoje, ly- 
giai kaip pav. santykiai Vokiečių ordinų su Prūsais arba su 
Aiščiais Baltijos pajūry, Ispanų išeivių su vietos tautomis Ame- 
rikoje, iš viso baltųjų kolonistų su raudonodžiais — niekuomet 
teisiniais nebuvo ir jiems krikščionijoje gimusių ir krikščionių 
sąmonėje tvirtai nusistojusių teisinių institucijų normos ir nuo- 
statai taikomi nebuvo. Tiktai labai: pamažu — ypač viešosios 
teisės srity, kiek tatai liečia visuomeninius santykius tarp so- 
cialinių junginių, — normatyvinė teisės funkcija ėmė reikštis 
ir tvirtai valdyti santykius krikščionių su išoriniu (barbarų) 
pasauliu ir krikščioniškos teisinės institucijos tapo išplėstos į 
svetimųjų sritį Kol santykiavimas nebuvo pasiekęs socialinio 
bendravimo, bet reiškėsi tiktai faktiniais fizinės įėgos ar psi- 
chinio smurto susidūrimais, kaip kad faktiškai susiduria Žmo- 
gus su gamtos daiktais ar žvėrimis, tol apie teisės pasireiškimą 
šiems santykiams normuoti neteko kalbėti. 

Viešosios teisės srity netiktai viduramžy, bet ir naujais 
laikais, iš dalies net iki šių dienų, teisinė santykių forma ir tei- 
sinis ju tvarkymas sustodavo ten, kur mūsų civilizacijos Zmo- 
nés ir socialiniai junginiai susidurdavo su jiems svetimaisiais 
— šioje ju teisiškai-socialinėje civilizacijoje nedalyvavusiais. 
Europos valstybių santykiai su Turkais tapo teisiniais daug 
vėliau, negu kad teisinę formą įgijo santykiai tarp Europos 
bendrosios krikščioniškos civilizacijos valstybių, o net ir tada, 
kada jau santykiai su Turkais bei su kitomis svetimosios civi- 
lizacijos valstybėmis ar tautomis ar bendruomenėmis tapo tei- 
siniais, jiems dar ilgą laiką nebuvo taikomos bendros krikščio- 
niškos civilizacijos tautų sukurtos ir jų santykiuose nusistoju- 
sios teisinės ` institucijos. Teisinė santykių su svetimaisiais 
forma buvo skirtinga ir reiškėsi ypatingomis institucijomis. Ir 
net per drąsu būtų tvirtinti, kad jau šiandien šiuo atžvilgiu ne- 
daroma tarp valstybinių junginių skirtumo ir kad esą tuo pa- 
čiu teisiniu pajautimu, tais pačiais normatyviniais teisiniais 
principais, visur sprendžiama problema viešųjų tarptautinių 
santykių. Ryškiausias tam priešingas įrodymas — kolonijų 
problemos tarptautinis sprendimas ir iš viso su t. vad. spalvo- 

tomis tautomis santykiavimo metodai. Viešosios teisės prin- 
cipai, tvirtai nusistoję ir bent formališkai gerbiami santykiuose 
tarp baltųjų, ten laikomi neprivalomi ir neturį socialinio bei do- 
rinio pagrindo. 

Teisė, küriamoji tam tikroje sociali$kai-civilizacinéje ap- 
linkumoje, visuomet iš karto yra ekskliuzyvinė ir labai ilgai šį 
ekskliuzivizmą išlaiko. Ir argi ne šio ekskliuzivizmo reaga- 
vime, jo atavistiniame pasireiškime, glūdi tokie teisinio ,,sve- 
timųjų barbarų“ pažeminimo reiškiniai, kaip kad juodųjų (Neg- 
rų) teisinis (bent visuomenės teisinių įpročių srity) degradavi- 
mas USA arba Žydų teisinis degradavimas nacionalsocialisti- 
niame Vokiečių „Trečiajame Reiche“. 


Čia, kad ir atitraukia tatai mus kiek nuo tiesioginės te- 
imos, pastebėsime, kad šis teisinis ekskliuzivizmas reiškėsi ne 
tiktai socialinių junginių, bet ir inidividų teisinio status atžvil- 
giu, net ir toje srity, kurioje santykiai yra ir buvo neabėjotinai 
socialiniai, liečią nuolatinį individų su individais bendravimą. 
Šitaip senovės Romoje civilinė teisė su savo įdomiomis ir iš- 
favintomis institucijomis principiškai tvarkė socialinius san- 
tykius tiktai tarp Romos piliečių ir buvo grynai „pilietinė“ teisė. 
Svetimieji ilgą laiką nebuvo jos tvarkomi. Jųjų santykiams, 
jiems įeinant į socialinį bendravimą su piliečiais ar tarp savęs, 
savaime taip pat reikalingiems teisinės Tormos ir visuomeni- 
nės normatyvinės funkcijos, buvo pretoriaus kontrabandiniu 
metodu kūriama ypatinga labai įdomi extrapilietinė užkulisinė 
teisė, kuri tik daug vėliau susiliejo su klasikine civiline į vie- 
ningą puikią teisės sistemą, kurios vieną šaltinių ji sudarė. Ir 
tai toli gražu nėra vienintelis fenomenas, tiktai ryškus ir pla- 
čiai Žinomas. 

Mūsų viešoji teisė valstybinio ir tarpvalstybinio sociali- 
nio bendravimo srity gimė viduramžy Krikščionijoje ir tiktai 
Krikščionijos reikalams bei jos šioje srity santykiams buvo 
skiriama. Čia šiame ekskliuziviniame  sociališkai-civilizaci- 
niame pasauly, be abejo veikiamame senos ypač Romos tei- 
sinės kultūros bei tradicijos, bet visdėlto griežtai nuo Romos 
socialinių metodų skirtingam, glūdi visa moderninės viešosios 
teisės užuomazga, kurią sudaro visa eilė jos sąvokų ir institu- 
cijų, vėliau išplėstų, modifikuotų ir papildytų, bet nenutrauku- 
sių ryšių su savo šaknimis, kur ir reikės mums ieškoti rakto 

joms pažinti ir suprasti. Ten, kaip pamatysime, gimė ir su- 
vereniteto sąvoka. E 

Tokį pat uždarytą ekskliuvizini sociališkai-civilizacinį pa- 
saulį su tam.tikru „savo“ ne tiktai valstybiniu, bet ir tarpval- 
‘stybiniu bendravimu, sudarė senovėje Graikija. Tad jai Graikų 
santykiuose su barbarais ir jų valstybėmis teisė reiškėsi lygiai 
silpnai, kaip kad tarp kitų senovės valstybių arba tarp vidur- 
amžio Krikščionijos ir svetimų nekrikščionių junginiu, tai pa- 
čių Graikų tarpe tarpvalstybiniai santykiai buvo sociališkai 
gyvi ir veiklūs ir lydimi ju kūriamos ir juos apdraudžiančios 
bei tvarkančios teisės. Tatai konstatuoja ir autoriai, rašę apie 
Graikų tarptautinės teisės kūrybą ir kurių sąrašą nurodo 
Fauchille (op. cit., 69 pusl.). 

Tad būtų galima a priori laukti, kad pas Graikus būsią 
galima rasti jei ne paties valstybinio suvereniteto tarptautine 
(tarpvalstybinė) prasme, tai bent kuri į suverenitetą panaši tei- 
sės sąvoka, kuri kaip tik nustato ir apsaugoja kompromisinį, 
teisiškai nesubordinuotą tarp valstybių santykiavimo metodą. 
Tačiau priešingai šiam aprioriniam spėjimui — mes ir pas juos 
šios sąvokos nerandame. Tai konstatuoja tie patys ir kiti 
Graikus studijavę mokslininkai. Ar šis konstatavimas yra vi- 
siškai tikslus, iš tikrųjų ar Graikų valstybių — „Polis'ų“ 
(miestų) sociališkai-teisiniame santykiavime  neglüdéjo, jei 
tiksliai nesuformuluota, tai bent imanentinė teisinė jų pariteto 
sąvoka, — to aš tvirtinti nedrįstu ir linkčiau manyti, kad jos 
pėdsakai būtų galima nustatyti; tiktai šitokia studija mus 
pertoli nuvestų ir mūsų rašinio tikslams didelės naudos neduotų. 


Žinoma — tai negalėjo būti toji konkreti teritorinio suve- 
reniteto sąvoka, kuri, kaip pamatysime, kilo Vakarų Europoje 
iš viduramžio gadynės charakteringų socialinių kovų ir iš spe- 
cifinio feodalinėje santvarkoje viešosios galios jungimo su Ze- 
mės valdymu ir šios galios suskaldymo bei hierarchizavimo tais 
metodais, kuriais buvo steigiamas ir tvarkomas šis valdymas. 
Šia prasme naujų laikų legistu sukurta ir valstybės mokslui 
sunaudota suvereniteto institucija Graikuose atsirasti negalėjo. 
Ji yra moderninė, bet jokiu būdu ne antikinė. Tačiau tam tikri 
jos principų elementai senovėje kaip tik Graikų ekskliuzivi- 
niame tarpvalstybiniame arba tarp — „polisiniame“ sociališ- 
kai-teisiniame bendravime kiek aiškėjo. 

Visdėlto Graikų mokslas apie valstybę jų nėra iškėlęs. 
Šio mokslo didžiausias reiškėjas, jo tikras kūrėjas, — didysis 
Aristotelis — buvo iškėlęs, kaip jau rašiny „Valstybė“ (II to- 
mas, 3—4 pusl.) esame nurodę, — valstybės „autarkijos“ idė- 
ia, reiškiančią tačiau ne teisinį valstybės galios vyresniskuma 
kitoms jos padengiamoms socialinėms galioms ir drauge tei- 
sinį jos paritetą santyky su kitais jai paraleliais valstybiniais 
junginiais, kas yra reiškiama suvereniteto sąvokos, bet visai 
kitokios rūšies tvirtinimus, labiau moralinio ar sociališkai-ma- 
terialinio (Z. mano tėzę apie „materialinę“ ir „formalinę“ ,,so- 
cialinio bendravimo funkciją“ — „Valstybė“, I t., 287—290 pusl.) 
pobūdžio. Ir kaip tik ši Aristotelinė ,autarkijos" sąvoka, reiš- - 
kianti valstybinį universalizmą, socialinį valstybės ekskliuzi- 
vizmą, kuris, tenkindamas visus socialinius Zmoniu reikalus 
viename valstybiniame socialiniame bendravime, pašalina bet 
kurį tarpvalstybinio socialinio bendravimo reikala, — tapo iš- 
kelta ten, kur tarpvalstybinis bendravimas Graikų tarpe buvo 
visumet gyvas ir veiklus. Tai yra sui generis paradoksas, la- 
biau reiškiąs racionalistinę spekuliaciją, mėginančią pateisinti 
atskirų valstybinių vienetų išlaikymą šiame visos Graikijos 
bendravime ir jų atskirų egzistavimo esmę suvokti, negu reiš- 
kiąs socialinę Graikų tikrenybę. 

Šiaip ar taip — dėl kitokių priežasčių Graikuose, kur su- 
vereniteto sąvokoje glüdanti idėja santykiuose tarp pačių 
Graikų netapo tiksliai suvokta, ir dėl kitokių priežasčių Romoje 
ir kituose antikinio pasaulio valstybiniuose kūriniuose, palin- 
kusiuose į monopolinį universalizmą, kur šiai idėjai iš viso 
vietos nebuvo, — toji idėja, kuri glūdi moderninéje suvereni- 
teto savokoje, antikiniam pasauliui: liko svetima. 


II. Viduramžiai. 


1. Visuomenės ir: valstybės suirimas ir barbarizacija žlugus Vakarų 
Romos Imperijai. 


V-me krikščioniškos gadynės amžiuje, žuvus pasaulinei 
Romos Imperijai, būtent žlugus Vakarų Romos Imperijai, seno 
pasaulio vakarų žmonija, kuri iki tol buvo šios Imperijos jun- 
giama ir jos tapo sucementuota į tam tikrąjį civilizacinį vie- 


neta, tapo suskaldyta ir atsidūrė anarchijoje. Imperijos ir pa- 
čios civilizacijos griuvėsiuose ir socialiniame chaose, nepasto- 
viame barbarų klajojime, jiems besimaišant ir besikombinuo- 
jant, naujoms socialinių jégu konstrukcijoms čia besisteigiant. 
čia vėl griūnant, pamažu ėmė kurtis ir organizuotis naujoji 
visuomenė. Persitvarkymo ir naujos visuomenės įsisteigimo: 
ir nusistojimo procesas buvo ilgas ir sunkus bei skaudus. Ke- 
lius pirmus amžius senojo civilizuotojo pasaulio barbarizacija 
ėjo gilyn. 

Tie socialiniai klodai ir junginiai naujame socialiniame 
bendravime, kurie barbarams užviešpatavus buvo užsilikę iš 
: senosios Romos Imperijos visuomenės ir iš karto dar tesė savo 
įpročius, savo senosios antikinės civilizacijos būdą bei kultii- 
riškai-socialines tradicijas ir kurie dar ilgą laiką net savo se- 
naja Romos teise tvarkėsi barbarų įkurtose „valstybėse“, greit 
iš kartos į kartą tirpo ir žengė žemyn, kultūriškai nuvargę ir 
nusilpę. Vadinamos barbarų „valstybės“ — tai iš karto buvo 
labiau svetimos faktinės įėgos stovyklos, įsikūrusios skirtin- 
goje visuomenėje, nepastovios, mažiau ar daugiau laikinosios, 
besiveržiančios tolyn ir pirmyn, — negu tikri funkcionaliniai 
valstybiniai junginiai, sudaryti teritorijos, tautos ir valdžios 
elementais, kaip kad mes moderninę valstybę suvokiame. Tai 
buvo tam tikri parazitai, tam tikri okupantai, organiškai su 
vietos visuomene nesusiję, sociališkai į ja nejauge, ja sutvar- 
kyti, ją asimiliuoti nepajėgę ir iš karto nelabai šiuo susirūpinę. 
Tai buvo svetimame socialiniame kūne įsikūrę nugalėtojai, 
atėjūnai, sui generis politiniai avantiūristai ir gastrolieriai, ta- 
čiau susidedą ne iš vienų tiktai karių, bet sudarą ištisą tam tik- 
ros genties visuomenę. Tokiu būdu anuose ankstyvaus vidur- 
amžio barbarų guasi-valstybiniuose kūriniuose buvo dvi skir- 
tingos visuomenės — barbarų visuomenė ir pastovi vietos vi- 
suomené, netilpstanti barbarų nustatomoje viešojoje san- 
tvarkoje. 

Tačiau tie barbarų įėgos kūriniai drauge su smunkančia 
viešųjų socialinių patarnavimų organizacija administracijoje,. 
susisiekime ir kituose viešuose reikaluose ir smunkanciu ben- 
dru civilizaciniu senosios visuomenės „niveau“ — skaldė tą 
iki tol vieningą Romos palikimo visuomenę vietinėmis ir dargi 
nepastoviomis sritinėmis jos dalimis, kurios pamažu kita nuo 
kitos nutoldavo. Tuo būdu sui generis organiškas ryšys, ku- 

ris jungė atskiras Romos Imperijos dalis į vieną civilizacini pa- 
saulį, į didžiulį socialinį vienetą, nutraukdavo, o senajai visuo- 
menei tirpstant kontakte su barbarais pamažu susidarydavo 
sritinės naujos kombinuotos visuomenės, visdėlto nepastovios, 
nenusistojusios, taip sakant — skistos, nesutvirtintos nė aiškio- 
mis sienomis, nė vieningu veikimu, nė vienodais ir nuolatiniais 
i jas veikiančių jėgų elementais. Romos įkurtam sociališkai- 
civilizaciniam vienumui Vakaruose gręsė tikras pavojus. 


2. V—XI amžių gadynės studijų trūkumai. 


Proiesinių korporacijų istorikas, Paryžiaus Socialinio Muzejaus. 
(„Musée Social“) bibliotekos konservatorius Etienne Martin Saint- 
Léon savo gražiame kapitaliniame veikale apie šio korporacinio judéjimo 
istoriją („Histoire des Corporations de Métiers depuis leurs origines jus- 
quà leur suppression en 1791" Paris, Félix Alcan éditeur, 1909 m., darbas 
Prancūzų Akademijos vainikuotas — „ouvrage couronné par l'Académie 

| Française“) šitaip apibūdina socialinę viduramžių gadyne: 

„Laikotarpis, kuris truko nuo V iki XI amžiaus, be abejo yra vienas. 
tamsiausių ir mažiausiai žinomų mūsų istorijoje. Iš tikrųjų joks laikotarpis 
nebuvo pergyvenęs tokių tragiškų įvykių, kaip šie viduramžiai. Avarija 
Romos civilizacijos, nuplautos audringos barbarų įsiveržimų bangos, nuo- 
latiniai Merovingų laikų karai; vėliau, praslinkus pertrumpam klestančios 
ir garbingos taikos laikui, kurį Prancūzijai suteikė Karolio viešpatavimas, 
— naujos siaučiančios nelaimės, visur atgiję naminiai karai, karališkoji ga- 
lia bejėgė ir pajuokiama, netvarka ir anarchija, virtusios vieninteliu įsta- 
tymu, — šie yra šių šešių amžių vaizdai, kuriuos gali regėti istorikas. Ori- 
ginalinių dokumentų retumas, lakonizmas annalistų (kronikų rašytojų), ku- 
tie dažniausia pasitenkina datų ir įvykių išvardinimu, šios tolimos gadynės 
būdo ir institucijų pažinimą nepaprastai apsunkina... Iš šių pusiau barba- 
riškų nerimo laikų neimanoma reikalauti tokio pat informacijų gausumo ir 
tikslumo, kaip kad iš ramių ir civilizuotų laikų, taip pat negalima skubėti 
tvirtinti apie kurio ipročio ar institucijos žlugimą todėl, kad laikinoji prie- 
blanda užtemdo ių historiją“. (op. cit, 52—53 pusl.). 

Visdélto moderninės socialinės ir teisės istorijos mokslas sugeba nu- 
statyti bent bendrus charakteringus šių ankstyvių viduramžių bruožus. 


3. Romos - Katalikų Bažnyčios socialinis vaidmuo žlugus Vakarų 
Romos Imperijai. 


Tačiau šiame subyrėjimo pavojuje vis dėlto atsirado veiks- 
niai, išgelbėję Vakarų Žmonijos junginį, kuriame viešieji san- 
tykiai atrodė jau visai kitaip, negu antikiniame Romos pa- 

sauly. Žymiausia ir vienintelė visa šį junginį apimanti orga- 
nizuota socialinė jėga, kuri šią žmoniją jungė, išlaikė jos vi- 
suomenę ir išgelbėjo Romos įkurtąjį civilizacijos vienetą nuo 
galutinio suskaldymo — tai buvo Bažnyčia su jos vieningu 
universaliniu „sacerdotium“. 

Tai Romos-Kataliku didžiausioji garbė ir amžinasis nuo- 
pelnas Žmonijai, o drauge jos pačios tvirtovė, nes toji civili- 
zacija, kurią mes iki šiol tebegyvename ir kuri turi palinkimo 
plėstis į visą pasaulį ir savo įtaka jj veikia, — yra krikščio- 
niška, persisunkusi Bažnyčios paveikimu. Jei jos lopšys sie- 
kia antikinio pasaulio, tai aname viduramžio laikotarpy ji tapo 
Bažnyčios taip ryškiai paveikta ir jos mokslu „krikščionizuo- 
ta“, kad ji labiau yra krikščioniškoji, negu senoviškai romiška. 


4. Vakarų civilizacijos sritis ir šios civilizacijos visuomenė — Krikščionija. 


Tačiau tas civilizacijos vienetas tapo išgelbėtas ir naujoje 
Bažnyčios paveiktoje formoje išlaikytas tiktai. Vakarų Zmoni- 
joje, kuri apima Italiją, Galiją, Iberiją, Celtus (Keltus) ir Ger- 
manus, vėliau — dar Slavų dalį su Lietuviais ir Suomių vakarų 
dalimi. Tai yra toji žmonijos taip sakant — sritinė dalis, ku- 
rios centrą sudaro Vakarų Europa, daug vėliau, jau naujais 
laikais, tvirtai įsigalėjusi ir visoje Amerikoje, kur ji savo at- 
skirą centrą sudarė. Iš karto šiam vienetui priklausė ir šiau- 
rės vakarų Afrika, kuri tačiau tapo nuo jo atplėšta naujos Ara- 
.bu Muhamedonų civilizacijos "ekspansija. 

Vakarų Romos žlugimas perkirto Romos suvienytą Zmo- 
niją į dvi Zmonijas — į dvi krikščionijas, į dvi civilizacijas. 
Buvusio Romos pasaulio Rytų žmonija — Graikija, artimos 
Azijos ir šiaurės rytų Afrikos žemės — atkrito nuo bendrosios 
su Vakarais civilizacijos (Graikų-Bizantinė civilizacija, vėliau 
išsiplėtusi į Rytų Europą ir Euraziją, savo pietų rytuose vė- 
liau nuslopinta naujos Muhamedonų-Arabų-Turkų civilizacijos). 
Ir net ikišiol šis senosios Romos palikimo pasaulis, viduramžy 
suskilęs į dvi — Vakarų ir Rytų — krikščionijas ir dvi civiliza- 
cijas, dar nėra visiškai suaugęs ir susiliejęs, nežiūrint to, kad 
Rytų krikščionijos civilizacija yra vakarinės smarkiai veikiama 
ir kad Vakarų civilizacijos socialiniai padariniai drauge su juos 
lydinčiomis viešosios teisės institucijomis bei sąvokomis plėčiasi 


"E, pes 


tick Rytų krikščionijoje, tiek toli už jos ir viso senojo Romos 
pasaulio ribų rytuose ir pietuose. 

Tad nuo savo ryšio su Rytų Romos Imperija atskirtoje ir 
barbarų bei barbarizacijos procese skaldomoje Vakarų Žmo- 
nijoje vienumo pajautimas visdėlto neužgeso, nes liko veiks- 
niai, kurie šią Vakarų Žmoniją cementavo. Liko, kaip esame 
sakę, visus Žmones ir jų besiskirstančius junginius vienijanti 
Bažnyčia, liko plati vieninga vakarų Krikščionijos visuomenė, 
kurios, kaip plataus sociališkai-funkcionalinio junginio, esme 
aš jau pasistengiau apibūdinti mano rašiny „Valstybė“ (II tomo 
ypač 7 pusl.), pagaliau liko Romėnų civilinė teisė ir jos paveik- 
toji ir tebeveikiamoji teisinė sąmonė. P 


5. Romėnų teisės socialinis vaidmuo ankstyvame Viduramzy. 


Jei mes kitur (žiūr. mano rašinio „Valstybė“ I tomo 285 
ir kitus puslapius) pareiškėme, kad teisė visuomet lydi socialinį 
bendravimą ir sudaro jo sui generis „armatūrą“, sutvirtinančią 
ir sutvarkančią, o drauge apdraudžiančią socialinių reikalų ten- 
kinimo (socialinių tikslų siekimo) kolektyvinį darbą, ir jeigu to- 
kiu būdu jinai pati pareina nuo esamų socialinių reikalų ir nuo 
jais nustatomo materialinio socialinio bendravimo, būdama an- 
triniu ir išvestiniu, o ne pirminiu socialiniu reiškiniu, tai galėtų 
atrodyti, kad iš praeities, iš jau Zlugusio socialinio bendravimo 
kilusi teisė naujam skirtingam socialiniam bendravimui jau ne- 
galinti tikti ir Zlugusiojo iš viso pergyventi nepajėgsianti. Tad 
kuriuo būdu naujus pakitėjusius socialinius santykius veikti ga- 
léjo Romėnų civilinė teisė? Tačiau ji juos veikė ir tuo pačiu 
drauge veikė socialinės civilizacijos vienumo išlaikymą. Nes 
toji mano supratimu tvirta tezė, jog teisė iš esmės yra ne pir- 
minis, bet išvestinis socialinis reiškinys ir kad principiškai ne 
socialinis reikalų tenkinimas iš jos, bet kaip tik ji iš materia- 
linės socialinio bendravimo funkcijos dygsta ir tajai funkcijai 
patarnauja, negali būti griežtai schematiškai interpretuojama. 
Normatyvinė teisės funkcija, tam tikrais imperatyvais krista- 
lizuojanti jos tvarkomaji ir apsaugojamaji materialinį socia- 
lini bendravimą, visuomet kiek atsilieka nuo gyvų naujų socia- 
linių procesų, dygstančių socialiniame bendravime ir kiek ii 
keičiančiu. Tad visuomet tarp teisės, kaip formos, ir materia- 

linio socialinio bendravimo, kaip gyvo turinio, yra šioks toks 
— mažesnis ar didesnis — nesutapimas. Teisė nesikeičia taip 
greit, kaip keičiasi materialinis socialinis bendravimas; ji nėra 
taip lanksti, kaip anasis. Ir — jo veikiama — ji vis dėlto ir 
pati ji veikia, kiek varžydama jo laisvą evoliuciją ir kartais 
šią evoliuciją net tam tikra kryptimi palenkdama, vienus jos. 
reiškinius nuslopindama, kitus — skatindama. 

Tiesa, įvykstant dideliems katastrofiniams socialinio ben- 
dravimo sukrėtimams, kurie ypač reiškiasi revoliucijomis, daž- 
nai sugriaunama ir žymi senosios iki tol veikusios teisės dalis. 
kartais net ji visa ir senosios tęisės vietoje kuriama“ naujoji. 
Ir be abejo Vakarų Romos žlugimas, barbarų užplūdimas, se- 
nosios visuomenės mechaniškas skaldymas, bendroji sociali- 
nio bendravimo barbarizacija — sudarė labai ryškų socialinio 
bendravimo sukrėtimą, kuris negalėjo nepaveikti ir neatsiliepti 
ir teisės srity.. Pirmoje eilėje tas turėjo paliesti ir palietė vie- 
šąją teisę (arba bent tai, kas moderniniame teisės moksle šiuo 
vardu vadinama) — viešosios galios santvarka. Vis dėlto 
žymi senosios teisės dalis, bent iš dalies, ir pakitėiusiame so- 
cialiniame bendravime išsilaikė, nes šis didelis socialinis su- 
krėtimas, kad ir katastrofinis, vis dėlto vyko ne revoliucijos 
metodu, ne vidaus socialinių perversmų, bet mechaniniu išoro 
tam tikrų veiksnių paveikimu. Kaip esu sakęs — barbaru įč- 
gos neįkūrė naujų valstybių tikrąja šios sąvokos prasme, tik- 
tai įkūrė tam tikras sui generis parazitines okupantų stovyk- 
las jų suvaldytoje senoje visuomenėje, o tos skaldomos ir be 
abejo sukrėstos, bet neįjungtos į naujus barbarų socialinius kū- 
rinius, visuomenės barbarizacija ir jos koasimiliacija su bar- 
barais į naują visuomeninį junginį — vyko pamažu. Mecha- 
ninis barbarų ir senosios visuomenės veiksnių kontaktas bar- 
barų įkurtose guasi — „valstybėse“ leido, kaip kad kiekvie- 
noje okupacijoje, išlaikyti, bent toje socialinio bendravimo ir 
socialinio bendravimo padarinį, vis dėlto ir pati į šį bendra- 
ganizaciją, — senąją senosios visuomenės teisę. 

Teisė gi, kad ir būdama iš esmės išvestinė ir sudarydama 
sočialinio bendravimo padarinį, vis dėlto ir pati į šį bendra- 
vima reaguoja ir jį Veikia, kaip forma reaguoja ir veikia turinį. 
Juo labiau turėjo anaji socialinį bendravimą veikti puiki, lo- 
ginga, gražiai sistematizuota, lanksti Romėnų civilinė teisė, 
kuri net patiems barbarams imponavo ir kuri, atsipalaidavusi 

nuo savo valstybinio pagrindo ir iš pilietinės virtusi „priva- 
tine“, įgijo net racionalizuotą sui generis natūralinės, tobulios 
ir pavyzdingos teisės pobūdį ir autoritetą. Tiesa — šis ypa“ 
tingas pobūdis ir autoritetas tapo jai suteiktas ir sutvirtintas 
kiek vėliau, kada po kelių šimtmečių ji pradėta studijuoti ir ja 
nepaprastai susidomėta, kada prasidėjo jos tikras renesansas 
ir kada jos atgaivinimas ir studijavimas sukūrė nepaprastą 
sociališkai-intelektualinį judéjima, drauge su kitais veiksniais 
Žymiai paveikusį ir bendrąjį kultūros pažangą viduramžio vi- 
suomenéje. Tiesa ir tai, kad ankstyvaus viduramZio barba- 
rizacijos gadynėje romėnų civilinė teisė ir pati neišvengė bar- 
barizacijos sociališkai-civilizacinio regreso veikiama. 

Kad romėnų teisės ir jos iš amžiaus į amžių transmisijos 
kontinuitetas buvo nuolatinis ir niekuomet, kad ir apgadinda- 
mas kick jos klasikinį turinį bei jos institucijų esmę, nebuvo 
visiškai nutrauktas — apie tai Žiūrėk Paul - Frėdėric 
Girard'o „Romėnų Teisės“ lietuviškojo dr. A. Tamošai- 
čio vertimo I t. (Vytauto Didžiojo Universiteto Teisių Fakul- 
teto leidinys, Kaunas, 1931 m.) 121 pusl. | 

Dar tolesnės romėnų teisės studijų ir veikimo evoliucijos, 
pradedant XI amžiaus šios teisės studijų renesansu (Bolonijos 
mokykla ir glosetorių veikalas) Z. ten pat, 121—128 pusl. 

Bet vis dėlto ji savo tam tikrą nemažą vaidmenį suvaidi- 
no, bendroje barbarizacijoje kiek pratęsdama Romos sociališ- 
kai-civilizacinę tradiciją ir ypač savo vienumu išlaikydama so- 
ciališkai-teisinės kultūros ryšį kitų veiksnių skaldomoje Va- 
karų Žmonijos visuomenėje. Sia prasme ji buvo šios Romos- 
Katalikų Bažnyčios vienijančios veiklos padėjėja ir iš dalies 
net šios veiklos įrankiu, kuriuo naudojosi Bažnyčia ir savo 
küriamajai teisei. 


6. Personalinė teisės sistema barbarų „valstybiniuose“ kūriniuose. 


Labai charakteringas ankstyvaus viduramžio reiškinys, kuris parėmė 
sociališkai-civilizacinę Romėnų teisės funkciją anos gadynės visuomenėje, 
buvo t. vad. teisės personališkumo sistema, nusistojusi barbarų įkurtose 
„valstybėse“. Šios sistemos esmė buvo ta, kad kiekvienas žmogus teisiš- 
kai buvo valdomas savo socialinės grupės arba socialinės kategorijos nor- 
mų, vadinasi — įvairios sociališkai-civilizacinės kategorijos, ypatingai dvi 
Pamatinės ryškiausios, kurios sudarė ‘dvi skirtingos visuomenės mechani- 

niame barbarų ir Romėnų civilizacijos žmonių sugyvenime, tvarkėsi alski- 
romis savo teisėmis. 

Barbarų „valstybėse“ nebuvo vieningos teisės. Senosios Romėnų vi- 
suomenės žmonės išlaikė savo teises ir įstatymus, kuriais naudojosi barbarų 
nckliudomi, kiek tatai tik galėjo būti suderinta su politinio barbarų viešpa- 
tavimo ar tiksliau sakant okupacijos būtinais reikalavimais, patys gi bar- 
barai naudojosi savo teisėmis ir įpročiais. 

Teisė buvo ne sociališkai-teritorinis, kaip kad ji yra valstybiniame 
bendravime šio bendravimo funkcijos srity, bet sociališkai-personalinis arba 
` sociališkai-kategorinis veiksnys. 


7. Personalinės teisės sistemos veiksniai. 


Savo veikale „Cours élémentaire d'Histoire du Droit Francais“ 
(XV laida, 1925 m., Recueil Sirey, 49—56 pusl), Esmein, vienas autori- 
tetų šioje srity, Si „teisės personališkumą“ aiškina neva dviem, o iš tikrųjų 
trimis, motyvais, 

Pirmas jo nurodomas veiksnys, paveikęs šią sistemą, yra tas, kad 
barbarai, užplūdę Romos Imperijos žemes, iš karto visai nebuvo manę 
sugriauti Romos viešąją tvarką ir ja pakeisti savąja. Iš viso, bent pra- 
dZioje, jie ir nedrįso Romos Imperiją formališkai naikinti, tiktai josios : 
vardu ir jos gléby savo užimtose teritorijose jos galią vykdyti ėmė. Juju 
valdovai rėmėsi ne kuriais savo titulais, bet skelbdavosi esą Imperijos 
agentai — josios galios delegatai ar koncesininkai. Šiuo jie kaip tik manė 
igysia titulą valdyti. Tiesa — jie šį titulą patys pagrobdavo, kartais pri- 
versdami Imperatorius iš tikrųjų jiems šį galios delegavimą ar koncesiją 
suteikti, kartais gi ir visiškai neatsiklausę Si titulą pasisavindami. O net 
ir faktiškai jau Romos Imperijai žuvus — jie arba kai kurių jųjų dar gana 
ilgą laiką šiuo Imperijos delegacijos ar koncesijos titulu rėmėsi. Romos 
Imperijos vardas turėjęs sutvirtinti ir įteisinti barbarų viešpatavimą. Bar- 
barai čia esą įsikūrę, kaip Imperijos sąjungininkai („foederati“), juju ka- 
raliai esą Imperijos autonominiai valdininkai ar vietininkai. Ši teisinė fik- 
cija buvo taip pat vienu tų veiksnių, kurie palaikė Romos Imperijos idé- 
jos gyvumą Viduramžy, o vėliau, įsikūrus viduramžių Šventajai Romos 
Imperijai šiomis atgaivintomis fikcijomis, mėginama konstruoti; teisinis 
santykis tarp Imperatoriaus ir vietos valdovų besikūriančiose teritorinėse 
vietos valstybėse. 

Tad iš karto, pradžioje, barbarų užgrobti kraštai, kuriuose jie buvo 
įsikūrę, forimališkai tebebuvo Imperijos provincijomis, jos vardu barbarų 
valdomomis; tad ir Imperijos teisė iose principiškai galiojo — bent vietos 
visuomenei. Tai nebuvo naujų valstybių įsikūrimo reiškinys su charakte- 
ringais jo padariniais, principiškai pašalinančiais senosios valstybės teisę 
arba bent pakeičiančiais jos veikimo titulą (teisės novatio). Tai buvo ar- 
tima okupacijos režimui. 

Antras Esmein'o nurodomas teisės personališkumo sistemos veiks- 
nys buvo civilizacijos skirtumas tarp senosios vietos visuomenės ir bar- 
barų. Jisai nurodo, kad visuomet, kai užkariavimas pastato uZkariautame 
krašte vieną prieš kitą dvi rases, kurios griežtai kita nuo kitos skiriasi 
civilizacijos laipsniu ir forma, užkariautojai yra priversti palikti užka- 
riautiems jųjų įstatymus. Be abejo tai yra tiesa, kaip išmintingo ir tei- 
siugo valdymo principas, sudarąs pačios teisės esmės logingą išvadą; nes 
teisė, kristalizuojantį tam tikrąjį funkcionalini socialinį bendravimą, ne- 
gali būti ūmiai pakeista nesiskaitant su esamuoju socialiniu bendravimu, 
su socialine aplinkumos civilizacija. Šiai tėzei patvirtinti Esmein nurodo 
ir moderninę teisės praktiką kolonijose. Tiesa — istorija žino ir kitokius 
atsitikimus, kai užkariautojai nesiskaitė su jokia pavergtuiu teise, jos ne- 
gerbė ir griežtai naikino (taip dažniausiai būdavo ten, kur užkariavimo 
vykdymas buvo lydimas tikybinės ar kitokios aistros ir pavergtieji su visu 
jų materialinių ir teisiniu socialiniu bendravimu nebuvo laikomi visuomene, 
bet buvo prilyginami laukinių žvėrių gaujai, kurioje viskas yra naikintina 
ir jokios užuojautos neverta, kaip kad Kryžiuočių Ordino užkariavimai 
Prūsuose ar Ispanų — Amerikoje). Tačiau barbarų užplūdimas Vakaru 
Romos Imperijai žūstant nebuvo lydimas jokios tikybinės ar kitokios pro- 
pagandos aistros. Barbarams nerūpėjo įokia propaganda, jokia idėja, jo- 
kia savo naujos tiesos evangelija ar apaštalavimo aistra; jie buvo nuošir- 
dūs grobikai, sui generis politiniai banditai, kuriems rūpėjo tik geriau įsi- 
taisyti; be to ju užkariautose Imperijos provincijose jie buvo susidūrę su 
aukštesne civilizacija ir sudėtingesniu socialiniu bendradarbiavimu, kurio 
reformuoti jie ir nepajėgė ir iš viso nebuvo pasiryžę: jiems tatai mažai 
rūpėjo; jie nebuvo nė naujos evangelijos apaštalais, nė „kulturtrūger'iais“, 
nė socialiniais reformatoriais, o vietinės visuomenės ir Romos Imperijos 
bei Bažnyčios civilizacija iiems patiems imponavo. Tad šios rūšies užka- 
riavimams Esmein'o tezė visiškai tinka, 

Trečias Esmein'o teisingai nurodomas veiksnys buvo tas, kad pačių 
barbarų valstybinė ar viešosios tvarkos konstrukcija buvo dar toje pir- 
mykščioje savo evoliucijos stadijoje, kada dar įstatymų leidimo funkcija 
neveikė ir iš viso buvo nežinoma. 

„Germanai — sako Esmein (op. cit, 43 pusl.) — nežinojo ista- 
tymo tikrąja prasme; jie gyveno vien tik įpročių valdomi; šie įpročiai buvo 
pagrįsti tyliu liaudies pritarimu, jie buvo palaikomi seniu autoriteto, netu- 
rėjo jokios rašytinės formos ir nebuvo užfiksuoti raštu, kuriuo Germanai 
iš viso nemokėjo naudotis“. : 

„Germanų rasės žmonės — kartoja Esmein kitoje vietoje (op. cit. 
50—51 pusl.) — nepažinojo įstatymo tikrąja prasme; tai sekė iš jų tra- 
dicijos; sąvoka įstatymo, kaip vyriausios valdžios (aukščiausiojo autori- 
ieto — „autoritė suprėme“) liepimo, kuris gali būti visiems privalomas, 
jiems buvo svetimas; jiems visa teisė glüdèjo įpročiuose: pastarieji gi 
kiekvienam žmogui savaime pareina nuo jo rasės ir seka iš jos praeities; 
šioje sistemoje savaime kiekvienas žmogus turi teisės gyventi ir elgtis 
taip, kaip reikalauja jo protėvių ipročiai“. 


P aem 


8. Teisės personališkumo painiava, 


- Tad „barbarų ikurtose „valstybėse“, jeigu patys barbarai gyveno ir 
vadovavosi ne savo valdovų liepimais, bet savo rasės įpročiais, tai vie- 
tos žmonės, Romėnų (ar Gallo-Romėnų, kaip kad Frankų, Vizigotų, Bur- 
gundų valstybėse) visuomenės nariai turéjo teisės gyventi ir vadovautis 
savaisiais. Vadinasi — Romėnų teisė — Romos įstatymai — veikė barbarų 
„valstybėse“ ir turėjo galios vietos visuomenei ne barbarų valdžios titulu 
ir jos formalia sankcija ir ne todėl, kad ši teisė buvo tobulesnė ar kad tai 
buvo sugriautos Imperijos įstatymas, bet kaip vietos žmonių įpročiai, kaip 
vietinės rasės savoji teisė, autonominė ir nepareinanti nuo valdžios, iš 
viso nereikalinga valdančiųjų sankcijos, glūdanti pačioje visuomenėje, kaip 
jos praeities kūrinys ir jos paveldėtas „patrimonium“; 

Esmein pastebi, kad tatai ypač lietė "civilinę ir baudžiamąją teisę. 

Ten, kur buvo ir kol buvo dvi rasės — Romėnų ar Gallo-Romėnų ir 
barbarų-užkariautojų — ten teisės personališkumo sistema dar buvo pa- 
kenčiania, nors ir čia kildavo painiava, kai teko konstruoti teisinis santy- 
kis dviejų asmenų, kilusių iš dvieju rasių. Tačiau ypatinga painiava buvo 
ten, kur viename teisiniame socialiniame bendravime, vienoje karalystėje 
atsidūrė kelios rasės. Tatai kaip tik pasireiškė Frankų monarchijoje, 
kurioje jai' augant ir užkariavimais besiplečiant atsidūrė įvairios barbarų- 
Germanų padermės — Frankai-Saliečiai ir Frankai-Ripuarai, Burgundai, 
Almanai, Bavarai ir kiti. Kiekvienos rasės Žmogus galėjo remtis savo 
teisėmis, savo rasės įpročiais. 

Esmein (op. cit, 54—55 pusl.) cituoja IX amžiaus Lyono vyskupo 
Agobardo žodžius (jo rašiny „Adversus legem Gundobadi“), kad dažnai 
sueidavo penki žmonės, pasiremią penkiomis skirtingomis teisėmis (nor- 
momis). Tiesa — Frankų valstybėje tuo laiku teisminė viešoji organiza- 
cija buvo visų rasių žmonėms bendra ir vienoda, bet teisės normų atžvil- 
giu ne tiktai materialinė, bet ir procesinė teisė, jos tarpe ir įrodymų tvarka 
bei principai, buvo teisės personališkumo sistemos valdoma. 

Kadangi nusistojo principas, kad maišytiems — dviejų ar kelių ra- 
sių žmonių — santykiams turi būti taikomi atsakovo rasès teisės (ipro- 
čių) nuostatai, tai kiekvieną teisės ginčą tvarkant reikėjo iš karto paklausti 
atsakovas: „sub qua lege vivis?“ („kurios teisės priklausai?“). Žinoma — 
tatai nereiškė, kad atsakovas būtų laisvas pasirinkti tą kurios vienos rasės 
teisę, kuri jam geriau patinka arba kuri jam yra patogesnė. Jo teisė buvo 
ir tegalėjo būti tik jo rasės teisė. 


.9. Teisės personališkumo anarchinis momentas rudimentinéje valstybėje. : 


. Teisės personališkumas ir buvo vienas ryškiausių anos gadynės 
anarchijos reiškinių. : Iš tikrųjų tomis socialinės teisės esmės sąvokomis, 
kurias mes esame.išdėstę mūsų rašiny „Valstybė“ (I tomas, 285—317 pusl.), 
atpalaiduodami teisę nuo valstybinio jos monopolio ir jungdami ją su bet 


. 


— 23 


kuriuo socialiniu bendravimu, kaip tam tikra būtina (mūsų pavadintą „ior- 
nialinę“) jo funkciją, analoginis „teisės personališkumo“ fenomenas nėra 
išnykęs ir tokiame sočialiniame bendravime, kuriame jau yra įsisteigusi 
ir nusistojusi viešpataujanti socialinių junginių norma — valstybė. Ir 
čia, ir valstybinės teritorijos visuomenėje, valstybės funkcija niekuomet 
visų socialinių bendravimo reiškinių neapima ir monopolizuoti nepajėgia ir 
net nesistengia, palikdama plačią įvairiems socialiniams junginiams veikti 
socialinių reikalų „sritį. Šioje srity —.už valstybės funkcijos ribų, kur 
valstybė nesikiša ir savo imperiumo jokiomis normomis nereiškia, — vei- 
kia nevaržoma autonominė atitinkamų socialinių junginių normatyviné 
iunkcija — jųjų teisė. Tad šioje srity- kiekvienas žmogus, šiaip valstybės 
valdinys, taip pat yra savo veikloje tvarkomas tų socialinių grupių ar kor- 
poraciju teisės, kuriuose jisai dalyvauja ir kurių priklauso; jo darbams tei- 
siškai įvertinti taip pat kyla preiudicialis įžanginis klausimas: „sub gua 
lege vivis?“ — kurių socialinių junginių priklausai, kurių socialinio ben- 
dravimo kategorijų žmogus (dalyvis, narys) esi?" Tai iš esmės yra tas 
pats „teisės personališkumas“. Tiktai valstybiškai susitvarkiusioje teri- 
torinčie visuomenėje ši „teisės personaliskumo" sistema tegali reikštis tik 
uz valstybés funkcijos ribu. 


Pirmykščioje gi rudimentinėje valstybėje, kaip kad barbarų anks- 
tyvių viduramžių valstybėse, kur dar teritorinė normatyvinė funkcija ne- 
buvo išsiskyrusi iš analoginės atskirų socialinių junginių funkcijos ir įsi- 
steigusi, kaip savaiminga, sprendžiamoji ir viešpataujanti, dominuojanti 
visą teisinę visuomenės santvarką, — šis „teisės personališkumas“, su- 
skirstytas rasėmis arba kitokiomis socialinėmis kategorijomis, -dar byvo 
visuotinis ir visiškas. Jaunasis valstybės rudimentas (užuomazga) reiš- 
kėsi ne nauju, iš visų pamatinių ir pirminių junginių iau išsiskyrusiu juu- 
giniu su aiškia ir tvirta savo monopoline funkcija, o tuo pačiu ir su savo 
ieise, bet dar tiktai policijos darbu, apsaugojančiu pamatinių socialinių 
junginių teisės veikimą tvarkai ir taikai palaikyti, kiek tatai jie patys at- 
siekti nepajėgia ir kiek tvarka ir taika nėra kitų socialinių veiksnių vei- 
kimu užtikrinta. Čia šis valstybės rudimentas yra tiktai tarnybinis pagel- . 
binis socialinis aparatas kai kuriems ryškesniems anarchinės būklės trū- 
kumams ir spragoms pašalinti ar užpildyti. Tai dar nėra įsisteigęs už- 
baigtas naujas funkcionalinis socialinis junginys. Tai dar senosios. pa- 
dermės bendruomenė, virstanti iš dalies viešosios tvarkos ar policijos įmone 
naujoje savo įsikūrimo ar sustojimo vietoje, kur jai tenka susidurti su sve- 
timaja pavergtojo krašto visuomene. Si rudimentinė „valstybė“ dar nedo- 
minuoja teisės, ji socialinės teisės dar nepavergė ir nesubordinavo savo 
tiksliajai teisei, ji pati principiškai jai yra subordinuota, kaip subsidiarinė 
(pagelbinė) jos aptarnavimo įmonė, papildanti kitus šio aptarnavimo veiks- 
nius, kiek pastarųjų veikimas pats apsidirbti nepajėgia. i 

Kiek suverenitetas yra suvokiamas, kaip viešpataujanti tam tikroje 
visuomenėje galia, kurioje glūdi normatyvinės iunkcijos (istatymų mono- 
polinis šaltinis, išskiriąs bet kurios kitos (i$ bet kurio kito šaltinio einan- 
` čios) teisės laisvą veiklų reiškimąsi tų socialinių reikalų tenkinimo arba 

socialinių tikslų siekimo funkcijoje, kurią ši galia yra pasičinusi, — tiek“ 
anos gadynės Vakarų Europos barbarų valstybėse suvereniteto ar val- 
džios suverenumo žymių konstatuoti netenka. 


10. Rašytosios teisės veiksnys ir jo vaidmuo ankstyvame viduramžy. 


Tačiau tenka konstatuoti du žymius reiškinius, kurie šioje anarchi- 
nėje teisės personališkumo sistemoje ėmė stumti socialinio tvarkymosi 
evoliuciją valstybinės viešpataujančios teisės kryptimi, tuo pačiu veikdami 
ir valstybės, kaip viešpataujančio socialinio junginio, kristalizavimasi. 

Vienas šių reiškinių — tai buvo rašytosios (statutinės) teisės stei- 

gimasis. Rašytoji teisė — tai jau kelias į įstatymų leidimą. Rudimenti- 
nėje valstybėje pirmąjį rašytosios teisės pasireiškimą paprastai sudaro 
veikiančių, bet jau pairusių ipročių kodifikavimas, ių uZfiksavimas raštu. 
Tai dar nėra įstatymas, kaip tam tikras imperatyvinės valdžios aktas, tam 
tikros tikslios ir racionalizuotos normatyvinės valdančiųjų veiklos reiški- 
nys, bet jau žingsnis tokiai veiklai ruošti. Kodifikuotas įprotis igyja auto- 
riteto, pamažu tampa oficialine teise, jis būna saugojamas, atsiranda rei- 
kalas jį taisyti, tobulinti, vėliau ir reformuoti. Dygsta naujoji tikros, pa- 
tentuotos, dirbtinės teisės sąvoka, teisės, kuri gali būti sąmoningai veikiama 
ir valdoma. Rašytoji kodifikuota teisė sutvirtina autoritetą tu, kurie ja 
tvarko ir valdyti ima ir kurie tuo pačiu igyja įstatymų leidžiamosios ga- 
lios, šiuo pajėgdami valdyti ir spręsti ir pačius tam tikrojo socialinio ben- 
dravimo tikslus, kurių siekimo funkcija kristalizuojama įstatymais. 

Rašytosios teisės atsiradimas ankstyvame viduramžy yra kaip tik 
su teisės personališkumo sistemą surištas. Kaip mes esame sakę — kiek- 
viena rasė, tiek senoji Romėnų visuomenė, tiek kiekvienos barbarų grupės 
visuomenė, vadovavosi savo rasės įpročiais. Romėnų visuomenės ar ra- 
sės įpročiais buvo laikomi senosios Romos įstatymai, netekę savo valsty- 
Liškai įstatyminio pobūdžio, bet tapę įpročių pažinimo ir konstatavimo 
šaltiniais. Pastaroji — senoji Romėnų teisė — turėjo ra$ytaja forma, bet 
laikui einant jos nuostatai nevisiškai atitiko kiek pasikeičiusius ir pačios 
„Romėnų rasės“ įpročius, veikiamus ir barbarų teisės ir besikeičiančių so- 
cialinio bendravimo sąlygų bei socialinių reikalų. Atsirado reikalas iš 
vienos pusės tiksliau užiiksuoti barbarų įpročių nuostatus šiems įpročiams 
konstatuoti, iš antrosios — pertvarkyti ir pritaikinti naujajai Romėnų ip- 
ročių tikrenybei ir senąją Romėnų teisę. Barbarų „valstybėse“ atsirado 
kodifikuotų barbarų įpročių rinkiniai ir nauji kiek barbarizuotos Romėnų 
teisės (Romėnų ipročių) rinkiniai. Kadangi Romėnų rasės įpročiai, buvo 
pagrįsti Romos įstatymais ir visuomet turėjo rašytus senų įstatymų teks- 
tus, šie tekstai turėjo savo istorinį vardą „lex“, „leges“ (istatymas, ista- 
tymai), tai šis technikinis vardas tapo išplėstas ir pritaikintas visiems ra- 
šytiems įpročių rinkiniams. 

11. „Leges Barbarorum“ ir „Leges Romanorum“, 


Tokiu būdu jau ankstyvame viduramžy atsirado įvairūs „Leges Bar-- 
barorum“ ir „Leges Romanorum“. 

Esmein (op. cit.) šitaip jų atsiradimą interpretuoja, turėdamas 
ypatingai galvoje Frankų „valstybę“: 

„Teisės personališkumo sistemos pasekoje — tiek buvo istatymu ar 
ipročių, kiek buvo skirtingų rasių tarp Frankų monarchijos valdinių. Ta- 
čiau Sie tautiniai įpročiai, kurie, būdami raštu suredaguoti, įgyja Leges 
vardą, savaime susiskirsto dviem grupėmis: Leges barbarorum ir Leges 
Romanorum... ` 

Kaip jau buvo sakyta — prieš invaziją Germanų tautelės vadova- 
vosi paprastais savo įpročiais, nustatomais tiktai praktikos ir tradicijos. 
Tačiau joms įsikūrus (Romos Imperijos teritorijose) šių ipročių dauguma 
tarp V ir VIII šimtmečio tapo suredaguota raštu. Tam buvo daug prie- 
žasčių. Pirmiausia, be abeio, paveikė Romėnų pavyzdys ir įtaka, nes Ro- 
mėnai gyveno rašytosios teisės režime; be to barbarų teisės užiiksavimas 
pasidarė būtinas todėl, kad naujoje socialinėje aplinkumoje ji pradėjo irti; 
pagaliau tatai daryti vertė ir pati teisės personališkumo sistema, kurios 
veikimą šios redakcijos lengvino. Sąlygos, kuriomis tai buvo daroma,. 
sunku tiksliai nustatyti. Tam tikrų tekstų atžvilgiu negalima net spręsti, 
ar jų redakcija buvo oficialiné ar privatinė. Tačiau juju dauguma — tai 
buvo oficialinės redakcijos, įvykdytos karaliaus autoritetu liaudžiai 
(„peuple“) dalyvaujant“ (op. cit., 90 pusl.). 

Tačiau čia pat Esmein įspėja, kad nereikėtų manyti, jog tai buvęs 
tikras įstatymų leidimas, besireiškiąs tautos ar ios atstovų balsavimu su 
karaliaus sankcija. Šioms redakcijoms nustatyti karaliaus buvo kviečiami 
išmintingi ir prityrę vyrai, laikomi tautos įpročių Zinovais, sui generis 
ckspertai, ių gi nustatytas tekstas buvo skelbiamas didžiuose liaudies su- 
sirinkimuose arba teismo sesijose ir šiaip paskelbtas tekstas buvo laiko- 
mas visų priimtas. Visos šios redakcijos — Leges — buvo rašomos lotynų 
kalba, kadangi tai buvo vienintelė rašto kalba, tačiau tatai buvo ne kla- 
sikinė, bet vadinamoji „vulgarinė“ lotynų kalba, iškreiptoji ar barbarizuota, 
kuri tada buvo liaudies kalbama. Šie tekstai vėliau būdavo daug sykių 
perrašomi, iškreipiami, atskiri jų nuorašai buvo papildomi įvairiausiais 
priedais, liepimais, aktais, atsižvelgiant į ivairius praktikos reikalus ir 
siekimus tų, kuriems nuorašai buvo daromi arba kurie juos darė. 

Tai buvo įpročių kodifikacija, labai netobula, netiksli, tokia, kuri 
atitiko to laiko teisinės praktikos reikalus ir nesivaržė jokiais tiksliais 
sistemos principais, dažnai į ipročių nuostatus iterpdavo įvairius pašali- 
nius elementus; bet vis dėlto čia jau pradėjo reikštis ir isakomoji valdžios: 
galia teisės kristalizavime, kuri be to įvairiais įterpimais ir tiesioginius 
savo aktus į veikiančią įpročių sistemą įvesti ir šiuo juos sankcionuoti 
pajėgė, 

Be Frankų „monarchijoje“ kilusių „Leges barbarorum", kurių svar- 
biausios buvo dvi pačių Frankų „Leges“ — „Lex Salica" ir „Lex Ripua- 

riorum“, — taip pat „Lex barbara Burgundiorum" ir „Lex barbara Wisi- 
gothorum", — buvo ju dar kiek Italijoje, Lombardijoje, Ispanijojė, Angli- 
ioje (Anglo-Saksų „Leges“). 


Tačiau greta šių „Leges barbarorum“ atsirado, kaip esame sakę, ir 
„Leges Romanorum“. - Šios rūšies „Leges“ buvo taip pat anojo anksty- 
vaus viduramžio kūrinys. Jų atsiradimą Esmein šiaip aiškina: 


„Leges Romanorum yra Romėnų teisės rinkiniai arba Romos ista- 
tymų pritaikymai, barbarų valstybėse karalių įsakymais surašyti jų val- 
diniams Romėnams naudotis atsižvelgiant į teisės personališkumą. Juju 
dvi gimė Galijoje, viena — Visigotų ir antroji — Burgundų karalystėje. 
Iš karto kiek nesuprantama yra šių redakcijų nauda.. Iš tikrųjų Romėnai 
jau turėjo rašytus įstatymus, ivestus ir plačiai žinomus Galijoje dar prieš 
žuvus Vakarų Imperijai; jie buvo sutilpę Grigorijaus, Hermogeno, Teodo- 
zijaus Kodeksuose ir juriskonsultų rašiniuose. Tačiau praktikos reikalų 
šie tekstai jau neatitiko. Nors jau jie patys sudarė senosios teisės tiktai 
santrauką, kuri jos sudėtingumą žymiai sumažino ir ja aiškesnę padarė, 
tačiau anajai viduramžio, gadynei jie tapo sunkiai prieinainais, nes auks- 
iyvaus viduramžio žmonėms jie buvo per ilgi ir perdaug moksliški“ (op. 
cit, 103 pusl.). 


Iš ju plataus turinio, kuriame anosios viduramžio gadynės Žmonės 
ir teisininkai nebepajėgė susiorientuoti, reikėjo ištraukti pati elementarinė 
ir kuo trumpiausia jų esmė, kiek galima išversta į vulgarinę liaudies lo- 
tynų kalbą. : 


12. Gimstanti įstatymų leidimo funkcija ankstyvame viduramžy. 


Tačiau greta šių „Leges barbarorum" ir „Leges Romanorum", ki- 
lusių iš įpročių kodifikacijos ir turėjusių sudaryti ju rinkinius, barbaru 
„valstybėse“ rašytoji teisė, kaip užuomazga gimstančios įstatymų leidžia- 
mosios valdžios veiklos, ėmė reikštis dar kai kuriais kitais. aktais, - kurių 
"tarpe ypatingai minėtini t. vad. kapituliarijai („Capitularia“) ir praktikos 
formulės (,Formulae") (ž. Esmein, op. cit, 106—112 pusl.). Ypač pir- 
mieji — „Capitularia“ — sudarė ryškius normatyvinės valdžios funkcijos 
precedentus. Tai buvo karalių įsakymų rinkiniai. Jų turiny galima rasti 
ir tikros įstatyminio pobūdžio imperatyvinės normos, sumaišytos su įvai- 
riomis instrukcijomis valdininkams, aplinkraščiais, kazuistiniais liepimais . . . 


„Formulae“ — tai buvo įvairių asmenų teisinės praktikos reikalams 
surinkti aktų, dokumentų, sutarčių pavyzdžiai ir šablonai, kuriais buvo nau- 
dotasi ir kurie įgyjo autoriteto įvairių teisinių santykių formai nustatyti. 

Visi šie „Leges“, „Capitularia“, „Formulae“ sudarė rašytosios, ir bū- 
tent valstybinės, teisės "šaltinius ir drauge kanalus, kuriais ėmė sunktis 
gimstančioji įstatymų leidžiamoji valstybinė energija. 


| 


megea 


ds D e 


13. Personalinės teisės sistemos irimas ir rasės įpročių vietos įpročiais 
keitimas, . 


Antras šios valstybiškai-teisinės evoliucijos reiškinys — tai buvo 
„teisės personališkumo“ irimas ir rasės ipročių vietos įpročiais keitimas. 
Šis procesas vyko abiejų rasių teisės kita iš kitos recepcijomis ir vienos 
teisės elementų į kitą įterpimais. Barbarų teisinius santykius ėmė veikti 
tobulesnė Romėnų teisė su jos tikslesnėmis formomis -ir lankstesnėmis in- 
stitucijomis. Ypatingai Romėnų teisės nuostatai skverbėsi į tą barbarų 
teisinių santykių sriti, kurioje pradėta naudotis pastovesne rašytina for- 


ma, nes barbarų įpročių praktika jokios rašytinės formos nežinojo ir tie, 


kurie teisinius raštus bei aktus redagavo, buvo pratę tai daryti Romėnų 
teisės nuostatais. Šia kryptimi veikė ir Bažnyčios įtaka i teisinį ben- 
dravima. Tad barbarų įpročiai pamažu persisunkdavo Romėnų teisės ele- 


„mentais. Tačiau ir Romėnų teisės bei Romėnų rasės žmonių teisinis tvar- 


kymasis slinko i suartinima su barbarų ipročiais įvairiomis percepcijomis 
ir paskolinimais iš barbarų teisės. 

„Lengva suprasti — sako Esmein (op. cit, 56—57 pusl), kodėl 
barbarus veikė tikslios ir tobulos Romėnų teisės taisyklės; tačiau kodėl 
gi civilizuoti Romėnai pasisavino šiurkščias praktikas, kurias atnešė uz-. 
kariautojai. Tat vis dėlto suprantama. Be abejo šios praktikos buvo 
šiurkščios, bet už tai jos tuo buvo patogios, kad jos buvo nesudėtingos. 
Jos atitiko tos socialinės būklės reikalus, kurioje jos buvo gimusios, tuo 
xi laiku Gallo-Romėnų visuomenė jau pati pateko į panašią būklę. Ši vi- 
suomené iro; valstybės sąvoka joje temo; ji žengė atgal į barbarija; tad 
buvo visiškai natūralu, kad ji geruoju priimdavo barbarų institucijas“. 

Kad valstybėje gimusių Romėnų teisės institucijų rudimentinėmis ir 
šiurkščiomis barbarų įpročių institucijomis keitimas atitiko valstybinės są- 
vokos irimą — tai tiesa. Bet šį kai kurių barbarų institucijų Romėnų vi- 
suonienėje laimėjimą lydėjo ir kompensavo kitų Romėnų institucijų bar- 
barų visuomenėje laimėjimas, svarbiausia gi buvo tatai, kad šiais čia vie- 
nos čia antros sistemos institucijų laimėjimais ėmė steigtis naujoji ben- 
droji teisė, naujoji ne be rasinė, bet vietinė, teritorinė, įpročių sistema. 

Vieningi vietos įpročiai sudaro tinkamesnę dirvą valstybinei, kaip. 
teritorinio junginio, teisei dygti. Teritoriniai visiems bendri įpročiai pa- 
tys savaime skatina ir vieningos bendrosios, teritorinės valdžios įsikūrimą ` 
ir sutvirtinimą, nes šių įpročių apsaugoje vietos valdantieji randa tam tikrą 
teritorinę aiškią funkciją ir drauge ju autoritetu pagrindžia ir savo auto- 
riteta bei galią. : 

Aiškios teritorinės funkcijos tvirtéjimas skatina ir teritorinio socia- 
linio junginio įsisteigimą, o tasai junginys su viešpataujančia teritorine 
valdžia ir teritorine tauta — tai ir yra valstybė. Tad vietos "ipročių stei- 
gimosi procesas buvo vienas tų veiksnių, kurie barbarų ikurtaji valstybinį 
įmoninio pobūdžio rudimentą pamažu stūmė į valstybės kūrimo kelią. 

Tiktai perdėti šio veiksnio reikšmės netenka, nes tai nebuvo vienas 
vieningas vietos ipročių vienetas, ! bet „taip sakant įvairūs vietiniai vietos 

ipročių vienetai, o be to daug dar buvo kitokių anarchiją veikiančių veiks- 
nių, kurie trukdė valstybės kūrimosi darbą. 


14. Bažnyčios teisės procesas ir įo padarinys: Kanonų teisė. 


Kadangi čia jau pradėjome kalbėti apie anos gadynės teisę, tai trum- 
pai paminėsime ir Bažnyčios teisę, kuri ankstyvaus Vakarų viduramžio so- 
cialiniame bendravime vaidino labai svarbų vaidmenį ir, kaip ir pati Baž- 
nyčia, sudaranti ryškią socialinę jėgą, labai Žymiai varžė valstybės stei- 
gimosi procesą. 


„Dėl padėties, kurią ji buvo užėmusi Romos Imperijoje ir Frankų 
monarchijoje, Bažnyčia savaime buvo palinkusi įsteigti savo autonominę le- 
gislaciją ir tam tikrą teisės sistemą savo atskiram veikimui. Tai kanonų 
teisė. Nuostatai, iš kurių ii susideda, tai buvo ypač dviejų svarbiausių 
veiksnių padarinys. Vieni buvo ipročių nustatyti, ir pradžioje tebuvo tik 
šios kilmės nuostatai. Kiti buvo paskelbti tų organų, kurie Bažnyčioje 
reiškė jos normatyvinę įstatymų leidžiamąją galią; juos randame aktuose 
„Bažnyčios sinodų, kurie nuo IV amžiaus veikia, kaip susirinkimai įvai- 
riems reikalams svarstyti ir įstatymams leisti, taip pat dekretuose popie- 
žių, kurie nuo IV amžiaus pabaigos vykdo įstatymų leidžiamąją galią, pa- 
ralelinę sinodų galiai, ir kurių laiškai ir reskriptai pasiskolino Romos Im- 
peratoriu konstitucijų forma. Tačiau iei kilmės ar reiškimosi būdo atžvil- 
giu kanonų teisė, kaip kad kiekviena pozityvinė teisė, yra kilusi iš įpročių 
ir rašytosios teisės, tai jos konstruktyvinių elementų atžvilgiu joje yra 
sutapę įvairiausi šaltiniai. Svarbiausieji yra šie: 10. Šventojo Rašto — 
Senojo ir Naujojo Testamentų — tekstai, kiek juose reiškiami teisiniai 
principai, taikintini krikščionims; 20. Bažnyčios Tėvų raštai, kurie aiškino 
anuosius tekstus ir reiškė Bažnyčios tradiciją; Tėvai buvo šios teisinės 
sistemos sui generis pripažinti senieji autoritetai; 30, pasaulinės Bažny- 
čios įpročiai; 40. sinodų ir popiežių dekretai; 5°. labai svarbūs pasiskolini- 
mai, kuriuos Bažnyčia padarė iš teisės tų tautų, tarp kurių ji savo veiklą 
plėtė. Ypatingai buvo ryškūs pasiskolinimai iš Romėnų teisės; daugely 
teisės sričių Romėnų teisė tiesiog sudaro kanonų teisės pamatą. 


Anos gadynės sąlygomis tatai yra visiškai suprantama. Iš pat pra- 
džios Bažnyčia, išsiskirdama iš Imperijos, savo teisminei funkcijai pasi- 
skolino iš Romėnų teisės formas ir taisykles, kurios nebuvo priešingos 
krikščionybės dvasiai. Vėliau Imperatoriai leido įstatymus Bažnyčios rei- 
kalams. Vakarų Imperijai žlugus Bažnyčia tapo žymiausiu Romėnų civi- 
lizacijos atstovu ir teisės personališkumo sistemoje ji gyveno secundum 
legem Romanam. Kanonų teisės pasiskolinimai iš Germanų įpročių buvo 
netiek žymūs, nors kai kuriose srityse, ypač įrodymų teorijoje, vis dėlto 
gana reikšmingi. Pagaliau į šią teisinę sistemą vėliau įėjo ir kai kurie 
Frankų karalių- kapituliarijai, žinoma — bažnyčią liečią kapituliarijai. 

Visi šie labai skirtingi elementai galutinai susiliejo tik Žymiai vé- 
liau. Tiktai didelėmis pastangomis, kurios prasidėjo XII amžiuje ir ku- 
rios vykdė ypač mokyklą, pavyko iš visų šių elementų sudaryti užtenka- 
mai harmoninga ir pilna kanonų teisės sistema“ (Esmein — op. cit. 
162—163 pusl.). 


15. Romos viešosios teisės veikimas ankstyvame viduramžy: įsakytinės 
„pacis“ tradicija, 


Tačiau be civilinės, virtusios „privatinė“, Romėnų teisės 
užsiliko Žmonių sąmonėje ir viešosios Romėnų teisės sąvokos 
— ypatingai pasaulinio Romos imperium'o sąvoka, kurio at- 
gaivinimo reikalas juo labiau buvo jaučiamas ir trok$tamas 
todėl, kad dar neįsisteigė jokia tvirta vietos valstybė. Romos 
viešosios teisės ir pasaulinės Imperijos savokos buvo ir galingos 
Bažnyčios palaikomos, jos mokslo kad ir kiek reformuojamos, 
bet vis dėlto tvirtinamos. 

Viešoji tvarka Krikščionijoje, remiama Bažnyčios mokslo 
ir jos drausmės, buvo ardoma daugelio veiksnių, skaldančių 
šią Krikščioniją iau ne tiktai barbarų quasi-valstybémis, bet 
ir, o gal ypač, įvairiais nepriklausomais, besivaržančiais ir ne- 
santaikoje gyvenančiais įvairių rūšių socialiniais junginiais. 
Tad gyvas Vakarų Krikščionijoje buvo ne. tiktai autoriteto ir 
moralinės drausmės, kurių teikė Bažnyčia, bet ir tiesioginio 
materialinio sudraudimo ir suvaldymo reikalas, kad anojo au- 
toriteto ir moralinės drausmės veikimas būtų tam tikros orga- 
nizuotos jėgos tikrai išlaikytas ir apdraustas, o universalinės 
vieningos Romos Imperijos ir jos isakytinés „pacis“ — socia- 
linės taikos — tradicija, gyva žmonių sąmonėje, be to Bažny- 
čios palaikoma ir atitinkanti Krikščionijos vienumo idėją, šiam 
gyvam reikalui davė konkrečią siekimo išraišką. 

16. Karolis Didysis; jo galia ir jos projekcijos krikščionijos periferijose. 


VIII amžiaus pabaigoje ir IX-io išvakarėse, kada didelėje 
trijų amžių katastrofoje nuvargusios Vakarų žmonijos socia- 
linis bendravimas vos pradėjo atsigauti ir tvirčiau megztis, — 
vienas didžiausių galiūnų ir anų laikų valdovų, kuriam pavyko 
nepaprastai išplėsti savo galią ir ji pakelti į tikrai pasaulinio 

Vakarų Zmonijoje viešpatavimo aukštybės — Karolis Didysis 
— "sumanė įgyvendinti šį Vakarų žmonijos amžių sapną — at- 
gaivinti Romos Imperiją, pagaliau suteikti Krikščionijai jos 
troškiamą stiprią ir pastovią „Pacem Romanam“ — impe- 
rium'u sutvarkytą pasaulinį valstybinį bendravimą. 

Apie Karolio Didžiojo galią Vakarų Krikščionijoje, apie tą 
gilų įspūdį, kurį ji darė anų laikų žmonių psichikai, galima tarp 
kito ko spręsti iš jo — Karolio — vardo įtakos tolimų tautų 
naiviai primityviai socialinių institucijų terminologijai. Karo- 
lio Didžiojo valdžios apimtų žemių ir drauge anų laikų Vakarų 
Krikščionijos periferijose arba net už tų periferijų — barbarų 
Slavų padermėse — Karolio vardas virto tiesiog valdovo pa- 
vadinimu, sutapdamas su galingo valdovo sąvoka. Slavų 
„kral“ (lenkų „król“, rusų „korol“) — tai ne kas kita, kaip 
Karolis, kaip Vakarų Imperatoriaus Karolio Didžiojo vardas, 
tapes valdovo institucijos terminu. Be abejo tos pačios kil- 
mės yra ir lietuvių kalbos „karalius“, žodis, Karolio Didžiojo 
paveiktas arba betarpiškai arba gal greičiau per slavų „karal'į“, 
„krėl'į“ ar „koroli“. Tiems tolimų anos gadynės rytų perife- 
riju gentims, kurios pačios tiesioginėje Karolio Didžiojo galioje 
— jo įkūrtoje Imperijoje — betarpiškai atsidūrusios nebuvo, 
pats Karolio Didžiojo galios garsas padarė tokio įspūdžio, taip 
paveikė ju psichiką; kad Karoliu-karaliumi — jiems tapo kiek- 
vienas galingas valdovas, ir tasai Vakarų Imperatoriaus var- 
das, susijęs jų psichikoje su nepaprastos galios sąvoka, nuslo- 
pino jų tautinius „knez'ius“, ,,kniaz'ius", „ksiąže's“, „ksiądz'us“, 
„viešpačius“, „kunigus“, „kunigaikščius“, „kungus“ ir t. t. 
ir pažemino jųjų galią, kaip saulės šviesa slopina Zvaigz- 
džių šviesos spindulius, o vėliau šių degraduotų vietinės 
kilmės galiūnų ir viešpačių galia prilygo mėnulio šviesai, vei- 
kiančiai nebe savo, bet saulės — Imperatoriaus galios — at- 
spindžiu ar titulu. Ir šiose tolimose periferijose Karolio Di- 
džiojo vardas atsipalaidojo nuo gyvo Karolio Didžiojo asmens: 
Karoliui Didžiajam mirus, kai jo fizinis asmuo senai buvo pra- 
nykęs gyvųjų žmonių pasaulyje, — tiems periferijų gyvento- 
jams jisai vaidinosi kiekvieno nepaprasto galiūno, kiekvieno 
didelio Vakarų valdovo asmeny. Tasai valdovas galėjo būti 
Ottonu arba kurio kitokio vardo — jiems jisai buvo kaip tik 
Karolių Karolis jiems tapo įamžintas — jiems jisai nemirė ir- 

„nuolat atgimdavo visuose karaliuose. 

Karolio Didžiojo paveiktas gilus įspūdis masinėje jo Im- 
perijos rytų periferijų tautų psichikoje, susikristalizavęs šioje 
ypatingoje jo vardo simbolikoje, turi analogijos tiktai su Ce- 
zariaus ir Augusto vardų terminologiniu įsigalėjimu antikinia- 
me pasaulyje, pergyvenusiu patį šį pasaulį ir tęsiamu iki šių 
dienų. Cezariumi liko visi visų amžių Imperatoriai Vakarų 
civilizacijoje, Cezariumi buvo ir Rusų „Caras“ ir Vokiečių 
„Kaizeris“ („Kaiser“); pastarieji pavadinimai tėra tik Ceza- 
riaus vardo variantai. Augusto gi vardas dargi buvo lenkty- 
niuojamas galios ar autoriteto laipsniams kelti. Garbės trokš- 
tantiems imperatoriams ir jų tarnams ir gerbėjams neužteko 
vardo „Imperator Augustus“. Jei vienas buvo „Augustus“, 
tai kitas, norėdamas dar aukščiau pakilti, turėjo tapti dar di- 
desniu Augustu, dar, taip sakant, , Augustesniu“ Augustu, — 
Augustu kvadrate, kol pagaliau besilenktyniuojant prieita pa- 
ties aukščiausio Augusto potencijos laipsnio tokiu būdu, kad 
buvę Augustai, prašokdami kiti kitus ir tapdami „Augustes- 
niais“ Augustais, galų gale virto „„Augusčiausiais“ Augustais — 
„Augustissimus Imperator" (,,Avgustiejáyj Monarch“ Rusų ter- 
minologijoje): „Aš esu Augustas“. „Aš — dar Augustesnis“. 
„Aš — pats Augusčiausias Augustas“. 


17. Šventoji Romos Imperija. 


Bendrai veikdamas su Bažnyčios vadu — Romos Popie- 
`. Ziumi — Karolis Didysis įkūrė Šventąją Romos Imperiją. Šios 
Imperijos steigėjų mintimi, sutampančia su popularinėmis to 
laiko pažiūromis, — tai nebuvo ir neturėjo būti naujas sponta- 
niškas ir laisvas galingo viešpačio kūrinys; tai turėjo būti tik- 
tai. Krikščionijos santvarkos racionalizavimo aktas, sui gene- 
ris naturalinės Krikščionijos teisės sutvarkymas, teišėtos kon- 
strukcijos pagaliau nustatymas ar tiksliau kalbant — užbai- 
gimas. Imperijos steigimas buvo ne tiek kūrybos, kiek vyk- 
dymo aktas, įgyvendinant tam tikrąjį planą, tvirtai nusistojusi 
Krikščioniškoje sąmonėje ir Bažnyčios moksle ir atstatant su- 
ardytą Imperiją. y : 
Atstatymo veikalas gimė Frankų monarchijoje, bet atsta- 
toma buvo toji Krikščionijos, Imperija, kuri buvo suardyta — 
„tai yra būtent Romos Imperija. 

Karolio buvo ir tegalėjo būti steigiama ne Frankų ir ne 
‘Germanų Imperija, bet kaip tik Romos Imperija, nes tai ji buvo 
„atstatoma“ ar atgaivinama. Atstatomajai universalinei visos 
Krikščionijos, o ne kuriai vietinei, Imperijai Romos vardas te- 
galėjo būti tik vienintelis tinkamas tiek dėlei to, kad senoji su- 
ardyta Imperija buvo Romos Imperija, tiek dėlei to, kad Roma 
buvo ir pasiliko dvasiniu Krikščionijos centru, Romos vysku- 
po, Vakarų Krikščionijos galvos ir vado, Kristaus vietininko 
— Popiežiaus — rezidencijos vieta. Romos autoritetas ir ios 
titulas universalinės Krikščionijos organizacijos vardui buvo 
Viduramžio žmonėms neabejotinis ir neginčytinis. Jis buvo 
tradicinis ir nusistojęs, kaip visos pasaulinės bažnytinės ir im- 
perinės socialinės koncepcijos uola, į kurią buvo susikristali- 
zavusi senosios galingos Romos tradicija ir Viduramžio Baž- 
nyčios konstrukcija. 

Kad atgaivinamos Imperijos steigėjas — Imperatorius Ka- 
rolis — pats rezidavo ne Romos mieste — tas konstrukcijos 
vardui svarbos neturėjo. 

Anoje ankstyvaus Viduramžio gadynéje miestai iš viso 
maža teturėjo reikšmės ir atskirų barbarų įkurtų „valstybių“ 
sostinės sąvoka jokio ryškumo neturėjo. Senosios Romos ur- 
banizacija buvo trijų pirmujų Viduramžio šimtmečių jau suar- 
dyta, miestai buvo išsigimę (degeneravę) ir neteko politinių 
centrų reikšmės, socialinis bendravimas buvo taip sakant de- 
sicentralizavęs, išsiskleidęs iš miestų į platųjį sodžių ir tuo pa- 
čiu politiniai naujos visuomenės veiksniai nebuvo su miestais 
surišti, naujoji gi politinės galios užuomazga ėmė kurtis nebe 
miestuose bet išsiskirsčiusiose pilyse. Jau pačioje viduram- 
Zio aušroje, pačioje barbarų užplūdimo pradžioje ėmė reikštis 
turtingųjų ir kultūringų senovės Romėnų visuomenės elementų 
kraustymasis iš miestų į savo sodžiaus rezidencijas — „vilas“, 
kur pamažu iš kartos į kartą geso senosios kultūros šviesa. 
Antrą vertus naujų barbarų valstybių steigėjų — Germanų pa- 
dermės tautų — socialinėje santvarkoje buvo visiška stoka ur- 
banizmo. Urbanizmas buvo Germanams svetimas ir nežinomas. 


18. Urbanizmo stoka Germanų socialinėje santvarkoje. 


Esmein, kurį mums čia dažnai cituoti tenka, nes jis buvo vienas Zy- 
miausiųjų ne tiktai moderninės konstitucinės teisės, bet ir Vakarų Europos 

viešosios teisės istorijos Žinovas, šitaip apibūdina Germanų pagrindinę vie- 
$aja teisinę santvarką Tacito laikais, kurios elementai turėjo paveikti ir 
viduramžių visuomenės teisinę santvarką: 

„Tacito laikais Germanų rasė nebuvo susiorganizavusi tautomis tik- 
raja prasme: ji buvo taip tolima nuo bet kurio tautinio vienumo, kad jos 
kalboje net nebuvo žodžio, kuris būtų apėmęs ja visa. Ji buvo suskirtyta 
daugeliu nepriklausomų padermių, turinčių vienodus ipročius, kalbančių vie- 
noda kalba ir šiaip įvairiais požymiais sutampančių, tačiau politiškai visai 
skirtingų. 

Kiekviena šių nepriklausomų padermių, sudarydama mažą valstybę, 
Tacito rašiniuose vadinama civitas; šis žodis visuomet buvo Romėnų var- 
tojamas laisvos valstybės sąvokai pareikšti. Kaip visos pirminio susibū- 
rimo grupės indo-europiečių raséje, ši civitas sudarydavo junginį šeimų, 
kurios, kad ir išlaikydamos savo individualybę, priklausė vienos komuna- 
linės vyriausybės, kurios forma buvo demokratinė ir drauge aristokra- 
tinė. Tai yra pirmykštis taip pat Graikų ir Italų valstijų („citės“) tipas, 
tačiau Germanų civitas skiriasi nuo ju viena ryškia žyme: joje nėra mies- 
to; urbanizmo elementas, kuris vaidino svarbiausiąjį vaidmenį Graikijoje 
ir Italijoje, čia yra visiškai nežinomas ir nesamas“ (Esmein — „Cours 
élémentaire d'Histoire du Droit Français“, XV laida, Recueil Sirey, 1925 m5 
36 pusl.). 


19. Urbanizmo smukimas ir viešosios galios išsiblaškymas - ankstyvame 
-viduramžy. 


Jei iš vienos -pusės Germanų, vadinasi — barbarų, — tradicinėje 
santvarkoje visiškai miestų nebuvo ir urbanizmo elementas buvo nežino- 
mas, tai iš antrosios pusės, kaip konstatuoja kitas žymus mokslininkas, 
anos gadynės visuomenės it socialinės santvarkos žinovas Fustel de Cou- 
langes, senoje Romėnų visuomenčie kaip tik tuo laiku urbanizmas taip 
pat ėmė nykti. 

„Romos Imperijos smukimo metu — sako Zakrzewski, reziu- 
muodamas Fustelio de Coulanges išvadas (Kaz. Zakrzewski 
— „Kryzys Demokracii“, Warszawa, 1930 m. 67 pusl.), — „žemės savi- 
ninkai apleidžia miestus ir apsigyvena savo dvaruose, kuriuose pasistato 
rūmus (vėliau karo gaisrai pavers juos pilimis), apsikrauna dideliais vergų 
ir valdinių būriais, kurį laiką tęsia senąjį gyvenimo būdą, vadinasi — pa- 
laiko literatūros, meno, pramogų kultą, kol pagaliau visiškai šių urbanizmo 


-padarinių nepamirš. . Ateina visiškas miestų nusmukimas. Valdžios, ka- 


rinės ir ūkio pajėgos židiniai dabar yra už miestų ribų. Tai viduramžiai“. 

Šis viešosios galios "funkcijų perkėlimas iš miestų.i sodžių, jų taip 
sakant decentralizacija, kuri diauge ir valstybę degraduoja, perkeldama 
šią funkciją iš jos organų į atskirų privatinių asmenų rankas, kaip reiški- 
nys, charakteringas ne tiktai barbarų, bet jau ir senosios Romos Impe- 
rijos smukimo gadynei, konstatuojama ir Esmeino: 


Rėmeris. Konstituc. institucijos. I t. 

Avansu ir faktiškai didieji žemės savininkai jau tampa ponais 
(„seigneurs“). Aš jau sakiau, kad ju didieji dvarai už miesto ribų buvo 
neprieinami municipalinių valdininkų teismingumui, o praeses'o provinciae 
teismas buvo labai tolimas. Šiomis aplinkybėmis šie dvarai sudarė lyg 
kad prieglaudos ir laisvės. vietas, kur viešosios galios veikimas buvo labai 
silpnai jaučiamas... Ten gyveno ištisa smulkių žmonių visuomenė — 
vergų, kolonistų, laisvų klientų, pareinančių nuo savininko patrocinium; 
tad savaime pasidarė, kad stambusis savininkas pats savo jégomis ir savo 
vardų turėjo aprūpinti policiją ir teismą savo žemių gyventojams; kai 
kuriems jųjų, būtent vergams, jisai turėjo teisinę galią, būtent pono — 
domini — galią („la puissance dominicale“); kitiems tatai buvo faktinė 
galia. Šiai administracijai stambieji savininkai laiko intendantus (acto- 
res, procuratores), kuriuos dažnai mini įstatymai ir kurie yra beveik ofi- 
cialūs asmenys. Romėnų V amžiaus bajoras savo dvare — villa — fak- 
tiškai jau yra feodinis ponas. Svetimieii, turį ginčą -su dvaro gyventoju, 
nesikreipia į valstybinį teismą, bet ponui paveda ji spręsti; kartais jis iš- 
laiko ginkluotą būri, susidedantį iš vergų ir klientų. Tad jau nuo šios ga- 
dynės atsiranda kalboje charakteringi terminai, kurie vėliau, Merovingų 
ir Karolingų dinastijų monarchijoje, bus vartojami savininko-pono ir jo 
valdinių sąvokai pareikšti: pirmasis — savininkas, ponas — apibūdina- 
mas terminu potens; antrieji — jo valdiniai — vadinami „homines sui" 
(Esmein — op. cit, 28—29 pusl.). 

` Žodžiu — smunka Romėnų civilizacijoje miestai ir šį smukimą lydi 
viešosios galios išsiblaškymas ir valstybinės funkcijos suirutė. 

Tad urbanizmas, kurio nežinojo barbarai ir kuris ėmė smukti Ro- 
mėnų visuomenėje, buvo nežinomas ir viduramžiui, ypač ankstyviam pa- 
veiktam barbarų santvarkos ir Romėnų civilizacijos padarinių. Tatai žy- 
miai palengvino feudalizmo įsigalėjimą ir palaikė viduramžio anarchiją. 
Urbanizmo stoka neleido išsiplėsti ir valstybės sostinės, ryškaus valdžios 
centro, sąvokai bei iš šios sąvokos kilančioms teisinėms institucijoms. 


20. Romos titulai Krikščionijos politinei organizacijai. 


Urbanizmo nusmukime ir miestų bei sostinių stokoje vie- 
nintelė Roma, dėl savo garsaus vardo, dėl savo pasaulinio im- 
periumo tradicijos ir dėl popiežiaus rezidencijos vietos, palai- 
kančios jos universalinio Krikščionijai centro titulą, spindėjo 
žmonių sąmonėje, kaip tikras ir taip sakant natūralus steigia- 
majai Imperijai krikšto vardas. Ne savo urbanizmu, ne ku- 
riais sociališkai-ekonominiais ar administraciniais titulais, bet 
visai kitokios rūšies psichinėmis su ja susijusiomis ir joje glü- 
dinciomis brangenybėmis Roma, kad ir pati, kaip miestas, nu- 
smukusi, turėjo neginčijamąjį Krikščionių universalinei Impe- 
rijai krikšto vardo monopolį. 

21. „Šventosios“ titulas viduramžių Romos Imperijai. 


Kad ši atgaivintoji Romos Imperija tapo be to pavadinta 
„Šventoji“ — tai buvo jos misijos, jos pašaukimo idėjos pada- 
rinys, susijęs su jos įkūrimo procedūra. Tai buvo Imperija, 
steigiama Krikščionijos labui, turėjusi paremti Bažnyčią, igy- 
vendinti tobulą tvarką Dievo įsakymų tarnyboje, kaip Zmoni- 
jos siekiamojo amžinosios Diėvo karalystės laimėjimo rams- 
tys, pašventinta Bažnyčios palaiminimu ir tikybiniu Imperato- 
riaus vainikavimu ir patepimu, paties popiežiaus atliktu. To- 
kia Dievo tarnybos Imperija, Dievo valios ir Dievo Žmonijai 
nustatytų tikslų siekimo organizacija tegalėjusi būti ir turėjusi 
būti šventa. Tai esanti Dievo įstaiga, Jo žmonėms suteiktas ka- 
lavijas kovai prieš nelabąjį tobulai amžinybei laimėti. „Šven- 
tosios“ Imperijos vardas buvo pastovios nuolatinės jos su Baž- 
nyčia bendradarbiavimo unijos simbolis. 


22. Įkurtosios Šventosios Romos Imperijos likimas. 


Formališkai — Karolio Didžiojo įkurtoji Šventoji Romos 
Imperija išgyveno ilgą tūkstanties metų amžių. Įsteigta 800 m. 
— ji tapo panaikinta ir galutinai likviduota 1806 m. kito didžiojo - 
Europos valdovo — imperatoriaus Napoleono Didžiojo. At- 
rodo, kad tūkstanties metų amžius, kuris truko nuo IX iki 
XIX šimtmečio ir kuris skiria Karolį Didiji nuo Napoleono Di- 
dZiojo, galėtų liudyti apie šios Karolio konstrukcijos didelį ir 
tvirtą pastovumą. O vis dėlto iš tikrųjų Karolio Didžiojo sva- 
joné nebuvo realizuota; jojo kūriniui nebuvo lemta įvykdyti 
visos Krikščionijos subūrimas vienoje universalinėje valstybi- 
nėje organizacijoje. Kol gyvas buvo Karolis, jojo kūrinys 
buvo tikras. Tačiau jojo įpėdiniai vieningos pasaulinės Va- 
karų Žmonijos Imperijos išlaikyti nepajėgė. Tiesa — ji nesu- 
byrėjo, bet nesugebėjo savo valdančiųjų imperiumu visą Krikš- 
čioniją apimti ir sudrausti. Imperatorių, Karolio įpėdinių, ga- 
lia kartais išsiplėsdavo ir veikė labai plačias sritis, sudraus- 
dama net Krikščionijos periferijas ir virsdama įsakytinės tarp- 
tautinės Krikščionijos „Pacis“ veiksniu, slėgiančiu tolimas Ša- 
lis su jų savotiškomis vietos konstrukcijomis ir įsikišdama į 
įvairių kraštų viešuosius santykius, kaip vyriausiojo autoriteto 

reiškėja arba net tiesioginė valdovė. "Tačiau jau niekuomet ji 
netapo tikrai universalinė, visų pripažinta ir pajėgianti visą ir 
visus suvaldyti bei sudrausti. Užtai dažnai ji smuko ir iš viso 
turėjo varžytis bendrose įvairių vietos galių rungtynėse, kaip 
vienas daugelio Krikščionijoje dygstančių ir besisteigiančių ga- 
lios kūrinių. O pagaliau moderninei teritorinei vietos valsty- 
bei įsikūrus, sutvirtèjus ir nusistojus — ji, kad ir besivadin- 
dama Šventąja Romos Imperija, pati galutinai virto tam tikru 
vietos valstybinės konstrukcijos vienetu, tiesa — ne visiškai lo- 
kalizuotu, bet jokiu būdu ir ne universaliniu, slėgiančiu ir su- 
draudžiančiu visą Vakarų civilizacijos Zmonija. 


23. Šventoji Romos Imperija — didžioji stilinga viduramžių socialinių 
idėjų sintezė ir fikcija, 


_- Tad galima pasakyti, kad Karolio Didžiojo įkurtoji Šven- 
toji Romos Imperija iš tikrųjų tebuvo tik šios Imperijos fikcija. 
Ji ir liko fikcija, vėliau tapusi tam tikra aprėžta konfederacine, 
bet ne pasauline ir ne universaline konfederacine, tiktai vietos 
konfederacine konstrukcija. Tai buvo didžioji Viduramžių tei- 
sinė fikcija, vienas didingų sociališkai-teisinių tos įdomios ir 
uepaprastos istorinės gadynės kūrinių. Joje buvo įsikūnijusi 
visų Viduramžių socialinių idėjų sintezė. Gal jokioje kitoje 
žmonių istorijos gadynėje nebuvo tokio gilaus kontrasto tarp 
žiaurios tikrenybės ir išsvajotos tobulos santvarkos, pagrįstos 
idėjų kūriniais ir sudarančios sudėtingos harmonijos konstruk- 
ciją fikciju srity, kaip kad tatai tenka konstatuoti viduramžių 
gadynéje. Juo ryškesnė buvo anarchija — juo tobulesnė ir 
tvirtesnė buvo ši idėjinė fikcijų konstrukcija. Viduramžių sva- 
jojamoji socialinės harmonijos santvarka sudarė sui generis 
socialinės architektūros meno kūrinį, lygiai didingą ir painų, 
bet logingą ir puikų, stilingą, kaip didžiųjų viduramžių kated- 
rų kūriniai statybos srity. Šiame stilingame Viduramžių so- 
cialinės architektūros meno kūriny, kuris teisinių fikcijų srity 
buvo užbaigtas ir kurį mes pažinti galime ne iš anų laikų isto- 
rijos socialinių faktų srity, bet iš tų laikų rašinių ir minčių, pa- 
slėptų traktatuose ir teisiniuose disputuose; — universalinės 
pasaulinės Imperijos fikcija užima nepaprastą vieta. Visos šios 
konstrukcijos linijos, visi atskiri jos epizodai subėga į šią vy- 
riausiąją konstrukcijos fikcija, kuriojé jie ra cmonizun judi ir 
gauna vieningą išraišką. 

24. Teisinės Šventosios Romos Imperijos fikcijos vaidmuo. 


Tačiau nors teisinė fikcija, kilusi iš svajonių ir idėjų pa- 
saulio, iš idealistinių troškimų ir mokslinės socialinių reikalų 
racionalizacijos, nesudaro visos tikrenybės ir viena neatstoja 
visų faktų, vis dėlto ji taip pat sudaro sui generis socialinės 
tikrenybės elementą, kuris veikia ir faktus ir socialinės bei tei- 
sinės evoliucijos linkmę. Teisinė fikcija, ypač kai ji yra po- 
puliari ir tvirtai nusistojusi žmonių sąmonėje — o viduramžių 
krikščionijoje tokia kaip tik buvo ši beveik visų pripažinta pa- 
saulinės Imperijos fikcija — labai daug sveria socialiniame gy- 
venime; vieniems procesams dygti ir plėstis ji padeda, kitus 
iškreipia arba slopina arba pagaliau jų veikėjus verčia aikvoti 
energiją jos padariniams pašalinti ir žmonių sąmonėje kito- 
kias sąvokų formules konstruoti ir jas sutvirtinus jomis anaja 
fikciją nukonkuruoti ir idėjų pasauly kovą o kartais ir griežtą 
bei ilgą kara vesti. Pasaulinės Imperijos idėja ir jos fikcija — 
Šventoji Romos Imperija — ilgus amžius valdė krikščionijos 
širdį ir prota. Ji eina raudonu siūlu per visa anų amžių so- 
ciališkai-idėjinį judėjimą, per visus krikščionijos jausmus ir 
per jos mintį. - Ne- tiktai Bažnyčios mokslas ir Imperatorių 
agentai, publicistai ir scholastikos filosofai, bet ir tokie minties 
ir dvasios milžinai, kaip Dante, ją tvirtino ir jos viešpatavima 
dogmatizavo. Tikybinėje tvirtovėje anų laikų mokslo atmos- 
feroje jos veikimas ir jos autoritetas iš tikrųjų sudarė nepa- 
prastą psichinę jėgą, visiškai realią ir baisią toms pastangoms 
bei procesams ar kūriniams, kurie veikė kitokia kryptimi ir 
mėgino kitokią socialinę konstrukciją įgyvendinti. Ir nors pa- 
galiau ji tapo sociališkai-teisinėje Europos Vakarų konstruk- 
cijoje nugalėta, vis dėlto ji mūsų civilizacijos sąmonėje ne- 
dingo ir jos aidai tebėra gyvi net iki šių laikų. Kaip sui gene- 
ris psichoza — ji buvo įsigalėjusi ir valdžiusi žmonių sąmonę 
ir jos sveikas grūdas nemirė; jo nenuslopino jos nugalėjimas; 
nes iš tikrųjų šioje didingoje Imperijos fikcijos romantikoje 
glūdėjo gilus idealistinis visuotinio ir vieningo Žmonijos jungi- 
nio nujautimas, nujautimas tos galutinės ir paskutinės sociali- 
nės integracijos, turinčios apimti visą žmonių visuomenę ir 
žmonių socialiniam bendravimui. suteikti organizacinę forma, 
tas „Gentis Humani“ Respublikos nujautimas, kuris gyvas yra 
ir mūsų širdyse ir kuris įvairiomis konstrukcijomis ir įvairiais 

metodais reiškiasi ir mūsų laikų sociališkai-teisiniuose, politi- 
niuose arba bent idéjiniuose kūriniuose, susijusiuose su įvai- 
riausiais, kartais kits kitam griežtai priešingais, įudėjimais. 
Šio nujautimo bei atitinkamo troškimo pėdsakai galima kon- 
statuoti ir demokratinėje Didžiosios Prancūzų Revoliucijos 
propagandoje, ir Napoleono Didžiojo Imperijos kūriny, ir 
1815 m. Šventoje Sąjungoje, ir Tautų Sąjungos idéjoje, ir so- 
cialistiniame judėjime, ir komunistinėje koncepcijoje, ir Romos- 
Katalikų Bažnyčioje, kuri Viduramžių laikais buvo Žymiausia 
šios idėjos ir jos įkūnijimo, fikcijos įkvėpėja ir kuri, kad ir pri- 
versta prisitaikinti prie. kitokios tikrenybės, niekuomet šios 
minties visiškai neišsižadėjo ir šio nujautimo savo idealistinėje 
nuotaikoje nepaneigė. Tačiau Viduramžy šis nujautimas buvo 
įsikūnijęs į tam tikrą teisinę fikciją, kuri tikybiniu jausmu tapo 
sutvirtinta ir pastatyta tikrenybès vietoje, laikoma faktu prieš 
tikruosius objektyvinius faktus. Tai buvo, jei galima taip iš- 
sitarti, subiektyvinės masinės sąmonės faktas, nukonkuruojąs 
obiektyvinį tikrenybės. faktą. Buvę taip, kaip tikėta, nors 
faktiškai to nebuvo. Tikintiesiems nėra tikrenybės ribų. Tikė- 
jimas stebuklus daro ir tikrenybę subjektyviškai griauna. Ta- 
tai ir buvo Viduramžy Šventosios Romos Imperijos istorijoje. 


: : . 25. Du valstybės kūrybos keliai viduramZy. 


ViduramZiu anarchijoje valstybiné idéja. niekuomet ne- 
buvo visiškai apmirusi. Ji nuolat buvo ne tiktai gyva, bet ir 
veikli. Valstybinės kūrybos pastangos ėjo dviem konkuruo- 
jančiomis srovėmis, dviem skirtingais keliais: vienas kelias, 
kaip esame minėję, vedė į pasaulinę (arba bent visos krikščio- 
nijos) Romos Imperiją, antras — į teritorinę vietos valstybę. 


26. Universalinė valstybė monistiniu Bažnyčios mokslu. 


Pirmasis kelias troškimų ir idéju srity buvo tvirtesnis. 
Ji, kaip esame sakę, dar prieš Karolio Didžiojo įkurtąją Šven- 
laja Romos Imperiją veikė užsilikusios Žmonių sąmonėje Ro- 
mos viešosios teisės sąvokos ir įspūdinga galingos Romos tra- 
dicija, gyva ne tiktai senosios Romėnų visuomenės likučiuose, 


= OO = 


bet ir barbarų visuomenėje. Garsiosios Romos šešėlis per am- 
Zius liko gyvas Vakarų Zmonijoje ir giliu įspūdžiu „veikė visus 
sudėtingus jos sluoksnius. Siam idealui stiprios paramos teikė 
ir tos sociališkai-moralinės sąvokos, kurias ūgdė ir auklėjo 
pasaulinė Bažnyčia. Kaip viena yra pasaulinė Kristaus Baž- 
nyčia, viena Dievo ir jojo dvasinio atstovo ir Kristaus vieti- 
ninko žemėje moralinė valdžia — Romos-Katalikų Bažnyčia 
ir Romos Popiežius, taip viena Krikščionijai turinti būti ir pa- 
saulinė Imperija, viena vieno Imperatoriaus valdžia esanti taip 
pat iš Dievo; žinoma — Romos Imperija ir Romos Imperato- 
riaus valdžia. 

Aiškiai monistinéje tikybinėje Romos-Katalikų Bažnyčios 
koncepcijoje žmonių gyvenimo tikslai yra vieningi. Jie esą 
žmonėms Dievo nustatyti ir skiriami Žmonių amžinajai laimei, 
kurią žmonės tegalį pasiekti tiktai savo darbais, laikydamiesi 
Dievo isakymu ir kovodami su piktu principu, įsivyravusiu Ze- 
méje ir pačių žmonių palinkimuose per juju tėvų nuodėmę. 
Dievo karalystei danguje laimėti reikią nugalėti velnio pra- 
garo karalystę, siaučiančią žemėje žmonių nuodėmėmis ir vei- 
kiančią žmones pagundomis. Žmonių socialinis bendravimas 
taip pat ne kam kitam, kaip tiems patiems tikslams, esąs skiria- 
mas. Savo sunkiai kovai laimėti, žemės gyvenimo tikslui pa- 
siekti žmonės esą reikalingi savo visų iėgų subūrimo ir tikslaus 
sutvarkymo. Visi luomai, visos Žmonių padermės, visa Zmo- 
nija esanti solidari šiame dideliame gyvenimo darbe. Tad 
visa socialinė santvarka ir visos socialinės institucijos turin- 
čios būti subordinuotos šiam vyriausiajam visuotiniam tikslui. 
"Jėgų skaldymas, nesantaika, socialinių tikslų išblaškymas esa 
kenksmingi ir veikią Žmonių nelaimę. Visos socialinės insti- 
tucijos turinčios harmoningai ir drausmingai suplaukti į vieną 
vyriausiąją instituciją, lygiai kaip ir visi smulkesni tikslai tik 
tiek tegalį būti pateisinami, kiek jie yra suderinti su vyriausiuo- 
ju tikslu ir kiek jie jam patarnauja. Šiuo yra pagrįsta univer- 
salinės socialinės funkcijos idėja Bažnyčios moksle. | 

Kaip šiuo griežtu monistiniu mokslu nesąmone būtų buvęs 
daugelis bažnyčių esant vienam Dievui ir vienai tikrajai Dievo 
įsakymų konstrukcijai, lygiai taip pat nesąmone būtų buvusi 
daugybė atskirų valstybių, veikiančių kiekviena savo skirtingu 
funkcionaliniu imperium'u, nesubordinuotu vieningam pasauli- 
niam imperium'ui. Sitokia laisvu, kita nuo kitos nepareinan- 

čių, savo atskirais ir skirtingais tikslais veikiančių valstybių 
daugybė suponuotų ir laisvą socialinių tikslų daugybę bei ju 
įvairumą, o tatai monistiniu tikybiniu Bažnyčios mokslu ir esą 
neįmanoma, priešinga visai ideologinei koncepcijai ir dogmos 
tiesai. 


27. Bažnytinės Imperijos racionalizavimas. 


Kol dar Karolio Didžiojo veikalas nebuvo įkurtas — šie 
monistinio Bažnyčios mokslo padariniai nebuvo taip ryškiai 
nukreipti prieš vietos galiūnų pastangas šioje ar kitoje teri- 
torijoje sutvirtinti savo atskirą valstybinio pobūdžio impe- 
rium'ą. 

Bet kai Šventoji Romos Imperija tapo Karolio Didžiojo 
įsteigta, tai visa ši bažnytinės doktrinos koncepcija su visais 
jos padariniais ir išvadomis tapo kanalizuota į šį kūrinį ir jam 
taikoma jam palaikyti ir jj teisiškai sutvirtinti. Kaip buvome 
sakę, politiškai Karolio įpėdinių laikais ši Imperija virto pa- 
saulinės Imperijos fikcija, tačiau šiuo sąvokų tūriniu ji buvo 
teisiškai gyva žmonių sąmonėje. Gyvybės ir moralinės įėgos 
jai teikė Bažnyčios mokslas. Į Karolio Didžiojo įsteigtą ir 
bažnytiniu Imperatoriaus vainikavimu bei šventais aliejais pa- 
tepimu išventinta Imperiją buvo žiūrėta, kaip į vienintelį tikro, 
teisėto, paties Dievo sankcijomis sutvirtinto ir todėl neginčy- 
tino imperiumo reiškinį. 

ViduramZiu ankstyvais laikais, Zlugus Vakaru Romos Im- 
perijai, Bažnyčia palaikydavo Rytų Romos — Bizantijos — 
imperatorių pasaulinio imperiumo autoritetą ir fikciją, tačiau 
vėliau — pačiai Bažnyčiai suskilus į dvi, Vakarų ir Rytų, baž- 
nyčias, kurių kiekviena kaltino antrąją nukrypimu nuo tiesos 
ir sau tiesos monopolį bei universalinės Kristaus bažnyčios ti- 
tulą rezervavo, Romos-Katalikų Bažnyčia, besisavindama tei- 
se spręsti teisinį pasaulinio imperiumo tikrumą ir jį disponuoti, 
skelbė teoriją, kad dėl Bizantijos imperatorių schizmos teisė- 
toji pasaulinio imperiumo galia tapusi Bažnyčios perkelta iš 
schizmatikų Graikų į Kristaus Bažnyčiai ištikimus Germanus 
ir šiuo sprendimo titulu teisėtais pasaulio valdovais esąs impe- 
ratorius Karolis ir jo įpėdiniai. Pasaulinės Imperijos fikcija 
buvo teisiškai tiek reali, kad skaitant anos gadynės publicisti- 
ką, puikiai išžiūrėta Vokiečių mokslininko Gierke ir kai kurių 

kitų rašiniuose, galima būtų manyti, kad Vakarų Romos Im- 
perija buvusi tikrenybės faktu, kaip tikra bent Vakaruose uni- 
versalinė valstybė. 

Imperijos fikcijos, kaip teisiškai-socialinės tikrenybės fak- 
to, palaikymas nuo Bažnyčios ne tiktai intuityviškai vykdo- 
mas, bet jos mokslo racionalizuojamas. 


28. „Sacerdotii“ ir „imperii“ ginčas. 


Tiesa, garsus ir per amžius tęsiamas buvo Popiežiaus 
su Imperatoriumi — dviejų skirtingo metodinio pobūdžio, bet 
vieningos vyriausios idėjos, valdžių (sacerdotii ir imperii) 
ginčas, pareinąs kartais net į grieZtaja kovą. Tačiau šis is- 
torinis ginčas — tai buvo ginčas ne dėl kurios vienos šių dvieių 
valdžių ekskliuzivizmo, turinčio pašalinti antrąją, — nes jos 
abi buvo kita kitos pripažįstamos esančias lygiai teisėtas ir ki- 
lusias iš to paties vieniugo šaltinio — iš Dievo bei tiems pa- 
tiems Dievo nustatytiems tikslams skiriamas ir tą pačią socia- 
linę funkciją skirtingais metodais vykdančias, bet dėl jųjų he- 
gemonijos vienos antrajai. Ginčo problema buvo ši: ar dvie- 
jų vieno vyriausiojo tikslo valdžių arba žmonių valdymo me- 
todų viena ir jeigu taip — tai būtent kuri aukštesnė ir kuri ku- 
riai turi pasiduoti? Bet kad abi valdžios — bažnytinė popie- 
žiaus valdžia (sacerdotium) ir pasauliškai-valstybinė impera- 
toriaus valdžia (imperium) — yra Dievo įkurtos, lygiai uni- 
versalinės, skiriamos visai krikščionijai (ateity — visai Zmo- 
- nijai) ir turinčios veikti tais pačiais amžinosios žmonių laimės 
ir Dievo įsakymų įgyvendinimo tikslais, — apie tai tarp jųjų 
jokio ginčo nebuvo. Bažnyčia čia gynė monistinį vienos — 
būtent bažnytinės — valdžios hegemonijos, Imperiją — dualis- 
tinį abiejų valdžių pariteto — principą. 


29. Palaikydama Imperiją Bažnyčia kliudė vietos valstybei įsikurti. 


Tačiau į pastangas įkurti teritorinę ir | nepareinan&ia nuo: 
Imperijos vietos valstybę, veikiančią neapréZtu ir nepriklau- 
somu atskiru vietiniu savo imperium ’u, ir į vietos valdovų — 
karalių, kunigaikščių — pretenzijas į šitokį imperium'ą Baž- 


nyčia ir jos mokslas žiūrėjo neigiamai: jie turį pasiduoti im- : 
peratoriui, kaip teisėtam krikščionijos valdovui; santykis tarp 
dviejų valdžių — sacerdotii ir imperii — tegalis būti nustato- 
mas tik tarp Bažnyčios ir Imperijos, o ne tarp Bažnyčios ir 
kiekvienos atskirų valdovų valstybinės konstrukcijos, teisiš- 
kai tirpstančios Imperijoje; tad ir anasis ginčas dėl hegemoni- 
jos vykstąs tiktai tarp popiežiaus ir imperatoriaus, o ne tarp 
popiežiaus ir vietos karalių, teisiškai subordinuotų imperato- 
riui. Žinoma — šitokia santykio ir ginčo konstrukcija ir prak- 
tiškai buvo Bažnyčiai patogesnė, negu kad pripažinus santy- 
kio ir ginčo subjektu kiekvieną vietos galiūną; juo labiau tatai 
buvo patogu, kad faktiškai dažnai imperatorius buvo silpnes- 
nis, negu vienas kitas vietos karalius tam tikroje „savo“ teri- 
torijoje. E 
Kaip mes jau buvome sake, valstybinés kürybos darbas 
viduramžy éjo dviem keliais: vienas kelias vedė į vieningą uni- 
versalinę ` pasaulinę Imperiją, antrasis — į teritorinę vietos 
valstybę. Šie du keliai kits kitą išskirdavo; jie buvo konku- 
renciniai. Kurio vieno juju laimėjimas savaime slopino kitą. 
O kadangi Bažnyčia, kad ir kovodama su imperatoriumi dėl 
savo hegemonijos Imperijai, savo galingu mokslu palaikė ir 
tvirtino žmonių sąmonėie kaip tik Imperijos, kaip vienintelės 
pasaulinės teisėtos valstybės, tėzę, tai įi šiuo kliudė vietos vals- - 
tybės kūrybai. Savaime aišku, kad visa tai, kas Imperijos 
tėzę žmonių sąmonėje tvirtino, kenkė vietos valstybės tėzei ir 
teikė paramos ne tiktai imperatoriaus pretenzijoms, bet ir įvai- 
rių socialinių veiksnių vietos valdovams priešinimuisi. Nes 
jeigu teisėta tėra tik imperatoriaus imperium'o galia, tai vic- 
tos valdovų galia jokio teisinio pagrindo neturinti ir sudaranti 
tiktai uzurpaciją, kuriai pasipriešinimas esąs visiškai teisėtas. 
Esa — ką gi čia karaliai reikalauja sau klusnumo, jei jie patys 
privalo klausyti imperatoriaus. Esa — jei to reikalautų im- 
peratorius, tai tatai būtų suprantama ir pagrįsta teisėtos krikš- 
čionijoje santvarkos titulu, bet vietos karalių tokie reikalavi- 
mai esą ne kas kita, kaip ių prasimanymai ir paprasto, dargi 
griežtai neteisėto, smurto reiškiniai. Tokios idėjos stiprino 
anarchiją, kurią vietos valdovai — vietos valstybės kūrėjai — 
stengėsi suvaldyti ir savo imperium'u sudrausti. Ir jei Im- 
perija pati betarpiškai buvo silpna ir be šios paramos nebūtų 

vietos valstybės kūrybai baisi, tai užtai galinga buvo jos tėzė 
ir jos teisinė sąvoka Žmonių sąmonėje ir josios rėmėja — 
Bažnyčia. 


30. Dvieių kardų legenda ir bažnytinė jos interpretacija. 


Tačiau ne tiktai šiuo Bažnyčia buvo vietos valstybės kū- 
rybos priešininkė. Visos jos pretenzijos viešpatauti ar vado- 
vauti Imperijai eo ipso ir iuo labiau lietė ir bet kurią vietos 
valstybę. O kokios buvo šios pretenzijos — mes jau tai esame 
pasakę, tačiau čia dar ju tikslią teoriją išdėstysime. 

Sacerdotium turįs vadovauti imperium'ui, nes jis, sacer- 
dotium, nustatąs imperium'ui jo veikimo tikslus ir funkciją, 
kadangi jis, sacerdotium, esąs Dievo valios ir įsakymų reiškė- 
ias bei aiškintojas. Valstybės valdžia esanti iš Dievo — tai 
tiesa, tačiau ne tiesiog ir ne betarpiškai iš Dievo, bet per Baž- 
nyčią. Kovai prieš nuodėmę, prieš Velnio galią, — žmonėms 
išganyti ir amžinąją laimę pasiekti — Dievas esąs įteikęs Žmo- 


:nijai du kardu (kalaviju): a. dvasinį kardą (Bažnyčia ir jos 


vyriausybė su popiežiumi viršūnėje — mokslas, Dievo žodžio 
interpretacija ir Jojo valios konstatavimas, nuodėmių išriši- 
mas — išpažintis, dvasinė bausmė ir tikybinė drausmė...) 
ir b. pasaulinį kardą (valstybė ir valdovas — fizinė jéga, smur- 
tas, — ginkluotos pajėgos, policija, teismai, kalėjimai, bude- 
liai ...). Pasaulinis kardas esąs Žmonijai suteiktas tam, kad 
remtų dvasinį kardą ir vykdytų Bažnyčios sprendimus bei įsa- 
kymus, gintų silpnuosius nuo stipresniųjų prievartos ir gintų 
pačią Bažnyčią. Esą piktų, velniui pasidavusių žmonių, kurie 
geruoju Bažnyčios įsakymui nepasiduoda, tyčiojasi iš Dievo 
žodžio, tikybinės drausmės priemonėmis yra nesuvaldomi, su- 
vedžioja kitus, kenkia dorovei ir sunkiajai žmonijos kovai už 
Dievo karalystės laimėjimą; jiems suvaldyti ir sudrausti nesą 


: kitokio būdo, kaip tiesioginis ju atžvilgiu smurtas, turis apsau- 


goti Zmones' nuo jų pikto veikimo. 

Abu kardus Dievas esąs įteikęs Bažnyčiai, kuri pirmaji — 
dvasinį — kardą palieka sau ir ji patį valdo — tai jos sacer- 
dotium; tačiau pasaulinio kardo valdymas Bažnyčiai netin- 
kąs, tatai su jos veikimo metodais esą nesuderinama ir reika- 
linga kitokio būdo ir ištisos sistemos priemonių, koliduojančių 
su dvasinio kardo valdymo priemonėmis. Pasaulinis kardas 

esąs Bažnyčios valdžios deleguojamas — perduodamas, pa- 
vedamas — valdovui; taip pat Bažnyčia esanti valdovų vei- 
kimo, kitaip sakant — pasauliniu kardu naudojimosi, — pri- 
žiūrėtoja, valdovų teisėja, jų valdymo sprendėja. Vadinasi — 
valstybės funkcija nesanti savarankiška (autonominė), josios 
valdžia esanti ne tiktai paties Dievo, bet ir Bažnyčios, kaip 
Dievo valios aiškintojos, — agentė, ji negalinti pati savo tikslų 
bei funkcijos laisvai ir iniciatyviškai nustatyti. 


Tą tezę, kad pasaulinis kardas (valstybės valdžios impe- 
rium) yra valdovui ne tiesiog ir betarpiškai Dievo pavedamas 
ji valdyti, bet Dievo yra drauge su dvasiniu kardu Bažnyčiai 
įteikiamas ir jau tiktai pastarosios valdovui deleguojamas ii 
valdyti, ir kad esą kitaip ir būti negalį, Bažnyčia rėmė tuo sam- 
protavimu, kad esą Bažnyčios paiėgos — tai esanti šviesa, są- 
monė, mokslas, visa tai, kas reikalinga tiesai pažinti, Dievo 
valiai suprasti ir ja interpretuoti; Bažnyčia viena turinti kva- 
lifikacijų šiam darbui; esą gi valstybės pajėgos — tai esanti 
fizinė jėga ir jos veikimo būdas. Jei Bažnyčia žmonijoje reiš- 
kia jos širdį ir jos protą, kuriuos Kristaus žodžiais inspiruo- 
janti Dievo malonė ir apšviečianti Šventoji Dvasia, tai Valsty- 
bé su jos imperium'u reiškianti žmonijos kumštį. Kumštis 
esąs reikalingas širdies ir proto vadovybės, nes be šios vado- 
vybės, būdamas paliktas savo laisvajai intuicijai ar inercijai, 
kumštis, sekdamas savo prigimties palinkimais, imtų visą ap- 
link daužyti ir visus mušti, neskirdamas gero nuo pikto, ir 
tada jo veikimas būtų žalingas. Jis netarnautų, bet -kenktų 
Dievo nustatytiems tikslams ir nepaiėgtų valdyti Dievo Zmo- 
nėms suteikto kardo. Savo tarnybinei funkcijai jis esąs reika- 
lingas širdies ir proto (Bažnyčios) nurodymų: štai čia mušk, 
šį sudrausk, aną apsaugok ir pats liesti nedrisk, štai anąjį su- 
triuškink ir sunaikink, ta suardyk ir t. t. Tada viskas būsią 
tvarkoje ir žmonijos tikras reikalas būsiąs aprūpintas, o kumš- 
ties veikimas būsiąs palaimintas ir šventas. Kitaip gi jis bū- 
siąs prakeiktas ir piktas. 


Šitoksai buvo nuoseklus monistinės Bažnyčios mokslas, 
tvirtas ir aiškus, racionalizuotas ir tikybiškai gilus. 

31. Dviejų kardų legenda valdovų interpretacijoje. 


Imperatorius ir vietos valdovai buvo linke kitaip inter- 
pretuoti savo galią. Jie, žinoma, neneigė, kad juju valdžia 
jiems esanti Dievo pavesta — anais gilios tikybinės nuotaikos 
laikais tatai ir nebūtų galima neigti, o pagaliau tatai juju au- 
toritetą kėlė ir juju galią stiprino, tad jiems būtų ir nenaudinga 
tatai neigti; jie ir juju šalininkai dviejų kardų teoriją priim- 
davo — ši simbolinė dviejų kardų legenda viduramžy buvo 
labai populiari tiek profanų tarpe, tiek moksle, kuris ja daž- 
nai naudojosi ir publicistikos funkcijai vartojo. Tačiau impe- 
ratoriai ir karaliai bei jų šalininkai tvirtino esą pasaulinis kar- 
das jiems esąs Dievo tiesiog pavedamas — Bažnyčiai netar- 
pininkaujant. Tad jie Bažnyčios valdžios — sacerdotii — va- 
dovavimo pripažinti nenorėjo, laikydami save autonominiais ir 
visiškais valstybės funkcijos šeimininkais ir įos tikslų bei vei- 
kimo sprendėjais. Tačiau bent iš karto ir patys pretenduoti 
vadovauti Bažnyčiai nedrįso. 

Vadinasi — Bažnyčia reikalavo valstybės subordinacijos 
ir jos su Bažnyčia paritetą neigė; valstybė gi griežtai reika- 
lavo bent pariteto ir už tai kovojo, Bažnyčios gi subordinaci- 
jos — bent aiškiai — nereikalavo. 


32. Monumentinės socialinės santvarkos koncepcija viduramžy 
(proi. Redslob'o žodžiais). 


Monumentinę pasaulinės Bažnyčios ir pasaulinės Imperijos kon- 
strukciją Redslob'as gražiai apibūdina šitaip: 

„Tautų sąmonėje. Viduramžiais atsispaudė didinga vienumo idėja, 
kuriai tolygios negalima "rasti nė prieš tai, né moderninės istorijos laikais. 
Tatai pareina nuo to fakto, kad tautos Vakarų šeiminiukės po kelių amžių 
klajojimo- buvo visos pagautos vienos dvasinės jėgos, kuri suvaldė ir su- 
draudė juju ekspansyvinę nežinančią ribų jaunystę. Ši jėga, kuri per am- 
Ziue- tvarkys istorijos laikrodį, tai buvo krikščionybė. : 

Nazareto mokytojo tikyba glūdi pačiuose dviejų didingu ir visur 
viduramžius valdžiusių fenomenų pamatuose: pasaulinės Imperijos ir uni- 
versalinės Bažnyčios. 

Forumo griuvėsiuose iškilo kryžius ir iš jo išskrido Imperijos ere- 
lis Bažnyčia ir Imperija yra Romos įpėdiniai. Tačiau jųjų esmė yra skir- 
tinga nuo Cezarių viešpatavimo. Jos nėra įkurtos ginklų nugalèjimu, juju 
šaltinis — tikybinis: Jos yra tam tikros idėjos kūrinys. 

Dievas šioje pakalnèje steigias valdžią, kuri yra Jo amžinos kara- 
lystės atvaizdas. Imperatorius ir popiežius jos reiškėjai. 

Imperatorius esąs didelio mistinio organizmo ginkluota ranka 
(„bracchium saeculare“). Jis esąs įstatymų leidėjas ir teisèjas ir turis 
išlaikyti taiką, idant žmonija, paliuosuota nuo žemės rūpesčių ir besirū- 
pindama tiktai amžinybės laimėjimu, galėtų save pavesti Bažnyčiai ir jos 
vadovaujama — pakilti į Dievo karalystę... 

Tiesa — niekuomet Imperija nepasiekė tos viršūnės, kurią jai jos 
pašaukimas skyrė. Niekuomet ji nepajėgė nustatyti savo pasaulinio vieš- 
patavimo ... 

Vis dėlto dėl sumanymo katastrofos nereikėtų užmiršti tos aukštos 
reikšmės, kurios turėjo Imperija viduramZy. 

Pirmoje vietoje tenka paminėti didelis vaidmuo, kurį per ilgus am- 
žius vaidino Imperija taikos išlaikyme. Yra viena baisi nelaimė, kurios 
nėra patyrę viduramžiai ir kuri teko skaudžiai patirti tiktai ateinančioms 
kartoms: tai Europos tautų visuotinis karas. Keli fenomenai apsaugojo 
viduramžius nuo šios nelaimės. Tačiau svarbiausias šių fenomenų glū- 
dėjo pačiame Imperijos gyvavime ir pačioje jos esmčie... Vienu žodžiu 
— Imperijos supremacija buvo pacitistinė. Galima pasakyti, kad Euro- 

pos lygsvara parėjo nuo Imperijos. Tiktai, — ir tatai buvo aniems lai- 
kams ypatinga, — ši lygsvara tai buvo padarinys ne lygios įvairių vals- 
tybių iėgos, bet kaip tik centrinės valstybės (Imperijos) persvaros ir 
drauge jos silpnumo. 

Klaidinga būtų tvirtinti, kad Imperija buvusi tarptautinės teisės kon- 
strukcija. Nes ji kaip tik buvo sumanyta, kaip valstybė, ir kaip tokia — 
turėjo kitus kraštus valdyti. Mes žinome, kad šios pretenzijos materia- 
liškai ji įgyvendinti nepajėgė. Tačiau ji įgyvendino ką kitą ir šiame glūdi 
jos tikroji reikšmė: ji subūrė Europos tautas į tam tikrąją idėjinę bendruo- 

"mene. Ar norima šiam įrodymu? Imperija buvo viena tų sprendžiančių 
jėgų, kurios sukūrė kryžiaus karų judėjimą ir vedė visą krikščioniją va- 
duoti Šventąjį Dievo Karstą. Šiuo Imperija išsaugojo Europos“ civiliza- 
ciją. Nes kryžiaus karai nebuvo tiktai grobimo karais, bet buvo gynimosi 
karais prieš gręsiantį neišvengiamą Islamo įsiveržimą. Ir štai — iškel- 
dama ir ugdydama krikščionijos sąmonėje solidarizmo idėją — Imperija 
paruošė psichologinę dirvą, kurioje galėjo išdygti tautų teisė. 

Štai tas Imperijos patarnavimas tarptautinei teisei ir štai kodėl ii 
yra nusipelniusi garbingą vietą šios disciplinos istorijoje. 

Bažnyčia buvo panašioje padėty. Ji taip pat buvo universalumo 
reiškėja. Ji tautų tarpe taip pat ugdė bendrus troškimus ir žadino jose 
broliškus jausmus: | : ¿ 

Viduramžių pasauliniame plane popiežius žengė su imperatoriumi. 
Bažnyčios, kaip ir pasaulinės valstybės, pašaukimu buvo įgyvendinti žmo- 
nijoje taikos gadynė. Nes ji buvusi įkurta paruošti kelius Dievo karalys- 
tei ir suteikti iau čia žemėje aukštesnės santvarkos palaiminimą. 

Jeigu popiežius norėjo pasiekti šį aukščiausiaii tikslą, jis turėjo dis- 
ponuoti visą valdžią Bažnyčioje, jis turėjo. įkūnyti absoliutinį autoritetą 


dvasinėje srity. Jojo valia turėjo valdyti krikščionijos bendruomenę, kaip 
vyriausias įstatymas. 

Šita sąlyga buvo pasiekta. Teoriškai pasirėmęs apokrifiniais (su- 
klastotais) Izidoriaus dekretalais, Grigaliaus doktrinomis ir Gracijano tei- 
sių knygomis, įgijęs moralinį prestižą, kaip kryžiaus karų iniciatorius, 
veikdamas artimame kontakte su elgetaujančiomis brolijomis, su riterių 
ordenais, su dideliais Paryžiaus ir Bolonijos universitetais, o dar iki 
XIII amžiaus ir su Prancūzijos sostu bei dvasiëkija, — popiežius tiek pa- 
didino savo galią, kad pagaliau tapo valdovu („maître absolu“)... 

„Viduramžių popiežių maiestotas (didybė) buvo toks, kokio neiu- 
rėjo ir nepažinojo ioks valdovas nuo Romos Cezarių ir Didžiojo Frankų 
Imperatoriaus (Karolio) laikų. 

Gal kas paklaustų: ar jie sunaudojo šią nepaprastą jèga pasiekti 
tani tikslui, kuris jiems buvo paskirtas dieviško pasaulio plano? Ar jie 
valdė žemę, kaip Kristaus apaštalai? Į šį klausimą, suiormuluotą bendru 
posakiu, atsakyti nelengva. Tačiau negalima neigti vieno daikto: Bažny- 
čia atliko didelį ir kilnų darbą, suteikdama Europai vieną psichinę kultūrą, 
stilizuodama žmonių sielas vienu pavyzdžiu („d'aprės un modėle unigue“) 
ir duodama tautoms bendrąjį idealą. : 

Kryžiaus karų judėjimas yra ryškiausia šio istorinio reiškinio ilius- 
tracija. Saukdami karalius ir kunigaikščius kovai prieš netikėlius — po-. 
piežiai atliko darbą, kuris pasaulio metraščiuose yra vienintelis. Jie tautų 
bendravimą tikybiniame vienos bendros pareigos jausme. Jie subūrė Eu- 
ropą po viena bendra vėliava. Kuriam laikui jie nustatė ir įgyvendino 
santaiką ir sutarimą krikščionijoje. 

Kad tikinčiųjų ginklas pajėgtų išvaduoti Šventąjį Karsta — reikią, 
kad bet kuris karas būtų sulaikytas Vakaruose. Santykiuose tarp savęs 
karaliai ir kunigaikščiai turi kalaviją palaidoti; kryžiaus karų dalyviai turi 
būti apsaugoti prieš bet kurį įsiveržimą į ju žemes ir pilis; žodžiu — 
Dievo karas numato Dievo taiką. Štai kodėl Bažnyčia ryžosi įvykdyti ši 
paZymétina nepaprastą sumanymą — nustatyti visuotinės paliaubas Eu- 
ropoje... 

Tačiau Bažnyčios įsakomų paliaubų idėja yra senesnė už kryžiaus 
karus. Jau XI amžiuje mes randame Akvitanijoje keliamą sumanymą 
apdrausti tikybine taika tas dienas ir savaites, kurias einant krikščionių 
tradicija priimta švęsti. Jau 1027 m. Elno sinodas veikia šia kryptimi. 
Bažnyčia įsako „Treuga Dei“ (Dievo paliaubos), nuolat plėsdama jos pa- 
grindą.  Kas ja laužo — tas yra prakeikiamas (ekskomunikuojamas). „Ju- 
dices paciarii“ (tam tikri taikos teisėjai) baudžia šiuos nusikaltėlius. Per 
Liège'o ir Kolonijos (Kolno) diocezijas „Treuga Dei“ plečiasi į Vokietiją. 
Prieš pirmąjį kryžiaus karą 1095 m. Clermont'o' sinodo ir 1179 m. tre- 
čiojo Laterano sinodo ji skelbiama esanti bendruoju krikščionijos įstatymu. 
Elgetaują ordenai ir Taikos Broliai palaiko jos tradiciją. | 

Šitokiu būdu Bažnyčia nustato didelį faktą tautų gyvenime. Ji su- 
draudžia smurtą ir veikia tvarkos naudai... 

Šie du viešpatavimai (suprask: Bažnyčia ir Imperija) išgyveno savo 
laiką. Jie viduramžy atliko nepaprastą darbą. Jie davė pasauliui pamatą 
toje gadynėje, kada tautos dar sau nebuvo įsamoninusios savo vienybės, 
dar nebuvo valstybiškai įsikūrusios ir sudarė tiktai painius, bet nesuau- 
gusius į vieningą organizaciją (,incohérants“) feodinių fiefu subūrimus. 
Kada jaunos tautinės valstybės (suprask: vietos valstybės) susitvarkė ir 
pajuto savo gyvybinę iėgą, Imperija ir Bažnyčia Si savo vaidmeni užbaigė. 
Jos suskilo, ir ju suirimas tapo paveiktas kaip tik tų augančių valstybių, 
kurios, nekantrios, kaip viskas, kas jauna ir karšta, ardė pasaulinės tvar- 
kos konstrukciją, kuria rėmėsi ju pačių kūdikystė... 

Nuo to laiko — vieningos Europos santvarkos idėja tapo tiktai lite- 
ratūros sąvoka“ (Redslob — „Histoire des Grands Principes du Droit 
des Gens depuis l'antiquité jusqu'à la veille de la Grande Guerre“, Paris, 
Rousseau et C-ie, éditeurs, 1923 m., 178—184 pusl.; tas pats — vietomis 
net tais pačiais žodžiais — pakartota to paties autoriaus kitame rašiny: 
“Théorie de la Société des Nations“, Paris, Rousseau et C-ie, éditeurs, 

1927 m., 111—116 ir 327—329 pusl.). 

Dėl Imperijos ir Bažnyčios, dėl ginčo tarp sacerdotii ir imperii, dėl 
šių veiksnių reikšmės moderninės vietos valstybės kūryboje žiūr. taip pat: 
Georg Jellinek — „Allgemeine Staatslehre", rusų vertimas: „Pravo 
sovremennago Gosudarsiva“, vertė S. I. Hessen, S.-Peterburg, 1908 m., 
„I tomas, 321—325 pusl. 


33. Ne monizmo alternatyva (Bažnyčia ar Imperija), bet monizmo 
(Bažnyčia) ar dualizmo (Bažnyčia ir Imperija) alternatyva — Vidur- 
amžių socialinės santvarkos viršūnės formulėje. 


Lietuvių mokslinėje literatūroje šią problemą palyti prof. Jascenka 
savo rašiny „Tarptautinės Teisės Kursas“ (Vytauto Didžiojo universiteto 
Teisių Fakulteto leidinys, „Teisės Mokslų „Bibliotekos“ N 8, Kaunas, 
1931 m.) — tarp kito ko šio rašinio I tomo 55—56 ir 67—68 pusl. Prof. Jaš- 
čenka teisingai nurodo, kad tikroji ir gili dualistinės didingos Vidurainžių 
socialinės konstrukcijos, kurios dviem elementais buvo Bažnyčia ir Im- 
perija, koncepcija buvo iš esmės griežtai monistinė: jos esmę sudarė vie- 
ninga Krikščionijos Respublika — „Respublica Christianorum“, kurios 
funkcioniniais organais buvo tiek Bažnyčia tiek Imperija. Tačiau i 
prof. Jaščėnkos nurodomą metodą, kuriuo šis konstrukcijos dualizmas 
buvo derinamas į monistinį principą, aš drįsčiau įnešti mažą pataisą. Bū- 
tent prof. Jaščenka (op. cit, 68 pusl.) sako; 

„Dualizmas galėjo būti paverstas galutine valdžios vienybe dviem 
keliais: arba pripažinus dvasinės valdžios viršenybę prieš pasaulinę val- 
džią (pasaulio teokratijos teorija), arba pasaulinės valdžios — prieš dva- 
sine (pasaulio imperializmo teorija). Tas davė vietos dviem pagrindi- 
nėms linkméms viduramžio politinėse teorijose: papizmui ir imperializ- 
mui“. 


moments 

Iš tikrųjų šitaip būtų galėję būti — tatai atrodo loginga; tačiau tik- 
renybės tatai nevisiškai atitinka: imperatoriai ir iš viso Imperijos šalinin- 
kai viduramžių mokslo publicistikoje pretenduoti į aiškią ir kategoringą 
Imperijos ir jos valdžios hegemoniją Bažnyčiai ir reikalauti Bažnyčios 
bei jos valdžios subordinacijos pasaulinei valdžiai nedrįso; bažnytinio 
mokslo monizmas buvo interpretuojamas tiktai Bažnyčios vyresnybės nau- 
dai; Imperijos šalininkai griežtai šio monizmo neneigė ir sau jo nesi- 
savino, tiktai Imperijos ir jos valdžios autonomingumu ir tiesioginiu 
jos su Dievo malone surišimu stengėsi išplėsti dualistinį momentą ir juo 
bendrąją monistinę koncepciją reformuoti. Jie nedriso iš karto pasiekti 
daugiau, negu paritetą su Bažnyčia; Bažnyčios subordinavimo reikalavi- 
mas būtų buvęs anų laikų sąvokoms per drąsus; faktinė imperatorių jèga 
santyky su nepaprastu Bažnyčios autoriteto įsigalėjimu Žmonių sąmonėje 
ir publicistikos savokose, veikiamose Bažnyčios mokslo, buvo permaža tam, 
kad jie pasikesintų šitokią konstrukcijos revoliuciją įvykdyti. Bažnyčios 
subordinavimo šūkį iškėlė ir faktiškai gana sėkmingai vykdyti pajėgė ne 
imperatoriai, bet kiek vėliau Prancūzijos karaliai. o toliau tatai tęsė ir 
kiti jau sutvirtéjusios vietos valstybės valdovai, pasinaudoję dideliu Re- 
formacijos judėjimu, suskaldžiusiu ir žymiai susilpninusiu Bažnyčią bei 
palaidojusiu viduramžių Bažnyčios vienumą ir universalumą Vakarų krikš- 
čionijoje. Publicistikoje tiktai vienas didysis ir labai originalus Marselis 
Paduvietis, kuris tam tikra prasme galima laikyti demokratinio judėjimo 
pirmtakünu, driso kelti griežtas valstybės hegemonijos ir Bažnyčios su- 
bordinacijos idėjas. 


34. Marselio Paduviečio doktrinos fenomenas. 


Stai ką šiuo klausimu sako Georg Jellinek (op. cit. 322 pusl.): 

„Tiesa — sąlygoms pasikeitus — ir vokiškos kilmės rašiniuose atsi- 
randa nurodymai į vokiškos karališkos galios ypatingumus, bet tiktai Pran- 
cūzijoje literatūra, veikiama legistų ir net pačios nuo Romos iš dalies atsi- 
palaidavusios vietos dvasiškijos, ima kategoringai skirti Valstybę nuo 
Bažnyčios ir kelti griežto Valstybės nuo Bažnyčios nepareinamumo idėją. 
Karaliui Filipui Puikiaiam kovojant su popiežiumi Boniiacu VIII ir šios ko- 
vos padariniams besireiškiant pirmą sykį Prancūzijoje arba bent Pran- 
cūzų įtakoje kilo literatūra, energingai ginanti visišką valstybės atskyrimą 
nuo Bažnyčios ir pilną jos savarankiškumą Bažnyčios atžvilgiu. Taip pat 
dvasinėje Paryžiaus atmosferoje gimsta idėjos Marselio Paduviečio, kuris 
drąsiai ir griežtai, kaip niekas kitas iki tol, gino valstybės supremaciią 
Bažnyčiai; vis dėlto net ir tuo idéjinio fermento metu jisai šiuo atžvilgiu 
liko vienas izoliuotas“. 


35. Dualizmas monizme. 


Vadinasi net ir tas paritetas, kuriuo imperatoriai ir jų šalininkai gy- 
nėsi prieš Bažnyčios hegemoniia, nebuvo visiškas ir griežtas ir nebuvo 


Rėmeris. Konstituc. institucijos. I t. 4 


+ Mi se 


tolygus griežtam Valstybės prieš Bažnyčią pastatymui, jos visiškam iš 
monistinės koncepcijos iSjungimui ir jos laikymui atskira funkcionaline 
socialine jéga, neiterpta į bendrąjį vieningą pasaulio sutvarkymo ir val- 
dymo plana. Tai buvo ne daugiau, kaip autonomijos reikalavimas ir jos 
siekimas. 

Šią griežto monizmo tezę viduramžių koncepcijoje, aiškiai sunau- 
dojamą Bažnyčios primatui, taip pat ypatingą į ši monizmą dualizmo įter- 
pimą, kaip mes čia ji esame išdėstę, konstatuoja ir gilus Viduramžių so- 
cialiSkai-politiniu koncepcijų žinovas — prof. Otto von Gierke. 
Konstrukcijos planui tiksliau suprasti ir jo vaizdui pailiustruoti aš čia duo- 
du kelias ištraukas iš šio žymaus autoritetingo mokslininko žodžių (ci- 
tuoju iš knygos: „Les Théories Politiques du Moyen Age“, kuri sudaro 
Jean de Pangeo Gierke's rašinių vertimą iš vokiečių ir anglų kalbų; 
Paris, Recueil Sirey, 1914 m.). Gierke's autoritetu mes patikrinsime mūsų 
dėstymą. 

Dėstydamas Viduramžių koncepcijos ir politinės konstrukcijos planą 
Gierke sako: 

„Konstitucinių pasaulio principų pirmasis esąs vienumo principas.. 
Dievas, iš esmės vieninga Esybė, pirminė ir vyriausioji, buvusi anksčiau, 
negu atsirado besireiškiąs pasauly įvairumas, yra kiekvienos atskiros esy- 
bės šaltinis ir drauge jos tikslas, į kurį ji turi evoliucionuoti. Dievo Iš- 
mintis sudaranti pasaulio Įstatymą (lex aeterna), glūdanti visame reiški- 
niu ivairume. Dievo Valia nuolat ir vienodai veikianti, valdydama pasauli 
ir per visą atskirų Esybių įvairumą jas visas vedanti į tą patį tikslą. 

„Todėliai visur, kur bus kuri paskira Visuma („un Tour particulier“), 
siekianti savo atskiro tikslo, kuris vis dėlto pats yra pasaulio tikslui subor- 
dinuotas, turėsiąs pasireikšti principium unitatis. Visur vienumas vado- 
vauja daugumui, kaip ankstyvesnis ir vyresnysis. Daugumas esąs kilęs 
iš vienumo (omnis multitudo derivatur ab uno) ir i ji griZtas (ad unum 
reducitur). Vadinasi — visa pasaulio tvarka reiškiantisi daugumo subor- 
dinavimu vienumui (ordinatio ad unum) ir niekur tikslas, bendras kelioms 
esybéms, negalėsiąs būti pasiektas, jei vienumas nevaldys šio daugumo ir 
jo neves i jo tikslą. Šitaip esą dangaus srityse: dangaus kūnai, kurių 
judėjimas yra harmoningai sutvarkytas, randą savo vienumą taip vadi- 
namame Primum mobile. Taip pat esą kiekviename gyvame organizme: 
jo pamatiniu pirminiu principu esanti jo dvasia; dvasios pajėgume vienu- 
mas esąs atstovaujamas išminties („raison“), o kūno organuose — širdies . . . 

„Tad negali būti kitaip ir žmonių Visuomenės santvarkoje... Ta- 
čiau antrą vertus — kiekviena dalelių, sudarančių visumą, reiškianti atskirą 
vienetą, kuris, pats būdamas tam tikra visuma tam tikram aprèZtam tiks- 
iui siekti, pats ir tvarkosi... 

„Šiais samprotavimais yra pagrįsta Viduramžių tezė, jog visa Zmo- 
nija sudaranti vieną bendruomenę. Iš tikrųjų Žmonija sudaranti pasauly 
paskirą Visumą, turinčią savo tam tikrą galutinį tikslą, skirtingą nuo in- 
dividų ir kitų bendruomenių galutinių tikslų. Štai kodel per visus Vi- 
duramžius Krikščionija, kurios likimas buvo laikomas sutampančiu su 

Žmonijos likimu, yra vaizduojama, kaip vieninga ir universalinė Bendruo- 
mené, paties Dievo isteigta ir valdoma. Žmonija esanti „Mistinis Kūnas“, 
ji sudaranti vieną liaudį („populus“), kurios visos dalelės yra tampriai tarp 
savęs surištos; ji šiame pasaulyje reiškiantisi, kaip plačiausioji universi- 
tas; ji sudaranti tą didelę pasaulinę Imperiją, drauge dvasinę ir laikiną 
kuri vadinama kartais „ecclesia universalis“, o kartais „respublica generis 
humani“. Kadangi ji teturinti tik vieną idealą, jam pasiekti ji esanti rei- 
kalinga tiktai vieno įstatymo (lex) ir vienos vyriausybės (unicus prin- 
cipatus). 

Tačiau nors čia Žmonija yra konstruojama vienos Bendruomenės 
formoje, vis dėlto ji yra suskirstoma dviem gyvenimo santvarkomis, dva- 
sine ir laikinąja, sudarančiomis dvilypę organizaciją, kuri, einant Vidur- 
amžių mintimi, atitinka amžinąjį Dievo įsakymą. Esą iš tikrųjų, atsiZvel- 
giant į dvilypi žmogaus prigimties ir likimo pobūdį, galima konstatuoti, 
kad tam tikras Dievo Teisės nuostatas, turis galios visiems amžiams, nu- 
statąs dvi skirtingas santvarkas, skiriamas: viena — laikiniesiems šio pa- 
saulio ar Žemėje gyvenimo tikslams, ir antra — amžiniesiems būsimojo 
ir žemės ribomis neaprėžtojo gyvenimo tikslams. Kiekviena šių dviejų 
santvarkų reiškiasi, kaip skirtinga valdymosi sritis, subordinuota savo 
atskiriems istatams, atstovaujama atskiro valdomojo personalo, vienur 
dvasiškijos (klero), kitur pasauliečių (laikų — „laigues“) ir valdoma at- 
skiros vyriausybės“. 

„Reikalas suderinti šią dvilypę organizaciją su būtinu vienumo prin- 
cipu duoda pagrindą spekuliatyviniams ginčams dėl santykių tarp Baž- 
nyčios ir Valstybės. Kad dualizmas galėtų būti visiškas ir galutinis — ta- 
tai Viduramžių sąmonei yra visiškai nepriimtina ir neįmanoma. Ši dviejų 
organizacijų santvarkų opozicija turi pranykti vyriausiajame Vienume (ad 
unum reduci). Ir ši būtent dualizmo suglaudimo vienume metodo proble- 
ma sudaro dviejų didelių srovių ginčą Viduramžy“ (op. cit., 97—103 pusl.). 

Įdomi dar ši Gierke's pastaba, pareikšta notoje į tekstą 102 pus- 
lapy: jisai nurodo, kad kai kuriose Viduramžių minties konstrukcijose 
dualizmas pakeičiamas trializmu; tai charakteringas Viduramžių raciona- 
lizmui palinkimas į sąvokų kategorizavimą. 

„Kartais — sako Gierke — Mokslas (studium) yra laikomas tre- 
Caja provincija, kurios gyvenimas nepareina nuo dviejų kitų provincijų 
gyvenimo. Romėnai esą gavę sacerdotium, Vokiečiai — imperium, Pran- 
cūzai — studium; šios trys sritys sudarančios vadinamosios ecclesia cat- 
holica rūmus; sacerdotium, Romoje, sudarąs pamatus, studium, Paryžiuje, 
sudarąs stogą, imperium, Akvizgrane (Aix, Aachen), Arles, Milane ir Ro- 
moje, sudaras keturias sienas“. Tačiau trializmo konstrukcija — tai reiš- 
kinys publicistikoje tiktai epizodinis. Šiaip tvirtai buvo nusistojęs tiktai 
konstrukcijos dualizmas. 

Tačiau ši mokslo (studium), kaip „trečiosios provincijos“, koncep- 
cija, nebuvo tvirta. Šiaip mokslas buvo priskiriamas Bažnyčiai. ,,Vidur- 
amžiais ant visa ko viešpatavo teologija. Septyni laisvieji menai, kaip 
žinoma, turėjo eiti tam tikras pareigas Bažnyčiai. Būtent gramatika, re- 


4* 


torika ir dialektika turėjo padėti: viena suprasti Bibliją, antroji — jau- 
dinti bei drąsinti tikinčiuosius, trečioji — atremti herezijas; o aritmetika, 
geometrija ir astronomija buvo naudingos bažnytinių švenčių datoms ap- 
skaityti. Kai dėl muzikos, jos rolė kulto bei religinių apeigų dalykuose 
yra aiški“ (cituota iš Lozanos Universiteto Rektoriaus prof. Arnold 
Raymond'o straipsnio „Utilitaristinės tendencijos šių dienų aukštajame 
moksle“, patalpinto žurnale „Židinys“, — ž. „Židinio“ 1931 m. sausio méu., 
Nr. 1, — 40 pusl). 


36. Tikybiniai Bažnyčios prioriteto motyvai. Sacerdotium, imperium 
tyrannicum, imperium įustum, 


Dualizmo monistinis išsprendimas pasiekiamas Bažnyčios prioriteto 
metodu. Ši koncepcija griežtai viešpatavo viduramžių minty. Gierke's 
žodžiais monistinis Bažnyčios prioritetas buvo tarp kitko remiamas šiais 
tikybiniais samprotavimais: 

„Esą Valstybės šaknys esančios žemėje, kai tuo tarpu Bažnyčios 
—- danguje: pats Valstybės pirmykštis atsiradimas, kiek jinai atsiranda 
savaime Bažnyčios nepaveikta, esąs padarinys Žmogaus prigimties, - su- 
gadintos pirminės nuodėmės; jos įsteigimas buvęs paveiktas smurto akto, 
kurį Dievas toleravęs, arba tiesiog nusižengimo, padaryto nusikalstomais 
sumetimais; tad pačioje savo esméje ji esanti netobula, kaip visi Žmonių 
kūriniai“ (op. cit., 108 p.). 

„Šventojo Augustino doktrina tapo suglausta popiežiaus Grigaliaus 
VII, kuris skelbia, kad pasaulinė valdžia („pouvoir temporel“) esanti nuo- 
dėmės ir velnio padarinys...; jei nebūtų buvę pirminės nuodėmės, tai 
nebūtų buvę nė nuosavybės teisės, nė poniškos galios: tiesioginiam Dievo 
valdyme žemėje būtų žydėjusi laisvė, lygybė ir turtų bendrumas, kaip kad 
yra aname laimingame pasauly“ (Z. 108—109 pusl. pastabą Nr. 16). 

„Esą štai kodėl Valstybė turinti būti Bažnyčios pašventinta; šiuo 
nuo jos nuplaunama jos pirminė dėmė ir einant Dievo sankcija ji tampa 
teisėtas narys tos Žmonių Visuomenės, kurią Dievas nustatas... Ir pa- 
saulinė valdžia, sykį įteisinta, lieka nuolatiniu Bažnyčios organizacijos 
nariu ir tarnu, vieningo ir amžino šios Bažnyčios darbo irankiu ir bažny- 
tine institucija“ (109—110 pusl.). 

„Imperium tyrannicum iš tikrųjų esąs senesnis už sacerdotium, bet 
tiktai popiežiai esą įsteigę imperium politicum, rectum et justum Bažny- 
čiai apginti ir jai aptarnauti... Kaip tik šios rūšies santykis buvo tarp 
dviejų valdžių konstruojamas, lyginant ias su saule ir mėnuliu...; iš tik- 
rųjų mėnulis skolina savo šviesą iš saulės. Dar dažniau buvo reiškiama 
analogija su kūnu ir siela, kuri atitiko tą pačią idėją, nes siela buvo lai- 
koma konstituciniu kūno principu“ (Z. 110 pusl. pastabą Nr. 17). 

„Nuolat kartojamos tam tikros dualistiškai - monistinės analogijos, 
pavyzdžiui: auksas ir švinas, dangus ir žemė, saulė ir mėnulis, siela ir kū- 
nas“ (Z. 111 pusl. pastabą Nr. 19). 

Dėl dviejų kardų legendos, sunaudotos Bažnyčios, popiežiaus ir ka- 
nonu teisės hegemonijai, op. cit. (113 pusl. pastaba Nr. 22) sako: „Šventojo 
Luko Evangelijos atitinkamą vietą (kurioje sakoma, kad Kristus „spiri- 
tualem gladium et materialem esse in defensione ecclesiae voluit“) rodos 
pirmą sykį buvo alegoriškai panaudojęs Goffredus abbas Vindocinensis, 
tačiau jis šiuo remia sacerdotii ir regni tiktai susitarimo, bet ne antrojo 
Pirmam subordinavimo būtinumą... Bernardas de Clairvaux... 
rodos buvo pirmas, kuris šią alegoriją ėmė interpretuoti taip, kaip ją vėliau 
aiškino Bažnyčios šalininkai... Popiežių tarpe Inocentas III, Gri- 
galius IX, Inocentas IV ir Boniiacas VIII... suteikė šiai 
teorijai oficialinės doktrinos pobūdį. Ji buvo ir kelių imperatorių pripa- 
žinta, tarp kitų Ottono IV, Frideriko II ir Alberto... Nuo to 
laiko ii tapo aiškia Kanonų Teisės aksioma“. 


Kai dėl dualistinės tezės sunaudojimo Imperiios (valstybės) reika- 
lams prieš Bažnyčios pretenzijas — Gierke štai ką konstatuoja: „Vals- 
tybės šalininkai viduramžy retai driso mėginti pakreipti šią teoriją lai- 
kinosios (pasaulinės — „pouvoir temporel“) valdžios naudai ir pritaikinti 
Vienumo principą Imperijos Suverenumui Bažnyčiai. Tiesa — niekuomet 
nebuvo visiškai užmiršta senoji gadynė, kada Bažnyčia buvo maždaug vi- 
siškai subordinuota Imperijai. Tačiau ši praeitis buvo panaudojama tiktai 
apsiginti nuo Bažnyčios pretenzijų... Marselis Paduvietis bu- 
vo viduramžy vienintelis, kuris savo moksle reiškė visiško Bažnyčios į 
Valstybę įterpimo principą. Jo, kaip ir kitų scholastikų, išvedžiojimai pa- 
gristi vienumo idėja, tačiau jo doktrinoje pastaroji gauna iorma griežtai 
priešingą Viduramžių mokslo dvasiai... 


Iš viso viduramžy Valstybės šalininkai laikosi senosios bažnytinės 
doktrinos, einant kuria Bažnyčia ir Valstybė reiškiančios dvi koordinuotas 
galias, du kardai esą dvi potestates distinctae, o Sacerdotium ir Imperium 
buvę Dievo valia paskirti dviem nepriklausomoms sritims. Tad šitas moks- 
las laikinajai (valstybinei) valdžiai reikalauja autonominės galios, neparei- 
nančios nuo bažnytinių kanonų. Jisai per amžius kovoja už tai, kad būtų 
pripažinta, jog Imperium lygiai taip pat, kaip Sacerdotium, esąs betarpiš- 
kai Dievo įsteigtas (imperium a Deo) ir todėl tepareinąs tik nuo Dievo, 
bet ne nuo Bažnyčios (imperium non dependet ab ecclesia). Ši doktrina... 
vis dėlto dvasiniam kardui pripažįsta toki pat suverenumą ir nepareinamu- 
mą, kokį ji pripažista pasauliniam kardui, ir tiktai reikalauja, kad baž- 
nytinė valdžia neišeitų iš dvasinės srities, nes Bažnyčia buvusi Dievo 
įsteigta kaip grynai dvasinė karalystė. Ir net iš viso, svarstydama san- 
tykius tarp Bažnyčios ir Valstybės, ši doktrina yra linkusi pripažinti, kad 
dėl Bažnyčios tikslo kilnumo tenką Bažnyčiai ne tiktai didesnė vertė pri- 
pažinti, bet ir suteikti jai išorinė raugo pirmenybė prieš Valstybę“ (op. 
cit, 119—123 pusl.). i 

38. Imperializmo (imperium mundi) doktrina. 


Toji tikybinė monistiné pasaulio koncepcija, kuri buvo sunaudoja- 
ma Bažnyčios hegemonijai nustatyti ir apginti ir kurios nepajėgė nukon- 
kuruoti socialinės konstrukcijos (Bažnyčios ir Imperijos, sacerdotii ir im- 
perii arba regni) dualizmas, valstybinėje santvarkoje buvo pritaikoma Im- 
perijos universalumui ir jos monopoliniam šioje srity viešpatavimui. Tai 
buvo toji imperializmo doktrina, kuri slopino vietos valstybių kūrimosi ir 
jų sutvirtinimo procesą ir kurią sugriauti turėjo karaliai ir jų Prancūzi- 
ioje bendradarbiai — publicistai ir teisininkai, vadinami legistais. Vidur- 
amžių imperializmo doktriną Gierke dėsto šitaip: 

„Taip pat laikinosios santvarkos srity (vadinasi — šio žemės pasau- 
lio, valstybinio sutvarkymo srity — „dans la domaine temporel“) Vidur- 
amžiai pamatan deda žmogaus genties vienumo principą, iš kurio išveda 
Pasaulinės Imperijos vienumą ir dieviškumą. Teologiniais, istoriniais ir 
juridiniais samprotavimais įrodoma, kad Romos visam pasauliui viešpa- 
tavimas sudaręs paskutinį žiedą tos Pasaulinių Monarchijų grandies, kurią 
Dievas nustatė ir kurią skelbė Jo pranašai, ir kad dar stabmeldžių gady- 
nėie šis Romėnų viešpatavimas buvęs teisėtai įgytas ir vykdomas“ (op. 
cit., 128—129 pusl.). 

Cia dar pastaboje (Z. 129 pusl. pastabą Nr. 54) paaiškinama štai kas: 
„Šventojo Augustino teorija rado mokinių, kurie smulkmeniškai įrodinėja, 
kad nors kartais Romėnai pavartodavo ir smurtą, bet iš tikrųjų pasaulis 
buvęs jiems subordinuotas ne tiktai de facto, bet de jure.  Svarbiausiąii 
įrodymą sudarą skaitlingi „judicia Dei", kuriuose pasireiškė Dievo valia 
Romėnų naudai. Ji, Dievo valia, — suteikusi teisinio titulo ju karams ir 
laimėjimams ir dėl ju politinių dorybių juos išrinkusi vykdyti „officium 
imperii“, kurio jie buvo aptum organum (tinkamas — kompetentingas — 
organas). Be to, ši teorija tvirtino, kad visuose savo užkariavimuose Ro- 
mėnai vadovavęsi ne savo egoistiniu interesu, bet commune bonum, ir 
kad šis tikslas pateisinęs ių vartojamas priemones“... 
| O antroje pastaboje (ž. 129—130 pusl. pastabą Nr. 55) dar priduria- 
ma: „Romos Imperijos reikalavęs viešasis interesas, ią išradusi pati Gam- 
ia, ią oktrojaves (suteikęs) Dievas, pašventinęs Jo sūnus, patvirtinęs con- 
sensus hominum (žmonių pritarimas). Šiuo atžvilgiu doktrina grynai baž- 
nytinė buvo kiek kitokia: imperium'ą pasiėmęs Kristus Pats, leidęs Au- 
gustui valdyti tiktai, kaip vikarui; vėliau Jisai, Kristus, savo vieton pa- 
States Petrą ir jo ipédinius ir jųjų, vadinasi — popiežių, vikarais likę visi 
tolimesni Imperatoriai... Visų vienbalsiai pripažįstama dabartinės Im- 
perijos (reiškia — Viduramžių Šventosios Romos Imperijos) tapatybė su 
Cezarių Imperija... Taip pat visų be išimties konstatuojama, kad Graikų 
Imperatorius nebesąs tikras Imperatorius, nes jis nebebendrauja su tikra 
Bažnyčia“. 

Ir toliau Gierke tęsia: „Tokiu būdu einant tiek Dievo, tiek Zmo- 
nių teise — Romėnų - Germanų Imperatorius, teisinis betarpiškas Cezarių 
įpėdinis, turis Imperium Mundi, kuris jam suteikia viešpatavimą visoms 


žemės tautoms ir karaliams. Tad Romos Imperija esanti nesuardoma, ly- 
giai kaip kad Romos Bažnyčia, iki pagaliau ateisianti diena, kada juju 
galas pareikšiąs paskutinio baisaus Dievo Teismo dieną. Iš šio principo 
Imperijos idéjos gynėjai daro tą logingą išvadą, kad ši dieviškos teisės 
Monarchija negalinti būti sugriauta ne tiktai faktiškai, bet ir teisiškai. Jos 
viešpatavimas negalįs būti nutrauktas nė iproëiu, nė privilegija, kuria galį 
nustatyti tiktai paprastą faktinę, bet jokiu būdu ne teisinę, būklę. Bet 
kuris perleidimas, bet kuris padalinimas ir iš viso bet kuris aktas, kuris 
galėtų paliesti Imperijos teises. Teisės atžvilgiu jokios reikšmės ir galios 
neturi, net tada, kai jie būtų paties Imperatoriaus padaryti. Ilgą laiką 
šiai Imperijos idėjai niekas nedrista prieštarauti, net ir tie, kurie ja ahejo- 
ja ar kurie jai yra priešingi ir mėgina tiktai pateisinti tam tikras išimtis, 
pagrįstas kuria privilegija arba įsisenėjimu“ (op. cit, 129—130 pusl.). 

Iš šių mūsų gana plačių autoritetingų rasinių citatų, rodos, užten- 
kamai aiškėja šios koncepcijos ir konstrukcijos viduramžių sąmonėje griež- 
tumas ir tvirtumas, tad aiškėja ir visas nepaprastas sunkumas bet kurių 
pastangų sugriauti teisines fikcijas, pagristas šia koncepcija ir jos orga- 
nizacine konstrukcija. Tačiau šių pastangų laimėjimas sudarė moderninės 
teritorinės vietos valstybės isisteigimo ir įsigalėjimo sąlygą. 


39. Valdovų vainikavimas (karūnavimas). 


Savo pretenzijas ir savo dviejų kardų legendos interpreta- 
vimą Bažnyčia sutvarkė ir tam tikromis simbolinėmis tikybi- 
nėmis apeigomis, sudarančiomis valdovo vainikavimo aktą. Šį 
vainikavimą, atliekamą Bažnyčios, ji laikė tikru valdovo ga- 
lios įsteigimo aktu. Tiktai tikybiškai Bažnyčios organų vai- 
nikuotas valdovas esąs tikras ir teisėtas, turis imperium'o. 
Bažnyčios pažiūromis — vainikavimo aktas kaip tik reiškiąs 
Bažnyčios hegemonija valstybei ir jos tvirtinamą tezę, jog ne 
tiktai dvasinį, bet ir pasaulinį kardą Dievas įteikęs jai, o jau ji, 
teisėtai pasaulinį kardą disponuodama, deleguojanti jj valdo- 
vui. Pasipriešinti vainikavimui valdovai ir nedrįso ir nenorėjo, 
nes, turėdami skaitytis su Žmonių pažiūromis ir su viešpatau- 
jančia tikybine nuotaika, jie negalėjo nesinaudoti šiuo svarbiu 
savo autoriteto ir galios veiksniu. Tačiau ir vainikavimo pras- 
mę jie aiškino kitaip, laikydami tai ne Bažnyčios galios ir jos 
sprendimo aktu, bet tiktai jos profesiniu patarnavimu, kaip sui 
generis tikybinių apeigų specų darbą Dievo akte. Todėl vėliau 
būdavo tokių atsitikimų, kad kai vainikavimo akte tekdavo už- 
dėti valdovui ant galvos karūna — jo galios simbolis, — kas 

Romos-Katalikų bažnytiniame vainikavimo ceremoniale turi būti 
padaryta Bažnyčios atstovo (vyskupo, popiežiaus), kuris turi 
valdovui uždėti karūną, tai vainikuojamas valdovas kartais 
pats karūną sau užsidėdavo, šiuo pabrėždamas, kad jisai ka- 
rüna (imperium'ą) gaunas iš Dievo betarpiškai pats, o ne iš 
Bažnyčios rankų, kaip tatai yra padaręs Napoleonas Didysis- 
per savo vainikavima 1804 m., Paryžiaus Notre-Dame bažny- 
čioje, dalyvaujant popiežiui Pijui VII-jam. 


40. Išvada: Bažnyčia buvo besikuriančios valstybės priešininkė 
socialinėmis savo monistinio mokslo išvadomis. 


Tokiu būdu Bažnyčia, pati būdama vienu galingiausiųjų 
socialinių veiksnių Viduramžy (rodos — nepaklysiu, pavadinęs 
ja visų galingiausiuoju), buvo labai rimtu ir pavojingu besiku- 
riančios valstybės priešu. Ji buvo tokia ne savo dogmomis, bet 
socialinėmis jos monistinio mokslo išvadomis, kurios kliudė įsi- 
galėti neaprėžtam ir sociališkai viešpataujančiam imperium'ui, 
sudarančiam teritorinės valstybės valdžios esmę, nes moderni- 
nės valstybės valdžia iš esmės reiškia tam tikrame žemės plo- 
te (teritorijoje) įsikūrusį tokį socialinės galios centra, kuris 
pajėgia jei ne nuslopinti (visiškas nuslopinimas iš tikrųjų yra 
nepasiekiamas ir būtų nevaisingas), tai bent nukonkuruoti ir 
subordinuoti bet kurį kitą atitinkamoje teritorijoje socialinės 
galios centrą. Jei šios socialinės Bažnyčios mokslo išvados 
kenkė iš viso valstybei įsikurti ir įsigalėti, tai ypatingai vietos 
valstybės kūrybai jos, kaip esame matę, kenkė dvejopai, nes be 
Bažnyčios hegemonijos tvirtino ir imperatoriaus hegemoniją.. 


41. Bažnyčia, kaip vienas vidaus anarchijos veiksnių. 


Tačiau be to Bažnyčia dar vienu atžvilgiu kliudė valdovų 
pastangoms sutvirtinti valstybę. Būtent Bažnyčia savo ar savo 
organų betarpiškai valdomose žemėse, o iš dalies kai kurioms 
funkcijoms ir visoje krikščionijoje, — savinosi įvairias viešasias 
funkcijas administracijos, policijos ir teismo, o vietomis net 
įstatymų leidimo srity, vykdydama jas per savo organus, — 
valdovai gi šias funkcijas laikė iš esmės savosiomis, ir iš tikrų- 

ju žymi šių funkcijų dalis sudaro elementarine ir specifinę te- 
ritorinės valstybės funkcijos sritį, kurią besikurianti valstybė 
stengėsi iš ją besisavinančių įvairių socialinių veiksnių išimti 
ir ją valdovų imperium'u sutvarkyti. Tad šia prasme Bažny- 
čia buvo ir vidaus anarchijos dalyvė, kurios ypatingoji socia- 
linė galia ir autoritetas vidaus anarchijos imperium'ui pasiprie- 
šinimą žymiai stiprino. Tad visose savo valstybei įkurti kovo- 
se vietos valdovai rasdavo priešininkų tarpe Bažnyčią. 


42. Anglų ir Prancūzų karaliai kovos priešaky. „Cives Romani“. 
Išvestinis karaliaus titulas. 


Pirmose vietos valdovų kovos eilėse buvo ypač Anglų ir 
Prancūzijos karaliai (taip pat šiaurėje — Švedų karaliai), ku- 
rie taip sakant vadovavo vietos valdovų pastangoms įkurti ne- 
priklausomą ir savarankišką teritorinę vietos valstybę ir ku- 
rių socialinė ir teisinė padėtis, ypač išorinės hegemonijos at- 
Zvilgiu buvo stipriausia. Jie nepripažindavo imperatoriaus įsa- 
kymų ir jo teisinės hegemonijos ir iš viso nuolat keldavo savo- 
visišką nepriklausomybę ir savo imperium'o nepareinamumą 
nuo bet kurių svetimų jėgų. Bet vis dėlto anos gadynės publi- 
cistikos sąvokomis ir jie buvo laikomi „Cives Romani“, Romos 
Imperijos kad ir privilegijuotais autonominiais, bet vis dėlto 
nariais. 

Tad teisinių fikcijų atžvilgiu juju imperium buvęs vis dėlto 
išvestinis — tiktai autonominis Imperijoje. 

Čia tenka paminėti viena ypatinga imperatoriaus teisinė 
privilegija, kuri veikė jo pasaulinį prestižą ir teisiškai Zemino 
vietos valdovų galią. Būtent tvirtai nusistojusiomis viduram- 
žių teisinėmis sąvokomis tiktai Šventosios Romos Imperijos 
imperatorius vienas tegalėjo vietos valdovui suteikti karaliaus 
titulą, su kuriuo buvo susijusios tam tikros teisės ir privilegi- 
jos. Joks kraštas ir jokie vietos veiksniai negalėjo patys spręsti 
savo valdžios organizacijos karališko titulo principu. Šio titu- 
lo šaltinis buvo imperatoriaus galioje. Kitaip sakant — kara- 
liaus titulas buvo išvestinis, jisai negalėjo spontaniškai kilti iš 
vietinės teritorinės galios, kaip teritorinio suverenumo reiški- 
nys. Tai buvo teisės srity labai charakteringas ir svarbus vie- 
ningo pasaulinio imperiumo reiškinys, kurio ilgai laikytasi. 

43. Miestų valstybės. 


Greta vietos valdovų steigiamų valstybių, reiškiančių savo 
nepriklausomybę, kurių tarpe stambiausios ir ryškiausios buvo 
Prancūzijos ir Anglijos karalių steigiamos valstybės, — ėmė 
reikštis ir kitas nepriklausomų vietos valstybių tipas: būtent 
išaugo sui generis miestų vietos valstybės. Šio tipo quasi- 
valstybės pasireiškė ypač Italijoie. Tai buvo laisvos kai kurių 
Italijos miestų respublikos, išaugusios i$ tų miestų bendruome- 
nių, apimančios miestą su apylinke, kartais subordinavusios ir 
kur kitur tam tikrus plotus ir besiskelbiančios laisvomis, nepri- 
einančiomis nuo jokio imperium'o, nepriklausomomis ir nuo im- 
peratoriaus, veikiančiomis savo bendruomenės imperiumu per 
savo betarpiškus organus visame savo teritorijos plote. Šita 
organizacinė vietos teritorinė tvarkymosi forma buvo laikoma 
teisėta ir bent mažiau keldavo abejonių bei ginčų, negu juos iš 
karto kėlė vietos valdovų teisinės imperium'o pretenzijos, — 
zal todėl, kad dėl savo išorinio panašumo į Graikų „polis“ ši 
miestų respublikų forma mažiau prieštaravo klasikinės seno- 
vės sąvokoms, negu kad joms prieštaravo Romos Imperijos 
teritorinis suskaldymas atskirais vietos valdovų teritoriniais 
imperium'ais. Romos Imperija — Pax Romana — ir Graikų 
„polis“ — tai buvo dvi, tiesa — labai skirtingos ir praktiškai 
sunkiai suderinamos, bet iš praeities žinomos ir publicistų są- 
monėje nusistojusios valstybinių formų sąvokos, tad labiau pri- 
imtinos, nesuterštos jokia teisinių sąvokų herezija. 


44. Graikų „polis“ ir „autarkija“. 


Laisvosios miestų bendruomenės, vėlyvesniame Viduramžy tapusios 
tikromis valstybémis-respublikomis — ypatingai vidurinėje ir šiaurės Ita- 
lijoje, iš dalies ir pietų Prancūzijoje, — iš viso suvaidino nemažą vaidmenį 
moderninės valstybės kūryboje. 

Šio fenomeno ideologiniame pamate be abejo glūdėjo antikinės, ypač 
Graikų „vós“ — idéja. Gal būtų klaidinga tvirtinti, kad viduramžių 
Italų miestų respublikos tiesiog susidariusios Graikų „TÓ“ pavyzdžiu. 
Juju kilmė buvo kitokia, visiškai ne racionalistinė, tačiau savo valstybinę 
evoliuciją jos pateisindavo anomis racionalizuotomis Graikų mokslo są- 
vokomis, kurias skelbė ypač Aristotelis ir kiti senovės Graikų publicistai 
Dionysas iš Halikarnaso, Tukididas. 


Redslob („Histoire des Grands Principes du Droit des Gens", 
101—102 pusl.) pastebi, kad nors iš vienos pusės tarptautinis solidarumas 
sudaro tikrąją valstybių pareigą, pagrįstą tam tikru socialiniu istatu, vei- 
kiančiu atskirus organizuotus žmonių vienetus skirti savo turtus ir pajė- 
gas bendram darbui ir ji pavesti visos žmonijos tarnybai, tačiau iš antro- 
sios pusės, ypač antikiniame pasaulyje, prieš šį istata buvęs pasireiškęs 
labai stiprus priešingas judėjimas, nukreiptas į kiekvieno atskiro vieneto 
autarchiją. Tos autarchijos esmė reiškėsi visišku atskiro vieneto išsisky- 
rimu iš žmonijos pasaulio, jo izoliavimusi ir išplėtimu visų gyvybės funk- 
cijų jo uždarytame mikrokosmose, užienkančiame sau pačiam, nereika- 
lingame jokio bendravimo ir veikimo iš šalies ar į šalį. Šis palinkimas 
ypatingai buvęs pasireiškęs senovės miestuose, kurių kiekvienas su tam 
tikra apylinkės teritorija išsiskirdavęs į autarchinį vienetą. Šis palinki- 
imas, kad ir nepasiekęs niekuomet visiško laimėjimo ir visiško nuslopini- 
mo solidaristinio bendravimo su išoriniu pasauliu ir su kitais vienetais, 
buvo tiek ryškus Graikų miestuose, kad Graikų filosofai su dideliu Aris- 
toteliu priešaky laikė autarkija (,,49:49xía'") pačios valstybės esmės 
žyme. Tiesa pasakius ši autarchijos, kaip izoliavimosi ir užsidarymo, ten- 
dencija buvo kiek gimininga ir bendram, mūsų jau anksčiau paliestam, kitų 
antikinių valstybių stengimuisi apimti visą socialinį bendravimą, jį užval- 
dyti ir sudaryti vieninga vienetą, už kurio ribų nieko gyvo ir sociališkai 
funkcionalinio nebeliktų. Tiktai ten buvo imperinis universalizmas, viso 
ko įterpimas į vieną, čia gi Graikų „polis'e“ buvo daugelis izoliuotų au- 
tarchiniu vienetų, kiekvienas sau pasaulį sudarančių. 


45. Municipalinės miestų bendruomenės Romos Imperijoje „civitas“ ir 
„territorium“. 


Municipaliné miesto bendruomenė su savo palinkimu i autarchiją, 
ikūrusi Graikų „polisą“ ir įkvėpusi valstybinę Aristotelio mokslo kon- 
strukciją, nepranyko ir Romos pasaulinėje Imperijoje. Graikų socialinės 
civilizacijos ir urbanizmo įtaka Italijoje pasireiškė municipalinės organi- 
zacijos Zydéjimu Romos Imperijoje ir siaurosios autarchinès dvasios pa- 
stovumu šioje organizacijoje. 

Esmein („Cours élémentaire d'Histoire du Droit Français“, 2 ir 
5—6 pusl.) konstatuoja, kad per pirmuosius krikščionių gadynės šimtme- 
čius municipalinė miestų bendruomenių laisvė Romos Imperijoje tikrai žy- 
déjo. Aprašydamas Romos Imperijos administracinį padalinimą — Es- 
mein šitaip sako: „Pagaliau kiekviena provincija dalinosi į tam tikrą 
skaičių civitates. Čia mes prieiname elementą, kuris reiškė ne tiktai tam 
tikrą daugiau ar mažiau dirbtinę administracinę apygardą, bet esminį Ro- 
mėnų valstybės organą. Miestai iš tikrųjų yra buvę konstituciniais impe- 
rijos vienetais; ir per du pirmuosius amžius imperija tikrai buvo ne kas 
kita, kaip federacinė. valstybė, kurioje miestai buvo mažomis, principiškai 
autonominėmis, valstybėmis ir kurioje imperijos valdžia reiškė federacine 


= es 


galią... Kiekviena civitas susidėjo iš miesto, kuris buvo jos centras, ir 
iš teritorijos (territorium), paprastai plačios, kuri sudarė jos apygardą. 
Tačiau nors ši teritorija buvo surišta su miestu įvairių viešųjų tarnybų at- 
Zvilgiu, — ypač valstybinių mokesčių atžvilgiu, ir tam tikra prasme buvo 
subordinuota miesto magistratürai, vis dėlto ji nebuvo inkorporuota į mies- 
ta ir nesudarė su juo vieno vieneto. Civitas turėjo pilną municipalinę 
organizaciją, tikrąją savo valdžią; atvirkščiai territorium, susidedas iš 
kaimų ir miesčiukų (vici, pagi) ir iš stambių dvarų, neturėjo jokios muni- 
cipalinės organizacijos, ir io gyventojai nebuvo veikliais piliečiais miesto, 
prie kurio jų gyvenamas territorium buvo administratyviškai prikergtas, 
nes ši veikli pilietybė buvo rezervuota tiktai žmonėms, apsigyvenusiems 
ir isikürusiems pačiame mieste ir jo priemiesčiuose (suburbanum). Tuo 
pačiu Romėnų municipalinis režimas turėjo labai ryškų urbanizmo požymį; 
municipalinė organizacija tai buvo miestų privilegija ir tatai sudarė labai 
ryškų ir griežtą kontrastą tarp miestų ir sodžiaus Romos valstybėje“. 


46. Municipalinės organizacijos žlugimas ir jos atgimimas XI amžiuje. 


III amžiuje ši municipalinė miestų organizacija Romos valstybėje 
žlugo. Centralizacija Imperijoje ir valstybinis unitarizmas tiek sutvir- 
tėjo, kad jam spaudžiant visa sena municipalinė konstrukcija tapo iš esmės 
iškreipta, pertvarkyta ir, netekusi savo autonominių pamatų bei konstitu- 
cinių principų ir formų, pavirto centro valdžios imperium'o įrankiu, pri- 
klausomu valstybinio mechanizmo veiksniu. 

Kaip iau buvau nurodęs — ankstyviame viduramžy urbanizmas buvo 
visiškai Zluges ir jokių municipalinių laisvių ar Graikų  polis'o pėdsakų 
nebuvo likę. 

Urbanizmo ir drauge municipalinių laisvių renesansas Vakaruose 
pasireiškė tiktai XI amžiuje, bet, kaip pastebi Esmein (op. cit., 288 pusl.), 
jau iš to, kad maždaug tuo pačiu laiku tatai pasireiškė ne kurioje vienoje 
vietoje, bet beveik visuose Vakarų kraštuose, kuriuose įsigalėjo feudaliz- 
mas, — Italijoje, Ispanijoje, Vokiečiuose, Flandrijoje, Prancūzijoje, Angli- 
joje, — tenka spręsti, kad šio reiškinio veiksniai buvo ne vietiniai ar epi- 
zodiniai, bet generaliniai ir bendri. Gana plačioje studijoje (op. cit, 
287—308 pusl.) Esmein analizuoja šiuos veiksnius ir jų municipalinių pa- 
darinių evoliuciją, ypač Prancūzijoje. 

Pradžioje šis iudėiimas nieko bendro su Graikų „poli“ o“ idėja ar 
su Aristotelio racionalistine konstrukcija neturėjo. Miestai ar ju užuo- 
mazgos, iterpti į feudalinę santvarką, buvo valdomi bendrąja tvarka, tarp 
kitko Italijoje jie buvo patekę į vyskupų valdas. Tačiau labai greitai ėmęs 
aiškėti, kaip sako Esmein, lyg natūralinis ir iš esmės pagrindinis nesude- 
rinamumas tarp miesto gyvenimo ir feudine santykių sistema. Urbaniz- 
mas esąs palankus laisvės dvasiai, raginąs solidarumą ir korporacinį ju- 
dėjimą, steigiąs pastovesnius ir tvirtesnius sociališkai - organizacinius ry- 
šius tarp žmonių bendruomenėje ir profesijoje. Žemės valdymo santykiai 

ir ju skirstymas bei tvarkymas feudinémis sutartimis, drauge patrimo- 
nizuojant viešąsias funkcijas, kas buvo tikru feudinės santvarkos stei- 
giamuoju principu, miestuose neturėję né tos precizijos, nė tos reikšmės 
ir išreiškos, kurių jie turėjo sodžiuje. Įvairios miestų valdymo instituci- 
jos, lengvatos, senų amatininkų korporacijų, slaptų broliju ir įvairių kitų 
junginių judėjimai ir sąmokslai ir kita — buvę miestų sunaudota tam, kad 
pamažu išsiskirtų iš bendrojo íeodinio valdymo, išplėstų pasiektus lai- 
méjimus ir pagaliau emancipuotusi iš ponų valdžios ir įsteigtų ar išde- 
rėtų laisvą autonominį valdymąsi. Vėliau miestai tampa valdovų sajun- 
gininkais jų kovoje prieš feudinius ponus valstybės valdžiai sutvirtinti ir 
absoliutinei monarchijai įsteigti. 


47. Susijusi su urbanizmu korporacinė profesinė organizacija. 


Čia tenka paminėti ir stipri korporacinė amatininkų įvairiomis pro- 
iesijomis organizacija, išaugusi ir įsigalėjusi viduramžy kaip tik sąryšy 
su urbanizmo renesansu maždaug tuo pačiu laiku, kada galutinai ir tvirtai 
įsisteigė feudalizmas (XII amžiuje). Teisės istorijos moksle yra nuomo- 
nių, kad ši profesinė korporacinė amatų santvarka iurėjusi ryšių su tam 
tikra viešąja amatų organizacija Romos Imperijoje arba su natūralinio 
ūkio tvarkymu stambiuose ankstyvaus viduramžio ponų dvaruose („villa“), 
tačiau šiaip ar taip tiktai urbanizmas, ypač urbanizmo sąlygos feudinėje 
sistemoje, davė šiam korporaciniam judėjimui tvirto pagrindo. Si pro- 
fesinė korporaciné santvarka sudarė svarbią viešosios teisės konstrukciją; 
tai buvo tikra korporacinė viešosios teisės savivaldybė su plačia policijos, 
teismo ir reglamentine galia ir su aiškia statutine konstrukcija, veikianti 
tam tikru imperium'u, kas valstybinės galios nusmukimo sąlygose jos reikš- 
me ir jos normatyvini ir teisinį socialiniame bendravime vaidmenį kėlė 
(plg. Etienne Martin Saint-Lčon — „Histoire des Corporations 
de Métiers“, Paris Félix Alcan, 1900, 52—86 pusl.). 


48. Italijos miestų respublikos. 


Bet ypatingos reikšmės moderninės valstybės kūrimosi procese tu- 
rėjo emancipuoti Italijos miestai. Šitą palengvino toji aplinkybė, kad Ita- 
lijoje iš viso mažiau, negu kad kitose Germanų įkurtose ar paveiktose 
visuomenėse, pasireiškė ir įsigalėjo charakteringas viduramžiams valdžios 
(valdovų) ir liaudies, kaip dviejų skirtingų iuris proprii kontragentu, dua- 
lizmas, anarchizuojąs viešųjų santykių santvarką. Ir kaip tik ten, Itali- 
joje, miestų emancipacijos metu atgimsta autarchinė aristotelinė valstybės- 
polis'o koncepcija, pritaikoma emancipuotiems miestams. Iš karto , Si 
emancipacija pasireiškė tiktai ių išiungimu iš feudinės santvarkos; iš- 
jungti iš šio ryšio, igiję plačią savivaldos autonomiją, jie lieka betarpiškais 
nariais karališkos ir imperiškos organizacijos — pareiną nuo „regni“ ir 

„imperii“. Tačiau netrukus jie šią savo pirminę emancipaciją praplečia 
ir tampa tikromis nepriklausomomis „polis'o“ tipo respublikomis, monis- 
tiškai organizuotomis valstybėmis, kuriose anarchija jau yra nugalėta. 
Šia prasme Italų miestų respublikos sudaro vieną pirmiausių moderniniu 
valstybinių konstrukcijų; tai buvo gyvi naujosios valstybinės santvarkos 
pavyzdžiai anarchiniuose Vakarų viduramžiuose, savo realizmu ir tikre- 
nybe besiskirią nuo svajojamu, bet nepajėgiančių tikrenybėje realizuotis, 
viduramžinių valstybinių fikcijų, kurių didžiausiu reiškiniu buvo pasaulinės 
Imperijos fikcija. Ir šia prasme jųjų gyvas pavyzdys patarnavo ir vietos 
valdovų pastangoms įkurti valstybines monistines absoliutinės monarchi- 
jas (žiūrėk tarp kito: Georg Jellinek — „Obščeje učenije o Gosu- 
darstve“, Il-sios Heseno vertimo laidos I tomo 236—237 ir 324—325 
pusl.). 


49. Anglų socialinių kovų padarinių savotiškumas. 


Savo salose Anglai buvo geriau apsaugoti nuo išorinių ga- 
lios veiksnių kišimosi, be to Anglija turėjo daugiau savotiš- 
kumo, negu kad Prancūzai, įterpti kontinente į bendrąjį krikš- 
čionijos judėjimą. 

Jos tolumas, didesnis atsparumas, menkesnė Bažnyčios ir 
Imperijos įtaka — palengvino jai atsipalaiduoti nuo tų išorinių 
veiksnių galios, kliudančios vietos valstybei įsikurti. Tas pats 
galima konstatuoti ir kitose krikščionijos periferijų šalyse — 
pav. Švedijoje. Užtai Anglijoje vidaus kova su anarchija už 
valstybės įkūrimą ir socialinio bendravimo sutvarkymą kara- 
liaus imperium'u valdovams nepavyko ir pasibaigė ne valdovų 
laimėjimu, bet ypatingu anarchijos užfiksavimu precedenti- 
niais kompromisais, laikui bėgant įgyjusiais tam tikrą teisinės 
kristalizacijos formą ir tapusiais kaip tik imperium'o aktais, 
vadinasi — pasisavinusiais teritorinę galią ir kitokiu metodu 
vietos valstybės kūrybą igyvendinusiais. Šios angliškosios 
valstybinės evoliucijos eigą, nuėjusią labai įdomiais ypatingais 
savais keliais, mes dar turėsime progos kitur tiksliai išžiūrėti 
(ypatingai mūsų trečiajame šio ciklo rašiny, kurį pavesime kon- 
stitucinių režimų apžvalgai). 


50. Prancūzija — išorinio valstybės suverenumo lopšys. Popiežių 
Aviniono nelaisvė, 


Įdomiausia ir svarbiausia mums tuo tarpu yra Prancūzi- 
jos valstybinė evoliucija, kuri vadovavo visai kontinentinei 
valstybės evoliucijai ir kurioje gimė suverenumo sąvoka. 

Šios evoliucijos svarbiausiais Prancūzijoje veikėjais buvo 
Prancūzijos karaliai ir teisininkų - publicistų srovė, vadinama 
legistais, palaikant karalių akciją. 

Pamatinė teisinė karališkos galios tezė buvo ši: Prancūzų 
karalių valdžia esanti ju tiesiog iš Dievo gauta, netarpininkau- 
jant nė Bažnyčiai nė imperatoriui. 

Į Bažnyčios mokslo tezes apie Bažnyčios (dvasinio kardo) 
hegemoniją ir apie vietos valdovų iš viso išskyrimą iš ginčo 
dėl dviejų kardų santykio — Prancūzijos karaliai atsikirsdavo 
tiesioginiais ir šioms tezėms priešingais savo galios faktais, 
kuriuos legistai sunaudodavo teisinėms naujų skirtingų tezių 
konstrukcijoms. 

Tarp kitko XIII ir XIV amžiuose Prancūzijos karaliai pa- 
siekė vieną žymų laimėjimą, kuris ryškiai konsolidavo ju iš- 
orinį nepareinamuma ir stiprino juju tvirtinimus. Būtent — 
jiems pasisekė ne tiktai pasipriešinti Bažnyčiai ir demonstruoti 
savo imperium'o nepareinamumą nuo sacerdotii, bet ir tiesiog 
sau subordinuoti popiežiaus valdžią. Tai buvo t. vad. popie- 
žių Aviniono nelaisvė; popiežius atsidūrė faktinėje valstybės 
ir būtent kaip tik vietos valstybės žinioje. Tai buvo ryški ir 
įspūdinga valstybės galios demonstracija, valstybės faktinė he- 


gemonija Bažnyčiai, — vienas didžiausių valstybės faktinių 
laimėjimų Viduramžy, — amžiais tęsiamos kovos rezultatas, 


laimėtas ne imperatoriaus, bet vietos karaliaus. Vietos valsty- 
bės autoritetas pakilo, Bažnyčios autoritetas gavo smūgį. Im- 
peratoriaus buvo kovota tiktai dėl išsivadavimo iš Bažnyčios 
hegemonijos, čia gi pasiekta daugiau — faktinė valstybės he- 
gemonija. Tai buvo istorinis epizodas, bet jisai buvo ryškus, 
veikiąs ir teisines sąvokas, kurios visuomet yra jautrios į ryš- 
kius socialinės tikrenybės faktus. 


51. Popiežių Aviniono nelaisvės įvertinimas. 


„Popiežiai, — sako Redslob, — tapo nugalėti kovoje su Filipu 
Gražiuoju ir, Babylono ištrėmimo metu, turėjo pasiduoti Prancūzijos ka- 
rūnos globai. Tuo būdu, apleisdami Romą, pasaulio centrą, ir nusilenk- 
dami ponui, kuris buvo laikomas Bažnyčios ir Imperijos valdiniu, jie su- 
laužė Dievo viešpatijos žemėje idėją“ („Histoire des Grands Principes 
du Droit des Gens“, 183 pusl.; čia Redslob turi galvoje garsų ginčą 
ir kovą tarp Prancūzijos karaliaus Filipo Gražiojo ir popiežiaus Boni- 

faco VIII-jo XIII amžiaus pabaigoje ir XIV-jo pradžioje, o „Babylono iš- 
trėmimu“ vadina popiežių persikėlimą iš Romos į pietų Prancūzijos miestą 
Avinioną, kur popiežiai atsidūrė faktinèje Prancūzų karalių priklausomy- 
bèje, dėliai ko šis Aviniono laikotarpis popiežių istorijoje vadinamas Avinio- 
no nelaisve ir lyginamas su žinomu Žydų ištrėmimu į Babyloną). 

Georg Jellinek („Obščeje Ucenije o Gosudarstve“, 321 pusl.) 
apie šiuos įvykius šiaip išsitaria: 

„Viduramžiais kovoje tarp valstybės ir bažnyčios pasireiškė trys 
pažiūros. Valstybė subordinuota bažnyčiai, valstybė paritetinė bažnyčiai, 
valstybė viešpataujanti bažnyčiai. Dviejų kardų teorija abiejose savo iš- 
raiškose atstovauja dviem pirmoms tezėms, prie kurių XIV-jo amžiaus 
pradžioje prisideda dar trečioji. Tuo laiku Prancūzija valstybės viešpa- 
tavimo idéja pavertė istoriniu faktu. Pirmą kartą nuo imperatorių Ottonu 
laikų popiežių nelaisvė Avinione aiškiai parodė valstybės vyresniškumą 
bažnyčiai. Ne imperatoriaus kovoje su popiežiumi, bet Prancūzų kara- 
liaus santyky su bažnyčios galva tenka ieškoti pasaulinės valdžios („sviets- 
koi vlasti“) suvereniteto idėjos šaltinis“. 


52. Viduramžių vidaus anarchija. 


Tačiau be išorinių priešų, slopinančių vietos valstybės įstei- 
gimo pastangas, besikurianti teritorinė vietos valstybė turėjo 
Vakaruose labai rimtų ir vidaus priešų, kurie iš viso bet ku- 
riam valstybingumui įsigalėti kliudė. Tai buvo socialinė anar- 
chija, vėliau susikristalizavusi į feudalizmą. Tiktai šioje visų 
šių valstybei įsikurti kliudančių veiksnių aplinkumoje galima 
pilnai atvaizduoti visas valstybės steigimo darbas ir nustatyti 
suvereniteto sąvokos turinys. Vietos valdovų — įvairių vietos 
galiūnų — ponų, kunigaikščių, karalių — anos gadynės val- 
džia — tai dar nebuvo valstybės valdžia tikrąja prasme. Vals- 
tybės valdžia yra įsikūrusi tiktai ten ir tada, kur ir kada iš įvai- 
rių socialinės galios židinių, besireiškiančių diferenciuotoje vi- 
suomenėje ir šiaip ar taip besivaržančių, yra išsiskyręs kuris 
vienas, tapęs centriniu ir vyraujančių, paiėgiąs subordinuoti 
visus kitus tam tikrame teritorijos plote ir monopolizuoti bent 
teritorinės policijos (viešosios tvarkos ir taikos) bei išorinės 
apsaugos funkciją imperiumo metodu. Viduramžių „valsty- 
bėje“ tų teritorinės galios centro požymių dar trūksta. Socia- 
liniai junginiai — luomai, bendruomenės, korporacijos, — ir at- 
skiri ponai— nėra subordinuoti kuriam vienam teritorinės ga- 
lios centrui; be to jų nariai ar jų tiesioginiai valdiniai, įkorpo- 

ruoti į juos arba jiems subordinuoti jų yra skiriami ir izoliuo- 
jami nuo besikuriančios vietos valdovų valdžios. Ši valdžia 
nepasiekia visų gyventojų, neturi savo teritorinės tautos-populi, 
sudarančios esminį valstybės elementą: ji santykiauja tiktai 
su šiais junginiais arba ponais, kurie, kaip juris proprii tarpi- 
ninkai, skiria ją nuo liaudies. Be to įvairios teritorinės viešos 
policijos, teismo, administracijos, net teritorinio įstatymų lei- 
dimo funkcijos, kurios yra: specifiškai valstybinės ir yra vals- 
tybės valdžios vykdomos visur ten, kur valstybė jau yra jsi- 
kūrusi, čia dar yra šių korporacijų, bendruomenių, atskirų po- 
nų ir žemės valdytojų laikomos ne valstybės valdžios dele- 
gavimo, bet kaip tik juris proprii titulu. 


Pagaliau šių socialinių visuomenės vienetų santykiai su 
vietos galiūnų — valdovų, kunigaikščių, karalių — valdžia yra 
nustatomi ne įsakymo bei pasidavimo, bet derybų ir kompro- 
misų principu, — principų iš esmės anarchiniu, kuriame suta- 
rimas dar nėra pakeistas subordinavimu bei imperium'u. Tai 
dar ne socialinio normavimo, ne teritorinės obiektyvinės įsa- 
kytinės teisės, numatančios viešpataujančios galios centrą, bet 
subjektyvinės socialinių veiksnių teisės santvarkos sistema. Ir 
pati valdovų valdžios koncepcija dar yra persisunkusi anarchi- 
niu teisės subjektyvizmu. Valdovas su savo pajėgomis ir savo 
galios aparatu — tai dar ne tiek viešpatavimo centras viešajai 
funkcijai vykdyti, kick sui generis viešųjų patarnavimų, ypač 
saugumo apdraudimo, įmonė, kurios santykis su jos aptarnau- 
jamais socialiniais veiksniais kiek primena įmonės santykius su 
savo klientais; šių santykių pagrinda sudaro sutartis, „do ut 
des“ principas, kontrastinio pobūdžio santykiavimas, numatąs 
santykio dalyvių teisinį paritetą, bet ne subordinacijos ir pa- 
reinamumo ryši. Šio teisinio pariteto, tad ir visos viešųjų san- 
tykių konstrukcijos, pamatą sudaro atskirų jo dalyvių subjek- 
tyvinės teisės, tam tikra prasme suvereninės ar įgimtos, savai- 
me jiems priklausančios ar ju esméje glūdinčios, bet ne vienų 
kitiems pavestos ar suteiktos, ne išvestinės iš kurio vieno vie- 


Siosios socialinės galios šaltinio. 

53. Feudalizmas. 


Ši anarchinė įvairių atskirų teisių kompromiso santvarka, 
charakteringa viduramžių socialiniam bendravimui, pamažu 
susikristalizavo į tam tikrą logingą ir tvirtą teisinę viešosios 
tvarkos sistemą, vadinamą feudalizmu. Feudalinėje sistemoje 
viešosios galios ir funkcijos suskaldymas tapo sutvarkytas 
tam tikru principu, jungiančiu šią galią ir funkciją su žemės 
valdymu, kaip pastarojo elementas, tuo pačiu igyjas patrimo- 
nialinio pobūdžio. Pats gi žemės valdymas su į ji iterptais vie- 
šosios galios ir funkcijos elementais tapo sutvarkytas ne daik- 
tinės nuosavybės (jus ad rem), bet personalinės subiektyvinės 
teisės principu, veikiančiu sutartimis, steigiančiomis tarpusa- 
vių patarnavimų santykius drauge su žemės valdymo suskirs- 
tymu. Vadinasi — feudinès žemės valdymas su atitinkamu 
viešosios galios ir funkcijos patrimonium'u buvo kontraktinis, 
patarnavimo sutartimis steigiamas, hierarchizuojamas, bet tei- 
siškai sutarties ribose tvirtas, neįveikiamas. Visos teisinės kon- 
strukcijos pamatą sudaro subjektyvinė grynai personalinė Zmo- 
gaus ar kurio socialinio vieneto teisė, kuri lydi asmenį; šioje 
sistemoje ypatingos reikšmės ir steigiamosios galios įgyja su- 
tartis, kaip sociališkai-juridinis metodas, kuriuo personalinei 
teisei suteikiamas tam tikras daiktinis turinys, steigiąs žemės 
valdymo ir teritorinės viešosios funkcijos santykius. Tačiau 
tas sutartimi įsteigtas personalinių subjektyvinių teisių turinys 
buvo pastovus ir tvirtas tiktai sutarties ribose, vadinasi — buvo 
nuolat surištas su tais sutarties dalyvių kits kitam patarnavi- 
mais, kurie buvo sutartimi nustatyti. Šių patarnavimų schema 
buvo ši: tasai, kuris savo teisei gaudavo iš kito daiktiškai- 
funkcionalini turinį, turėjo anajam, savo ponui, teikti tam tik- 
ros pagelbos lėšomis ir paiėgomis, o užtai anasis — ponas — 
turėjo jam teikti globos ir užtikrinti jam saugumą. 

Tuo būdu susidarė ir nusistojo paini ir sudėtinga ponų ar 
„siuzerenų“ ir jų „vasalų“ grandinė, kurioje didesnių ponų va- 
salai patys buvo savo vasalų ponais (siuzerenais), o ponai — 
patys buvo kitų didesnių vasalais. Ši grandinė nebuvo tačiau 
vieninga, nes daugely atskirų jos vietų stovėjo ponai, kitų aukš- 
tesnių nepripaZista ir savo teisių turinio iš jokio siuzereno jokia 
sutartimi neišvedą; šie ponai buvo vadinami suverenais ir jų 
personalinėje teisėje glūdėjo lyg savaime visas teritorinis daik- 

tinis žemės valdymo ir drauge viešosios funkcijos turinys, su- 
tartimis su vasalais išparceliuojamas į išvestinį daugelio kitu 
žemės valdymą ir funkcionalinį viešąjį dominium'ą, bet pats 
savo titului sutarties su kitu nereikalingas. Tai buvo lyg dau- 
gelis atskirų, čia sudėtingesnių ir ilgesnių, čia vėl paprastesnių 
ir trumpesnių, grandinių, kurių kiekviena buvo surišta ponų ir 
vasalų sutarčių žiedais. 

Visa socialinė santvarka buvo suskaldyta šiomis teritori- 
nėmis feudalinių santykių grandinėmis, o kiekvienoje grandi- 
néje santykiai buvo tiksliai hierarchizuojami sutarties metodu. 
Tačiau feudalinė hierarchija tuo skyrėsi nuo valstybinės, kad 
ji sudarė ne organų, ne kompetencijų suskirstymo ar išdėsty- 
ino, bet subjektyvinių teisių hierarchiją. Viešoji teritorinė galia, 
įiungta į žemės valdymą, kaip dominium'o elementas, buvo 
iterpta į subjektyvines atskirų šios grandinės dalyvių teises 
tokiu būdu, kad sutarties ribose kiekvienas vasalas, jei jisai at- 
likdavo visas savo pareigas siuzerenui, buvo visiškas savo tei- 
sės turinio, tad ir atitinkamos vietinės viešosios galios, šeimi- 
ninkas, bet ne siuzereno agentas. Tad siuzerenui priklausė tik- 
tai savo vasalo patarnavimo prievolės, bet ne jojo viešosios ga- 
lios, jojo teisės turinys; kitaip sakant — siuzerenas tiesioginis 
teritorinis imperium'o savo vasalų valdomoms žemėms ir val- 
diniams neturėjo, jisai nebuvo tų Žemių viešpats, ir vasalai val- 
dė jas ir žmones ne siuzereno, bet savo vardu bei savo teise. 


Tai buvo, be abejo, stipri teisinė konstrukcija, sutvarkiusi 
palaidą anarchiją ir pašalinusi atsitiktinumą, bet konstrukcija 
avalstybinė, iš esmės vis dėlto anarchinė, kurios vieninteliais 
ramsčiais yra subjektyvinės teisės ir sutartis, teisiškai sudrau- 
džianti subiektyvinę valios laisvę. 

Įsigalėjusi stipri feudinė santvarka dar labiau, negu iki 
tol, atskyrė valdovus nuo žmonių masės; jųjų valdžia nepa- 
siekdavo žmonių, nes buvo daugybė sui juris tarpininkų, kurie 
savo teisėmis nušalindavo valdovo valdžią viešųjų funkcijų ir 
teritorinės galios srity. O be feudinių ponų pilyse buvo dar 
užsilikusios iš senų laikų bendruomenės, ypač miestų bendruo- 
menės, taip pat pasiremiančios savo teisėmis bei laisvėmis, 
vietomis virtusios tikromis respublikomis ir išplėčiusios savo 
galią apylinkėms, buvo stiprios korporacijos, buvo bažny- 
čios turtai ir jos organų duomenai, buvo vienuolynai. .. Tai bu- 

vo įvairių visuomenės veiksnių subjektyviniu teisių giria, ku- 
rioje ne tiktai imperatoriaus, kaip visumos nominalinės viršii- 
nės, bet ir atskirų valdovų steigiamas imperium'as paklysdavo 
ir pranykdavo. 

Valstybei įsteigti reikėjo per ta subjektyviniu teisių girią 
prakirsti takus į liaudį, pasiekti žmones tiesioginiu imperium'u, 
suvaldyti visas socialinis bendravimas vienu galingu įsakymo 
principu, perimti teritorinės viešosios funkcijos arba subordi- 
nuoti jų vykdymas, išnarplioti jas iš subiektyvinių teisių patri- 
monium'o, pakeisti jų šeimininkai valdovo agentais arba šic 
šeimininkai agentais paversti. Tatai nelengvas buvo darbas. 


54. Viduramžių socialinės santvarkos veiksniai. Kai kurie šios san- 
tvarkos bruožai paskutiniame Romos Imperijos laikotarpy. 


Čia, pasiremdamas ypač Esmein'o („Cours Elėmentaire d'Histoire 
du Droit Francais“), daviniais, aš pasistengsiu duoti kiek platesnį kon- 
spektišką viešųių santykių Viduramžiuose anarchizacijos vaizdą. 

Viduramžių visuomenė ir jos socialinė santvarka, vėliau susikrista- 
iizavusi feodalizme ir luominéje konstrukcijoje; yra kilusi iš dviejų šalti- 
niu: iš santvarkos, susidariusios Romos Imperijoje, ir iš Germanų san- 
tvarkos. Šios dvi santvarkos, kurių teisiniai padariniai buvo užfiksuoti tei- 
sės personališkumu, veikė viena kitą ir buvo deformuojamos šio veikimo 
ir įvairių pasireiškusių palinkimų bei sąlygų padarinių. 

Romos Imperijoje, kaip jau kitur esame nurodę, labai žymus buvo 
urbanizmas ir ilgai užsilaikė plati municipalinė miestų savivaldybė, išny- 
kusi tiktai lll-me Krikščionių gadynės šimimety. Ši viešoji savivaldybė, 
kuria naudojosi tiktai miestai ir kurios sodžiuie jokių pėdsakų nebuvo, tapo 
nuslopinta ir pagaliau visiškai pašalinta valstybės, kurios funkcijos nepa- 
prastu būdu išsiplėtė ir ėmė kištis į visas socialinio gyvenimo sritis. Ši 
nuolat augantį etatizmą, reikalingą ypatingo finansinio valstybės paič- 
gumo, labai sunkiai slėgiančio visus gamintojų sluoksnius. lydėio nepa- 
prastas valstybinės administracinės veiklos ir administracinio aparato iš- 
plėtimas. Ir savivaldybinis aparatas tapo pavergtas ir sunaudotas vals- 
tybinei iiskališkai-administracinei funkcijai, inkorporuotas į jos organi- 
zacinį aparatą. Tuo pačiu laiku fiskališkai-administraciniame Romos Im- 
perijos etatizme pasireiškė ypatinga profesijų kategorizacija: valstybė ėmė 
rūpintis tuo, kad visos ūkiškos funkcijos būtų vykdomos ir išlaikytų vie- 
šojo ūkio lygsvarą; ūkiškoji profesinė veikla virto sui generis viešąja tar- 
nyba ir valstybė ėmė varžyti laisvą profesijos pasirinkimą ir atskirų pro- 
fesiju dalyvius stengtis teisiškai pririšti prie atitinkamos profesinės kate- 
gorijos, sudarydama paveldėtinius atitinkamų profesinių kategorijų per- 
sonalo kadrus. Ši pasireiškusi teisiškai-ūkiškoji politika ypatingai pa- 

lieti darbininkus, amatininkus ir sodžiaus ūkininkus (kolonus). Jei ga- 
lima taip išsitarti — jie virto atitinkamos profesinės veiklos, atitinkamos 
viešosios ūkiškos funkcijos gyvos žmogaus iėgos taip sakant inventoriumi. 

Principiškai Romos Imperijoje žemės valdymo santykiuose veikė 
privatinės nuosavybės režimas. Tiesa — klasikinė gryna žemės nuosa- 
vybė buvo laikoma tiktai pačioje Italijoje. Už Italijos ribų — provinci- 
jose — užkariavimo titulu Romos valstybei buvo pripažįstamos dominium 
eminens, aukščiausioji daiktinė teisė į visas žemes. Provincijų žemės tur- 
tai — tai buvo Romos grobis. 

Tačiau ir ten įsigalėjo privatinė atskirų asmenų nuosavybės teisė, 
tiktai formališkai, labiau teisinėje koncepcijoje, negu pozityvinéje teisės 
tikrenybėje, aprėžta valstybės dominii eminens. Tačiau savininkų skai- 
čius mažėjo, nuosavybė labai ryškiai koncentravosi, — viešpatauja stam- 
bioji žemės nuosavybė, didėja latifundijai. Čia ėmė reikštis vienas cha- 
rakteringas sociališkai ir politiškai-ūkiškas reiškinys, kuriame galima nu- 
matyti ankstyvus prototipas tų santykių, kuriuos vėliau išplės ir stilizuos 
ieudalizmas, pakeitęs žemės nuosavybę tam tikru personaliniu žemės lai- 
kymu (t. vad. „tenure“). Būtent smulkieji savininkai, prislėgti fiskalinės 
etatizmo naštos ir nepajėgia savo jėgomis ūkiškai išsilaikyti, paveda savo 
ūkius stambiesiems savininkams, inkorporuodami juos į pastarųjų nuosa- 
vybę ir tam tikra sutartimi rezervuodami sau šio pavestojo ūkio naudo- 
jimąsi, tačiau jau ne nuosavybės, bet priklausomojo išvestinio valdymo 
titulu, šiuo iš vienos pusės prarasdami savo turto teisės amžinumą ir jos 
daiktinį pobūdį, susijusius su nuosavybe, bet iš antrosios — laimėdami di- 
desnį saugumą ir galingojo pono globą bei užtarimą ir fiskalinės naštos 
sumažinimą (Esmein, op. cit, 27—28 pusl.). 


55. Germanų socialinė santvarka Tacito laikais. Civitas; concilium, pagus, 
princeps; dux, comitatus, rex. 


Įsikūrusių Romos Imperijos griuvėsiuose barbarų viešoji politinė 
santvarka — tai buvo senosios Germanų padermių santvarkos tąsa. Toji 
senoji Germanų santvarka yra žinoma iš Romėnų istoriko Tacito aprašymo. 
Germanai nesudarė bendro politinio vieneto. Kiekviena padermė (gentis, 
tautelė) sudarė atskirą nepriklausomą politinį vienetą, tačiau atskiruose 
vienetuose santvarka buvo ta pati. Toks vienetas, einant Tacito termino- 
logija, — tai buvo „civitas“, kuriame aukščiausiuoju politinės galios suve- 
reniniu organu buvo „concilium“; concilium — tai buvo visuotinis lais- 
vuiu Žmonių susirinkimas, veikiąs nutarimais, priimamais per aklamaciją. 
Civitas buvo padalintas į smulkesnius administracinius vienetus, vadina- 
mus „pagi“ („pagus“), o kiekvieno „pago“ priešaky buvo „princeps“, 
concilium'o paskirtas. 

„Pagus“ buvo kilęs iš šimtinės — šimto giminių ar šeimų: šimtas 
šeimų tėvų asistuoja principui teismą darant, pagus duoda 100 vyrų ci- 
vitatis karo kontingentui (Esmein — op. cit, 37—38 pusl.). 


= = 


Žmonės Germanų „civitas'e“ buvo laisvieji ir vergai; laisvieji da- 
linosi į paprastus — „ingenii“ — ir aukštesniuosius — „nobiles“; be to 
tarp laisvųjų ir vergų buvo mokslo dar ne visai išaiškinta kategorija: „liti“ 
(lidi, leti) (Esmein — op. cit., 41 pusl.). 

Greta nurodytos pastovios organizacijos (concilium, pagus, priu- 
ceps) civitas'e buvo dar dvi ypatingos funkcionalinės institucijos: dux — 
karo vadas, išrenkamas ir veikiąs tiktai karo metu, ir comitatus — grupė 
ar būrys žmonių, vadinamų comites, jaunųjų vyrų iš „nobiles“, kurie, pa- 
mėgę karus ir avantiurizmą, būrėsi prie principo: jie susirišdavo su prin- 
cipu tam tikra priesaika jam ištikimai tarnauti ir buvo jo užlaikomi; 
jie buvo principo asmeninėje, o ne civitatis tarnyboje; taikos metu jie 
traukdavo į žygius grobti, pulti kaimynus, ieškoti grobio ir nuotykių 
ir šiaip į įvairias avantiūras; politinės organizacijos rudimente jie sudarė 
svetimą kūną asmeniniams savo šefo ir savo būrio tikslams. Tai buvo 
vienas būsimųjų feudinių institucijų prototipu. Comitatai buvo tiktai prin- 
cipu, dukų ir regu. (Esmein — op. cit, 38—39 pusl.). 

Rex („karalius“) atsirado kai kuriuose Germanų „civitas“ dar Ta- 
cito metu. Tai viso vieneto organas. Tačiau jojo galia dar siaura, suve- 
reninis liko concilium. Rex — renkamas. Šiaip senoji organizacija liko 
ta pati (pagus, princeps, net dux); rex ios nesubordinavo. Rex turi savo 
„comitatus“. (Esmein — op. cit, 40 pusl.). 


56. Barbarų „monarchijos“ Romos Imperijos griuvėsiuose. 


Romos Imperijos griuvėsių vietoje barbarų įkurtose rudimentinėse 
„valstybėse“ randame jau „monarchijas“. Tačiau, kaip Esmein mano, 
barbarų karalius nesąs senojo Germanų (Tacito laikų) rego įpėdinis; 
Esmein mano, kad jis esąs kilęs iš duko, kurio galia ir seniau buvo daug 
platesnė ir griežtesnė, negu rego galia, tačiau ji buvo laikinoji. Per V am- 
žių — invazijų metu, nuolatiniuose karuose — duko galia tapusi nuola- 
tiné ir ji, jau tokia, isikünijusi į barbarų karaliaus instituciją. Barbarų ka- 
ralius tapo paveldėtinis ir absoliutinis, valdinių gyvybės ir mirties ponas. 
Su duko galios paveldėjimu sutapo ir Romos imperatoriaus galios pavel- 
dėjimas, kiek tatai lietė valdinius Roménus ir jųjų viešųjų santykių tvar- 
kymą. O vis dėlto ši pirminė barbarų „absoliutinė monarchija“ turėjo savy 
tam tikrą silpnybę ir nebuvo valstybinė tikra prasme (valstybės valdžia). 
tas teisės personališkumas, rodąs, kad sociališkai-normatyvinės funkcijos 
valstybė pati nepasiėmė; b. patrimoninis karaliaus valdžios pobūdis: 
jisai — teritorijos savininkas, jis ią dalina tarp įpėdinių, suteikia žemės 
valdymo ir drauge viešųjų funkcijų koncesijas artimiesiems, draugams ir 
tarnams, imdamas iš jų ištikimybės ir patarnavimų pasižadėjimus ar 
priesaikas. 

Viešoji galia išparceliuojama — valstybės nėra, privatinės teisės, 
sutarties principai įsigali. Karalių apsupa turtingųjų avantiuristų būriai 

— „comitato“ tąsa: turtingi barbarai nenorėjo dirbti, jiems patinka 
avantiūristinis grobimo ir nuotykių gyvenimas; juos seka ir turtingi Ro- 
ménai (Esmein — op. cit, 57—62 pusl.). 


57. Jus hospitalitatis. Antrustionai; „asmens rekomendacija“, 
vassi, seniores. 


Barbarų rudimentinėse valstybėse privatinė žemės nuosavybė, kurią 
barbarai buvo užtikę sociališkai-teisiniame Romėnų palikime, neišnyksta. 
Imperatoriaus žemės turtai tenka barbarų karaliams ir iš ių rankų pereina 
raujiems savininkams — barbarų kariams ir karaliaus draugams ir val- 
dininkams. Romėnų stambieii dvarai pasidalina tarp senų savininkų Ro- 
mėnų ir barbarų karių, gaunančių atitinkamas šių turtų dalis „hospitali- 
tatis jure“ (tai yra kapitalizuota karių apgyvendinimo ir užlaikymo pa- 
reiga, perimta iš Romos Imperijos tvarkos: ši naturalinė prievolė tam tikra 
prasme kapitalizuojama ir pakeičiama turto dalies in natura perleidimu: 
tai sui generis šios kapitalizuotos prievolės konversija) (Esmein — op. 
cit, 45—47 pusl.). 

Jau Germanų „comitate“ iš dalies glūdi tam tikri feudalizmo užuo- 
mazgos elementai. Bet tai dar toli gražu ne feudinė santvarka. Bar- 
barų monarchijose „comitatus“ neišnyko (tačiau jisai išsilaikė tiktai prie 
karaliaus asmens), bet atsirado šios institucijos naujos formos ir reiškiniai, 
kurie savo ruožtu evoliucijonuoja. Frankų Merovingų dinastijos monar- 
chijoje tokiais buvo t. vad. antrustionai. Tai buvo karaliaus valdiniai, 
prisiekę karaliui ypatingą ištikimybę, simboliškai dedami savo rankas į 
karaliaus rankas; jie naudojosi tam tikromis privilegijomis, bet užtai tu- 
réjo visuomet būti karaliaus tarnyboje ir dispozicijoje — ypač gi buvo 
sunaudojami karo tarnybai. Jau pačia šia savo konstrukcija ši institucija 
anarchizuoja viešuosius santykius, nes antrustionų tarnyba ir pasidavimas 
karaliui seka ne iš bendrojo karaliaus imperium'o, bet iš personalinio jų 
pasižadėjimo — iš sutarties titulo. Be antrustionų buvo ir kitos panašios, 
kiek mažiau ryškios kategorijos („convivae regis“, žmonės „in verbo re- 
gis", „in mundebure regis“ .. .). 

Karolingų dinastijos laikais antrustionai išnyksta, užtai jų vietoje 
atsiranda „vassi“ (vasalai; karaliaus vasalai — „vassi dominici"). Insti- 
tucija „vassi“ tuo skiriasi nuo Merovingų antrustionų, kad: a. „vassi“ ne- 
sudaro tam tikro būrio karaliaus kieme, pririšto prie jo asmens, bet yra 
išskirstyti visoje teritorijoje, lieka savo gyvenamose vietose, jie neištrau- 
kiami iš visuomenės, ne suburiami, ne koncentruojami; b. savo „vassi'us“ 
turi ne tiktai karalius, bet ir šiaip privatiniai asmenys. Tas, kuriam vasa- 
las davė tarnybos pasiZadéjima, yra jo „senior“. 

„Karalius — sako Esmein — pamažu dingsta senior'e“ („Le roi peu 
à peu disparait derrière le senieur“). Savo vasalams jisai labiau senior, 
negu karalius: jisai juos veikia ne karaliaus, bet senior'o titulu. Pasida- 
vimo forma lieka ta pati: vasalas suklumpa prie karaliaus, (ar privatinio 

senior'o) ideda savo rankas i karaliaus (senior'o) rankas, prisiekia, kara- 
lius (senior) jį pakelia ir bučiuoja į lūpas (tai vadinama: „sese recomen- 
daverunt“). Santykis tarp privatinių vasalų ir ju senior'ų toks pat, kaip 
kad tarp „vassus dominicus“ ir karaliaus. Vasalas yra senioro dispozi- 
cijoje, turi jam patarnauti, gauna iš jo globą, užtarimą, savo reikalų rūpi- 
nimą, priklauso jo teismo. Santykis trunka ligi gyvos galvos. Nors pa- 
tys privatiniai senior'ai tebėra karaliaus valdiniai, bet savo vasalus (vassi, 
vassali, homines sui) jie skiria nuo karaliaus. Privatinių senior'ų vasalai 
priklauso karaliaus ne betarpiškai, bet per savo senior'ą, kaip jo betarpiški 
žmonės. (Esmein — op. cit, 112—119 pusl.). 


58. „Žemės rekomendacija“. Praecarium; beneficium; immunitas. 


Nuosavybės (žemės nuosavybės) koncentracija, pasireiškusi iau Ro- 
mos Imperijoje, žengė pirmyn. Kaip ir ten ir dėl tų pačių saugumo mo- 
tyvų smulkūs savininkai bei ūkininkai paveda savo turtus stambiems savi- 
ninkams už iš jų gaunamą globą ir protekciją. Įsigalėio t. vad. „Žemės 
rekomendacija“ (jos pavedimas stipresniųjų globai), panaši į „asmenų re- 
komendaciją“. Tiktai nežymi žemės valdymo dalis buvo pagrįsta paties 
valdytojo nuosavybe. Greta šitos žemės rekomendacijos ir priklausomojo 
valdymo, pagrisio valdymo koncesija iki gyvos galvos (nors reiškėsi ten- 
dencija padaryti šį koncesinį valdymą paveldėtiniu), — įsigalėjo dvi ypa- 
tingos žemės valdymo formos: praecaria ir beneficia. 

Praecarium buvo institucija, kilusi ir nusistojusi ypač Bažnyčios 
žemėse. Iš karto ji buvo termininė, vėliau — iki valdytojo gyvos galvos 
ir net su linkimu į paveldėtinį valdymą; tai buvo valdymo suteikimas 
(koncesija) už nedidelį pastovų atlyginimą (census). 

Ne tiktai pati Bažnyčia suteikdavo atskiriems asmenims savo Ze- 
mių sklypų praecarium, bet dažnai ir patys savininkai pavesdavo savo 
žemes Bažnyčios nuosavybėn drauge atsiimdami jas valdyti praecarii ti- 
tulu (vadinasi — praecarium buvo surišamas ir su rekomendacija); smul- 
kieji savininkai dažnai buvo labiau linkę „rekomenduoti“ savo žemes Baž- 
nyčiai, negu stambiesiems ponams, nes Bažnyčios žemės naudojosi tam 
tikromis lengvatomis, be to „census“ buvo menkas, kartais jokio cenzo, o 
dažnai už jai pavestą žemę Bažnyčia ne tiktai ią grąžindavo buvusiam sa- 
vininkui valdyti praecarii titulu, bet dar tokį pat žemės kiekį tuo pačiu 
titulu pridėdavo. 

Beneficium siaurąja prasme — tai buvo žemės valdymo koncesija, 
suteikiama vasalu. Tokios buvo karališkos beneficijos vėliau ir kitos 
senior'ų beneficijos, suteikiamos savo vasalams. Jei praecarium buvo 
ekonominė koncesija, tai beneficium buvo politinė koncesija, nes jo ekvi- 
valentu buvo vasalo patarnavimai vasaline sutartimi („sese recomenda- 
verunt"). Beneficium buvo prototipas feudinio valdymo, kuriame val- 
dymas buvo steigiamas personaline politine sutartimi. Beneficium, kaip 
vasalinis personalinis santykis, pradžioje buvo steigiamas iki gyvos gal- 

vos, bet greit gavo paliukimo tapti ir iš tikrųjų tapo paveldėtinis, tiktai 
atnaujinant sutartį pasikeitus senior'ui arba vasalui (atnaujinama tarp įpė- 
dinių) (Esmein — op. cit, 120—128 pusl.). 

Valstybės ardymą veikė ir „immunitatis“ institucija. Tai buvo 
aktas, kuriuo tam tikros bažnytinės ir šiaip ponų žemės buvo paliuosuoja- 
inos nuo karališkų valdininkų veikimo ir kišimosi. Jau Romos Imperijos 
laikais buvo tokie aktai, paliuosuoją tam tikras žemes nuo mokesčių. Bar- 
barų monarchijose immunitėto kilmė buvo kiek skirtinga. Karališki dome- 
nai buvo valdomi tam tikrų intendantų, kurie nušalindavo šiaip bendrų ka- 
rališkų valdininkų veikimą, patys čia jų pareigas eidami. Ir štai karaliai, 
pavesdami šių savo žemių dalis ar tai beneficijos ar kuriuo kitu titulu 
kuriems asmenims, patvirtindavo ių paliuosavimą nuo valdininkų ir iš viso 
karališkos galios jose veikimo. Valdytojas pakeisdavo intendanta. Jo 
valdomoje žemėje viešosios funkcijos tekdavo iam, nors nėra aišku, ar pra- 
dZioje šias funkcijas jisai vykdė savo ar karaliaus vardu ir naudai (E s- 
mein — op. cit, 131—135 pusl.). 


59. Krikščionių Bažnyčia Romos Imperijoje. 


Prie valstybę ardančios anarchijos plėtimo prisidėjo ir Bažnyčia. 
Per tris pirmus savo gyvavimo amžius Romos Imperijoje, kai ji dar nebuvo 
pripažinta, Bažnyčia, kartais toleruojama, kartais persekiojama, nustatė 
savo tvirtą organizaciją ir santvarką. Laikydama save atskira tobula Dievo 
vadovaujama visuomene — ji savo narių santykius buvo nusistačiusi pati 
autonomiškai per savo organus ir savo nuostatais tvarkyti. Savo reika- 
lais krikščionys turėjo kreiptis ne į valstybės, bet į bažnyčios organus. 
Tai buvo sui generis „status in statu“. 


Kai imperatorius Konstantinas legalizavo krikščionių bažnyčią, jisat 
valstybėje jos nesutirpino, bet kaip tik sankcionavo jos esamą nusisto- 
jusia organizaciją, išsišakojusią, tvarkingą, pagrista tvirtomis tradicijo- 
mis, susikristalizavusiomis į tam tikrą autonominę teisinę santvarką. Baž- 
nyčia buvo sutvarkiusi savo tiek administraciją, tiek teismą; administra- 
cija: vyskupai su ių priklausoma dvasiškija, kurių apygardos buvo sude- 
rintos su valstybiniais administraciniais vienetais, provincijos su metro- 
politais kelioms apygardoms, provincijų sinodai, Romos vyskupo — po- 
' piežiaus — vyresnybė visai bažnytinei organizacijai; šioje bažnytinėje 
administracinėje organizacijoje labai ryškus buvo urbanizmas — sodžiuje 
tik vėliau imta steigti atskiri priklausomi smulkūs organizaciniai bran- 
duoliai; teismas: disciplinarinis ir civilinis teismas, pirma pareinąs nuo 
bendruomenės, vėliau sukoncentruotas vyskupo rankose. 


Imperatoriai (Konstantinas ir jo įpėdiniai) tatai paliko ir sankcio- 
navo. Be io Bažnyčia iš imperatorių gavo brangią turtų igyjimo ir val- 
dymo privilegiją, kuri ji plačiai pasinaudojo. Jos disciplinarinė juris- 
dikcija jai buvo palikta. Civilinės jurisdikcijos srity jai tapo pavesta ar- 
bitražo funkcija (trečiųjų teismas), kaip subsidiarinė, nušalinanti valsty- 

binę jurisdikcija, kai bylininkai į ja kreipiasi, ir sutvirtinta priverstiniu 
sprendimo vykdymu. Tiktai baudžiamojo teismo funkcijos Bažnyčia ne- 
gavo — išskyrus vyskupų baudžiamąją atsakomybę, kuri parčio nuo si- 
nodu (be to į baudZiamaja funkciją Bažnyčia galėjo kiek kištis, kaip ne- 
laimingųjų, tad ir kaltinamųjų, užtarytoja — ypač per „asylum“ teisę). 

Tokiu būdu ir krikščioniškoje Romos Imperijoje Bažnyčia nesutirpo 
valstybėje ir valstybinéje organizacijoje, bet ir nepasitenkino paprastos 
privatinės draugijos teisine padėtimi; ji išlaikė savo autonominę organi- 
zaciją su viešomis funkcijomis, kaip autonominė galinga viešosios teisės 
korporacija, iš dalies net konkuruojanti su valstybiniu viešosios funkcijos 
aparatu (Esmein — op. cit. 141—150 pusl.). 


60. Bažnyčia ankstyvame viduramžy; jos privilegija turto ir įurisdikcijos 
atžvilgiu. 


Barbarų monarchijose Bažnyčios vaidmuo ypatingai pasireiškė tuo, 
kad jos organizacija buvo vienintelė, kuri liko sveika Imperijos organi- 
zacijos griuvėsiuose; be to ji savaime tapo senosios Romėnų (ar Gallo- 
Romėnų) visuomenės organizacinė atstovė; tuo pačiu barbarai, turėdami 
ta visuomenę valdyti, jie turėjo skaitytis su Bažnyčia, kaip su socialine 
vietos visuomenės organizacija, per kurią jie su šia visuomene susisiek- 
davo (Esmein — op. cit, 150—152 pusl.). 

Ankstyvame viduramžy Bažnyčia, išlaikiusi savo organizaciją ir 
tapusi barbarų valdovų svarbia politine bendradarbe senajai Romėnų vie- 
ios visuomenei valdyti, ne tiktai išlaikė, bet ir labai žymiai išplėtė abi 
svarbiausias savo privilegijas — turto (patrimonium) ir jurisdikcijos pri- 
vilegija. Būtent: 

a. Turto atžvilgiu. Teisė bet kuriuo būdu be ribų ir kontrolės 
igyti ir valdyti bet kuriuos turtus, ypatingai gi svarbi teisė įgyti turtus ir 
dvarus testamentu. Bažnyčia tapo stambiausiuoju Žemės savininku. Ypa- 
tingai ji igijo teisę į t. vad. dešimtinę (žemės vaisių ir net gyvulių prie- 
auglio ‘/10 dali). Iš karto tatai buvo laisva duoklė, bet netrukus Bažnyčia 
ėmė reikalauti priverstinės dešimtinės, pasiremdama įvairiais Šventojo 
Rašto tekstais. Pagaliau VIII-IX a. dešimtinė tikrai tapo priverstinė; 
tatai buvo ir pačių karalių pripažinta. Kai kur buvo net dviguba dešim- 
tiné — „mona et decima“, . 

Be to bažnytiniai turtai įgijo atleidimą (immunitetą) nuo valstybinių 
mokesčių. 

b. Jurisdikcijos atžvilgiu. Civilinéje srity Bažnyčia netiktai vykdo 
pagelbinį arbitražą; ii igyja privilegium fori (tatai reiškia, kad dvasiškiai 
teisiami tiktai bažnytinių teismų). Iš karto tiktai ginčuose tarp dvasiškių 
Bažnyčia draudė jiems kreiptis ne į bažnytinį teismą, bet vėliau ir šiaip 
žmonėms ėmė drausti skųsti dvasiškius valstybiniam ar bet kuriam kitam, 
išskyrus bažnytinį, teismui ir teisėjams draudė tokias bylas spręsti, vie- 
niems ir kitiems grasindama dvasinėmis bausmėmis ir ekskomunika. Paga- 

liau „privilegium fori“ tapo Bažnyčios laimėtas. Taip pat Bažnyčia vykdo 
disciplinarinę jurisdikciją. Į savo jurisdikciją taip pat ji įtraukė t. vad. 
„causae synodales“: tai buvo bylos dėl viešųjų nuodėmių,  skundžiamų 
vyskupams jų vizitacijos metu, bevizituojant ir sprendžiamų vyskupo su 
dvasininkais ir šiaip tikinčiaisiais, susirenkančiais į synodą. 

Be to, patiems valdovams pritariant, Bažnyčia pasisavino ir tam tikrą 
ypatingą jurisdikcija, kaip ypač moterystės bylose; iš karto ši jurisdikcija 
buvo pagelbinė, bet vėliau tapo ekskliuzyvinė (monopolinė). 

Jurisdikcijos savinimasis pareikalavo ir autonominės bažnytinės je- 
gislacijos (Esmein — op. cit., 156—162). 


61. Feudinės santvarkos elementai. Fiei'as; seniorai ir vasalai; 
žeudinė grupė. 


Pasiremdami Esmein'u (op. cit. 167—286 pusl.) mes čia bendrais 
charakteringais bruožais išdėstysime Europos Vakarų Viduramžių ieudins 
santvarką. 

Šios santvarkos pamate mes randame taip vadinamąjį „fief“. Es- 
mein ji vadina feudinio organizmo narveliu („la cellule de cet organis- 
me“). Tai yra žemė arba nekilnojamojo turto teisė, suteikiama vadina- 
mojo senioro vadinamajam vasalui su tam tikros tarnybos (patarnavimų) 
pareiga. Vasalo pasižadėjimą, kurį jis tam. tikru iškilmingų aktu („hom- 
magium“) seniorui pareiškia, sudaro ne kuris medžiaginis atlyginimas už 
jam suteikiamą turto teisę, bet visiška ištikimybė seniorui ir tokių patar- 
navimu pareiga, kurie primena piliečio (valdinio) pareigas valstybei; šių 
patarnavimų svarbiausieji yra ypač šie trys: d. seniorui reikalaujant va- 
salas jam turi eiti karo tarnybą; b. vasalas priklauso senioro jurisdikcijos 
ir pats, kaip teisėjas, turi dalyvauti senioro teisme; c. kaip patarėjas, va- 
salas dalyvauia senioro taryboje. Be to, vasalas turi teikti seniorui ir 
tam tikros piniginės „feudinės pagelbos“ („aide féodale“ — tai nėra pa- 
stovus atlyginimas ar mokestis, nustatomas sutartimi, bet tam tikras pi- 
riginés pagelbos seniorui teikimas jo išlaidoms padengti kai kuriais atsi- 
tikimais, kuriuos nustato įpročiai, arba esant nepaprastoms aplinkybėms 
(ypatingai kai senioras išleidžia vyriausiaja dukterį už vyro, kai vyriau- 
sias senioro sūnus paskelbiamas riteriu, kai senioras pateko į nelaisvę, iš 
kurios reikia jis išpirkti, pagaliau, kai senioras ruošiasi kryžiaus karo 
žygiui). 

Užtai senioras turi globoti vasalą, turi ji aprūpinti teisingumu ir ap- 
saugoti nuo skriaudų, žodžiu — turi jam laiduoti saugumą. 

Esmein tai vadina ypatinga apsidraudimo sutartimi ir konstatuoja, 
kad savaime ji reiškia pačios valstybinės sąvokos nusmukima, nes šia su- 
tartimi sudaromas santykis kaip tik pavaduoja nusmukusios ir paraližuo- 
tos viešosios galios funkciją. : 

Vienas senioras suteikdavo ne viena, bet visa eile fiefu ir tokiu büdu 
susidarydavo „feudinė grupė“, susidedanti i$ senioro ir jo vasalų būrio. 

Ši feudalinė grupė sudarė sui generis mažą valstybėlę, turinčią savo vy- 
riausybe ir galinčią atlikti visas pamatines valstybės funkcijas: ji turi savo 
kariuomenę, savo teismą ir savo valdymo reikalams tarybą. 


Feudinė grupė apima ne tiktai seniorą ir jo vasalus. Jos pri- 
klauso ir kiti asmenys — ūkininkai, laisvieji žmonės, gyvena atitinkamose 
žemėse, ir vergai; tačiau šie asmenys nėra veiklūs feudinės grupės na- 
riai; jie yra subordinuoti, tai — valdiniai; jei jie yra asmeniškai laisvi ir 
valdo žemę bei veda üki, tai tą žemę jie yra gavę i$ senioro ar vasalo už 
iam tikrą piniginį atlyginimą; jie savo darbu ir mokcsčiais ekonomiškai 
užlaiko visą grupę, rasdami joje saugumą ir šiokią tokią tvarką, reika- 
linga ju ūkiškajai veiklai. 

Šio sudėtingo junginio — feudinès grupės — pamatą sudaro že- 
més valdymas, pagrįstas personalinė sutartimi. 

Tačiau ir feudinės grupės nėra visiškai izoliuotos, nes kaip buvome 
sakę, ios pačios per savo seniorą yra įjungtos į aukštesnius feudinius 
junginius; nes senioras pats būna aukštesniojo pono — savo senioro — 
vasalas. Tokiu būdu susidaro feudinių grupių ir ju junginių siauresnės 
ar platesnės grandinės. Tačiau aukštesniojo junginio senioras neturi tic- 
sioginės galios savo vasalo grupei, vadinasi — iojo vasalams bei valdi- 
niams.  Feudiné grupė, per savo seniorą dalyvaudama aukštesniajame 
ieudiniame junginy, kuriame šios grupės senioras yra anojo junginio se- 
nioro vasalu, netirpsta jame. Tiktai pats grupės senioras turi klausyti 
aukštesniojo junginio senioro, jo gi vasalai yra betarpiškai feudine su- 
tartimi subordinuoti tiktai jam ir tiktai jam isakant, kaip jo vasalai, gali 
je būti sunaudoti jo vasalinėms pareigoms aukštesniojo junginio seniorui. 
Šitokia bent buvo gryniausia feudinės santvarkos forma. 


62. Seniorijos institucija. 


Principiškai tie seniorai, kurie neturėjo aukštesniojo senioro, patys 
nekieno vasalais nebūdami, vis dėlto buvo laikomi pareina nuo karaliaus. 
Tačiau šis pareinamumas buvo labiau nominalinis, negu tikras; faktiškai 
jisai buvo neveiklus. 

Feudinis santykis yra kilęs iš ankstyvesnių institucijų „vassi“ ir 
„beneficium“, kurias mes esame išdėstę.  Feudiné santvarka tiktai racio- 
nalizavo ir sutvarkė anųjų institucijų elementus — fiefo sutartį („homma- 
gium“), teises ir pareigas, sankcijas. Tačiau jei feudinė sutartimi drauge 
su žemės valdymu ar fiefo laikymu („tenure“) buvo jungiama ir tuo pa- 
čiu taip sakant parceliuojama viešoji galia, tai vis dėlto kyla klausimas, 
kuriuo gi titulu vyriausieji seniorai, vadinami suverenais ir nepareiną nuo 
kitų aukštesnių senioru (siuzerenų), galėjo sutartimis su vasalais tą galią 
parceliuoti, rišdami tai su pavedimu koncesijų žemei valdyti. Jie gi patys 
jokia sutartimi nebuvo tos galios gavę. Vadinasi — tam, kad sutartimis jie 
galėtų ja parceliuoti ir kad šis parceliavimas būtų realus, — o jisai kaip 
tik realus ir buvo, — reikėjo, kad tos galios šaknis, jos elementarinis šal- 


tinis būtų buvęs kaip tik juose pačiuose, kaip pačios ju būklės atributas, 
ne išvestinis, bet originalus, pirmykštis ar esminis. Taip iš tikrųjų ir buvo. 

Toji ju būklė, anarchizuojanti viduramžių „valstybę“, sudaro ,.se- 
niorijos" instituciją („seigneurie“). Nors seniorai, kaip sakiau, buvo tei- 
siškai laikomi ipso jure pareiną nuo karaliaus, tačiau iš tikrųjų jie su ka- 
raliumi feudine sutartimi nebuvo surišti ir savo turimos ir parceliuo- 
jamos galios titului jie nebuvo reikalingi jokios iš karaliaus koncesijos. 

Viešoji galia glūdėjo seniorijoje juris proprii titulu. Kartais — tiesa 
— šis jus proprium buvo remiamas tolimos praeities koncesijomis iš ka- 
raliaus, bet tatai nebuvo būtina, nes lygiai taip pat ii galėjo būti įgyta pa- 
sisavinimais, uzurpacijomis, žodžiu — įvykusių faktų padariniais, bet ku- 
riuo būdu. Tatai buvo sankcionuota iproëiu ir įsisenėiimu. Užteko kon- 
statuoti, kad ii yra ir buvo. „Seniorija — sako Esmein (op. cit. 171 
pusl.) — tai buvo ne kas kita, kaip suverenitetas arba suskaldymas suve- 
reniteto, perčiusio į privatinę nuosavybę, į tam tikrų individų patrimo- 
nium (į ju turtą)“. Seniorijos buvo kelių rūšių — tituluotos ir paprastos — 
įvairių pavadinimų, kilmės ir galios. Mums ši ju klasifikacija nėra svarbi. 


63. Žemės valdymo kategorijos ieudinėje visuomenėje. 


Kadangi fiefas arba fiefo laikymas su visomis ji sudarančiomis 
daiktinėmis žemės valdymo teisėmis ir drauge viešosios galios teisėmis 
buvo pagristas grynai personaline sutartimi tarp senioro ir vasalo kaip 
personalinio teisinio santykio forma ir padarinys, tai ir fieio laikytojo 
būklė buvo grynai asmeninė. Tiek vasalui, tiek seniorui mirus — visa 
teisinė santykio konstrukcija ir visi jos elementai bei padariniai suirdavo. 
Šitaip buvo ankstyviame feudalizme. Tačiau greit ėmė reikštis tendencija 
patrimonizuoti pati fiefo laikymą, ypač dviem kryptimi: fiefo laikymo pa- 
veldéjimu ir laisvu jo disponavimu. Šios tendencijos įsigalėjimas tapo 
tačiau sukombinuotas su socialiniu fiefo paskyrimu ir su jo personaliniu 
principu. Iš šio yra kilusios tokios institucijos, kaip maioratas, vyriškų 
įpėdinių privilegija, paveldėjimo mokestis seniorui ir kitos. 

Greta fiefu feudinèie visuomenėje buvo dar dvi kitokios žemės 
valdymo ar laikymo („tenure“) formos: a. činšo valdymas, pagrisias taip 
pat sutartimi tarp senioro ir valdytojo ((laikytojo), tačiau sutartimi ne 
asmens patarnavimų pobūdžio, bet ūkiškoio pobūdžio; suteikiamas žemės 
valdymas ir naudojimas be viešosios galios ir be politinio santykio tarp 
senioro ir valdytojo, — už tam tikrąjį atlyginimą pinigais arba žemės vai- 
siais; šis činšo valdymas tapo taip pat paveldėtinis ir laisvai disponuo- 
jamas, o pats atlyginimas (činšas) tapo tvirtas ir nekeičiamas, sudarąs 
— pinigų vertei nusmukus — labiau pareinamumo ženklą, negu tikra 
prasme ūkiškąjį ekvivalentą; šios formos valdytojais buvo laisvieji žmo- 
nės; b. valdiniškas valdymas („tenure servile“), steigiamas ne sutartimi, 
nes sutartis tarp pono ir valdinio yra iš viso neimanoma, bet valdiniui pono 
Suteikiama žemės valdymo koncesija; čia ir atlyginimas ar laikymo mo- 

kestis išliko tikras ir i$ viso sunkus, neišsigimęs į pastovų činšą, virtusi 
tiktai simboliniu ženklu, ir čia valdymo asmeniškumas netapo pakeistas 
paveldètinumu. 


Tačiau šioje sociališkai-politinčie santvarkoje, besireiškiančioje se- 
niorijomis, fiefais, činšo valdymu ir valdinių žemės valdymu, ir senoji Ro- 
mėnų privatinė žemės nuosavybė nevisiškai buvo išnykusi. Tai buvo Ze- 
més, kurių valdymas buvo vadinamas „fraucum allodium". Šių žemių 
valdytojas neturėjo niekam jokių né ūkiškųjų nė asmens patarnavimų pa- 
reigų, io valdymas buvo paveldėtinis, iisai galčio laisvai savo nuožiūra 
disponuoti savo turtą, ji perleisti, kitam pavesti valdymą, žodžiu — buvo 
savininkas. Tačiau feudinèje santvarkoje tai buvo išimtis ir feudalizmas, 
1eaguodamas į ią, įvairiais būdais stengėsi ią pavergti ir įterpti į bendrą 
santvarką. Vietomis tai iam pavyko ir žemės nuosavybė visiškai išnyko. 
Kitur, kaip Prancūzijoje (nors ne visoje), ji, kad ir varžoma, vis dėlto išliko. 


Tačiau šis ,francum allodium", ypač savo stambesniuose reiški- 
niuose, asimiliavosi seniorijoms. Tai būdavo tada, kada allodium'o savi- 
ninkui pavykdavo pasisavinti viešosios zalios funkcijas savo žemėje ir kada 
jis, kaip kad senioras, jungias tiesioginį žemės dominium'ą su patrimoni- 
zuotu imperium'u, isteigdavo savo žemėje fiefus ir su savo įkurtais vasa- 
lais steigė naują ieudine grupę. 


61. Luominés kategorijos feudinėje visuomenėje. Bajoriia. 


Tris feudalinio žemės valdymo kategorijas — fiefa, činšo valdymą 
ir valdinių žemės valdymą — atitiko ir trys stambios luominės feudi- 
nės visuomenės kategorijos: bajorija, šiaip laisvieji žmonės ir valdiniai 
(„serfs“). Pačią luominę viršūnę sudarė seniorai, kurių tarpe, kaip esu 
sakęs, dar buvo įvairios nelygios tituluotų ir netituluotų seniorų kategorijos. 


Bajorijos ryškiausiais požymiais buvo fiefy laikymas ir karinė pro- 
fesija. Pastaruoju atžvilgiu labai įdomi ir charakteringa buvo plati tarp- 
tautinė „riterių“ organizacija, sudariusi tam tikrą, visiškai nepaprastą, 
profesinę bendruomenę. Pradžioje bajorijos luomas nebuvo uždaras; lais- 
viesiems žmonėms nesunku buvo įsibrauti į bajorų eiles. Tatai buvo ga- 
lima pasiekti fiefo igyjimu arba priėmimu į riterių bendruomenę. Kol fie- 
fai buvo grynai asmeniniai, jų laikytojų dar nepatrimonizuoti ir netapę 
paveldétiniais bei laisvai disponuojamais, tol šiaip laisvieji žmonės galėjo 
tapti vasalais ir šiuo įeiti į bajoriją; senioras galėjo kiekvienam laisvajam 
žmogui suteikti fieią ir priimti iš jo tam tikrą pasižadėjimą. Taip pat 
kiekvienas riteris galėio kiekvienam šiaip laisvam žmogui suteikti riterio 
garbe. Tačiau vėliau, kai fiefai tapo galutiniai patrimonizuoti jų laikytojų 
rankose, įžengimas į bajoriją šiuo keliu tapo nepasiekiamas ir luomas 
užsidarė. 

65. Riterių institucija. 


Čia tenka pastebėti, kad riterių, kaip tam tikros profesinės ben- 
druomenės, institucija buvo vienas tų galingų sociališkai-psichinių veiks- 
nių, kuris, kaip kad pasaulinė Imperija, Bažnyčia, krikščionija, kryžiaus 
karai, romėnų teisė, vėliau humanizmas, ryškiai paveikė vieningos Va- 
karų Europos civilizacijos sukūrimą ir išlaikymą toje Viduramžių visuo- 
menėje, kuri kitais atžvilgiais buvo daugelio veiksnių skaldoma ir dezor- 
ganizuojama. 

„Riterių organizacija — sako Esmein (op. cit., 220 pusl.) — yra 
viena svarbiausių Viduramžių institucijų: ji turi savo tam tikrą teisinį, po- 
litinį ir tikybinį vaizdą. 

„Tai buvo plati brolija, neturinti pastovių kadrų nė tikslios organi- 
zacijos, bet su elgimosi taisyklėmis ir profesinėmis pareigomis; kitaip sa- 
kant — tai buvo feudinė bajorija savo karinėse pareigose... Bajorui- 
vasalui... tai buvo jo profesijos pareigos citi sugebėjimo konstatavimas. 
Kaip bendra taisyklė — riteriu tapti buvo galima tiktai išėjus ilgą stažą, 
igijus ypatingą išauklėiimą, teikiamą feudinių pilių pasaulyje, kuris im- 
davo vaiką ir ji ilgai laikė stažui išeiti“. 

„Imperija ir Bažnyčia — sako Redslob („Histoire des Grands Prin- 
ceps du Droit des Gens“, 155 pusl.) — nėra vieninteliai veiksniai, užmezgą 
viduramžį ryšius tarp tautų. Tuo laiku, kada tautybė dar nesudaro kū- 
rybinės jėgos, kada sienos nuolat keičiamos ir perkeliamos paveldė- 
jimu, padalinimu ar mainais, valstybinė vienybė nejaučiama taip ryš- 
kiai, kaip kad šiandien. Tad suprantama, kad daugelis tiltų isisteigia tarp 
tautų. Šitaip vienodi socialiniai luomai kits kitą tam tikru solidarumu 
patraukia nesivaržydami sienomis. Valstybės viduie paskiri luomai yra 
griežtai kits nuo kito atskirti, kitas kitam net pavojingai priešingi; užtat 
tarp atskirų kraštų analoginiai luomai jaučiasi artimi ir solidarūs vieno- 
domis ideologijomis ir giminingais interesais. Kunigaikščiai, bajorai ir 
riteriai, raštininkai, amatininkai ir ūkininkai, o net ir patys tarnai sau ly- 
£iems anoje politinės sienos pusėje ištiesia ranką. Šitaip susidaro socia- 
linio bendravimo srovės, kurios eina per visą Europą ir nustato bendrąjį 
solidarumą. 

„Ypatingai išsiplečia vienas luomas; labiau negu bet kuris kitas jisai 
tampa pan-europiška draugija. Tai riterių luomas. Jisai turi bendrąjį 
idealą, ginklų garbę, ir po viena vėliava suburia visų šalių bajorus. Rite- 
ris turi kovoti už silpnuosius ir skriaudžiamuosius, tarnauti moterims ir 
globoti Bažnyčią. Senioro tarnyboje jo ištikimybė turi būti nepalauZoma, 
nors tatai neišskiria galimumo būti iš karto kelių ponų vasalu ir net ke- 
liuose įvairiuose kraštuose. Dar vienas riterių įsakymas: kautynėse rite- 
ris turi vadovautis sąžiningumo lygybės principais. Pagaliau neužmirš- 
kime, kad riterių ordinas kuria elegantiškas visuomeniškumo formas. Visi 
„šie įpročiai ir būdas formuoja Europos etiką ir tam tikrą dorybių aristo- 
kratiją, kuri savo dalyvius iškelia iš tautinės sferos ir juos jungia tam 
tikrame universalinio idealo pasaulyje“. 

66. Riterių moralė, kaip svetimas sui generis fenomenas krikščioniškoje 
civilizacijoje, 


Vis dėlto, nors riteriai turčio ginti Bažnyčią ir krikščioniią, — iuju 
inašas į mūsų sociališkai-psichinę civilizaciją toli gražu nesutapo su krikš- 
čioniškojo mokslo inašu. Šią riteriškų ir krikščioniškai-evangeliškų mo- 
ralinių vertybių priešingybę ryškiai apibūdina žinomas publicistas, mo- 
derninio Pan-Europos judéjimo steigėjas, grovas R.-N. Coudenhove-Kalergi, 
kuris, pats į paradoksus palinkęs, labai fineziškai ir Žmonių istorijoje tik- 
rus paradoksus pastebi ir pabrėžia. 

„Etiniai riterijos idealai — pastebi Coudenhove-Kalergi — išsiru- 
tuliojo priešinga krikščionių idealams linkme („à l'opposé des idéaux chré- 
tiens“). Krikščionių mokslas reikalauja iš mūsų atsilyginti geru už piktą: 
riterių moralė — atsilyginti už piktą dar piktesniu. Krikščionybė mums 
įsako atstatyti kairįjį žandą kuomet mums suduota į deëiniji: riterių garbė 
— perblokšti tą, kuris mums davė į veidą. Kristus mus mokina mesti 
duoną tam, kuris į mus meta akmenis; riterių moralė mus mokina atsa- 
kyti akmenimis ir vilyčiomis. Kristus mums įsako mylėti mūsų priešus, 
riterija nežino šitos dorybės; daugių daugiausia jai dera gerbti priešas ir 
jį nugalėjus iam parodyti kilnumas ir švelnumas. Krikščionybė reikalauja 
iš mūsų nesipriešinti piktam: riterija reikalauja kaip tik pasipriešinti, pa- 
skelbti jam karą be pasigailėjimo. Todėl riterija turėtų išmesti iš savo 
tarpo kiekvieną, kuris yra nusistatęs griežtai laikyti įsakymą „neužmušk“. 

„Riteriui aukščiausioji vertybė buvo garbė. Jis ią statė aukščiau 
viso ko, net aukščiau malonės. Gėda jam buvo didesnė blogybė, negu 
nuodėmė. Ištikimybė jam buvo šventesnė už artimo meilę. 

„Krikščionių mokslo akyvaizdoje tą savo pagonišką antikinę moralę 
riterija akcentavo be jokių skrupulų. 


„Šiam mokslui ji nusileido tik keliose smulkmenose, o jo dogmą ak- 
lai priėmė. Krikščionybė gi šito griežto riterijos fronto ne tiktai neata- 
kavo, bet dar pati jam tiek nusileido, kad pati ėmė steigti riterių ordinus 
ir krikščionijai praplėsti ėmė naudotis pagoniškos moralės karžygiškumu. 

„Nerašytoji riterių moralė, kurios šaknys gludéjo barbariškos Euro- 
pos sieloje bei tradicijose, buvo stipresnė ir pastovesnė, negu rašytoji 
krikščionių moralė. Ji išsilaikė gyva ne tiktai riterių ordinuose, bet ir 
kiekvieno Europiečio pasąmonėje. 

„Europos riterių poezija tarnavo šią šiaurinę moralę: Karaliaus Ar- 
turo cikle, Nibelungu giesmėje ir Rolando giesmėie. Visa to laiko litera- 
iūra buvo persisunkusi ta morale. Riterių moralė išsiliejo iš seniorų rūmų 
į karalių ir kunigaikščių kiemus. Čia ios konturai sušvelnėjo. Gimė nau- 
joji moralė — kiemo moralė: kurtuazija; ant pagoniško ir riteriško pa- 
grindo, šalia krikščionybės, susiformavo naujas moralinis stilius: „Gentil- 
homme'o“, garbės žmogaus idealas“. (R.-N. Coudenhove-Kalergi 
— „Héros ou Saint“, Marcel'io Beaufils'o vertimas iš vokiečių kalbos i 
prancūzų, leidinys „Les Editions Rieder" — „Cahiers internationaux“, 
Paris, 1929 m., 68—69 pusl.). 

Kitoje gi vietoje (op. cit, 91 pusl.), minėdamas riterių karo žygius 
prieš Prūsus ir Saracėnus, vedamus kryžiaus vardu ir po kryžiaus ženklu, 
— Coudenhove-Kalergi juos teisingai vadina „pagoniškomis kovomis už 
krikščionybę“. 

Iš tikrųjų plati riterių brolija ir jos ordinai labai žymiai paveikė 
Vakarų Europos civilizaciją ir drauge buvo vienu tų veiksnių, kurie vidur- 
ami padėjo išlaikyti ir sutvirtinti šios civilizacijos tarptautinį vienumą. 
bet į šią civilizaciją įliejo taip sakant kondensuota barbariškos psichikos 
elementų srovę. Šiaurinių tautų psichikai importuota iš svetur krikščio- 
üybé buvo iš pamatų svetima ir visiškai nugalėti ir nuslopinti senosios 
rasiués kultūros, jos palinkimų ir tradicijų niekuomet nepajėgė. Ji be 
abejo tapo labai svarbiu nauju civilizacijos veiksniu, bet turėjo šusikom- 
binuoti su senaisiais veiksniais, kurie ir jos pačios veikimą iškreipė. Šioje 
viduramžių civilizacijos laboratorijoje riterija suvaidino tą vaidmenį, kuris 
išsaugojo ir nustilizavo barbarišką karžygiškumą (heroizmą) moderninėje 
krikščioniškoje Vakarų Europoje. 

67. Tarpinis laisvuju Zmoniu luomas. 


Tarp bajorijos ir priklausomo valdinių luomo buvo tam tikras 
šiaip laisvųjų žmonių luomas, kuris ūkiškai maždaug sutampa su činšo 
žemių laikytojais. Jie naudojosi visiška teisine juris commercii et con- 
nubii laisve, kiek ji iš viso buvo asmenų dispozicijai pavedama. Užtai, 
kiek jie buvo činšo žemių laikytojais, — ių politinis pareinamumas nuo 
senioro ar fiefo laikytojo buvo labai žymus, ypač teismo ir fiskinéje . 
srity. Kai dėl šio luomo kilmės ir jo tarpinės teisinės padėties tarp dviejų 
esminių luomų — bajorijos ir tarnybinio luomo, — tai šiuo klausimu moksle 
eina ginčai ir konstruojamos įvairios hypotezès, kurių mums čia žiūrėti 
nesvarbu. 


68. Valdiniai („les seris"). 


Pagaliau žemiausiąjį luomą sudarė valdiniai („les seris“). Vergijos 
institucija, kuri aukstyvame viduramžy Vakarų Europos dar buvo Zino- 
ma, išnyko. Vergai, kuriuos žinojo ir Romos teisė ir barbarų teisinė tvar- 
ka, pamažu virto ponų valdiniais. 


Tai įvyko ne kurios teisinės reformos bet teisinių įpročių evoliuci- 
jos keliu. Valdiniai („serfs“) tuo skiriasi nuo vergų („esclaves“), kad jie 
nėra ponų nuosavybės daiktu („res“), bet turi teisinę asmenybę („perso- 
na“ — asmuo): jie gali teisiškai sudaryti šeimą, gali igyti ir turėti turtą, 
iš viso gali teisiškai veikti. Šią evoliuciją žymiai paveikė Bažnyčia, nes 
krikščionių mokslu žmogus negali sutapti su daiktu: kiekvienas Žmogus 
yra Bažnyčios narys, yra bažnytinės bendruomenės asmuo, nes kiekvie- 
nas esąs Dievo sutvertas ir turis teisės laimėti Dievo karalysię ir nau- 
dotis visomis priemonėmis šiam laimėjimui pasiekti. 


Rėmeris. Konstituc. institucijos. I t. 

Valdiniai, kad ir nesudarydami pono daiktų, buvo pono asmeniškai 
priklausomi, Jų buvo kelios kategorijos. Juju vieni buvo baudžiauninkai, 
pririšti prie pono žemės arba jo asmens tarnyboje, kiti turėjo judésiu lais- 
vę, galėjo patys pasirinkti gyvenamąją vietą ir už pono žemių ribų, bet 
vis dėlto turėjo tam tikrų pareigų ir prievolių savo ponui, pagaliau buvo 
ir tokių, kurie buvo valdiniais ne betarpiškai, bet per atitinkamą juju val- 
domos žemės valdymo pobūdį; šie, apleidę šį valdymą, galėjo tapti lais- 
vais žmonėmis. Iš viso valdiniai buvo šiaip ar kitaip surišti ne su tam tik- 
ru žemės sklypu, bet su seniorija arba su fiefu, kaip vienetu. Du svar- 
biausieji civiliškai-teisiniai valdinių asmenybės aprėžimai buvo tie, kad 
kaip bendroji taisyklė, jie be pono sutikimo negalėjo vesti arba tekėti už 
pono valdinių visuomenės ribų (nors įvykusias vedybas Bažnyčia vis 
dėlto laikė teisėtomis ir nenutraukiamomis) ir kad jie, kad ir galėdami pa- 
tys tarp gyvuiu perleisti savo igytaii turtą, vis dėlto savo turto teises 
teturéjo tik iki gyvos galvos: jie savo turto negalėjo disponuoti testa- 
mentu ir iš viso jų turtas nebuvo paveldėjamas; principiškai net jų vaikai 
nepaveldéjo ju turto teisių (nors vaikų atžvilgiu vėliau kai kur buvo įsi- 
galėjusios išimtys; taip pat tam tikros išimtys buvo leidžiamos testamen- 
tiniams perleidimams Bažnyčios naudai). 

Valdinių-valstiečių luomas, kad ir prislėgtas ir nepatenkintas savo 
teisine padėtimi, nesudarė tos veiklios socialinės jégos, kurią karaliai 
būtų galėję politiškai panaudoti kovai prieš feudalizmą ir prieš ponų savi- 
namą viešąją galią, kaip kad jie šiam panaudojo besikuriančią buržuazijos 
jėgą (miestas). 

Kaip teisingai nurodo Zakrzewski „Kryzys demokracji“ — War- 
szawa, Biblioteka Drogi, tom II, 1930 m., 67—68 pusl.) — „Valstiečiai... 
per eilę amžių nerodo jokių revoliucinių palinkimų. Kai pagaliau, feuda- 
lizmui žlugstant, kyla valstiečių revoliucija, ji reiškiasi anarchinèje ir 
prieëcivilizacinèje formoje. Tai buvo t. vad. Žakerija Prancüzuose, analo- 
giniai judėjimai Anglijoje ir visuose kraštuose... „Kai Adomas arė, o 
Ieva verpė, kas tada buvo bajoru“, — štai valstiečių revoliucijos himnas, 
kurį giedojo Wat-Taylor'o sukilime Anglijoje, kurį vėliau Viklefo moki- 
niai perkėlė į Husitų Čekus ir kurį dar užtinkame 1525 m. valstiečių kare 
Vokieëiuose. Priešcivilizacinis šių judėjimų pobūdis reiškiasi visų rašinių 
naikinimu, nes juose tarp kito ko galėjo būti užrašytos feudalinés prievo- 
lės ir todėl, kad raštas esąs iungo irankis... Savo revoliuciją valstie- 
čiai visur pralaimėjo“. 

Iš tikrųjų — šios valstiečių revoliucijos tebuvo tik jausmu vulkanų 
išsiveržimais, bet ne sociališkai-politinės akcijos reiškiniai. Vis dėlto: 
Husitų judėjime Čekuose politinės akcijos momentas jau yra ryškus. 


69. Privatiniai karai ir Bažnyčios bei vaidovų kova su jais. 


Vienas labai charakteringų Viduramžių anarchijos reiškinių — tai- 
buvo privatiniai karai. Tikri ginkluoti karai. Kaip žinome — viena spe- 
cifinių valstybės funkcijų — yra socialinis pax — viešosios taikos ir tvar- 

kos valstybinėje teritorijoje užtikrinimas ir efektyvinis išlaikymas; tai 
policijos ir teismo ginčų likvidavimas, tvarkos ir taikos ardytojų sudrau- 
dimas, teismas civilinis ir baudžiamasis, sutampas su policijos funkcija, 
kaip tam tikra policijos priemonė. Šią specifinę valstybės funkciją mo- 
nopolizuoja jos valdžia, kuri ja imperatyviškai vykdo. Kur valstybės val- 
džia šią funkciją apleidžia ir tiek, kiek ji smurto priemones ginčams likvi- 
duoti ir reaguoti prieš taikos ir tvarkos ardymą perleidžia šiaip asmenims 
ar socialinėms grupėms, ten ir tiek į socialinį bendravimą įsibrauna anar- 
chija, ardanti valstybę. Ypatingai ryšku tatai yra tokiame smurte, kuris 
vykdomas ginklu ir reiškiasi karu. 


„Šiuo laiku... — sako Esmein (op. cit, 247—254 pusl.) karas 
vyksta tiktai tarp valstybių.  Feudinéje visuomenėje... karas vyksta 
tarp individu. Kiekvienas asmuo, bent kiekvienas bajoras, gali griebtis 
jégos ir ginklų savo teisei apginti ir atkeršyti už įžeidimą. Tai privati- 
nių karų gadynė. Pabrėžtina, kad privatiniai karai buvo netiktai faktinio 
smurto aktais, kurių viešoji galia nepajėgė sudrausti; tai buvo teisės ke- 
has, nužudymai gi, plėšimai ir gaisrai kurie juos lydėjo, buvo teisėti, kaip 
kad šiandien teisėti yra veiksmai, padaryti žmogui besiginant... 

„Tačiau feudinė visuomenė pažinojo teismus; teisminė funkcija buvo 
organizuota ir du Žmonės jiems susiginčijus visuomet galėjo rasti teismą, 
kompetentingą ju ginčui išspręsti. Bet principiškai — nuskriaustasis ga- 
lėio pasirinkti vieną dviejų lygiagrečių kelių — teisminę procedūrą ar pri- 
vatinį karą — kreiptis į teismą arba kautis... Šitokie principai rodo, 
kad atitinkamoje visuomenėje valstybės sąvoka yra dingusi; tai yra pa- 
darinys tos anarchijos, iš kurios yra kilęs feudalizmas... Kiekvienas ba- 
joras („noble“) galėjo paskelbti karą kitam bajorui; kiekvienas senioras 
galėjo ji paskelbti pačiam karaliui. Tiktai vasalui buvo draudžiama kelti 
ginklas prieš savo seniorą, išskyrus atsitikimą, kada senioras yra nusi- 
žengęs ištikimumui arba yra atsisakęs suteikti vasalui teisingumą. XIII am- 
Ziuje pasireiškė tendencija uždrausti karus prieš karalių arba bent juos 
suvaržyti... 

„Kad būtų teisėti — privatiniai karai turėjo laikytis tam tikrų tai- 
sykliu. Visų pirma — jie turéjo būti tvarkingai paskelbti; tatai buvo 
daroma dviem būdais: žodžiu, vadinasi — tam tikru formaliniu pareiškimu, 
ir faktu, būtent — tokiu barniu, kuriame tarp bajorų buvo pavartotas smur- 
tas arba aiškūs iZeidimai. Taip pat jeigu karas buvo sykį užbaigtas su- 
sitaikinimu arba sustabdytas paliaubomis, jisai nebegalėjo būti tęsia- 
mas. XIII amžiuje karo Žygiai taip pat buvo laikomi neteisėtais tada, 
kada prieš tai vienas bylininkų jau buvo iškėlęs ginčo bylą teisme: jei buvo 
pasirinkta vienas dvieių ginčo eigos kelių, būtent taikingas teismo kelias, 
tai nebeleistina buvo griebtis karo. Tačiau ši taisyklė jau reiškė pažangos 
žingsnį: dar XII amžiuje buvo laikoma teisėta ir leistina, įvykus teismo 
sprendimui, griebtis karo. 

„Privatiniai karai buvo tokia socialinė nelaimė, kad pati feudalinė 
visuomenė ėmė ieškoti priemonių prieš juos reaguoti. Dažnai miestuose 
pati liaudis steigė tam“ tikras organizacijas smurtu sudrausti šių karų reiš- 

kinius. Tačiau tikroji ir sėkminga, nors iš karto aprėžta, reakcija turėjo 
kilti iš Bažnyčios ir iš valstybinės viešosios galios. 

„Bažnyčia... nustatė Dievo taiką ir Dievo paliaubas. Dievo taika 
glūdėjo tame, kad nuo privatinių karų ir jų padarinių būtų visiškai paliuo- 
suoti ar jų visiškai neliečiami tam tikri asmenys ir tam tikri daiktai, 
laikomi visuomet neutralūs. Asmenų atžvilgiu — tai buvo: dvasiškiai („les 
clercs“ — tatai yra kiek plačiau, negu dvasiškiai siaurąja prasme; mano 
prierašas — M. R.), ūkininkai, keleiviai, pirkliai, moterys ir ių neginkluoti 
palydovai; daiktų atžvilgiu: dvasiškių ir vienuolių turtai, darbo gyvuliai 
ir malūnai. Dievo paliaubos — tai buvo valdžios įsakytas ginkluotų žygių 
privatiniuose karuose priverstinis sustabdymas, kuriuo einant šie žygiai 
buvo draudžiami nuo trečiadienio vakaro ligi pirmadienio arba jau bent 
nuo šeštadienio ligi pirmadienio kiekvieną savaitę ir be to tam tikrais 
metų laikotarpiais, kurie buvo ypatingai tikybiškai švenčiami... 

IX ir X amžiuje Dievo taika, o vėliau ir Dievo paliaubos buvo 
sankcijonuojamos ne tiktai bažnytinėmis bausmėmis. Einant tam tikrais 
susitarimais tarp seniorų — teismas, kuriam buvo pavesia traukti atsa- 
komybėn ir teisti smurtininkus ir šios taikos ar paliaubų laužytojus, skyrė 
kitokias bausmes, ypač ištrėmimą. 

„Ilgą laiką valstybinė valdžia buvo beiėgė privatiniams karams su- 
drausti. Bet jau XIII amžiuje, būdama žymiai stipresnė Prancūzijoje, 
ji pasistengė įvairiais būdais juos suvaržyti. Svarbiausia priemonė — 
tai buvo įseserinimas arba saugumas („asseurement“ ir ,sauvegarde"), 
teismų isakomas. Įseserinimu buvo vadinamas iškilmingas pasižadėjimas 
vieno asmens kitam susilaikyti nuo bet kurio smurto jo atžvilgiu. Šis pa- 
sižadėjimas, syki duotas, nebegalėjo būti atšauktas ir jeigu jis buvo su- 
laužytas, tai šis sulaužymas buvo laikomas sunkiausiu nusikaltimu, bau- 
džiamu mirties bausme. Ilgą laiką šis pasižadėjimas tegalėjo būti tik 
laisvas, geruoju duotas; tačiau XIII amžiuje nusistojo principas, kad tais“ 
atsitikimais, kada karas tarp dvieių asmenų atrodė neišvengiamas, suve- 
reninis senioras — karalius, kunigaikštis, grovas ar baronas — galėjo 
arba priešininkus pareikalauti stoti prieš jį ir, suėmęs juos ir sukvestra- 
vus jų turtus, juos priversti duoti kits kitam ši pasižadėjimą. Šiuo su- 
verenas tapo viešosios taikos atstovu; tai buvo pirmas žingsnis valstybei 
atstatyti... 

„Pirmos pastangos istatymų leidžiamosios karalių galios buvo nu- 
kreiptos kaip tik prieš privatinius karus ir iš šių pastangų gimė karaliaus 
karantinas („la quarantaine du roi“). Mes sakėme, kad principiškai... 
karas galėjo būti pradėtas barniu arba ginču. Tačiau giminės, kurie patys 
įvykusiame barny arba ginče nebuvo dalyvavę, vis dėlto buvo karo pa- 
liesti ir galėjo būti puolami, nebūdami įspėti ir negalėdami pasiruošti 
gintis. XIII amžiuje karališkas įsakymas nustatė, kad šiuo atsitikimu 
karo Žygiai prieš gimines, kurie patys asmeniškai barnio įvyky nedaly- 
vavo ir įvykio vietoje nėra buvę, tegalėjo būti karo žygių paliesti tiktai 
išėjus keturiasdešimčiai dienų nuo įvykio... Tačiau tiktai XV amžiaus 
pabaigoje šis draudimas pavyko tvirtai įgyvendinti...“ 


70. Teismas ir mokesčiai. 


Viduramžių rudimentinės valstybės valdžia neteko dar dviejų svar- 
bių ir esminių viešosios valstybinės funkcijos elementų: iš jos rankų iš- 
slydo teismo funkcija, kurios tiktai likučiai subsidiariškai jai liko, ir vi- 
siškai išnyko viešieji mokesčiai. 

Teismo, kaip policijos ir teisingumo, funkcija  ieudinéje sistemoje 
buvo trimis atžvilgiais, jei galima taip i$sitarti — nuvalstybinia. Būtent: 
a) bendrasis tiek civilinis, tiek baudžiamasis teismas, kaip policinis taikos 
ir tvarkos išlaikymo aparatas, buvo susiięs su feudiniu žemės valdymu, 
tapęs žemės ponavimo elementu; būdamas patrimonizuotas, jisai sekė 
fiefo laikymą; jo tūris ir ribos nevisur buvo vienodos, bet jo veikimo 
galia buvo aprėžta teritoriniu fieio plotu; b) senioro ar siuzereno teismas 
iiefo laikytojams vasalams buvo visuotinis ir personalinis, neapréZtas te- 
ritoriškumu, pagrįstas feudaline sutartimi, o ne patrimonialiniu principu; 
šia sutartimi senioras įgydavo teismo galią vasalui ir turéjo jam teisin- 
gumo teikimo prievolę; šis teismas buvo tvarkomas kolegiališkumo prin- 
cipu, nes bajorą teisti galéjo ir turéjo jam sociališkai lygiųjų kolegija; 
<) pačiam seniorui teisti priklausė visos bylos ir klausimai, kilę dėl žemės 
valdymo seniorijoje. 

Kai dėl mokesčių — tai pati viešųjų mokesčių sąvoka išnyko. Vie- 
šųjų, kaip tam tikrų viešiesiems reikalams skiriamų, mokesčių sąvoką 
pakeitė fiskalinių senioro teisių sąvoka. Tai buvo senioro pajamos jo 
patrimoniniu titulu, kaip žemės laikymo elementas. .Jos buvo įvairių 
rūšių ir šaltinių, bet visos buvo to paties patrimoninio titulo. 

„Karalius — sako Esmein (op. cit., 266 pusl.) — turėjo teisės 
"1eikalauti mokesčių tiktai tiek, kiek jisai pats buvo senioru. Tose že- 
mėse, kurios sudarė jo duomenis ir kuriose nebuvo įsisteigusios suve- 
reninės seniorijos, iisai pats naudojosi tokiomis pat teisėmis, kaip kad 
kunigaikštis ar grovas savo didžiajame iizfe; ten, kur jo rankose liko aukš- 
tasis teismas gyventojams („aukštuoju teismu“ buvo vadinamas baudžia- 
masis teismas pačių svarbiausių nusikaltimų byloms, kuriose buvo skiria- 
mos didžiausios bausmės; mano prierašas: M. R.), — ten karaliui pri- 
klausė senioro aukščiausiojo teisėjo pajamos“. 


71. Bažnyčia, kaip auarchijos veiksnys. 


Greta feudinės sistemos, įsikūrusios valstybės vietoje ir išparce- 
liavusios jos funkcijas, valstybės slopinimo darbą veikė ir Bažnyčia, kuri 
šia prasme buvo ryškiu ir galingu vidaus anarchijos veiksniu. Žinoma 
mes čia turime galvoje ne tą kraštutinę anarchiją, kurioje viskas yra pa- 
laida ir kurioje jokios teisinės tvarkos nėra. Iš tikrųjų tokios kraštu- 
tinės anarchijos socialiniame bendravime iš viso nėra. Bet teisės veikimas 
čia gali būti tvirtesnis, čia vėl silpnesnis. Ir teisinė santvarka gali būti 
geriau ar blogiau organizuota, pastovesnė ar palaidesnė. Anarchine mes 

čia vadiname ne būtinai tokią teisinę santvarką, kuri yra labai nepastovi 
ir kurioje teisės veikimas yra atsitiktinių veiksnių lengvai nugalimas, bet 
tokią, kurioje teisės veikimas yra pagrįstas kompromisu tarp įvairių teisės 
sistemų, einančių iš įvairių socialinių šaltinių, nesubordinuotų vienam cen- 
trinės teritorinės galios šaltiniui, monopolizuojančiam tam tikras specifi- 
nes viešąsias funkcijas ir bent kontroliuojančiam ir arbitrališkai discipli- 
nuojančiam visų kitų socialinių šaltinių normatyvine funkciją (teisę). Šis 
vieningas bendras ir centrinis teritorinės ir nusveriančios visas kitas ypa- 
tingąsias galias galios šaltinis, kuris veikia šios galios imperiumu ir kuris 
savo nustatytos socialinės funkcijos ribose teisinę santvarką nustato mo- 
nistiniu įsakytinės oficialinės. santvarkos principu, yra charakteringas kaip 
tik valstybei. 

Feudalizmo metu teisinė santvarka buvo be abejo pastovesnė ir tvir- 
tesnė, negu kad ankstyvame viduramžy, bet ii buvo kaip tik anarchinė. 
Valstybė buvo nuslopinta ir teisinės santvarkos nevaldė, o pagaliau ir 
viešųjų funkcijų atžvilgiu buvo bejėgė, nepajėgdama jų iš įvairių sociali- 
nių veiksnių rankų išimti nė jų vykdymą normuoti. Tarp šių socialinių 
veiksnių stipriausias, geriau už kitus organizuotas, savo teisę geriausiai 
sutvarkęs, valstybinei normatyvinei funkcijai ir jos teisinei santvarkai 
pavojingiausias konkurentas, — tai buvo Bažnyčia. : 

Valstybinei organizacijai jau senosios Romos Imperijos žlugimo 
metu suirus ir nuolat smunkant Bažnyčios organizacija ne tiktai nesuiro 
ir nenusmuko, bet nuolat augo ir stiprėjo. Savo kumuliuojamais turtais 
ji tapo stambiausiuoju žemės savininku tokioje socialinio bendravimo ga- 
dynéje, kada žemės valdymo teisės buvo kaip tik svarbiausiuoju viešosios 
galios ir iunkcijos ramsčiu. Didieji Bažnyčios turtų vienetai tapo suve- 
reninėmis seniorijomis, o Bažnyčios organai, šių turtų valdytojai, iuose 
steigė vasalinius fiefus ir priklausomus valdymus. Bažnyčios jurisdikcija 
nepaprastu būdu išaugo ir nusistojo. Joje tenka skirti dvi iš esmės skir- 
tingo pobūdžio jurisdikcijos: viena — tai bažnytinė iš esmės jurisdikcija, 
kurios stipri užuomazga, kaip jau esame minėję, buvo nusistojusi seniau 
ir buvo tęsiama dar iš Romos Imperijos laikų; ieudalizmo metu ii pasi- 
savino dar visą eilę naujų kompetencijų tiek ratione personae, tiek ra- 
tione materiae; antra — tai buvo feudinė Bažnyčios jurisdikcija, patri- 
monizuota ju seniorijose ir žemės turtuose bendru feudiniu titulu. Pa- 
galiau — ypatingai sąryšy su plačia bažnytine jurisdikcija — labai išaugo 
ir drauge susitvarkė tiksli Bažnyčios legislacija kaip tik tuo metu, kada 
valstybinė legislacija beveik visiškai žlugo (plg. Esmein — op. cit, 
267—268 ir 278—282 pusl.). 


72. Prancūzijos karalių akcija prieš feudalizma. 


Ir anarchijos pašalinimo atžvilgiu svarbiausiąjį vaidmenį 
naujosios valstybės kūrybos darbe Vakaruose suvaidino Pran- 
cüzijos karaliai. 

Prieš feudinių teisių sistema jie kovojo tiek teisinėmis 
imperium'o sąvokomis, tiek faktiniu pačių feudiniu teisių ku- 
muliavimu, vadinasi — pačios tos sistemos principais bei logi- 
ka, sunaudodami jos principus sau — savo galiai plėsti. Pasi- 
remdami patrimonine viešosios galios struktūra — jie sis- 
tematingai stengėsi padidinti karališkų domenų skaičių ir plo- 
tą, suimti į savo rankas kiek galima daugiau tų vienetų, kurie 
buvo ponų valdomi ir kurie sudarydavo atskiras  feudines 
grandines. Jie atkakliai laikėsi šios politikos. Jie buvo pasi- 
ryžę visokiais dorovingais ir nedorovingais būdais — per fas 
et nefas — supirkinéjimu, paveldéjimu, konfiskacijomis, klasta 
ir smurtu, dirbtiniais kaltinimais, bet kaip, — šalinti ponus, 
įgyti feudalinius vyriausiojo suvereno titulo turtus, laikyti juos 
savo rankose, taip sakant — prarydami šiuose domenuose 
feudines ponų teises, patys tapdami feudiniais ponais savo 
imperium'o naudai. Šiuose domenuose visi viešosios funkcijos 
elementai, kaip patrimoniniai feudinių teisių elementai, — 
tuo būdu tekdavo jiems. Ir šią patrimoniniu titulu jiems te- 
kusią viešąją funkciją jie vykdė patys per savo agentus, ne- 
perleisdami jos ir neišparceliuodami žemės valdymo feudinėmis 
sutartimis. 

Karaliaus betarpiškai — per savo agentus - valdininkus — 
valdomųjų žemių plotas, o tuo pačiu ir valdomųjų Žmonių skai- 
čius, — nuolat didėjo. Tatai didino karaliaus galia, praplės- 
davo jo valdžią, kuri artinosi prie žmonių, pasiekdavo juos 
tiesioginiu valdymu ir tiesioginiu viešųjų santykių tvarkymu. 


Like feudiniai ponai tuo pačiu silpnėjo; juju galia, kad 
ir išlaikiusi visus nepaliestus savo feudinius titulus, atrodė 
menka ir smulki greta milžiniško feudalo - karaliaus galios 
ploto. Tai kenkė ponų galios prestižui ir juos Zemino žmonių 
akyse. Užtai tatai patarnavo karaliaus pretenzijoms būti lai- 
komu bendru ir vieninteliu visų feudinių ponų, neišskiriant 
ponų - suverenu, vyresniuoju žemės suverenu. Šios pretenzi- 
jos dabar tapo aiškesnės, labiau suprantamos, atitinkančios so- 
cialinę tikrenybę, kurioje visuomet glūdi kūrybinis teisės veiks- 
nys. Ponų tarpininkavimas, skiriąs atskiras žemes ir valdinius 
nuo karaliaus valdžios, pirma sudarąs bendrąjį reiškinį, dabar 
virto išimtimi, prieštaraujančia naujajai riusistatančiai viešajai 
teisinei santvarkai, o todėl šios senosios tvarkos liekanos tu- 

rėjo pamažu prisitaikinti naujajai tvarkai ir nusileisti viešpa- 
taujančiai karaliaus galiai. 


73. Pačiame feudalizme pasireiškęs judėjimas absorbuoti fiefus senioru 
naudai. 


Tenka pastebėti, kad valstybės valdžiai atstatyti neužteko kara- 
liaus pastangų aneksuoti stambias seniorijas.  Feudinéje sistemoje tiek ' 
karalius, tiek savo domenuose seniorai neturėjo betarpiškos galios gy- 
ventojams; kadangi pamatiniu valdymo ir su juo susijusių viešųjų funk- 
cijų vienetu buvo ne seniorija, bet fiefas, ir gyventojai fiefo ribose klausė 
tiktai fiefo laikytojo, kuris buvo ju betarpiškas ponas, tai kiekvienoje se- 
niorijoje seniorą nuo žmonių skyrė ištisas tarpininkų tinklas, susidedąs ne 
tiktai iš betarpiškų senioro vasalų, bet nuo šių vasalų pareinančių ju vasalų 
ir šiaip toliau. Aneksaves senioriją ir pavertęs ja savo (karališkųjų) do- 
menų sritimi karalius dar savaime tiesioginio Žmonių valdymo nepasiek- 
davo; reikėjo dar likviduoti fiefai, o tatai taip pat buvo sunkus ir painus 
darbas. Tačiau šiuo atžvilgiu karaliaus pastangas parėmė judėjimas, pa- 
sireiškęs ir pačiame feudalizme. Tais pačiais sumetimais ir net tomis 
pačiomis teisinėmis ir politinėmis priemonėmis, kuriomis karaliai varė 
seniorijų aneksavimo darbą, patys seniorai ir šiaip siuzerenai stengėsi 

` absorbuoti nuo jų pareinančius vasalinius fieius savo tiesioginei galiai 
praplėsti. Tokiu būdu karaliai, aneksuodami seniorijas, pasinaudodavo 
seniorų darbo vaisiais ir dažnai rasdavo dirvą, jau nuo feudališkai - fie- 
finės painiavos žymiai nuvalytą, kas be abejo palengvino ši valstybės 
valdžios steigimo darbą ieudalizmą nugalint (plg. Esmein — op. cit. 
330—331 pusl.). | 


III. Suvereniteto koncepcija. 


1. Legistai. 


Iš socialinių Viduramžių kovų karališkos galios laimėji- 
mais gimė moderninė valstybė. Šiame teritorinės vietos vals- 
tybės kūrimo darbe Prancūzijos karaliaus bendradarbiais ir 
padėjėjais buvo Prancūzų legistai. Karaliaus politinius lai- 
mėjimus jie uZfiksuodavo naujomis teisinėmis sąvokomis bei 
tam tikromis teisinėmis formulėmis, kurios šių laimėjimų pa- 
darinius turėjo sutvirtinti ir iš tikrųjų tvirtino žmonių sąmonėje. 

Šiuo atžvilgiu karaliaus ir legistų bendradarbiavimas buvo 
abipusiškas, nes jeigu iš vienos pusės legistai naudojosi kara- 
liaus laimėjimais ir karaliaus sudaromais faktais savo tezėms 
konstruoti ir jas paremti, tai iš antrosios — legistų konstruo- 

jamomis tezėmis naudojosi ir karalius savo akcijai pateisinti 
ir teisiškai pagrįsti, o tatai jam lengvino jo varomąją akciją, 
igyjancia žmonių teisinėje sąmonėje autoritetą ir pamatą. 

Legistais buvo vadinama teisininkų srovė, kuri kilo iš di- 
delio ir žymaus romėnų teisės studijų judėjimo, pasireiškusio 
vpaë XI amžiuje ir sudariusio tikrą renesansą teisės srity. 

Legistų akcija buvo ne tiktai  moksliškai-akademinė; ji 
turėjo ir vykdė ir tam'tikrą svarbią socialinę funkciją vidur- 
amžių visuomenėje. Iš viso legistams ir taip pat Prancūzų 
legistams rūpėjo vieningo įstatymo viešpatavimas, rūpėjo tei- 
sinė tvarka, pagrįsta kaip tik šiuo vieningu ir tvirtu įstatymu, 
aiškiu ir viešpataujančiu, kuriam viskas būtų subordinuota ir 
kurio negalėtų nukonkuruoti įvairūs vietiniai ir partikuliariniai 
veiksniai. Jie tatai konstatavo senosios Romos teisinėje san- 
tvarkoje ir pažinę romėnų teisę i$ jos Šaltinių, kurių studijos 
tapo atgaivintos ir gilinamos su nepaprasta energija ir entu- 
ziazmu, — jie buvo linkę idealizuoti ir atgaivinti ir tuos poli- 
tinius pamatus, kuriomis ši santvarka rėmėsi Romos Imperi- 
ioje. Sie pamatai glūdėjo kaip tik valstybės valdžioje ir jos 
monopoliniame imperiume. Įstatymo autoritetui pakelti ir su- 
stiprinti jie turėjo kelti ir stiprinti ir jo titulą, kuriuo Prancū- 
zijoje ir buvo karališkoji galia. Ir jie tatai ir daré. Karališ- 
kosios galios laimėjimai buvo ir jų idealų bei ju siekimų teisi- 
nės taikos tikslų laimėjimais. 

Tam tikra prasme legistai Prancūzijoje Bu gimstančios 
ir stiprėjančios buržuazijos ideologais ir tos ideologijos teisiš- 
kais dėstytojais. Karaliaus kovoje prieš feudinius ponus ir 
jųjų teises miestai buvo karaliaus talkininkais. Ūkiškai preky- 
binei apyvartai ir veiklai nepakenčiami buvo tos viešųjų funk- 
cijų ir viešosios galios išparceliavimo padariniai, kurie buvo 
isigaléje feudalizme. Įvairūs vietiniai mokesčiai, čia vienokie, 
kitur kitokie, įvairių taisyklių, įvairių organų ir teisinių papro- 
čių painiava, stoka vieningos aiškios tvarkos, — tatai pirmi- 
niam nesudėtingam vietos ūkiui, turinčiam natūralinio ūkio 
pobūdžio ir nepagristam plačiais prekių mainais, nebuvo kenks- 
minga. Bet juo labiau viešasis ūkis krypo į platų mainų, pre- 
kių ir piniginį ūkį — juo labiau šio ūkio veiksniai troško vie- 
ningo įstatymo ir vieningos teisinės viešosios tvarkos plačioje 
teritorijoje. Karaliaus ir legistų akcija atitiko šį viešojo ūkio 
Pažangos reikalą ir, žinoma, sutiko jo reiškėjų pritarimą. 

2. Romėnų teisės studijų renesansas ir legistų funkcija. 


„Viduramžių kalboje žodis legistai, legistae, — sako Esmein 
(„Cours élémentaire d'Histoire du Droit Français“, 331—335 pusl.) — 1eis- 
kė kaip tik tuos žmones, kurie studijavo istatymus, vadinasi — romėnų 


teisę... Vakaruose viduramžį romėnų teisė niekuomet nebuvo visiškai 
užmiršta... Tačiau šios studijos buvo labai rudimentinės. Tiktai XI 
amžiaus antrojoje pusėje jose pasireiškė tikrai nepaprastas gyvunias, su- 
darąs jų tikrąjį renesansą, pastebimą tiek Prancūzijoje, tiek Italijoje; pilną 
žydėjimą jisai pasiekė mokykloje, kurią XI amžiaus pabaigoje Bolonijoje 
įsteigė garsusis Irnerius. Tai, kas žymėjo Bolonijos mokyklą, kas sudarė 
jos originalumą ir mokslinę galią, tai buvo tatai, kad jos mokytojai ėmė 
betarpiškai ir tiksliai studijuoti pačią Justiniano kompiliacija. Tai buvo 
tikras naujo, milžiniško ir brangenybėmis turtingo pasaulio atradimas ir 
šio mokymo pasisekimas buvo nepaprastas. Pradedant XII amžiumi — 
Bolonijos mokyklą pripildė studentai atvykę iš visų krikščionijos šalių: 
vėliau atskiri Bolonijos mokytojai ėmė vykti į kitus kraštus jiems skelbti 
naują teisės mokslo evangeliją; Italijoje ir Prancūziioje įsisteigė mokyk- 
Jos romėnų teisei dėstyti. Šis romėnų teisės studijų atgimimas tapo vie- 
nas svarbiausiųjų Europos civilizacijos veiksnių; jisai paveikė ne tiktai 
privatinės teisės plėtimąsi; ne mažiau jisai paveikė ir viešąją teisę bei 
pačią vakarų tautų minti. Tai pirmos eilės faktas, lygiai svarbus moks- 
liniu kiek politiniu atžvilgiu. 


„Kas iki tol viduramžiuose reiškė aukštąją intelektualinės kultūros 
spekuliaciją ir visuomenei teikė vadovaujančius principus — tai buvo gry- 
nai religinis ir bažnytinis mokslas, teologija. Kaip šeimininkė — ji vieš- 
patavo idėjų pasaulyje, visos kitos žmogaus žinių šakos vegetavo jos 
paunksny ir šliaužė prie jos kojų. Romėnų teisės studijoms atgimus — 
šis viešpatavimas pasviro. (Gimė naujas mokslas, nepriklausomas ir pa- 
saulinis, mokslas apie pilietinę visuomenę, kurį buvo sukūrę Romėnai ir 
kuris galėjo būti laikomas žmogaus išminties tobuliausiu kūriniu. Mokslo 
atgaivintų Romos įstatymų autoritetas savaime ir be jokios kovos įsiga- 
lėio vakaruose. Didelis Romos Imperijos prestižas niekuomet nebuvo 
dingęs žmonių sąmonėje, ir taip pat mes žinome, viduramžių buvo ger- 
biami seni tekstai: tekstas. auctoritas, daugiau svėrė, negu bet kurie proto 
argumentai. Tad greta teologo atsistojo, kaip jam lygus, legistas, kuris 
taip pat turėjo savo principus ir savo tekstus ir kuris ėmė konkuruoti 
su teologu, veikdamas tuos, kurie troško žinių ir mokslo. Naujoji pasau- 
linio mokslo įtaka pasireiškė net pačiame bažnytiniame moksle: atgaivin- 
toji romėnų teisė émé sunktis į kanonų teisę. Bažnyčia tuojau pajuto 
šią baisią konkurenciją; ji mėgino ginti teologiją ir išlaikyti jos hege- 
moniją; tačiau tatai jai nepavyko. 1180 m. popiežius Aleksandras III vi- 
siems vienuoliams uždraudė romėnų teisės studijas. 1219 m. popiežius 
Honorijus III išplėtė ši uždraudimą į kunigus ir bažnyčios žmones, kurie 
naudojasi beneficijomis. Pagaliau tas pats popiežius visiškai uždraudė dės- 
tyti romėnų teisę Paryžiaus Universitete ir jo apylinkėje: Paryžiaus Uni- 

versitetas buvo Zymiausias teologijos Zidinys; tad konkurentini moksla 
popiežius iš jo ištrėmė, 

„Dėl šio doktrinos autoriteto romėnų teisė tapdavo svarbiu socia- 
liniu veiksniu, nes kiekviena mokslinė orientacija, įsigalėdama, būtinai 
veikia tam tikrą pačios visuomenės konstitucijos pakeitimą. Tačiau jos 
veikimas pasižymėjo ir tiesioginiais betarpiškais politiniais padariniais. 

„Iš tikrųjų legistai žiūrėjo į Romos įstatymus ne kaip į praeities 
mokslą ir praeities teisę; giliai įsitikinę — jie šiems įstatymams ryžosi 
grąžinti gyvybę, juos iterpti į praktiką... Ypač Prancūzijoje valdas ir 
administracinis personalas buvo daugiausia rekrutuojamas iš legistų tar- 
po. Ir štai kurios buvo šio fakto pasėkos viešosios teisės atžvilgiu. 

„Justiniano kompiliacijoje jie rado absoliutinės ir administracinės 
monarchijos vaizdą, kuriame — tiesa — nebuvo laisvės, bet kuriame taip 
pat nebuvo jokiu feudinių visuomenės brutališkumo ir smurto pėdsakų, 
viešpatavimo tvarka ir teisingumas ir buvo pilnai išsiplėčiusi valstybės 
sąvoka su visomis jos išvadomis ir padariniais. Jie ten rado visišką su- 
verenumą asmeny imperatoriaus, kuris vienas leido įstatymus ir per įsta- 
tymus visus valdė, vienas monopoliškai nustatydamas ir rinkdamas mo- 
kesčius ir būtent rinkdamas juos i$ visų imperijos valdinių, vienas tevyk- 
dydamas teismą betarpiškai ar per teisėjus, pagaliau subordinuodamas 
savo valdžiai net pačią Bažnyčią, jau tuo laiku igijusia žymias privilegi- 
jas. Prancūzų legistai darė pastangas šį idealą įgyvendinti ir Romėnų 
imperatoriaus galią atstatyti karaliaus naudai. Jo naudai jie nuolat rė- 
mėsi ir nurodydavo Digestų ir Kodekso tekstus... o tuo laiku šie tekstai 
tai buvo aukščiausias autoritetas. Tačiau, kiek tatai liečia Prancūzijos 
karalių, šis darbas buvo kiek trukdomas vieno grynai teisinio pobūdžio 
priekaišto. Bolonijos mokytojai, kurie pirmieii pradėjo vykdyti šį pritai- 
kymo ir restauracijos darbą, laikydamiesi žodiškos interpretacijos, — 
Romėnų įstatymų tekstus, liečiančius Romos imperatorių, ėmė taikinti 
Vokiečių imperatoriui, kaip Šventosios Romos Imperijos valdovui... Jei 
šie įstatymų tekstai savaime turėjo galvoje išimtinai tiktai patį impera- 
torių, kaip kad manė Boloniečiai, tai kaip jie galima taikyti Prancūzijos 
karaliui, kuris nebuvo imperatoriumi. Rodos — tai buvo kaip tik Italas, ` 
Baldus, kuris rado atsakymą i ši priekaištą... Šis atsakymas buvo šis: 
kadangi Prancūzijos karalius jokio vyresniojo valdovo nepripažįsta, tai 
savo karalystėje jisai ir yra imperatorius. Tačiau painesnis buvo antras 
klausimas, kuris laimei, tebuvo nuodugniai gvildenamas tiktai mokykloje, 
būtent — ar iš tikrųjų Prancūzijos karalius yra visiškai nepriklausomas, 
ar jisai nepareina nuo Imperijos. Viena legistų ir kanonistų partija tvir- 
tino, kad imperatorius esąs pasaulio valdovas ir kad tokiu būdu Prancū- 
zijos karalius jam savaime esąs subordinuotas... Tačiau ir Prancūzijos 
karalius turéjo šalininkų mokytų daktarų tarpe. Svarbiausias tekstas, ci- 
tuojamas jo naudai, tai buvo viena popiežiaus Inocento III dekretalija, 
kurioje buvo įsakmiai pasakyta: „rex Franciae superiorem in temporabili- 
bus minime recognoscit“. Be abejo — tatai buvo ginčas grynai scholas- 
tinis, tačiau tradicija buvo tiek galinga, kad net daug vėlesniu laiku, bū- 

tent, karaliaus Henriko IV metu Loyseau ir net karaliaus Liudviko XIII 
metu Le Bret, dar randa reikalo teigti ir šį teigimą remti įrodymais, kad 
Prancūzijos karalius nepareina nuo imperatoriaus, 

„Tokiu būdu romėnų teisė labai ryškiai patarnavo karališkosios ga- 
lios išplėtimui ir sutvirtinimui; tačiau kartu ji žymiai paveikė šios galios 
konstrukciją, suteikdama jai absoliutizmo forma. Romos Imperija buvo 
absoliutiškiausia monarchija pasauly ir buvo daroma pastangų kaip tik ios 
pavyzdžiu nustatyti Prancūzijos monarchiją“. 

„Tačiau, kaip esu sakęs, legistai nebuvo tiktai siaurais ir grynais 
romėnų teisės ortodoksais, įsimylėiusiais į ju studijuojama senosios Ro- 
mos teisiškai - politinę santvarką ir nusistačiusiais ja įgyvendinti neatsi- 
žvelgiant į gyvus savo visuomenės reikalus, romėnų teisės dogmos iana- 
tikais, kuriems ių doktrinos tiesa viena visą pateisintų. Jie savo darbą 
varė ne tuo dogmatikų šūkiu, kuris sako: „fiat justitia — pereat mundus“. 
Jie buvo kaip tik visuomeniškai jautrūs ir įsitikinę, kad viešosios teisi- 
nės santvarkos reforma valstybine kryptimi esanti sociališkai naudinga, 
ir savo propagandą rėmė "visuomeniniais sumetimais. 

„Teisininkai, kurie pamažu steigė naują viešąją teisę, pakeisdami 
jaja feudinius principus, nesivadovavo tiktai Romėnų įstatymais; jie 
apeliavo į vyriausiąjį principą, visiems gerai suprantamą, aiškų tiek 
mokslininkams, tiek profanams: tai buvo idėja viešojo reikalo, kuriam 
jie teikė karalių, kaip jo atstovą ir reiškėją“ (Esmein — op. cit. 
335 pusl.). 


3. Suvereniteto sąvokos turinys. 


Naujajai karaliaus galios laimėjimais pasiektai teisinei bei 
socialinei tvarkai legistai surado ryškią ir kategoringą vyriau- 
siojo ios principo formulę. Si formulė — tai ir yra Suvere- 
nitetas (suverenumas) — „la Souverainetė“; suverenitetui me- 
.dZiaga tapo paskolinta ne tiek iš romėnų imperium'o, kiek iš 
nugalėto feudalizmo (nors be abejo legistų darbą veikė ir jų 
teisinei kūrybai vadovavo romėnų imperium'o sąvoka). 


Suverenas, suverenitetas — feudinė sąvoka; suverenas 
— toks feudinis ponas, kurio feudalinis valdymas nepriklau- 
so kito pono teisių; tai vyriausios teritorinės galios ponas. 


Kada dėl karaliaus įvykdytų aneksijų jau maža beliko se- 
niorų - suverenų, karalius naujomis teisinėmis sąvokomis tapo 
visų suverenu, visuotiniu suverenu. Jisai pamažu suverenitetą 
monopolizavo savo galiai, legistai gi įvykusį faktą suformula- 
vo ir suverenitetą perkėlė į karaliaus valdžią visame teritori- 
niame valstybės plote. 

Vis dėlto į legistu suformuluota valstybinę karaliaus galios 
suvereniteto sąvoką buvo įdėta ir šis tas naujo, būtent kiek ki- 
tokio turinio ir kiek daugiau, negu kad feudinėje suvereno ir 
suvereniteto sąvokoje. Be teritorinės galios momento pasisko- 
linto iš feudalinės patrimonialinės viešosios galios konstrukci- 
jos, — šios sąvokos turiny tilpo visa valstybės valdžios esmė, 
kuri vietos valdovų (ypač Prancūzijos karalių) laimėjimais bu- 
vo iškovota prieš tris klasikinius šios valstybės priešus vidur- 
amy: prieš Imperiją, prieš Bažnyčią ir prieš vidaus anarchiją 
(virtusią feudalizmu). 

Kas gi būtent toje kovoje jų buvo iškovota — laimėta? 
a) prieš Imperiją ir Bažnyčią buvo laimėta tėzė, jog teritorinė 
vietos valstybė, savo valdžios atstovaujama, pati yra savo 
funkcijos sprendéja ir jokios aukštesnės išorinės jėgos nepri- 
klauso; josios valdžioje yra bet kurios galios teritorijoje pra- 
džia; b) prieš anarchiją ir feudalizmą, taip pat prieš Bažnyčios 
savinimąsi valstybės funkcijų — buvo laimėta tezė, jog valsty- 
binėje teritorijoje ir valstybinės funkcijos ribose valstybės val- 
džia yra vienintelis teisės normų šaltinis, vienintelis monopo- 
linis normatyvinis socialinės galios šeimininkas, ir kad savo 
imperiumu ji pasiekia visus žmones teritorijoje. 

Šios dvi tezės, šie du vietos valdovų laimėjimų padariniai, 
sudaro tai, kas dažnai vadinama ir kas ilgai buvo laikoma 
dviem suvereniteto reiškiniais: a. išoriniu suverenitetu ir b. 
išvidiniu suverenitetu. 


4. Poleminė, deienzyvinė suvereniteto kilmė. 


Georg Jellinek, kalbėdamas apie suvereniteto sąvokos kilmę, 
nurodo į jos organišką ryšį kaip tik su Viduramžių socialinėmis kovomis, 
iš kurių gimė pati moderninė valstybė. 
` „Antikiniame pasauly — sako jisai — nebuvo kaip tik to, kas tik 
viena tegalėjo iškelti sąmonėje suvereniteto koncepciją: valstybinės val- 
džios ir kitų socialinių valdžių priešingybė buvo visiškai nežinoma ir ne- 
imanoma. 

„Moderninė valstybė ryškiai skiriasi nuo antikinės tuo, kad pradžioje 
iš įvairių šonų ji sutiko pasipriešinimą ir todėl sunkioje kovoje“ turėjo 
laimėti savo gyvybės teisę. Trys iègos viduramžį užginčijo valstybės ne- 
priklausomybę. 

„Bažnyčia, kuri valstybę stengėsi val savo tarnybiniu įrankiu, 
Romos imperija, atskiras valstybes laikiusi tiktai provincijomis, pagaliau 

stambūs feodiniai žemės valdytojai ir korporacijos, kurie save laikė 
savaimingomis jégomis greta valstybės. 

„Suvereniteto sąvoka gimė kovoje su šiomis trimis įėgomis ir tegali 
būti suprasia tiktai sąryšy su šia kova. Suverenitetas yra, taip sakant, 
poleminė sąvoka, iš karto turėjusi defenzyvinio pobūdžio ir tiktai vėliau 
igijusi ofenzyvinio pobūdžio“ (Jellinek — „Obščeie ucenije o Gosu- 
darstve“, Hesseno vertimas rusų kalba, S.-Peterburg, 1908 m., 321 pusl.). 

Iš tikrųjų — suverenitetas gimė polemikoje, kaip tam tikras kate- 
goringas teigimas anų trijų jégu teigimams atremti. Jo sąvokos teigimas 
yra anųjų neigimas. 


5, Jonas Bodin ir jo patiektoji suvereniteto formulé, 


Žymiausias prancūzų legistų epigonas, kuris jų kelių am- 
Ziu darbą teoriškai užbaigė ir pateikė laimėtos naujos valsty- 
binės tvarkos teisinę struktūrą, — tai buvo Jonas Bodin, 
parašęs ir 1576 m. išleidęs savo garsų veikalą — „Šešios kny- 
gos apie Respublika“ („Six livres de la République“). Bodin'o 
patiektoji suvereniteto formulė skamba šiaip: tai esanti abso- 
liutinė ir nuolatinė (arba amžinoji — „perpetuelle“) valstybės 
galia, neaprėžta jokiais įstatymais ir kreipiama į visus valdi- 
nius. Šios suvereniteto sąvokos ir patiektos jos formulės reikš- 
mė yra ta, kad iš tikrųjų ji apima visą teisinę naujosios valsty- 
bės konstrukciją. Bodin'o formulė — tai teisinė naujosios Va- 
karų Europos civilizacijos valstybės, kitaip sakant — naujo- 
sios valstybinės socialinio bendravimo tvarkos — formulė. 

Šią valstybę, tam tikriems socialiniams veiksniams pade- 
dant, įkūrė vietos valdovai, o teisiškai suformulavo prancūzų 
legistai. 

Šioje formulėje yra visi moderninės valstybės elementai: 
a) vienalypė teritorinė tauta, kaip valdinių masė, kurioje visi 
ir kiekvienas yra betarpiškai ir asmeniškai subordinuoti vienai 
centrinei valdžiai, savo imperiumu tiesiog pasiekiančiai kiek- 
vieną valdinę; b) absoliutinė valdžia, viena ir savo galiai netu- 
rinti teisinių ribų, nepareinanti nuo jokiu įstatymų ir pati esanti 
visų įstatymų — visos sociališkai - normatyvinės funkcijos —- 
šaltinis; c) pagaliau teritorinis šios socialinės konstrukcijos 
pobūdis, kuris kad ir nepareikštas formulėje expressis verbis, 
glūdi joje implicite, savaime, pačiu suvereniteto terminu, kuris, 
pasiskolintas iš feudalinės santvarkos, reiškė kaip tik tam tik- 
rą teritorinį galios momentą, — galią, iš esmės susijusią su tam 

tikra teritorija. Suvereniteto struktūra legistų doktrinoje su- 
tampa su moderninés teritorinės vietos valstybės įsigalėjimu, 
nugalėjusiu viduramžių anarchiją ir feudinę santvarką ir nu- 
konkuravusiu pasaulinę universalinę Imperiją. 


Drauge — ši suvereniteto formulė sutampa su absoliutinę 
monarchija, sudariusia pirminę įsikūrusios moderninės valsty- 
bės forma. Legistų moksle pačios suvereniteto sąvokos for- 
mulė gavo tam tikrą valdovo subjektyvinés teisės konstrukci- 
ją, reiškiančią kaip tik absoliutinės monarchijos principą. Čia 
suverenitetas — iš esmės monarchinis, jisai konstruojamas, 
kaip valdovo subjektyviné teisė į tą absoliutinę valstybės ga- 
lią, kurią nustato patiektoji formulė. 


6 Teigiamas oienzyvinis momentas Bodin'o suvereniteto doktrinoje. 


Paminėję Bodin'o patiektą suvereniteto formulę — mes dar sykį 
grįžtame į mano supratimu teisingą Jellinek'o nurodymą, kad suvereniteto 
sąvoka iš karto turėjo tik poleminio pobūdžio ir buvo skiriama valdovų 
pasiektiems laimėjimas apginti. 


„Bodin'o formulėje — sako Jellinek — ši sąvoka turi tiktai neigia- 
mo pobūdžio.  „Absoliutinė, jokiais įstatymais nevaržomoji valdžia vi- 
siems piliečiams ir valdiniams“ — betarpiškai reiškia tiktai neigimą viso 
to, kas reiškia ir savinasi ar vyriausią galią, pavergiančią valstybę, arba 
jai lygią galią arba pagaliau, nuo valstybinės valdžios nepareinančią galią 
pačioje valstybčie: viešpataujančią popiežiaus, imperatoriaus, luomų galią. 
Valstybės valdžia yra suvereninė — tatai pradžioje reiškia tiktai tai, kad 
valstybė i$ viso nepareina nuo jokios kitokios galios. Šiuo nustatoma 
ne tiek tai, kas iš esmės yra valstybė, kiek tai, kuo jinai nėra. 


„Dabar mums aiškų, kodėl senovėje suvereniteto sąvoka negalėjo 
kilti. Kur buvo toji iėga, kuri mėgintų užginčyti antikinės valstybės val- 
dZia. Taip pat aišku, kodėl suvereniteto sąvoka nebuvo rasta vidur- 
amžį... 


„Jeigu tokiu būdu istorinis analizas mus įtikina, kad suverenitetas 
tegali būti suprastas tiktai sąryšy su istorine valstybės kova dėl savo 
teisės egzistuoti, tai tolimesnis analizas rodo, kad tuo laiku, kada jis 
tampa esminiu valstybės valdžios, o taip pat valstybės sąvokos elementu, 
pradeda reikštis pastangos įdėti i jo sąvoką teigiamąjį turinį. Jau Bo- 
din'as pertesia tiltą nuo neigiamos į teigiamą suvereniteto doktrinos funk- 
ciją. Nuo Bodin'o laikų — ši doktrina jau užima naują karingą poziciją. 
Ji tuojau pereina nuo defenzyvos i ofenzyvą“. (Jellinek — op. cit, 
330—331 pusl.). ; 


— 96 — 


7. Monarchiné suvereniteto konstrukcija Bodin'o doktrinoje. 


Teigiamas ofenzyvinis Bodin'o suformuluotas suvereniteto doktri- 
nos momentas pasireiškė kaip tik monarchinėje suvereniteto konstrukcijo- 
je, kuria tapo pagrista absoliutinė monarchija, kaip tikra ir tobula atpa- 
laiduotos nuo išorinių ir išvidinių galių suvereninès valstybės forma. Tic- 
sa — pats Bodin, kuris paneigia mišrias ar sudėtingas valstybes ir kons- 
truoja unitarine, izoliuotą, sui generis „autarkinę“ ir vienalypę „valstybę, 
konstatuoja kelias valstybės formas: monarchiją, aristokratiją, demokra- 
tija. Tačiau. jo kategoringos simpatijos aiškiai skiriamos kaip tik monar- 
chijai, kurią jis linksta laikyti vienintele tobula ir logiškai tikra. Monar- 
chija gi jisai suvokia kaip tik absoliutinę, o valdovo teisių varžymą su- 
skirstant viešąją galią tarp valdovo ir luomų atstovybės arba kitokiomis 
kompromiso bei mišriosios valdžios kombinacijomis laiko neprotingu ir 
smerktinu. Bet kurios pretenzijos kištis į valdovo valdžią ir ją aprėžti, 
iš jos ką nors rezervuoti ir kitiems veiksniams pavesti, Bodin laiko ne- 
teisėta uzurpacija, kuri tenka atmesti ir sudrausti. Tokiu būdu visa vie- 
šoji galia koncentruojama viename valdžios šaltiuy, kuriuo yra valdovo 
valia, nors, žinoma, pastaroji tegali reikštis Dievo ir gamtos įstatų ribose 
ir yra disciplinuojama sutarčių gerbimu. Šis ofenzyvinis monarchinis su- 
vereniteto konstrukcijos momentas, ryškus jau paties Bodin'o doktrinoje, 
buvo toliau plečiamas ir dar griežčiau teigiamas šios monarchinės doktri- 
nos evoliucijoje. Pamažu šios doktrinos šviesoje valstybė sutampa su val- 
dovo asinenimi. (Ž. Jellinek — op. cit, 332 pusl.; dr. Stanistaw 
Kot — „Rzeczpospolita Polska w literaturze politycznej Zachodu“, Kra- 
ków, 1919 m., 46—47 pusl.). 


Įdomu, kad nors Bodin be abejo buvo absoliutinės monarchijos ideo- 
logas, absoliutinės gi monarchijos teorija. ypač  feudinés luominės ir 
korporatyvinės viduramžių : vidaus anarchijos akyvaizdoje nėra palanki 
organizuotiems korporacinio pobūdžio socialiniems junginiams, kurie sten- 
giasi tapti tarpininkais, skiriančiais' valdinius nuo valdovo, vis dėlto pats 
Bodin nepritarė tuo laiku monarchistų keliamiems stiprių nusistojusių pro- 
iesinių korporacijų suardymo ir panaikinimo šūkiams (Z. Etienne Mar- 
tin Saint-Léon — „Histoire des Corporations de Métiers“, Paris, Félix 
Alcan, 1909 m., 295 pusl.). Šio žymaus nepaprasto mokslininko sąmonėje 
organizuotas visuomenės pajautimas nebuvo valstybinio socialinio abso- 
liuto nuslopintas. : 


Tačiau tenka pastebėti, kad Bodin'o sukurtoji suvereniteto ir abso- 
liutinés monarchijos doktrina, kuri jo epigonų -tapo dar labiau monarchi- 
nio absoliutizmo kryptimi pagilinta, niekuomet, net savo ryškiausio vieš- 
patavimo metu ir net pačioje savo tėvynėje, Prancūzijoje, nepajėgė visiš- 
kai nuslopinti pastangų pagrįsti suverenitetą priešingomis konstrukcijos 
tezėmis, būtent „tautos“ ir liaudies („populi“) teise. Bet -apie tai mes 
kalbėsime kitoje vietoje. 

8. Suverenitetas — subiektyvinė teritorinė valdovo teisė; rezervai, 


Įdomu palyginti legistų ir Bažnyčios mokslas apie valdovo 
valdžios csmę monarchijoje. Legistų koncepcija atpalaiduoja 
valstybės valdžią, konstruojamą kaip valdovo teritorinės ga- 
lios teisę, nuo bet kurios kitos veiklios socialinės galios, eman- 
cipuoja ja ir jai suteikia griežto vyresniškumo teritorijoje, bet 
drauge savo padariniais ji veda į despotiją; jų nustatomoje 
monarchinio suvereniteto konstrukcijoje implicite glūdi des- 
potizmo daigai. Tiesa — ji neneigia dieviško valdovo teisės 
titulo, be to valdovo galios absoliutizmui legistai statė gamtos 
įstatų ribas, pabrėždami ne tiktai fizinį, bet ir taip sakant so- 
cialinį gamtos pobūdį, nustatydami tam tikrą įgimtų sociali- 
nio bendravimo įstatų koncepciją, įstatų, turinčių vadovauti 
valstybės valdžiai ir ją laikyti tam tikroje socialinio veikimo 
ir socialinio labo linijoje. Tačiau iš dieviško valdovo teisės 
titulo legistai nedarė tų išvadų. kurias darė Bažnyčios moks- 
las, ir vis dėlto teisiškai formuluoja valdovo galios teisę, kaip 
subjektyvine, iš esmės analoginę klasikinei nuosavybės teisei. 
Tai esanti valdovo, jo paties, jo asmeninė, iš Dievo gautoji 
teisė, kurios disponavimas jam tiktai tepriklauso ir nuo jo va- 
lios pareina. 

Žinoma — būtų klaidinga matuoti istoriškai sukurtų kon- 
cepciju Vertė grynai racionalistiniu saiku. Joms įvertinti ir 
suprasti kriterijų ieškosime laiko ir vietos sąlygose bei funk- 
cioniniuose atitinkamos gadynės socialinio bendravimo rei- 
kaluose. Savo laiku absoliutinė monarchija, įkūnijusi valstybę 
ir pakeitusi viduramžių feudine anarchiją absoliutinė monar- 
chija, kuriai legistai nustatė doktriną, — tai vis dėlto buvo 
socialinės pažangos reiškinys. Kas mūsų laikais būtų buvę 
reakcijos reiškiniu, tat kitose istorinėse aplinkybėse galėjo 
reikšti ir reiškė pažangą. Nepaisant despotizmo daigų, glū- 
dinčių legistu konstrukcijos padariniuose, šios konstrukcijos 
koncepcija buvo giliai socialinė. Kaip buvome sakę — legis- 
tams rūpėjo pakelti bendrojo, visiems lygiai privalomojo, ša- 
lies įstatymo autoritetas prieš įvairias vietos įpročių ir ka- 
zuistinių įsakymų normas, kurios konkuravo su bendrąja teise 
ir palaikė anarchiją. Jiems rūpėjo pastovus teisinis sociali- 
niam bendravimui pagrindas — įstatymas, lex (iš to ir jųjų 
vardas). Kaip tik todėl, o ne kuriais kitais sumetimais, jie ir 

kėlė to šalies įstatymų šaltinio — valdovo valios — svarbą 
bei autoritetą, statydami šiam veiksniui aukščiausios — suve- 
reninės — subjektyvinés teisės piedestala. Sis legistu darbo 
momentas véliau buvo ir demokratu Europos kontinente te- 
siamas ir naujomis savokomis ypatingai Rousseau tvirtinamas 
ir DidZiosios Prancüzu Revoliucijos skelbiamas (istatymo, kaip 
Bendrosios Valios akto ir tuo pačiu kaip vienintelio tikro im- 
peratyvo, kaip „teisėtos teisės“, hegemonija, o net ir mono- 
polis, šis rašytosios deduktyvinės teisės — įstatymo — griež- 
ios hegemonijos principas, kuriam pamatą padėjo legistai ir 
kurį reformuotoje sąvokų konstrukcijoje iš ių paveldėjo de- 
mokratijos steigėjai, sudaro kaip tik vieną tų charakteringų 
kontinentinės teisiškai-valstybinės santvarkos principų, kuris 
šią santvarką skiria nuo Anglų teisinės santvarkos, pagrįstos 
precedentų ir įpročių teisės viešpatavimu; šis Didžiosios Pran- 
cūzų Revoliucijos dogmatizuotas principas, kad ir ne visiškai 
išlaikytas praktikoje, vis dėlto žymiai paveikė Europos kon- 
tinento teisinę ir konstitucinę samonę ir jos kūriniams suteikė 
tam tikrąjį stilių, skirtingą nuo Anglų stiliaus ir nuo to, kuris 
XX amžiuje ėmė reikštis komunistinėje teisiškai-socialinėje 
kūryboje bei fašistinėje reakcijoje). 


9. Monarchija, kaip teisės viešpatavimas, 


Vakarų Europos absoliutinė monarchija savo idéjoje savaime tu- 
rėjo įkūnyti ir reikšti tuos principus, kurių vardu buvo kovojama prieš 
feudinę santvarką monarchinę valstybę steigiant. Todėl ir buvo joje 
gyva vieningos teisės idėja — įstatymo ir teisėtumo tvirtas viešpatavimas, 
nes tatai ir buvo tas principas, kuris ją sociališkai pateisindavo ir kuriuo 
titulu ji buvo steigiama. Ypatingai tatai ioje ryškų buvo pradžioje, kol 
dar nebuvo užmirštas jos steigimo procesas bei jos kūrybinė socialinė 
romantika ir kol monarchinis suverenitetas, sukoncentravęs visą galios 
šaltinį valdovo valioje, dar buvo suvokiamas, kaip teisės viešpatavimo 
įrankis, vadinasi — dar nebuvo atsipalaidojęs nuo savo sociališkai-funk- 
cioninių premisų ir nebuvo tapęs fetišu, nereikalingu jokio funkcioninio 
pateisinimo. 


Vieninga valdovo valia, kaip teisės šaltinis, ne pati savaime buvo 
brangi steigiant absoliutinę monarchiją, bet, kaip tatai konstatuoja Hegel, 
buvo sociališkai brangi kaip tik tuo, kad ios, kaip socialinės tvarkos prin- 
cipo, nustatymas pagrisdavo tvirtą vieningos teisės viešpatavimą. „Feu- 
dinis režimas — tai buvo poliarchija; joje visi buvo ponais ir tarnais. 

Monarchijoje tebėra tik vienas ponas ir nėra tarnų: įkurdama teisės 
ir įstatymo viešpatavimą, kuris sudaro tikrosios laisvės karalystę, mo- 
narchija sugriauna asmens pavaldinybę („elle brise la servitude“). Mo- 
narchija panaikina atskirų valių arbitrališkumą ir jo vietoje nustato ben- 
drosios valdžios („autoritė générale“) sistemą“ (šitaip Hegelio mintį ior- 
muluoja Sorbonos profesorius Victor Basch — „Les Doctrines Poli- 
tiques des philosophes classiques de l'Allemagne”, Paris, Félix Alcan, 
1927 m., 261 pusl.). 


10. Teisétumas — monarchijos esmė Bodin'o mokslu. 


Pats monarchinės doktrinos steigėjas, Bodin, keldamas  neaprézto 
monarchinio suvereniteto idėją, valdovo valdžiai aiškiai skyrė teisės vagą. 
Einant jo sąvokomis — tatai nebuvo paradoksas; tai buvo logikos impe- 
ratyvas: jei valdovo valdžia yra teisės šaltinis, tai ji neturi ir negali 
griauti savo kuriamos teisės, nes tuo pačiu veiktų prieš savo esmę, ji sau 
prieštarautų. Kaip teisės kūrėja — ji nėra iormališkai jokios teisės aprėž- 
ta, bet teisės saugojimas glūdis pačioje josios esmèje ir jai esąs įgimtas. 
Ir tai liečia ne tiktai tas pozityvines normas, kurias konstruoja pati val- 
džia, bet ir tuos teisės imperatyvus, kurie yra kilę iš Dievo įsakymų ir iš 
socialinės gamtos ir kuriuos suvereninė valdžia, ištikima savo teisiškajai 
esmei, negriauna, bet tvirtina ir saugoja, taip pat liečia ir sutartis, suda- 
romas tarp žmonių arba sudaromas jos pačios su valdiniais, nes sutartis 
esanti pamatinė teisės ar teisinės drausmės premisa. 


1i. Bodin  Luomų Seimo biudžetinės galios gynėjas. 


Bodin'o laikais Prancūzijos monarchijoje, kaip kad Anglijoje, dar 
veikė Luomų Seimo (ar Generalinių Statu — „Etats Généraux“) in- 
stitucija. Tai buvo luomų atstovybė, susidedanti iš trijų luominiu rūmų 
(Iuominiu atstovų kolegijų), kurių pritarimas buvo reikalingas nustatant 
bent naujus mokesčius, o kai kurie tvirtino, kad tatai yra būtina ne tiktai 
naujiems mokesčiams nustatyti, bet ir iš viso esamiems, vadinasi — jau 
nustatytiems mokesčiams rinkti, kitaip sakant — kad mokesčiams rinkti 
valdžia turi gauti įgaliojimo ir Luomų Seimo ir kad tas įgaliojimas 
veikia aprėžtam laikui ir turi būti kartojamas. Vadinasi — buvo dvi kon- 
cepcijos šios Luomų Seimo funkcijos: viena koncepcija aprėždavo 
šią funkciją tam tikro mokesčio tiktai isteigimu, antroji, radikališkesnė, 
ja suprato, kaip tikrą biudžetinę galią, analoginę Anglų Parlamento rūmų 
galiai. z 

Ši pažiūra į Luomų Seimo pritarimo būtinumą bent naujiems 
mokesčiams nustatyti Prancūzijoje buvo tvirtai nusistojusi ir tapo“ išlai- 
kyta net iki Liudviko XIV, kada ji galutinai- monarchijos absoliutizme 
išnyko. Vadinasi — Bodin'o laikais XVI amžiuje ši pažiūra dar buvo gyva 
ir veikli ir Luomu Seimas veikė. Kaip gi i tai Žiūrėjo pats Bodin, 

absoliutinės monarchijos dogmatikas, kuris bet kurias pastangas aprėžti 
valdovo valdžią absoliutinéje monarchijoje skelbė neteisėta uzurpacija. 
Galima būtų tikėtis, kad Bodin pasisakys ir prieš šią Luomų Seimo 
teisę, kaip be abeio varžančią valdovo galią ir darančią žymų plyši io 
absoliutizme. 


Vis dėlto mes Bodin'ą randame kaip tik šios Luomu Seimo 
teisės gynėjų eilėse ir dargi juju tarpe, kurie gynė radikalinę — biudže- 
tinę — šios teisės koncepciją. Bodin tvirtino, kad šiuo atžvilgiu Prancūzų 
ir Anglų teisės principai sutampą ir kad Luomų Seimo galia esanti 
tolygi biudZetinei Anglų Parlamento rūmų galiai. Šią tezę Bodin, kaip 
ir kiti jos šalininkai, rėmė nuosavybės teise. Mokesčių mokėtojai esa 
savo turto ir lėšų savininkai. Svetimo turto palietimas, mokesčių čini- 
mas prievarta, turto savininkui nesutikus, užgautų nuosavybės teisę. Tai 
būtų grobimo aktas. Tiktai pats savininkas galis ką nors iš savo turto 
duoti, bet nesą leistina priverstiniu būdu jojo turtas iš io paimti. Monar- 
chija, gerbianti teisę ir saugojanti nuosavybę, negalinti imti mokesčių ne- 
gavus savininkų — mokesčių mokėtojų — sutikimo, nes tuo pačiu ii 
griautų jos saugojamą nuosavybės teisę ir drauge griautų savo įgimtaii 
pobūdį, savo esmę ir logiką: ji griautu save (žiūrėk šiuo atžvilgiu: E s- 
mein — „Cours élémentaire d'Histoire du Droit Français“, 1925 m., 496 
ir 534 pusl.). 


12. Bodin'o teisinés opozicijos teorija. 


Ir šiuo atžvilgiu griežias monarchistas, bet drauge ir griežtas le- 
gistas, Bodin gynė ir tvirtino teisėtumo principą absoliutinėje monar- 
chijoje net prieš patį valdovą, bent ta prasme, kad valdovo valios pobū- 
dis, kuris yra iš esmės teisinis, turis būti ir visų karaliaus valdininkų bei 
patarėjų saugojamas ir kiek galima išlaikomas prieš atsitiktinius valdovo 
aktus, nukrypstančius nuo teisėtumo linijos. Tai yra sui generis teisinės 
opozicijos teorija. Einant šia teorija „karaliaus valdininkai, bent aukš- 
tesnieji, galėjo ir net turėjo pareigos duoti karaliui patarimus: ir jeigu 
atsitiktų, kad iš karaliaus būtų gave įsakymą, kuris jiems atrodytų esąs 
priešingas bendrajai teisei ar teisingumui, jie į tai turėjo karaliui nurodyti 
ir dar pakartoti nurodymus. „Bodin, — sako Esmein, — kuris pats pla- 
čiai šią teoriją dėstė, dar ja stiprino kitu tam tikru jos pritaikinimu. Kai 
karalius siunčia kancleriui kuri aktą priešingą teisės principams, kad 
kancleris pridėtų antspaudą, tai kancleris turi atsisakyti tokį aktą ant- 
spauduoti ir nusileisti gali tiktai tada, kada jau nėra jokio galimumo prie- 
šintis. Panašių pasipriešinimų pavyzdžiai buvo gana skaitlingi ir gar- 
sūs“ — priduria Esmein (op. cit, 510 pusl). Ypatingai buvo pagar- 
séje šia teorija pagrįsti Prancūzijos parlamentų (aukštųjų provincijos teis- 
mų) atsisakymai įregistruoti karaliaus aktus dėl jų prieštaravimo teisei 
ir teisės principams. 

13. „Valstybė valdovo asmeny". 


Tačiau despotizmo daigas, glüdis legisty monarchinéje 
suvereniteto teisės konstrukcijoje, turėjo pasireikšti ir iš tik- 
ruju ėmė reikštis. Jeigu šita absoliutinė valstybės galia, jo- 
kios aukštesnės teisės nevaržoma, visus be rezervų sudrau- 
džianti, visiems imperatyvinė, kaip absoliutas, yra subjekty- 
vinė valdovo teisė, sutampanti su jojo valia, tai ir visa vals- 
tybė tirpsta valdovo valioje, kuri pati tampa absoliutu, nustel- 
biančiu socialinį valstybės pobūdį. Valstybė tampa nebe vie- 
šuoju socialiniu, bet asmeniniu valdovo valios reiškiniu. Tai 
buvo pavojingas palinkimas, glüdis legistu konstrukcijoje ir 
plečiamas Bodin'o epigonų. Ir kai valdovai apsidirbo su vi- 
sais savo steigiamos valstybės priešais ir nusistojusioje mo- 
narchijoje pasijuto tvirti ir apdrausti nuo bet kurio pavojaus, 
jie tuoj ir ėmė daryti atitinkamas išvadas, plėsdami šį despo- 
tijos daigą, paslėptą legistu monarchinéje suvereniteto kon- 
strukcijoje. Tatai ypatingai pasireiškė Prancūzijoje, anuo lai- 
ku tapusioje klasikine absoliutinės monarchijos šalimi. Garsus 
vra Prancūzijos karaliaus Liudviko XIV posakis: „L'ėtat — 
c'est moi“ („valstybė — tai aš“). Žymus gi absoliutinės mo- 
narchijos šalininkas Bossuet skelbė, jog „visa valstybė esanti 
valdovo asmeny“ (,tout l'état est dans la personne du prince“). 
Tai buvo logingos išvados iš valdovo subjektyvines suvereni- 
teto teisės. 

Sie Bossuet'o žodžiai sudaro tiksliausia logingu valdovo 
subjektyvinés suvereniteto teisės išvadų formule. Asmuo ne- 
sutampa su gamtiniu žmogumi, kaip biologiniu reiškiniu. As- 
menybė yra ne biologinis, ne fiziškai-gamtinis reiškinys, bet 
dirbtinė teisinė konstrukcija, tam tikra socialinė institucija. 
Nors asmenų klasifikacijoje yra žinoma tam tikroji „fizinių 
asmenų“ kategorija, skiriama nuo „teisinių (ar juridinių) as- 
menų“ kategorijos, tačiau šie nusistoje klasifikaciniai termi- 
nai yra grynai konvencionalūs ir nėra tikslūs, nes asmuo, kaip 
teisinė sąvoka ar konstrukcija, niekuomet negali būti „fizinis“ 
ir visuomet yra „teisinis“. 

„Fiziniu asmenimi“ vadinama tokia asmenybė, kurios veik- 
luji branduolį, taip sakant motorą, sudaro gyvas biologinis 
žmogus-individas, veikiąs, bent principiškai (tačiau su tam tik- 
rais rezervais dėl kūdikių, nepilnamečių, psichiškai nesveikų 

ir nenormaliu, iš viso globojamuju), savo realia valia, sutam- 
pancia su teisine to asmens valia, kai tuo tarpu „juridiniais“ 
(arba teisiniais) asmenimis vadinamos tokios asmenybės, ku- 
riu veiklųjį branduolį sudaro arba gyvų Žmonių kolektyvas 
arba personifikuotas Žmogus ar Žmonių tikslas, negali savai- 
me veikti ir kurių teisinė valia nesutampa su jokia realia valia, 
nes nei kolektyvai, nei žmonių tikslai (arba šių tikslų siekimo 
darbas, jų funkcija) savo atskiros valios neturi, ir juju „valia“ 
tegali būti tik teisiškai prezumuojama ir būtent reiškiama jiems 
teisiškai įsteigtųjų reprezentantų, kurie už juos teisiškai vei- 
kia, patys būdami biologiniais žmonėmis. 


Asmuo, asmenybė, kaip teisinė konstrukcija, apima ir ku- 
muliuoja viename kondensuotame ir personifikuojamame vie- 
nete visą kompleksą įvairių tiek ūkiškai-medžiaginių, tiek dva- 
siškai-moralinių. kurio žmogaus ar kolektyvo ar funkcionališ- 
kai sutvarkyto siekiamo tikslo (įstaigos) reikalų ir santykių su 
kitais tokiais pat vienetais, teisiškai organizuotų tam tikromis 
subjektyvinémis teisėmis, pareigomis ir padėtimi (status'u) 
kontakte su kitomis asmenybėmis juju visų bendrajame judé- 
jime ir santykiavime, sudarančiame teisinę bendruomenę ir 
teisinę šios bendruomenės apyvartą. Aišku, kad šitokie per- 
sonifikuoti kompleksai, sudarą asmenybės konstrukciją, yra 
daug platesni, negu biologinis žmogaus vienetas (kai kuriais 
atžvilgiais ir siauresni, nes pav., įvairūs Žmogaus jausmai ir 
jo psichinio gyvenimo reiškiniai, kurie išeina iš socialinės, o 
tuo pačiu ir teisinės, sferos. nėra jo teisinės asmenybės pa- 
liesti). 


Šia prasme į žmogaus (kolektyvo, įstaigos) asmenybės 
teisinę konstrukciją įeina ir jo ūkiška veikla, jo turtai, ūkis, 
įmonė, io butas, daiktai, gyvuliai... Jei kas padegs mano tro- 
besį, jei jisai iš kabančio mano švarko kišenės paims mano pi- 
nigine, paskers tvarte mano kiaulę ir paims jos mėsą, įsiverš 
į mano butą — jisai be abejo palies ir užgaus mano asmenybę, 
nors jisai mano kūno nebūtų fiziškai palietes. Palietimas, 
įžeidimas bus teisiškas, ne fizinis; tai bus ne manęs, kaip bio- 
loginio žmogaus, bet teisinės mano asmenybės, tam tikros dirb- 
tinės teisinės mano konstrukcijos, manęs, kaip sociališkai- 
teisinės institucijos, palietimas ir įžeidimas. 

Šia prasme ne many, kaip gamtiniame, biologiniame žmo- - 

guje, bet many, kaip asmeny, yra mano butas, mano rūbai su 
visais daiktais jų kišenėje, mano įmonės, ūkis, kiaulės ir t. t. 
Ir kai Liudvikas XIV, kalbėdamas apie Prancūziją, sakė „„Val- 
stybé — tai aš“. O Bossuet sakė, kad visa valstybė (suprask 
— ir valstybinė tauta) esanti valdovo asmeny, tai jie reiškė tą 
pačią mintį, kurią aš būčiau pareiškęs, sakydamas „Bagdoniš- 
kis (mano dvaras) — tai aš“, arba kad visas Bagdoniškio ūkis 
(su jo arkliais, kiaulėmis, kalakutais, vištomis ir trobomis bei 
mišku ir t. t.) esąs mano asmeny. Teisiškai šie mano pareiš- 
kimai būtų tikslūs; teisėmis logikos atžvilgiu nieko tam pri- 
kišti nebūtų galima, nors aišku, kad gamtiškai (biologiškai) 
Bagdoniškio dvaras — tai nesu aš, o Bagdoniškio ūkis ir jojo 
gyvas ir negyvas inventorius nesudaro mano Zmoni$kos es- 
inés elementu ir sudaro atskirus fizinės gamtos reiškinius. 

Tačiau šie labai tikslūs Liudviko XIV-jo ir Bossuet'o pa- 
reiškimai puikiai rodo socialinės valstybės esmės iškreipimą 
absoliutinéje monarchijoje ir monarchinio suvereniteto evoliu- 
cijoje. I$ socialinio junginio ir personifikuojamojo vieneto 
valstybė perkeliama į valdovo-suvereno asmenybę, ji ne so- 
cializuojama, bet kaip tik privatizuojama, kaip daiktas, kaip 
įmonė, kaip teisės objektas ir, jau kaip tokia, visiškai tiksliai 
apibūdinama. Tokia sąvokų evoliucija — tai yra valstybės 
žudymas, tai yra jos mirtis sociališkai-teisinėje srity. Arkliai 
ir kalakutai mano ūky biologiškai yra gyvi, bet teisiškai jie jo- 
kios gyvybės neturi ir tėra tiktai pasyvūs daiktai. 


14. Teisinės ir despotiškos monarchijos susikirtimas karaliaus konilikte - 
su parlamentais Prancūzijoje. 


Puikų monarchinio absoliutizmo doktrinos pavyzdį randame ir gar- 
siaiame karaliaus Liudviko XV-jo pareiškime, padarytame 1766 m. taip 
vadinamajame „karaliaus lovos teisme“ („lit de justice“) Paryžiaus par- 
lamente (parlamentas — vyriausias provincijos teismas).  Nusistojusiu 
konstituciniu principu Prancūzijos monarchijoje karališkasis aktas (ista- 
tymas) turėjo būti parlamento, kaip vyriausiojo teismo, įregistruotas; 
įregistracijos aktu jisai isigalédavo ir tapdavo absoliutiškai privalomas, 
mes visi atitinkamo parlamento srities teismai turėjo griežtai vadovautis 
parlamento iregistruotais įstatymais, vadinasi — istatymais, irašytais i 
parlamento registrų knygas. 

Pasiremdami tradicinę absoliutinės monarchijos doktrina, kurią, 
kaip esame sakę, dėstė pats Bodin ir kuri į monarchiją žiūri, kaip i griež- 

tą teisės saugotoją (nes teisės viešpatavimas sudarąs pačią jos esmę, kaip 
valdovo suvereniteto požymis), parlamentai dažnai atsisakydavo jiems 
atsiųstus karaliaus aktus (,ordonansus", įstatymus) įregistruoti, konsta- 
tuodami, kad įstatymas esąs priešingas vyriausiems teisės principams, 
monarchijos nustatytiems ir jos išlaikomiems, o tuo pačiu jis nesąs re- 
gistruotinas ir neturįs veikti. Tatai visiškai atitiko klasikinę Bodin'o mo- 
narchinę koncepciją. Tačiau karaliui tatai, žinoma, patikti negalėjo, nes 
iaktiškai tatai jo galiai ir veiklai uždėdavo tam tikrą kontrolę ir jo auto- 
riteta užgaudavo. 

Tiesa — tradicinėje monarchinėje (Bodin'o) doktrinoje karaliaus 
galioje buvo viena priemonė nugalėti $i parlamento pasipriešinimą. Jei 
šios priemonės nebūtų buvę, tai parlamento opozicijos teisė būtų tapusi 
sui generis konstituciniu teismu karaliaus aktams ir tada jau pati abso- 
liutinės monarchijos sąvoka būtų sugriauta. Toji priemonė — tai ir buvo 
„lit de justice" („teisingumo lova“). Ji reiškėsi tuo, kad į parlamentą 
atvykdavo asmeniškai karalius ir įsakydavo registruoti aktą, kuriam įre- 
gistruoti parlamentas buvo pasipriešinęs. Prieš tokį paties karaliaus as- 
meniškai expressis verbis pareikštąjį įregistravimo įsakymą joks pasi- 
priešinimas jau buvo neįmanomas, nes tai tiesiog prieštarautų suvereno są- 
vokai. Jei tokie parlamento pasipriešinimai ir atsitikdavo, tai tatai jau 
buvo priešinga doktrinai. 


„Lit de justice" — sako Esmein — „tai iš tikrųjų buvo karalius, 
pats asmeniškai atvykęs laikyti savo teismą, kaip tai per trejus amžius 
darydavo jo pirmtakūnai iš Kapeto dinastijos. Tuo pačiu parlamento na- 
riai netekdavo savo galios; jie tapdavo paprastais patarimų tiekėjais ir 
„lit de justice“ metu visas Parlamentas glūdėjo karaliaus asmeny. Pačiu 
savo buvimu ir savo betarpišku veikimu — bent tol, kol jisai pats posč- 
džiavo, — karalius pašalindavo („faisait disparaître — žinoma, čia turi- 
ma galvoje tiktai teisinį pašalinimą; mano pastaba: M. R.) tuos, kurie 
tėra tiktai jojo deleguoti atstovai“ (Esmein — „Cours élémentaire 
d'Histoire du Droit Francais“, 513 pusl.). 


Šita teisinės parlamento opozicijos ir karališkosios „teisingumo lo- 
vos“, derinančios šią opoziciją su karaliaus galios suverenumu, teorija vi- 
siškai atitiko klasikinę Bodin'o monarchinio suvereniteto doktriną. Tačiau 
vėliau, kai jau pasireiškė ryškiai despotiniai monarchizmo evoliucijos dai- 
gai, tuo metu, kada Liudvikas XIV skelbdavo, kad valstybė — tai esas jis, 
— jau ir pati opozicija piktino karalių ir jam atrodė neleistina ir uzur- 
puojanti jojo suvereninę teisę, kuriai jokios, net ir preventyvinés, opozi- 
cijos būti negali. Ir savo garsiaiame pareiškime 1766 m. „lit de justice“ 
karalius Liudvikas XV, pasipiktinęs parlamento protestu, sako: „Vien tik- 
tai mano asmeny glūdi suvereninė galia, kurios tikrąjį pobūdį sudaro kon- 
siliacijos; ` teisingumo ir išminties dvasia; i$ manęs vieno mano teismai 
turi savo egzistenciją ir galią; šios galios, kurią jie vykdo mano vardu, 
pilnatvė visuomet lieka many; man vienam priklauso įstatymams leisti 
galia, kuri nuo nieko nepareina ir kuria aš su nieku nepasidalinau... 

Mano tauta („peuple“ — populus) sutampa su manimi ir tautos tei- 
sės bei reikalai, kurie dristama skirti nuo valdovo sudarant iš jų kažkoki 
neva atskirą vienetą, savaime yra sutapę su manaisiais ir yra tiktai mano 
rankose (cituoju iš Georges Sorel — „Les illusions du progrės“, 
IV laida, Paris, Marcel Rivière, 1927 m., 71 pusl.). 

O vis dėlto net ir šiuose suvereniškai-monarchinės puikybės Zo- 
džiuose dar jaučiama socialinės mintys, įdėtos į monarchinį suvereniteto 
kūrėjų mokyklos. Tiesa — čia jau viskas karaliuje, valstybė jo asmeny 
jau sutirpo; bet vis dėlto šio asmens suverenumo esmėje yra įkūnyta so- 
cialinio teisingumo ir tautos reikalų „dvasia“ („esprit“), vadinasi — jojo 
galia vis dėlto iš esmės esanti socialinė; tai nesanti pašalinė jéga, subor- 
dinuojanti ir slopinanti tautos reikalus ar „teises“, nes už jos ribų tokių ` 
reikalų ir teisių nesą, bet tai esanti socialinė harmonija, realizuota val- 


dovo valioje. 


15. Krikščioniškas dieviškas valdovo suvereniteto teisės titulas, kaip 
veiksnys, paralizuojas despotizmo daigus monarchinėje suvereniteto 
konstrukcijoje. 


Despotiškiems daigams įsigalėti ir šioms išvadoms įgy- 
vendinti žymiai kliudė tarp kitko ir dieviškas šios valdovo tei- 
sės titulas, kuris šią teisę jungė su „Dievo valia“, o tasai Die- 
vas — tai buvo krikščionių Dievas — meilės ir gilaus sociali- 
nio solidarumo, o ne kažin koks Ziaurusis Dievas. Tikybinis 
krikščioniškas jausmas anos gadynės žmonių sąmonėje buvo 
stiprus ir šiame pajautime aiški buvo koncepcija krikščionių 
Dievo. Jei šiems Žmonėms buvo skelbiama, kad valdovui su- 
vereniteto teisę suteikė Dievas, tai jie negalėjo tatai suprasti 
taip, kad tasai Dievas valdovui ja būtų pavedes tam, kad jisai 
ja naudotųsi bet kaip, kad ir piktam. Tasai Dievas, kuris Zmo- 
gu taip pamylėjęs, kad žmonių nuodemėms atpirkti Jisai pa- 
aukojęs savo Sūnų, kuris esąs Jisai Pats ir kuris baisiai ken- 
tėięs ir kančiose miręs už žmones, Dievas, žmonėms paskyręs 
amžinąją laimę savo karalystėje ir jiems įsakęs kits kitą my- 
tėti ir solidariškai veikti bei kits kitam padėti, tasai Dievas 
žmonių pažiūromis negalėjęs, nes nebūtų panorėjęs, pavesti 
valdomus žmones valstybėje žiauraus valdovo nuožiūrai. Po- 
pulerinėmis sąvokomis tai būtų neįmanoma ir būtų nuodėmin- 
gas neleistinas tobulo meilės Dievo įtarimas ir tuo pačiu Jojo 
įžeidimas. Jei šią teisę valdovas yra gavęs iš Dievo, tai esą 
aišku, kad tai esą padaryta valdomuju žmonių labo, kitaip sa- 
kant — socialiniais, sumetimais. à 


— 106 — 


Kitaip sakant — dieviškas valdovo suvereniteto teisės ti- 
tulas, kurio neneigė legistai ir kurio nedrįso ir nenorėjo neigti 
patys valdovai, nes tasai titulas teikė jųjų valdžiai didesnio 
autoriteto, neleido Vakarų krikščionijos sąmonėje įsitvirtinti 
despotiškoms šios konstrukcijos išvadoms, paverčiančioms 
valstybę asmeniniu privatiniu valdovo dalyku. Prancūzijoje 
Liudvikų skelbiamos tezės buvo nepriimtinos jų valdinių sąmo- 
nei ir įsigalėti teisinės tikrenybės srity nepajėgė. Aš manau, 
kad nepaisant visų priekaištų daromų Viduramžių Bažnyčiai, 
teisingumas reikalauja pripažinti, kad jeigu Vakarų Europoje 
absoliutinė monarchija neišsigimė į despotiją, kaip kad išsi- 
gimė Rytų tironijos, ir jeigu ji neprarado savo socialinės val- 
stybinės esmės, — tai Zymioje dalyie tatai tenka laikyti krikš- 
čioniško Bažnyčios mokslo ir atitinkamo jos skleidžiamų sa- 
vokų Žmonių sąmonei paveikimo padariniu. Valdovai šiomis 
sąvokomis nusikratyti nepajėgė. 


16. Bažnytinė tarnybinės valdovo galios doktrina, 


Tačiau Bažnyčios įtaka, nušalinanti despotiškus subjek- 
tyvinės valdovo suvereniteto teisės palinkimus, reiškėsi ne tik- 
tai meilės Dievo pajautimu Žmonių sąmonėje ir šio pajautimo 
reagavimu, bet ir tam tikra racionalizuota valdovo valstybinės 
valdžios koncepcija, kurią nustatė ir skleidė Bažnyčios moks- 
las. Šioje Bažnyčios mokslo koncepcijoje — valdovas esąs 
Dievo ministeris, Dievo skirtas valdyti Žmonėms ne savo nuo- 
žiūra, bet Dievo — žmogaus meilės Dievo — įsakymais, ir 
prieš Dieva atsakingas. Tatai valdovo vaizdžiai monarchi- 
joje suteikia tarnybinės socialinės valdžios žymes. 

Bažnyčios filosofas šventasis Tomas sako: „Non est reg- 
num propter regem, sed rex propter regnum“ („Ne karalystė 
yra dėl karaliaus, bet karalius dėl karalystės“, kitaip sakant 
karalius esąs subordinuotas karalystei, valstybei, kaip sociali- 
niam junginiui, o ne atvirkščiai). Kitas, senesnis didysis Baž- 
nyčios filosofas, šventas Augustinas, sako: „Oui imperant — 
serviunt eis, quibus videntur imperare" („Tie, kurie valdo — 
tarnauja tiems, kuriuos jie regiamai valdo“). ' Einant taja pa- 
čia mintimi popiežiai save vadindavo: ,Servus servorum" — 
tarnų (suprask: Dievo tarnų) tarnas. Kitas dalykas, ar šis 

nusižeminimas visuomet tikrenybėje buvo išlaikytas; gal šiuo 
atžvilgiu būtų galima daug ir be abejo teisingai prikišti, bet 
vis dėlto pats šis titulas turėjo aiškios ir tikslios prasmės, kuri 
veikė krikščionių sąmonę ir turėjo tvirto ryšio su bažnytine 
socialinio mokslo doktrina. 

Bažnytinėje doktrinoje mes randame ir valdžios teisė- 
tumo (teisėtos valdžios) sąvoką. Švento Tomo žodžiais — 
— „llle legitimus est rex, qui principaliter bonum subditorum 
intendit“ („Tasai yra teisėtas karalius, kuris ypač valdinių labu 
rūpinasi“). Tad Bažnyčios mokslu — ne kiekvienas valdovas 


"esąs teisėtas valdžios laikytojas. O šventas Jonas Chryzo- 


stomas (auksaburnis) pabrėžia, kad garsi Bažnyčios doktri- 
nos tezė, jog „kiekviena valdžia „(galia) cinanti iš Dievo“ ir 
kad „nesą valdžios, kuri būtų ne „iš Dievo“ (ne Dievo nusta- 
tyta) ir kad todėl valdžiai pasiduoti reikalaują Dievo įsaky- 
mai, — turinti galvoje ne valdovo asmeni, bet pačią valdžią. 
Vadinasi — ne kiekvienas faktinis valdovas, valdžios laiky- 
tojas, turis tą valdžią iš Dievo. Valdovas galįs būti ir uzurpa- 
toriumi, pagrobusiu valdžią ir nesinaudojančiu Dievo sankci- 
jomis. Teisėtos valdžios ar teisėto valdovo sąvoka numato ir 
neteisėtą valdovą. . 

Aukščiau išdėstytas bažnytinės doktrinos citatas, ryškiai apibūdi- 
nantis valstybės (valdovo) valdžios pobüdi Bažnyčios mokslu, aš pasi- 
skolinau iš grovo Conestabile straipsnio žinomame prancūzų kata- 
likiškame žurnale „Le Correspondant“, recenzuojančio katalikų filosofo 
(iš Neapolio Italijoje) ir Katalikų Akademijos nario M. Cerni veikalą 
„Ecrits divers de philosophie politique“ (Sienne, 1879 m.) kuriame kaip 
tik ši problema yra gvildenama (žiūr. „Le Correspondant“, tome 86-e — 
CXXII-e de la collection, 2-e livraison — 25 janvier 1881, Paris, iš Comte 
Conestabile straipsnio „L'Eglise et les formes de gouvernement“, 223— 
228 pusl.). 


17. Teisėtos ir neteisėtos jėgos, galios peržengimo ir „justum bellum“ 
sąvokos prieš suvereniteto sąvoką. 


Mes jau kitoje vietoje, kalbėdami apie privatinius karus viduratnZy, 
buvome pastebėję, kad viduramžis pažinojo sąvoką „teisėto karo“ ir skyrė 
karus „teisėtus“, leistinus, ir „neteisėtus“, reikalingus sudraudimo. Ta- 
čiau „teisėto“ ir „neteisėto“ karo sąvoka buvo taikoma ir valstybės ve- 
damiems karams. Ir šią sąvoką paveikė Bažnyčios mokslas, kuris iš viso 
teigė aprėžtą, tarnybinį valstybės valdžios pobūdį. Jeigu valstybės val- 
džia yra skiriama tam tikrajai funkcijai, jeigu ji turi užtikrinti teisingumą 

ir isakytinés Dievo teisės viešpatavimą, tai ne visi jos aktai yra leistini 
ir valdžios imperium'u pateisinami, bet tiktai tie, kurie šią jos tarnybinę 
funkciją reiškia. Tatai liečia tiek valdžios imperium'ą valdiniams, tiek 
išorinius valstybės santykius su pašalinėmis jėgomis, tad liečia ir karą. 
Pagaliau ir Bažnyčios palaikoma vieningos visą krikščioniją apimančios 
Imperijos idėja buvo sunaudojama kaip tik teisiniam tarp atskirų vietos 
valdovų santykių disciplinavimui. Šiuo atžvilgiu Bažnyčios ir jos inspi- 
ruojamame moksle Imperija reiškė ne tiktai, o kartais ir ne tiek, betarpiš- 
ką imperatoriaus valdymą, kiek pasaulinę teisinę santvarką, subordinuo- 
jančią arba integruojančią visas vietines teisines santvarkas, vadinasi — 
reiškė tą pačią idėją, kuri mūsų laikais yra iškelta pasaulinės tarptautinės 
bendruomenės ir tarptautinės teisės primato principe. Ir iš tikrųjų — 
šiam principui įsigalint mūsų akyse atgimsta ir senoji „justum bellum" 
teisingo ar teisėto karo — koncepcija. 

„Pradedant viduramžių kanonistais iki Grotiaus — sako Politis 
— doktrina stengėsi skirti tuos atsitikimus, kada jègos pavartojimas yra 
leistinas, nuo tų, kada jisai yra draustinas. Ir jau buvo pradėjusi leisti 
šaknis taisyklė, iog karas esąs teisėtas tiktai tada, kada jisai yra pradé- 
ias iZeistajai teisei atstatyti; visais kitais atsitikimais jisai turéjo büti lai- 
komas galios perZengimu („abus de force"). Deja — visos šios pastangos 
tapo prarastos laimėjus valdžios absoliutizmo koncepcijai. Suverenite- 
tas nužudė „justum bellum“ teoriją. Valstybių visiško neatsakingumo tezė 
idrasino jas reikalauti teisės naudotis savo jga savo laisva nuožiūra. 

Tačiau gyvenimo reikalavimai nuolat reagavo prieš jégos panau- 
dojimą piktam. Ir pagaliau, paskutiniuose XIX amžiaus dešimtmečiuose, 
šie reikalavimai atgaivino tautų sąmonėje senąją idėją, jog neteisingas 
karas turi būti sudrausias“ (Nicolas Politis — „Les Nouvelles Ten- 
dances du Droit International“, Paris, Librairie Hachette, 1927 (R.), 100 
—101 pusl.). 

Vadinasi — ne tiktai valstybės vidaus srity, bet ir tarptautiniame 
ar tarpvalstybiniame socialiniame bendravime valstybės valdžia buvo lai- 
koma ne ponišku, bet sociališkai-tarnybiniu ir teisiškai aprėžtu veiksniu. 
Bažnyčios doktrina šiuo atžvilgiu buvo nuosekli ir aiški. 


18. Paties Dievo teismas valdovo darbams. 


Mums čią nesvarbu, kiek moksliškai tvirtos yra šios baž- 
nytinės doktrinos tezės ir kiek tvirta yra ši teisėtos ir neteisė- 
tos valdžios ar valdovo klasifikacija, kuri remiasi Dievo įsa- 
kymu ar Dievo valios kriteriumu. Be abejo šis kriterijus 
buvo pačios Bažnyčios, kaip Dievo įsakymų ir valios reiškė- 
jas bei aiškintojas, dispozicijoje ir obiektyvinio tikslumo netu- 
réjo. Tačiau svarbu yra tai, kad šios sąvokos paties valdovo 
absoliutizmą aprėždavo ir kad Žmonių sąmonėje šios sąvokos 

keldavo ir išlaikydavo pažiūrą į valdovo valdžią, kaip į išves- 
tinę, subordinuotą valdžią. 

Bažnyčios mokslas, nustaiydamas sociališkai-tarnybinį ir 
teisinį (teisėtą) valdžios pobūdį, uždeda valdovui ir atsako- 
mybę. Šiuo atžvilgiu Bažnyčios moksle galima skirti trys 
srovės. Jos visos trys laiko valdovą atsakingą už jam Dievo 
pavesto valdymo darbą. 

Pirmoji srovė mokino, kad valdovas esąs atsakingas tik 
prieš patį Dievą, kurio ministeriu jisai yra. Ši atsakomybė 
realizuojama baisiajame Dievo teisme. kurio neišvengs joks 
žmogus. Kaip kad visi ir kiekvienas — ir valdovas turėsiąs 
atsiskaityti prieš Dievą už viską, ką jis yra nuveikęs, tarp kit- 
ko ir bevaldydamas žmones. Tai buvo bendra bažnytinio 
mokslo tezė, liečianti tiek valdovo, tiek kiekvieną Žmogų Ze- 
méje. Ši teisminė Dievo sankcija galėjo varžyti, žinoma, tik- 
tai tikintį valdovą. Tačiau ir tikinčiam tas pats Bažnyčios 
mokslas teikė priemonių spekuliuoti ir paveikti baisių teismi- 
nių Dievo sankcijų griežtumą. Toji priemonė — tai atgaila, 
naikinanti šias sankcijas. Nusidéjusiam Dievo įsakymams, tad 
tuo pačiu ir nusidėjusiam valdovui, užtenka gailėtis ir atlikti 
nuoširdi išpažintis su visomis atgailos akto pasekmėmis, kad 
tuo pačiu nuveiktojo kaltė (nuodėmė) jam būtų dovanota, nes 
krikščionių Dievas esąs be galo geras ir savo apaštalams, tad 
ir jųjų įpėdiniams-kunigams, suteikęs galią atleisti Žmonėms 
nuodėmes. Tad Dievo baisaus teismo sankcijos nėra tokios, 
kurių žmogus Bažnyčioje nepajėgtų atgailos aktu paveikti. 
Todėlei ši valdovo atsakomybės forma negalėjo viena visiš- 
kai sulaikyti valdovą nuo pikto ministeriavimo (valdymo) 
priešingai Dievo ir Bažnyčios socialiniams įsakymams. Ypa- 
tingai jaunas, kad ir tikis valdovas būtų galėjęs per daug nesi- 
varžyti Dievo baisaus teismo perspektyvomis. Šis Dievo teis- 
mas turėsiąs įvykti tiktai jam mirus, o jaunieji žmonės nėra 
linkę laukti mirties, kuri jiems atrodo labai tolima. Jiems dar 
užteksią laiko atlikti atgailą senatvėie, o tuo tarpu būsią gali- 
ma elgtis valdžioje savo laisva, kad ir nuodėminga, nuožiūra 
neatsidūrus baisaus teismo sankcijų pavojuje. 


19. Valdovo atsakomybė Bažnyčiai. 


Kadangi tokiu būdu ši valdovo atsakingumo forma (bai- - 
siajame paties Dievo teisme), kaip valdovo socialinių pareigų 

drausmės laidas galėjo ir nepasiekti tikslo, tai Bažnyčios moks- 
las mėgino be to valdovui nustatyti ypatingą atsakomybę prieš 
Bažnyčios organus: už savo valdymo darbus valdovas esas 
atsakingas prieš popiežių ir vyskupus, kurie turį galios šiuos 
jo darbus teisti ir daryti sprendimus ex officio, nelaukdami jo 
atgailos ir išpažinties. Bažnyčia, kurios mokslu, kaip aukš- 
- čiau esame sakę, ir pačią galią valdyti valdovas gaunąs i$ Die- 
vo per Bažnyčią, mėgino savintis ir teisę ne tiktai jį sudrausti 
už netinkamą valdymą, bet šių savo organų sprendimu net ir 
pačią galią valdyti iš jo atimti bei valdinius paliuosuoti nuo 
pareigos jam pasiduoti ir net nuo valdinio priesaikos. 

Tai buvo laikoma Dievo sankcijomis Jo ministeriui. Val- 
dovai, kurie prieš baisaus paties Dievo teismo principą neprieš- 
taravo, šių Bažnyčios organų teisminės galios nepripažindavo, 
nors buvo atsitikimų, kad ši galia juos nuveikdavo. . 


20. Vox populi — vox Dei. 


Bet be šių dviejų Bažnyčios moksle pasireiškė dar tre- 
čioji srovė, radikališkiausia, kuri stengėsi dar griežčiau val- 
dovą sudrausti ir jo atsakingumą užfiksuoti. Šios srovės 
mokslu valdovas, kaip Dievo ministeris, esąs atsakingas prieš 
Dievą netiktai paties Dievo teisme, bet ir dieviškame valdinių 
(liaudies) teisme; esą — vox populi — vox Dei: Dievas kal- 
bas žmonių lūpomis, per liaudį, ir liaudies sprendimas esas 
Dievo sprendimo išreiška. Valdinių padarytas valdovo pa- 
smerkimas esąs teisinis aktas. Teologai, kaip Suarez ar 
Bellarmin, pareiškė valdinių sukilimo teisę prieš valdo- 
vus, kurie elgtųsi prieš Dievo įsakymus valdyti žmones socia- 
linio labo tikslais, nors, Žinoma, tas socialinis labas ju buvo 
suprastas Bažnyčios mokslo prasme, kitaip sakant —- sukili- 
mas būtų teisėtas tada, kada valdovas nesilaikytų to, ką rei- 
kalauja Bažnyčia. Šia prasme buvo įteisinama valdinių kon- 
trolė valdovui bei valdovo atsakomybė valdiniams. Sukili- 
mas, kaip socialinio fakto reiškinys socialiniame bendravime, 
buvo paverčiamas teisiniu aktu. - 

21. Dievo Apvaizdos teisės doktrina moderninéje konstitucinėje 
monarchijoje. 


Jau šios radikalinės bažnytinio mokslo srovės doktrinoje 
glüdi būsimos aprėžtos arba konstitucinės monarchijos daigai. 
Liaudies (tautos) teisinės kontrolės principas valdžioje čia jau 
yra suformuluotas. Lieka tiktai šiai kontrolei nustatyti lanks- 
tesné ir teisiškai organizuota forma, kuri pakeistų gaivališką 
nelanksčią sukilimo formą. .Tatai kaip tik yra pasirūpinę pa- 
daryti naujesnieji katalikų rašytojai, kuriems teko seni Baž- 
nyčios mokslo principai pritaikinti naujai valstybinės valdžios 
konstrukcijai moderninéje konstitucinéje monarchijoje. Siam 
darbui jie kaip tik pasinaudojo aukščiau nurodytos doktrinos 
srovės sąvokomis. 

Tai yra taip vadinamoji „Dievo Apvaizdos teisės“ („dc 
droit divin providentiel“) doktrina, kurią XIX amžiuje Pran- 
cūzijoje buvo iškėlę žymūs katalikų rašytojai-publicistai Jo- 
seph de Maistreir de Bonald. Ji ir buvo skiriama 
konstitucinei monarchijai pagrįsti. Jos principas yra tas pats 
— vox populi — vox Dei: Dievas veikias per žmones ir kal- 
bas ju lūpomis. Šiuo mokslu — Dievas skiriąs valdovą ne 
viršgamtiniais savo valios reiškimosi metodais, bet savo Ap- 
vaizda veikdamas žmonių valias; tad nors valdžia einanti iš 
Dievo, bet valdantieji jj gauną žmoniškomis priemonėmis if 
jégomis Dievo Apvaizdai nematomai ir nejutomai veikiant ir 
šiam procesui vadovaujant. Šiuo pateisinamas ir remiamas 
pačių valdomuju dalyvavimas valdančiųjų skyrime ir jų darbų 
kontroléje (konstitucinė monarchija, parlamentarizmas). 
(Josėph de Maistre — „Les soirėes de Saint-Peters- 
bourg“ ir de Bonald — „La Législation primitive"; plg. 
Josėph-Barthėlemy et Paul Duez — „Traitė ėlė- 
mentaire de Droit Constitutionnel“, Paris, Librairie Dalloz, 
1926 m., 72—73 pusl.; Léon Duguit — „Manuel de Droit 
Constitutionnel“, IV laida, Paris, 1923 m., 17—18 pusl.). 


Liaudiškoji srovė Bažnyčios moksle apie valdžią gali pa- 
siremti net paties Žymiausiojo Bažnyčios steigėjo, šv. Povilo, 
autoritetu. Šv. Povilas yra pasakęs „Omnis potestas a 
Deo per populum“ (cituoju iš Josėph-Barthėlemy et 
Paul Duez — „Traitė ėlėmentaire de Droit Constitution- 
nel“, Paris, 1926 m., 55 pusl.). ; 

22, Poniškumo daigas legistų monarchiniame suverenitete ir socialinis 
principas bažnytinėje valdžios koncepcijoje. 


Žodžiu — legistų ir Bažnyčios mokslus išanalizavus 
tenka konstatuoti, kad legistu sąvokomis Suverenitetas esas 
valdovo subjektyvinė teisė, Bažnyčios gi sąvokomis — val- 
dovo galia esanti socialinė funkcija (Dievo tarnyba). Legistų 
o ypač ju epigonų koncepcijoje valdovas esąs jei jau ne val- 
džios savininkas, tai bent mažiausia Dievo reprezentantas. 
Jojo galia yra poniška. Bažnyčios koncepcijoje — jojo galia 
valdovas esąs atsakingas mandatinis Dievo agentas. Jojo 
galia yra sociališkai-tarnybinė, atsakinga, kuriai net gali būti 
liaudies priežiūra uždėta. 


23. Mišrios valdovo galios koncepcijos pavyzdėlis; Kaizerio Vilhelmo II 
pareiškimai. 


Ypatingo bažnytinės doktrinos ir legistų absoliutistinių tėzių miši- 
nio koncepciją XIX amžiaus pabaigoje ir XX amžiaus pradžioje skelbė 
garsusis paskutinis Vokiečių imperatorius (Kaizeris) Vilhelmas II, 
tikras monarchinio absoliutizmo epigonas. Kalboje, pasakytoje 1897 m. 
Coblentz'e, Vilhelmas II sako: ,...brangenybé, kurią mes turime 
šventai išlaikyti — tai monarchija iš Dievo malonės, monarchija su jos 
sunkiomis pareigomis, jos rūpesčiais ir jos be poilsio darbais ir taip pat 
su jos baisiomis atsakomybėmis prieš pati kūrėją (suprask: Dievą; M. 
R.), prieš Ji vieną, su atsakomybe, nuo kurios joks ministeris, joks par- 
lamentas, jokia tauta valdovo atleisti negali“; o 1910 m. Karaliaučiuje pa- 
sakytoje kalboje Vilhelmas Hohenzollern'as sako: „Suverenas yra Dievo 
įrankis, dangaus išrinktasis, šiuo titulu einąs savo pareigą...“ ir: „Aš 
einu savo keliu, neatsižvelgdamas ir nesirūpindamas viešąja nuomone nė 
parlamento valia“. (cituota i$ Joséph Barthélemy et Paul 
Duez — „Traitė élémentaire de Droit Constitutionnel“, Paris, Librairie 
Dalloz, 1926 m. 73 pusl.). 


24. Prancūzų „administracinė monarchija“. 


Čia tektų dar pastebėti, kad toli gražu ne vieni tiktai populiarinės 
ideologijos ar mokslo sąvokų veiksniai varžė monarchinį absoliutizmą ir, 
sociališkai ji sudrausdami, . sulaikydavo ji nuo sociališkai-funkcioninio 
išsigimimo į grynąią despotiją, paverčiančią valstybę kažkokia privatine 
asmenine valdovo įmone. Politinės ideologijos veiksnių tarpe šia sulai- 
kančia kryptimi veikė dar Karūnos sąvoka ar institucija, kuri monarchini 
galios šaltinį perkeldavo iš individualinio karaliaus asmens į sui generis 
tęstinį beasmeninį karalių — i abstraktinę štandartinę karaliaus formulę, 
reprezentuojamą visos eilės karalių. 

Konkretus individas karalius ne pais esas ponas (suverenas), iis 
esąs karališkojo štandartinio poniškumo (valstybės valdžios formulės — 
karūnos) tiktai laikinasis reiškėjas. Apie reprezentacini karalių — apie 
karüna — aš dar kitoje vietoje kalbésiu. 


Ryškiausias ir tikras sociališkai-politinio absoliutinės monarchijos 
Prancūzijoje aprėžimo veiksnys — tai buvo tvirta biurokratija, suside- 
danti iš valdininkijos ir ypač aukštosios teisėjų magistratūros, kuri įsi- 
skverbė į karaliaus valdymo sistemą ir sudarydama paveldėtinį sui gene- 
ris luomą, solidarų ir tvirtai išlaikanti valdymo tradicijas ir rutiną bei 
principus, taip pat savo vaidmeni ir prestižą, tikrai aprėždavo karaliaus 
galią. Prancūzų monarchija tapo t. vad. administracine monarchija. Iš 
karaliaus tarnų armijos ši aukštoji magistraiūra politine karaliaus val- 
džios bendrininke; su jos pretenzijomis kištis į karaliaus valdžią karaliai 
kovojo, dažnai jos narių ryškiausius išsišokimus griežtai sudrausdavo, bet 
jos nugalėti nepaiėgė, nes patys buvo ios prityrimo, jos rutinos reikalingi 
ir nusikratyti jos bendradarbiavimu nedrįso. Kovojo su individualiniais 
reiškiniais, bet pačios sistemos nepalietė. Ypač parlamentų registracinė 
(istatymu registravimo) kompetencija, apie kurią jau buvau kalbėjęs, ir 
ių reglamentinė galia tapo stipriu politiniu veiksniu, aprėžiančiu kara- 
liaus absoliutizmą. 


Ši magistratūros biurokratija — tai buvo socialinis sluoksnis, kuris 
skyrė ir tarpininkavo tarp karaliaus ir visuomenės. Karaliaus valdžia 
turėjo veikti ne betarpiškai, bet per ji, o jisai karališkąjį imperiumą neu- 
tralizavo ir nudažydavo savo palinkimais ir nusistatymu. Tai buvo taip 
sakant socialinė karališkos valdžios atmosfera, kuri panašiai neutralizavo 
Karaliaus galios veikimą, kaip kad žemės atmosierą neutralizuoja smarkų 
saulės spindulių veikimą. Šis socialinis sluoksnis, nesudarąs tikra pras- 
me socialinės klasės, vis dėlio turėjo kontakto su buržuazija ir buvo ios 
veikiamas. (plg. mano „Administracinis Teismas“, Lietuvos Universiteto 
Teisių Fakulteto darbų IV tomo 2-sios knygos, Kaunas, 1928 m., 40—43 
ir 142—144 pusl.; žiūr. Georges Sorel — „Les Illusions du progrès“, 
Paris, Marcel Rivière, IV édition, 1921 m., 65—92 pusl., taip pat Cou r- 
not — „Considčrations sur la marche des idées et des événements dans 
lcs temps modernes“, Hippolite Taine — „Ancien Régime“, Ha- 
notaux — „Histoire du Cardinal de Richelieu“). 


Sia administracinę biurokratiją, giminingą jaunajai buržuazijai, ka- 
raliai iš dalies patys įkūrė, kovodami su feudalizmu ir šioje kovoje ja pa- 
siremdami, bet iąja nusikratyti vėliau nepajėgė; pasinaudodama tuo, kad 
karaliaus galia buvo jos patarnavimų reikalinga, ji įsitvirtino, įsiskverbė 
i pačią karaliaus galią, per legistus ir pati Bodin'ą įpynė atitinkamas savo 
padėties ir funkcijos sąvokas i tradicines monarchinės doktrinos tezes, 
politiškai įsigalėjo ir taip sakant socializavo anos gadynės absoliutinę mo- 
narchiją, sulaikydama jos evoliucionavimą i despotiją. 


Rómeris. Konsiituc. institucijos. I t. 

25. Socialiniai veiksniai pačioje monarchinéje doktrinoje, 


Socialinės Vakarų Europos absoliutinės monarchijos pobūdis, pa- 
veiktas Bažnyčios mokslo ir išlaikomas tų socialinių iėgų, kurios šiai mo- 
narchijai čia suteikė t. vad. „administracinės monarchijos“ formą, remia- 
mas ir tam tikrų tradicinės (bent ankstyvios iki paties Bodin'o) legistų 
doktrinos sąvokų, žymiai skyrėsi nuo tų despotinių absoliutinės monar- 
chijos formų, kurios vietomis ėmė reikštis kai kuriuose epizodiškuose vi- 
duramžių monarchiniuose kūriniuose, paveiktuose Rytų ir Bizantijos vals- 
tybinės įtakos, kaip kad pav. Sicilijoje imperatoriaus Fridricho II metu 
(žiūr. Georg Jellinek — op. cit, 233 pusl.). 

Monarchinè doktrina, kilusi iš legistu ir keičianti Bažnyčios dok- 
trinos tezes, buvo pasireiškusi ne tiktai Prancūzijoje. Tiek Prancūzijoje 
(Bodin ir io mokykla), tiek Ispanijoje, tiek Italijoje (Machiavelli) 
— pasireiškė ta pati valdžios konstrukcijos mintis, skiriama karališkajai 
galiai sustiprinti, kaip priemonei pašalinti feudini viešosios galios išpar- 
celiavimą, sudrausminti socialinį bendravimą, žodžiu — nugalėti socia- 
line anarchiją ir jos vietoje įsteigti vieningą, imperiumu ir isakytine teise 
tvarkomą, valstybę. 

Šis konstrukcijos darbas, perkeliąs ir koncentruojąs galios šaltinį 
į karaliaus asmenį ir jo valią, iš karto, kaip iau esame nurode, jo Zymiau- 
siųjų veikėjų minty sąmoningų antisocialinių palinkimų neturéjo. Ne tik- 
tai Bodin, bet ir Machiavelli (plg. mano studiją apie Machiavelli mano 
rašinio „Valstybė“ I tomo 195—208 pusl.) buvo inspiruojamas sociališkai- 
teologiniu valstybės supratimu ir monarchinį valstybės valdžios principą 
laikė geriausia ir tikslia priemone socialiniams tikslams pasiekti. 

Pajautimas, kad valstybės, net ir monarchinéje jos formoje, o gal 
kaip tik šioje „tiksliausioje“ ios konstrukcijoje, šaknys glūdi visuomenėje 
ir kad pačiame socialiniame bendravime glūdi teleologinis (tikslingas) 
valstybės pobūdis, kuriam išreikšti ir įgyvendinti tobuliausią instrumentą 
sudaro absoliutinio valdovo galia, vadovavo tiek Machiavelli, tiek Bo-- 
din'o konstrukcijai. 

Tačiau faktai ir tezės turi savo logiką. 

Kaip sako Jellinek (op. cit, 332 pusl.), „naujoji teorija — ir ta- 
tai ypatingai griežtai pasireiškė XVII amžiuje — iuo toliau, juo labiau 
sulieja valstybę su valdovo asmenimi, o tautą laiko tiktai valdovo veiki- 
mo obiektu“. Visuomeniniai valstybės pagrindai, jos socialinis pobūdis 
monarchinėje doktrinoje vysta, doktrina pakrypsta i despotišką (ponišką) 
valdžios konstrukciją. 


26. „Monarchomachų“ įudėjimas. 


Vis dėlto ir tuo laiku, kada monarchinė legistu doktrina buvo kon- 
struojama, kada teorijoje valdžios šaltiniai buvo perkeliami į valdovo va- 
lia; — moksle dar buvo gyva ir veikli doktrina, kuri ne tiktai pripažino 
(tat ir Bodin'o doktrinoje dar jaučiama), bet ir mėgino racionalizuoti val- 
stybés ir jos valdžios visuomeninę kilmę ir tiesioginį pareinamumą nuo: 

socialinio bendravimo. Tai buvo taip vadinamas „monarchomachų“ ju- 
dėjimas, kuris Prancūzų moksle ėmė žydėti kaip tik XVI amžiuje, vadi- 
nasi kaip tik tuo metu, kada ėmė kristalizuotis Bodin'o doktrina. 

Šio judėjimo tezės, keliančios tautos suvereniteto sąvoką, vadinasi 
— principą, jog viešosios galios šaknys glūdi pačiame liaudiškame socia- 
linio bendravimo elemente, pačioje socialinio bendravimo masėje, nebuvo 
tuo laiku visiškai naujos. Jos ryškiai buvo pasireiškusios jau Marselio 
iš Paduvos moksle. Jos buvo skleidžiamos per visą XIV ir XV amžius. 
Bet XVI amžiuje jos ypatingai pražydėjo „monarchomachų“ srovėje, at- 
gaivintos Reformacijos iškeltų sąvokų (plg. Georg Jellinek — op. 
cit. 332—333 p, ir Esmein — „Cours élémentaire d'Histoire du Droit 
Français“, 339 pusl.). 

Ir šiose „monarchomachų“ skleidZiamose doktrinose yra neabejo- 
tina tiek oficialaus Bažnyčios mokslo, tiek dar labiau grynos evangeliš- 
kos krikščionijos idėjų įtaka, inspiravusi judėjimą. 

Esmein konstatuoja (op. cit, 339—340 pusl. 3, kad „šios mo- 
kyklos rašytojai, kurie dažnai vadinami monarchomachais, visi yra tiky- 
binės aistros valdomi. Tai yra arba protestantai, kuriems daugiausia rūpi 
tikybinės laisvės laimėjimas, arba aršiausieji katalikai, kurie palaiko Ligą 
(opozicinį judėjimą; M. R.) ir kovoja prieš karalių Henriką III arba Hen- 
riką IV. Tačiau vieni ir kiti — protestantai ir katalikai — susitinka svar- 
biausiose politinės doktrinos tezėse. Bet prieš šią liberalinę mokyklą iš- 
kilo mokykla priešinga, skleidžianti dieviškos teisės monarchijos prin- 
cipus. 2 

Jos žymiausias atstovas yra Jonas Bodin, kuris 1576 m. paskelbė 
savo Šešias knygas apie Republiką. Šis galingas protas, kurio pažiūros 
kitais atžvilgiais pralenkė modernine mintį, yra pirmas pilnos ir harmo- 
ningos suvereniteto teorijos steigėjas“. 

Bodin'o doktrina nuslopino monarchomachų mokslą, bet, pati evo- 
liucionuodama, Bodin'o epigonų konstrukcijose nukrypo į sąvokas, ruo- 
šiančias asocialinę despotija. Tų sąvokų žydėjimo laikas — tai buvo 
XVII amžius. Tačiau prieš jas tada ėmė kilti naujoji reakcija, ruošiama 
igimtosios teisės ir igimtuju subjektyviniu teisių mokyklos, kurios poli- 
tiniai padariniai vėliau turėjo sugriauti absoliutinę monarchiją. 


27. Prancūzija ir Anglija suvereniteto problemos atžvilgiu. 


Suvereniteto sąvokos tėvynė — Prancūzija, kurioje kaip 
tik buvo ryškiausias valdovų laimėjimas ir įsigalėjo griež- 
čiausia absoliutinė monarchija. Iš Prancūzijos kartu su ab- 
soliutine monarchija ši sąvoka ėmė skleistis kitur, ypatingai 
Europos kontinente. 

Tačiau Anglijoje, kur moderninė valstybė kitaip įsisteigė 
ir jos evoliucija ėjo kitokiais- keliais, kur iš viso konstitucinė 

p 

jos santvarka neperéjo per absoliutinę monarchiją, nežinojo 
kontinentinės monarchizmo su demokratija kovos ir susikri- 
stalizavo savotiškais konstituciniais režimais, — ten ir Suve- 
reniteto sąvoka, kada ji ten įžengė, gavo savotišką konstruk- 
ciją. Ten suverenitetas netapo pavestas nė valdovui nė tautai, 
bet kaip tam tikroji valdžios žymė — jos suverenumas, jis su- 
tapo su parlamento sąvoka. Ten suvereninis tapo Anglijos 
Parlamentas, kaip Karūnos, Lordų ir Žemių (miestų ir pa- 
vietų) kompromisas.  Suvereniteto subiektyvinės teisės kon- 
strukcija Anglijai liko svetima, o suverenumas sutapo kaip tik 
su šiuo trijų Parlamentą sudarančių socialinių veiksnių kom- 
promisu. Tačiau apie tai mes žemiau pakalbėsime skyrium ir 
tiksliau, kada dėstysime įdomią konstitucinę Anglų evoliuciją. 


28. IĮgimtųjų teisių sąvoka, kaip reakcijos prieš monarchini suvereniteta 
veiksnys. 


Mes konstatavome, kad Suverenitetą (ir drauge pačią su 
juo susijusią moderninę valstybę) iškovojo vietos valdovai, 
tarp kitko šį suverenitetą laimėję prieš nepriklausomas „įgim- 
tas“ įvairių socialinių veiksnių subjektyvines teises  (feudi- 
nes, visuomenės grupių ir korporacijų, valdinių teises), kurios 
jiems pavyko paraližuoti, suardyti arba savo galiai subordi- 
nuoti. Tačiau kiek vėliau kaip tik iš tokių teisių sąvokos turė- 

„jo kilti ir kilo reakcija prieš monarchinį suverenitetą. Tiesa 

— šios teisės buvo nugalėtos ir jau absoliutinės monarchijos . 
teorijoje vietos joms nebuvo, tačiau iš žmonių sąmonės jos ne- 
galėjo būti be pėdsakų pašalintos; ios ten užsiliko. Netrukus 
išdygo toji igimtuju savarankiškų ir esminių, ne iš valdovo 
gautų ir nuo jo galios nepareinančių žmogaus (tiktai šį sykį 
jau tiktai Žmogaus, kaip tokio, individo, o ne socialinių veiks- 
nių ar korporacijų) subjektyvinių teisių sąvoka, kuri ėmė gin- 
čyti valdovų kovos laimėjimus ir savintis suverenitetą. 


29. Įgimtųjų žmogaus teisių sunaudojimas absoliutinės monarchijos 
konstrukcijai: Hobbes'o teorija, 


Tačiau pabrėžtina, kad vis dėlto ir iš tos esminių Zmo- 
` gaus teisių sąvokos, kuria tapo pagrįstas didysis demokrati- 
nis judėjimas, nuo XVIII iki XX amžiaus nugalėjęs monarchinį 

suverenitetą, buvo atsiradę mėginimai pagrįsti tąja sąvoka kaip 
tik ir monarchinį suverenitetą bei griežčiausią absoliutinę mo- 
narchiją, griežtesnę negu toji, kurią nustatė Bažnyčios moks- 
las ar legistai. 


Šiuo atžvilgiu labai įdomus ir charakteringas buvo Anglų 
filosofo Hobbes'o mokslas. Hobbes'o mokslu — individai su- 
verenai, gamtos apdovanoti (nedalyvaujant jokiai socialinei 
sankcijai) suverenine subjektyvine teise veikti savo valia, kaip 
jiems patinka, tam tikra pasidavimo sutartimi esą įkūrę val- 
dovą, jam šia sutartimi perleidę šių teisių vykdymą, kitaip sa- 
kant — į io rankas ir į jo valią sudéje visą savo suvereninį vei- 
kimą. Tokiu būdu įgimtųjų suverenų sutartimi tapusi įsteigta 
valdovo galia arba valdžios imperium'as, griežtas ir absoliuti- 
nis, nes praryjąs visą gamtinio žmonių suverenumo tūrį. Tau- 
tai, Zmoniu-valdiniu visumai, likęs tiktai suvereniteto nudum 
jus („plikoji“ teisė be tūrio), sudarąs veiklios deleguotos, bet 
absoliutinės, karaliaus galios titula. Kadangi čia pasidavimo 
sutartimi visas igimtasis Žmonių suverenumas yra perkelia- 
mas į valdovą, tai šios įkurtosios „demokratinės“ monarchi- 
jos absoliutizmas yra griežtesnis, negu bet kuris legistų kon- 
strukcijos absoliutizmas; jis neturi ribų, nes jis apima visą, 
ką šiaip savo valia ir nusistatymu Žmogus spręsti gali ir ką 
dabar, einant šia teorija, už ji spręsti gali valdovas, tad prin- 
cipiškai apima net psichinę jausmu ir įsitikinimų sritį. 


Hobbes'o valstybė — tai esąs baisus ,Leviatanas", kaž- 
koks žiaurusis sui generis apokalipsinis gyvis, praryjąs visas 
laisves ir savo tarnybai pavergiąs visus žmones (apie Hob- 
bes'o valstybinę konstrukciją Z. mano „Administracinis Teis- 
mas“, 150—151 pusl). Tačiau nepaisant to monarchijos ab- 
soliutizmo griežtumo Hobbes'o konstrukcijoje — joie glūdėjo 
ir gilus revoliucinis principas, nes tas deleguotas monarchi- 
nis suverenitetas savo liaudišku titulu vis dėlto buvo išvesti- 
nis iš liaudies, iš valdinių. © Teisiniu suvereniteto subjektu, kad 
ir netekusiu veiklumo įsteigus valdovo valdžią, vis dėlto čia 
buvo patys valdiniai, pati valdomoji žmonių masė. Ir todėlei 
ši doktrininė konstrukcija pačių valdovų ir tradicinės abso- 
liutinės monarchijos šalininkų simpatijų neįgijo. Šiaip ar taip 
valdovams labiau priimtinas buvo Dievo Valios ar malonės ti- 
tulas, kuris jų valdžią jungė tiesiog su Dievu arba net per Baž- 

nyčią, negu titulas iš valdinių, formališkai jiems visą galią su- 
teikias. Valdiniu malonė, kaip jų valdžios pamatas, jiems at- 
rodė žeminanti jų galios autoritetą, nustatanti ju kilminį pa- 
reinamumą nuo tų, kurie yra jų dispozicijoje. Valdovai tei- 
singai nujautė, kad Dievo malonės titulas suteikias jų galiai 
didesnio tvirtumo ir pagarbos valdinių sąmonėje, nes Dievo 
Valios padarinių tikintieji žmonės paliesti nedrįsta; įeigu gi val- 
dovas pasirems valdinių pasidavimo sutartimi ir savo valdžią 
pagris įgimtuoju valdinių suverenumu, tai valdinių sąmonėje 
gali kilti pavojinga mintis, jog tikrais valdžios šeimininkais 
esą jie patys ir kad tai, ką jie yra įsteigę, jie patys galį ir nu- 
traukti. 

Tad Hobbes'o konstrukcija absoliutinėie monarchijoje ne- 
isigyveno. Vėliau atsiradusi demokratinė monarchija, kuri 
karaliaus galią pagrindžia tautos suverenitetu ir karalių laiko 
konstituciniu suvereninės tautos organu, yra kilusi ne iš Hob- 
bes'o konstrukcijos, bet iš demokratinio judéjimo konstituci- 
nių sąvokų, kurias mes dar turėsime pažinti.  Hobbes'o kon- 
strukcijos žymes mes gal galėtume rasti cezaristinėje imperi- 
joje, kurios teoriją aš pasistengsiu išdėstyti kitame mano šio 
rašinių ciklo veikale. 


30. Dvi ypatingos teorinės absoliutinės monarchijos konstrukcijos 
— patrimonialinė ir patriarchalinė. 

Kadangi mes esame priėję absoliutinę monarchiją ir sąry- 
šy su suvereniteto teorija žiūrime įvairias šios monarchijos 
koncepcijas, tai šioje vietoje paliesime dar dvi skirtingas jo- 
sios teorines konstrukcijas, kurios mūsų laikais jau neturi re- 
alios mokslinės vertės. Aš jas paliesiu tiktai istorinės doku- 
mentacijos titulu, nes šiandien jos gali būti laikomos tiktai ar- 
chyviniu, bet ne sociališkai-funkcioniniu mokslo turtu. 

Šios dvi teorijos, kuriomis kartais buvo mėginama pa- 
grįsti valstybės valdžia — kaip tik absoliutiškai-monarchinėje 
jos konstrukcijoje, tai yra: a) patrimoninė teorija ir b) patriar- 
chinė teorija. 

31. Patrimoninė teorija. 


Patrimoninė teorija yra artima feudinei viešosios ga- 
lios koncepcijai, inkorporuojančiai šią galią i žemės valdymą. 
Atsižvelgdama į teritorinį valstybinio junginio pobūdį ir ne- 

ivertindama jo socialiskai-funkcioninés esmės — ši teorija 
valstybės pagrindan deda privatinį dominii — žemės valdymo 
— veiksnį ir valstybę išveda iš Žemės nuosavybės, o valstybės 
valdžią, kurią identifikuoja su valdovu, — iš savininko galios. 
Valdovas išaugąs iš žemės savininko. Pasisavinęs žemę — 
savininkas — savaime esąs toje „Savo“ žemėje šeimininkas, 
dominus. Tai esąs valdovo galios pagrindas ir titulas. Jojo 
galiai turį pasiduoti visi apsigyvenę jo žemėje, nes tiktai jam 
leidžiant jie tegalėję apsigyventi, kaip kad nuomininkai ir įna- 
miai svetimajame ūky ar svetimuose namuose. Valstybė, kaip 
teritorinio dominium'o reiškinys įeinanti į valdovo patrimo- 
nium — į jo privatinių turtų kompleksą, apimantį ir valstybės 
valdžią. Valdovas galįs valstybę arba jos dalį perleisti, pa- 
dovanoti, suskirstyti tarp įpėdinių, užrašyti testamentu. Visa 
tai glūdi jojo teisėje. 

Naujesniais laikais šią teoriją buvo atgaivinęs Haller — 
XIX amžiaus pirmoje pusėje, monarchinės prieš demokratiją 
reakcijos metu. Hallerio mokslų — pati tauta esanti valdovo 
kūrinys (io įsileisti Zmonés) ir tuo pačiu ji jokių savo teisių 
turėti negalinti, nes ji priklausanti šeimininko-valdovo malonės. 
Čia šioje teorijoje nuosavybė virsta kažin kokia mistine jėga, 
galinčia valdyti pasaulį ir socialinį bendravimą; ne ji yra so- 
cialinio bendravimo padarinys, kaip tam tikra jo teisinė insti- 
tucija, bet atvirkščiai — socialinis bendravimas jai esąs su- 
bordinuotas ir nuo jos pareinąs, joje randas savo titulą. Aiš- 
ku, kad tai nesąmonė, kuri prieštarauja socialinei teisės es- 
mei ir kurią mokslan tegali kolportuoti tiktai tie, kurie iš viso 
jokio socialinės tikrenybės supratimo neturi. Tai yra igno- 
rantų $mugelio teorija. Be to ir istoriškai tai netiesa; nors 
tiek valstybė, tiek privatinė žemės nuosavybė gimsta sėslių 
žmonių tarpe, bet toji viešoji teritorinė galia, iš kurios vėliau 
išsirutuliuoja ir išauga valstybės valdžia, atsiranda anksčiau, 
negu žemės nuosavybė. Nuosavybės režimai, kaip visos teisi- 
nės socialinio bendravimo institucijos, keičiasi, valstybė gi, 
kaip tam tikras charakteringas socialinis junginys, trunka įvai- 
riuose nuosavybės režimuose. Pagaliau ši teorija, kimbanti 
prie monarchinės valstybės valdžios konstrukcijos absoliutinė- 
ie monarchijoje, yra visiškai bejėgė ką nors pasakyti, kai šios 
valdžios konstrukcija pakeičiama demokratine ar sociokratine 

kryptimi. Genetiškai valstybė, kaip teritorinis arba nacional- 
leritorinys junginys, gali būti, kad ir su tam tikrais rimtais 
rezervais, išvesta iš vietos bendruomenės arba genties, bet 
tiktai jokiu būdu ne iš privatinės žemės nuosavybės ir savi- 
ninko galios. Patrimoninė valstybės valdžios teorija — tai 
ieudinio viešosios galios, kaip socialinio reiškinio, išsigimimo 
vaisius. 


32. Feudinė patrimoninė koncepcijos kilmė, 


Nors Vakarų Europos absoliutinė monarchija, įkurta vietos val- 
dovų laimėjimais ir sukonstruota legistų doktrinos sąvokomis, nugalėjo 
teisiškai-politinę feudinę santvarką, vis dėlto kai kurie šios sanivarkos 
elementai, kai kurios jos tezės ir palinkimai paveikė ir šią monarchiją 
ir joje isigyveno. Tatai kaip tik pasireiškė patrimoninės koncepcijos 
elementų iterpimu į monarchinę valstybės koncepciją.  Feudalizmui, kaip 
žinoma, buvo charakteringa kaip tik viešosios galios jungimas su žemės 
valdymu; senąią klasikinę romėnų juris civili nuosavybę jisai žemės val- 
dymo atžvilgiu pakeitė ypatingu civilinės ir viešosios teisės kombinatu, 
kuriame atskiras daiktinis dominium buvo sujungiamas su išparceliuotu 
imperiumu. Valdovai, surinkę išparceliuotą imperiumą ir sukoncentrave 
ji savo galioje, aiškiai io neišskyrė, o gal ir nenorėjo griežtai išskirti iš 
su juo sukombinuoto dominiumo, kurio pėdsakai tokiu būdu pasiliko ir 
absoliutinės monarchijos valdžioje. Šio dominium'o recepcija iš feudaliz- 
mo palengvinta ir tuo, kad, kaip buvome sakę, vienas ryškiausių metodų, 
kuriais Prancūzų karaliai kovojo prieš feudalizmą, buvo kaip tik stambių 
ieudiniu seniorijų aneksavimas ir pavertimas karališkais domenais. Va- 
dinasi — valstybės valdžios monarchinis centralizavimas vyko ne tiktai 
ir ne tiek viešosios galios (imperiumo) išiungimu iš dominiumo, kiek 
per dominium'o titulų kumuliavima. 


33. . Patrimoninio aspekto pastovumas absoliutinéje monarchijoje. 


Ir per visą absoliutinės monarchijos žydėjimo laiką — per XVII ir 
XVIII amžius iki pačios Didžiosios Prancūzų Revoliucijos — absoliutinė 
monarchija išlaikė tam tikrą patrimoninį aspektą. Kaip sako Redslob 
(„Histoire des Grands Principes du Droit des Gens“, Paris, Rousseau et 
C-ie, 1923 m., 254 pusl.) „Tarp 1648 ir 1789 m. tautų ijungimas į patri- 
monium'a (l'assimilation des peuples à des patrimoines“) sudaro tvirtai 
isiSaknijusia koncepciją. 

1698 ir 1700 m. sutariyse Prancüzija, Anglija ir Olandija dalina 
Ispanijos karaliaus Karolio II palikimą. Savo ruožtu tasai valdovas ke- 
liais testamentais disponuoja savo monarchiją. Tai yra tolygu valstybės 
laikymui nekilnojamuoju turtu. Toji pati koncepcija reiškiasi ir tada, 

kai Liudvikas XIV, norėdamas įrodyti ir užtikrinti Prancūzijos karalie- 
nés Marijos-Terezijos paveldėjimo teisę i ispaniškus Niderlandus,  re- 
miasi civilinės teisės nuostaiu, veikiančiu Brabante (būtent kai kuriais 
Brabanto ir Lineburgo civilinės teisės įpročiais — mirusiojo patrimoni- 
niai turtai, jei miręs buvo antrą sykį vedęs, tekdavo jo vaikams, gimu- 
siems iš pirmųjų vedybų; vesdamas antrą sykį, tėvas netenka savo íuriu 
nuosavybés ir išlaiko tiktai jų uzuiruktą iki gyvos galvos; Liudviko XIV 
žmona, karalienė Marija-Terezija,.kaip tik ir buvo vienintelė karaliaus 
Filipo IV, ispaniškų Niderlandų valdovo, duktė iš pirmųjų jo vedybų, ka- 
ralius gi Karolis II buvo jojo sūnus iš antrųjų vedybų). Šių pavyzdžių 
būtų galima nurodyti ir daugiau. Užtenka pažiūrėti į anos gadynės tarp- 
tautines sutartis. Teritorijų perleidimai sudaro jų svarbiausiaji turini. 
Gaunama įspūdis, kad laikoma rankose Europos hypotekos knygos. Laiko 
dvasia reiškiasi ir smurte, 1773 m. pritaikintame Lenkų Seimui. Grasin- 
damos durtuvais valstybės, pasidalinusios Lenkų žemes, priverčia Lenki- 
ios Seimą pareikšti sutikimą nelaimingo krašto suskaldymui. Tikru na- 
cionalinės teisės laimėjimu buvo tiktai kiek vėlesnis įvykis — Anglų ko- 
lonijų Šiaurės Amerikoje išsivadavimas. Tačiau ši manifestacija priklau- 
so jau kitai gadynei. Šis įvykis — tai jau pradžia laisvės judėjimui, kuris 
pasireiškia Europoje XVIII amžiaus pabaigoje“. 


34. Patrimoninis principas Hallerio doktrinoje. 


Patrimoninę teoriją Hallerio doktrinoje šitaip i$désto prot. 
Magaziner („Lekciji po gosudarstvennamu pravu“, Petrograd, 1919 m., 
27 pusl.): 

„Užbaigtą ir tiksliausią išraišką patrimoninė teorija gavo K.-Liudv. 
von-Hallerio (1768—1854 m.) doktrinoje. Būdama nukreipta prieš įgim- 
tosios teisės mokyklą ir prieš tautos suvereniteto teoriją, kaip prieš prin- 
cipus, neturinčius istorinio pagrindo, Hallerio doktrina nustato, kad esą 
Europos valstybės esančios įkurtos ne visuomenės sutartimis, bet faktinės 
nuosavybės jėgos. Esą nuo seniausių laikų žmonės skirstąsi į ponus ir, 
vergus, į galingus savininkus ir bejėgius vargšus, neturinčius turtų. Savi- 
ninkai valdę žemes, o valdovais buvę tiktai turtingi ir stiprūs žemės val- 
dytojai. Tokiu būdu valstybė esanti kilusi iš žemės valdymo fakto, nes 
bet kuri teritorija seniau buvusi valdovų, bažnyčios ar korporacijų nuosa- 
vybe. Esą valdovai ponauja savo teritorijoje savo amžinosios nuosavybės 
teisės titulu; valstybės valdymas esas juju „Privatsache“ — ių privatinis 
rėikalas, o pati valstybė — juju asmeninis dvaras (patrimonium). 

Tauta — tai esanti paprasta nuomininkų masė savininko valdovo 
žemėse; valdovo valdininkai, vadinasi — asmenys, vedą privatinį valdovo 
ūkį (imonę), vadinamą valstybe, — ieiną i tokius pat santykius su gyven- 
tojais, kaip kad savininko ükvedis ar igaliotinis su nuomininkais; esą 
taip pat kariuomenė esanti skiriama tiktai valdovo ir jo artimųjų apsau- 
gai. Tokiu būdu istorinis ir logiškas valstybės pradas ir tikslas — tai 


€sas valdovas, kurio valdžia esanti absoliutiškai nepriklausoma ir nesanti 
jam tautos deleguota ar pavesta; atvirkščiai — kaip tik jisai pats, val- 
dovas, suteikęs gyvybės ir surinkęs savo valstybės tautą, pavedes jai vietą 
savo teritorijoje. 

Ši teorija, kuriai karštai pritarė Prūsų karaliai Fridrichas-Vilhelmas 
III ir Fridrichas-Vilhelmas IV, konstruavo valstybę, kaip privatinę nuo- 
savybę, kaip valdovo dvarą, o piliečius laikė neturinčiais jokiu teisių val- 
diniais ir priklausomais nuomininkais". 

Šioje Hallerio konstrukcijoje, iš esmės klaidingoje ir atmestiuoje, 
dirbtinėje ir reiškiančioje antisocialinius absoliutinės monarchijos palin- 
kimus, tuo pačiu atitinkančioje jau išsigimstančią šios valdžios formos 
evoliucijos stadija, vis dėlto yra tam tikras „signum temporis“, kuris reiš- 
kia reakciją prieš individualizmą, mechanizuojantį žmogų, kaip šabloną - 
atomą; valstybė dedukuojama ne iš individų atomų, ne iš mechaniškų juju 
dulkių, bet iš tam tikromis socialinėmis institucijomis susiorganizavusios 
visuomenės (socialinio bendravimo), — iš nelygybės, įsikūrusios tam tikru 
istoriniu socialinės evoliucijos procesu, ir kaip šios nelygybės padarinys 
bei forma. Šiuo atžvilgiu nebūtų paradoksiška pastebėti, kad yra tam tik- 
ras giminingumas tarp šios doktrinos ir valstybės esmės interpretacijos 
socialistinèje istorinio materializmo doktrinoje. Pastaroji doktrina taip 
pat yra linkusi aiškinti valstybės esmę socialinės nelygybės padariniais, 
būtent ji žiūri į valstybę ir jos valdžią, kaip į nelygaus turtų suskirstymo, 
nuosavybės ir klasinio viešpatavimo vaisių ir drauge kaip tam tikrą prie- 
mone, į tam tikrąjį aparatą ši viešpatavimą apdrausti ir jo materialines 
premisas išlaikyti. Tiktai Halleris valstybę ir monarchinę valdžią tuo 
mėgina sutvirtinti, kai tuo tarpu socialistai tuo ja griauna, kaip sociališ- 
kai kenksmingą ir naikintiną, ir be to socialistai tatai riša ne su viena 
monarchine valdžios forma, bet su visomis jos formomis. Žinoma — ne- 
tenka šių tarp Hallerio ir socialistų mokslo analogijų plėsti, nes kitais 
atžvilgiais ir ypač išvadomis jie griežtai skiriasi ir nieko tarp savęs 
bendro neturi, bet tam tikra prasme yra dviejų žvilgsnių sutapimas. 


35. Patrimoninis dominii principas prof. Jaščenkos valstybės valdžios 
teorijoje. 


Įdomu, kad patrimoninės teorijos sui generis variantas ir iki šiol 
reiškiasi kai kurių mokslininkų doktrinose. Žinoma — tai nėra gryna 
patrimoninė teorija, be to ji nėra jungiama su monarchija ir subjekty- 
vinėmis valdovo ar karūnos teisėmis, tačiau ji pabrėžia kaip tik daiktiškai- 
teisinį valstybės valdžios konstrukcijos momentą ir į šią konstrukciją bc 
imperium'o įveda ir dominii sąvoką. 

Lietuvių mokslinėje literatūroje šios koncepcijos reiškėjas yra prof. 
Jaščenka, kuris ja mėgina pagrįsti (Vytauto Didžiojo Universiteto 
Teisių Fakulteto leidinys, — „Teisės Mokslų Bibliotekos“ Nr. 8: „Tarp- 
tautinės Teisės Kursas“, I tomas: „Konstitucinė Tarptautinė Teisė“, Kau- 
nas, 1931 m., 163—165 ir 194 pusl.). 


„Teritorinė valstybės aukščiausioji valdžia, — sako prof. Jaš- 
čenka, — t. y. jos santykiai su teritorija, yra dvejopi: 1) tai yra išim- 
tinė teisė disponuoti ir naudotis (dominium) tam tikra žemės rutulio dalimi 
ir 2) tai yra viešpatavimas (imperium) gyvenantiems ioje žmonėms, ne- 
pereinant nuo jų valdinybės... 

Šiandien viešosios teisės moksle yra išplėsta... pažiūra į terito- 
riją, tiktai kaip į valstybinio imperium'o ribą. Si teorija nepripažįsta 
teritorinėje aukščiausioje valdžioje jokio daiktinio-teisinio, ^ dominialinio 
pobūdžio. Ji nori būti laisva nuo bet kurių  ,patrimoniniu^ pažiūrų. 
Tačiau ši teorija neatitinka prigimimo,  glūdinčio iaktiniuose valstybės 
santykiuose su teritorija. 

„Valstybė (t. y. organizuota tauta) ne tiktai viešpatauja Žmonėms, 
gyvenantiems jos teritorijoje, bet turi disponuoti ir pačią teritoriją, ne- 
pareidama nuo gyvenančių joje žmonių. Ji turi dominium eminens visai 
valstybinei teritorijai. Ji nustato žemės mokesti, ji išdirba žemės tvarko- 
masias normas, jai priklauso žemės nusavinamoji teisė dėl valstybės inte- 
resų; ji turi teisę iš naujo dalyti, ir dažnai padalija, žemę; ji gali, jci 
tiktai randa reikalinga, „nacionalizuoti“ žemę. Jai priklauso, kaip betar- 
piškam šeimininkui, viešieii domėnai... (upės, keliai)...; jai priklauso 
kaip privatiniai domėnai, — tos teritorijos ir turto dalys, kurias valstybė 
valdo, kaip privatus asmuo (miškai, kasyklos ir t. i). 

Tarptautinčie valstybės apyvartoje nuolat perleidžiamos,  parduo- 
damos, mainomos, nuomojamos įvairios teritorijos dalys, bet tada turima 
galvoje ne tiek žmonės, kiek ta pati teritorija. Į kai kurias savo terito- 
rijos dalis, pav., į kolonijas, valstybė dažnai žiūri tiktai kaip į daiktinės 
eksploatacijos objektą. Valstybės teritorijos santykiuose su kitomis vals- 
tybinėmis teritorijomis ne kartą nustatomos daiktinės teisės, servitutai. 

Teritoriniame valstybės viešpatavime negalima neigti nuosavybės 
daiktinės teisės elemento... 

Valstybinės teritorijos „imperinio“ pobūdžio teorijos klaidingu- 
mas glūdi tame, kad ii mato valstybinėje aukščiausioje valdžioje tiktai 
vieną jos elementą — santykį su Žmonėmis, ir užmiršta apie antrą jos ele- 
menta — teisę disponuoti savo teritoriją arba jos dalis, kaip daiktus. Im- 
perialinės teorijos šalininkai, Zinoma, teisingai tvirtina, - kad valstybinė 
aukščiausia valdžia yra visų pirmiausia imperium ...; bet tauta... turi 
teisę utendi ir abutendi savo žemėms ir vandens plotams ir... turtams... 
Sitokius... santykius... negalima suprasti kitaip kaip dominium, kaip 
daiktinę teisę disponuoti ja. 

Teritorinio viešpatavimo dominalinis pobūdis neigiamas yra todėl, 
kad nepakankamai atsidėjus yra išnagrinėjamas pačios nuosavybės sąvo- 
kos turinys... Daiktai tiek tefigūruoja teisinėje apyvartoje, kiek jie lie- 
Cia draudžiamus arba leidžiamus žmonių veiksmus... 

Vadinasi, valstybinė aukščiausia valdžia, kaip visetas, turi impe- 
rinio-dominalinio pobūdžio, imperinio — žmonėms ir dominalinio — 
teritorijai. Dėl aiškumo reikia skirti joje: 1) teritorinė aukščiausia 
valdžia — teisė naudotis teritorija... ir 2) personalinė aukščiausia val- 


= dod ==. 


džia — asmeninė valstybės teisės viešpatauti savo piliečiams ir svetim- 
šaliams, esantiems jos teritorijoje... 

„„Mūsų ginama pažiūra visai neturi viduramžio P^ po- 
būdžio, kurį jai dažnai prikiša „imperinės“ teorijos šalininkai. Patri- 
. moniné pažiūra neatskyrė žmonių nuo teritorijos ir Žmonės buvo glebae 

adscripti, glaudžiai su ia susiję; kaip jos priedėlis. Tuo tarpu teritorija 
ir žmonės nėra taip glaudžiai susiję tarp savęs; galima disponuoti terito- 
riją nepareinant nuo gyvenančių joje Žmonių“. 


36. Dominialinių proi, Jaščenkos tėzių kritika. 


Kaip savo laiku (Z. mano „Valstybė“ I tomo 35—53 pusl.), man teko 
remti teritorinis valstybės pobūdis prieš jo neigimą valstybės savokoie, 
taip čia aš turiu pasisakyti prieš prof. Jaščenkos mėginimą valstybei 
prikišti dominialinį pobūdį. Kad valstybė, kaip kad daugelis kitų korpo- 
racinių socialinių junginių gali turėti ir turi daiktinių teisių (jus ad rem) 
ir šia prasme yra dominii subjektas — to aš neneigiu. Bet kad tatai su- 
darytų charakteringą valstybės esmės žymę — tai man atrodo nepagrisiu 
tvirtinimu. 

Nesvarbu ir tatai, kad valstybė, kaip toks socialinis junginys, kuris 
tam tikroje aprėžtoje teritorijoje sukūrė vieSpataujanti viešosios galios 
centra, slégianti ar koordinuojanti visus kitus socialinės galios mazgus 
ir monopolizavusi formaline.savo teisės pergalę, tuo pačiu disponuoja to- 
kias savo dominium'ui įsteigti priemones, kokių kiti socialiniai junginiai 
disponuoti negali. Be abejo valstybinėje teritorijoje tiktai ji viena — 
tiktai valstybė — gali pav. nusavinti turtus, ju tarpe ir žemę, kaip res, 
ko kiti, subordinuoti, socialiniai iunginiai padaryti negali, tegalėdami įsi- 
„gyti turtus tiktai kitomis teisinėmis priemonėmis.  Galėjimas nacionali- 
zuoti žemę (ir netiktai žemę), tvarkyti turtų suskirstymą ir kitą, — tai 
yra kaip tik jos imperium'o žmonėms padarinys, tai yra išvestinės jos 
galios — jos valdžios — reiškinys, o ne kažkokia skirtinga nuo impe- 
rium'o jos sąvokos žymė. 

Konstitucinės teisės atžvilgiu teritorija valstybei yra būtina, kaip 
imperium'o sąlyga ir pamatas be jokio ryšio su turtų nusavinimu arba 
re nusavinimu, kuris gali būti arba gali nebūti. T. vad. dominium eminens, 
t. y. visų kitų (t. vad. privatinių) dominii reiškinių arbitralinis tvarky- 
mas, galis eiti iki jų visų aneksavimo viename pačios valstybės domi- 
nium'e, — tai nėra jokia atskira esminė galia, kuri nepareitų nuo impe- 
rium'o. Tatai kaip tik imperium'e glūdi. 

Valstybinės teritorijos dalies „perleidimas“ arba naujojo žemės plo- 
to į valstybinę teritoriją įjungimas — tai taip pat nėra turto arba daik- 

.tinés teisės perleidimas, bet fizinių savo monopolinės, teritoriškai izoliuo- 
tos, galios ribų pakeitimas. 

Pagaliau čia tenka priminti tai, ką mūsų rašiny „Valstybė“ mes 
esame sakę dėl funkcioninio valstybės ir visų kitų socialinių junginių 

pobūdžio. Šiuo atžvilgiu valstybė ypatingai pasižymi lankstumu, nes maža 
turėdama specifinių savo tikslų ir drauge sudarydama galingą sociališkai- 
funkcionini aparatą — ji gali būti ir būna sunaudojama įvairių kitų so- 
cialinių junginių tikslams siekti. Tarp priemonių įvairiems socialiniams 
tikslams siekti be abejo svarbi gali būti ir žemės paviršiaus valdymo ir 
disponavimo, vadinasi — žemės dominii, priemonė, kuria valstybė savo 
funkcioninci veiklai ir naudojasi tada, kada jos iunkcioninė veikla ap- 
ima tokius socialinius tikslus, kurie yra šios priemonės reikalingi. Kad 
ne visiems socialiniams junginiams ši priemonė yra prieinama ir kad 
ne visi junginiai gali būti pritaikomi tiems socialiniams tikslams, kurie 
šios priemonės yra reikalingi, — tai iš to dar neseka, kad tam tikra 
priemonė, kuria valstybė naudotis paičgia, arba tam tikri socialiniai tiks- 
lai, kuriems valstybė gali būti pritaikinta, — turi būti laikomi valstybės 
esmės ir jos sąvokos elementu: 

Dėl visų šių motyvų dominialinis valstybės - pobūdis, kuris sudaro 
patrimoninés teorijos variantą, man atrodo atmestinas. 


37. Paitriarchinė teorija. 


Antroji — patriarchinė — teorija valstybę išveda iš šei- 
mos ir padermės ar genties. Valstybė esanti praplėsta šeima, 
jos valdžia esanti tėvo galios tąsa. Tad valdovas esąs tautos 
tėvas. Šiuo remiama, žinoma, kaip tik monarchinė valdžia, 
kaip teisėta įgimtoji, pačios socialinės gamtos arba paties Die- 
vo Nustatyta valdžios forma, nes tėvo valdžia savaime yra 
vienasmeniné.  Viduramžy valdovai mėgo remti savo autori- 
tetą Adomo, pirmo Žmogaus ir pirmojo tėvo, titulais: Adomas 
buvęs pirmasis karalius, valdovai esą Adomo teisių įpėdiniai. 

Kaip teisingai pastebi prof. Magaziner (op. cit. 29 
pusl.) — „patriarchinė teorija yra ne tiek mokslo doktrina, 
kiek politinis ginklas absoliutizmo rankose prieš liaudies pasi- 
kėsinimus išplėšti valdžią iš valdovo“. 

Ši teorija, kuri monarchinį absoliutizmą vis dėlto sušvel- 
nina ir daro jį sociališkai - tarnybiniu, nes šeimoje ryškus yra 
socialinis solidarumas ir tėvo valdžia šeimoje yra pagrįsta šiuo 
solidarumu, skiriama šeimos reikalams rūpinti ir tenkinti ir iš 
esmės nėra poniška — šituo atžvilgiu patriarchiné monar- 
chinio principo konstrukcija neturi tų antisocialinių palinki- 
mų, kurias jisai gauna patrimoninėje konstrukcijoje, — ši 
naivi teorija nepajėgia valstybės valdžios problemos išspręsti 
ir iš viso tegali būti taikoma tiktai vienai šios valdžios for- 

mai; apskritai moksle rimtų šaknų ji neturi, nors jos pėdsakai 
galima rasti kai kurių sociologų tezėse, kiek jos valstybę iš- 
veda iš šeimos ar genties. Bet ne tiktai valdovo galios iš tėvo 
valdžios šeimoje, bet ir pačios valstybės iš šeimos ar genties 
išvedimas, kaip bendroji taisyklė ir mokslo tezė, yra nepri- 
imtina ir socialinės tikrenybės neatitinka. 


38. Apšviestasis absoliutizmas, 


Patriarchinės monarchijos gal ne tiek teorijai, kiek jos 
idėjai, jos socialiniam principui — buvo artimas XVIII amžiaus 
t. vad. „apšviestasis absoliutizmas“, kuris valdinius buvo lin- 
kęs laikyti globojamais vaikais, kuriuos valdovas, kaip kad 
tėvas šeimoje, turėjęs mylėti ir rūpintis juju labu, globodamas 
tautą ir vesdamas ja pažangos keliu. 


Ap$viestaji absoliutizmą šitaip trumpai ir tiksliai charakterizuoja 
Poznaniaus profesorius Peretiatkiewicz (dr. Antoni Peretiatkie- 


wicz — „Państwo Współczesne“, Poznan, 1924 m., 11 pusl.): 
„XVIII amžiuje plečiasi teorija apšviestojo absoliutizmo, kuriam 
atstovauja žymūs to laiko valdovai: Rusijoje — Kotrina II, Prūsuose — 


Fridrichas Didysis, Austrijoje — Juozapas II. Ši teorija remiasi ta pre- 
misa, kad pati visuomenė, tauta nesanti tiek išlavinta ir sąmoninga, kad 
pajėgtų suprasti, kas jai yra gera. Todėl apie įvairius socialinius reika- 
lus ir darbus turi spręsti tasai veiksnys, kuris apima platesnius sociali- 
nius horizontus ir kurio orientacija yra platesnė, kuris geriau nusimano 
viešuosius reikalus, vadinasi — valdovas. Ir iš tikrųjų valdovai plačiai 
naudojasi savo galia, tvarkydami visas socialinio gyvenimo sritis pra- 
dedant svarbiais klausimais ir baigiant smulkmeniškais nuostatais. Ryškų 
pavyzdį sudaro Juozapas II, kuris greta svarbių socialinių reformų taip pat 
nustato, kurie vienuolynai yra visuomenei naudingi ir kurie nenaudingi, 
arba nustato, kiek žvakių reikia deginti laidotuvėse, kad žmonės be rei- 
kalo neeikvotų pinigų“. Smulkmeniška spaudos cenzūra, draugijų stei- 
gimo ir susirinkimų draudimas ir pan. — tai tipingos ir mėgiamos ap- 
šviestojo absoliutizmo valdymo priemonės.  Apšviestasis absoliutizmas 
tai liberalizmo antitezé. 


39. Monarchijos klasitikacijos problema. 


Prie progos dar pridésiu kelius ZodZius apie monarchijos 
klasifikacija. Kai kurie klasifikuoja monarchija trimis katego- 
rijomis: a. despotiška monarchija arba despotija (tironija), b. 
absoliutinė monarchija ir c. aprėžtoji monarchija. Aprėžtosios 


arba konstitucinės monarchijos, kuri be abejo sudaro skirtingą 
valdžios formos kategoriją, mes čia neliesime; mes ją žemiau 
užtiksime, kalbėdami apie suvereniteto sąvokos evoliuciją. 


Absoliutinės ir despotiškos monarchijos (arba absoliutinės 
monarchijos ir despotijos) klasifikaciją buvo pabrėžęs Mon- 
tesquieu; ja pabrėžia ir Duguit. Absoliutinė būtų tokia 
monarchija, kurioje valdovas valdo pasiremdamas įstatymais, 
kad ir jo paties leidžiamais, bet tvirtais ir jo paties, tad ir 
visų jo agentų, gerbiamais. Despotiška būtų tokia monarchija, 
kurioje valdovas pats nesiskaito su jokiais įstatymais, kuriuos 
lis laiko imperatyviniais tiktai valdiniams, bet pats tiek be- 
tarpiškai tiek per savo agentus nesilaiko jokios įstatyminės 
vėžės ir valdo reikalui esant arba jam panorėjus palaidais įsa- 
kymais ad hoc, lygiai imperatyviniais ir ad hoc nukonkuruo- 
jančiais įstatymo imperatyvus, (plg. Duguit — „Manuel de 
Droit Constitutionnel“, IV ėdition, Paris, 1923 m., 187—188 
pusl.). 

Si klasifikacija man neatrodo tiksli. Be abejo absoliutiné 
monarchija ne būtinai sutampa su despotija. Tačiau mano su- 
pratimu i$ kitų valdymo formų despotija tektų išskirti ne val- 
dymo metodo kriteriumu (valdymas įstatymais ar valdymas 
palaidais ad hoc įsakymais), bet valdymo subiektyviniu po- 
būdžiu: čia būtų galima pritaikinti Petražyckio tezės apie 
a. poniškos galios valdžia ir b. tarnybinės ar socialinės galios 
valdžią. Pirmojo tipo (poniškosios galios) valdžia ir būtų des- 
potija. Ji yra tada, kai valdantieji naudoja viešąją galią ne- 
atsižvelgdami į socialinius tikslus ir juos paneigdami. Šia 
prasme despotija visuomet numato ir suponuoja socialinės 
valstybės esmės iškreipimą ir jos pavertimą privatine valdan- 
čiųjų įmone. Šis socialinio valstybės išsigimimo reiškinys gali 
reikštis netiktai monarchijoje, nors tam tikru atžvilgiu abso- 
liutinėie monarchijoje jam reikštis dirva gali būti patogesnė. 
Despotijos reiškiniai galima kartais pastebėti ir respublikoje: 
Jos Žymių gali būti net ir demokratiniame daugumos viešpa- 
tavime. 


Įstatyminis ar įsakyminis valdymo metodas skiria ne tiek 
absoliutizmą nuo despotijos, kiek teisinę valstybę nuo poli- 
cinės. Policinė gi valstybė, kurioje administraciniai ad hoc įsa- 
kymai nukonkuruoja ir nugali įstatymus, gali būti tiek monar- 


chijoje, tiek respublikoje, jeigu tiktai įsakymo subordinavimas 
įstatymui neturi teisminių sankcijų. 

Tačiau policinė valstybė, kurioje valdžia veikia palaidais 
įsakymais, nėra tuo pačiu despotija, kaip mes ją aukščiau api- 
būdinome, nes tiek įstatymas tiek įsakymas gali būti panaudo- 
tas tiek poniškosios, tiek sociališkai - tarnybinės galios reiš- 
kimui. 

Žodžiu — absoliutinė ir despotiška monarchija nėra dvi 
klasitikacinés monarchijos kategorijos, nes despotiška gali būti 
netiktai monarchija, o antrą vertus policinė, palaidais valdžios 
įsakymais veikianti, gali būti ne tiktai despotija, bet ir nedes- 
potiška monarchija bei bet kurios kitokios valdžios formos 
valstybė. 

` Pagaliau ir pats Duguit, pareiškęs (sekdamas Montes- 
guieu) monarchijos klasifikaciją šiomis dviem rūšimis (despo- 
tinė monarchija ir absoliutinė monarchija), pastebi, kad abso- 
liutizmo ir despotijos jungimas su monarchija yra pagrįstas 
tiktai tuo, kad šie du valstybės valdžios pobūdžiai dažniausiai 
būdavo susijęs su monarchija; tačiau jis pripažįsta, kad tiek 
monarchinės tiek respublikiškos formos valdžia gali būti ir ab- 
soliutinė ir despotiška ir kad pats demokratinis tautos suvere- 
nitetas gali būti sunaudotas tiek absoliutizmui, tiek despotijai 
įkurtis (Duguit — op. cit, 188 pusl.). 


40. Prademokratinio judėjimo funkcija. 


Kaip esu sakęs — įsigalėjusioje absoliutinėje monarchijoje 
ėmė reikštis sociališkai pavojingos tendencijos paversti valsty- 
bę privatiniu valdovo daiktu, jojo sui generis asmenine įmone, 
jojo subjektyvinés teisės objektu. Prieš šį sociališkai - funk- 
cioninės valstybės esmės iškraipymą turéjo kilti ir iš tikrųjų 
kilo reakcija. Ji buvo skiriama tam, kad būtų išgelbėta socia- 
linė valstybės esmė prieš šias valdovų pastangas. Ši reakcija 
— tai buvo tasai judėjimas, iš kurio gimė moderniné demo- 
kratija. Šį ankstyvu moderninės demokratijos aušros judéjima 
mes čia vadinsime prademokratiniu judėjimu. 


Šis judėjimas, griaudamas monarchinę suvereniteto kon- 
„strukciją, vis dėlto valdovų kūrinio — moderninės valstybės, 
kaip tokios, — griauti nenorėjo; atvirkščiai — jisai stengėsi 

ją išsaugoti tiek prieš antisocialinius monarchinio suvereniteto 
(absoliutinės monarchijos) padarinius, tiek prieš feudalinę ar 
anarchinę reakciją, kuri būtų atgaivinusi viduramžius. Feuda- 
lizmas jau buvo išgyventas ir nugalėtas, iš politinės srities 
jisai jau buvo laimėjusios karališkos galios pašalintas; bet jo 
pėdsakai dar buvo užsilikę žemės valdyme ir poniškoje stam- 
biosios nuosavybės konstrukcijoje agrarinių santykių srity, 
feudiné psichika dar nebuvo visiškai palaužta ir iš jos dar 
galėjo pasireikšti kontrofenzyva. 

Naujasis judėjimas jos netroško ir jei patarnauti nesiryžo. 
Jam rūpėjo valstybė išlaikyti ir paliuosavus ja nuo antisocia- 
linių absoliutinės monarchijos palinkimų, ji socialiniame ben- 
dravime sutvirtinti. 


At. Prademokratinio judėjimo funkcijos elementai: a. sulaikyti tai, kas 
monarchijos tapo perdėta ir b. užbaigti tai, kas monarchijos liko neužbaigta. 


Reakcija prieš absoliutinės monarchijos ydas, iš kurios kilo prade- 
mokratinis judėjimas ir kurios židiniu tapo Prancūzija, ėjo tais keliais, 
kuriuos jai skyrė tos šalintinos ydos. Bendrais bruožais šias ydas Esmein 
schematizuoja šiaip: 

„Tenka konstatuoti, kad ji (karališkosios galios konsolidacija) bu- 
vo drauge ir neuztenkama ir perdėta. Ji buvo neužtenkama todėl, kad 
karališkoji galia kad ir pajėgė feudalizmą subordinuoti ir iam atimti ne- 
priklausomybę bei politini svorį, tačiau io pašalinti nepajėgė. Smulkūs 
feudiniai seniorai ne tiktai pasiliko, bet ir tebevykdė savo naudai, kara- 
teisę ir fiskines teises; feudiniai žemės laikymai („les tenures féodales“) 
liko bendrąja žemės nuosavybės forma.  Feudalizmas, šitaip išsilaikęs, 
buvo vienas didžiausių ir skaudžiausių senojo priešrevoliucinio režimo so- 
cialinių kenkėjų; tai+buvo parazitiškas organizmas, kuris nebeturėjo nau- 
dingos funkcijos, nebetarnavo jokiam visuomenės reikalui, kuris atvirkš- 
čiai — varžė ir trukdė normalinį socialinio bendravimo funkcijonavimą 
ir kuris dar reikėjo užlaikyti („alimenter“: maitinti) visuomenės sąskai- 
ton. Bažnyčia, kad ir subordinuota karaliaus galiai, išlaikė dar didžiau- 
sias privilegijas prieš valstybę. Iš kitos pusės karaliai, plėsdami savo 
galią, peržengė bet kurias ribas ir bet kuri saiką; ju galia pasiekė maksi- 
malinį visišką absoliutizmą; galų gale pasirodė, kad valstybė tapo atsta- 
tyta labiau karaliaus, negu tautos (aš pasakyčiau: visuomenės; mano pa- 
staba. M. R.) naudai“. (Esmein — „Cours ėlėmentaire d'Histoire du 
Droit Francais“, 338 pusl.). 

Vadinasi — karališkoji galia, isteigusi ir sucementavusi moderninę 
teritorinę vietos valstybę, padarė ir perdaug ir permaža: perdaug — be- 

sistengdama valstybinį jungini, kuris turėjo būti viešas socialinis, paversti 
privatinės teisės objektu, ir permaža — nelikvidavusi tų socialinių kons- 
trukcijų, kuriomis viduramžį rėmėsi anarchija. Tad pasireiškusi prieš tas 
monarchijos ydas reakcija turčio: iš vienos pusės — sulaikyti tai, kas 
buvo perdėta, ir nuvalius valstybę nuo privatinių monarchinio absoliutiz- 
mo veiksnių — grąžinti valstybei jos viešąjį socialinį pobūdį, ir iš kitos 
pusės — užbaigti tai, kas monarchijos buvo nebaigta, pašalinti paraziti- 
nius socialinius anachronizmus. Pirmam uždaviniu prademokratinis ju- 
dėjimas skyrė suvereniteto koncepcijos reforma ir jos išvadas valstybės 
valdžios | konstrukcijai, antrajam — savo nusistatymą prieš bet kuriuos 
tarpinius socialinius junginius ir grieZtaji individualizmą socialiniame ben- 
dravime bei jo organizacijoje. 


42. Individualizmas ir visuomenės atomizacija prademokratiniame 
judėjime, 


Žinoma — kaip visuomet būna evoliucijoje, pagristoje dialektiniu te- 
zès ir antitezės silogizmu, sintezė pačiame reakcijos procese iš karto 
negimsta; toks procesas, reaguodamas prieš vienus kuriuos konstatuotus 
perdéjimus, pats perdeda kita linkme. Šitaip perdéjo individualizmą ir 
prademokratinis judėjimas, iš kurio ši perdėiimą paveldėjo ir demokra- 
tija.  Nusistatęs prieš feudalizmo liekanas ir prieš feudinius bei kitokius 
iš viduramžių užsilikusius socialinius junginius ir tarpines socialinės kon- 
strukcijas bei jų institucijas, šis judėjimas ėmė neapkęsti, neigti ir naikinti 
bet kuriuos socialinio bendravimo padarinius, skiriančius individą nuo vi- 
sumos, ardydamas ir skaldydamas visuomenę iki paties nedalomojo atomo 
— individo ir teritorinę socialinę žmonių bendruomenę — suverenumu ap- 
dovanojama tautą — paversdamas individų dulkėmis. 


Šia socialinių junginių neapykanta prademokratinis judėjimas apim- 
davo apskritai visas, ypač gi, organizuotas, socialinio bendravimo iormas 
tarp individo ir valstybės (tautos), tad ne tiktai luomus arba bet kuriuos 
feudinius vienetus, bet lygiai taip pat profesines korporacijas, kurios vi- 
duramžį buvo išaugusios į sudėtingą, įdomų ir stiprų organizacijos tinklą. 
Prademokratinis judėjimas, o vėliau demokratija ir jos ryškiausia reiš- 
kéja — Didžioji Prancūzų Rėvoliucija — ir nemėgino profesinę korpo- 
raciją reformuoti; ji ją tiesiog suardė ir panaikino, o iš to smūgio ji pa- 
mažu ėmė kilti ir reformuotoje konstrukcijoje atsigauti tiktai antrojoje 
XIX amžiaus pusėje. Tačiau teisingumas reikalauja pripažinti, kad žymi 
dalis atsakomybės už ši socialinės integracijos ardyma, tarp kito ko ir 
už profesinio korporacinio judėjimo brutališką sunaikinimą tenka abso- 
liutinei monarchijai, kuri, kad ir nepanaikinusi jos formališkai, taip ryškiai 
ją etatizavo ir pavergė, kad ji neteko savo funkcioninio socialinio lanks- 
tumo ir pajėgumo ir virto parazitine institucija greta kitų tokių pat nusi- 
zyvenusiu viduramžių liekanų. 


Laden. 

43. Ginčai dėl korporacijų etatizavimo monarchijoje. 


Charakteringa, kad tuo laiku, kai monarchija profesinę korporaciją 
dar etatizavo, kai korporacija dar nebuvo galutinai pavergta ir turėjo 
savo autonominės socialinės funkcijos pajautimą, „Tretysis luomas“ arba 
kitaip sakant buržuazija, kuri vėliau prademokratini judėjimą pasisavino 
ir tapo demokratijos vykdytoja ir kuri todėl kaip tik iormališkai yra už 
profesiškai-korporacinės santvarkos suardymą atsakinga, dar ją mėgino 
ginti prieš jos etatizavima. 

Žymus profesinių korporacijų istorikas Etienne Martin Saint- 
Léon, nurodydamas, kad kai 1614 m. karaliaus Liudviko XIII subrendimo 
metu Prancūzijoje buvo šaukiamas Luomų Seimas („Etats Généraux — 
luomų atstovybės organas valstybėje), dauguma instrukcijų, kurias „Tre- 
čiojo luomo“ (buržuazijos)  rinkikai surašydavo ir įteikdavo savo atsto- 
vams, reiškė pageidavimus ir reikalavimus, nukreiptus prieš proiesinių kor- 
poracijų etatizavimą. 

„1614 metų Luomų Seimas — konkliuduoja E. M. Saint-Léon 
— pilnai nušvietė koniliktą, kuris pasireiškė tarp karališkosios vy- 
riausybės ir buržuazijos; vyriausybė reikalavo sau vienai teisę leisti įsta- 
tymus, valdyti pramonę ir tvarkyti darbo organizaciją, buržuazija ener- 
gingai kovojo už savo amžinas laisves. Monarchija pageidavo valsty- 
binės (profesinės verslo) korporacijos, kuri taptų vyriausybės įstaiga ir 
įrankiu; buržuazija stovėio už nepriklausomą ir autonominę korporaciją. 
Tačiau dėl klaidų, padarytų tiek vienos, tiek kitos šalies, korporacija Zen- 
gia į praZüti... Stengdamasi suteikti korporacijai oficialinį pobūdį mo- 
narchija nepastebėjo, kad šiuo ji pati prisideda prie šios institucijos tvir- 
kinimo ir jos dekadencijos. Užuot pakėlus korporaciją, pakeičiant libe- 
raline kryptimi jos statutus, monarchija, teikdama privilegijas, pati pir- 
inoji paveikė proiesinio elito įsikūrimą už korporacijos ribų ir tuo būdu 
korporacijos iškreipimą ir susiaurinima iki kažkokios grynos rutinos ben- 
druomenės, kuri smaugė bet kurias iniciatyvas ir nuolat kovojo prieš bet 
kurią pažangą. Be to karališkoji vyriausybė kenkia korporacijos atei- 
čiai, užguldama ja visu perdėtos ir triukšmingos priežiūros svoriu. Ji 
nepasitenkina korporacijos ydų taisymu ir trūkumų šalinimu; ji jai uždeda 
slėgiančią globą“. (Etienne Martin Saint-Léon — „Histoire 
des Corporations de Métiers“, Paris, Félix Alcan, éditeur, IT laida, 1909 m. 
375—376 pusl.). 


44. Suvereniteto teisės ir titulo pakeitimas; tautos teisė, kurios pirmykštis 
titulas ne Dieve, bet gamtoje. 

Mes jau žinome (ž. mano „Valstybės“ I tomo 56—82 pusl. 
ir II tomo 24—34 pusl.), kurias sąvokas buvo iškėlęs įgimtųjų 
teisių mokslas ir toji jo srovė, kuri XVIII amž. sudarė prade- 
mokratinio judėjimo doktriną. 

p 

Suvereniteto savoka, su kuria buvo susijes valstybinio 
principo laimėjimas prieš viduramžių anarchiją, nebuvo pakeis- 
tas. Nepakeista liko ir toji suvereniteto konstrukcija, kuri ii 
laikė subjektyvine teise į valdžią — net į pačią valstybę. Griež- 
čiausias buvo tas pakeitimas, kuris palietė šios teisės subjek- 
ta. Valdovo suverenitetą naujasis prademokratinis mokslas 
pakeitė tautos suverenitetu. 


Savaime tautos suvereniteto sąvoka nebuvo nauja. Ją pa- 
žinojo ir viduramžių mokslas ir Bažnyčios mokslui artimos 
doktrinos ir ypač protestantai; Prancūzijoje, kaip buvome ma- 
te, ja pažinojo ir skelbė ir XVII amžiaus monarchomachai. 
"Tačiau dabar tautos suvereniteto konstrukcija buvo ypatinga 
ir racionalizuota individualistine kryptimi. Sary$y su tuo iš 
karto tapo pakeistas ir subiektyvinis suvereniteto teisės ti- 
tulas. 


Savo suverenitetą monarchijoje valdovai mėgo remti die- 
višku savo valdžios titulu; suvereninę teisę į valstybės valdžią 
jie esą gavę iš Dievo. Bet tuo pačiu dieviškuoju titulu tikybi- 
nės srovės, viduramžių scholastikai ir įvairūs tautos suvere- 
niteto arba tautos, kaip galios šaltinio, tezės šalininkai seniau 
dažnai paremdavo ir šią suvereninės tautos tezę. Prademo- 
kratinis mokslas neėjo šiuo keliu. Suprasdami, kad Dievo va- 
lios ar malonės titulas nėra moksliškai tvirtas, nes žmogaus 
priemonėmis šios valios konstatuoti nėra galima ir kad šios 
valios interpretacija yra daugiau ar mažiau subjektyvinė, o 
todėl iš tos dieviškojo titulo tezės galima daryti griežtai prie- 
šingos išvados, kurių tiek vienos, tiek lygiai taip pat kitos yra 
visiškai arbitrališkos ir objektyviškai nepatikrintintos, — prade- 
mokratinio mokslo bei judėjimo kūrėjai ir rei$kéjai šį titulą pa- 
keitė kitu — tvirtesniu. 

Garsus yra Rousseau posakis: „Kiekviena valdžia iš 
Dievo — aš tai pripažįstu; bet iš Dievo ir kiekviena liga. Argi 
tai turėtų reikšti, kad draudžiama pasikviesti gydytojas.“ (Z. 
Rousseau — „Contrat Social“ I-sios knygos III skyriaus; 
„Oeuvres complètes de J. J. Rousseau avec des éclaircisse- 
ments et des notes historiques par P. R. Anguis“, VII tomas: 
„Contrat Social“, Paris 1824 m., 10 pusl.). 


Šiuo posakiu Rousseau puolė tuos, kurie dieviškąjį 


A 

valdžios titulą laikė užtenkamu valdžią ar valdančiųjų galią 
pateisinti. 

Esą — jei viskas iš Dievo, tai šita aplinkybė neįrodanti, jog 
{as ar kitas daiktas reikia laikyti geru ir su juo sutikti, nes ir 
pikti daiktai be Dievo Žinios ir leidimo negalį atsirasti. Tiesa 
— nuoseklūs tikintieji į šį Rousseau klausimą gal būtų atsakę ne 
taip, kaip Rousseau laukė. Jie gal būtų pasakę, kad iš tikrųjų, 
jei liga yra Dievo paskirta žmogui, tai žmogus neturi jai prie- 
šintis ir su ja kovoti. Kaip tik šiuo pagrindu pav. Sibiro užkam- 
piuose Rusų sektantai ar sentikiai nepripažindavo nė gydytojų 
nė vaistinių ir laikė nuodeme gydyti susirgusius Žmones ar gy- 
vulius; jei Dievas skiria Žmogui ligą, norėdamas jį nubausti, ar- 
ba jei suserga gyvulys, tai nesą leistina stengtis ligą pašalinti 
gydymu; esą tegalima tik melstis; gydytojai, vaistai — tai 
kova prieš Dievą, tai maištas prieš jojo šventąją valią. Dievas 
davęs liga — Dievas vienas ja galįs atšaukti; Žmogus turįs 
kentėti ir pasiduoti Dievo valiai. 

Tačiau šviesiajame XVIII amžiuje Europoje Rousseau 
auditorija — tai ne tie tamsūs tolimų užkampių žmonės. Civi- 
lizuotiems Vakarų Europos žmonėms Rousseau argumentas 
buvo įtikinantis. Kaip Dievo skirtajai ligai nugalėti ir pašalinti 
žmonės gali pasikviesti gydytojus ir gydytis vaistais, lygiai 
taip pat prieš Dievo leistą ar skirtą, bet netikusią, valdžią ar 
valdovą žmonės galį kreiptis į filosofus ir valdžią reformuoti, 
įsteigdami naują tobulesnę. 


45. Gamtinis suverenas — ne vienas valdovas, bet kiekvienas žmogus. 
Tautos suverenitetas gamtinių suverenu Sutartimi. 


Bet pašalinti dieviškąjį valdžios titulą, kaip bergždžią ir 
nieko neįrodantį, nes iš Dievo esanti bet kuri valdžia, tad iš 
Dievo būsianti tiek senoji, netikusi ir šalintina, tiek naujoji, kuri 
bus įsteigta sugriautosios vietoje, — reikéjo siūlomajai valdžios 
konstrukcijai patiekti kitas titulas, kuris tikrai skirtų gerą val- 
džią nuo piktosios. Šių titulų rasta du: gamta ir sutartis. Pir- 
muoju steigiama pamatinis suverenitetas, antruoju — išvesti- 
nis. Suverenas esas ne kuris vienas žmogus, valdovas, kuris šį, 
požymį būtų iš Dievo gavęs, kaip ypatingą jam vienam privile- 
giją, bet kiekvienas Žmogus. Žmogaus suverenitetas, jojo su- 


— 134 — 


vereninė, nuo jokio kito Žmogaus nepareinanti, teisė veikti ir 
tvarkytis savo valia, esanti įgimta. Žmogaus, kaip tokio, kiek- 
vieno Zmogaus-individo suverenitetas — esąs gamtos padari- 
nys. Gamta neskirianti suvereninių nuo nesuvereninių žmonių. 
Kiekvienas, gimęs iš moters, esąs žmogus, lygus kiekvienam 
kitam žmogui; jųjų visų šaknys glūdi toje pačioje Žmogaus 
gamtoje. Šia gamtine prasme suverenitetas sutampa su lygybe, 
su Žmogaus, kaip tokio, esme. Tokiu būdu šis gamtinis suvere- 
nitetas yra grynai individinis, asocialinis. Siu gamtinių suve- 
renų sutartimi individinis, taip sakant laukinis suverenitetas 
socializuojasi, tampa tautos suverenitetu, kuris Rousseau kon- 
strukcijoje reiškiasi Bendraja Valia: Tauta esanti suvereniteto 
teisės socialiniame bendravime (visuomenėje, valstybėje) sub- 
jekte. Tikrai iš tautos kylanti valdžia esanti teisinė ir teisėta. 

Vadinasi — tautos teisės į valdžią, jos suvereniteto titulas 
— pirminių gamtinių suverenų sutartis. Šis titulas yra išvesti- 
nis, jisai jau pats savaime yra teisinis. 


Kaip jau kitose šio rašinio ir mano veikalo „Valstybė“ vietose buvau 
nurodęs, gamtinio žmogaus suverenumo idėja, kurią buvo iškėlusi didžioji 
igimtosios teisės filosofinė mokykla, šiai idėjai sukurti pasiskolino sąvo- 
kas tiek iš viduramžių anarchijos, tick iš legistu doktrinos, tiek i$ Bažny- 
čios ir iš viso Kristaus mokslo ir ypač Reformacijos judėjimo, tiktai savo- 
tiškai jas stilizavo ir apdirbo ir suteikė joms ypatingą konstrukciją. 

Pamatinės buvo igimtosios teisės ir igimtuju subiektyvinių teisių 
sąvokos. Šiomis sąvokomis teisė nesanti valstybės valdžios laisvas ir im- 
peratyvinis kūrinys, bet ji taip pat nesanti, kaip kad šiandien pradedama 
teigti, socialinio bendravimo padarinys — jo dalyvių sąmončie, besikeičiąs 
atsižvelgiant į šio bendravimo siekiamus tikslus ir funkcijas tam tikrų sąly- 
gu aplinkumoje; ji esanti igimta žmogaus protui, pastovi; ji esą galima 
racionalistiškai konstatuoti, lyg kad sui generis matematikos tezės; ji glū- 
danti pačioje gamtinėje žmonių esmėje, kaip sui generis gamtos įstatai. 

Ypatingai gi svarbios ir esminės esančios subjektyvinés kiekvieno 
žmogaus teisės, įgimtos ir neatskirtinos nuo Žmogaus, kaip tam tikras jo 
moralinis privalumas, kurio jis nesąs gavęs iš valdovo, iš valstybės, iš 
visuomenės, ir kurio niekas iš jo atimti ir jisai niekam perleisti negalįs. 

Tai žmogaus jus proprium. Ši juris proprii — savo teisės — sąvoka, 
kaip kiekvieno asmens socialiniame bendravime, kiekvieno šio bendravimo 
dalyvio morališkai-teisinis aspektas, savaime, be jokio kieno nors suteiki- 
mo, jame esąs, — sudarė viduramžių anarchijos (o gal ir kiekvienos anar- 
chijos) principa. Tokia kiekvieno individo teisių sąvoka buvo gyva ir Baž- 

nyčios ar iš viso krikščionių moksle — kiekvienas žmogus esąs Dievo 
įkurtas, kaip asmuo, turis teisių amžinosios laimės tikslus siekti, kuris jokiu 

büdu negali tapti daiktu, pasyviu svetimos teisés objektu; jis savaime, kaip 
tokis, esąs Dievo karalystės, tad ir Bažnyčios, krikščionijos, tikinčiosios 
žmonijos socialinio bendravimo asmuo. Ypatingai gi šių esminių Žmogaus 
subiektyvinių teisių ir igimtosios asmenybės sąvoka atgimė, įsigalėjo ir 
tapo racionalizuota Reformacijos judėjime — protestantų bendruomenėse. 

XVII ir XVIII amžiuose ši sąvoka perėjo į filosofiją ir į politinius 
rašinius bei doktrinas. Įgimtosios subjektyvinės žmogaus teisės esančios 
suvereninės, ju titulas ir šaltinis — gamtos santvarka, gamtos įstatymas. 
Čia racionalizacijoje įvyko pakeitimas: ne Dievas, bet gamta. 

Tai yra laisvės ir lygybės teisė, teisė veikti savo valia, teisė valdy- 
tis: žmogus toksai gimstąs, tokis esąs kiekvienas kūdikis, tai esąs natūra- 
linis gamtinis žmogus. Tačiau tiesą pasakius — tokie yra ir visi Žvėrys, 
gamtos kūriniai. Tad šitaip samprotaujant žmogus, krikščionių mokslu — 
Dievo ypatingas kūrinys, paverčiamas žmogumi-žvėrimi. Tokiu būdu 
nors tiek vienas (krikščionių Dievo įkurtasis žmogus) tiek kitas (filosofų 
gamtinis žmogus) esąs įgimtųjų teisių subjektas, tačiau padariniai skirtingi: 
a. Dievo ikurtieji žmonės yra žmonių bendruomenės asmenys, jie turi 
teisių Dievo tikslais nustatvtame ir Dievo įsakymais tvarkomame sociali- 
niame bendravime; tuo tarpų b. gamtiniai žmonės yra suverenai, jųjų 
teisės yra individinės, „teisė“ visą ką veikti, ką tiktai jie nori ir pajėgia, 
kad ir prieš visus kitus ir be jokio socialinio bendravimo. 

Tačiau nuo kitų gamtinių Žvėrių, kuriems jie formališkai savo neat- 
sakingu suverenumu prilygsta, gamtiniai žmonės skiriasi tuo, kad jie yra 
protingi ir moraliniai gyviai, kurie turi sąžinę ir išvidinės tvarkos, tad ir 
gero bei pikto, teisingumo — pajautimą. Tad jie supranta susitarimo, su- 
tarties ir iš sutarties kylančios pareigos esmę bei idėją, kitaip sakant — 
turi teisinę sąmonę, kurios neturi žvėrys nepajėgią suvokti sutarties ir jos 
steigiamų pareigų. 


46. Dvi steigiamosios sutarties koncepcijos: a. visuomenės sutartis ir 
b. pasidavimo (valdovo įkūrimo) sutartis. 


Tačiau šis titulas — sutartis — ne visų prademokratinės 
doktrinos ir judėjimo įkvėpėjų buvo vienodai suvokiamas ir 
dėstomas, o todėl ir juju išvados kiek skyrėsi. Šie skirtumai 
ir toliau reiškėsi demokratijoje ar demokratiniame tautos suve- 
renitete, paveikdami įvairias demokratines koncepcijos sroves. 

Žymiausios buvo dvi skirtingos sutarties koncepcijos: 
a. visuomenės sutarties ir b. pasidavimo (arba valdovo įkūrimo) 
sutarties. Yra ir maišyta koncepcija, numatanti dvi sutartis, 
kurių antroji seka iš pirmosios: visuomenės sutartimi („pac- 
tum unionis“) steigiama visuomenė, įsteigtojoje gi visuomenėje 
pasidavimo sutartimi steigiama valstybės valdžia. 

Tikrajai ir nuosekliai prademokratinei srovei priklauso 
ypač pirmoji — visuomenės sutarties — koncepcija. Šios kaip 
tik koncepcijos reiškėjais buvo tie du vyrai, kurių mokslas 
daugiausiai paveikė jaunosios demokratijos ideologiją — L o c- 
ke ir Rousseau. Žymiausias pasidavimo (valdovo įstei- 
gimo) sutarties koncepcijos reiškėjas buvo mūsų žinomas 
Hobbes. 


47. Hugo Grotiaus koncepcijos visuomeniškumas. 


Į individualistinės prademokratinio judėjimo doktrinos steigėjų eiles 
daugelio priimta įtraukti ir didysis naujų laikų minties milžinas, moderni- 
nės tarptautinės teisės tėvas — Hugo Grotius. Jei tai būtų tiesa, 
tai minint Locke'o, Hobbes'o, Rousseau teorines konstrukcijas — sunku 
būtų nepaliesti Grotiaus ir nekonstatuoti, kaip gi šis genialus socialinių ir 
teisės mokslų kūrėjas konstruavo individualistinę koncepciją,  paveikusia 
prademokratinį judėjimą ir naujos gadynės demokratiją. Tačiau Grotiaus 
mokslo ir tų jojo sąvokų, kuriomis yra pagrįsti šie tvirtinimai, analizas, 
rodos, neleidžia laikyti Grotiaus individualistinės prademokratinio judėji- 
mo doktrinos įkvėpėju. 

Nemanydami ir neturėdami reikalo čia atlikti savarankiškos šiuo 
atžvilgiu Grotiaus rašinių studijos, mes pasinaudosime atitinkamu analizu ir 
konstatavimais, kuriuos šiuo klausimu padarė vienas šių dienų Zymiausiuju 
ir gilių socialinės teisės tyrinėtojų, kairiųjų Rusų emigrantų mokslininkas, 
rašąs prancūziškai, Petražyckio mokinys Georgas Gurvitch 
savo didžios vertės veikale ,L'Idée du Droit Social“ („Histoire doctri- 
nale depuis le XVII siècle jusqu' à la fin du XIX siècle“; Recueil Sirey, 
Paris, 1932 m., 173—190 pusl.), kuriuo mes turėsime progos ir kitose vie- 
tose naudotis ir cituoti. 

Grotiaus klasifikavimas į individualistų eiles yra remiamas tuo, kad 
a. reformuodamas senąją bažnytinę visuomenės arba socialinės visumos 
(žmonių bendruomenės) koncepciją, laikiusią tą visuomenę tam tikru ant- 
gamtiškai įkurtu „corpus mysticum", jisai ją išveda iš pačių Žmonių — 
individų — palinkimo bendrauti ir burtis, iš sui generis įgimto jų instinkto, 
kurį jis vadina „appetitus societatis"; b. politinėms konstrukcijoms jis 
panaudoja sutarties sąvoką; c. pagaliau su individualistais pirmuoju 
žvilgsniu ji kiek suartina jo minima įgimtoji („naturalinė“) teisė. 

Iš tikrųjų visais šiais atžvilgiais Grotius nuo individualistų kaip tik 
skiriasi. 

Nors žmonijos bendruomenę ir visus socialinius junginius Grotius 
pagrindžia pačiu individų būrimusi, vadinasi — visuomenei duoda natūra- 
lini žmonišką pamatą ir išveda ja iš žmogaus psichikos ir gamtos, bet ši 
socialinį jungimasi laiko kaip tik spontanišku ir sutampančiu su žmogaus 

igimtu būdu. Šiuo atžvilgiu jo tezė visiškai atitinka Aristotelio tezę, laikan- 
čią žmogų socialiniu gyviu — Zoon politikon. Jokios gamtinės izoliuotų 
individų-suverenų padėties (individualistų „status naturalis“) jis nekon- 
struoja. Visuomenė jam yra kaip tik gamtinė, naturalinė, savaime iš igim- 
to žmonių sociališkumo (appetitus societatis") kylanti ir su žmonių buvimu 
sutampanti, o ne racionalistinis individų kūrinys, kuri jie „steigia“ sutar- 
timi, racionalizuodami savo suvereninį valdymąsi. 

Grotiaus doktrinoje žmonės ne steigias sutartimi socialinį bendravimą 
ir jo padarinius, bet įsiterpia, glaudžiai socialiniame bendravime. Ir paga- 
liau Grotiaus suvokiamas socialinis bendravimas nėra monistinis ir vienly- 
pis, besireiškiąs viena universaline organizacija ar bendruomene, kaip kad 
Aristotelio autarkinė „polis“ arba Bažnyčios „corpus mysticum“, ir nėra 
toji monopolinė vieninga konstruktyvinė forma, kurią konstruoja individu- 
alistai, prieSpastatydami suvereninių individų dulkes ir iųjų tiesiog įkurtą 
visumos vienetą be jokių tarpinių socialinių konstrukcijų, (Hobbes'o 
valstybė-Leviatan'as, Rousseau „Bendroji Valia“, liberalisto Locke'o 
valstybė, kaip individų saugumo aparatas). Grotiaus socialinis bendravi- 
mas yra sudėtingas, jisai atitinka tikrąią diferencijuotą visuomenę, kurią 
sudaro įvairūs socialiniai junginiai, pirminiai ir antriniai — nuo elementa- 
rinių, kaip šeima ir vietos bendruomenė, visą grandinę kitų — profesinių, 
ūkiškų, sritinių, įvairiausių funkcionaliniu, — per valstybes ir iki didžio- 
sios tarptautinės bendruomenės. Visi šie visuomenės padariniai esą funk- 
cioniniai, ir į šį sudėtingą įvairių formų ir funkcioninių konstrukcijų 
socialinį bendravimą glaudžiasi ne tiktai betarpiškai individai, bet ir patys 
socialiniai junginiai, įaugdami vieni į kitus, kits kitą paveikdami, eventua- 
liškai — susiremdami ir kovodami, galų gale — vieni nuo kitų pareidami, 
besifederuodami,  isiterpdami į jų santykiavimu besikuriančią aukštesnio 
laipsnio, platesnę ir sudėtingesnę jųjų bendruomenę. Su individualizmu, 
laikančiu įgimta ne visuomenę bet kaip tik izoliuotų individų, savo likimo 
viešpačių (suverenų) padėtį, o visuomenę, kaip vieningą individu visumos 
formą, ir teisę, kaip mormatyvinį socialinio bendravimo veiksnį, laikančiu 
individų suvereninės valios (sutarties, Bendrosios valios) padariniu, Grotiaus 
mokslas šiuo atžvilgiu nieko bendro neturi. 


48. Viduramžių „pactum subjectionis“ ir „Lex Regia“; šių sąvokų 
skirtingumas nuo individualistinio ,,Contrát Social". 


Sutarties sąvoka, kuria Grotius naudojasi politinei valdžios kon- 
strukcijai, taip pat yra skirtinga nuo tos sutarties savokos, kuria operuoja 
didieji prademokratinio judėjimo individualistai. Individualistai visuomet 
išeina iš izoliuotų individų, gamtinių suverenų. Tad ir juju konstruojamoji 
socialinė sutartis žmonių socialiniam bendravimui įkurti yra statoma ant to 
paties pamato. Ji yra išvestinė individo įgimto suverenumo atžvilgiu. Ar 
tai bus respublikiškosios visuomenės sutartis ar pasidavimo bei valdžios 
(valdovo) įsteigimo sutartis, ji individualistinėje koncepcijoje visuomet pa- 

čiame pamate numato individu sutarimą. Sutartis („pactum subjectionis“), 
kurią turi galvoje Hugo Grotius, yra visiškai kitokia. Jos sąvoka yra pavel- 
dėta iš viduramžių, ji turi ryšio su t. vad. „Lex Regia“; čia įgimtas yra ne 
izoliuotas asocialinis individas, bet socialinių iš esmės žmonių bendruomenė. 
Tr šis „pactum subjectionis“ („Lex Regia“) numato kaip tik šią esamą natūra- 
linę bendruomenę, kaip pakto subjektą. Bendruomenė akceptuojanti valdovą, 
kuris šiame pakte igyja savo valdžios titulą. Individualistinių požymių šios 
kategorijos „sutartis“ neturi. 

„Šio pactum subiectionis“ teorija — sako G. Gurvitch („op. cit. 
176 pusl.) pirmą sykį formuluota vienuolio Monegoldo Lautenbach'o XI am- 
žiuje ir priimta visos katalikų politinės doktrinos nuo popiežiaus Griga- 
liaus VII iki Suarez'o, priimta taip pat protestantų monarchomachų nuo 
Hotomann'o, iki Althusiaus, yra visiškai suderinama su universalistine kon- 
cepcija. Grotius tiktai apie šį paktą ir tekalba“. 

Ši „pactum subjectionis" teorija turi ryšio ir su ta teologinės krypties 
VOX populi — vox Dei“ teze, kurią, kaip jau buvome sakę, tam tikros baž- 
nytinės doktrinos srovės rėmė valdinių teisę vertinti valdovo darbus, ji teisti 
(Dievo teismas per liaudį) ir sukilti prieš nusiZengusi valdovą. 

Gierke kiek tiksliau šios „sutarties“ teorijos kilmę išdėsto: 

„Viena specifinių žymių Viduramžių politinėse teorijose yra ta, kad 
kiekviename žmonių junginy jos konstatuoja bendruomenę, kuri jau iš esmės 
savaime turinti tam tikrų veiklių teisių. Kiek tai liečia šių teisių pobūdį 
ir sritį — ne visos srovės tarp savęs sutaria... Pirmą teorinę išraišką 
ši savaimingų esminių bendruomenės teisių idéja rado pasaulinės („laigue“) 
visuomenės atžvilgiu... 

Senomis ir visų priimtomis pažiūromis — valdžios („pouvoir temporel“ 
— šio pasaulio, vadinasi ne bažnytinės valdžios) šaknis esanti liaudies va- 
lioje. Ši nuomonė buvo remiama tos gamtinės padėties doktrinos, kuri bu- 
vo dar Bažnyčios Tėvų nustatyta ir Bažnyčios skleidžiama. Iš tikrųjų ši 
doktrina skelbė, kad pradžioje tiek Dievo tiek gamtos teisė nustačiusios 
turtų bendrumą, žmonių laisvę ir lygybę: tiktai nuodėmės padariniai esą pa- 
veikę nuosavybės ir pasaulinės valdžios atsiradimą. Tad valdovo galia 
remiantisi ne Dievo ar gamtos, bet žmonių įstatymu... Pasaulinės valdžios 
šalininkai... norėdami sulaikyti tam tikras valstybei žalingas liaudies teisės 
principo išvadas ir iš kitos pusės reaguodami prieš doktriną, kuri teigė uzur- 
patorišką ir neteisėtą valstybės valdžios pobūdį, išplėtė teoriją, suteikian- 
čią valstybei teisinį pamatą, būtent pasidavimo sutarties, kuria tauta geruoju 
sutikusi pasiduoti valdovui. Ši doktrina rėmėsi įvairiais atsiminimais iš 
germaniškos teisės istorijos o taip pat ta sutarties forma, kurią daugeliui 
viešosios teisės santykių suteikė kompromisai tarp valdovų ir luomų. .. Tr 
be to buvo norima įrodyti, kad jeigu net iš tikrųjų monarchija yra žmonių 
įsteigta, tai vis dėlto ji galinti būti dieviškos kilmės ir dieviškojo titulo, nes 
liaudis, būdama Dievo įrankiu, gaunanti iš Dievo dvasinę galią, kuri jai 
leidZia įkurti monarchinę funkciją... 

Šios teorijos laimėjimą nulėmė ypač toji aplinkybė, kad pačiame 
Corpus Juris teisininkai buvo radę formalų įrodymą, jog aukščiausia ir to- 

buliausia valdžios forma turėjo savo šaltinį liaudies valioje. Iš tikrųjų — 
jau nuo Glossatorių gadynės (XII amžius) visų buvo pripažįstama, kad pozi- 
tyvinės teisės atžvilgiu Viduramžių Imperija lygiai kaip kad antikinė Romos 
Imperija, buvusi pagrįsta galios perleidimu iš liaudies i Imperatorių (Lex 
Regia)... 

Tad buvo nustatoma, kaip filosofinė aksioma, kad bet kuri valdžia 
esanti teisiškai pateisinama bendruomenės pasidavimu savo valdovui, pasi- 
davimu valingu, sekančiu iš sutarties, įvykusios tarp šių dviejų šalių. Ta- 
čiau reikėjo pripažinti, kad bent tain tikrais atsitikimais, valstybės įsikūrimas 
ir augimas yra kilę iš užkariavimo arba iš pavykusios uzurpacijos. Tačiau 
tada į tai buvo sakoma, jog ši naujoji valdžia tegalėjusi savo galią patei- 
sinti tik tai legalizuodamasi, faktui įvykus, tyliu arba pareikštu liaudies prita- 
rimu (consensus populi tacitus vel expressus“). Šitaip buvo mėginama tei- 
siškai pagrįsti pasaulinis Romos viešpatavimas, nors jis ir buvo smurtu 
nustatytas“. (Otto von Gierke prancūzų vertime, padarytame Jean de 
Pangeo: „Les Théories politiques du Moyen Age“, Paris, Recueil Sirey, 
1914 m., 167—171 pusl.). 

Šioje sutarties koncepcijoje jokiu vėlesnės individualistinés sutarties 
koncepcijos žymių nėra. Tiesa, kadangi valdovo valdžios įsteigimas čia 
konstruojamas, kaip sutartis, tai steigiamuoju veiksniu tampa valia. 


Tačiau tai nėra suvereninė kiekvieno individo valia, tiktai teisinė ben- 
druomenės valia, kuri gali bet kaip ir per bet kuriuos bendruomenės orga- 
nus reikštis, dargi gali būti išvedama iš konkliudentinių faktų, iš atitinkamo 
elgimosi, kuris prezumuoja pritarimą. Be to sutarties sąvoka čia panaudoja- 
ma ne pačiam socialiniam bendravimui įsteigti, tiktai politinei io konstrukci- 
jai — jam tam tikrą santvarką nustatyti. Šitokiai sutarties koncepcijai ir 
iš viso šitokiai politinės visuomenės organizavimosi sąvokai giminingumas 
galima būtų konstatuoti tiktai klasikinėje demokratinėje, bet ne individu- 
alistinėje prademokratinėje doktrinoje. Iš tikrųjų „Legis Regiae“ ar vidur- 
amžių pasidavimo pakto bendruomenė ir tas metodas, kuriuo ji dalyvauja 
valdžios perleidime valdovui, laikomame pasidavimo sutartimi, primena ne 
prademokratines suvereninių individų sutartis, bet klasikinės demokratijos 
suverenine tęstinę tautą ir šios tautos gyvosios kartos „suvereninį pasida- 
vimą“, sankcionuojantį faktinį valdžios steigimą ir suteikiantį jam teisinio 
titulo. s 


49. Hugo Grotiaus „socialinė igimtoji teisė“. 


Nieko bendro su individualistinémis prademokratinio judéjimo teori- 
jomis neturi ir Grotiaus „socialinė įgimtoji teisė“. Jojo sąvokomis — kiek- 
vienoje bendruomenėje, kiekviename socialiniame junginy aiškėjanti tam 
tikra specifinė šio junginio esmės tvarka, jojo specifinė teisinė esmė, pastovi 
ir nekintama, dominuojanti visa jo veikimą ir apibūdinanti jo reiškimąsi tei- 
sės srity. Ta jis ir vadina „socialine igimtaja teise“. Tai nėra šabloniška 
vienoda ir tolygi individų teisė, žmogaus, kaip tokio, teisė, bet sociališkai 

diferencijuota teisė, kylanti iš kiekvieno funkcionalinio junginio, kaip jo 
iunkcioninės esmės elementas, nepraeinąs nuo veikčių valios aktų ir kaip 
tik valdąs jųjų darbus, tad ir jųjų valią. 

Žodžiu — visais šiais atžvilgiais Hugo Grotiaus socialistiškai-teisinė 
konstrukcija negali būti klasifikuojama individualistų doktrinose. 


50. Hobbes'o ir Rousseau sutapimas absoliutizme. 


Tačiau ir pas pačius visuomenės sutarties koncepcijos šali- 
ninkus tiek pačios sutarties, tiek šia sutartimi įkurtosios visuo- 
menės (valstybės) konstrukcija būna labai skirtinga. Todėl 
kartais ir išvadomis vienos individualistinės koncepcijos šalinin- 
kai kaip tik skiriasi, o priešingų individualistinių koncepcijų 
šalininkai iš dalies tam tikra prasme kaip tik prisiartina. Šitaip 
pavyzdžiui atrodytų, kad Rousseau ir Hobbes turėtų būti anti- 
podais: savo valstybėje-,,Leviatane“ Hobbes teigia griežtą abso- 
liutinę monarchiją, Rousseau — tiesioginę Bendrosios (visų ir 
kiekvieno) Valios demokratiją. Iš tikrųjų gi tam tikra prasme 
vis dėlto Rousseau pasirodo artimesnis Hobbes'ui, negu Locke'ui; 
būtent ta prasme, kad Rousseau „Bendrosios Valios“ valdžia, 
kuri iš tikrųjų yra ne kas kita, kaip daugumos imperium, yra 
lygiai taip pat griežtai absoliutinė, neturinti ribų, kaip kad 
Hobbes'o absoliutinė valdovo valdžia; pas Hobbes'ą į valdovo 
valią pirminių igimtuju suverenų sutartimi yra įsilieięs visas 
gamtinis žmonių suverenumas veikti savo valia, tad bet kuris 
pasipriešinimas sutartimi įsteigtojo valdovo valiai (valdžiai) 
yra priešingas gamtos teisei, o valdžios absoliutizmas 
neturi ribų, nes jisai apima visą tai, ką iš viso Žmogaus valia 
padaryti ir pasiekti gali; pas Rousseau, kadangi Bendroje Valio- 
je glūdi visos individinės suvereninės valios, susiliejusios sutar- 
timi, — joks atskiros valios pasipriešinimas bendrajai sutarties 
(visuomenės) dalyviams taip pat esąs neleistinas ir net nejma- 
nomas, nes tai būtų pasipriešinimas sau. Vadinasi — abiem 
atsitikimais sutartis patarnauja valdžios absoliutizmui — Čia 
valdovo čia daugumos. 

Kaip sako Duguit — „Politinis despotizmas neturėjo logingesnio ir 
grieZtesnio gynėjo, kaip kad anglas Hobbes, kuris skelbė socialinę sutarti ir 
pamatini tautos suverenitetą, bet drauge skelbė, kad politinė visuomenė 
esanti galima tiktai tada, kai kiekvienas atsižada savo nepriklausomumo 

kieno vieno ar keliu naudai. Taëiau ir J. J. Rousseau, skelbdamas suvere- 
niteto neperleidZiamuma, prieidavo daugumos absoliutizma, kuris yra tolygus 
karaliaus absoliutizmui“. (Léon Duguit — „Manuel de Droit Consti- 
tutionnel“, IV laida, Paris, E. de Boccard éditeur, 1923 m., 188 pusl.). 


51. Locke'o ir Rousseau koncepcijos palyginimas; viešosios subjektyvinės 
individų teisės liberalinéje Locke'o konstrukcijoje ir politinės piliečių 
teisės Rousseau konstrukcijoje, 


Tuo tarpu Locke'o išvada kitokia; Locke'o sąvokomis — 
valdžia iš esmės nesanti absoliutinė, nes Locke'o koncepcijos su- 
tartis esanti ne unijos (susivienijimo, valių suliejimo), bet kom- 
promiso sutartis. 

Schematiškai Locke'o visuomenės koncepcija galėtų būti 
išdėstyta šitaip; žmonės, gamtiniai suverenai, galį veikti savo 
valia; kiekvienas gimęs žmogus galis tiek žudyti kitus Žmones, 
tiek gyventi; bet jojo galia ar „teisė“ gyventi, tvarkytis, naudo- 
tis daiktais, turėti turtą ir t. t. praktiškai gali būti paraližuota ki- 
tų Žmonių „teisėmis“ jį nužudyti, atimti jo turtą, juo pasinaudoti 
ir t. t. Tokis igimtuju indvidinių subjektyviniu teisių chaosas 
nesas tiems gamtiniams suverenams naudingas: tad Zmonés 
tam, kad galėtų tikrai sutvirtinti tas teises, kurios jiems yra 
brangesnės, pavyzdžiui teisė gyventi, esą susitarę atsižadėti 
naudotis tomis savo teisėmis, kurių vykdymas anasias parali- 
Zuoja, pavyzdžiui teise Zudyti kitus Žmones, plėšti juju turtą, 
grobti jųjų naudojamus daiktus. Šitaip susitarę ir įsteigę teisinį. 
sutartimi pagrįstą, socialinį bendravimą (visuomenę), jie drauge 
esą įsteigę tam tikrąjį sutarčiai vykdyti ir jos vykdymui prižiū- 
rėti valdžios aparatą, kuris ir turi saugoti, kad visuomenės na- 
riai, sutarties dalyviai, nesinaudotų tomis galiomis ar gamtinė- 
mis „teisėmis“, kuriomis naudotis jie sutartimi atsisakė, kad 
jie nežudytų kitų, negrobtų jų daiktų, laikytųsi tiek visuomenės 
sutarties, tiek atskirų juju tarpe sutarčių. Tiesa — visuomenėje 
kiekvieno Žmogaus teisinė galia esanti aprėžta, susiaurinta, su- 
tarčia subordinuota, ji nesanti gaivališkai suvereniškai laisva, 
kaip kad laukinio gyvulio arba kūdikio galia gamtoje. Bet už- 
tai jie esą igyja didesnį rezervuotų, kaip tik jiems brangesnių, 
teisių saugumą. 

Tad einant šiuo schematizuotu Locke'o mokslu — valstybės 

valdžia esanti tarnybinė, o ne absoliutinė; ji turinti prižiūrėti 
sutarties vykdymą, ‘turinti sudrausti tuos, kurie prieš sutartį 
veiktų ir jos nuostatus laužytų. Tam ji turinti turėti griežtų 
imperium'o ir prieš visuomenės kenkėjus reagavimo priemonių. 
Individinių subiektyvinų žmonių teisių apsauga sudaranti patį 
valstybės tikslą. Locke'o mokslui svetima yra Rousseau Bendro- 
sios Valios sąvoka; suvereninė bendroji valia, kuri gali suvere- 
niškai disponuoti žmones ir juju teises, prieštarauja Lock'o kon- 
cepcijai. Valstybės dispozicijai žmonės nesą pavedę visų savo 
teisių. Brangiausias savo subjektyvines teises jie kaip tik esa 
rezervavę Savo autonominei dispozicijai. Tad Locke'o mokslas 
ne tiktai gamtoje, bet ir valstybėje, žmogui priklausančios igim- 
tos, nuo valstybės valdžios nepareinančios, sutartimi neaprėžia- 
mos, atvirkščiai — sutartimi apsaugojamos, jokios bendrosios 
valios nedisponuojamos taip vadinamos viešosios individinės 
subjektyvinės teisės. Šiomis subjektyvinémis žmonių teisėmis 
Locke aprėžia valstybės valdžią ir jomis remia valdžiai pasi- 
priešinimo teisėtumą, jei valstybės valdžia, įsteigta šioms tei- 
séms apsaugoti, imtų pati prieš jas kesintis, pavyzdžiui jeigu ji, 
turėdama apsaugoti žmonių gyvybę arba žmonių ūkiškojo tvar- 
kymosi laisvę, pati imtų žmones žudyti arba jųjų turtą konfis- 
kuoti. Tokiu būdu Locke'o mokslu viešosios subjektyvinés žmo- 
nių teisės valstybėje sudaro titulą tam tikromis aplinkybėmis 
priešintis valstybės valdžiai. Šiuo titulu Locke konstatuoja 
sukilimo teisę. 


Rousseau gi mokslų — kad ir negali žmogus savo įgimtųjų 
subiektyvinių teisių iš viso nė perleisti, nė atsižadėti ar nusikra- 
tyti, tad ir valstybėje jisai jų nepraranda, tačiau jųjų vykdymas 
ir naudojimasis jomis nesąs ir negalįs būti iš bendrosios valios 
išskirtas, tad ios esančios bendrosios valios dispozicijoje ir ne- 
galinčios būti prieš bendrąją valią nukreiptos. O kadangi visuo- 
menės sutartimi pagrįsta valstybės valdžia įkūnijanti bendrąją 
valią, tai čia jokios sukilimo teisės arba teisėto valstybės val- 
džiai (bendrosios valios valdžia) pasipriešinimo negali būti. 
Rousseau tipo tiesioginė demokratija yra absoliutinė, neaprėžta; 
viešosios subjektyvinés individų teisės, kad ir nėra iš jų atimtos, 
valdžios nesubordinuoja ir jokio titulo valdžiai disciplinuoti ne- 
sudaro; atvirkščiai — ios pačios yra -valstybei subordinuotos. 
Rousseau teisinėje demokratijos konstrukcijoje vienintelė vie- : 

šųjų subiektyvinių teisių rūšis, kuri suvereniškai individui-pilie- 
čiui valstybėje priklauso, — tai yra politinės teisės, reiškiančios 
teisę dalyvauti Bendrojoje Valioje. 


52. Anarchinis momentas Locke'o liberalinėie doktrinoje ir jojo ryšys su 
Anglų sociališkai - politiniais principais, 


Locke'o mokslas ir jojo visuomenės sutarties bei taja sutar- 
timi įsteigtos valstybės (valdžios) koncepcija, kilusi Anglijoje 
turi, kaip ir pati Anglijos valdžia, tam tikrą anarchinį požymį. 
Čia jaučiama ne imperium'as, bet kompromisas, ne suverenumas, 
sudarytas suliejant visus pirminius gamtinius individų suve- 
renumus į vieną suvereninio absoliuto rezervuarą ar mūra, bet 
kaip tik laisvų teisės subjektų kompromisas, kuris sudaro naują 
teisinį jų santykių konstrukciją, tačiau iš sutarties dalyvių neiš- 
čiulpia visų subjektyviniu teisių. 

Kompromiso dalyviai ir jam veikiant lieka savo subjektais. 
Locke'o visuomenės sutarties koncepcija yra gimininga vadina- 
majai „Parlamento privilegijai“, kilusiai iš viduramžių anar- 
chijos ir konstituciniame Anglijos prerogatyviniame režime 
kompromisu aprėžiančiai karūnos imperium'ą, konstruojamą 
kaip „prerogatyvą“. 

Locke'o doktrininė konstrukcija buvo sudaryta kaip tik 
tuo metu, kada Anglijoje suaktyvėjo ir aistringa tapo kova tarp 
„privilegijos“ ir „prerogatyvos“, kada Anglijos karūna, kurios 
reiškėjai buvo inspiruoti kontinentinės absoliutinės monarchijos, 
sumanė nusikratyti kompromisu ir prerogatyva paversti abso- 
liutiniu monarchiniu imperium'u, o „privilegijos“ gynėjai, begin- 
dami kompromiso principą ir griebdamiesi net revoliucijų, buvo 
atgaivine ,, Magnam Chartam Libertatum“ ir dogmatizave jos 
nuostatus, suteikdami jai konstitucinés evangelijos reik$me. 
"Tai buvo „Petition of rights“ ir „Bill of rights“ — dviejų klasi- 
 kiniu aktų žmogaus neliečiamybės, jojo teisių, aprėžiančių val- 
džios imperium'ą, — gadynė. Tame judėjime, gelbėjusiame iš 
viduramžių anarchijos kilusį ir tradicinéj Anglų konstitucinėje 
santvarkoje užfiksuotą teisių kompromiso principą prieš mėgi- 
nantį įsiveržti imperium'o absoliutizmo principą, Locke buvo pa- 
sireiškęs, kaip laisvės šalininkas ir jos kovų ideologas. Tad ir jo 
sukurtose doktrinos tezėse ryškiai atsispindi šios kovos ideo- 

logija. Jisai yra liberalizmo tèvas, jo mokslu tapo pagrista libe- 
ralinė demokratijos srovė, aprėžianti valstybės valdžią t. vad. 
viešomis subjektyvinėmis individų teisėmis ir skirianti valstybei 
siaurą sutarties vykdymo ir kompromiso priežiūros funkciją. 


53. Locke'o mokslas — politinio liberalizmo šaknys. 


„Nuo šių dviejų rašytojų (Rousseau ir Hobbes'o) — sako Kokoš- 
kin („Lekciji po obščemu gosudarstvennomu pravu“, III laida, Riga, Da- 
vido Gliksmano leidinys, 1924 m., 23 pusl.) — Locke skiriasi tuo, kad jis 
mano, jog žmogus, sutartimi įeidamas į visuomenę, aukojas ne visas savo 
pamatines teises, bet tiktai ju dalį ir kaip tik tam, kad geriau apsaugotų 
likusią ju dali. I$ šio seka Locke'o mokslas apie įgimtas teises, kurias 
žmogus turi ir valstybėje ir kurių netekti jisai negali“. 

„Locke mano, — sako dr. Antoni Peretiatkewicz (,Pañ- 
stwo Współczesne“, V laida, Poznan, Fiszerio ir Majewskio leidinys, 
1924 m. 35—36 pusl.) — kad išeidamas iš gimtinės padėties ir įeidamas 
į visuomenę, žmogus neišsižadąs visų savo individualinių teisių; jis išsi- 
Zadas tiktai tų, kurios kliudytų socialiniam bendravimui. Užtai jis išlai- 
kąs nepaliestas gyvybės, laisvės ir turto teises; tiksli šių individinių teisių 
apsauga ir sudaranti svarbiausią visuomenės tikslą. Tad valstybės val- 
džia nesanti neaprėžta, nes šios individų teisės sudarančios jos ribą, ku- 
rios ji peržengti negalinti. Jeigu gi ii šias ribas peržengtų ir įžeistų indi- 
vidų laisvę, tai tada ji būtų nustojusi būti teisėta valdžia ir tada tauta 
turėtų teisės sukilti („teisę i revoliuciją“). 

Locke'o doktrina — tęsia Peretiatkiewicz — davė pamatą 
tajai plačiajai socialinei srovei, kuri viešpatavo XIX amžiuje ir kuri va- 
dinama liberalizmu. Žymiausieji liberalizmo atstovai (Laboulaye, Vilhelmas 
Humboldt, Spencer) rėmė ir plėtė valstybinės kompetencijos siaurinimo idėją 
iki pačių siauriausių ribų. 

Šiai doktrinai besiplečiant aiškiai pasireiškė dvi principinės jos kryp- 
iys, 1. ekonominė ir 2. politinė. Ekonominis liberalizmas (Smith, Say) skel- 
bė valstybės nesikišimą į ūkiškąią sritį, kuri turi reikštis laisvu nevarZomu 
individų veikimu („laisser faire“). Politinis liberalizmas (Benjamin Con- 
stant) kėlė įvairius kitus individų laisvės elementus, kurie turėtų būti val- 
stybės valdžios neliečiami. ` 

Pas Locke'ą dar tebėra tik bendri reikalavimai: gyvybės, laisvės ir 
turto teisės; naujesnis liberalizmas jau tiksliau suformulavo tuos įvairius ` 
asmens teisių elementus, kurių valstybė neturi liesti“. 

Iš šių įvairių „laisvės teisių“ elementų ir susidarė moderninis kon- 
stitucinis „laisvių katalogas“, kurį užtinkame daugumoje Europos ir Ame- 
rikos demokratinių konstitucijų ir apie kurį mums kitose mūsų rašinių 
vietose teks plačiau kalbėti. Locke'o moksle ir glūdi liberalizmo ir libé- 
ralinės demokratijos srovės šaknys. 

Pastebėsiu, kad į Kokoškino ir Peretiatkowicz'iaus žodžius, kuriuos 
čia citavau ir kurie trumpai ir iš viso teisingai apibūdina Locke'o doktri- 
nos esmę ir padarinius, tenka pareikšti vienas mažas rezervas. Jis be rei- 
kalo kalba apie igimtųjų teisių „išsižadėjimą“ arba „paaukavimą“ sutar- 
timi. Individualizmo steigėjai šitokios tezės neteigé. To, kas igimta ir 
ir kas sudaro subjekto esmę, to išsižadėti, paaukoti, perleisti iš viso 
negalima. O šie mokslininkai konstruavo kaip tik įgimtas teises. Jie tu- 
réjo galvoje ne ju išsižadėjimą sutartimi, bet sutarties dėl šių teisių vyk- 
dyma, eventuališkai — nesinaudojimą. 


54. Rousseau demokratija — liaudies absoliutizmo demokratija. 


Rousseau demokratiją galima būtų apibūdinti, kaip liau- 
dies demokratiją; ji labiau tinka masės ar minios viešpatavi- 
mui steigti. Minia, gatvė niuansų ir sudėtingų kompromi- 
su, rezervuotu subjektyviniu teisių, pasipriešinimo jos įsaky- 
mams nemégsta. Masés valdZia yra grieZta ir absoliutiné, 
jos valia, daZnai populiariniu vadu ir demagogu veikiama, yra 
aistringa ir nekenčianti rezervų bei įsteigtų pančių. Ji yra iš 
esmės linkusi veržtis į visas sritis, visur įsikišti ir visą sau sub- 
ordinuoti ir suvaldyti. Ji yra tiesi ir pasiryžusi iš savo nusi- 
statymo daryti visas išvadas iki logingo galo. Bendrosios 
Valios tezė jai kaip tik tinka, nes ji visą pateisina ir paliuo- 
suoja nuo ribų, dogmatizuoja vieSpataujanti nusistatyma ir 
jausmingam politiniam veikimui suteikia tikybinį tiesos vyk- 
dymo pobūdį. 


55. Locke'o demokratija — liberalinė buržuazijos Jaunystės demokratija. 


Liberalinė, Anglijos paveiktoji Locke'o tipo demokratija 
yra visiškai kitokia. Ji kaip tik apsupa valdžią rezervais, nu- 
stato ir organizuoja pančių tinklą, kategorizuoja valdžios funk- 
ciją, tarp kito ko jos srovėje gimė garsioji valdžios funk- 
cioniniy galių suskirstymo teorija (Montesquieu doktrina), 
ir pačią valstybę funkcionališkai įterpia į visuomenę, kaip pa- 
starosios tam tikrą kategoringą tarnybinį aparatą, kuris turi 
tam tikrą kategoringą, vadinasi, aprėžtą vietą ir funkciją, bet 
negali ir neturi visuomenės nuslopinti. Tiesa, šioje libera- . 
linéje demokratijos srovėje visuomenė yra atomizuojama, pa- 
verčiama individų dulkėmis lygiai taip pat, kaip tatai daroma 

Bendrosios Valios demokratijoje, bet tos dulkės čia néra su- 
tirpusios valstybėje, ios veikia ir už valstybės ribų ir aprėžia 
jos valdžią. Ši liberalinė demokratija — tai jaunosios buržu- 
azijos mėgiama srovė, jos jaunystės koncepcija. Čia valstybė 
nevaržo, bet apsaugoja laisvąjį iniciatyvinių individų veikimą, 
pati į ii nesikišdama, jam konkurencijos nedarydama ir jo savo 
organizuojamu įsakytiniu veikimu nepakeisdama ir nepava- 
duodama. O kadangi individualistiniame režime ir laisvoje in- 
dividų konkurencijoje, kurią valstybė apsaugoja ir laiduoja, 
iniciatyviškai veikti paiėgia kaip tik stipresnieji individai, ku- 
rie disponuoja veikimo priemones ir ūkiškoje turtų nelygybėje 
slopina kitų individų veikimą arba ji faktiškai subordinuoja ir 
savo veikimo linijai pritaiko, — tai ši tvarka kaip tik yra įau- 
najai, energijos pilnai, buržuazijai naudinga ir pageidaujama. 
. . Todėl ši liberalinė demokratijos srovė patarnauja buržu- 
azijai geriau, negu į absoliutizmą ir socialinį intervencionizmą 
palinkusi liaudiškoji Bendrosios Valios demokratija, veikianti 
tiesioginiu masės spaudimu. Tai bent truko tol, kol ankstyvo- 
sios demokratijos skelbiamoji visuomenės atomizacija individų 
dulkėmis dar atrodė reali; kol iro ardomoji senosios luominės 
visuomenės konstrukcija, tol atomizacijos procesas atrodė gy- 
vas ir tikras. 


56. Antiliberalinis kursas moderninéie buržuazijoje. 


Tačiau kai suirusios senosios visuomenės konstrukcijos 
vietoje ėmė kristalizuotis naujoji socialinė konstrukcija ir dul- 
kėmis paleistoje individų masėje ėmė reikštis ir stiprėti nau- 
jos integracijos ir diferenciacijos procesas, o nauji socialiniai 
junginiai, besikondensuodami ir sąmoningai organizuodami 
savo politinį veikimą, ėmė veikti valstybės valdžią, savo rei- 
kalams valstybės funkciją sunaudodami, kai senoji formalinė 
mechaniško skaičiaus demokratija virto socio-demokratija 
arba net sociokratija, — tada pagaliau ir buržuazijai liberalinė 
demokratijos srovė pasidarė nepriimtina ir net nepakenčiama. 
Prieš kitų besiorganizuojančių socialinių veiksnių politinę 
ofenzyva buržuazija turėjo pereiti į politinę kontrofen- 
_Zyva, paversdama valstybinį aparatą savo socialiniu iran- 
kiu. Ji atsižadėjo liberalinės koncepcijos, ir ten, kur libe- 
ralinė valstybės konstrukcija nebepajėgia jai patarnauti, kur 

jos priešai grobia valstybės valdžią savo supremacijai nusta- 
Lyti, ten ir ji pati griebiasi valdžios ir jos imperiumu savo po- 
litinę hegemoniją sutvirtina. Ji pati tampa antiliberalinė ir 
valstybingumą išplečia į griežčiausiąjį socialini intervencio- 
nizmą. Kaip tik iš smulkiosios buržuazijos kyla tie griežti eta- 
tistiniai valstybės konstitucinės reformos judėjimai, kurie mū- 
su laikais teisingai ar neteisingai pradedama vadinti fašisti- 
niais, nors jie nevisiškai italų fašizmą atitinka. 

Tačiau antiliberaliné buržuazinė valstybės koncepcija — 
tai jau XX-jo amžiaus reiškinys. Demokratijos kūdikystėje 
ir jaunystėje buržuazijos mégiamoji valstybės koncepcija — 
liberalinė demokratijos srovė, kilusi iš Locke'o skelbiamų 
idėjų. 


57. Fašizmo, kaip buržuazijos reakcijos koncepcija. 


- Modernini antiliberalini kursą, pasireiškusi burZuazijoje, šitaip ryš- 
kiomis, gal kiek ir sutirštintomis, spalvomis apibūdina žymus publicistas 
grovas R.-N. Coudelhove-Kalergi, savo veikale „Héros. ou Saint“ 
(Marcelio Beaiils vertimas iš vokiečių kalbos, Paryžius, 1929 m., 142— 
143 pusl.): f 

„Rusijoje per savo komunistinius vadus valdžią pagrobė proletaria- 
tas; jisai išžudė, išvarė arba pavergė buržuazijos žmones („les bourgeois“). 
Tėjo į koaliciją su valstiečiais ir, kiek šiuo laiku Rusijoje tatai yra galima 
padaryti, — padėjo pamatus būsimajai socialistinei respublikai. Europos 
komunistai yra jo bendrininkai; jie tikisi krauju ir revoliucijomis išplėšti 
iš buržuazijos ios galią. 

„Socializmas siekia to paties tikslo: tačiau kitaip. Jis tikisi, įsąmo- 
nindamas mases propagandos priemonėmis, visose valstybėse įgyti galin- 
ga parlamentinę daugumą, kuri istatyminėmis reformomis, be kruvinų au- 
kų, pajėgtų ikurti jo svajojama ateities valstybę. 

„Kol fašizmo nebuvo — socialistų metodų idėja buvo loginga. Ta- 
čiau ji jau nebėra nuosekli. Tiktai naivūs žmonės gali manyti, kad Eu- 
ropos buržuazija nesipriešindama leisianti parlamento daugumai save 
pavergti ir apiplėšti. - 

„Praeity buržuazija isteigė demokratiją bajorų galiai suardyti ir pa- 
čiai į valdžią įsiveržti. -Kai ji pastebės, kad jos veikalą kiti nukreipia ir 
sunaudoja prieš ią, ii atmes demokratiją ir griebsis senų "oligarchijos 
formų. 

„Laukti, kad turtingieji Europoje patys geruoju nusileistų priešams, 
— tai utopija. Kol jie nėra nugalėti, jie sunaudos visas kovos priemones 
savo galiai ir turtams išsaugoti — ir jie jau tatai daro. Nes jų kovos 
bendrininkais yra visi tie, kurie pasiturinčiai gyvena ir kurie lygiai taip 

pat dreba dėl savo menkos srovės, kaip kad kiti — dėl savo stambių turtų, 
tai yra inteligentų dalis, kilusi iš buržuazijos ir buržuazinėmis tradicijo- 
mis persisunkusi; ūkininkai, kurie save taip pat kapitalistais laiko ir, kon- 
servatyviškai nusistate — bijo bet kurio socialinės tvarkos sukrėtimo; baž- 
nyčios, kurios, žinodamos, jog revoliucija pagrobsianti jų turtus ir ias pa- 
čias suardysianti, vargdienių milijonams žada dangaus atlyginimą ir už 
šią kainą juos sulaiko nuo žmoniškesnių reikalavimų ir juos iš revoliuci- 
nės armijos eilių išplėšia; pagaliau nacionalizmas, kuris, iškeldamas tarp- 
tautinius konfliktus, liaudies dalį atitraukia nuo socialinių konfliktų. 

„Pasiremdamas visais šiais sąjungininkais, stiprūs savo organizaci- 
némis pajégomis ir turtais, kapitalizmas pats įsileis į ofenzyvini mūšį. 
Socialinis karas bus iš abiejų pusių vedamas su tuo pačiu kartumu ir Ziau- 
rumu. Jisai nualins Europą tikriau, negu bet kuris tarpvalstybinis karas. 
Jis sunaikins jos gamybos aparatą, suardys ios susisiekimo tinklą, parali- 
žuos prekių judėjimą; tai bus, be masinių Zudymu, badas milijonams žmo- 
niu. Jei laimės buržuazija — Europa pergyvens tokią reakcijos gadynę, 
kuri, kaip kad Filipo II gadynė, bus tikromis laisvės kapinėmis; jai buržu- 
azija bus nugalėta, tai bus tikrenybéje jos mirtis, nes ji nepasiduos ver- 
gijai, kaip kad pasidavė Rusijos buržuazija. Europos revoliucija taps 
milžiniškomis skerdynėmis, kurių tiktai silpną preliudija sudarė Rusų re- 
voliucija. Tiesiog nesuprantama, kaip tatai gali būti, kad tiek Europiečių, 
besivadinančių „pacifistais“, taip lengvai žaidžia klasių karu ir tą karą 
ruošia lygiai taip išsijuosę, kaip kad išsiiuosę ruošia tautų karą nacio- 
nalistai. 

„Šiandien abi klasės giukluojasi šiam karui; komunistai ir fašistai 
— atvirai; socialistai ir nacionalistai — slaptai“. 

Vaizdas — liūdnas ir giliai pesimistiškas. Gal kick perdėtas ir pa- 
radoksiškas, perdaug vienšališkai schematizuotas. Spalvos suryškintos 
iki aukščiausio laipsnio ir vaizdui duota pranašo sprendimo forma. Tačiau 
antiliberalinis moderninis buržuazijos kursas teisingai pastebėtas, nors šio 
kurso motyvai iš tikrųjų nesudaro vienintelio moderninės priešliberalinės 
socialiniame tvarkymosi krypties pagrindo. Ir tasai publicistas — tai toli 
gražų nėra principinis buržuazijos ir kapitalizmo priešas. 


58. Rousseau mokslo sudėtingumas. 


Jei mes vadiname Locke'a — buržuazinio demokratinio 
liberalizmo, o Rousseau — liaudiškai-demokratinio absoliutiz- 
mo tėvu, tai mes čia pat turime pareikšti tam tikrąjį rezervą. 
Be abejo — ir tai ypač Rousseau atžvilgiu yra tiesa — grieZ- 
tas dialektiškas jo mokslo, kaip tam tikros užbaigtos doktri- 
nos, schematizavimas tezèmis ir išvadomis — moksliškai nėra 
visiškai tikslus ir visų jo minties niuansų neapima. Kaip dau- 
gelis žymių rašytojų ir naujų idėjų kūrėjų — Rousseau savo 

kūryboje nėra šabloniškai siauras ir griežtai vienlypis. Jojo 
mintis yra turtinga, niuansuojama; matyti — pats autorius ne- 
visuomet pajėgia ją suvaldyti ir vienos vadovaujančios tezės 
plane sulaikyti. Ji perauga ir peršoka jo sumanymo ribas, joje 
glūdi įvairiausių tezių daigai, smulkūs brangūs perlai, kurių gal 
kartais ir pats autorius neįvertino ir iš jų išvadų nepadarė. 
Sitame turiningame minčių daigyne yra kartais visiškai ne- 
lauktos ir ilgai nepastebimos pastabos, kurios keičia kitas pa- 
matinėmis laikomas tezes ir gali suteikti naujos netikėtos pras- 
més autoriaus doktrinos tvirtinimams. Todėl Rousseau raši- 
niai, netilpdami jokiame šablone, nesensta; jojo minčių paliki- 
mas, sudarąs klasikinį socialinės literatūros kūrinį, ne tiktai 
nuolat yra studijuojamas, bet ir nuolat iš naujo interpretuoja- 
mas ir kiekvieną sykį jame randama kas nors naujo, gilesnio, 
negu iki tol buvo manyta. 


Tai tiesa. Rousseau rašiniai nėra šablonas. Kaip daug 
kitų Rousseau doktrinos tezių, taip ir jo absoliutistinė valdžios 
konstrukcija yra ypač pastaraisiais laikais jo komentatorių už- 
ginčijama ir gilesnėmis jo paties, io rašinių studijomis griau- 
nama. Tokio, kaip Rousseau, drąsaus ir kūrybinio rašytojo 
rašiniuose galima rasti medžiaga ne vienai, bet įvairioms kon- 
strukcijoms arba įvairiems vienos konstrukcijos stiliams. 


Tačiau vis dėlto toks mokslas, kuris labai ryškiai paveikė 
socialinę tikrenybę ir jos evoliuciją, gali būti konstatuojamas 
ir toje savo išraiškoje, kurią jisai gavo jo populiarinéje inter- 
pretacijoje kaip tik tuo laiku, kada jisai paveikė tikrenybe ir į 
ja įsipynė, tapęs tam tikra veiklia ideologija, tam tikra ener- 
gijos srove. Galimas daiktas, kad pavirtęs tam tikra veiklia 
srove, jisai kiek nutolo nuo savo kūrėjo giliausių minčių, pra- 
rado tam tikrus niuansinius svarbius minties elementus, kurie, 
jei būtų buvę laiku pastebėti ir suprasti, būtų galėję kitokią iš- 
raišką visai kūrėjo mokslinei konstrukcijai suteikti; kiekvie- 
nas mokslas ar kiekviena teorija, įėjusi į gyvenimą ir ji pavei- 
kusi, netenka to savo pirminio grynumo, kurį ji buvo turėjusi 
savo šaltiny, ir yra suteršiama jos interpretatorių ir taikintojų 
aistromis ir įterpimais arba jų interpretaciniais konstatavimais, 
kurie kartais nėra visiškai tikslūs ir kurie vienur perdeda, kitur 
ko svarbaus nepastebi ar nuslopina, o dažniausia pergriežtai ra- 

Rousseau jau pats turėjo palinkimo į racionalizmą, o jo 
mokiniai ir jo minčių sekėjai, kurie jas savo politinei akcijai su- 
naudojo ir savo siekiamiems tikslams taikė, dar ryškiau šį ra- 
cionalizavimą varė ir gilino. Ir štai šioje savo racionalizuotoje 
ir veiklioje išraiškoje, kuri kad ir nesilaikydama tiksliai visų 
Rousseau rezervų ir gilių niuansinių jo minties pastabų vis dėlto 
ne tiktai Rousseau doktrinos vardą išlaiko bet ir yra pagrįsta 
„tam tikrais labai ryškiais paties Rousseau tvirtinimais, glūdi 
kaip tik absoliutistinė demokratinės valdžios konstrukcija. Ben- 
drosios valios tezė tiesioginėje demokratijoje yra ne mažiau 
griežta ir monistiškai imperatyvinė, kaip kad valdovo monar- 
chiniame suverenitete. Šia prasme Jokubinai ir Montanierai 
Didžiosios Prancūzų Revoliucijos metu, nors jųjų valdymo sis- 
tema neatitiko tiesioginės demokratijos formos, savo griež- 
tais antiliberaliniais valdymo metodais buvo artimesni kaip tik 
absoliutistinei Rousseau srovei. 

Tad prademokratinį XVIII amžiaus judėjimą buvo pavei- 
kusi abi — liberalinė ir absoliutistinė (Bendrosios valios 
„ideologijos) — srovės. Viena jųjų buvo paveikta ypač Locke'o 
ir Montesguieu, antroji — Rousseau mokslo sąvokų. 


59. Laisvės ir absoliutizmo momentai Rousseau doktrinoje. 


Kad Rousseau samprotavimai dažnai yra neaiškūs, kad juose ran- 
dama sofizmų ir paradoksų, kad iš io pareikštų tezių galima daryti įvai- 
rios priešingos išvados ir kad ju kiekviena galima paremti kuriuo jo tvir- 
tinimu — tai seniai tapo pastebėta. 

„Žmogus yra gimęs laisvas... — sako Rousseau. — Jei aš atsi- 
žvelgčiau tiktai į jèga ir ios padarinius, aš pasakyčiau: kol tauta yra ver- 
čiama pasiduoti ir pasiduoda, — ji gerai daro; tačiau kai ii gali šiuo jun- 
zu nusikratyti ir juo nusikrato, ji dar geriau padaro: nes atgaudama savo 
laisvę tuo pačiu jėgos titulu, kuriuo jai laisvė tapo pagrobta, arba ji turėjo 
teisės savo laisvę atsiimti (jei teisė sutampa su jéga) arba neteisėtai iš jos 
laisvė buvo atimta (jei teisė nesutampa su -iėga). Tačiau socialinė tvarka 
vra šventoji teisė, kuri sudaro visos kitos teisės pagrindą. Bet ši teisė 
néra kilusi iš gamtos; tad ji yra pagrįsta sutartimi“. („Du Contrát Social“, 
1824 m. laida, I knygos I skyrius, 4 pusl.). 

„Ši bendroji laisvė yra Žmogaus gamtos padarinys. Jo pirmasis 
istatas yra sergėti savo išsilaikymą, jo pirmieji rūpesčiai yra tie, kuriuos 
jisai sau skirti turi; ir kai jis pasiekia protingą amžių, jisai, būdamas vie- 
nintelis savo išsilaikymo priemonių sprendėjas, tuo pačiu pats savo likimo 
viešpačiu tampa“ (ibidem, I knyga II skyrius, 5 pusl.). 


„Jei kas pasakytų, kad žmogus kam nors kitam veltui save paveda, 
iai pareikštų nesąmonę, tokis aktas yra neteisėtas ir teisiškai nesamas jau 
dėl to vieno, kad tasai, kuris toki aktą daro, nėra sveiko proto. Jei ta- 
tai pasakytume apie visą tautą, tai mes kalbėiume apie bepročių tautą: 
beprotybė nepaveikia teisės. 

„Jeigu kiekvienas ir galėtų perleisti save, tai vis dėlto jis negalėtų 
perleisti savo vaikų; jie gimsta žmonėmis ir gimsta laisvi; ju laisvė jiems 
priklauso ir be jų niekas neturi teisės jos disponuoti. Kol jie bus pasiekę 
protingą amžių, tėvas jų vardu gali nustatinėti ir tartis dėl jų išlaikymo 
ir jų gerovės sąlygų, bet iokiu būdu negali juos amžinai ir be jokių są- 
lygų kain atiduoti; nes toks perleidimas yra priešingas gamtos tikslams 
ir išeina iš tėviškos galios teisių. Tad tam, kad arbitrališka (absoliutinė) 
valdžia būtų teisėta, reikėtų, kad kiekviena tautos karta galėtų tokią val- 
džią priimti ar atmesti: tačiau tada jau ši valdžia nebebūtų arbitrališka. 

„Išsižadėti savo laisvės tai yra tolygu savo žmoniškumo, Žmoniškų 
teisių, o net ir savo pareigų išsižadėjimui. Tam, kuris išsižada viso, nėra 
ir negali būti jokio imanomo ekvivalento. Toks išsižadčiimas yra nesu- 
derinamas su Žmogaus gamta; ir atimti visa laisvė Žmogaus valiai tai yra 
tas pats, kaip kad iš io veiksmų atimti visa dorovė“. (ibidem, I knyga 
IV skyrius, 12 pusl.). 

Atrodo, kad iš šių teksto ištraukų galima išvesti šios tezės: 

jéga, smurtas, — negali teisiškai pavergti įgimtos Žmogaus laisvės 
valingai (savo valia) veikti; jėga arba svetima, net ir paties tėvo, valia 
negalinti pagimdyti ir nustatyti téisès, nes jeigu teisės titulu būtų jėga ar 
svetimas, jėga pagristas, įsakymas, tai teisė neturėtų jokio pastovumo ir 
jokios veikimo srities, ii nesudarytų jokio socialinio veiksnio, ji iš viso 
būtų tuščiu žodžiu; tai būtų niekis; jei prieš vieną jéga, nustačiusią vieną ' 
santvarką ar būklę, būtų iškilusi kita jèga, kuri angią nugalėtų ir visus 
anosios padarinius sugriautų. tai viskas būtų virtę kitaip: faktų srity ši- 
taip būti gali, bet kągi bendro su tuo turi teisė, kur gi čia teisės vieta ir 
veikimo sritis, kur čia pati teisė. Ji nesudarytu jokio tam tikro sociali- 
nio veiksnio; esa — kalbėkime tada apie jėgą ir jos faktinius padarinius. 
bet ne apic teisę; ieigu greta iėgos kaip vieno socialinio veiksnio, yra tei- 
sė, kaip skirtingas autonominis socialinis veiksnys, tai šis veiksnys — teisė 
— tegalis glūdėti tiktai igimtoje žmogaus valios laisvėje; čia glūdanti tei- 
sės šaknis; tad viskas, kas nėra iš šios šaknies kilę ir išaugę, neturi jokio 
teisinio pobūdžio, o viskas, kas yra šiam socialiniam šaltiniui priešinga, 
esa neteisėta; priėmus zi individini žmogaus valinguną, kaip vienintelį tei- 
sės šaknį ir šaltini, galima ir tenka teisinis socialinis bendravimas ir tei- 
sinė santvarka pagrįsti tiktai Zmoniu-dalyviu sutartimi, nes sutartis yra 
kaip tik susitariančių valios padarinys. juju valios aktas, kuriame ši valia 
yra ir veikia. Tad socialinėje srity viskas esą -iš sutarties, o jeigu kas 
čia nėra iš sutarties kilę, tai tatai esą neteisėta. : . 

Tačiau paskaitykime kitas vietas: „Šios sutarties sąlygos — sako 
Rousseau — yra taip tikslios, kad mažiausias jų pakeitimas iš karto 


visą aktą padarytų beprasmiska ... 

„Šios sąlygos, tiksliai suprastos, visos gali būti suvestos į vieną: 
būtent visiškas kiekvieno dalyvio („associé“) su visomis jo teisėmis per- 
leidimas visai bendruomenei; nes, pirma, jeigu kiekvienas visiškai save 
atiduoda („se donne tout entier“), tai sąlyga visiems yra lygi; o kai ji 
yra visiems lygi, tai niekas nėra suinteresuotas tuo, kad ji kitiems taptų 
kenksminga. 

„Be to kadangi perleidimas daromas be jokių rezervų, tai junginys 
tampa tobuliausias ir nė vienas dalyvis nebegali nieko reikalauti; nes jeigu 
atskiriems individams būtų paliktos bet kurios teisės, tai kadangi nebūtų 
jokios bendros vyresnybės, kuri galėtų spręsti ginčą tarp individų ir pub- 
likos, tai kiekvienas, būdamas tam tikra prasme savo teisèjas, tuojau no- 
rėtų būti visų teisėju; tačiau tada tebeveiktų gamtinė būklė, ir draugija 
savaime taptų arba tironiška arba bejėgė... Kiekvienas mūsų sudeda ben- 
drumon savo asmenį ir visą savo galią, pavesdamas visą tai vyriausiajai 
bendrosios valios vadovybei... 


„Tuojau, vietoj atskiro kiekvieno sutarties dalyvio asmens, šis as- 
sociacijos aktas sudaro moralinį ir kolektyvinį vienetą („corps“), suside- 
dantį iš tokio narių skaičiaus, kokis yra susirinkime balsų skaičius; ir iš 
šio akto tasai vienetas gauna savo vienumą, savo bendrąjį aš, savo gyvy- 
bę ir savo valią...“ (ibidem, I knyga VI skyrius, 20—21 pusl.). 

»...büdamas sudarytas tiktai iš individų, iš kurių jis susideda, su- 
verenas negali turėti jiems priešingo intereso; tuo pačiu valdiniams nėra 
jokio garantijų reikalo prieš suvereninę galią, nes nėra įmanoma, kad šis 
socialinis vienetas norėtų savo nariams kenkti; ir mes toliau pamatysime, 
kad jis jokiam individui kenkti negali. Suverenas savaime visuomet yra 
tokis, kokis jis turi būti... 


„Iš tikrųjų kiekvienas individas, kaip žmogus, gali turėti savo asme- 
nine („particulière“) valią, skirtingą ar priešingą bendrajai valiai, su ku- 
ria jis sutampa (kurią jis turi: „awil a“), kaip pilietis: jo asmeninis rei- 
kalas gali jam kalbėti kitaip, negu kad bendrasis reikalas... 

„Tad tam, kad visuomenės sutartis nebūtų tuščia forma, ji apima 
tylų pasižadėjimą, kuris tik vienas tegali visiems kitiems pasižadėiimams 
jėgos suteikti, — kad tasai, kuris panorėtų pasipriešinti bendrajai valiai, 
bus viso socialinio viencto verčiamas iai pasiduoti: o tatai reiškia, kad jis 
bus priverstas būti laisvas...“ (ibidem, I knygų VIII skyrius, 24—26 pusl.). 

Tad čia jau pasirodo, kad sutartimi įkūrus kolektyvinį bendrosios 
valios vienetą, šis tobulas ir suvereninis vienetas, reiškiąs racionalizuotą 
protingą bendrąjį reikalą ir suglaudęs savy visą protingą visų individinių 
valių elementą, tampa absoliutiniu visų savo narių viešpačiu; i ji vieną 
esančios suplaukusios visos atskiros asmenybės ir subiektyvinės teisės ir 
jo atžvilgiu jo steigėjai ir nariai neturi ir nesą reikalingi nei teisių nei ga- 
rantijų, nes jame esąs įsikūnijęs teisingumas ir jisai ne tiktai nenorįs bet ir 
iš esmės negalįs jokiam nariui kenkti. 


Tas tobulas bendrosios valios vienetas — tai esąs racionalizuotas 
protingas kolektyvinis „aš“, nuvalytas nuo aistros ir nuo viso, kas Zmo- 

guie yra pikto, paradoksiško, nenuoseklaus. Bendroje valioje esąs visas 
žmoniškas protas, teisingumas, laisvė, 

Koks gi ir kuriuo titulu būtų galimas šiam absoliutui pasipriešini- 
mas arba jo suvaržymas. Pagaliau jame esa visi ir kiekvienas ir jie čia 
esą kaip tik tobuli, kaip tik savo gryniausiame protingame ekstrakte per- 
kelti iš gamtinės padėties į visuomeninę. Jei kartais jie ir nesutinka su 
bendrąja valia, tai iš tikrųjų nesutinkanti ne jųjų protinga valia ir ne jųjų 
dorovinga asmenybė, bet tiktai jųjų laukiniai aistros instinktai ir tai, kas 
juose yra bent sociališkai neprotinga ir nedorovinga. 

Toks suverenas yra viešpats, tokia valdžia yra absoliutinė. Zino- 
ma — priémus visas Rousseau tezės apie bendrąją valią ir jos protingą ir 
dorovinga pobūdį, visą konstrukcijos racionalizavima, — tektų priimti ir 
jo išvadą, kad šis absoliutas kaip tik sutampąs su visų ir kiekvieno va- 
linga laisve ir kad esą pasiduodamas šiai absoliutinei valdžiai pilietis kaip 
tik esąs laisvas, o jai pasipriešindamas ir nesutikdamas su jos įsakymais ji- 
sai netenkąs laisvės; kitaip sakant — kad pilietis, jéga verčiamas klau- 
syti valdžios įsakymų ir daryti taip, kaip reikalauja „bendroji valia“, 
o ne taip, kaip jo asmeniniu partikuliariniu nusimanymu jisai pais nori, 
jisai esąs „verčiamas būti laisvas“, — esą jam esanti grąžinama jo tikroji 
„laisvė“, kurią jis buvęs praradęs; tokiu būdu ir nusmerktasis, vedamas 
i ešafotą ir atiduodamas į budelio rankas ji giliotinuoti, tuo pačiu esąs lais- 
vas, o jeigu jam pavyktų išsprukti ir pabėgti, tai jis tuo būtų vergiškai 
pasielges ir savo laisvei nusižengęs. Žinoma — visa tai tąja sąlyga, kad 
valdžios konstrukcija esanti respublikiška, pagrista sutartimi ir bendrąja 
valia. 


60. G. Gurvitch ir Joseph-Barthélemy bei Paul Deuz apie Rousseau 
doktrinos paradoksinius elementus, 


Tačiau jei mes sutiksime, kad Rousseau racionalistinė konstrukcija 
yra dirbtinė, kad savo tezėms sudaryti Rousseau panaudoja paradoksus. 
ir kad visa tai toli gražu nėra taip aišku ir paprasta, kaip kad jam tai 
atrodo, ir kad pagaliau visa tai, ką Rousseau pridengia „bendrosios va- 
lios“ forma, iš tikrųjų sudaro daugumos viešpatavimą ir jos imperiuiną, 
absoliutiškai slégianti kitaip manančius ir kitaip nusistačiusius, tai mums 
bus aišku, kad Rousseau doktrina bus absoliutistinė ir kad absoliutistines 
išvadas iš jos teisingai daré tie, kurie mėgino įgyvendinti Rousseau ben- 
drosios valios konstrukciją, ir tie, kurie bestudijuodami ją — ja šitaip 
klasifikuoja. 


Absoliutizma Rousseau kombinuoja su individualizmu, kuris reiš- 
kiasi netiktai valstybės (visuomenės) pagrinde, bet ir valstybinėje san- 
tvarkoje reiškiasi griežtu visuotiniu balsavimu, iterptu į tiesioginę demo- 
kratiją, savaime maksimališkai išplėčiančią politinę piliečių galią. Geor- 
gas Gurvitch randa, kad iudividualizmo laimėjimas demokratijoje, 
taip pat iš kitų mokslininkų, o gal ir iš viduramžių paveldėtos socialinės. 


teisès- idėjos nuslopinimas tapo paveiktas ne tiek visos įgimlosios teisės 
ir igimtuiu subiektyvinių teisių mokyklos, kiek kaip tik Rousseau ir 
Kant'o. 

Jeigu mechaniškas individualizmas Hobbes'o ar Puifendorf'o nepajėgė 
nuslopinti socialinės teisės idėjos, iškeltos Grotiaus ir Leibnitz'o, tai šis 
Rousseau ir Kanto individualizmas, kick jisai buvo susijes su ių padary- 
iais vertingais autonominės etikos konstatavimais, atidengdamas naujus 
horizontus, beveik tuojau nugalėio socialinės teisės teoriją ir ją nuslopino“ 
(G. Gurvitch — ,L'dée du Droit Social“. Paris, Recueil Sirey, 
1932 m., 268 pusl.). 

Apie ypatingą Rousseau individualizmo moralinį pobūdį, paveikusi 
visą jo politinę konstrukciją, Gurvitch šitaip sako: 

„Grynai žmoniškos kūrybinės veiklos ir autonomijos šūkis, kilęs iš 
Renesanso, socialinčie filosofijoje rado savo pirmą išreiškos forma J.-J. 
Rousseau politinéje doktrinoje ir Kanto moraléje.. 

„Kiekvienos be išimties Žimoniškos asmenybės lygios etinės vertės 
principas, laikąs kiekvieną asmenybę ios „moralinčie garbėje“ savaime ir 
iš esmės vertingą ir niekuomet negalinčią būti naudojamą, kaip paprasta 
priemonė, kūrybinės ir iniciatyvinės laisvės idėja, nepripažįstanti jokios iš 
anksto nustaiytos ir iš šalies įsakytos tvarkos, idėja teisės suverenumo, 
kuriam iuri nusilenkti bet kuri valdžia ...: lygybės ir laisvės sintezė liau- 
dies valdžios pagrinde laikoma vienintele tikra priemone teisės suvere- 
numui sutvirtinti, — šitokie yra svarbiausieji šios pagilintos moralinės kri- 
tikos laimėjimai, kurie nusalina bet kurį moralinį politinės ar socialinės 
hierarchijos pateisinimą ...“ (ibidem, 260—261 pusl.). 

„Specifiškai teisinis šios kiekvieno asmens, kaip absoliutinės verty- 
bės, moralinės garbės įkūnijimas — tai yra kaip Rousseau teisės iiloso- 
iijos principas jam tėra tiktai „grynos kiekvieno individo teisinės sąmo- 
nės“ (Rousseau — ,Contrát Social“, 1 knygų VII skyrius) išreiškia 
autonominis išvidinis balsas, kurį Rousseau laiko visuose žmonėse vienodą. 
Bendrąją valią jis priešais pastato ne individinei valiai, kaip kad dažnai 
sakoma, bet partikuliarinei valiai. Bendroji valia ir partikuliarinė valia 
jam nebesančios tiktai dvi priešingos tos pačios vienos individinės valios 
-krypiys... ` 

„Partikuliariuė kiekvieno individo valia keičiantisi ir pas kiekvieną 
esanti skirtinga. „Bendroji valia“ esanti nuolatinis pastovus ir grynas 
AJndivido valios elementas; ji galinti tapti „nebyle“, bet ji negalinti žūti, ji 
esanti idealinė teisinė išmintis, glüdinti kiekvienoje asmeninėje sąmonėje... : 

„Tad bendroji valia yra tiktai abstraktinės ir pastovios kiekvieno 
asmens jo teisinėje išraiškoje esmės įkūnijimas, — esmės, susijusios Su 
individine sąmone, kaip pastarosios elementas. Stai kodėl iš vienos pusės 
visų iégu, visų įgimių palinkimų (gamtinė instinktyvinė teisė) išsižadėii- 
mas bendrosios valios naudai paveikia tiktai protingos igimtosios teisės 
ir neperleidžiamos individinės laisvės laimėjimą, ir iš kitos pusės ben- 
droji valia yra aiškiai priešais pastatoma daugumos valiai, o net ir visu 
valiai... 


— 155 -- 


„Valdžią Rousseau laiko teisėtą tiktai tiek, kiek ji reiškia bendrąją 
valią ir iš šios bendrosios valios kylančią teisę... 

„Rousseau manymu esminė politinė problema tame kaip tik ir yra, 
kad būtų rasta tokia junginio forma, kurioje viešoji galia būtinai atitiktų 
teisės suverenumą ir kurioje viešpatautų tiktai viena bendroji valia. Tai 
esąs vienintelis junginys, kurio valdžia esanti teisėta... f 

„Kadangi bendroji valia — autonominė teisinė išmintis — glūdi kiek- 
vieno individo sąmonėje, tai „reikia, kad visi balsai būtų suskaityti“, 

. „Tada partikuliarinės valios, kurios yra skirtingos ar kita kitai 
priešingos, kitos kitas anuliuoja, ir bendroji valia, kuri visuose individuose 
esanti vienoda, gali pasireikšti grynoje formoje ...“ (ibidem, 264—265 pusl.). 

Ši G. Gurvičiaus patiekiama Rousseau: tezių ir jo „bendrosios 
valios“ sąvokos interpretacija be abejo yra tiksli. Gurvičiaus tvirtini- 
mams, kuriuos čia citavome, būtų galima prikišti tiktai viena, mano su- 
pratimu, klaida, būtent ten, kur jisai sako, kad individualizmo įsigalėjimą 
moderninčie demokratijoje paveikęs tiktai Rousseau ir Kanto mokslas. 
Jeigu šiuo atžvilgiu neperdaug žymi yra Hobbes'o ir Puiiendoriio įtaka, 
tai bent liberalinės Locke'o srovės paveikimas be abejo buvo mnermenkesnis, 
negu Rousseau arba juo labiau Kanto. Taip pat žymus buvo Reiormaci- 
jos šiuo atžvilgiu ina$as ir protestantų sektų mokslas, ypač Amerikos de- 
mokratijai. Tačiau tiek to. 

Vis dėlto viso šio niuansinio iš esmės paradoksiškos Rousseau min- 
ties lankstumo tikrumas, nelabai pagaunamas populiarinės sąmonės, kuri 
buvo šios minties veikiama, — negalėio šios doktrinos padarinių apsau- 
goti nuo kategoringo nukrypimo į valdžios imperium'o absoliutizmą, ku- 
riuo šie padariniai kaip tik žymiai skyrėsi nuo liberalinių Locke'o minties 
padarinių. Teoriškai — Rousseau bendrosios valios doktrina bet kurį im- 
perium'ą neigė ir jį pakeisdavo autonomingu laisvu individų kolektyvo 
valdymusi. Praktiškai ii steigė daugumos absoliutizmą. 

Pats G. Gurvitch, labai sąžiningai išanalizavęs Rousseau tezes 
ir nustatęs ių esmini Žmogaus laisvės ideologijos pobūdį, vis dėlto konsta- 
tuoja štai ką: 

„Niekuomet Rousseau nebuvo absoliutistas, nors ji šiuo dažnai kal- 
tino. Tačiau neabejotinai jisai buvo valstybininkas („čtatiste“), unitaris- 
tas ir centralistas. Jam, kaip ir Kantui, ieisė tegalėjo reikštis tik valsty- 
bės įstatymu, kaip vieninteliu galimu bendrosios valios įkūnijimu... Ir 
tuo pačiu individualistinė, tad ir etatistinė bei centralistinė Rousseau-Kanto 
demokratija, priešingai visam tam, ko jinai siekė, — nukrypdavo į isaky- 
tinę autokratinės valstybės santvarką. 

Realaus gyvenimo praktikoje niuansinis skirtumas tarp centralizuo- 
ios imperinės demokratijos“ ...ir valstybinio absoliutizmo) ... valdžia, su- 
vokta kaip liaudies daugumos galia) — negalėjo nebūti prarastas“ (ibidem, 
269—270 pusl.). 

Profesoriai Joseph - Barthélemy ir Paul Duez savo vei- 
kale ,Traité élémentaire de Droit Constitutionnel“ (Paris, Librairie Dal- 
loz, 1926 m.) cituoja iš Rousseau „Contrat Social" IV knygų VIII sky- 

riaus tą vietą, kurioje jisai kalba apie privalomos piliečių civilinės tiky- 
bos būtinumą valstybėje: 

„Valstybei svarbu, kad kiekvienas pilietis turėtų tikybą, kuri ii 
verstų mylėti savo pareigas... Tad yra grynai civilinis tikybos išpaži- 
nimas, — suverenui pridera šios tikybos straipsniai nustatyti, būtent ne 
kaip tikėjimo dogmos, bet kaip visuomeniškumo jausmai, be kurių būtų 
neįmanoma būti geru piliečiu ir ištikimu valdiniu... Civilinės tikybos 
dogmos turi būti aiškios, neskaitlingos, tiksliai išreikštos, be paaiškinimų 
ir komentarų. Galingos, protingos, geros, veiklios, numatančios ir rūpi- 
nančios dievybės („divinité“) buvimas, gyvybė po mirties, teisingųjų lai- 
mė, piktų nubaudimas, visuomenės sutarties ir įstatymų šventumas; štai 
pozityvinės dogmos. Kai dėl negatyvinių dogmų — aš težinau tik vieną, 
tai netolerantiškumas ...“ (mano cituojamas „Contrat Social“ laidos 202 
—203 pusl.). 

Cituodami šiuos Rousseau žodžius, Joseph - Barthélemy ir 
Paul Duez sako: „Contrat Social — tautos suvereniteto katekizmas, 
demokratijos kodeksas — drauge reiškiąs griežčiausio absoliutizmo teoriją. 

„Tautos atžvilgiu pilietis neturi jokios teisės. Suverenas absoliu- 
tiškai disponuoja piliečių turtus, kūnus ir sąmonę“. (op. cit., 80 pusl.). 

Jei ne jokioje kitoje, tai bent retoje kurioje vienoje doktrinoje laisvė 
ir despotizmas yra taip supainioti, kaip kad pas Rousseau. Čia iš tikrųjų 
kraštutinumai taip arti kits kitą prieina („les extrėmitės se touchent“), kad 
pagaliau jie sutampa, lyg kad kažkokioje užburtoje paradoksų karalijoje, 
kurios lankytojai, žiūrėdami tuos pačius reginius, sulyg savo skoniu ir 
palinkimais gali regėti, kas kuriam patinka, arba ragaudami tuos pačius 
vaisius gali jausti tą skonį, kuris kuriam ragaujančiam yra malonus. 


61. Georges Sorel'io pastabos dėl Rousseau doktrinos ir jos socialinių 
padarinių. 


Georges Sorel („Les Illusions du progrès“ IV laida, Paris, 
Marcel Rivière éditeur, 1927 m.) pastebi, kad pasiskolintą iš Locke'o ir i 
Prancūziją importuotą visuomenės sutarties doktriną Rousseau nušlifavo, 
kondensuodamas ią savo rašiny („Contrat Social“), „kuris yra tikrai 
meistriškas literatūrinio dėstymo ir drauge stebūklingai miglotas (,ob- 
scur“) kūrinys“. Ir čia pat Sorel daro šią pastabą: „Marksistinės ver- 
tės teorijos pavyzdys mums rodo, kaip svarbus yra doktrinos miglotu- 
mas jos pasisekimui ir kaip jis ją stiprina; išlavintieji žmonės nedrįsta pri- 
pažinti, kad jie nesupranta išvedžiojimų, pareiškiamų garsaus rašytojo 
rinktiniu kalbos stiliumi“ (op. cit, 94—95 pusl.). 

„Mūsų tėvai — kiek toliau sako Sorel — nė kiek nebuvo nuste- 
binti, konstatuodami, kad visuomenės sutarties sistema taip neatitinka tik- 
renybės, nes jie buvo pripratę prie fizikos mokslo, kuris visiškai nesiskai- 
tė su tyrimo daviniais. Buvo net palinkimas manyti, kad tikriems gam- 
tos principams pažinti protavimo keliu kaip tik nereikia varžytis davi- 

niais, gaunamais iš stebėjimo; aukštesnes tiesas surasti tai esas proto: o 
ne tyrimo pašaukimas“ (op. cit, 96 pusl.). 

Ir Sorel konstatuoja paradoksini Rousseau bendrosios valios po- 
büdi. -Jisai sutinka su Hipolitu Tainen ir Summer Maineu, 
kurie konstatuoja, kad ši Rousseau tezė logingai veda į despotizma ir 
demokratinėje laidoje reprodukuoja tą absoliutizmą, kurį tam tikri Senojo 
Režimo ideologai svajojo Prancūzijos karalių naudai, tokiu būdu, kad svar- 
biausias Rousseau palikimas naujiems amžiams reiškiasi visagalinčios de- 
mokratinės valstybės idėja. 

„Čia — sako Sorel — Contrat Social'io miglotumas dar sykį pa- 
veikė tai, kad anų laikų žmonės taip lengvai priėmė šią viešosios teisės 
koncepciją, kuriai teko pasireikšti tokiais baisiais padariniais“. (op. cit., 
104 pusl.). 

Cia Sorel nurodo i ivairius šios koncepcijos precedenius, tarp 
kitko i protestantų sektų bendruomenių palinkimą laikyti savo nutari- 
mus tobulais ir reiškiančiais absoliutinę tiesą, kaip Šventosios Dvasios 
inspiruotus, taip pat į nuo Renesanso laikų įsigalėjusi prietaringą gerbimą 
viso to, kas buvo pasireiškę antikinės senovės tautose ir jų įstatymuose, 
laikomuose gryno proto kūriniais... 

„Tuo metu — tęsia Georges Sorel, — kada pasirodė Con- 
trât Social, skaitytojams nelabai rūpėjo išvadų pritaikymo sunkumai... 
1762 metais iš rašytojų ypač buvo reikalaujama įrodinėti, jog esamas re- 
Zimas esas pasmerktas žūti... Contrat Social patiko todėl, kad jis iki 
kraštutinumo kėlė vaidmenį išininties, sutampančios su bendrąja valia; 
kiekvienas salonas manė laikas šios valios paslaptį. 

Kai Rousseau skaitytojų ratas padidéjo, jo doktrinų prasmė paki- 
tėio; ... smulkiųjų liaudies žmonių, kai jie užėmė didesnę vietą viešosios 
nuomonės kūrime, Rousseau doktrinos tapo žodiškai suprastos“ (op. cit., 
106—107 pusl.). 

Sorel nurodo, kad iki šiol neužienkamai buvo įvertintas tas XVIII 
amžiaus idéju istorijos reiškinys, kad toji pati idėja turėjo įvairias skir- 
tingas — šiuo atžvilgiu tris skirtingas — prasmes, atsižvelgiant į skirtin- 
ga socialinę padėti asmenų palaikančių tą pačią idėją. 

Mes čia galėtume pridurti, kad tiesą pasakius — šis reiškinys nėra 
specifiškai charakteringas tiktai vienam XVIII amžiui: lygiai tas pats 
buvo ir XIX-me, yra ir XX-me, bus ir XXI-me amžiuje, — buvo, yra ir 
bus visuomet, kol reikšis socialinė žmonių diferenciacija. 

Iš Rousseau tvirtinimų vienas išvadas darė turtingųjų ir aristokratų 
salonai bei literatūros mėgėjai, kitokias — buržuazijas, dar kitokias — 
liaudies masės. 

Ir pagaliau Sorel kousiatuoja: 

„Iš Contrât Social tapo padarytos išvados, griežiai priešingos vie- 
nos kitoms. Siéyés ji nurašo, reikalaudamas žymesnio vaidmens Trečia- 
jam Luomui; Didžiosios Revoliucijos Tautinis Susirinkimas („la Consti- 
tuante“) minta jos aksiomomis. Chateaubriand tvirtino, jog Rousseau la- 
biau, negu bet kas kitas, smerkęs teroristus; Lally — kad jau antrajame 

Revoliucijos mėnesy Rousseau būtų miręs nuo skaudaus nusivylimo; Birot 
— kad Rousseau būtų ištikęs žirondistų likimas; ...Duhem — kad Rou- 
sseau buvęs arisiokratas, kuris būtų reikėję giliotinuoti. Tačiau antrą ver- 
tus jakobinai rado Contrât Social'e visų savo sukilimų pateisinimą; jie 
reiškią bendrąją valią“. Ir čia Georges Sorel cituoja šituos Chu- 
queto žodžius iš veikalo „J. J. Rousseau“: „Valdžia — kartojo Jo- 
kubinai sekdami Rousseau — esanti liaudies padarinys ir jos nuosavybė; 
atstovai esą tiktai liaudies agentai. Liaudis gi — tai ir esąs klūbas... 
Rousseau doktrinų vardu Jakobinai kaltino Tautinį Susirinkimą uzurpa- 
cija: Susirinkimas ju negerbias, jisai ZaidZias tautos majestatu“. Ir S o- 
rel baigia: „Jokubinų klūbai šitaip galvoja lygiai taip pat, kaip kad pir- 
ma galvojo salonai, kuriuose Contrât Social turėjo tokį didelį pasisekimą; 
kaip pirma kiekvienas salonas, taip dabar kiekvienas klūbas manė, kad 
` kaip tiktai jis reiškiąs tikrą bendrąją valią, kuri visuomet esanti tobula. 
Kiekviena scholasiiné abstraktinės politikos formulé turės tą pati 
likimą, pradžiuginusi iš karto šviesuomenę, ii galų gale bus sunaudota pa- 
teisinimui partijų, kurių egzistavimo jos autorius ir galvoje turėti netu- 
rėio“ (op. cit, 107—108 pusl.). 


62. Locke'o, Montesquieu ir Rousseau ideju bei tezių sukombinavimas 
demokratijos jaunystėje, 


Tačiau paradoksinė buvo ne tiktai bendrosios valios ir tuo pačiu 
valdžios sąvokos konstrukcija; paradoksinė buvo ir pati individualistinė 
visuomenės sutarties konstrukcija viešpatavusi XVIII amžiaus moksle ir 
prademokratiniame judėjime. Kaip jau aukščiau esame pasakę, sutarties, kaip 
valdžios titulo, sąvoka buvo žinoma nuo viduramžių. tačiau ten ji turėjo 
` kitokio pobūdžio; ji buvo sociališkai-anarchinė; ji buvo socialinė, o ne 
individualistinė, nes ne pati visuomenė buvo steigiama palaidų individų 
sutartimi, tiktai politinė esamos visuomenės santvarka; sutarties dalyviais 
anoje koncepcijoje buvę: iš vienos pusės organizuota visuomenė ir iš ki- 
tos — valdovas, kaip tam tikrų viešųjų politinių patarnavimų sui: generis 


imonininkas; sutarčiai pasireikšti —- nereikėjo neigti paties socialinio 
bendravimo ir visuomenės ir įsiveržti į fantastišką individų dulkių sritį. 
. Tiesa — anarchinė ši valdžios koncepcija buvo, nes viešoji galia 


buvo laikoma ne iš paties socialinio bendravimo kylančiu jo energijos ir 
jėgos kristalizavimosi fenomenu, bet racionalizuotu sutarties padariniu, 
kuriame valdantieii esą kažkokiu skirtingu nuo visuomenės ir pašaliniu 
elementu, lyg jos kontragentu, šalimi; bet tatai kaip tik atitiko viduram- 
žių socialinės tikrenybės reiškinius bei palinkimus. 

Tačiau visuomenės sutartis prademokratinės koncepcijos, kuri su- 
tartį perkelia iš socialinio bendravimo į nesamas gamtinės. — asocialines 
individų dulkes, niekuomet neatitiko jokios socialinės tikrenybės.: .. 

Tad Sorel (op. cit. 93 pusl.) pastebi, kad sunku suprasti, kaip tie 
patys žmonės, kurie skaitė ir gyrė Montesquieu rašinius, galėjo priimti 

doktriną, kuri visuomenės problemą taip nereališkai sprendė ir tokiomis 
sąvokomis rėmė. Kaip Žinoma — Montesquieu, kurio rašiniai buvo 
pagarsčic ir paveike prademokratinio judėjimo evoliuciją, žmonių dar- 
buose ir jų socialinio bendravimo padariniuose pabrėždavo kaip tik insti- 
tucijų reikšmę ir gyvenimo bei bendravimo sąlygų veikimą, o ne iorma- 
linės laisvos valios absoliutizmą, kurį dievino Rousseau srovė, 


Tiesa — klasikinės demokratijos formose, kurios išsikristalizavo iš 
prademokratinio judėjimo, pagaliau laimėjo kaip tik Montesquieu kryptis. 
XVIII amžiaus prademokratiniame judéjime reiškėsi nuolatinis svyravi- 
mas tarp Montesquieu reprezentacinės demokratijos konstrukcijos ir 
Rousseau tiesioginės bendrosios valios demokratijos (plz. Joseph - 
Barthélémy et Duez — „Traitė élémentaire de Droit Constitution- 
nel“, 93—94 pusl.); šis svyravimas žymus buvo ir Didžiojoje Prancüzu 
Revoliucijoje, pagaliau nusistojo ir klasikine tapo reprezentacinė demo- 
kratija Montesquieu institucijų ir Anglų įtakos tradicijų paveikta ir har- 
moningai suderinta su Locke'o liberalizmu. Tačiau absoliutistinė Rou- 
sseau doktrinos. įtaka niekuomet netapo visiškai nugalėta; ji nuolat veikė 
savo ryškiomis sąvokomis ir besireikšdama ideologijoje bei judėjime ne- 
galėjo nepaliesti ir Montesquieu srovės paveiktų formų. 


Valios veiksnio racionalizavimas ir šiuo racionalizavimu pagrįsta 
visuomenės sutarties ir bendrosios valios demokratijos ideologija, para- 
doksiškai jungianti absoliutinę laisvę su respublikiškos valdžios absoliu- 
tizmu iudividualistinéje koncepcijoje, sudarė labai įdomų ir nepaprastą 
sociališkai-psichinės kūrybos fenomeną, susijusi kaip tik su Rousseau 
vardu ir labai ryškiai paveikusi moderninę socialinę istoriją. Ar Rousseau 
pats tai norėjo ar ne, ar jis tai numatė ar nenumatė, vistiek iaktas yra tas, 
kad ypač jo doktrinos veikime yra šaknys to reiškinio, kad, kaip sako 
André Maurois („La vie de Disraeli“, Paris, 1932 m., 64 pusl), Di- 
džioji Revoliucija ir Napoleono karai daugelio to laiko žmonių sąmonėje 
„suliejo liberalizmo ir giliotinos idėjas“. Tiesa — gal tatai ir be Rousseau 
būtų įvykę, kaip kad ivykdavo istorijoje ir anksčiau bei vėliau; tačiau 
Rousseau sąvokų dirvoje tuo laiku šitoksai laisvės ir giliotinos aliansas 
rasdavo kaip tik gerą ideologinį pateisinimą. 


Individualistinės sutarties ideologijos šaknis Georges Sorel 
mato ne tiktai protinèje spekuliacijoje, bet vis dėlto ir tam tikruose spe- 
cifiniuose socialinės“ tų laikų. tikrenybés reiškiniuose, ypatingai šiuose 
trijuose: 

„Amatininkai ir smulkioji pramonės miestų buržuazija savaime buvo. 
linkę visiems socialiniems junginiams taikinti pavyzdį tų draugijų, kurias 
jie patys savo tarpe steigė savo pramogoms, saugumui arba profesiniams 
reikalams ginti. Šios draugijos, beveik visuomet judančios ir nepastovios, 
juo mažiau pareidavo nuo istorinių sąlygų todėl, kad amatininkai patys 
vedė klajūnų gyvenimą... Amatininkas tepareina tiktai nuo savo darbo; 
jis yra laisvas, tiek laisvas, kiek artojas yra vergas...; jis eina, nusineš- 
damas ir savo rankas, kurios ji maitina“ (citata iš Rousseau „Con- 

trât Social“). Šitokia asmenybė žymiai nesiskiria nuo socialinio atomo 
arba abstraktinio piliečio... 

Tos protestantų sektos, kurios nebuvo įsteigtos, kaip valstybinės 
tikybos, pasiekė antrą tipą draugijų, pagrįstų atsitiktiniu valių sutapimu... 
Jos, kaip kad vienuolių ordenai, stengėsi valstybéje sudaryti savotiškas 
mažas valstybėles. Pirmos kolonijos Amerikoje buvo įsteigtos kaip tik 
sutartimis... Šios kolonijos buvo panašios į vienuolynus — ilgą laiką 
jos iš savo tarpo šalino skirtingos tikybos asmenis ... 


„Įvairios pelno draugijos, akcinės draugijos, sudaro trečiąii tipą, ku- 
ris veikė ta pačia kryptimi šiai doktrinai įkurti: čia taip pat reiškiasi epi- 
zodiškas valių sutapimas, nes kiekvienas narys gali pasitraukti, kada jam 
patinka, perdavęs savo akciją biržoje... 


„Šios praktikos užtenkamai nušviečia teoriją, kurią Locke dėsto savo 
Civil Governement VII ir VIII skyriuose... Sutarties dalyviai atsižada 
savo galios vadovautis savo nuožiūra gint savo reikalus, būtent atsižada 
teisès bausti; draugija, kuri imasi saugumo patarnavimų, uegali peržengti 
ribų to, kas yra darytina gamtinėje padėty pasireiškusioms saugumo spra- 
goms pašalinti; tad valdžia savo funkcijai paskirs tiktai ramybę, saugumą 
ir aiškią tautos gerovę“ (Georges Sorel — „Les Illusions du pro- 
grès“, 97—100 pusl.). O iš Locke'o ši individualistinė sutarties koncepcija 
perėjo į Rousseau doktriną, kurioje ji tačiau, kaip matėme, įgijo absoliu- 
tistinės spalvos. 


63. Demokratija Europoie ir Šiaurės Amerikoje, 


Demokratinė ir monarchinė suvereniteto konstrukcija ne- 
galėjo likti konstrukcijomis tiktai mokyklinėmis (akademinė- 
mis). Demokratinės konstrukcijos šalininkai puolė monar- 
chine konstrukciją, tikėdamiesi ja sugriauti ir jos vietoje nu- 
statyti savąja. Kompromisas tarp juju tuo laiku dar buvo ne- 
įmanomas, nes viena kitą nušalindavo ir neigė kitos teigimą. 
Šios kovos pirmoji ryški drama — tai ir buvo Didžioii Pran- 
cūzų Revoliucija XVIII amžiaus pabaigoje. Kiek anksčiau de- 
mokratinis suverenitetas valstybės valdžioje tapo įgyvendin- 
tas Šiaurės Amerikoje, tačiau tenai jo laimėjimas nebuvo šios 
kovos lydimas, nes baltųjų kolonistų visuomenėje monarchinio 
judėjimo ir monarchijos formų nebuvo. Kolonistams per su- 
kilimą nusikračius Anglijos metropolijos viešpatavimu — savo 
isteigtose valstybėse ir jųjų federacijose jie iš karto nustatė 
demokratinę santvarką, kuriai tarp kitko be teorinių koncepcijų 
sunaudojo ir valdžios, savo tradicines tvarkymosi formas, ku- 
riomis jie ir iki tol gyveno. Tad ir visa demokratijos proble- 

ma bei konstitucinė evoliucija Amerikoje ėjo kitokiais keliais, 
negu Europoje, kur ji buvo veikiama šių dviejų — demokrati- 
nés ir monarchinės — suvereniteto konstrukcijų kovos pa- 
darinių. 


64. Aristokratinė elito demokratija; antikinė senovė (Graikija), Lenkų 
— Lietuvių Respublika, 


"Žinoma, kaip mes jau turėjome progos nurodyti, demokratinės idé- 
jos valstybės santvarkoje nebuvo naujos, taip pat nebuvo naujas tasai tau- 
tos suvereniteto principas, kuris valdžios šaknį mato tautoje arba bendruo- 
menėje. Ši principa mes konstatuojame ir daugelio viduramžių publicisių 
doktrinose, ir tam tikrose Bažnyčios mokslo srovėse, ir Reformacijos ju- 
déjime, protestantų sektose, monarchomachu doktrinoje, valdžios įstei- 
gimo sutarties teorijoje... Tačiau tos individualistinės stilizacijos, kuri 
pasireiškė prademokratiniame judėjime ir ji inspiravusioje XVII ir XVIII 
amžiaus filosofijoje ir kuri paveikė moderninę demokratiją anosios se- 
nesnés šio principo konstrukcijos, gali tiktai išskyrus tam tikrų protes- 
tantų sektų ideologiją, — neturėjo. 

O kiek tatai liečia ne tiek demokratinį suvereniteto principą, kiek 
konstitucinę valdžios santvarką — demokratiją buvo praktikuojama ir 
garsi antikinėje senovėje — ypač Graikuose, iš dalies Romoje. Tačiau 
antikinė Graikų demokratija buvo labai skirtinga nuo moderninės demo- 
kratijos; ji neturėjo nieko bendro su tuo pamatiniu, iš individualistinės 
ideologijos kilusiu, moderninės demokratijos principu, kuris nustato ab- 
soliutinę kiekvieno žmogaus, kaip tokio, moralinę vertę ir tuo pačiu indi- 
vidų lygybę. Šis principas be abejo yra vienas vertingiausiųjų moderni- 
néje demokratijoje, bet drauge jisai demokratijai suteikia organizacinę 
valdžios formą, pagristą skaičiumi. 

Štai kaip antikinę demokratiją piešia Joseph - Barthėlemy 
ir Paul Duez („Traitė élémentaire de Droit Constitutionnel“, 54 ir 
55 pusl.): 

„Antikinių Graikų respublikų, kaip Sparta ir Atenai, organizacijos 
pamatuose buvo demokratija. Graikų despotas — tai įstatymas; o įsta- 
tymas — tai „bendroji išmintis“, piliečių visumos valios reiškinys. Kara- 
liškos ir respublikiškos gadynės Romoje, kai reiškėsi žymus komicijų 
. vaidmuo, taip pat buvo žinoma demokratija, kurią vėliau savo naudai ab- 
sorbavo valdovai. 

„Tačiau šios demokratijos buvo visiškai ypatingos: jos yra arti- 
mesnės aristokratijai, negu kad tikrajai demokratijai. Iš tikrųjų — tiktai 
elitas, susidedas iš piliečių, dalyvauja respublikos („cité“) politiniame 
gyvenime. Vergų minia, priskirta ūkiškajai veiklai, taip pat masė lais- 
vųjų Žmonių, kuriems nesuteikta status civitatis, — tai nėra piliečiai. Ne 
skaičius valdo; jei politinė galia priklauso piliečių visumai, tai vis dėlto 

piliečių kolektyvas tesudaro respublikoje tiktai mažumą, tiktai elita. Ta- 
riamas antikines demokratijas dominuoja garsi idèja: paucis vivit huma- 
num gens; žmonija gyvena elitui. Šitaip Atėnuose buvo vos 20.000 pilie- 
čių prieš 200.000 vergų, kurie atlikdavo visus būtinus medžiaginio gyve- 
nimo darbus ir tuo savo ponams leido daugiau laiko pavesti viešiesiems 
reikalams“. 

Tikros ir radikalinės elito ribose demokratijos pavyzdį mes randame 
ir buv. Lenkų-Lietuvių Respublikoje. 

Tai buvo gal net klasikinis tokios demokratijos pavyzdys. Bajorų 
luome demokratija buvo visiška ir griežta. Bet tai buvo tiktai bajorų — 
iš anksto nustatyto elito — demokratija. Už šio elito ribų tebuvo tiktai 
valdomoji masė, politiškai pasyvi, neturinti jokių politinių teisių. Pilie- 
čiais („obywatele“) tebuvo tiktai „bene nati et possessionati". 


65. Bendrosios valios ir reprezentacinė tautos suvereniteto koncepcija. 


Kaip legistų teorija, plėčiama ir racionalizuojama absoliu- 
tinės monarchijos šalininkų ir pačių valdovų, vedė į valdovo 
despotizmą, lygiai taip pat bendrosios valios teorija, glūdinti 
prademokratiniame judėjime, turėjo vesti į daugumos despo- 
tišką absoliutizmą. Pirminė tiek monarchinė, tiek prademo- 
kratinė (bendrosios valios) suvereniteto teisės koncepcija šios 
teisės tiesioginiu subjektu laiko: pirmoji — patį valdovą, su- 
vereną, antroji — suvereną-tautą, kurią sudaro visi esami pi- 
liečiai, veikia ar besireiškią per juju daugumą — bendrosios 
valios ekspertą. Bendrojoje valioje fakti$ka suverenė yra visų 
piliečių dauguma (tačiau anoniminė, susidedanti ne iš tam tikrų 
asmenų, bet iš didžiausiojo bet kurių asmenų skaičiaus). Pra- 
džioje ši teisė reiškia betarpišką asmeninę atitinkamų subjektų 
galią ir todėl sutampa ir sutapti turi su t. vad. tiesioginiu val- 
dymu (absoliutinė monarchija, tiesioginė demokratija). Jeigu 
yra konkretus. suverenas, tai savaime jisai ir turi valdyti ir 
niekas jo pavaduoti ir jo nušalinti negali. Individinés ir poniš- 
kos suvereniteto teisės koncepcijos išvados valdžios organi- 
zacijoje taip pat yra individinės ir poniškos. 

Žingsnis pirmyn ir tobulyn despotizmo daigui pašalinti 
demokratinėje valdžios konstrukcijoje tapo padarytas nusta- 
čius demokratinę reprezentacinę tautos suvereniteto teisės kon- 
cepciją. Tai buvo pirmas ryškus suvereniteto konstrukcijos so- 
cializavimo reiškinys demokratijoje. Individualizmas čia dar 
nėra visuomeniškumo nugalėtas, nes diferenciuotos visuome- 

nés sąvoka dar yra neigiama, bet jau asmeniškas suvereniteto 
teisės momentas pašalinamas kolektyvo naudai (ir būtent sui 
generis kosmiško kolektyvo, nesutampančio su individų mase). 

Demokratinės reprezentacinės tautos suvereniteto teisės 
koncepcijos įsigalėjimą be abejo paveikę tie liberalinės srovės 
daigai, kurie glūdėjo prademokratiniame judėjime, kilę iš 
Locke'o-Montesguieu minties ir kurių idėja labiau atitiko jauno- 
sios buržuazijos siekimus. 

Tai buvo aprėžtos, sociališkai disciplinuotos valdžios idė- 
ja, ieškanti kompromiso ir teisinės struktūros, pajégiancios su- 
drausti gaivališką suvereniteto absoliutą. 


66. Tauta — krašto žmonių upė; tęstinė tauta, abstrahuota nuo individų. 


Reprezentacinė tautos suvereniteto koncepcija šį tikslą 
pasiekia dirbtinėmis sąvokomis.  Nereformuodama tautos su- 
vereniteto teisės ji reformuoja šios teisės subjektą, tautą, to- 
kiu būdu, kad suverenas tampa neveiklus, jisai nėra konkre- 
tus. Tauta — tai nebe fizinių esamų žmonių visuma ir ne ju 
bendroji valia, sutampanti su individų daugumos valia. Tai 
— tam tikros teritorijos žmonių upė, kuri eina per amžius ir 
per besikeičiančias gyvųjų Žmonių kartas lygiai taip pat, kaip 
pavyzdžiui Nemunas nesutampa su tuo konkrečiu vandeniu, ku- 
ris šiuo laiku, šiandien, vakar, užvakar, ryt, poryt, sudarė ar 
sudarys Nemuno srovę. Vanduo, kuris Nemune buvo vakar, 
prieš metus, prieš šimtą metų — jau nutekėjo, jo Nemune ne- 
bėra, tačiau Nemunas buvo, yra ir bus. Mes šiandien ir kas- 
dien galime regėti ta patį Nemuną, kurį regėjo Napoleonas, mes 
galime Nemune kasdien maudytis, mes galime kasdien naudo- 
tis Nemunu, bet mes nerėgime to paties vandens, kurį regėjo 
Napoleonas, ir maudomės ne tame vandeny, kuriame maudė- 
mės vakar ir užvakar, ir naudojamės ne tuo pačiu vandeniu, 
kuriuo naudojomės pereitais metais. Ir jeigu mes panorėtume 
visą Nemune ar kuriame jo sektory esamą vandenį izoliuoti, 
sulaikyti ir išsemti, jei mes ji iš Nemuno perkeltume į kurį re- 
zervuarą, tai tame rezervuare mes turėtume vandenį, Nemu- 
no vandenį, bet vis dėlto ne Nemuną. Tai nebebūtų Nemunas. 
Ir lygiai taip pat, kaip upė abstrahuojama nuo jos konkretaus 
vandens, nors antrą vertus be vandens ji nebūtų buvusi upė, 


11* 


— 164 — 


taip ir tam tikros šalies tauta gali būti abstraliuojama nuo ja 
sudarančių konkrečių žmonių, ji gali būti, jei galima šiaip iš- 
sitarti, terorizuojama, paverčiama ar laikoma tam tikros te- 
ritorijos ar šalies liaudimi (liaudija, krašto liaudija, krašto 
žmonija, — kaip kad tam tikros srities gyvunija — fauna, arba 
augalija — flora). i 

Šia prasme tauta abstrahuojama nuo asmenų, individų. ji 
nuvaloma nuo konkrečios asmenybės ir sudaro tiktai tam tik- 
rąjį sociališkai-gamtinį reiškinį. 

Šitokia tad „tauta“ ar teritorinė tam tikro krašto „liaudija“ 


(žmonija), — tęsiamo žmonių gyvenimo ar buvimo teritorijoje | 


reiškinys — pakeitė prademokratinę gyvų valingų žmonių ko- 
lektyvo tautą, mechaninės konkrečių individų visumos tautą. 
Tai yra toji naujos, klasikinės, demokratinės koncepcijos tau- 
ta, kurią aš vadinu „tęstine tauta“ (plg. mano rašinio ,,Valsty- 
bė“ I tomo 114—116 ir kiti pusl.). Ji nesutampa su jokiais at- 
skirais individais, bet integruoja juos visus per visas jų kar- 
tas. Nesudarydama jokios realios asmenybės biologine prasme, 
ji ir jokios realios „savo“ valios neturi; bet ji ir nepareina nuo 
jokios joje integruotų individų valios ir nėra reikalinga indivi- 
dų sutarties. 


67. Tauta, kaip personifikuotas socialinis reiškinys. 


Demokratinė doktrina (klasikinė) dar palaiko tautos per- 
sonifikavimą, pavesdama jai suvereniteto teisę, kitaip sakant 

. — laikydama ja teisės subjektu. Tačiau ši personifikacija čia 
jau yra grynai dirbtinė, konvencioninė, lygiai tokia pati, kaip 
kad lėlių, daiktų, sąvokų ir reiškinių personifikavimas įvairiose 
teisinėse konstrukcijose konvencioninės teisinės apyvartos 


tikslams. Iš esmės šitokioje reformuotoje abstraktinėje „tau- - 


tos“ koncepcijoje glūdi ne tiktai individualistinės demokrati- 
nės, bet ir visuomeninės sociokratinės konstrukcijos galimu- 
mas, nes čia jau individas yra nugalėtas, iisai nebesudaro su- 
vereninés visų socialinių konstrukcijų premisos ir konstrukcija 
atsipalaiduoja nuo suvereninių individų sutarties. Žmonijos 
(kad ir teritoriškai aprėžtos) socialiniame reiškiny gali glūdėti 
ir individai ir įvairūs jųjų socialiniai konglomeratai — sociali- 
niai junginiai, grupės, korporacijos. Žmonijos reiškiny, kaip 

socialinėje aplinkumoje, vyksta socialinės integracijos ir dife- 
renciacijos procesai, iš kurių gali būti išvedami ir teisiniai kon- 
statavimai nereikalaujant jiems pateisinimo suvereninių indi- 
vidų valioje (sutarty). 

Tokia „tauta“ nėra būtinai vienlypė kiekybinė, vien tiktai 
individų skaičiumi nustatoma; ji gali būti suvokiama ir kaip 
organizuota sudėtinga socialinių funkcioniniy junginių vi- 
suomenė. 


68. Individualistinis momentas perkeltas iš suvereniteto i ia as 
Gyvoji tautos karta. 


Suvereniteto teisės perkėlimas iš tautos, individų visu- 
mos juiu sutartimi, į tautą — socialinį reiškinį — į tęstinę teri- 
torinę tautą, iš karto neracionalizuotas taip, kaip mes jį čia 
racionalizuojame, pasireiškė iau XVIII amžiaus pabaigoje, ypač 
Didžiojoje Prancūzų Revoliucijoje. Individualistiné demokra- 
tijos pakraipa, paveldėta iš prademokratinio judėjimo, iš karto, 
žinoma, nepranyko ir netapo pakeista visuomenine ar korpo- 
racine. Tačiau iš suverenų, sudarančių tautos premisą ir jos 
suvereniteto teisės steigėjus, jie čia jau tapo tautos-premisos 
reiškėjais, jos suvereniteto teisės nė subjektais, bet reprezen- 
tantais, už ją veikiančiais ne savo įgimtomis, bet jos teisėmis. 

Perkėlus suvereniteto teisę į tęstinę tautą — pats suvere- 
nas tapo neveiklus, galįs „veikti“ tiktai per reprezentantus. 
Reprezentaciniai tautos suvereniteto reiškėjai nesą patys po- 
nai, tiktai tikrojo, neveiklaus pono, — tautos, — veikėjai. Jų- 
jų veikimas esąs tarnybinis. Pačioje reprezentacijos, kaip at- 
stovavimo formos, sąvokoje glūdi tarnybinis reprezentanto vei- 
kimo pobūdis. Reprezentantas veikia ne sau, bet tam, kurį jis 
„reprezentuoja. Individualistinis kiekybinis (individų masinio 
skaičiaus, daugumos) principas iš prademokratinio judėjimo 
perėjo ir į reformuotą reprezentacinę demokratiją, bet čia jisai 
pasireiškia ne pačiame suverene, tiktai jo reprezentacinėje at- 
stovybéje. 

Reprezentaciné suvereniteto koncepcija suvereniteto teisei 
vykdyti yra reikalinga, žinoma, žmonių. 

Jei esamieji žmonės vieni nesudaro tautos lygiai taip pat, 
kaip kad esamas Nemuno srovėje vanduo nesudaro Nemuno, 

tai antrą vertus ir Nemunas nebūtų buvęs tuo, kas jis yra, jci 
jojo vagoje nebūtų buvę vandens srovės, kuri be konkretaus 
vandens i$ viso yra neįmanoma. Ir jeigu kurioje šaly nebūtų 
buvę žmonių, tai nebūtų buvę ir tos šalies tautos, o įeigu šaly 
žmonės būtų išmirę, tai ir tos šalies tauta būtų išnykusi. Nesu- 
tapdama su esamais žmonėmis, abstrahuota nuo ju, ji be ju 
reikštis negali ir pati yra neįmanoma. Tad gyvoji tautos karta 
— esamieji konkretūs žmonės, kaip kad esamas konkretus van- 
duo Nemuno srovéje, — yra būtina, natūrali tautos reiškėja. 


69. Gyvoji karta, kaip gaivališka suvereno (tautos) reiSkèja; jos indivi- 
dualistinė koncepcija, pasiskolinta iš prademokratinės tradicijos. 


Tad šitokia suvereninė tęstinė tauta, kaip nuolatinė ben- 
druomenė, kurioje glūdi visų socialinių fenomenu ir kūrinių 
šaknis, tad ir valstybės užuomazga ir socialinės teritorinės ga- 
lios — valstybės centro valdžios — titulas, — tegali reikštis 
per savo gyvąsias kartas, kurios istorijos eigoje nuolat savo 
sąstatą keičia individams gimstant ir išgyvenus savo amžių 
mirštant. Pagaliau ir ši gyvoji tautos karta taip pat yra nuo- 
latinė, nes ji savo individų sąstate niekuomet neišmiršta iš kar- 
to ir nėra iš karto naujos kartos pakeičiama; tiktai individai 
keičiasi, o kadangi jie gyvosios kartos sąstatą sudaro, tai tasai 
sąstatas nuolat atsinaujina, kinta ir per tam tikrus laikotarpius 
sudaro visiškai naują gyvosios kartos biologinį turinį. 

Gyvoji tautos karta šioje koncepcijoje yra natūrali ir gai- 
vališka suvereno (tautos) reiškėja ir reprezentantė. Klasikinė 
demokratija, atmetusi suvereninio individo ir tuo pačiu visuo- 
menės sutarties sąvoką ir įkūrusi suvereninės tęstinės tautos 
bei reprezentacinės gyvosios kartos funkcijos sąvoką, vis 
dėlto individualistiniu prademokratinio mokslo principu nusi- 
kratyti nepajėgė. Šios koncepcijos tautoje glūdi lygiai taip pat 
visi individai ir jų gyvosios kartos, lygiai visi socialiniai ben- 
dravimo fenomenai, visa organizuota visuomenė. 

Šių išvadų visuomenės atžvilgiu klasikinė demokratija ne- 
padarė. Ji liko ištikima individualistiniam prademokratinès 
tradicijos principui. Tautos premisos išvadose ir padariniuosc 
ji nepastebėjo ir pastebėti nepanoréjo nieko kito, kaip tiktai 
gyvąją karta — visų gyvų individų vienalypę masę, tą pačią, 

kurią pažinojo ir prademokratinis mokslas. "Tiktai prademo- 
kratinis mokslas tą gyvų individų visumą laikė pačia tauta. 
klasikinė gi demokratija ja laiko tautos reprezentante. 


70. Dirbtinis asocialinis individas ir gamtinis socialinis žmogus. 


Prof. Augustino Janulaičio į lietuvių kalbą išverstame ver- 
tingame žymaus sociologo Liudviko Gumplowicz'iaus veikale 
„Sociologijos Pagrindai“ (Lietuvos Universiteto Teisių Fakulteto leidinys, 
Kaunas, „Spindulio“ B-vės spaustuvė, 1929 m.) Gumplowicz (41 pusl.) 
cituoja šią ištrauką iš vokiečių etnografo Bastian'o rašinio .Vorge- 
schichte der Ethnologie“ 83 puslapio: 

„Atskiras žmogus — tai kažin kas nesamo, geriausiu atveju tai — 
idiotas; tiktai draugijoje, dėl kalbos gimsta mintis ir pasireiškia žmogaus 
prigimtis. Vadinasi, pirmykščių — tikrojoi psichologijoj yra visuomenės 
mintis, ir tiktai iš jos tolesnės analizės keliu galima išversti individo minti“. 
Ir nuo savęs Gumplowicz priduria: „Tai aukso žodžiai, kuriuos mes 
imame sociologijos devizu“. 

Tame kaip tik ir glūdi pamatinis, taip sakant — šakninis, individua- 
listinės ir visuomeninės koncepcijos skirtumas.  Individualistui — indivi- 
das yra absoliutas ir pradas, visuomenė gi — išvestinis reiškinys; visuo- 
menininkui — pradinis absoliutas yra draugija, bendruomenė, visuo- 
menė, individas gi — išvestinis reiškinys, socialinis Žmogus, numatęs 
pirminę visuomenę, kurioje jis gimsta ir bręsta ir už kurios ribų arba iš 
viso individo, asocialinio žmogaus, nėra, arba, jeigu jis vis dėlto už šių 
ribų atsiranda, tai tiktai patologinéje („idioto“) formoje. Gamtinis žmo- 
gus, realus ir natūralus, tai kaip tik esąs išvestinis socialinis žmogus, bet 
ne pradinis asocialinis patologinis „idiotas“. . 

Klasikinė reprezentacinė demokratinė koncepcija, operuojanti tęstinės 
tautos ir reprezentacinės gyvosios kartos sąvokomis, kad ir nenusikratė 
dar individualistiniais gyvosios kartos konstrukcijos elementais, vis dėlto 
jau stovi ant šių dvieju — individualistinés ir visuomeninės — koncepcijų 
slenksčio. 


71. Teisinė tauta ir ios ryšis su gyvąja tautos karta. 


Greta šito gaivališko pirminio ir natūralaus tęstinės suve- 
reninės tautos reprezentanto — gyvosios tautos kartos, kuri 
sutampa su gyvų atitinkamos teritorijos žmonių-individų vi- 
suma, — klasikinė demokratija numato dar kitą — teisinį jos 
reprezentantą, tą, kuris ne gaivališkai, bet teisiškai, tam tik- 
romis formomis, už suvereną veikia. Sekdami Esmein'ą, 

mes jį vadiname teisine tauta. Tai yra išvestinis, antrinis su- 
vereninis tautos reprezentantas. Aišku, kad teisinės tautos sa- 
statas tegali būti paimtas tiktai iš gyvosios kartos. Teisinės 
tautos konstrukcija taip pat yra individualistinė, kiekybiškai 
masinė. Sprendžianti ir Cia teisinės tautos individu anoniminė 
dauguma — didžiausias sutampančių valių skaičius teisinėje 
tautoje. 

Kitaip sakant — teisinė tauta yra toji gyvosios tęstinės 
tautos kartos dalis, kurios narių ar dalyvių valiai pasireikšti 
ir jos daugumos valiai konstatuoti yra užfiksuotos tam tikros 
formos ir metodai. Vadinasi — teisinės tautos individų dau- 
gumos valia, atitinkama tvarka pasireiškusi ir konstatuota, yra 
tolygi suvereninė tautos valiai, ji ją reiškia, reprezentuoja; tei- 
siškai tai ir yra suvereninė tautos valia. Tačiau, -žinoma, su 
viena sąlyga: kad pirminė gaivališka tęstinės tautos reiškėja 
— gyvoji karta — ja akceptuotų, vadinasi — jai nepasiprie- 
šintų. Kaip ji tai akceptuoja — tai nesvarbu: kadangi gyvoii 
karta yra gamtinė ir gaivalinė, ne dirbtinė ir neorganizuota, 
tai ji ir jokių formų savo akcijai neturi ir nėra jų reikalinga: 
jeigu ji nepasipriešino arba pasipriešinti nepajėgė, tai to ir už- 
tenka. Jos pritarimas nėra reikalingas konstatavimo. Jis yra 
preziumuojamas neįvykus arba net nelaimėjus  gaivališkam 
pasipriešinimui. Lygiai ir ios pasipriešinimas yra gaivališkai 
laisvas; kaip ii pasipriešino — kuriomis joje glūdinčiomis so- 
cialinėmis jėgomis ji nugriovė teisinės tautos nuveiktąjį darbą 
arba pareikštąją valią — tai vistiek; užtenka, kad nugriovė. 
Bet jei nenugriovė — taip pat užtenka; ar nugriauti teisinės 
iš viso nenorėjo ir savo masiniu nusistatymu tikrai pritarė tei- 
sinės tautos daugumos aktui, ar nugriauti norėjo, bruzdėjo, 
bet tasai jos bruzdéjimas tapo numalšintas ir masinis pasiprie- 
šinimas neįvyko dėl kurių pašalinių veiksnių įsikišimo — tai 
vistiek. 


72. Individualistinio principo teisinis sudraudimas reprezentacinėje 
demokratijoje. 


Reformuota arba klasikinė reprezentacinė demokratija in- 
dividualistinio kiekybinio masinės valdžios principo iš esmės 
nereformavo. Jos gyvoji karta ir teisinė tauta yra principiš- 

kai sukonstruota taip pat, kaip prademokratiné Bendrosios Va- 
lios tauta; tai yra individų visuma, veikianti kiekybiniu savo 
daugumos svoriu. Bet kai prademokratine koncepcija tai ir 
yra pats suverenas, veikiąs savo teisės titulu (įgimtas indivi- 
do suverenumas ir suverenų sutartis), čia dabar tai yra tiktai 
suvereno reiškėjas, veikiąs reprezentaciniu titulu. 

Savaime reprezentacinis titulas į šį veikimą ir galią įneša 
tarnybinį momentą, disciplinuoja ir socializuoja viešosios galios 
reiškimąsi bent sąvokų srity ir tuo pačiu įveda valdžios feno- 
meną į tam tikrą teisinę konstrukciją, kuri despotizmo daigą 
paraliZuoja. Tačiau- individualistinėje valdžios schemoj repre- 
zentacinio viešosios galios konstrukcijos metodo padariniai 
reiškiasi ne tiktai tuo, kad masinio veikimo suvereniškai-po- 
nišką titulą pakeičia tarnybiškai-reprezentaciniu, bet dar tuo, 
kad leidžia nustatyti dar bent dvi svarbias pataisas į demo- 
kratinę valdžios organizaciją, sekančią i$ prademokratinės 
Bendrosios Valios teorijos. 


73. Funkcionališkai-reprezentacinis teisinės tautos pobūdis paveikia jos 
personalinę konstrukciją. 


i Pirma šių pataisų liečia teisinės tautos sąstatą. Prademo- 

kratiniu mokslu tauta visuomet ir būtinai apima visus esamus 
žmones (piliečius). Niekas negali būti iš jos išskirtas, nes tuo 
būtų užgautas įgimtas žmogaus suverenitetas, kuris glūdi tau- 
tos suvereniteto pamate. Išskirti tegali būti tik kūdikiai ir psi- 
chiškai nesubrendę ar psichiškai nesveiki asmenys, kuriuos iš 
valingo bendro veikimo išskiria pati gamta. Iš tikrųjų ir jie 
nėra iš tautos išskiriami, tiktai dėl savo trūkumų nepaiėgia jos 
veikime dalyvauti. Reprezentacinėje demokratijoje iš gyvosios 
kartos, kuri yra gamtiškai-gaivališka, taip pat niekas, kuris 
šiuo laiku yra gyvas, negali būti išskirtas; tačiau teisinė tauta 
gali apimti ir nevisus; reprezentavimas — tai funkcija, o funk- 
cijai ne visi gali lygiai tikti; funkcijai gali būti parinkti tinka- 
mesni ir tatai savaime neužgauna individų teisės; jei dalyva- 
vimas viešoje galioję nėra žmogaus suvereniteto teisės reiški- 
nys, tai nedalyvavimas negali užgauti nesamos teisės. Vadi- 
nasi — funkcionališkai reprezentacinė teisinės tautos galia lei- 

džia sukonstruoti aprėžtą teisinę tautą, kuri nesutaptų su pi- 
liečių visuma ir sudarytų gyvosios kartos elitą. Tai yra vienas 
eventualus konstrukcinis reformuotos reprezentacinės demo- 
kratijos padarinys. Šis padarinys iš karto ir pasireiškė — bū- 
tent Didžiojoje Prancūzų Revoliucijoje (šiuo atžvilgiu įdo- 
miausia buvo pirmoji Didžiosios Revoliucijos konstitucija — 
1791 m. konstitucija, kurioje atsispindi visas reformuotos ir 
klasikine tapusios reprezentacinės demokratijos mokslas), ta- 
čiau jisai nenustojo ir vėliau XIX amžiuje tapo atmestas (čia 
tuo tarpu ginčo, kilusio demokratijoje dėl šio padarinio, mes 
neZiürésime; mes ji rasime kitoje vietoje). 


74. Reprezentacinis principas atpalaiduoja išvestinius atstovus nuo 
pirminių. 


Antroji šių pataisų liečia reprezentacinio valdymo toli- 
mesnj plėtimą. Prademokratinéje Bendrosios Valios koncepci- 
joie piliečių visuma, sudarydama patį suverena, tuo pačiu pati 
ir valdyti turi (savo daugumos valios aktais). Ji tai gali daryti 
arba betarpiškai arba per jos priklausančius agentus. Nes kas 
gi galėtų patį suvereną pakeisti ir jį pavaduoti, kuriuo titulu 
būtų galima suverenui uždrausti pačiam veikti, jis nuo tiesio- 
ginio veikimo pašalinti. Suvereno esminis poniškumas nelei- 
džia logingai sukonstruoti jokio kito valdymo, kaip tiktai tie- 
sioginis. Todėl prademokratinéje koncepcijoje, ypač Bendro- 
sios Valios srovéje, savaime glūdi tiesioginė demokratija. 

Tačiau visiškai kitaip tatai atrodo, kai veiklaus suvereno 
néra. Jeigu nė gyvoji karta, nė teisinė tauta nėra pats suve- 
renas, o tiktai suvereno reprezentantas, turįs ji aptarnauti, tai 
nėra būtina, kad visi darbai jo paties būtų padaryti. 

Reprezentacinė šių pirminių reprezentantų funkcija gali 
būti aprėžta, gali pavyzdžiui pasireikšti tiktai tolimesnių iš- 
vestinių reprezentantų tautos vardu paskyrimu, perkeliant re- 
prezentacinį veiklaus valdymo darbą į anuosius išvestinius re- 
prezentantus. Galima nustatyti visa eilė arba grandinė repre- 
zentantų, kurių kiekviena tolimesnė eilė bus išvedama iš anks- 
tyvesnės tam tikrais reprezentaciniais paskyrimo aktais. 

Perkeliant tautos reprezentavima konkrečiame valdymo 
darbe iš vienų reprezentantų į kitus, iš pirminių į išvestinius, 

ueužgaunama jokios pirminių valdymo teisės, nes jie iš viso 
šios teisės, kaip savo teisės, ir neturėjo. Paties pono pava- 
duoti negalima, arba įeigu galima, tai tiktai tiek ir tol, kiek 
ir kol jisai pats su tuo sutinka. Bet kiekvienu momentu jisai 
gali pasakyti: „Gana, dabar aš pats imsiu veikti“. Ir jeigu 
jisai yra ponas, tai prieš šį jo poniškumo pasireiškimą nėra 
jokios teisinės priemonės paveikti. Galima šis poniškumas ne- 
pripažinti. Bet pripažinus — nėra logingo būdo priešintis, nes 
tai būtų jo neigimas. Drauge gi ir pripažinti ir neigti — ne- 
įmanoma. Visai kas kita, kai veikia ne suverenas, bet jo re- 
prezentantas. 


Pirminio reprezentanto paskirtas antrinis ir išvestinis re- 
prezentantas teisiškai atstovaus ne tiek ji paskyrusiam, kiek 
pačiam suverenui. Kitaip sakant — reprezentacinėje demokra- 
tijoje pirminiai reprezentantai rinkimų aktu paskiria ne savo, 
bet tautos atstovus, jie rinkimais tautos vardu išrenka atstovus 
tautai. Todėl nėra būtina, kad išrinktieji savo veikime, suda- 
rančiame tautos tarnybą, būtų varžomi juos išrinkusių. Antri- 
nė tautos atstovybė, būdama sykį išrinkta, šioje koncepcijoje 
teisiškai atsipalaiduoja nuo rinkikų, o kadangi pati tęstinė su- 
vereninė tauta veikti negali, tai atstovai bus ne jos arba rin- 
kikų agentais, veikiančiais gaunamais įsakymais, bet jos repre- 
zentantais, veikiančiais jos vardu už ją savo autonominiu nu- 
sistatymu, kaip nusimanydami. 


Žinoma — galima į tai atsakyti, kad pačiam suverenui 
esant neveikliam ir jam tegalint reikštis tiktai per pirminius jo 
reprezentantus teisiškai šie pirminiai reprezentantai yra toly- 
gūs pačiam suverenui, nes ką jie nori ir ką jie daro, ta teisiš- 
kai nori daro pats suverenas. Šiuo yra pagrįstas pats „teisi- 
nės tautos“ terminas. 

„Teisinė“ tauta yra toji, kurios veikimas teisiškai laikomas 
suvereninės tautos veikimu. Tačiau tai yra tiktai teisinė kon- 
strukcija ir niekas nesipriešina tam, kad ši teisinio sutapimo 
konstrukcija būtų perkeliama ir į antrinius, tretinius ir t. t. tau- 


tos atstovus. 


75. Despotizmo daigų slopinimas ir „Ssocio-demokratijai“ dirvos ruošimas 
reprezentacinėje demokratijoje. 


Tad galima reprezentaciją tęsti ir kilnoti iš vienų repre- 
zentantų į kitus, išvedant antrinius iš pirminių, tretinius iš an- 
trinių ir šitaip toliau ir toliau, visas jų eiles logingai filiacijos 
keliu išvedant iš pirminių, tačiau juos vienus nuo kitų atpalai- 
duojant ir autonomizuojant, bet drauge vis labiau ir labiau juos 
teisiškai suvaržant pačiu kiekvienos naujos išvestinės atstovy- 
bės įsteigimo aktu. Nes pirminė reprezentacija iokio įsteigimo 
akto neturi: ji atsiranda savaime, kaip kad savaime vanduo 
Nemuno srovėje reiškia ir „atstovauja“ Nemunui. Tačiau kiek- 
viena išvestinė atstovybė bus jau reikalinga jos įsteigimo akto, 
padaryto pirminės, ir šis įsteigimo aktas gali ją įsteigti ne bū- 
tinai visam kam, bet pavyzdžiui tiktai kuriai tam tikrajai funk- 
cijai, kuriam darbui arba kad ir bendrajam veikimui, bet tiktai 
tikromis sąlygomis, tam tikroje vagoje. 

Tose funkcioninėse arba rezervuotų sąlygų ribose ji gali 
būti reprezentacinė, vadinasi — galės veikti autonomingai savo 
laisvu nusistatymu, bet ji bus teisiškai aprėžta įsteigimo aktu. 
Ir juo toliau ji bus išvestinė, juo labiau ji bus detalizuojama, — 
juo teisinis jos veikimo pobūdis bus ryškesnis. 

Vadinasi — reprezentacijos laipsniavimas, kurio galimu- 
mas glūdi šioje koncepcijoje, gali patarnauti teisiniam momen- 
tui valdžioje stiprinti ir tuo pačiu šalinti iš valdžios despotizmo 
daigą. 

Toks ir buvo reprezentacinis klasikinės demokratijos sie- 
kimas. Jai rūpėjo iš valstybės valdžios nušalinti despotiško 
absoliutizmo veiksnys, glüdis subjektyvinès suvereniteto teisės 
esméje. Reformuodama Bendrosios Valios teoriją, kuri pra- 
demokratiniame judéjime palaikė šios rūšies absoliutizmą, ji 
turėjo tautos suvereniteto teisę nuvalyti nuo šio absoliutistinio 
poniško griežtumo ir jį harmonizuoti su liberiniais judėjimo 
palinkimais. Ikurdama suvereninės tęstinės tautos sąvokos 
užuomazgą — sąvokų srity ji iš tikrųjų ruošė dirvą visuome- 
ninei demokratijos evoliucijai, kurioje vėliau gimė socio-demo- 
kratija (,socialiné^ demokratija), nors iš karto pati ji dar nuo 
individualistinės valdžios konstrukcijos neatsisakė; valdžios 
gi organizacijoje ji šalino absoliutizmą reprezentacinio princi- 


— 173 — 


po plétimu ir dirbtinėmis konstrukcijos priemonėmis mėgino 
stiprinti teisinį valdžios principą. 


76. Įdomios G, Gurvičiaus demokratinio suvereniteto konstrukcijos 
suderinimas su klasikinės reprezentacinės demokratijos premisomis. 


Si reprezentacinės demokratijos ideologinį momentą, kuris joje glūdi, 
nors klasikinėje demokratijoje jis dar nėra visiškai išsiplėtęs, ir kuris reiš- 
kiasi tuo, kad valdžiai suteikiama socialinis pamatas, gražiai pabrėžia ir 
savo įdomiai demokratinio tautos suvereniteto konstrukcijai sunaudoja 
G. Gurvitch randa, kad kiekvienas organizuotas socialinis junginys, 
vadinasi — kiekviena korporacija, turinti tam tikrą savo socialinę aplin- 
kumą, savo atitinkamą neorganizuotą bendruomenę, sui generis simpatiš- 
ką socialinę grupę, iš kurios ji išauga ir kurios tikslus ji kristalizuoja, 
racionalizuodama jos funkciją; tačiau korporacija bendruomenės neišsemia 
ir nepašalina; jos abi lieka, gyvuoja ir veikia ir korporacija visuomet 
esanti subordinuota savo pamatinei bendruomenei, kurią ji aptarnauja ir 
reiškia. Ji esanti tiktai racionalizuota bendruomenės funkcija, kuri savo 
veiklai pati tikslų nekuria, ir teisės nesteigia, tiktai juos iš neorganizuotos 
bendruomenės ima; pačioje bendruomenėje esanti ir liekanti tikslų ir tei- 
sės užuomazga ir taip sakant gamyba, kurios produktai racionalizuojami 
korporacijos laboratorijoje. Vadinasi — organizuota korporacijos veikla 
pareinanti nuo pamatinės bendruomenės nustatomų tikslų ir ten besiku- 
riančios teisės. Esą — tame ir-glüdi demokratinės tautos arba tiksliau 
kalbant bendruomenės suvereniteto esmė; Gurvitch'iaus manymu — 
tai esąs ne kieno nors valios, bet teisės suverenitetas. Esą tatai reiškiasi 
bet kuriuose socialiniuose junginiuose. Kiekvieno socialinio junginio pro- 
toplazma, jo užuomazgą sudaranti tam tikra neorganizuota bendruomenė, 
— gaivališkas junginio elementas, kuriąs savo teisę; šioje bendruomenėje, 
šiame gaivale, esant tam tikroms sąlygoms, galis susikristalizuoti organi- 
zuotas korporacinis branduolis, kaip bendruomenės iėgų mazgas ir jos ra- 
cionalizuota funkcija; tačiau gali to ir nebūti, o tada bendruomenė tega- 
linti veikti ir reikštis tiktai chaotiškai, be tikslių organų. 

Tad socialinių junginių veiklos ir teisės šaknys glūdinčios visuomet 
bendruomenėje, o ne jų organizuotoje korporacijoje, sudarančioje tiktai 
antrinę ir išvestinę jų reiškimosi formą, pareinančią nuo pamatinės ir jos 
valdomą. Socialinių junginių pliuralizmą atitinkąs ir teisės pliuralizmas, 
tačiau jų reiškimosi forma jy visuose esanti toji pati. Šiuo atžvilgiu vals- 
tybiniai socialiniai junginiai nesiskirią nuo kitu. Kiekvienos valstybės 
pamatą sudaranti neorganizuota „politinė bendruomenė“, kuriai yra sub- 
ordinuotas organizacinis valstybės aparatas su tam tikrais organais ir 
funkcioninė valdžia. Demokratinį tautos suverenitetą čia ir sudarąs šis 
„politinės bendruomenės“ ir jos teisės primatas; valstybė gi tuo tiktai 
skiriantisi nuo kitų korporacijų, kad ji disponuojanti absoliutines sankcijas 

be rezervų („contrainte inconditionnée“), nes kituose socialiniuose jungi- 
niuose jų korporacinės valdžios valdomos sankcijos esančios sąlyginės, pa- 
reinančios nuo narių dalyvavimo junginy, šis gi dalyvavimas gali būti ju 
pačių nutrauktas, kai tuo tarpu dalyvavimas teritoriniame valstybiniame 
junginy yra objektyviškai-priverstinis, valingai nenutraukiamas, o tuo 
pačiu neduodas galimumo išvengti socialinių sankcijų. Tačiau šis sank- 
cijų disponavimo absoliutizmas, besireiškiąs valstybėje, nesudarąs abso- 
liutinio pačios teisės disponavimo, kurio valstybės valdžia, kaip politinės 
bendruomenės organas ir reiškėjas, neturi. 


Šioje Gurvitch'iaus doktrinoje nesunku pastebėti giminingumas 
su tam tikromis ir Duguito ir Hauriou tezėmis, nors ne visos iu 
(ypaë Duguito) tezés yra Gurvitch'iaus priimamos. 


Tad Gurvitch neigia valinga teisės kūrybą valstybėje ir nepri- 
pažįsta valdantiesiems valstybėje jokio teisinio absoliutizmo. Valdžios 
absoliutizmu jisai vadina tokią santvarką, kurioje teisė ir valstybės funk- 
cija yra nustatoma valdančiųjų valia. Jo pažiūromis — šitokia santvarka 
reiškianti socialinio valstybės pobūdžio i$kreipima, jo išsigimimą, paveikta 
individualizmo. Absoliutistiné valstybė esanti individualistinė, pagrįsta 
smurtu; sveika socialinė valstybė tegalinti būti tiktai demokratinė, pa- 
grista tautos suverenitetu, vadinasi — teisiniu pamatinės politinės ben- 
druomenės primatu. Kad šis demokratinis jos pobūdis būtų išlaikytas ir 
nepasiduotu individualizmo principui, subordinuojančiam valstybės funkciją 
valdančiųjų valiai, reikią, kad valdžios organizacija būtų taip sudaryta, 
kad valdantieji būtų laikomi nuolatiniame kontakte su pamatine bendruo- 
mene ir kad šis kontaktas būtų nuolat atnaujinamas. Kokios bus šio kon- 
takto formos — tatai ne tiek svarbu; tatai ne paties principo, bet politinio 
meno klausimas; tačiau tiktai šitokiam kontaktui esant ir jam esant gyvam 
ir veikliam — valstybė būsianti sociališkai sveika ir neišsigimsianti į in- 
dividualistinį despotizmo ir socialinio smurto, valdančiųjų ponavimo, — 
baisų aparatą. 


Mes čia tuo tarpu šio Gurvitch'iaus doktrinos tiksliau neanali- 
zuosime ir pastabų dėl jos nereikšime. Mes konstatuojame, kad nors kla- 
sikinė reprezentacinė demokratija Didžiosios Revoliucijos metu dar ne- 
buvo isisamonijusi visų tų socialinių antiindividualistinių palinkimu, ku- 
riuos demokratijoje randa Gurvitch, bet vis dėlto jos paveiktas tautos su- 
vereniteto perkėlimas iš individų valios į tęstinę gaivalinę tautą-bendruo- 
inene ir į masinį gyvosios kartos nusistatymą be abejo pasuka į tą krypti, 
kurią nurodo Gurvitch, ir šioje krypty ieško apsaugos prieš despotiją. 
Tiktai klasikinėje demokratijoje prademokratinio individualizmo liekanos 
dar yra labai žymios, nuolat konkuruojančios su socialinės minties reiš- 
kiniais. Rousseau itaka įsipynė į visą demokratijos evoliuciją ir ne- 
nustojo reiškusi, paversdama bendruomenę individų konglomerantu. Ir il- 
gas dar praėjo laikas, kol demokratijoje pradėta. kratytis atomistinėmis 
koncepcijomis ir stebėti socialinė diferenciacija. Tai jau yra ne klasi- 
kinės demokratijos, bet sociodemokratijos darbas. (Del aukščiau išdės- 

tytų Gurvitch'iaus minčių tarp kito ko palygink jo „L'idėe de Droit 
Social“, 86—89 pusl.). 


Socialinė suvereniteto schema klasikinėje reprezentacinėje demo- 
kratijoje yra kaip tik panaši į Gurvitch'iaus nustatomą. Organizuoto veik- 
laus branduolio šaknys pagal Gurvitch'iaus doktriną glūdinčios neorga- 
nizuotoje bendruomenėje, o ne šio branduolio veikéju — formalinių val- 
dančiųjų — valioje. Tas pats klasikinėje reprezentacinėje demokratijoje: 
valstybės valdančiųjų galios ir veiklos pamatas — teisinėje tautoje, teisi- 
nės tautos — gyvojoje kartoje, tipingoje bendruomenėje, pagaliau pačios 
gyvosios kartos — tęstinėje tautoje, istoriniame bendruomenės kūriny. 
Suverenumas iškeliamas iš individų valios, kuri netenka poniškumo, socia- 
lizuojasi ir tampa tiktai socialinio solidarumo reiškimosi veiksniu. 


77. Klasikinės teisinės valdžios Konstrukcijos principai reprezentacinėje 
demokratijoje. 


Ant šių reprezentacinių pamatų tapo pastatyta teisinė kon- 
stitucinė demokratinės valdžios konstrukcija, kuri tenka lai- 
kyti klasikine demokratine, turinčia paraližuoti suvereninę dik- 
tatūrą. Šią klasikinę demokratinę valdžios konstrukciją su- 
daro trys principai: a. steigiamosios ir įsteigtosios valdžios 
klasifikacija, b. rašytoji konstitucija ir c. įsteigtosios valdžios 
funkcioninis suskirstymas. Du pirmieji principai demokra- 
tijoje yra stipriai įsigalėję ir perėjo į tolesnius demokratinės 
konstrukcijos kūrinius. Tretysis, iš liberalinés prademokrati- 
nio judėjimo srovės paskolintas, ypatingai charakterizuoja kaip 
tik klasikinį konstrukcijos tipą. 


78. Steigiamo]i ir įsteigtoji valdžia. 


Demokratinis steigiamosios ir įsteigtosios valdžios (ga- 
lios) mokslas, mūsų paveldėtas iš Didžiosios Prancūzų Revo- 
liucijos, yra kaip tik susijęs su demokratijos reprezentacine 
reforma. Steigiamoji galia yra toji, kuri nustato pačią val- 
stybę ir jos konstituciją. Ji viena esanti suvereninė, nes ji vei- 
kia tada, kada dar nieko nėra ir kada viskas reikia sukurti. Ji 
yra kūrybinė ir laisvai viską sprendžia taip, kaip nori. Ji 
esanti visos politinės ir teisinės konstrukcijos — valdžios ir 
santvarkos — pradžia, šaltinis ir titulas. Tai esąs laisvas gai- 
valas, kaip jūra ir gamtos jėgos, jokios teisės nevaržomas. Ta: 

ir esanti tautos suvereniteto įgimtoji teisė — reprezentaciniu 
dėsniu vykdoma jos gyvosios kartos, o tam tikra prasme — 
teisinės tautos. Kai valstybė jau yra įkurta ir jos konstitu- 
cija nustatyta, — steigiamoji galia nebeturi ką veikti, nes ji 
jau yra atlikusi savo kūrybinį darbą. Toli nuolatinė valstybės 
valdžia, kuri tada ima veikti — yra įsteigtoji, ji nebėra suvere- 
ninė, nes ji yra įsteigimo akto aprėžta: ji yra sudaroma ir gali 
veikti tiktai taip, kaip nustatė įsteigimo aktas. 

Steigiamoji suvereninė galia valstybinėje srity yra panaši 
i Dievo galią: įkūręs per šešias dienas pasaulį ir jam. san- 
tvarką nustatęs — septintą dieną Dievas ilsisi. Būdamas Die- 
vu — jisai neišnyksta, jis yra amžinas. Savo kūrinį ir jam 
nustatytą santvarką jis galįs sugriauti, jojo kūrybinėje steigia- 
mojoje galioje glūdi ir ardomoji galia, galinti ir steigti ir ar- 
dyti ir reformuoti. Tačiau kol jis nėra savo kūrinio suardes, 
jam nebesą kas veikti steigimo srity. Jisai gėrisi savo nuveik- 
tu darbu ir jo vaisiumi ir — ilsisi; veikia gi kūrinys, veikia 
įkurtos jégos, kiekviena taip, kaip jai santvarkos paskirta 
veikti. 

Ne visas valstybės darbas, ne visas valdžios veikimas esąs 
suvereniškai laisvas. Suvereniné esanti tiktai jos steigiamoji 
galia; steigiamajam aktui įvykus, suverenumui nebėra kur 
reikštis; nuolatinė funkcioninė valdžia, įsteigtoji, negalinti 
būti. suvereninė, nes tai prieštarauja pačiai jos esmei. 

Ši suverėninės steigiamosios ir teisinės funkcioninės įs- 
teigtosios valdžios teorija tegali būti logingai pritaikinta tik- 
tai reprezentacinei valdžios koncepcijai, kur pats suverenas iš 
viso veikti nepajėgia. Toje koncepcijoje, kuri numato konkre- 
tų veiklų suvereną, ten suverenas nuolat ir veikia. 

Bet jei suverenas lieka ir funkcioniškai veiklus, tai jojo 
funkcioninė galia nėra „įsteigta“; jos titulas yra tas pats, 
suvereninis nereikalingas jokio įsteigimo akto ir nepareinąs 
nuo jo. Jei suverenas būtų panorėjęs nustatyti savo funkcio- 
niniam veikimui tam tikrą santvarką ir laikytųsi jos, tai šio 
jojo veikimo aprėžimas būtų pagrįstas ne tam tikru pirminės, 
steigiamosios, galios imperatyviniu aktu, nes imperium'as nu- 
mato du skirtingus asmenis — įsakantį ir įsakomąjį — ir im- 
perium'as pačiam sau yra neįmanomas ir prieštarauja pačiai 
imperium'o sąvokai, bet tai būtų pagrįsta iojo paties valia, va- 

dinasi — tatai tegalétu būti sukonstruota tiktai t. vad. „auto- 
aprėžimu“ („savivaržos“ principu). Tai nebūtų joks teisinis 
funkcioninės „įsteigtosios“ valdžios sudraudimas, bet pa- 
iies suverenumo norėjimas (valingas) susivaldymas, kuris trunka 
tol, kol jisai pats to nori. Demokratinis steigiamosios ir įs- 
teigtosios valdžios mokslas numato kaip tik dvi skirtingos 
„valdžios“, dvi valdančiųjų eilės, kurių antroji — „įsteigtoji“ 
— yra išvestinė ir subordinuota pirmajai — „steigiamajai“. 
Cia įsteigtosios atžvilgiu veikia ne „sofrosynė“ („savivar- 
ža“), bet kaip tik teisinis įsakytinis sudraudimas, besireiš- 
kiąs imperatyviniu įsteigimo aktu. Tai ir yra logingai galima 
ten, kur pats suverenas yra eliminuotas, kur funkcioninés val- 
džios subjektu nėra jis pats. Įsteigtosios valdžios imperaty- 
viškas suvaržymas ir aprėžimas, sudarąs jos teisinio pobūdžio 
titulą, steigiamosios suvereninés valdžios teisiškai nesuvaržo 
ir veikia tol, kol ji „ilsisi“ ir savo nuveiktu darbu gėrisi. Is- 
teigtąją gi jis tikrai suvaržo teisiškai. 


19. Rašytoii konstitucija, kaip tarpininkė tarp steigiamosios ir isteigtosios 
valdžios ir suverenumo sandėlis. 


Su šia valdžios klasifikacija dviem iš esmės skirtingomis 


kategorijomis — suverenine steigiamaja ir teisine funkcio- 
nine isteigtaja — yra susijęs antras šios klasikinės domokrati- 
nės valdžios konstrukcijos principas — rašytoji konstitucija. 


Rašytosios konstitucijos teorija buvo paveldėta iš prademo- 
kratinės doktrinos, tačiau šio naujo reformuoto demokratinio 
mokslo tapo Žymiai pakeista. Ten ji buvo interpetuojama, 
kaip individų — suverenu sutarties aktas (kompromiso sutar- 
lies liberalinėje koncepcijoje arba Bendrosios valios įsteigimo 
sutarties absoliutistinėje koncepcijoje). 

Čia rašytoji konstitucija tampa imperatyviniu suvereninės 
steigiamosios galios aktu. Tai esąs aktas, kuriame koncen- 
truojasi suvereninė valia. Rašytoji konstitucija — tai esąs ta- 
sai aktas, kuris jungia įsteigtąją funkcionine galią su steigia- 
maja, kuris jas suriša. Iš vienos pusės tai esas steigiamosios 
galios padarinys, jos valios uZfiksavimas, iš kitos — įsteigto- 
sios titulas. Tai ir esąs funkcioninès valdžios įsteigimo ak- 

tas. Jis esas ne konvencinis, bet įsakytinis. Kadangi nėra jo- 
kių individų-suverenų, tai ir jųjų Sutarties būti negali. Stei- 
giamoji valdžia, būdama savaime suvereninė ir vieninga, su 
nieku tartis ir susitarti nesanti reikalinga, nes ji pati laisvai 
nustatanti tautos valią. 


Rašytoji konstitucija skirianti įsteigtą valdžią nuo steigia- 
mosios, skirianti ir drauge jas surišanti. Iki rašytosios kon- 
stitucijos veikianti steigiamoji valdžia, rašytajai konstitucijai 
išleidus — iš jos išplaukianti ir imanti veikti įsteigtoji, konsti-- 
tucijos valdomoji. 


Steigiamajai valdžiai nustačius valstybės santvarką ir 
funkcionine valdžios organizaciją ir: užfiksavus tatai konsti- 
tucijos akte — jos vietą užimanti ši konstitucija: dinamiškoji 
suvereninė steigiamoji galia nebeveikianti, bet suverenumo 
veiksnys negalįs pranykti, iisai turįs reikštis, ir jisai esąs įsi- 
kūnijęs konstitucijoje, jisai tapęs stabilizuotas, kristalizuotas 
konstitucijoje. Iš dinamiškojo status jisai perėjęs į statiškąjį. 
Galima būtų pasakyti, kad konstitucijoje suverenumas tapęs. 
magazinuotas. Tai esąs suverenumo sui generis sandelis. 


Rašytosios konstitucijos funkcija steigiamosios ir isteig- 
tosios. valdžios doktrinoje gali būti apibūdinta ir šitaip: vals- 
tybės valdžia, kaip tam tikra galia ir energija organizuotame 
teritoriniame junginy, pradžioje, pačiame savo šaltiny, esanti 
naturalinė — laukinė ir gaivališka, suvereninė; joje yra dar 
nepaliesta visa jos kūrybinė potencija; pereidama per pirmąjį 
savo kūrybos aktą, per konstituciją, ji šioje konstitucijoje pa- 
liekanti savo gaivališką laukiškumą ir iš jos išplaukianti nuva-- 
lyta, sterilizuota valdžia, netekusi tos energiškos potencijos, 
kuri liko konstitucijoje. Tokiu būdu konstitucija sudarytų lyg 
valdžios filtrą; kūrybinė energija, kuri pirmajame valdžios reiš- 
kimosi etape yra pilna ir visiška valdančiųjų veikime, sudary- 
dama vadinamąją steigiamaja galią, vėliau diferencijuojasi: gai-- 
valinis jos iėgos elementas įsikūnija į kūrinį ir lieka kristalizuo- 
tas konstitucijoje, o funkcioninis jos elementas, atskirtas ir nu- 
valytas nuo suverenumo, kanalizuotas konstitucijos nuosta-- 
tais, lieka lankstus ir veiklus, bet jau teisinis. 

S9. Rašytoji konstitucija, kaip teisinis valdžios titulas. 


Iš sandely —. konstitucijoje — deponuoto suverenumo 
(tautos valios) įvairūs konstituciniai įsteigtosios valdžios orga- 
nai tam tikrais konstitucijos nuostatais, lyg kad tam tikrais 
vamzdžiais ir kranais (kanalais) gauna tiek funkcioninės ga- 
lios, kiek steigiamoji galia rado reikalinga nustatyti. 

Kiekvienas jųjų darbas esąs reikalingas konstitucinio ti- 
tulo. Tačiau paties konstitucionizuoto, vadinasi — konstitu- 
cijoje magazinuoto suverenumo, joks konstitucinis įsteigtos val- 
džios organas neturi. Net ir pati teisinė tauta, kuri tautos 
vardu, kaip jos steigiamosios galios reprezentantė, buvo suve- 
reniškai (sub conditione gyvosios kartos pasidavimo) nusta- 
čiusi pačią konstitucinę isteigtaia valdžią, net ji pati, gaudama 
iš konstitucijos tam tikrą funkciją, paverčiama įsteigtosios val- 
džios organu, tegalinčiu veikti tiktai konstitucijos numatyta 
tvarka ir savo konstitucionizuotos galios ribose. 


81. Steigiamojo seimo teorija. 


Pati rašytoji konstitucija — tai jau esąs teisinis aktas, 
steigiamosios galios imperatyviškai nustatytas ir reiškiąs kris- 
talizuotą tautos valią. Kaip tokia — ji negali būti gaivališkai 
sudaryta, ji yra reikalinga tam tikro jos priėmimo akto, va- 
dinasi — tam tikro tautos valios konstatavimo. Ne tiktai gai- 
vališka gyvoji karta, bet ir pati teisinė tauta yra perdaug pla- 
tus masinis kolektyvas, iš esmės nelankstus, kad jis tiktų pre- 
ciziniam konstitucijos leidimo darbui. Todėl klasikinėje repre- 
zentacinéje demokratinėje doktrinoje konstitucijai priimti nu- 
sistojo Steigiamojo tautos susirinkimo arba Steigiamojo Seimo 
teorija. Rašytoji konstitucija nustatoma „Steigiamojo Seimo“, 
šiam tikslui teisinės tautos išrinkto, kuris šiuo atžvilgiu tęsia su- 
vereninę steigiamąją tautos galią. , 


82. Steigiamosios galios reiškimosi schema, 


Tokiu būdu reprezentacinéje koncepcijoje pagaliau gau- 
nama Šitokia steigiamosios galios reiškimosi konstitucijai nu- 
statyti schema: a. pats suverenas — betarpiškai neveiklus ir 

todėl praktiškai nepajégus — tęstinė tauta, teritorinė „liau- 
dija“ amžinoji atitinkamos teritorijos bendruomenė; b. gaiva- 
vališka suvereno reprezentantė — gyvoji tautos karta, gyvų 
individų teritorijoje visuma; praktiškai joje glūdi visas suve- 
reno pajėgumas; c. teisinė tauta, sudaranti politinį gyvosios 
kartos elitą, kurio sąstatas gali būti siauresnis, tam tikromis 
kvalifikacijomis nustatytas, arba platesnis iki beveik pilno su 
gyvąja karta sutapimo; teisiškai jinai suvereniškai veikia už 
tęstinę tautą, tačiau rezervuojant gyvosios kartos nesiprieši- 
nima; d. steigiamasis seimas, kilęs iš teisinės tautos, kurio są- 
statas yra teisinės tautos išrinktas kaip tik šiam tikslui, vadi- 
nasi — steigiamajam aktui nustatyti, konstitucijai išleisti. Į 
šią schemą dar būtų galima įdėti daugumą, ypatingai teisinės 
tautos ir steigiamojo seimo atžvilgiu, nes tiek teisinė tauta, tiek 
steigiamasis seimas veikia per savo narių daugumą, tačiau ta- 
tai sudaro ne tiek naują skirtingą išvestinį reprezentantą, nes 
toji dauguma neturi įokio pastovaus sąstato, yra anoniminė, 
pasireiškianti ad hoc kiekviename akte, balsavimu — vom 
Fall zum Fall, — kiek sudaro tam tikrąjį demokratijai charak- 
teringą, kiekybinį kolektyvo veikimo metodą. 


83. Įsteigtojo teisinio momento -pasireiškimas steigiamoioie galioje. 


Tad pasirodo, kad šioje konstrukcijos schemoje steigia- 
moji galia, kuri iš esmės esanti suvereninė, turi bent tris vei- 
kėjus: gyvąją tautos kartą, teisinę tautą ir steigiamąjį seimą. 
Bet tada kyla klausimas, kaip gi tatai gali būti suderinta su 
suvereniniu šios galios pobūdžiu. Savaime suprantame, kad 
trijų veiklių suvereninių galių būti negali, nes arba jos bus kita 
kitai subordinuotos ir tada tiktai pirmoji bus suvereninė, arba 
bus anarchija, jei kiekviena ims suvereniškai veikti. Be to, 
kyla dar antras klausimas: kaip gi su suvereninės steigiamo- 
sios galios laikymu gali būti suderintas tas faktas, kad jos lai- 
kytojas — pavyzdžiui steigiamasis seimas — iš tikrųjų pats 
yra įsteigtas, teisiškai tam tikra tvarka išrinktas, vadinasi — 
paveiktas taip pat tiktai tam tikra tvarka ir tam tikromis for- 
momis pats galis veikti ir savo jam suteiktą galią vykdyti. Be 
abejo steigiamojo seimo ir kilmé ir struktüra ir veikimas yra 
teisiniai, sunormuoti, reglamentuoti, ne suvereniškai laisvi. 


— 181 — 


Steigiamojo seimo atžvilgiu jo teisinis pobūdis, kuris koli- 
duoja su suvereniniu jo steigiamosios galios pobūdžiu, yra aiš- 
kus. Bet iš tikrųjų teisiškai organizuotas, dirbtinis ir normuo- 
jamas yra netiktai jisai vienas steigiamosios galios veikėjų 
tarpe. Ir pati teisinė tauta ir būtent ne tiktai tada, kada kon- 
stitucija jau yra nustatyta ir kada teisinė tauta veikia konsti- 
tucijos numatyta tvarka ir vykdydama konstitucijos jai paves- 
tą darbą (kompetenciją), bet ir tada, kada dar rašytosios kon- 
stitucijos nėra ir dar reikia ji nustatyti, kada ji pavyzdžiui 
renka steigiamąjį seimą, veikia ne gaivališkai, kaip nusimany- 
dama, bet tam tikra iš anksto ne jos pačios, bet kieno nors, nu- 
statyta tvarka. O pagaliau ne tiktai jos veikimas, bet ir ji pati 
visuomet yra ir tegali būti tik dirbtinė; ji neatsiranda savai- 
me iš gamtos, kaip biologinis reiškinys ar gaivalas, kaip kad 
gyvoji karta, kurios sąstatas nėra sociališkai kieno nors pa- 
veiktas ir yra nustatomas tiktai biologiniu gimimo ir gyvybės 
faktu, apimančiu visus tuos žmones teritorijoje, kurie biolo- 
giškai yra, vadinasi — kurie jau yra peržengę gimimą ir dar 
nėra peržengę mirties. 

Gyvoji karta yra biologinis gamtos produktas, tačiau tei- 
Siné tauta yra sociališkai nustatoma; ji negimsta ir biologiniai 
reiškiniai mums jos pažinti neleidžia ir neduoda. Gyvojoje 
kartoje kiekvienas dalyvauja savaime, jisai gimsta gyvosios 
kartos dalyviu; tai įvyksta be įokios kieno nors intervencijos 
ir nėra reikalinga jokio tam tikro socialinio akto. Tuo tarpu 
niekas negimsta teisinės tautos nariu ir jos sąstatas yra rei- 
kalingas tam tikro socialinio akto, kuris nustatytų, iš ko susi- 
dės teisinė tauta ir kaip jinai veiks, kurie ir kuria tvarka pada- 
rytieji jos veiksmai bus laikomi suvereno (tautos) valios ak- 
tais. Kad teisinė tauta atsirastų ir kad pavyzdžiui ji išrinktų 
steigiamąjį seimą arba pati per savo visuotinį susirinkimą arba 
referendumu priimtų konstituciją, — reikia, kad būtų išleistas 
koks aktas, kuris nustatys, kurie gyvosios kartos Žmonės tu- 
rės balsuoti, kur, kada ir kuria tvarka bus balsuojama, kuriuo 
būdu bus konstatuojami balsavimo padariniai ir t. t. Be tam 
tikro imperatyvinio akto, kurį pavadinsime įstatymu, visa tai 
yra neįmanoma. 

Pati teisinė tauta to nustatyti negali, nes kol tokio įsta- 
tymo dar nėra, tol nėra ir jos pačios. Vadinasi — ji pati yra 

reikalinga įsteigimo akto, kuris jai suteiktų gyvybę, kuris ja 
sukurtų. Tačiau toks aktas numato veikėją, kuris turi ij nu- 
statyti. Gaivališkai nustatyti toks aktas negalima. Taip pat 
ii negali būti gyvosios kartos išrinkta, nes ir rinkimai turi būti 
kuria nors tvarka atlikti ir vadinasi — numato tam tikrą akta 
(istatymą) apie rinkimus. Vadinasi — šiaip ar taip įsteigimo 
aktas yra būtinas ir be jo teisinės tautos sukonstruoti nėra ga- 
lima. 

Bet jeigu teisinė tauta, kaip tam tikra dirbtinė (teisinė) 
konstrukcija, ne savaime yra, bet yra nustatoma, organizuo- 
jama (steigiama), numato tam tikrą aktą, iš kurio ji atsiranda, 
tai kas gi yra to akto veikėjas, o gi... bet kas, bet kuri fak-- 
tinė iėga, kuri ėmė ir pajėgė iniciatyviškai veikti ir nustatė 
teisinės tautos sąstatą, ios veikimo būdą ir tvarką. Bet ar tada 
ne pastaroji, ne ši faktinė jėga, kuri ne kieno neįgaliota motu - 
proprio nustatė pačią teisinę tautą, paiėgiančią veikti už pa- 
Cia tęstinę tautą ir teisiškai reikšti suvereno valią, — ar ne pati 
šita faktinė jéga — tasai „bet kas“, kuris atsirado savo valia 
ir pasivadino „aš“ (ar individas, ar grupė, ar kolektyvas), — 
ar ne ji pati bus iš tikrųjų suvereninė? ar tokiu būdu teisinės 
tautos reiškiamos -steigiamos galios šaltinis — suverenitetas 
ar pirminis tautos suvereniteto reprezentavimas — ne glūdi tie- 
siog iniciatyvinėje energijoje, susijusioje su faktine jėga. 

Į šį klausimą reprezentacinė demokratija atsako neigia- 
mai. Ne, iniciatyviškai paveikusi faktinė jéga — „faktinė“ ar 
„laikinoji“ valdžia (tasai konkretizuotas „bet kas“, kuris iš 
karto atsiranda ir be kurio intervencijos negalėtų pasireikšti 
jokia konstrukcija) — nesanti suvereninė, kadangi ii pati nie- 
ko galutinai (sprendžiamai) nenustatanti; tatai, kas atrodo esą 
jos nustatyta, iš tikrųjų jos esą tiktai projektuojama ir pasiū- 
loma; jos nustatytas konstrukcijos projektas įsigalėsiąs ir tap- 
sias galutinis, tvirtas, paiėgus tiktai büdamas sankcionuotas 
suvereniniu reprezentaciniu gyvosios kartos pasidavimu. Jei 
tautos karta nepasiduos, jei ji „bet kieno“ sumanymo nepriims, 
tai iš iniciatyvinio veikimo nieko neišeisią ir jokia teisinė kon- 
strukcija neatsirasianti. Vadinasi — teisinė tauta teisiškai ky- 
lanti ne iš faktinės galios (valdžios), bet iš gyvosios kartos 
sankcijos, sutvirtinusios „bet kieno“ (faktinės valdžios) supro- 
jektuota konstrukciją. Pilnai gaivališkai absoliutinė, taip sa- 


— 183 — 


kant suvereniškai laukinė, glūdinti bet kurios teisinės konstruk- 
cijos pamatuose, premisinė — esanti tiktai reprezentacinė stei- 
giamoji gyvosios kartos galia. Ji slopinanti bet kurių kitų jė- 
gų reiškimąsi, nes visos kitos jėgos savaime be jos sankcijos 
nieko nuveikti negalinčios. 

Pilnai gaivališka, absoliutinė, nežinanti jokiu teisinių saly- 
£u, ribų ar formų — esanti tiktai gyvosios kartos steigiamoji 
galia. Jau nuo antrojo laipsnio, pereidama iš gyvosios kartos 
į teisinę tautą ir tapdama išvestine, steigiamoji galia vysta, 
netenka savo gaivališkumo ir visiškumo; joje pasireiškia jai 
iš esmės svetimas dirbtinis teisinis momentas, kuris ja su- 
draudžia, formalizuoja ir aprėžia; kiekviename tolesniame 
laipsny, nutoldama nuo savo šaltinio, ji išsigimsta ir teisinis 
veiksnys joje auga ir tampa ryškesnis; pamažu. tęsiant jos iš- 
vestinuma, jai iskiepijàma aprėžtas formalinis, vadinasi — tei- 
sinis pobūdis; ji kategorizuojama; šiais išvestinumo laipsniais 
ji, dar neatlikusi savo funkcijos — suverenumo magazinavimo 
konstitucijoje, — iau pereina iš steigiamosios į įsteigtąją. 

Vadinasi — šioje steigiamosios galios reprezentacinio tę- 
simo konstrukcijoje, kuri ją tempia iš gyvosios kartos per tei- 
sine tautą į steigiamąjį seimą, — konstitucija nėra tikra to žo- 
džio prasme pirminis ir vienintelis funkcionalinės teisinės val- 
džios įsteigimo aktas, kuriame suverenumas, buvęs iki tol val- 
džioje visiškas ir nepaliestas, iš karto ir staiga yra magazi- 
nuojamas. Iki konstitucijos jau yra keli įsteigimo aktai, kurių 
kiekvienas kiek iš suverenumo nutraukia, sulaiko ir magazi- 
nuoja, kol pagaliau konstitucija šią magazinavimo funkciją 
baigia ir steigiamosios galios likučius iš veikliosios valdžios 
iščiulpia. 


84. Konvencionalinė teisinės tautos ir mandatinio steigiamojo seimo 
steigiamoji galia. 


Tiek pati teisinė tauta, tiek josios steigiamoji galia jau 
yra organizuota ir turi savo įsteigimo titulą. Dar labiau orga- 
nizuota, teisiškai kategoringa, kitaip sakant — ryškiau įsteigta 
yra steigiamojo seimo galia. Steigiamasis seimas bet kaip 
veikti negali ir negali būti bet kaip sudarytas. Neišvengiamas 
yra teisinis aktas — tam tikras įstatymas, kuris ji įsteigia, ku- 

ris nustato, kaip ir kada jisai bus renkamas, kur ir kada jisai 
turės susirinkti, kaip jisai posėdžiaus, kuriuo būdu jisai veiks. 
Jojo įsteigimas yra dvejopas: įstatymu ir rinkimais. 

Teisinės tautos, kuri pati tiek savo sąstatu, tiek savo vei- 
kimo būdu yra ne gaivališka (spontaniška), bet įsteigta (orga- 
nizuota), — teisinės tautos, sakau, steigiamoji galia, kuri kla- 
sikinėje demokratinėje valdžios teorijoje reiškiasi steigiamojo 
seimo išrinkimu ir jam pavedimu konstituciją, vadinasi — val- 
džios santvarką, nustatyti, — iš esmės yra steigiama tiktai są- 
lyginiai, būtent tiktai tiek, kiek gyvoji karta ios darbo nesu- 
griaus. Gyvosios kartos ,suvereninis pasidavimas“ esąs bü- 
tinas tiek teisinei tautai įsikurti, tiek jos darbams įsigalėti. Su 
Šia sąlyga teisinės tautos galia yra steigiamoji. Steigiamasis 
seimas taip pat dalyvauja steigiamojoje galioje, kuri jam tei- 
sinės tautos esanti deleguota konstitucijai nustatyti. Jam stei- 
giamoji galia esanti teisiškai deleguota kaip tik šiam tikslui at- 
siekti. Vadinasi — ii iau tapo funkcioninė, tam tikru tikslu 
aprėžta, sui generis mandatinė — tarnybinė. Steigiamasis mo- 
mentas jojo galioje reiškiasi tiktai tuo, kad in merito jisai esas 
laisvas nustatyti bet kurią konstitucinę santvarką. Tačiau ja 
nustatyti jisai jau turi. Tiktai jis nėra teisiškai verčiamas nu- 
statyti būtent tokią, o ne kitokią santvarką ir šia tiktai prasme 
jojo galia dar tebėra steigiamoji. 


85. Steigiamojo seimo teorija tesudaro steigiamosios galios tiktai 
konstrukcinį variantą. 


Klasikinėje demokratinėje valdžios konstrukcijoje steigia- 
mojo seimo teorija nėra tiek esminė, kiek esminė yra gyvosios 
kartos ir teisinės tautos teorija. Steigiamasis seimas sudaro 
tiktai fakultatyvini konstrukcijos elementa — fakultatyvinį 
žiedą reprezentacinėje grandinėje, nes konstituciją nustatyti 
arba nustatytąją teisiškai keisti teisinė tauta galinti arba pati 
betarpiškai (piliečių visuotinis susirinkimas, referendumas) 
arba per ad hoc išrinktąjį steigiamąjį seimą (konstituantą, kon- 
-ventą) arba, kick tai liečia nustatytosios konstitucijos keitimą 
bei papildymą, net per kuriuos nuolatinius konstitucinius Or- 
ganus konstitucijoje numatyta tvarka (tada šie organai konsti- 

tucijos nuostatų ribose potenciališkai turi in merito steigia- 
maja galią). 

Vadinasi — steigiamojo seimo teorija šioje konstrukcijoje 
tesudaro tiktai papildomąjį organizacinį variantą, gana tvir- 
tai reprezentacinėje demokratijoje nusistojusį, bet ne būtiną ir 
esminį. Jisai yra ne visur. Ypatingai Amerikoje (USA), kur 
klasikinė demokratinė valdžios konstrukcija yra tvirtai įsiga- 
lėjusi (ypač pačioje federacijoje), — steigiamojo seimo teo- 
rija Šioje savo reprezentacinėje deleguotos steigiamosios ga- 
lios formoje nėra priimta: ten steigiamasis seimas (konventas) 
yra konstruojamas tiktai konstituciniam projektavimui, spren- 
džiamoji gi steigiamoji galia yra rezervuojama atskiruose šta- 
tuose pačiai teisinei tautai (referendumu), kuri jos deleguoti 
negali, o federacijoje ji yra rezervuojama federacijos nariams. 


Jungtinių Amerikos Valstybių (USA) federacijoje konstitucijos keiti- 
mas ar papildymas yra projektuojamas arba ad hoc susaukto Konvento 
(steigiamojo seimo), pareikalavus dviejų irečdalių Statu parlamentas, arba 
paties federalinio Kongreso jo paties iniciatyva, priėmus pakeitimo pro- 
jektą dviem trečdaliais balsų abiejuose Kongreso rūmuose, tačiau abiem 
atsitikimais federalinės konstitucijos pakeitimo ar papildymo projektas 
yra reikalingas štatų parlamentų arba, federaliniam Kongresui reikalau- 
jant, štatų konventų ratifikacijos; jisai laikomas ratifikuotas, kai už rati- 
fikavima pasisako trys ketvirtos dalys visu štatų (USA konstitucijos V 
straipsnis). 

Vadinasi — steigiamosios galios koncepcija reprezentaci- 
nėje klasikinėje demokratijoje — be dviejų pamatinių jos reiš- 
kėjų — gyvosios kartos ir teisinės tautos — numato dar ini- 
ciatyvinį t. vad. „laikinosios“ arba „faktinės“ valdžios mecha- 
nizmą, kuris savo iniciatyviniu suprojektavimu turi paveikti 
teisinės tautos konstrukciją, ir pagaliau fakultatyvini steigia- 
majį seimą, kuris arba tęsia laikiną valdžią ir iniciatyviškai su- 
projektuoja konstituciją betarpiškam teisinės tautos steigia- 
majam aktui, arba pakeičia laikinąją valdžią ir steigiamosios 
delegacijos titulu pats „suvereniškai“ konstituciją nustato. 


86. Amerikiškas ir prancūziškas steigiamosios galios teorijos variantai. 
Steigiamosios galios teorija reiškiasi ypač dviem variantais, kurių 


pirmasis, senesnis, paveiktas protestantų sektų mokslo, yra nusistojęs 
Amerikos konstitucinéje teisėje: jis yra artimesnis tiesioginei demokrati- 

jai ir yra išsiplėtęs kaip tik iš grynai. individualistinės prademokratinès 
suvereniteto koncepcijos, tačiau vėliau taip pat pergyvenęs reprezentaci- 
nės socialinės idėjos įtaką; kaip išlaikąs tiesioginės demokratijos principa — 
Europoje jisai įsigalėjo Šveicarijos demokratinčie teisėje, kurioje tiesioginės 
demokratijos tradicijos iš viso turėjo ir tebeturi gilių istorinių pamatų; ant- 
ras steigiamosios galios („pouvoir constituant") teorijos variantas, kad ir 
kilęs iš pirmojo, sudaro Didžiosios Prancūzų Revoliucijos kūrinį; šio va- 
rianto teorija, paveikta Amerikos štatų konstitucinės praktikos XVIII am- 
Ziuje, yra Siéyès'o stilizuota; joje reprezentacinis momentas yra labiau 
racionalizuotas ir čia kaip tik yra įsigalėiusi kontinentinė demokratinė 
steigiamojo seimo doktrina; šis Sičyės'o stilizuotas variantas yra nusisto- 
jes Prancūzų konstitucinéje teisėje, iš kurios su pačia demokratija jisai 
plėtėsi ir kitur Europos kontinente. 


87. Amerikiško steigiamosios galios teorijos varianto evoliucija štatuose. 
Massachusets'o metodas ir Connecticut'o bei Rod-Island'o metodas. 


Amerikiško varianto evoliuciją šitaip dėsto vokiečių mokslininkas 
Julius Hatschek (cituoju iš M. Lazersono į rusų kalbą išversto 
Hatscheko rašinio „Obščeie Gosudarstvennoje pravo", II dalis: „Mo- 
derninės demokratijos teisė“, Riga, leidinys „Nauka i Žizn“): 


„Tautos pouvoir constituant reiškia aukščiausią tautos galią nusta- 
tyii sau konstituciją ir reikalui esant ją keisti... Šios doktrinos šaknys 
glūdi Anglų ir Škotų presbiterinėje sistemoje. Teorija bažnytinės sutar- 
ties, convenant'o, kuria tikintieji pasižada laikyti savo tikybos ir bažny- 
tinės konstitucijos, — sudaro pouvoir constituant doktrinos pradžią. Jau 
Cromwell'io kareivių „Agreament of the People“ palaiko tą pažiūrą, kad 
ši tautos sutartis stovinti aukščiau parlamento...“ 


Anglijoje ši doktrina neišsiplėtė ir jos tradicinės konstitucinės san- 
tvarkos neracionalizavo, bet užtai ji rado dėkingą dirvą Anglų kolonijose 
Amerikoje. Ji, kaip nurodo Hatschek, pasireiškė Connectitut'o ir 
Rod-Island'o kolonijų konstitucijose, kurios kolonistų susirinkimuose tapo 
priimtos visais balsais. 

' Tautos sutarties („covenant'o“) galia tapo pritaikinta ne tiktai tiky- 
binės bendruomenės, bet ir valstybinės organizacijos steigimui. Pirminė 
šios doktrinos koncepcija buvo grynai individualistinė, reikalaujanti stei- 
giamajam aktui visų bendruomenės dalyvių pritarimo. Vėliau joje pasi- 
reiškė tam tikra evoliucija reprezentacinę kryptimi. Individualistinė visu 
dalyvių sutartis pakeista susirinkimo nutarimu, priimamu balsų dauguma 
ir privalomu visiems susirinkimo dalyviams, vadinasi ir nedalyvaujan- 
tiems daugumoje. Šitokios konstrukcijos buvo Massachusets'o štato 1780 m. 
konstitucijos steigiamasis aktas. Čia jau dauguma atstovauja visumai, ii 
tampa jos reprezentante, jos organu, teisiškai jos vardu veikiančiu ir jos 
steigiamąją galią reiškiančiu. Bet tuo pačiu įsteigimo aktas netenka pir- 
minio akto pobūdžio ir tampa antriniu aktu, vadinasi — jau esamos ben- 


druomenés aktu, numatanèiu pamatinės bendruomenės buvimą, jos auks- 
tyvesni įsikūrimą, nes kad būtų organas ir reprezentantas (dauguma) 
reikia, kad jau pirmą būtų tas kolektyvas, kurio vardu reprezentan- 
tas veikia. 

Vis dėlto ir Massachusets'o pavyzdy, kad ir teisiskai- reprezentaci- 
niu daugumos nutarimu, pasisako betarpiškai pati pamatinė bendruomenė 
— tauta. Tai tiesioginės demokratijos tipo steigiamoji galia. Ir kai ku- 
rie kiti štatai pasekė Massacliusetso pavyzdį. Tačiau tuo. pačiu laiku ki- 
tuose Statuose reprezentacinis principas steigiamoje galioje tapo dar la- 
biau ` pagilintas. Steigiamoji galia iš pirminių reprezentanty — betarpis- 
kos pačios tautos daugumos — tapo perduota tautos ad hoc išrinktiems 
steigiamiems susirinkimams konventams (steigiamiesiems seimams), kurie 
tautos vardu ir leidžia steigiamaji aktą. Statu dauguma (devyni) kaip tik 
šiuo keliu — per konventus — ir nustatė savo konstitucijas. 

Tačiau XIX amžiuje laimėjo ir visuose Statuose nusistojo Massa- 
chusets’o praktika, kurios principas yra tas, kad steigiamoji galia sudaro 
pačios tautos prerogatyva ir negali būti steigiamajam susirinkimui — kon- 
ventui — deleguoiama. Ją vykdo pati tauta savo beiarpiškos daugumos 
nutarimu. Tiesa — konveniai, vadinasi — ad hoc konstitucijai ar jos pa- 
taisoms suprojektuoti renkamieii atstovavimo organai, — nėra pašalinti 
bet steigiamosios galios iie neturi, tad nesudaro reprezentacinio steigia- 
mojo seimo, kuris yra įsigalėjęs kontinentinėje (prancūziškoje) steigia- 
mosios galios teorijoje. Amerikoje (štatuose) konventai tiktai projektuoja 
ir pasiūlo tautai konstitucinius įstatymus. Tai tebėra tikrai tautos renka- 
mos sui generis komisijos paruošiamajam darbui, kurios sprendžiamos ga- 
lios neturi ir kurių darbas be tiesioginės steigiamosios tautos sankcijos 
yra bejėgis (plz. Hatschek'o op. cit, 30—32 pusl.). 


88. Steigiamosios galios konstrukcinė forma USA federacijoje. 


Čia mes pastebėsimė, kad ši amerikiška steigiamosios galios teo- 
rija tiesioginės demokratijos tipo, tvirtai nusistojusi štatų demokratijose, 
pačioje štatų federacijoje (USA centre) turi kiek skirtingą forma, tačiau iš 
esmės šis skirtumas pareina ne nuo kitokios jos koncepcijos, bet tiktai 
nuo griežto federacinio, arba net konfederacinio, konstrukcijos principo. 
Galų gale ir čia, federacijoje, kaip mes aukščiau buvome nurodę, federa- 
linis Kongresas arba konventas steigiamosios galios pais netūri ir tegali ` 
tiktai projektuoti konstitucines pataisas. Tiktai čia steigiamoji sankcija 
rezervuojama ne federalinei tautai, bet federacijos nariams, &tatams, kurie 
šią steigiamąją galią vykdo kvalifikuotos jy daugumos nutarimu. Tai yra 
konstitucinis padarinys tos USA konstrukcijos, kuri XVIII amžiuje šią fe- 
deracija steigiant buvo sumanyta, kaip grynas įsikūrusių ir organizuotų 
štatų konfederacinis junginys. Šiame junginy iš karto federalinės tau- 
tos elementas beveik nebuvo numatytas arba bent buvo labai neryškus ir 
slepiamas, tiktai kai kur vietomis lyg kontrabandiškai eskizuojamas, vé- 

liau teisininkų ir ypač teisčių (garsaus teiséjo Marchal'io) interpreta- 
cijomis išplėstas, 0 užtai į valstybinės konstrukcijos pamatus buvo kišami 
tiktai štatai. Tad jiems ir teko steigiamoji galia, kuri unitariniuose šta- 
tuose teko šiaių tautoms. Ir kaip štatų steigiamoje galioje isigaléjo tie- 
sioginė demokratija, taip federalinèie steigiamoje galioic analogiškai isi- 
galėjo tiesioginis federacijos narių — Staiy — valdymas. 

Tad šia dėl konfederacinės konstrukcijos ir pati steigiamosios ga- 
lios reiškimosi struktūra turėjo būti kitokia, tačiau kaip tenai, $Statuose, 
Massachusets'o metodas (reprezentacinio tautos daugumos sprendimas) 
pakeitė pirminį Connectituto ir Rod Eyland'o metodą (individualistinis 
visų valių sutapimas), taip čia, USA federacijoje, klasikinis koniederaci- 
nis visų konfederacijos narių pritarimas tapo pakeistas kompromisiniu fe- 
deraciniu tatu daugumos (kad ir kvalifikuotos daugumos) sprendimu. 

Yra dar vienas momentas federacinės steigiamosios galios pasireiš- 
kime, kuris pirmuoju žvilgsniu atrodo nesuderintas su steigiamosios galios 
teorija, isigalèjusia štatų praktikoje. Būtent — štatų steigiamoji sankcija 
iederacijoje yra reiškiama ne štatų tautų, kurios savo atitinkamuose šta- 
tuose naudojasi štatinės steigiamosios galios prerogatyva, bet yra reiš- 
kiama Statu parlamentų arba konventu, kurie štatinčie steigiamoje galioje 
nedalyvauja ir konstitucines pataisas daugiausia tiktai projektuoti gali. 
Tačiau ir šitas skirtumas yra labiau konstrukcinis, negu esminis. Kadangi 
konfederacijos nariais yra štatai, kaip organizuoti korporaciniai vienetai, 
o ne kaip štatinės bendruomenės (tautos), tai šie nariai čia ir veikia per 
savo statutinius organizuotus organus, kai tuo tarpu jų pačių steigiamasis 
susitvarkymas yra tiesiogiškai-demokratinis, sprendžiamas pačiose jų tau- 
tų gelmėse. Ne tiktai Statu dalyvavimas federinéje stcigiamoje galioje, bet 
iki XX amžiaus (iki 1913 m.) ir ju dalyvavimas įsteigtoje federinèje cen- 
tro valdžioje (federacinio USA Senato sudarymas) reiškėsi ne per štaių 
tautas, bet per Statu statutinius organus, ju parlamentas (federalinius se- 
natorius — po du nuo kiekvieno štato — rinko ne štatų teisinės tautos, 
bet šiatų legislatūros — jų parlamentai). 


89. Steigiamosios galios sąvoka Didžiosios Prancūzų Revoliucijos 
pradžioie. 


Kiek kitokią forma gavo steigiamosios galios teorija Prancūzų de- 
mokratijoje. 

„Revoliucijos pradžioje — sako Hatschek (op. cit, 32 pusl.) — 
Prancūzų vaizduotę veikė: amerikiški steigiamųjų susirinkimų (konventų) 
ir konstitucijų tautos balsavimu tvirtinimo precedentai“. Hatschek 
nurodo, kad instrukcijose (rašytiniuose imperatyviniuose mandatuose), 
kuriais rinkikai įteikdavo savo išrinktiesiems į Luomų Seimą („Etats 
Généraux") atstovams, — net ir bajorų luomo rinkikų instrukcijose 
(„cahiers“) buvo reiškiamos mintys, jog esą Luomų Seimai, ga- 
iėdami tvirtinti mokesčius ir leisti naujus įstatymus, vis dėlto be tiesio- 

ginio tautos sutikimo neturi teisės nustatyti tų istaiymu, kurie sudaro vi- 
suomenés sutarties ir valdymo formos pamatą („sans avoir le droit de 
prescrire celles, qui servent de base au contrât social et à la forme du gou- 
vernement, sans le consentement exprés de la nation“), nes esa aukščiau- 
sioji valdžia, reiškianti bendrąją valią, negalinti būti aprėžiama, ne perlci- 
džiama; esą perduoti tegalima tik galią, bet jokiu būdu ne pati valia, o 
Luomų Seimas — iai esą ne pati tauta, tiktai tautos atvaizdas. 

Šiuose teigimuose nesunku pažinti Rousseau doktrinos sąvokos, ku- 
rios atitinka pagrindinį amerikiškos sieigiamosios galios teorijos principą, 
jog steigiamosios galios aktas sudaro pačios tautos prerogatyvą. 


90. Siéyés'o steigiamosios galios doktrina, 


Vis dėlto Prancūzų 1791 m. konstitucija, kurią išleido pirmoji Di- 
džiosios Revoliucijos Konsiituanta (steigiamasis susirinkimas), kilusi kaip 
tik iš tų pačių Luomų Seimo, ir pati netapo paversta steigiamaiai iau- 
tos sankcijai ir savo nuostatais, liečiančiais būsimus konstitucijos keiti- 
inus, pavedė steigiamaia galią ne pačiai tautai, bet kaip tik istatymu lei- 
džiamiesiems susirinkimams (tautos atstovybės organams). Hatschek 
(op. cit, 33 pusl.) tatai aiškina baime prieš minią, prieš gatvės jėgas. 

Tačiau mums čia svarbu ne psichologiniai motyvai, dėl kurių buvo 
taip, o ne kitaip, pasielgta ir dėl kurių laimėjo tokia ar kitokia pažiūra, 
bet ypatingai — laimėjusios pažiūros ir konstrukcijos mintis, jos ideolo- 
giniai motyvai. Šiuo atžvilgiu, kaip tatai ir Hatscheck pripažįsta, — 
prancūzišką steigiamosios galios koncepciją paveikė ias pats buvęs ab- 
batas ir Didžiosios Revoliucijos veikčias Siéyès, nepaprasto niuansi- 
nio proto ir galvojimo žmogus, dialektikos ir paradoksiskai-precizinio ra- 
cionalizino meisteris, kurio poleminiai rašiniai ir kalbos taip sakant — 
stilizavo visas paveldėtas iš prademokratinio įudčiimo sąvokas ir kuris iš 
viso gali būti laikomas klasikinės prancūziškos reprezentacinės demokra- 
tinės doktrinos tėvu.  Prancūziškos sieigiamosios galios teorijos šaknys 
glūdi kaip tik Siéyès'o brošiūroie „Qu'est-ce que le tiers-čtai“, kuri tu- 
rėjo didelės įtakos Didžiosios Revoliucijos veikėjams. Hatscheck (op. 
cit. 33—32 pusl.) cituoja ilgas šio rašinio ištraukos, iš kurių ir mes čia kai 
kuriomis Siéyès'o pareikstomis mintimis pasinaudojame: 

„Neįmanoma įkurti tam tikram tikslui organizmas, nesuieikus jam 
tam tikros organizacijos. Ji ir vadinama pagrindinė šio organizmo kon- 
stitucija. "Aišku, kad be jos jisai negalėtų gyvuoti. Tad aišku, kad bet 
kuri deleguota vyriausybė turi turėti savo pagrindinę konstituciją... At- 
stovų susirinkimas, kuriam pavesta istatymu leidžiamoji galia arba ben- 
drosios valios vykdymas, tegali egzistuoti tiktai toje formoje, kuria jam 
tauta panorėjo suteikti... Tačiau kyla klausimas, kaip ir kuriais suma- 
nymais galima nustatyti konstitucija pačiai tautai. Tauta egzistuoja anks- 
čiau, negu visa kita, ji yra viso ko šaknis. Jos valia visuomet teisėta, ji- 
nai yra pats istatymas. Prieš ja ir aukščiau už ja tebėra tik gamtos tei- 

sė... Konstitucija yra ne isteigtosios („pouvoir constitué"), bet steigia- 
mosios („pouvoir constituant“) galios vaisius... Būtų juokinga manyti, 
kad tauta pati save suvaržanti tomis iormalybémis arba taja konstitucija, 
kuriomis ji suvaržo savo Įgaliotinius... Tauta įsteigiama tiktai gam- 
tos įstatais... . 

Vyriausybė... yra teisėta tiktai tick kiek ji laikosi nustatytų ista- 
tymų. Atvirkščiai — tautos valiai tėra tik viena sąlyga: jos pačios buvi- 
mas... Tauta ne tiktai nėra, bet ir negali ir neturi būti subordinuota jo- 
kiai konstitucijai. ma 

Čia yra aiški steigiamosios ir isteigtosios galios klasifikacija, bet iki 
šiol tatai atitinka amerikišką variantą. Tačiau toliau Sičyčs jau dėsto 
steigiamojo Seimo doktriną: 

„Paprasti tautos atstovai gauna įsakymą įvykdyti tam tikromis pa- 
grindinėmis formomis tą bendrosios valios dalį, kuri yra būtina tinkamai 
visuomenės tvarkai. Ypatingiems gi Atstovams suteikiama ad hoc tokia 
galia, kokią jiems tauta pavesti panoréjo. Kadangi skaitlinga tauta fak- 
tiškai negali susirinkti kiekvieną kartą, kai nepaprastos aplinkybės to rei- 
kalauja, tai ji tada yra priversta pavesti atitinkamus įgaliojimus ypatin- 
giems atstovams. Jeigu tauta galėtų susirinkti ir pareikšti savo valią, tai 
argi mes dristume užginčyti šią valią tiktai todėl, kad tauta ja reiškė to- 
kioje o ne kitoje formoje. Cia tikrenybé — viskas, forma — niekis. Ypa- 
tingu atstovų susirinkimas pavaduoja pačios tautos susirinkimą ... Jisai 
atstovauja tautai visame jos nepareinamume nuo bet kurių pagrindinių 
formu... Pagaliau toks šių atstovų suvaržymas pagrindinėmis formomis 
jau dėl to vieno būtų neimanomas, kad pačios šios formos dar nėra pasi- 
„reiškusios, — jos kaip tiktai reikia nustatyti... Tačiau tenka konstatuoti,. 
kad ypatingoji atstovybė visuomet turi būti skiriama nuo paprasto ista- 
tymų leidžiamojo susirinkimo, nes šie du organai disponuoja visiškai skir- 
tingas galias“. 


91. Prancūziškas steigiamosios galios teorijos variantas. Jo tezės. 


Ir Hatscheck reziumuoja šią Siėyės'o teoriją šiomis penkiomis 
tezėmis. | 

"I tezė. „Tauta disponuoja steigiamają galią — pouvoir constituant. 
— kuri iš esmės yra skirtinga nuo konstitucijos įsteigtų galių — įstatymų 
leidžiamosios, vykdomosios ir teisminės (pouvoirs constitués)“, 

II tezė. „Pouvoir constituant — steigiamoji tautos galia, nėra ir 
negali būti aprėžta jokiomis konstitucinėmis ribomis. Tai tautos igimtoji 
teisė. Tuo pačiu — sako Hatscheck — moderninė demokratija skel- 
bia nuolatine revoliucijos teise“. : 

III tezė. ,Steigiamoji galia gali būti vykdoma ne tiktai pačios tau- 
tos, bet ir ypatingų tautos atstovų“. 

IV tezė. „Vykdydami steigiamaja galią — ypatingieji tautos at- 
stovai lygiai, kaip ir pati tauta, nėra suvaržyti jokiomis instrukcijomis“. 

V tezė. „Vykdydami steigiamają galią — jie neturi daryti tai, kas 
pavedama paprastoms iunkcionalinėms valstybės valdžios galioms (pou- 
voir constitué)“, " 

Šios schemos III ir IV tezė ir sudaro prancūziško steigiamosios ga- 
lios teorijos variantą. Tai yra steigiamojo seimo teorija: Prancūzijoje ji 
yra tvirtai įsigalėjusi nuo Didžiosios Revoliucijos ir nuolat prancūzų dce- 
mokratijoje yra praktikuojama (išskyrus .t. vad. montaniarų konstituciją, 
kurią 1793 m. priėmė Konventas ir kuri buvo tautos balsavimu sankcio- 
nuota; tačiau ši 1793 m. konstitucija ne tiktai steigiamaja galią rezervavo 
tautai, kaip tatai reikalauja amerikiška — būtent Massacliusets'o — teo- 
rija, bet mėgino ir nuolatinę tiesioginę demokratiją išlaikyti visoje iunk- 
cionalinėje valdžios organizacijoje; čia pasireiškė ne tiek amerikiška siei- 
giamosios galios teorija, kiek gryna Rousseau veikliosios bendros valios 
doktrina, kuri steigiamosios ir įsteigtosios galių klasifikacijos valstybės 
valdžioje nenustato). Iš Prancūzijos ši Siéyès'o inspiruota steigiamojo 
seimo teorija paplito Europos kontinento demokratijoje, išskyrus tačiau 
Šveicariją. 


92. Nuolatinė iunkcionaliné įsteigtoji valdžia konstitucijos ribose. 


Konstitucijos akte, kaip jau esame sakę, fiksuojantisi su- 
vereninė „tautos valia“ ir steigiamoji jos galia, kuri dinamiš- 
kai manifestuojasi iki konstituciją nustačius. Ir kaip esame 
sakę — tai padarius ji ilsisi ir veiklaus funkeioninio reiškėjo 
neturi, jos gi vietoje lieka jos pozityvinė kristalizacija — kon- 
stitucijos aktas, kuriame ji yra magazinuota. Valstybės val- 
džia, kuri tada yra ir veikia — tai esanti įsteigtoji (iunkcio- 
ninė, konstitucinė, tad teisinė, o ne suvereniné). Pereidama per 
konstitucijos filtrą — valstybės valdžia netenka suvereninės 
steigiamosios galios. Nuolatinė veikli valstybės valdžia (isteig- 
toji) — tai nuolatiniai valdžios organai, išdėstyti kompeten- 
cijos kategorijomis ir hierarchiškai sistematizuoti su savo pa- 
"grindiniais konstituciniais organais sistemos viršūnėje. Ji yra 
ir tegali veikti tiktai konstitucijos ribose, ji yra aprėžta kons-- 
titucijos nuostatais, kurių ji peržengti negali. 


93. Konstitucijos keitimo ir papildymo galia įsteigiojoje valdžioje, 


. Tikslumas reikalauja, kad mes čia paminétume dar vieną skirtingą 
steigiamosios galios sąvoką, kuri reikia aiškiai skirti nuo tos šios galios 
sąvokos, kurią mes esame išdėstę. Šia skirtinga prasme steigiamąja ga- 
lia („pouvoir constituant") vadinama konstitucijoje numatyta galia keisti. 

ar papildyti konstituciją joje nustatyta tvarka. Si „steigiamoji“ arba kon- 
stitucijos keitimo ir papildymo galia, pačios konstitucijos tvarkoma tiek 
formos, tiek organo atžvilgiu, sudaro tam tikrą konstitucinę valdžios funk- 
ciją, vadinasi, tokią, kuri yra konstitucijos „isteigta“ ir tuo pačiu, žinoma, 
sudaro tam tikrą funkcionaline kaip tik „isteigtosios“ valdžios kategoriją. 
Nors konstitucijos keitime (terminu „keitimas“ mes čia apimsime visas 
konstitucijos pataisas, tiek keičiaučias jos nuostatus, tiek juos papildau- 
čias naujaisiais), net ir tada, kada jis yra vykdomas konstitucijos nusta- 
tyta tvarka, be abejo reiškiasi tam tikras steigiamasis momentas, nes ga- 
lia keisti konstituciją pačios konstitucijos nuostatus subordinuoja šios ga- 
lios organui, tačiau vis dėlto formos atžvilgiu ji yra įsteigta, — funkcio- 
niné ir konstitucinė, o ne suvereninė. Ji sudaro ypatingą įsteigtosios 
valdžios galios kategoriją greta įstatymų leidžiamosios (paprastų, konsti- 
tucijos nuostatams subordinuotų įstatymų leidimo). Tai yra kvalifikuota 
įstatymų leidimo galia, paiėgianti keisti pačią konstituciją, kurios nuo- 
statų paprastoji įstatymams leisti galia paliesti teisiškai negali. Ji išsi- 
skiria iš įstatymų leidžiamosios tiktai ten, kur rašytoji konstitucija yra 
nelanksti, reiškia — kur jai keisti yra skirtinga tvarka, negu paprastiems 
įstatymams leisti. Kur konstitucija yra visiškai nelanksti — ten ji visiš- 
kai iš įstatymų leidžiamosios nesiskiria ir su ja sutampa. 

Mes ja vadinsime konstitucijos keitimo galia ir klasifikuosime i 
isteigtosios valdžios sritį Jos funkcioniniame turiny steigiamasis mo- 
mentas yra, bet jos sutvarkymas yra įsteigtas ir tapęs teisine funkcija. 
Teisinis, vadinasi — normuojamas, drausmingas, numatąs tam tikrą aukš- 
tesnį tvarkytoją, nustačiusi jai tam tikrus momentus, tam tikras vėžes, 
tad tuo pačiu kaip tik įsteigtas šios galios pobūdis yra neabejotinis, 


94. Įsteigtoji konstitucijos keitimo galia nepaiėgia nuslopinti suvereninę 
steigiamaia galią. 


Esmein („Konstitucinės Teisės Principai“, vertimas iš prancūzų kal- 
bos, Teisininkų Draugijos leidinys, Kaunas, 1932 m. I tomo, II dalis, 345 
—353 pusl.), kalbėdamas apie šią konstitucionalizuotą „steigiamąją“ kon- 
stitucijos keitimo galią, sako, kad šios galios teorija pakeičiusi Siéyès'o 
nuolatinės gaivališkos steigiamosios galios teoriją ir tvirtai nusistojusi 
prancūzų konstitucinėje teisėje, kadangi visos prancūzų konstitucijos arba 
tiesiog nustatė ypatingą konstitucinę tvarką konstitucijai keisti arba buve 
taip sukonstruotas, kad jų keitimas galėjo būti teisiškai įvykdytas susita- 
rus tam tikriems konstituciniams veiksniams be jokios ypatingos tvar- 
kos, bet ir be jokio perversmo ir revoliucijos. Ir Esmein mano. kad 
steigiamosios galios konstitucionalizavimas iš viso moderninėje konsti- 
tucinėje teiséje (ne tiktai Prancūzijoje, bet ir visur kitur) tapęs bendru 
principu, paÿalinusiu suvereninés steigiamosios galios teoriją, kuri Siéyès'o 
konstrukcijoje nustatanti tam tikrą nuolatinę revoliucijos galią. 

Tačiau aš manyčiau, kad Esmein čia klysta arba gal painioja skir- 
„tingus reiškinius. -Visų pirma revoliucijos ir perversmo galia nėra reika- 

lmga jokio nustatymo. Revoliucija ir perversmas — tai socialiniai iak- 
tai, tam tikri socialinių jėgų išsiveržimai, kurie jokių teisinių nuostatų nėra 
reikalingi ir nuo jų nepareina; jie patys kaip tik yra normatyviniai ir kon- 
struoja naują teisę, kuri iš jų dygsta, kaip jų normatyvinės funkcijos besi- 
mas pasiekia tam tikro laipsnio, teisinė forma sprogsta, ivyksta sukrėti- 
čių jiems pasireikšti, nes jie ir be šio leidimo pasireikš esant tam tikroms 
Ir kaip revoliucija ir perversmas nėra reikalingi teisinių nuostatų, leidZian- 
kristalizuojanti išvada. Šie faktai pasireiškia tada, kai esamoji teisinė 
nas, suspaustos socialinės jėgos prasiveržia ir kristalizuoja naują forma. 
sąlygoms, lygiai taip pat jie negali būti absoliutiškai, sulaikyti teisiniu už- 
forma neatitinka socialinio įėgų santykiavimo; tada, kai šis neatitinkamu- 
draudimu ir sudarymu tam tikro teisinio kelio pagrindinei teisei keisti. 

Tiesa — toks teisinis kelias, suteikdamas konstitucinei teisei dides- 
nio lankstumo, kiek apsaugoti gali nuo revoliucinių perversminių sukrė- 
timų, jei kartais ir be šio sukrėtimo teisinė forma šiuo keliu gali būti tam 
tikra prasme pakeista. Bet jeigu tas kelias, reikalui esant, nebus panau- 
dotas, tai vis dėlto sukrėtimas įvykti gali ir tam tikroms socialinių jėgų 
santykiavimo sąlygoms pasireiškus įvyks. Pasiekti tai, kad tam tikro- 
mis teisinėmis konstrukcijomis būtų absoliutiškai pašalintas bet kuris re- 
voliucinio ar perversminio sukrėtimo galimumas, — neįmanoma. 

Tad konstitucijai keisti teisinės tvarkos nustatymas ir konstituci- 
jos keitimo galios įsteigimas savaime gaivalinės ir sociališkai-suvereninės 
steigiamosios galios problemos nepašalina ir pašalinti iš viso nepajėgia. 
Be abejo reikia konstatuoti, kad šis steigiamosios galios kanalizavimo ir 
teisinio sudraudimo darbas, kuris pasireiškia konstitucijos keitimo tvar- 
kos isteigimu, sudaro dar vieną ir labai rimtą demokratijos žingsnį i tei- 
sine valdžios konstrukciją, turinčią i$ funkcioninés valdžios, kiek galima, 
eliminuoti betarpišką gaivališko ir diktatoriško suverenumo reiškimąsi. 
Tai yra maksimalinė pastanga teisėtumui įkurti ir revoliuciniam bei per- 
versminiams valstybės valdžioje sukrėtimams redukuoti iki minimumo. 
Šia prasme šis teisinės konstrukcijos momentas tenka labai rimtai ver- 
tinti. Tačiau perdėti ir laikyti tatai visiškai atstojančiu suvereninę stei- 
giamąją galią, laisvai besireiškiančią už bet kurių teisinio įsisteigimo 
rėmų, — jokiu būdu negalima. Aš drįsčiau net daugiau pasakyti: mano 
nusimanymu — steigiamosios kaip tik suvereninės, (sociališkai-suvereni- 
nės, nepareinančios nuo įsteigtosios valstybiškai-konstitucinės konstruk- 
cijos) galios principo tvirtas konstatavimas ir užiiksavimas, rezervuojant 
jo laisvą reiškimąsi greta ir už ribų tvirtai ir aiškiai teisiškai kanalizuotos 
funkcionalinės valstybės valdžios — sudaro vieną vertingų ir sociališkai- 
vaisingų bei sveikų klasikinės demokratijos minčių, nuo kurių be reikalo 
šios demokratijos epigonai manytų atsisakyti. 


95. Siévès'o doktrinos gyvumas ir vertė, 


Iš vienos pusės, konstatuodami įsteigtą teisinę iunkcioninę val- 
džią, šios demokratijos steigėjai reagavo prieš absoliutinėje monarchijoje 

ir Rousseau bendrosios valios demokratijoje besireiškianti valdžios nuo- 
latinį poniškumą, pavojingą (ypač monarchijoje) socialinei valstybės es- 
mei, tačiau iš antrosios pusės iie teisingai rezervavo pačiam pamatiniam 
socialiniam bendravimui, socialinėms visuomenės jėgoms („politinei ben- 
druomenei“, „tautai“) — elementarinę ir esminę pirmenybę bei hegemo- 
niją valstybės junginio, kaip antrinio socialinio junginio, kaip šių visuo- 
meninių jėgų kūrinio, atžvilgiu. Žinoma — ši hegemonija mano sociališ- 
kai-valstybinėje koncepcijoje nėra reikalinga jai vietos rezervavimo, bent 
ta prasme, kad ir be tų rezervų ji vis tiek reikštųsi, nes ji yra nepašalin- 
tina ir.glüdi pačioje valstybės esmėje. - Tačiau šis rezervas sudaro tikre- 
nybės konstatavimą, o toks konstatavimas yra naudingesnis, negu tikre- 
nybės slopinimas. 

Aš čia tuo tarpu neliečiu klausimo, ar šis konstatuojamas ,suvere- 
minės“ steigiamosios galios fenomenas reiškia ne tiktai formos, bet ir 
esmės laisvą gaivališkumą, sui generis „valios“ poniškumą, ar tam tikrą 
socialinės pamatinės, pačią valstybę“ subordinuojančios, teisės pasireiš- 
kimą, sudraudžianti valstybės nuo šios teisės nukrypimą. Šiaip ar taip 
valstybinės įsteigtosios teisės atžvilgiu jis yra suvereninis ta prasme, kad 
jis nuo šios isteigtosios teisės nepareina ir pajėgia ja sudrausti, reior- 
muoti, suvaldyti. 

Grįžtant į Esmeino miles su kuriomis mes sutikti negalime, 


reikia konstatuoti, kad ne tiktai potenciališkai, bet ir faktiškai, tatai tik-. 


renybė ir kaip tik pačioje Prancūzijoje jas paneigia. 

Nors atskiros demokratinės Prancūzijos konstitucijos nustatydavo 
tam tikras konstitucijai keisti tvarkas, tačiau vis dėlto įvykdavo revoliu- 
cijos ir perversmai, kurie, žinoma, nesiskaitė su isteigtaja „steigiamąja“ 
salia ir veikusias konstitucijas ardė visiškai ne ta teisine tvarka, kuri buvo 
numatyta. Tačiau šioms revoliucijoms ar perversmam įvykus ir pasireiš- 
kus laisvajai ,suvereninei" steigiamajai galiai, tai pačiai, kurią kaip tik 
turėjo galvoje Siéyés, naujoji konstitucija, bent tais atsitikimais, kai revo- 
liucija ar perversmas buvo vykdomas po demokratine vėliava (tatai, Ži- 
noma, neliečia oktrojuotos „Kortos“ Burbonų Restauracijos metu arba 
cezariškai-plebiscitinės Napoleono III konstitucijos), buvo kūriama pran- 
cüzi&ku Siéyés'o metodu, — steigiamojo seimo teorijos metodu. 


96. Tiesiogiškai-demokratinė įsteigtosios konstitucijos keitimo galios iorma 
Amerikoje ir reprezentacinė jos forma Prancūzijoje. 


Bet pagaliau, kiek Siéyès'o doktrinoje yra pasireiškusi steigia- 
mojo seimo teorija, ši teorija Prancūzijoje paveikė ir pačią demokratinę 
isteigtaja konstitucijos keitimo tvarką, vadinasi — tą kanalizuotą teisinę 
„steigiamąją galią“, apie kurią kalba Esmein, kai tuo tarpu Amerikoje 
ir kanalizavus steigiamaja galią, vadinasi — pavertus ja konstitucine 
konstitucijos keitimo funkcija, ji išlaikė savo tiesiogiškai-demokratinę 
formą, kurios teorija sudaro pamatą amerikiškos steigiamosios koncepcijos. 

Veikiančioje Prancūzų konstitucinčie teisėje, kurią pasekė ir cilé kitų Eu- 
ropos kontinentinių demokratinių konstitucijų (Čekoslovakijos, Lenki- 
jos ...), konstitucijai pakeisti abeji parlamento rūmai sucina į bendrąjį po- 
sėdį ir sudaro naują kolegiją, kurioje pranyksta dvejų rūmų parlamentas 
ir kuri yra laikoma vieningu steigiamosios funkcijos reprezentaciniu 
„Tautos Susirinkimu“.  Rinkdama atstovus i parlamento rūmus teisinė 
tauta išrenka ir potencialini steigiamąjį seimą, kuris potenciališkai glūdi 
išrinktosios abiejų rūmų atstovybės visumoje ir, kuris reikalui tam tikru 
konstituciniu būdu pasireiškus, pats pasireiškia ir ima veikti. 


97. Konstitucinės konstrukcijos apsaugos problema. 


Čia tenka turėti galvoje gilus ir naivus demokratijos jau- 
nystės pasitikėjimas teorinėmis tiesomis ir racionalistinėmis 
konstrukcijomis. Be abejo — šioje klasikinėje demokratinėje 
valdžios konstrukcijoje nuolatinė funkcioniné valstybės val- 
džia yra nuvaloma nuo suverenumo, deponuojamo konstituci- 
jos akte, ir tampa teisine, aprėžta. Konstitucijos aktas ja ski- 
ria nuo steigiamosios galios ir kol faktiškai viskas vyksta taip, 
kaip kad nusako ši konstrukcija, vadinasi — kol ji yra ger- 
biama ir saugojama, tol iš tikrųjų teisinės valstybės valdžios 
pobūdis yra išlaikomas ir konstrukcijos tikslas yra pasiekia-- 
mas. Bet kyla klausimas, ar užtenka paties uždraudimo liesti 
konstituciją. Konstitucijos aktas nėra gyvas ir gintis pats ne- 
gali. Jei steigiamoji galia, nustačiusi konstituciją, ilsisi ir ne- 
bėra veikli, jei ji isteigtosios sistematingai neprižiūri ir neturi 
veikėjo, kuris sudraustų isteigtaja, o pati konstitucija be -šio 
gyvo veikėjo apsidrausti ir reaguoti nepajėgia, įsteigtoji gi 
turi visą veiklumo monopolį, tai kuogi, kaip ne pačios įsteig- 
tosios valingu autonominiu susivaldymu, bus praktikoje ap- 
saugotas konstitucinis teisinis įsteigtosios valdžios pobūdis. 

Laukiniai žmonės ir laukinės arba pusiau-laukinės tautos 
pažįsta t. vad. „tabu“ instituciją. Daiktas, kuriam uždėta drau- 
dimas jį paliesti, yra paskelbiamas „tabu“ ir niekas jo nelie- 
čia ir paliesti nedrįsta, nes visi yra įsitikinę, jog tabu esąs 
šventas ir jog draudimas suteikęs daiktui tokią mistinę jéga, 
kad uždraudimo perZengimas ir neliečiamoio daikto palieti- 
mas baisiai pakenksiąs drąsuoliui ir gręsiąs jam visokiomis ne- 
laimėmis. Kur toks tikėjimas mistine uždraudimo jėga yra 
tvirtai įsigalėjęs, ten „tabu“ paskelbimas tikrai pajėgia ap- 

saugoti atitinkamų daiktų arba institucijų Šventąjį neliečia- 
muma. 

Tačiau civilizuotų žmonių tarpe tikėjimas burtais jei ne 
visiškai yra žlugęs, tai bent toli gražu nėra visuotinis. Pa- 
reikšti uždraudimas (tabu) ir manyti, kad be atitinkamos drau- 
dimo apsaugos jisai būsiąs išlaikytas, — vargu bau galima. 

Visus įtikinti šios konstrukcijos tobulumu ir demokratinių 
tezių socialiniu bütinumu — diferenciuotoje visuomenėje taip 
pat neįmanoma. Kas vieniems bus gera ir tobula, tas kitiems 
atrodys kaip tik smerktina ir griautina. Pagaliau kad ir visi 
būtų įsitikinę, kad kaip tik ši konstrukcija yra sociališkai to- 
bula ir naudinga, tai vis dėlto dar galėtų atsirasti tokie asocia- 
liniai elementai, kuriems socialinis labas neperdaug rūpi ir ku- 
rie pasireiškus konfliktui tarp bendrų socialinių ir ju asmeni- 
nių ar grupinių reikalų ir aspiracijų, savo veikimo pamatan pa- 
sirinks pastaruosius; šitie elementai gali pasireikšti ir konsti- 
tucinių valdančiųjų tarpe, vadinasi — įsteigtojoje valdžioje. 

Jei niekas jų nesudraus, jei nebus sutvarkyta tiksli kon- 
strukcijos apsauga, tai įsteigtosios valdžios dalyviai galės pa- 
sikėsinti prieš juos teisiškai varžančią konstituciją ir pamė- 
ginti pasisavinti konstitucijoje magazinuotą suverenumą, juo 
labiau kad didesnės galios pagunda yra stipri ir visuomet vei- 
kia valdančiųjų psichiką, o suverenumo sandelio raktai yra 
juju rankose. O tada visa ši paini precizinė racionalistinė kon- 
strukcija būtų iš karto žlugusi. 


98. Psichinė konstitucijos apsauga USA: konstitucijos kultas. 


Tiktai nepaprastas demokratinių tezių ir jomis sudarytos: 
konstrukcijos tobulumu tikėjimas galėtų ią išsaugoti nesant 
jokiai ios apsaugos organizacijai. Žinoma — kas tikėjo kon- 
stitucijos ir visos šios konstrukcijos šventumu — tam šio už- 
teko. Todėl pav. Amerikoje (USA), kur dėl tam tikrų istoriš- 
kai susidėjusių socialinio bendravimo aplinkybių (apie tai 
mums teks kitoje vietoje kalbėti) demokratinė santvarka ati- 
tiko socialinės evoliucijos liniją, nebuvo dirbtinė ir socialinio 
bendravimo dalyvių sąmonėje buvo harmoningai suderinta su 
jų gyvenamąja socialine tikrenybe bei šios tikrenybės sąvoko- 


— 197 — 


mis, — ten ši valdžios konstrukcija, sykį įgyvendinta, tvirtai 
laikėsi ir jokių pasikėsinimų ja sugriauti ir jos principų logikai 
pasipriešinti nebuvo. Čia konstitucija iš tikrųjų buvo laikoma 
šventa; ji ilgą laiką sudarė sui generis socialinį tabu, kurio nie- 
kas paliesti nedrįso, nes jeigu ir drįstų, tai būtų tikras, kad jam 
tatai nepavyksia ir kad tautinė bendruomenė („gyvoji karta“) 
šios šventvagystės nepakesianti ir jai pasipriešinsianti. Ir ne tik- 
tai perversmais ji nebuvo laužoma, bet ir konstituciniais pa- 
keitimais, kurie būtų galima teisiškai daryti pačios konstituci- 
jos numatyta tvarka, ji nebuvo liečiama beveik ištisą šimtmetį; 
ii buvo taip gerbiama ir laikoma tokia tautine šventove, tokiu 
socialinio tobulumo reiškiniu, kad ir konstitucingas jos keiti- 
mas ilgą laiką — iki skaudaus pilietinio karo XIX amžiaus an- 
trosios pusės pradžioje — atrodė neleistinas arba bent socia- 
liškai nepadorus. Tai buvo ryškus konstitucinio tikėjimo feno- 
menas. O kai vėliau vis dėlto pradėta federacinė USA konsti- 
tucija atskirais jos nuostatais keisti arba papildinėti, tai vis 
dėlto tatai buvo daroma tiktai konstitucinėmis novelėmis, kon- 
stitucingu metodu, o ne brutališkais perversmo aktais. 

Tiesa — šis konstitucinis tikėjimas, veikiąs konstitucijos 
pastovumą ir visos klasikinės demokratijos valdžios konstruk- 
cijos tvirtumą, turi ir kitokius padarinius, kurie šį santvarkos 
nelankstumą (nekeičiamumą) apeina. Konstitucija, formališ- 
kai nekeičiama, tam tikromis jos nuostatų interpretacijomis 
būna pritaikoma įvairiems besikeičiantiems reikalams ir net 
tiesiog šiomis interpretacijomis keičiama; jos pamažu sukrau- 
na naują lanksčią, taip sakant — kontrabandinę, konstitucinę 
teisę, konkuruojančią ir praktiškai nugalinčią sustingusia for- 
malinę konstituciją, kurios oficialus tekstas lieka nepaliestas, 
bet interpretacijomis apeinamas ir ištempiamas sulig reikalais. 


99, Woodrow Wilson apie USA konstitucijos kultą. 


Woodrow Wilson, buvęs Jungtinių Šiaurės Amerikos Valsty- 
bių (USA) prezidentas, buvo taip pat žymus mokslininkas-publicistas ir ra- 
šytojas, Amerikos viešosios ir konstitucinės teisės gilus žinovas. Apie 
ypatingą USA federalinės 1787 m. konstitucijos kultą jisai šitaip sako. 

Nurodęs, kaip aistringai buvo puolamas šios konstitucijos steigimo 
darbas ir kokią griežtą opoziciją turėjo išlaikyti šioje konstitucijoje reali- 

zuojama štatų federacijos idėja, ir konstatavęs, kad šią konstituciją išlei- 
dus ir štatams ja priėmus staiga opozicija konstitucijai nutilo ir visi gin- 
čai su visa politine jų aistra tapo perkelti iš pačios konstitucijos į jos in- 
terpretavimą, Woodrow Wilson („La Gouvernement Congressio- 
nal“, vertimas į prancūzų kalbą iš 13-tos šio rašinio laidos, Paris, V. Giard 
et E. Brière, 1900 m., 7—10 pusl.) sako; 

Konstituciją išleidus „...besiginčijančiose srovėse ėmė kurtis po- 
litinės partijos, perkeliančios ginčą į Konstitucijos interpretaciją. Čia tuo- 
jau iškilo dvi konkuruojančios politinių Farizeių sektos, kurių kiekviena 
stengėsi prašokti kitą ortodoksijos tobulumu ir kiekviena nuduodama di- 
džiausį „iškilmingą nekaltumą“. 

„Tie patys žmonės, kurie smarkiai priešiuosi Konstitucijos priėmi- 
mui, dabar, naujai partijoms susiskirsčius, tapo jos gynėjais, nuduodami 
esą šalininkai tikslaus, griežto ir žodinio jos aiškinimo... 

...Kaip tik Konstitucija tapo priimta, tuojau opozicija jai, kaip to- 
kiai, išnyko; ir ne tiktai ji išnyko, bet dar jos vietoje pasireiškė jausmin- 
gas ir beveik aklas jos principų kultas... Susižavėjimas šiuo įstatyminiu 
aktu, iki šiol taip ginčijamu, buvo paplitęs, kaip banga, ir bet kuri kritika 
tapo nutraukta... Kilnaus pagrindinio įstatymo atžvilgiu 'smarkiausios po- 
litinės srovės stengėsi pasirodyti nuolaidžios, bent formos atžvilgiu. Ka- 
ralių dieviškoji teisė niekuomet nepasiekė tokio blizgéjimo, kaip kad ši 
neginčijama Konstitucijos prerogatyva naudotis visų pagarba. [sitikini- 
mas, kad mūsų institucijos buvo geriausios pasauly, dar daugiau — pa- 
vyzdys, prie kurio anksčiau ar vėliau turi prisitaikinti visos civilizuotos 
valstybės, — negalėjo būti pajudintas svetimų kritikų juoko nė mums iš- 
plėštas dėl šios Konstitucijos sistemos pasireiškusių trūkumų... 

.  ...Idomu pastebėti, kad mes šios kartos žmonės, sudarome pirmąjį 
laikotarpį laisvos kritikos, reiškiamos atvirai, be baimės. Mes esame pir- 
mieji Amerikiečiai, kurie girdėjo savo tautiečius klausančius, ar iš tikrųjų 
Konstitucija atitinka tuos tikslus, kuriuos ji turėtų aptarnauti; esame pir- 
mieji, kurie ėmė rimtai abejoti, ar mūsų institucijos, palyginus jas su Eu- 
ropoje veikiančiomis sistemomis, tikrai yra vertingesnės; esame pirmieii, 
. kurie pradėjo galvoti apie federinės administracinės mašinos pertvar- 
kymą ir apie tai, kad reikėtų Kongresui nustatyti naujas atsakingumo 
iormas“. ` 


100. USA konstitucijos kultas ir jos pataisos, 


Kitas Amerikos publicistas prof. James W. Garner („Idées et 
Institutions Politiques Américaines“, rinkinys autoriaus paskaitų, padarytų 
1921 m. Prancūzijos universitetuose Amerikos Harvardo Universiteto Pran- 
cūzų ratelio iniciatyva, Paris, Marcel Giard et C-ie, 1921 m.), konstataves, 

: kad USA federinè 1787 m. konstitucija sudaro . vieną pastoviausių ir ne- 
lanksčiausių visame pasauly politinių. mechanizmu, nurodo (op. cit., 32 pusl.), 
kad plačiai žinomas Anglų mokslininkas, prof. Dicey, prieš keletą metų 
pastebėjo, kad „Jungtinių Valstybių suverenas per 90 metų tiktai vieną 

sykį pabudo iš savo miego. Jo poilsiui nutraukti reikėjo, kad trenktų na- 
minio karo perkūnas, ir tenka abejoti, ar kuris kitas įvykis, išskyrus tik- ` 
tai revoliucijos pavojų, pajėgs kada nors vėl paraginti jo veiklumą“. 

„Tuomet, kada tai pasakė prof. Dicey, — sako Garner — tai 
buvo tiesa“. Ir tai dar reikia pridurti, kad net ir tie reti nepaprasti šiaip 
besiilsiančio „suvereno“ žygiai, kuriuos turi galvoje Dicey ir Garner, 
tai tebėra tiktai konstituciniai konstitucijos keitimo aktai. Gaivališkų, - 
perversminio ar suvereninio pobūdžio, šio suvereno žygių i$ viso nebuvo 
jokių — nė vieno per 150 metų nuo USA iederinės 1787 m. konstitucijos 
išleidimo. 

Iš viso nuo 1787 m. iki 1920 m. įvyko devyniolika federalinės kon- 
stitucijos papildymų bei pakeitimų, kurių kiekvienas. yra pažymėtas eili- 
niu (I—XIX), skliaustuose rašomų, konstitucijos gale straipsnių (žiūrėk 
mūsų išleistą „Jungtinių Valstybių Konstituciją“ lietuvių vertime rinkiny 
„Įvairių Valstybių konstitucijos“, išspausdintame, kaip Lietuvos Teisininkų 
Draugijos leidžiamojo žurnalo „Teisė“ — jo N 11—13 — priedas, kur šio 
rinkinio 22—26 pusl. patalpinti šie papildomieji USA konstitucijos straips- 
niai, nurodant ir jųjų kiekvieno išleidimo datą). 

Tačiau ir iš šitų devyniolikos konstitucinių papildymų bei pakeitimų 
dauguma, ypač šešiolika pirmųjų, padarytų tarp 1790 ir 1913 m., iš tik- 
ruju ir iš esmės šios konstitucijos sistemos ir principų nekeičia. Kaip nu- 
rodo prof. Garner (op. cit., 32—33 pusl.) ir kaip tatai iš šių papildomųjų 
straipsnių turinio matyti, — pirmieji dešimt (I—X) naujų straipsnių, pri- 
imtų 1790 m., i$ viso kai kurioms spragoms pašalinti; XI straipsnis, priim- 
tas 1798 m., tiktai precizuoja tam tikrą tezę, turinčią paveikti prieš tam 
tikrąjį konstitucijos interpretavimą, pasireiskusi federiniame teisme; 
1804 m. tapo priimtas ilgokas XII straipsnis, kuris taip pat nieko konsti- 
tucijoje nekeičia, tiktai precizuoja Prezidento ir vice prezidento rinkimų 
procedūrą. Nuo 1804 m. iki naminio (taip vadinamo „Secesijos“) karo 
tarp Pietų ir Šiaurės Štatų, kilusio sąryšy su vergijos panaikinimo judė- 
jimu ir sudariusio rimtą pavojų pačiam USA vienumui, — jokių naujų 
konstitucijos straipsnių nebuvo priimta. Tiktai šio karo tiesioginėje ita- 
koje ir jam pasibaigus jo padariniams konstitucionalizuoti — tarp 1865 
ir 1870 m. tapo išleisti XIII, XIV ir XV straipsniai, kurie tačiau valdžios 
santvarkos neliečia ir politinę sritį tiktai tiek palyti, kiek vergijos panai- 
kinimas paveikia pilietybės išplėtimą ir teisinę piliečių lygybę. Nuo 1870 
iki 1909 m. vėl jokių konstitucijos pakeitimų, 1909 m. susirūpinta užtik- 
suoti konstitucijoje Kongreso kompetencija nustatyti pelno mokesti ne- 
skirstant jo tarp štatų ju gyventojų skaičiaus proporcijomis; šiam reika- 
lui tapo pavestas XVI straipsnis; kaip kad 1798 m. — šiuo straipsniu 
buvo reaguojama prieš tam tikrą federinio teismo interpretaciją. 1913 m. 
tapo priimtas XVII straipsnis, vienas svarbesnių ir esminių, kuris palietė 
federinio Senato sudarymą, būtent Senatorių išrinkimą perkėlė iš štatų 
parlamentų į pačias Statu tautas (kiekvieno štato senatoriai — po du iš 
kiekvieno — išrenkami tiesioginiu atitinkamo štato piliečių-rinkikų bal- 
savimu); šis straipsnis demokratizavo federacinę USA formą, labiau ja 

pritaikydamas štatuose pasireiškiantiems tiesiogiškai-demokratiniems pa- 
linkimams. 1918 m. tapo priimtas XVIII straipsnis, nustatąs griežtąią 
prohibiciją, pagaliau 1920 m. buvo priimtas XIX straipsnis, suteikiąs mo- 
terims politines balsavimo teises visuose federacijos ir atskirų Statu rin- 
kimuose. 

Štai ir visi papildymai ir pakeitimai, padaryti iki 1920. Ryškesnės 
politiškai-konstitucinės spalvos turi ypač 1913 ir 1920 m. konstitucinės 
novelės (XVII ir XIX straipsniai) taip pat novelės, susijusios su pilietiniu 
karu, kiek jos palietė piliečių politines teises, ir iš dalies 1798 ir 1909 m. 
novelės (XI ir XVI straipsniai), kiek jos palietė teisinę štatų būklę fede- 
racijoje. Sitokiam ilgam laikotarpiui tai labai nedaug. Vis dėlto pasku- 
tinės novelės, priešingai Dicey nuomonei, rodo, kad konstitucija gali būti 
paliesta ir ramiu laiku, nepasireiškus jokiems nepaprastiems .ivykiams. 

Ir Garner, kaip kad mūsų anksčiau cituojamas Wilson, kalba 
apie tą visų pastebėtą nepaprastą federinės USA konstitucijos gerbimą, 
pradėjusį tačiau pastaraisiais laikais kiek smukti. 

„Viena nacionalinių Amerikiečių žymių — sako jisai (op. cit., 56— 
57 pusl.) — tai kad jie savo Konstitucijai reiškia tokią pagarbą, kuri yra 
panaši beveik i prietaringą kultą. Prezidentas Lowell, iš Harvado Uni- 
versiteto, vienas mūsų geriausiųjų Amerikos viešosios teisės Zinovu ir ra- 
šytojų, kalbėdamas apie ši palinkimą didžiuotis Konstitucija ir garbinti ią, 
pastebi, kad Konstitucija mums esanti tai, kas kitoms tautoms buvo ka- 
ralius. Svetimus mokslininkus tiesiog stebino šis Amerikiečių uoliausias 
pasidavimas „Konstitucijos karališkumui...“ Tačiau dabar jau — pri- 
duria Garner — pastebime tam tikras atšalimas...“ 


101. USA konstitucijos evoliucionavimas teismo interpretacijomis 
(Marshall) ir konstitucinės praktikos precedentais bei įpročiais. 


Tačiau nepaprastas šios konstitucijos pastovumas, susijęs su ypa- 
tingu jos kultu, labiau palyti jos forma ir raidę, negu jos nuostatų prasmę. 

„Jei federinė Konstitucija — sako Garner (op. cit., 36—39 pusl., 
— ypač iki paskutinių laikų mažai išsirutuliojo formaliniais jos papildy- 
mais bei pakeitimais, tai užtai ji smarkiai evoliucionavo teismų aiškini- 
mais, įpročiais, praktikos ir politikos veikimu... Žymi veikiančios kon- 
stitucijos dalis netilpsta keliose rašytojo akto eilutėse; reikia ji ieškoti 
kitur. Nors ši Konstitucija yra labai aiškiai ir tiksliai suredaguota, ta- 
čiau pats jos kondensuotas preciziškumas, taip pat reikalas ja taikinti 
naujoms ir kintančioms sąlygoms, jos teisminį aiškinimą daro tiesiog ne- 
išvengiamu... Nėra nė vienos eilutės Konstitucijoje, kuri nebūtų parei- 
kalavusi teismo interpretacijos ir ši interpretacija nevisuomet pasitenkino 
tiktai žodžių ar sakinių reikšmės nustatymu; jos vaidmuo buvo daug ry$- 
kesnis — aiškinimais reikėjo Konstituciją suderinti su naujomis sąlygo- 
mis ir būklėmis, kurios Konstitucijos leidėjų i$ viso nebuvo numatytos .. - 
Aukščiausias federinis teismas... padarė iš Konstitucijos teisinį iranki, 

labai skirtingą nuo to, kuris 1787 m. buvo išėjęs i$ jos autorių ranku. 
Amerika turėjo laimės per 34 metus turėti savo Aukščiausiojo Teismo prie- 
šaky Johną Marshalli, vieną šviesiausių bet kurios gadynės ir bet kurio 
krašto teisininkų ... Marshall buvo priverstas sukurti naują konstitucinę 
iurisprudencija, pagrįstą išmintimi, logika ir tikslingumu. Nuo pat pra- 
džios jisai nusprendė, kad Konstitucija turi būti laisvai aiškinama; kad 
kai federinei valdžiai suteikta kuri galia, tai implicite turi būti ir prie- 
monės šiai galiai vykdyti ir tuo pačiu šių priemonių pasirinkimas pri- 
klauso federiniam Kongresui; kad atskiri štatai net turėjo teisės uždėti 
mokesčių federinės valdžios valdininkams ir įstaigoms; kad teismai kom- 
petentingi pareikšti, kad išleistasis įstatymas, kuris įžeidžia Konstituciją, 
negaliuoja ir nėra teismui privalomas ir t. t. Kai kurie jo sprendimų su- 
kėlė ultra-demokratų, kaip Jefferson ir Jackson, opoziciją, bet jie niekuo- 
met netapo panaikinti ir šiandien yra lygūs įstatymui. Šitaip Marshall 
plėtė Konstituciją federaline kryptimi. Jisai, kaip pastebi Lord Bryce, 
buvo Konstitucijos antras steigėjas“. Galima tvirtinti, kad jeigu Aukš- 
čiausiasis Teismas pirmame savo istorijos laikotarpy būtų buvęs vadovau- 
jamas siauraus, partikuliaristinio, raidiško Konstitucijos aiškintojo, tai 
šiandien Jungtinių Valstybių Konstitucija turėtų visiškai kitokia prasmę 
ir Sąjungos pobūdis būtų kitokis. 

„Konstitucija tapo išplėsta ne tiktai teismo aiškinimais; ji tapo iš- 
plėsta ir kai kuriose savo dalyse net reformuota taip pat ipročių ir prak- 
tikos. Tokioje senoje, kaip kad mūsų, ir taip mažai formalinémis patai- 
somis paliestoje konstitucijoje tatai yra būtina. Kartais sakoma, kad esą 
skirtumas tarp amerikiškos Konstitucijos ir angliškosios glüdis tame, kad 
pirmoji yra rašyta, o antroji nerašyta. Tačiau tatai yra teisinga tiktai iš 
dalies. Iš tikrųjų Jungtinių Valstybių Konstitucija, kaip kad ir Anglų Kon- 
stitucija, yra nuslopinta parazitinės įpročių augalijos („flore“), nors vis 
dėlto ne tick pat; tiesa, kad žymiausia ir svarbiausia jos dalis yra reiš- 
kiama rašytojo dokumento, tačiau labai didelė jos dalis taip pat glūdi 
ipročiuose ir praktikoje. Prezidentas Wilson, kuris apie Amerikos san- 
tvarką daug knygų yra parašęs, yra net pasakęs, kad šioje Konstitucijoje 
ipročių ir praktikos elementas esąs didesnis, negu rašytojų nuostatų ele- 
mentas. Tokiu būdu šiuo atžvilgiu skirtumas tarp angliškosios ir ameri- 
kiškos Koustitucijų yra labiau laipsnio, negu esmės skirtumas. Amerikis- 
koji Konstitucija beveik taip pat, kaip angliškoji, patvirtina Si posakį: 
„Konstitucijos dygsta, ios nėra kūriamos“. 

Kitas žymus mokslininkas, kuris yra daug darbo pavedęs Amerikos 
(USA) konstitucinei ir teisiškai-politinei santvarkai, Prancūzas, Lyono 
Universiteto profesorius E. Lambert žinomame savo veikale „Le Gou- 
vernement des juges et la lutte contre la législation sociale aux Etat-Unis“ 
(Paris, Giard, 1921 m.), vadindamas USA konstitucinį režimą „teisėjų val- 
dymu“ („gouvernement des juges", — šis pavadinimas — „governement 
of judges" — ir pačioje Amerikoje dažnai yra vartojamas ir jungdamas 
šią jo teigiamą valdančiąją teisėjų padėti USA santvarkoje su teismo ten 
vykdomu įstatymų konstitucingumo tikrinimu, tvirtina, jog savo spren- 

dimais Amerikos teiséjai esą sukūrę naują USA konstituciją, nukonkura- 
vusią ir Zymioje daly panaikinusią formalinę rašytąją konstituciją, ofi- 
ciališkai laikoma turinčią galios ir veikiančią. . 

Galimas daiktas, kad Wilson'o ir Lambert'o tvirtinimu grieZtumas 
yra kiek perdétas, bei neabejotinas yra tas faktas, kaip tik Amerikoje 
(USA) labai ryškiai pasireiškiąs, kad formalinio konstitucijos akto didelis 
nelankstumas ir ypatingas demokratinis iormalinés konstitucinės konstruk- 
cijos kultas, isigaléjes žmonių sąmonėie ir kliudąs šio akto evoliuciniam 
reformavimui, paveikia dygimą taip sakant „kontrabandinės“ konstitucinės 
teisės, nukokuruojancios ir slopinančios formaline konstitucinę konstrukciją. 


102. Demokratiškai-revoliucinis tikybinis įausmas Europos kontinente 
(Prancūzijoje). 


Europos kontinente ir Didžiosios Revoliucijos metu ir vėliau, kada“ 
buvo kovojama už demokratiją, — iš tikrųjų taip pat buvo tam tikra sui 
generis demokratinė tikyba ir demokratijos bei ios institucijų kultas. 
Tiems demokratija tikintiems žmonėms rodėsi, kad demokratijos švento- 
vėms, jos racionalistinėms konstrukcijoms pavojus būsiąs tik iš valdovų 
ir „aristokratų“ — iš kontrrevoliucijos. 

Didžiosios Revoliucijos žmonės buvo šventai įsitikinę, kad juju idé- 

jos ir juju kuriamos institucijos esančios absoliutiškai tobulos, tinkančios 
visoms tautoms ir visiems laikams, kad jos įkūnijančios pačią amžiną so- 
cialinio bendravimo ir laisvės tiesą, pačios gamtos įsakytą žmogui. Jie 
save laikė naujos evangelijos skelbėjais visiems žmonėms ir visoms tau- 
toms. Šis iu tikybinis jausmas, susijęs su demokratinėmis idėjomis ir 
institucijomis, iZiebdavo ju širdyse aistringą šių idėjų bei institucijų pro- 
pagandos troškimą. Kaip pastebi žymus Didžiosios Revoliucijos istori- 
kas, mano buvęs mokytojas iš Paryžiaus Ecole des Sciences Politigues, 
prof. Albert Sorel. „Šioje minioje vargšų, kurie skuba į pasienį ko- 
voti už Prancūzijos ir senojo pasaulio laisvę, nesunku pažinti tikri įpėdi- 
niai tų viduramžių šviesių karžygių („guerriers illuminės“), narsių ir ais- 
tringų, kurie savo vienuolių šaukiami žygiuoja į stebuklus“ (Albert 
Sorel — „L'Europe et la Révolution Française“, Paris, 1885 m., III tomo 
433 pusl). Tai yra kryžiaus karų entuziastų ainiai. 
į Nuo šių Revoliucijos ir demokratinės evangelijos riterių neatsiliko 
ir jų. vadai politinėje arenoje. Paryžiuje Konventas 1792. XII. 15 išleidžia 
dekretą, kuris revoliucinės kariuomenės generolams nustato instrukcijas, 
kaip jie turi elgtis tuose kraštuose, į kuriuos įžengia revoliucinė Prancūzų 
kariuomenė. „Šis dekretas — sako prof. Robert Redslob („Histoire 
des Grands Principes du Droit des Gens“, Paris, 1923 m., 284 pusl.) — 
igalioja generolus versti svetimas tautas priimti naujus Prancūzijos kon- 
stitucinius principus. Jisai įsako elgtis, kaip su priešais, su tomis tauto- 
mis, kurios, atmesdamos laisvę ir lygybę, norėtų išlaikyti valdovą ir pri- 
vilegijuotus luomus“. 

Tačiau revoliucinis Prancūzų demokratinis tikėjimas, kad ir aistrin- 
gas, negalėjo susikristalizuoti į tą tvirtą pastovų demokratinės konstitu- 
cinės santvarkos kultą, kurį konstatavome Amerikoje. Čia, Prancūzijoje, 
Revoliucijos ugny šis tikėjimas buvo veikiamas nuolatinio ir smarkaus pa- 
čių demokratinių sąvokų evoliucionavimo ir įvairių šių sąvokų koncepcijų, 
pasireiškiančių šioje evoliucijoje, kas reiškėsi ir nuolat besikartojančiais 
konstitucinių konstrukcijų sukrėtimais, be to giliai diferenciuotoje Pran- 
cūzijos ir iš viso kontinentinėje visuomenėje labai ryškus ir energingas 
buvo ir senosios santvarkos reagavimas, kuris arba griovė naujas demo- 
kratines konstrukcijas arba į jos institucijas įterpdavo svetimus elemen- 
tus. Tiek Didžiosios Revoliucijos metu, tiek jai praūžus, ir tiek pačioje 
Prancūzijoje, tiek kituose Europos kontinento kraštuose, grynai demokra- 
tinė konstitucinė „santvarka jos klasikinéje konstrukcijoje, niekuomet tvir- 
tai neįsigalėjo ir visiško pastovumo neįgijo. Čia jos visuotiniam kultui 
sąlygų neatsirado. 4 ` 


103. Kelių funkcioninių konstitucinės (isteigtosios) valdžios viršūnių 
sudarymas, kaip konstrukcijos apsauga. 


Bet ar ši steigiamosios ir įsteigtosios valdžios bei jų tarpe - 
rašytosios konstitucijos konstrukcija iš tikrųjų yra taip neju- 
domai tvirta, ar ji savaime taip pajégia užtikrinti teisinį ar tei- 
siškai drausmingą nuolatinės valstybės valdžios pobūdį, kaip 
tatai rūpėjo šios konstrukcijos steigėjams ir kaip tatai jų buvo 
tikėta. Gi iš tikrųjų užtenka, kad įvyktų perversmas ir kad 
„gyvoji karta“ prieš ji nesukiltu, — kad iau tais pačiais demo- 
kratijos dėsniais, tomis pačiomis „laikinosios valdžios“ ir ,,su- 
vereninio gyvosios tautos kartos pasidavimo“ tezėmis naujoji 
perversmo sudarytoji antikonstitucinė padėtis įsiteisėtų. 

Kaip jau anksčiau buvome pažymėię, patys klasikinės 
demokratijos tėvai buvo ne tiktai numatę galimumą, bet ir tvir- 
tai, kaip tam tikrą „tautos“ suvereniteto principą, pabrėžę ne- 
nutraukiamą „tautos“ steigiamą galią, galinčią bet kaip (tatai 
reiškia kaip tik revoliucijomis bei perversmais) ardyti ir refor- 
muoti visą įsteigtąją Konstitucinę konstrukciją, kuri prieš -šią 
galią jokių titulų ir jokios teisinės apsaugos neturi. Ir tatai, 
man rodos, kaip tik liudyja apie tikrenybės pajutimą ir apie 
sveiką socialinį šios demokratijos steigėjų instinktą, nugalintį 
jų konstruktyvinį racionalizmą. 

Šį šios konstrukcijos saugumui pavojų klasikinės demo- 
kratijos steigėjai patys iš anksto suprato ir numatė ir todėl 

pasirūpino įvesti į konstituciją tokius įsteigtosios valdžios or- 
ganizacijos metodus, kurie paiėgtų sulaikyti perversmus arba 
bent sumažintų perversmo pavojų ir šiuo visai konstrukcijai 
užtikrintų didesnį saugumą. Ši organizacinė institucija, suda- 
ranti trečiąjį klasikinės demokratinės valdžios konstrukcijos 
elementą — tai įsteigtosios valdžios taip vadinamas funkcio- 
ninis suskirstymas, kuris reiškiasi tuo, kad atskiroms val- 
džios funkcijų kategorijoms klasikinėje teorijoje priimta trijų 
kategorijų klasifikacija, nustatoma atskiros konstitucinės pa- 
ritetinių organų viršūnės. Šis valdžios konstrukcijos elemen- 
tas yra pasiskolintas iš garsiosios Montesquieu doktrinos. Val- 
džios funkcijų suskirstymo problema ir ypač šį formalini su- 
skirstymą mes tiksliai išžiūrėsime kitoje vietoje žemiau. Čia 
ja paliečiame tik tiek, kiek tatai mums yra būtina klasikinės 
demokratinės valdžios konstrukcijos mechanizmui pažinti. 


Suskirsčius konstitucinę valdžią funkcioninémis katego- 
rijomis, kurių kiekvienos viršūnėje nustatomas atskiras pa- 
grindinis organas, nepareinąs nuo kitos funkcioninės kate- 
gorijos viršūnės ir tiesiog pareinąs tiktai nuo pačios konstitu- 
cijos, kaip jai betarpiškai ir tiktai jai vienai subordinuotas, pa- 
siekiama tai, kad įsteigtojoje valdžioje nėra nė vieno organo 
— nė kolegijos, nė asmens, — kurio rankose būtų sukoncen- 
truota visa konstitucinė galia. Kiekvienas viršūnės organas 
teturi tiktai tam tikrą funkcioniškai-kategoringą galią, vadi- 
nasi — tiktai tam tikrą galios sritį. 


Šitokis funkcioninės atskirų „galių“ suskirstymas arba 
vieningos galios išparceliavimas -funkcioninémis jos katego- 
rijomis tarp kelių paritetinių kits kitam nesubordinuotų organų 
turi pašalinti arba bent žymiai sumažinti konstitucijoje depo- 
nuoto suverenumo pasisavinimo pavojų, o tuo pačiu ir dikta- 
tūros pavojų, nes, žinoma, šis pasisavinimas lengviau pavyktų 
padaryti vienam konstituciniam organui, jei visa konstitucinė 
galia būtų sukoncentruota jo vieno rankose ir jei visi kiti orga- 
nai jam hierarchiškai būtų subordinuoti, negu kad tada, kai vir- 
šūnėje yra keli paritetiniai organai, turį kiekvienas savo funk- 
cioninę sritį. 


— 

104. Galios suskirstymas Hunkcioninėmis sritimis veikla prieš 
diktatūros pavojų. 


Esant vienam bendram viršūnės ir visos konstitucinės ga- 
lios organui suverenumo pasisavinimo ir diktatūros pavojus 
didėja dviem atžvilgiais. Pirma — dėlei to, kad juo didesnės 
kas turi galios, juo labiau jis ios trokšta. Tai, rodos, yra ben- 
dra žmogaus gamtos žymė: juo daugiau Žmogus turi, — juo 
daugiau jis turėti nori. Galios troškimas įgyjant galios — ne 
mažėja, bet didėja; jei turi jos truputį — nori turėti daugiau; 
jei turi daug, bet ne visą, — tai nori turėti visą. Galios pa- 
siekimas ne malšina jos troškimo, bet jį kaip tik skatina ir 
daro aistringu. Valdžios organas, kuris nedaug teturi galios, 
nedrįs svajoti apie diktatūrą. Užtai viršūnės organas, kurio 
rankose bus visa konstitucinė galia ir kuris jokios vyresnybės 
ir jokių paritetinių konkurentų neturės, bus labiau linkęs nusi- 
kratyti ir tais paskutiniais teisiniais suvaržymais, kurie reiš- 
kiasi konstitucijos nuostatais ir konstituciniais jo galios rė- 
mais ir kurie jį skiria nuo galios absoliutizmo, nuo diktatūros. 
Vadinasi — jei bus keli viršūnės organai, tarp kurių galia bus 
suskirstyta funkcioninėmis sritimis, kai kiekvienas jųjų ga- 
lios turės mažiau ir jojo galios troškimas bus kuklesnis. To- 
kia bent yra bendroji taisyklė, pagrįsta psichologiniais sume- 
timais. 

Antras sumetimas yra tas, kad jei konstitucinė galia yra 
funkcioninėmis sritimis suskirstyta tarp kelių paritetinių vir- 
šūnės organų, tai kiekvienam viršūnės organui sunkiau bus iš- 
plėsti savo galią ir pagrobti konstitucijoje sudėtą suverenumą, 
nes Siekdamas diktatūros jis tegalėtų savo galią plėsti tiktai 
kitų paritetinių viršūnės organų sąskaiton, juos sau pavergda- 
mas, tad anieji bus linkę tam priešintis ir triukšmą kelti, gin- 
dami savo galios pozicijas ir savo konstituciniais įgaliojimais 
aprėždami savo paritetinių konkurentų siekimus. 


105. Anarchijos pavojus iunkcioniniame valdžios suskirstyme; steigiamo- 
sios galios ir konstitucijos monizmas, kaip apsauga prieš šį pavojų. 


Vadinasi — įsteigtosios valdžios iunkcioninis suskirsty- 
mas turėjo šioje konstrukcijoje apsaugoti teisinį šios valdžios 
pobūdį, nustatomą konstitucijos. Tačiau jeigu jis mažino dik- 

tatūros pavojų, sulaikydamas isteigtaja valdžią nuo konstitu- 
-cijoje deponuotos suvereninės galios pasisavinimo, tai užtai 
jame galėjo glūdėti anarchijos branduolis. Nes kelios val- 
- džios viršūnės gali degeneruoti į kelias valdžias, o ten, kur val- 
džia teritorijoje nėra viena, ten jau nėra valstybės, bet yra 
anarchija. ` 

Ši anarchijos pavojų turėjo šioje valdžios konstrukcijoje 
pašalinti du nurodytieji monistiniai momentai: suskirstyta at- 
skiromis funkcioninėmis viršūnėmis esanti tiktai įsteigtoji 
valdžią; steigiamoji, kuri sudaro isteigtosios pamatą ir šaltinį, 
esantį iš esmės viena ir vieninga; ji, žinoma, negalinti būti su- 
skirstoma paritetinėmis viršūnėmis, nes dvi ar kelios suvere- 
ninés galios vienoje organizacijoje tikrai yra neįmanomos su- 
vereninė galia esanti iš esmės diktatoriška, o dviejų diktatūrų 

vienoje srity negali būti, nes tada nebūtų jokios diktatūros: 
suskirstoma „tegali būti tiktai nesuvereninė, tiktai išvestinė 
(įsteigtoji) galia. 

Be vieningos steigiamosios galios valdžios monizmą tu- 
réjo palaikyti dar bendras įsteigtosios valdžios ir visų jos funk- 
cioninių viršūnių titulas — konstitucija. Pati steigiamoji ga- 
lia nesanti nuolat veikli. ji, nustačiusi įsteigimo aktą, pati pa- 
sišalinanti ir liekanti tiktai potencialinéje, bet ne veiklioje, pa- 
dėty; ios gi nustatytoji ir suverenumą magazinavusi konsti- 
tucija, kurios nuostatai turi būti veiklūs ir turi nuolat impera- 
tyviškai vadovauti įsteigtaiai valdžiai, esanti visoms įsteigto- 
sios valdžios vir$ünéms viena. Atskiros įsteigtosios valdžios 
galios („pouvoirs“), kad ir paritetinės ir kita nuo kitos nepa- 
reinančios, visos išeina iš vieno kilminio ju pamato — konsti- 
tucijos, kuri ias steigia atskiroms funkcijoms vykdyti ir jas 
tiksliai atrubežiuoja viena nuo kitos, nė vienai jųjų neperleis- 
dama bendrosios galios. Tad steigiamoji galia ir konstitucija 
palaikančios funkcioninėmis galiomis suskirstytos įsteigto- 
sios valdžios vienumą ir apdraudžiančios valstybinę maxa 
nuo anarchijos pavojaus. 


106. Klasikinė demokratinė reprezentacinės valstybės valdžios konstrukcija; 
jos įsigalėjimas Amerikoje ir jos likimas Europoje. 

Šitokia buvo naujosios gadynės klasikinė demokratinė 

valstybės valdžios konstrukcija, dėstanti ir reprezentacinio 


— 207 — 


demokratinio suvereniteto, kaip „tautos suvereniteto“ arba su- 
"vereninės tautos teisės į valstybę, koncepciją. Tai buvo kon- 
strukcija mėginanti valstybės valdžiai nustatyti teisinį funk- 
cioninį pobūdį ir jį išlaikyti. Šios konstrukcijos esminiai ele- 
mentai ir buvo šie trys: a. steigiamosios ir įsteigtosios val- 
džios klasifikacija, b. rašytoji konstitucija ir c. įsteigtosios val- 
džios funkcioninis (funkcioniniu galių) suskirstymas. Ši 
konstrukcija tapo sudaryta XVIII amžiaus pabaigoje Amerikoje 
(Jungtinėse Valstybėse) ir Europoje Didžiosios Prancūzų Re- 
voliūcijos. k 

Gryniausioje savo formoje ji užsiliko Amerikoje, — USA 
(federacijoje, bet ne atskiruose štatuose) ir iš USA paveikė ir 
kitas Amerikos valstybes; Europoje gi, kur konstitucinė evo- 
liucija buvo veikiama kitų veiksnių, ji tapo iškreipta ir grynoje 
savo formoje išnyko; paskutinis jos reiškinys Europoje — 
Prancūzų Antroji Respublika, įsikūrusi po 1848 m. revoliuci- 
jos; šios klasikinės konstrukcijos tam tikras renesansas Euro- 
poje, tačiau su žymiais svetimais — iš dalies tiesioginės de- 
mokratijos, iš dalies korporacinės koncepcijos — įterpimais, 
galima pastebėti kai kuriose pokarinėse XX amžiaus valdžios 
konstrukcijose, kaip pav. iš dalies Vokiečių Reicho Veimaro 
konstitucijoje, ypač gi Portugalijos 1933 m. konstitucijoje). 


Europos kontinente demokratinė suvereniteto teisės kon- 
cepcija, įsiveržusi į konstitucinę valstybės santvarką Didžio- 
sios Prancūzų Revoliucijos metu ir priėmusi reprezentacinę 
formą, iš karto pasireiškė kaip tik šioje klasikinėje demokra- 
tinės valdžios konstrukcijoje. Bet kadangi čia ji turėjo išlai- 
kyti kovą su monarchine suvereniteto koncepcija ir su šios 
koncepcijos konstitucinėmis išvadomis, kurios čia giliomis Sak- 
nimis buvo įaugusios į žmonių sąmonę ir į valstybinės san- 
tvarkos institucijas ir buvo tradicinės, tai šios kovos padari- 
niai išugdė naują konstitucinę santvarką arba naujus jos de- 
mokratinius ir monarchinius variantus, kurie pakeitė tiek kla- 
sikine demokratinę reprezentacinės valdžios, tiek tradicinę mo- 
narchinę valdovo valdžios konstrukciją. Šiuo atžvilgiu žy- 
miausias buvo tas faktas, kad šitoje kovoje Europos kontinente 
gimė kompromisinė maišyta santvarka, kurioje abejų kovojan- 
čių koncepcijų elementai buvo mėginama suderinti ir sukombi- ` 

nuoti t. vad. aprėžtos arba konstitucinės monarchijos formoje. 
Šiai Europos XIX amžiaus konstitucinei monarchijai konstruk- 
cija ir valdžios santvarka tapo pasiskolinta iš Anglijos — iš 
dviejų Anglijos konstitucinių režimų, prerogatyvinio ir parla- 
mentinio, kurie čia, perkelti į jiems svetimą politinių kovų ir 
sąlygų bei teisinių tradicijų, sąvokų ir institucijų atmosferą, 
tapo kiek pakeisti ir iškreipti. 


107. Formalinės demokratijos evoliucijos problema, 


Be nurodytų veiksnių, paveikusių Europos kontinente demokratinės 
valstybės valdžios konstrukcijos raidą, buvo dar tam tikri socialiniai reiš- 
kiniai ir procesai, kurie veikė tiek pačios demokratijos, tiek jai pritaikin- 
tos valdžios konstrukcijos evoliuciją. Vienas tų procesų, nacionalizmo vei- 
kiamas, pirmykštę formališkai-individualistinę demokratiją paversdavo 
nacional-demokratija, antras, socializmo ir visuomenės koncepcijos vei- 
kiamas, ja paversdavo socio-demokratija arba net korporacine sociokra- 
tija. Sie evoliuciniai procesai, pasireiškę demokratijoje ir kiek susikom- 
binave, XX amžiuje pagamino savotiškas naujas valstybės ir jos valdžios 
koncepcijas ir naujų konstitucinių konstrukcijų sumanymus, kurie vieto- 
mis pradėta realizuoti iš vienos pusės fašistinėmis, ,nacional-socialistiné- 
mis“ ir kitokiomis formomis, iš antrosios — sovietinėmis. 

Tačiau ir be tų specifinių fašistinių, „nacional-socialistinių“, sovie- 
tinių ir kitokių bandomų racionalizuotų koncepcijų ir konstitucinių kon- 
strukciju, moderninéje XX amžiaus Europos demokratijoje net ir ten, kur 
nėra įsileista į šiuos eksperimentus, labai ryškios yra žymės tiek nacio- 
nal-demokratijos, tiek socio-demokratijos, pakeitusios seną formalinę de- 
mokratiją. ` 

Klausimas, kaip iš formalinés klasikinės reprezentacinės demokra- 
tijos, pagristos individualistiniu kiekybiniu organizacijos principu, yra iš- 
siplėtusi nacional-demokratija, ir iš grynai teritorinės-demokratinės val- 
stybės yra išdygusi nacionalinė (tautiškoji) valstybė — yra gana sudė- 
üngas ir be abejo labai įdomus. Ji mes čia tik keliais bruožais išžiūrė- 
sime, pasiremdami kelių žymių publicistų konstatavimais. 


108. Formalinės demokratijos politinė doktrina. 


Štai kaip formalinès reprezentacinės demokratijos politinę doktriną 
schematiškai apibūdina prof. Joseph Barthėlemy savo referate 
„Reprezentacinės demokratijos krizė“, patiektame „Tarptautinio Viešo- 
sios Teisės Instituto“ 1929 m. sesijai („Annuaire de l'Institut International 
de Droit Public“, 1930 m., Paris, Les Presses Universitaires de France, 
43—165 pusl.: „La crise de la démocratie représentative“): 

„Prancūzų Revoliucijos politinės doktrinos schema — sako Joseph 
Barthélemy (op. cit, 46—48 pusl.) — yra ši: 

1°. Tauta yra suvereninč... 

2°. Suvereninė tauta deleguoja savo teises reprezentantams. 

„Tad pamatinė reprezentacinė demokratijos institucija yra rinkimai... 
Si sistema... pateisinama šiuo samprotavimu: esą protingai esybei pri- 
dera pačiai save valdyti; demokratinė sistema esanti tokia, kurioje pilie- 
čiai valdosi patys arba per reprezentantus, kuriuos jie patys laisvai pasi- 
renka; todėl ši sistema esanti protingiausia. 

„O štai dar kitas taip pat schematiškas pateisinimas: valdymas per 
didžiausi skaičių savaime esąs didžiausiam skaičiui palankiausias; tuo pa- 
čiu jis esąs teisingiausias. 

„Tokie yra pamatai reprezentacinės demokratijos, kuri taip pat va- 
dinama liberaline demokratija arba parlamentinių liberalizmu... 

„Respublika tėra tiktai aukščiausias demokratijos laipsnis: tai yra 
demokratija, iš kurios tapo pašalinta istorinė dinastijos liekana. 

„Demokratijos režimas numato eilę esminių elementu: 


„Pirmas be abejo, tai laisvai ir taisyklingai pareikštas daugumos pri- 
tarimas... 
„Antras — tai įstatymo suverenumas konstitucijos ribose. 


„Trečias, tai kolegijų persvara, tai būtent taisyklė, kuria svarbiau- 
sieji bendri, nuolatiniai ir valstybei gyvybiniai aktai turi būti atlikti ren- 
kamųjų kolegijų. 

„Kaip tik vienas šių elementų yra nuslopintas ar išnyksta, mes 
konstatuojame parlamentinės demokratijos krizę“. 


Tiesa, Joseph Barthėlemy čia kalba apie „parlamentinę“, vadinasi 
— parlamentinio režimo demokratiją. Čia gal mažas netikslumas, nes toji 
demokratijos lytis, kuri reiškiasi parlamentarizmu (bent technikine šio ter- 
mino prasme) Prancūzų Revoliucijai nebuvo žinoma ir yra kilusi XIX am- 
žiaus konstitucinėje monarchijoje, padariusioje atitinkamą recepcija iš 
Anglų konstitucinės teisės. Tačiau šis termino netikslumas nėra svarbus. 
Svarbu yra tai, kad formalinė reprezentacinė Didžiosios Revoliucijos de- 
mokratija operuoja kiekybiniu individų daugumos principu imperiumo or- 
ganizacijoje per rinkimus ir renkamus koleginius organus; tatai yra tiesa; 
šis principas yra išlaikytas ir demokratiniame parlamentarizmo elemente, 
ypač tada, kai su parlamentarizmu yra susijusi mažoritarinė rinkimų sis- 
tema ir visuotinis balsavimas, Tai yra kaip tik formalinis individualistinis 
klasikinės demokratijos principas, kuris iai yra bendras su ankstyvesnė- 
mis prademokratinėmis koncepcijomis, kurios visos išlaikė kiekybinį dėsnį 
tiesioginiame valdyme, lygiai kaip klasikinė demokratija jį išlaiko repre- 
zentaciniame valdyme. 
Čia jokio visuomeninio-nacionalinio, sociališkai-diierencinio, kor- 
poracinio elemento nėra ir nenumatoma; jisai tiesiog ignoruojamas. 


Rümeris. Konstituc. institucijos. I t. 14 


— 210 — 


109. Formalinė demokratija ir nacionalinis principas („principe 
des nationalités“). 


Atrodytų, kad taip vadinamas nacionalinis ar tautinis (gal „tauty- 
binis“) principas (garsusis „principe des nationalitės“), pasireiškęs vals- 
tybinėje ir tarptautinėje srity XIX amžiuje ir labai žymiai paveikęs visą 
naujausią valstybių evoliuciją, pertvarkydamas tiek valstybinių vienetų 
suskirstymą, tiek valstybinį sociališkai-teisinį pobūdį vidaus santvarkos ir 
funkcijos atžvilgiu negalis būti jungiamas su Didžiosios Revoliucijos de- 
mokratija, kurios principų atžvilgiu jis esąs lyg ju antipodas. 

Atrodytų, ‘kad visiškai tikslūs esą šie Georges Sorel'io konsta- 
tavimai („Les Illusions du Progrès“, IV laida, Paris, 1927 m., 238—239 pusl.) : 

„Labai ir net per daug dažnai tautų Nepriklausomybės karai buvo 
lyginami su karais, kuriuos vedė mūsų (vadinasi — Prancūzų) revoliuci- 
nės armijos; iš tikrųjų šios dvi karų rūšys atitinka du kitas kitam prie- 
šingus ideologinius judéjimus. Ten, kur įsiveržė prancūzų armijos, tuo- 
jau buvo pradedama pamėgdžioti Prancūziia, naikinti senos institucijos 
ir kurti naujos, pagrįstos principais, laikomais atitinkančiais igimtaja 
teisę. Tačiau atėjo diena, kada tautos sukilo prieš šią tobulinimo sistema 
ir apsiginklavusios jos pasipriešino tai laimei, kurią mes joms nešėme“. 

Čia Georges Sorel cituoja Ernesto Renan'o žodžius iš 
jo, Renan'o, knygos „Essais de morale et de critique“ (117 pusl.): „Nacio- 
nalinė idéja — sako Renan — kurios jokio pėdsako nerandame XVIII 
amžiuje, susirüpinusiame vien tiktai savo bendra filosofija, ir kurios kaip 
tik griežčiausiąii neigimą sudaro XIX amžiaus pradžios užkariavimai 
(„congučtes“), — gimė iš reakcijos prieš unitarines Revoliucijos ir Impe- 
rijos tendencijas, reakcijos, kuri atsirado tautose, svetimame junge atga- 
vusiose savęs pajautimą“. 

Cia išnašoje Georges Sorel pastebi: „Pabrėžtina žodžio pa- 
triotas prasmės pakeitimas; Laisvės karų metu patriotas yra tasai, kuris 
padeda Prancūzams prieš savo valdovą: vėliau tai tasai, kuris kovoja už 
savo valdovo galios atstatymą“. 

„Dabar (vadinasi pasireiškus tautų reakcijai prieš niveliacinę Revo- 
liucijos propagandą) — tęsia Georges Sorel — pažangai bus prieš- 
pastatoma evoliucija, kūrybai — tradicija, universalinei išminčiai — isto- 
rinis būtinumas. Tatai nereiškia, kaip kad kartais tvirtino XVIII amžiaus 
gerbėjai, kad esą naujų idėjų gynéjai norėję sulaikyti bet kuri judėjimą 
pasauly; jie tiktai norėjo nurodyti, kad judėjimą veikia tam tikras vietinis 
istorinis įstatymas, ir jie laikė būtina, kad valdantieii šį įstatymą gerbtų. 
Pirmoji žymi šios naujos koncepcijos manifestacija — tai buvo Savigny 
teorija, ir ji buvo taikoma teisei“. 


Šios Georges Sorel'io pastabos be abejo yra teisingos ir tikslios. 
XVIII-jo amžiaus racionalizmas, optimistinis ir palinkęs į universalizmą, 
buvo priešingas istoriniam tradicionalizmui, kuriuo tapo pagrįstas nacio- 
nalizmas. Pastarasis yra partikuliaristinis, jis yra linkęs bendrus ir visuo- 
tinius principus keisti vietiniais ir tautiškai-individualiniais, suderintais su 

praeitimi ir su nusistojusiomis institucijomis. - Nacionalinis principas ėmė 
reikštis ne tiktai valstybės santvarkoje ir jos institucijose, bet visų pirma 
pačios valstybės steigime, ypač jos vieneto suderinime su tokiomis jo te- 
ritorijos sienomis, kurios atitinkamam nacionaliniam junginiui galėjo už- 
tikrinti jos funkcijos ir jos institucijų sprendéjo vaidmenį. Nacionalinis 
principas valstybių steigime reiškia taip pat sui generis racionalizmą, ta- 
čiau šis racionalizmas yra nukreiptas prieš universalinį bendrąjį šabloną. 
Nacionalinis principas čia racionalizuoja ne institucijas, kaip kad jas ra- 
cionalizavo XVIII amžius ir Didžioji Revoliucija, bet kaip tik valstybinį 
skirstymasi; tasai žmonijos skirstymasis valstybėmis turis būti ne atsitik- 
tinis, pareinąs nuo ginklų laimėjimų ar kurių kitokių įvykusių faktų, bet 
logingas, atitinkąs nacionalinių junginių susigrupavimą atitinkamose teri- 
torijos srityse. Institucijos neracionalizuojamos kuriuo universaliniu mas- 
tu, jos būsiančios istorinės. Racionalizacija palyti ypač valstybės terito- 
rija, jos sienas. Šia prasme nacionalinis principas ir jo racionalizuojamas 
valstybių steigimas ar reformavimas yra nukreiptas kaip tik prieš insti- 
tucijų racionalizavimą universaliniu mastu, reiškiamą Didžiosios Revoliu- 
cijos racionalizmo. Šia prasme jie kitas kitą išskiria. 


110. Nacionalinio principo kilmės ieškojimas visuomenės sutarty. 


Ir vis dėlto, nepaisant visų šių konstatavimų, nebus paradoksas tvir- 
tinti, kad šis nacionalinės valstybės steigimo principas, pakeitęs formalinę 
Didžiosios Revoliucijos demokratiją nacional-demokratija, pats yra kilęs 
iš tų pačių idėjų, kurios paveikė šios Revoliucijos idealus ir institucijas; 
tad ir šios Revoliucijos kūriniuose, iš esmės priešinguose nacionalizmo kū- 
riniams, vis dėlto nacionalinio principo daigai susekti galima. 

Mes čia pasinaudosime mūsų manymu teisingomis Strasburgo pro- 
iesoriaus Roberto Redslob'o šiuo klausimu pastabomis („Histoire 
des Grands Principes du Droit des Gens depuis l'antiquité jusqu'à la veille 
de la Grande Guerre“, Paris, Rousseau et C-ie, 1923 m.). 

Redslob randa (op. cit, 253—254 pusl.), kad garsusis nacionali- 
nis principas („Ie principe des nationalités“), kuris XIX ir XX amžiuose 
pasireiškė galingais sociališkai-politiniais judėjimais ir revoliucijomis ir 
ypač Europoje padarė tikrą perversmą valstybinės diferenciacijos srity, 
suardęs daugelį senų ir nusistojusių valstybinių junginių, isteiges naujas 
valstybes arba suliejęs kelias į vieną, — esąs kilęs iš žmogaus teisių ir 
individinės laisvės idėjos, kurią skelbė naujų amžių filosofija, paruošusi 
ir demokratijai dirvą. Tai esanti žmogaus teisė jungtis su kitais Zmo- 
nėmis į politinę visuomenę. Tai esanti laisvo valstybės sudarymo teisė. 
Ši teisė esanti susijusi su suvereniteto principu. Valstybė iš esmės esanti 
laisvės kūrinys. Kaip tokia ji esanti suvereninė, teisiškai nepareinanti 
nuo jokių išorinių veiksnių, pagrista tiktai jos steigėjų ir narių nusista- 
tymu. Tuo pačiu jos steigėjai ją gali steigti tokią ir tokiose ribose, ko- 
kią ir kuriose ribose jie ja įsteigti bus sumanę. Cia ir esąs nacionalinis 
valstybės steigimo principo daigas. Tačiau anais laikais, XVII ir XVIII 

amžiais, iki Didžiosios Prancūzų Revoliucijos, šios būsimojo nacionalinio 
principo premisos glüdéjo tiktai socialinėse filosofų doktrinose; su šių 
doktrinų sąvokomis jos brovėsi į Žmonių sąmonę, ten įsigyvendavo, bet, 
žinoma, ten turėio pamažu dygti ir nokti ir iš karto visomis savo išvado- 
mis nepasireiškė. Tačiau tuo laiku nė šios premisos né ju išvados poli- 
tinės valstybių tikrenybės veikti dar nepajégsia.  Tebeviešpatavusi mo- 
narchiškai-patrimonialinė valstybės koncepcija ir valstybių steigimo, ar- 
dymo, teritorinio ju didumo faktai, karai, sutartys, aneksijos buvę domi- 
nuojami kaip tik šios koncepcijos, nieko bendro su anomis laisvės idėjo- 
mis neturėjusios. 

„Žmogaus teisė — sako Redslob (op. cit., 285—286 pusl.) — yra 
vienas tų šaltinių, iš kurių trykšta Revoliucijos tautų teisė („droit des 
gens“). Ji maitina valstybės laisvę. Tačiau yra ir kitas gyvas šaltinis, 
kuris vaisina tarptautinę mintį. Tai yra Jono-Jokūbo Rousseau dogma, 
kuri valstybę išveda iš piliečių susitarimo. Tai — visuomenės sutarties 
(„Contrat Social“) dogma. 

„Ženevos filosofas įsivaizduoja, kad viešasis gyvenimas esąs tarpu- 
savio sutikimo („consentiment mutuel") fenomenas, kad įstatymas esąs 
bendrosios valios pasireiškimas. 

„Iš šios koncepcijos seka dvi tezės: 

„Viena paneigia bet kurią valdžią, kuri nėra kilusi iš pačių piliečių. 
Tai tautos („peuple“) suvereniteto dėsnis. Jis liečia vidaus valdžios san- 
tvarką. Antroji išvada tai nacionalinis principas. Jisai veikia užsienio 
politiką. 

„Štai idėjų grandinė, kuri riša Rousseau dogmą su šiuo antruoju prin- 
cipu, kurio svarba buvo nepaprasta moderninèje istorijoje. 

„Bendroji valia, jei ii iš viso yra, veikia bendrais reikalais ir daro 
tai, kas yra visiems naudinga. 

„Tuo pačiu valstybė, kuriai vadovauja bendroji valia, yra utilita- 
rinė. Ji yra praktiško pobūdžio. Ji nepripažįsta jokios absoliutinės tai- 
syklės, kuri galėtų ią subordinuoti ir iai kelią nustatyti. 

„Priimdama šią pažiūrą — Revoliucija prieina šią pažymėtiną išvadą: 

„Jeigu valstybė yra įsteigta žmonių, kurie turi bendrųjų reikalų pa- 
jautimą ir kurie yra nusistatę bendru darbu juos aprūpinti, tai turi būti 
pripažinta visiška jų jungimosi laisvė. Iš tikrųjų — šioje sistemoje gyvy- 
binis principas, iš kurio gimsta valstybė, — tai tiktai piliečių nutarimas. 
Tad vienodi motyvai, kurie pagimdo tam tikrą valstybę, gali pasireikšti šio- 
kioje ar tokioje žmonių grupėje; tatai pareis nuo individų psichinio nusi- 
statymo pakraipos („mentalité“). Viena grupė gali išsiskirti iš senosios 
„tėvynės arba panorėti susijungti su kita grupe... Žodžiu — junginio pa- 
sirinkimo laisvė yra neaprėžta. Tokiu būdu piliečių valia ne tiktai nustato 
valstybės konstituciją, kaip kad isakmiai pabrėžia visuomenės sutartis, 
bet taip pat sprendžia apie valstybės plotą. Kitaip sakant... ši doktrina... 
veda: į laisvę valstybės sienų nustatymą. Šitaip iš Revoliucijos dygsta na- 
cionalinio principo teorija, — galinga teorija, kuri XIX amžiuje valdys Eu- 
TODOS politiką. Tiesa — Revoliucijos metu ji dar buvo rudimentinė... 

Revoliucijos žmonės labai aukštai vertina žmonių laimę. Tačiau ši ių 
pažiūra yra nepilna. Nes yra dar antra jėga, kuri jungia žmones: Tai jų 
tradicija. Tai tautos gilus tikėjimas šventuoju tėvų palikimu, kurį savo 
ruožtu ji turės perduoti būsimoms kartoms. Iš tikrųjų tik XIX amžius su- 
prato nacionalinę teoriją kaip tik šioje platesnėje ir gilesnėje jos koncep- 
cijoje. Tačiau tatai nekeičia to fakto, kad šios teorijos šaltinis yra visuo- 
menės sutarty ir Revoliucijoje. | 

„Iš nacionalinio principo Revoliucija jau pradeda daryti išvadas: 
Prancūzija niekuomet nepadidins savo teritorijos svetimo krašto aneksa- 
vimu, jei tiktai šio krašto gyventojai patys plebiscitu neprašys ji ijungti. 

„Šitaip pasisako 1793 m. konstitucijos projektas ir jisai nustato dar 
antrą sąlygą — kad aneksija nebūtų įvykdyta prieš to krašto gyventojų 
anksčiau padarytą sutartį su kita valstybe. Mirabeau žodžiais — bet ku- 
ris tam tikro krašto perleidimas neatsiklausius jo gyventojų esąs smurto 
ir tironijos aktas“. 

Kitoje vietoje Redslob dar syki grįžta į šį klausimą ir sako: 

„Galingiausias opinijos judėjimas, kuris veikė tarptautinę politiką 
nuo 1789 m. iki šių dienų — tai be abejo nacionalinė teorija. Ši teorija 
vra Prancūzų Revoliucijos duktė. 

„Tačiau jos pirmo pasireiškimo metu XVIII a. pabaigoje, ji dar yra 
neužbaigta. Nes ji numato, kad žmonės įstoja į tą ar į kitą politinę visuo- 
menę tam tikru sąmoningu valios aktu, atsverdami motyvus ir materialinę 
ar moralinę gerovę, kurios jie galėtų tikėtis iš bendro sugyvenimo tam tik- 
rame junginy. Todėl ji neįvertina ir nepažįsta tradicijos iėgos, kuri, ne- 
isamoninta, snaudžia liaudies sielos gelmėse. Ji nesiskaito su istoriniu 
elementu. Šiuo ji parodo, kad ji tikrai yra kilusi iš tos pamatinės Pran- 
cūzų Revoliucijos doktrinos, kuri valstybės įsteigimą ir gyvybę suveda į 
proto sumetimus“ (op. cit. 415—416 pusl.). 


111. Nacionalinio principo šaknys klasikinėse reiormuotos demokratijos 
savokose. 


Aš manau, kad t. vad. nacionalinio principo šaknys glūdėjo netik- 
tai žmogaus teisių bei visuomenės sutarties sąvokose, paruošusiose tą ju- 
dėjimą, iš kurio kilo Didžioji Revoliucija; iš tikrųjų šios sąvokos, ypač 
antroji (laisvų suvereninių žmonių — sui generis dievaičių — visuomeninė 
sutartis), kaip tiktai labiau vedė į universalizmą ir tobulą institucijų ra- 
cionalizavimą, kuriuo pasižymėjo Revoliucijos palinkimai ir propaganda, 
vadinasi — labiau veikė tą krypti, kuri nebuvo linkusi atsižvelgti i „tra- 
diciją“, į vietines ir istorines aistras, į partikuliarinius būdo veiksnius, val- 
dančius žmonių junginius ir jų veikimą, į visa tai, kas žmones skirsto ir 
ju grupėms ar funkcioniniams junginiams nustato skirtingus reikalus ir 
visuomeninio veikimo tikslus, o tuo pačiu juos verčia izoliuotis tiek poli- 
tiniais vienetais, tiek šių vienetų santvarkos institucijomis. Aš manau, kad 
nacionalinis principui premisas sudarė ypač šių sąvokų reformavimas, pa- 
sireiškęs Didžiosios Revoliucijos konstruktyviniame darbe ir susijęs su 

reprezentacinės demokratijos įkūrimu. Didžioji Revoliucija be abejo veikė 
anų prademokratinio judėjimo sąvokų ir idėjų itakoje, ji buvo inspiruota 
ideologinio įgimtųjų žmogaus teisių, Rousseau visuomenės sutarties ir 
bendrosios valios doktrinos palikimo, kuriam ji pačioje savo užuomazgoje 
pati pastatė puikiausią paminklą — Žmogaus ir Piliečio teisių Deklaraciją. 
Tačiau bekonstruodama naują santvarką ir jai vykdyti institucijas ir sko- 
lindama joms medžiagą ne tiktai iš Rousseau, bet taip pat iš Locke'o — 
Montesquieu liberalizmo, iš Anglijos santvarkos elementų, veikusių ne be- 
tarpiškai, bet racionalizuotomis iš vienos pusės to paties Montesquieu, iš 
antrosios — Amerikos štatų koncepcijomis bei institucijomis, — ji priėjo 
reprezentacinę demokratiją, kurios ne tiktai institucijos, bet ir pačios ideo- 
loginės premisos bei sąvokos žymiai skiriasi nuo prademokratinių tiesio- 
ginės demokratijos institucijų ir nuo prademokratinių ypač Rousseau su- 
vereninio žmogaus, suverenų sutarties ir bendrosios valios sąvokų. 

Tiesa — Didžiosios Revoliucijos veikėjai, reprezentacinės demo- 
kratijos steigėjai, patys sau ne visiškai įsisamonino tą gilią sąvokų re- 
iormą, kuri juju kūryboje pasireiškė, jie griežtai anųjų paveldėtų sąvokų 
neatmetė, iš dalies galéjo net būti įsitikinę, kad jie jas tiktai tęsia, preci- 
zuoja ir vykdo, gal jie arba daugumas juju būtų nustebę, jei kas jiems būtų 
pareiškęs, kad jie yra nuo anų sąvokų ir ideologinių premisų nutolę. Be 
abejo jie nebuvo sąmoningi jų paveldėtų sąvokų renegatai, jie bona fide 
ieškojo idėjinės ir institucinės konstrukcijos, kuri sudarytų harmoningą 
sintezi visų naujų minčių, veikusių jų sąmonę ir valią tiek Rousseau ir 
Locke'o, tiek Montesguieu doktrinos principais, tiek Anglų tiek Amerikos 
santvarkos principais. Jų kūryboje yra tam tikras visų šių veiksnių vei- 
kimo amalgaminis mišinys; pasireiškė ir svyravimas įvairiomis šių veiks- 
nių kryptimis: užtenka palyginti 1791 m., 1793 m. ir III-jų m. konstitucijos, 
nekalbant apie VIII-jų metų konstituciją, kuri, o ypač su ją stilizuojančiais 
tam tikra (cezaristine) linkme X-ių ir XII-ių m. Senatuskonsultai, turi jau 
ryškesnę spekuliatyvinę spalvą, nors taip pat yra racionalistiškai sukon- 
struota. 

Žodžiu — Didžiosios Revoliucijos konstitucinis darbas nėra grynas 
vienos aiškios doktrinos pasireiškimas — jis yra sudėtingas ir ideologiš- 
kai-vulkaniškas. Vis dėlto Revoliucijos kūrėjai buvo ne tiktai jų pavel- 
dėtos tiesos vykdytojai arba epigonai, bet ir reformatoriai-kūrėjai. Ju 
kūryboje pasireiškusi reprezentacinė demokratijos reforma, jy pačių ne- 
pastebėta ir neisamoninta, bent ne visų pastebėta ir įsamoninta, tapo tiktai 
vėliau jų minties epigonu ir ju sukurtų institucijų stebėtojų ir analitikų tiks- 
liai suformuluota ir schematiškai į tvirtą loginga sistemą suvesta. 

Šioje sąvokų reformoje, pasireiškusioje Didžiosios Revoliucijos kū- 
ryboje, ryškiausią momentą sudaro mūsų jau nurodytas ir išžiūrėtas su- 
vereniteto teisės perkėlimas iš individų arba jų visumos (bendrosios va- 
lios) į tęstinę tautą, į tautą, kaip didijį vienetą, nesutampanti su šios va- 
landos gyvaisiais individais, platesne ir nuolatine, esamu piliečių — gy- 
vosios kartos — tiktai atstovaujama ir reiškiamą reprezentacijos principu, 
teisiškai gi aptarnaujamą rinktinės ir dirbtinės teisinės tautos („veikliųjų 

piliečių“), i kurią patenka ne būtinai visi gyvi individai-piliečiai; kadangi 
ue individuose esančios suvereniteto šaknys ir kadangi ne savo, bet tau- 
tos, reprezentavimo titulu piliečiai galį suvereniškai veikti, tai iš teisinės 
tautos kieno nors išskiriamas neužgaunąs jojo įgimto suverenumo, kurio 
jis iš viso neturįs. Tiesa — reprezentacijos vykdymas tebėra konstruoja- 
mas individiškai-kiekybiniu principu, bet vis dėlto individas, kaip toks, 
yra nuvainikuojamas, iš suvereno perkeliamas į reprezentantus, suvere- 
numo gi vainikas perkeliamas į tęstinę didžiąją amžinąją tautą. 

Kaip tik šioje suvereninės tęstinės tautos ir jos reprezentavimo są- 
vokoje daug daugiau, negu žmogaus suvereninėje teisėje ir suverenų su- 
tarty, atsirado, mano supratimu, premisos demokratijos tolesniam evoliu- 
cionavimui tiek į nacionaldemokratiją (tad ir į „principe des nationalitės“ 
valstybių steigime ir ju diferenciavime), tiek į socio-demokratiją. 

Tęstinė tauta — tai jau socialinis tarpas (milieu, aplinkuma), so- 
cialinio bendravimo tam tikras konkretus reiškinys, bendruomenė arba vi- 
suomenė... Iš karto ji buvo suvokiama, kaip per amžius tekanti tiktai 
individų ir jų kartų upė tam tikroje teritorijoje, bet anksčiau ar vėliau 
joje turėjo būti pastebėta visuomenės socialinė diferenciacija ir ios pada- 
riniai — funkcioniniai socialiniai junginiai, sudarą visuomenės tikrenybę. 
Šio pastebéjimo vaisiumi ir turėjo būti tiek nacionalinės tautos, kaip tam 
tikros gyvos ir brangios sociališkai-organizacinės jėgos, veikiančios val- 
stybės valdžią, konstatavimas, tiek konstatavimas ir įvertinimas gyvo gru- 
pinio ir korporacinio iudėjimo „bendruomenėje“ ar „tautoje“, kurio jėgoms 
reikėjo teisiškai sutvarkyti kelias veikti valstybę per jos valdžią, nes ta- 
sai veikimas iš viso negali būti nuslopintas ir jeigu jam nebus sukonstruota 
teisinių kelių, tai jis vistiek prasimuš įvairiais prasiveržimais ir kontra- 
bandinėmis priemonėmis. 

Štai kur mano nusimanymu tikras moderninio nacionalinio principo, 
nacional-demokratijos bei sociokratijos ryšis su jų šaltiniu, Didžiosios Re- 
voliucijos demokratijos reformos judėjimu. Ši reforma šia kryptimi dau- 
giau paveikė, negu tos elementarinės prademokratinio judėjimo sąvokos, 
kurias Revoliucija paveldėjo iš Rousseau ir XVII bei XVIII amžiaus mokslo. 
Nors antrą vertus — žinoma — visos idėios ir sąvokos, kurios sudaro vie- 
nos plačios evoliucijos grandinę, turi vidujinio ryšio, kuris gali būti susek- 
tas, nors jų žymiausieji bruožai labai skiriasi. Tačiau šis ryšis tenka kon- 
statuoti per tarpinius grandinės Žiedus; bet ir tarpiniuose žieduose tolesniųjų 
evoliucijos sąvokų principai dar nėra visiškai paaiškėję ir vos eskiziškai pa- 
sireiškia savo užuomazgoje. 


112. Naturalinių sienų ir nacionalinio principo reiškimasis Didžiosios 
Revoliucijos karuose. 


Būtų, žinoma, klaidinga tvirtinti, kad nacionalinis principas valsty- 
bių steigime ir jų pertvarkyme bei tarpvalstybinių santykių likvidavime 
Didžiosios Revoliucijos arba Napoleono Imperijos metu būtų iš tikrųjų va- 
dovavęs to laiko vedamiems gausingiems karams bei šiuos karus likviduo- 

jančioms taikos sutartims. Ir iš viso, kaip pastebi Redslob, šiose su- 
tartyse sunku rasti bet kurio teisingumo idėja arba moralinis principas- 


„Šios taikos sutartys — tai visų pirma teritorijomis prekyba, pritaikinta 
dalyvaujančių šalių iėgoms ir karo laimėjimams... 
„Geriausiu atveju — tęsia Redslob (op. cit, 300 pusl.) — skai- 


tant taikos sutartis, sudarytas tarp 1795 ir 1804 m., galima, bet tiktai spo- 
radiškai, pastebėti dviejų tikrų principų pėdsakai“. 

Tarp šių, kad ir tiktai sporadiškai, vadinasi — lyg atsitiktiniai, 
epizodiškai, ir tiktai pėdsakais pasireiškiančių principų Redslob vis 
dėlto nurodo ir šį nacionalinį principa. Tai esa: 4. naturalinių sienų prin- 
cipas ir b. nacionalinis principas. 

: „Įvairiose istorijos gadynėse ir ypač nuo Revoliucijos laikų — sako 
Redslob — užtinkama ši apriorinė koncepcija, kad kiekvieną tautą ati- 
tinkanti tam tikra teritorija, kurią nustato gamtos sąlygos, būtinos valsty- 
bei įsteigti ir jos veikimą išlaikyti. Šioje koncepcijoje, ypač jos pirmykš- 
čioje formoje, turima galvoje visų pirma kliūtys šiai teritorijai užpulti iš 
oro, kurios palengvina gynimąsi prieš užpuoliką, kaip antai upės, jūra, 
kalnai. Vėliau doktrina papildoma ūkiškais sumetimais. Reikalaujama 
kiekvienai tautai tokios teritorijos, kuri jai leistų pačiai visus savo reika- 
lus patenkinti ir tuo pačiu išvengti pareinamumo nuo užsienio“. . 

Tai naturaliniu sienu principas. Redslob nurodo, kad Prancü- 
zijoje visuomet buvo rašytojų, reikalaujančių Prancūzijai natüraliniu sienų 
ir kad šie rašytojai dažnai rėmėsi Strabono ir Cezariaus autoritetu. Ta- 
čiau — sako Redslob — „natūralinių sienų teorija beveik visuomet turi 
vieną esminę ydą. Ji yra subiektyvinė, vienšališka. Ji skaitosi tiktai su 
kurios vienos vienintelės tautos pageidavimais, nesvarstydama bešališkai 
panašių teisingų kaimyno reikalavimų, kurių gal negalima suderinti su ana- 
jai tautai nustatomomis sienomis. Tokiu būdu ši teorija pati sau priešta- 
rauja. Tai yra neišvengiama, nes negalima padalinti pasaulis taip, kaip 
kad padalinama šachmatų laukas. Yra naturalinių kolizijų ir nesiskaity- 
mas su jomis tai nėra jų išsprendimas“ (op. cit., 300 ir 303 pusl.). 

Tačiau ir nacionalinio principo pirmasis pasireiškimas jau yra Re- 
voliucijos ir Pirmosios Imperijos karuose ir sutartyse kiek pastebimas. 

Redslob nurodo, kad io pranašais buvo Voltaire, Montesguieu, 
Turgot ir kad jisai jau imąs dygti tautų sąmonėje. 

„Trys dideli tautinės vienybės klausimai tuo laiku veikė pasauli: 
Vokietijos, Italijos ir Lenkijos klausimai. 1797 m. Campoformio sutartis 
pripažįsta įkūrimą Cisalpinės Respublikos, kuri būtent apima Lombardiją, 
anksčiau priklaususią Austrijai, Mantua, Modena, Bolonija, Ferrara ir 
Romaniją. Reino Konferencijos aktas, pasirašytas 1806 m., kuriame da- 
lyvauja Vokiečių valstybėlės, žemės ir laisvieji miestai, išskyrus Prūsus, 
Brunsviką ir Hesija, tarp Vokiečių kraštų nustato tampresnį ryši, negu 
kad buvusios Šventosios Imperijos ryšis... Pagaliau 1807 m. Tilžės tai- 
kos „sutartis steigia Varšuvos kunigaikštystę ... | 

, „Be abejo — nacionalinės teorijos atžvilgiu šis darbas dar toli gražu 
nėra tobulas. Ir tai suprantama. Nes šie įvairūs kūriniai nėra gryni idea- 

listinės laisvės doktrinos vaisiai, tiktai yra skiriami Europos užkariavimo 
politikai; nacionalinės: laisvės doktrinai čia tiktai nusilenkiama, kaip at- 
sitiktinei sąjungininkei. Vis dėlto pabrėžkime vieną nuostatą, kuris tikrai 
yra inspiruotas teisingumo idėjos: tai opcijos (optacijos) teisės pripažini- 
mas Campoformio sutarty. Visų perleidžiamų ar igyjamu kraštų gyven- 
tojai, galės, emigruodami, išlaikyti savo senąją valstybinę pilietybę“. 

Tačiau, jei nacionalinio principo šaknys ir yra Didžiojoje Prancūzų 
Revoliucijoje, kurios tam tikruose politiniuose kūriniuose (Cisalpinė Res- 
publika, Reino Konfederacija ir Varšuvos kunigaikštystė) galima susekti 
jo reiškimosi pėdsakai, tai vis dėlto tikras kūrybinis šio principo pasi- 
reiškimas įvyko vėliau ir iš dalies kaip tik prieš šios Revoliucijos pada- 
rinius. 

„Bet jeigu Prancūzija — sako Redslob (op. cit, 319 pusl.) — 
paneigė nacionalinį principą, tai ne ji viena tuo buvo kalta. Europos val- 
stybių vyriausybės, kiek tatai nuo jų parėjo, buvo šios kaltės ben- 
drininkės. 

„Tačiau laikui bėgant pasireiškė įdomus persilaužimas. Napoleono 
pavergtos ir prislėgtos tautos prisiminė pirmą Prancūzijos pamoką ir pa- 
sinaudojo nacionaliniu principu, kaip ginklu, atkreipdami jį prieš tą tautą, 
kuri ši ginklą nukalė. 

„Prancūzija atmetė savo tikėjimą šiuo principu, bet jos priešai ji pa- 
kėlė, kaip vėliavą savo emancipacijai iš Napoleono jungo“. 

XIX ir toliau XX amžius iš šio principo padarė svarbiausiaji ir ga- 
lingą ginkla, revoliucionizavusi tarptautinės diferenciacijos metodus, o vė- 
liau ėmusį ir konstitucinę valstybių santvarką veikti. 


113. Demokratijos senėjimo reiškiniai ir ios sunaudojimas kontrrevoliucijai. 


Tačiau demokratija, kad ir evoliucionavusi nuo savo iormalinės ir 
individualistinės lyties į nacional-demokratiją ir socio-demokratiją, vis 
dėlto savo: dinamiškos revoliucinio veiksnio galios dar neprarado. Tiesa 
— vakarų Europoje, kur ji anksčiau buvo isigyvenusi ir pasižymėjusi savo 
romantiškomis kovomis su monarchizmu ir luominémis feudalizmo lieka- 
nomis, ji XX-io amžiaus pradžioje jau buvo pasenusi, nuvargusi ir virtusi 
sociališkai-konservatyviniu veiksniu. Tačiau rytų Europoje, kur politinė 
santvarka buvo labiau atsilikusi, ji iki paties Didžiojo XX-io amžiaus Karo 
išlaikė savo revoliucinę romantiką ir pasiliko vulkaniška. Jos principai 
ir institucijos buvo laikomi politinės kovos šūkiais, jie įkvėpdavo žmonių 
idealus, reiškėsi aistringais jausmais ir žygiais, jy vardu buvo vedamos 
politinės ir revoliucinės kovos. Tai buvo gyva ir veikli jėga, kuri čia dar. 
savo jaunyste gyveno. Ji čia dar turėjo savo pranašus ir riterius, jai ne- 
sigailėta auku ir kančių. Didžiojo Karo metu ji patarnavo propagandai, 
kuria pasinaudojo pavergtų tautų politinės emancipacijos judėjimai. Bet 
Didžiajam Karui pasibaigus ir pasireiškus naujam sociališkai-revoliuci- 
niam judéjimui, kilusiam iš socialistinių pamatų, demokratija suvaidino Eu- 
ropoje aiškų socialinio konservatizmo vaidmenį. 

Demokratija tiek savo klasikinėje formalinéje, tiek nacional-demo- 
kratinėie išraiškoje, pasipriešino komunistinei revoliucijai ir buvo sunau- 
dota prieš ja. Iš revoliucinio veiksnio, kuriuo ji buvo savo jaunystės 
metu, ji tapo barjeru prieš revoliuciją. Gana ilgoje jos institucijų gyvenimo 
ir veikimo praktikoje socialinio status quo šalininkai išmoko jomis naudotis 
ir jas savo siekimams pritaikinti bei prijaukinti; jos susidėvėjo ir pamažu 
neteko savo pirminio revoliucinio griežtumo. Jos tapo konvencionaliniais 
šablonais, visaip sulig jų naudotojų reikalais išaiškintais, iš dalies tapo 
tiesiog melu ir tuščia formaline fraze, pridengiančia bet kurį socialinį tu- 
ini. Pavargusi sudėvėta demokratija tapo politinės spekuliacijos įrankiu 
ir ivairių gudrių spekuliantų rankose, pripratusių ja kreipti ir jaja naudo- 
tis, ji, seniau buvusi revoliucijos veiksniu, virto priešrevoliuciniais apka- 
sais. Demokratijos apkasai Europoje tarp 1919 ir 1922 m. sulaikė revo- 
liucijos veržimąsi iš rytų — iš jos sovietinės Kominterno stovyklos — ir 
iš komunistinės proletariato padugnės. Demokratija ir jos institucijos pa- 
tarnavo kontrrevoliucijai (panaudodamas $i terminą, aš į ji nemanau dėti 
tos įžeidžiančios prasmės. kuri dažnai ji lydi; „kontrrevoliucijos“ terminu 
aš čia vadinu ne kažkokį reakcinį — „atžagarų“ veržimąsi į praeiti, i 
grąžinimą senųjų atgyventu socialinių formų, bet pasipriešinimą revoliu- 
ciniam esamų formų laužymui ir vulkaniškam socialinio veiksnio išsiver- 
žimui, griaunančiam status guo naujos kūrybos vardu; šia tiesiogine „kontr- 
revoliucijos“ sąvokos prasme aš čia šį terminą ir vartoju). 


114. Demokratija Amerikoje ir Europoje, 


Amerikos demokratija (aš turiu galvoje ypač didžiąją Šiaurės Ame- 
rikos demokratiją) iš viso turi būti skiriama nuo Europos demokratijos. 
Jos ir gimimas ir likimas ten buvo skirtingas. Europoje demokratija gimė 
ir buvo igyvendinama grynai racionalistiniu judéjimu; Amerikoje išaugo 
lyg organiškai iš socialinio baltųjų kolonistų bendravimo. Europoje 
(Prancūzijai vadovaujant) ji buvo aistringa, riteriška, revoliucinė, turėjo 
išlaikyti kovas prieš senąją tvarką, reikalavo aukų, reiškėsi revoliucijo- 
mis, barikadomis ir teroru; Amerikoje to nebuvo ir to nereikėjo. Ji ten 
neturėjo tų priešų, kuriuos čia buvo užtikusi, ir ramiai plėtėsi, išrutuliuo- 
dama visas savo esmės logikos išvadas ir padarinius. Ir nors jos puo- 
lamoji energija Europoje kartais daug prašokdavo jos energiją Ameri- 
koje (iei Amerikoje ji buvo panaši į gilią stiprios srovės upę, tai Europos 
kontinente ji buvo panaši į krioklius), bet vis dėlto ji Europoje taip stip- 
riai neisigyveno ir netapo taip pastovi, kaip kad Amerikoje. Nacional- 
demokratinė ir socio-demokratinė jos evoliucija, paveikta diferencijuotos 
-visuomenės veiksnių reagavimu ir pasireiškusi Europos kontinente, — 
Amerikoje, kaip bendroji taisyklė, nėra pasireiškusi; ten ji išlaikė savo 
pirminę ideologiją ir formą. . 

‘Ir kai Europoje, Didžiajam Karui praūžus, ji savo pajėgas nukreipė 
prieš‘ naujai pasireiškusią socialinės revoliucijos srovę, virsdama kontr- 
revoliuciniu kovos veiksniu, Amerikoje ji tokia netapo ir šio vaidmens iš- 

vengė, nes ten ir žymaus kovos reikalo nebuvo, kadangi ien komunistinės 
socialinės revoliucijos srovė kad ir pasireiškė, bet iš viso tokios grąsi- 
nančios ekspansijos ir įtempimo, kaip kad Europoje, igyti nepajėgė. 


115. Revoliucinio ir romantiško demokratijos elemento atgimimas 
„Liaudies Fronte“, 


Tačiau revoliucinis ir romantiškas pradas Europos kontinento de- 
mokratijoje, kaip vėliau pasirodė, nebuvo visiškai žuvęs. Antrajame po 
Didžiojo karo "dešimtmety, pasireiškus ir nuolat stiprėjant ir besikristali- 
zuojant naujam kontrrevoliuciniam judėjimui, reformuojančiam ir tiksliai 
socialinio konservatizmo tikslams pritaikančiam tiek valstybės formą ir 
jos valdžios konstitucinį režimą, tiek jos funkcionavimo metodus, iš se- 
nosios demokratijos gelmių ėmė reikštis šiam judėjimui pasipriešinimas ir 
demokratija ėmė orientuotis nauja kryptimi, atgaivindama savo jaunys- 
tés revoliucinę romantika. Pagaliau t. vad. „Liaudies fronto“ judėjime 
griežtesnės ir nuoseklesnės demokratijos srovės net driso susiburti su ko- 
munistinės revoliucijos jėgomis į vieną t. vad. „priešiašistinį“ politinį 
fronta, stodamos revoliucijos pusėn prieš tuos ivairius tikslaus kontrre- 
voliucinio judėjimo variantus, kurie pradėta vadinti bendriniu fašizmo 
vardu. Šis revoliucinis demokratijos renesansas ir jos temperamento pa- 
jaunėjimas, pastebimas antrajame dešimtmety po Didžiojo Karo, kad ir 
neapimas visų demokratijos pajėgų, vis dėlto yra žymus ir jau paveikė 
komunistiškai-revoliucinio nusistatymo keitimąsi demokratijos atžvilgiu. 
Europos demokratija nepanorėjo būti šiuo legendos mauru, kuriam kontr- 
revoliucija būtų galėjusi pasakyti: „Mauras atliko savo kontrrevoliucini 
darbą — Mauras gali pasišalinti — jis nebereikalingas“. Demokratija šio 
įsakymo klausyti ir vietos užleisti nenori. Ji dar linksta ir drįsta kovoti. 
Ji dar tikisi rasti jaunų jégu ir reikalui esant dėtis į Revoliuciją. 


IV. Suvereniteto esmė. 
1. Subiektyviškai-teisinės suvereniteto konstrukcijos kritika. 


Mes esame išžiūrėję suvereniteto sąvokos kilmę ir jos is- 
torija, evoliuciją bei padarinius, tačiau dar patys dėl jos es- 
més nesame galutinio žodžio pasakę. 

Kituose iš eilės mano rašiniuose mes dar su suvereniteto 
problema susidursime ir būtent dviem atžvilgiais: a. dėl jos pa- 
darinių valstybės formoms ir konstituciniams režimams ir D. 
dėl valdžios darbų teisėtumo klausimo, kur mes turėsime tiks- 
liai nustatyti ir aprėžti valdžios suverenumo reiškimosi ribas; 
tiktai ten mes galėsime patiekti užbaigtą painios suvereniteto 

problemos sprendimą. Tuo tarpu Sitame rašiny mes pasisteng- 
sime apibūdinti suvereniteto esmę ir ypač pasisakyti dėl tos tra- 
dicinės suvereniteto konstrukcijos, kuri jį laiko subjektyvine 
teise, būtent teise į valdžią. teise į valstybės valdymą, tad iš tik- 
ruiu į pačią valstybę. 

Šitaip suverenitetą konstruoja tiek monarchinė (valdovo 
ar karūnos suvereniteto teisė), tiek demokratinė (tautos suve- 
reniteto teisė) jo teorija. Aš manau, kad šitokia konstrukcija 
yra nepriimtina. 

Valstybė, arba valstybės, vadinasi — tam tikro funkcio- 
ninio sui generis socialinio junginio, valdymas, tad ir val- 
džia arba valdančiųjų galia valdyti tautos, kaip valstybinio 
funkcioninio kolektyvo, veikimą ir imperium'u, — negali būti 
jokios subjektyvinés teisės objektu. 

‘Tatai negali būti ypač dėl dviejų motyvų. 

Pirma — jei mes priimame teisinę valstybės personifika- 
ciją (o mes tai esame priėmę — Žž. mano rašinio „Valstybė“ 
II tomo 339 ir kiti pusl.), vadinasi — jei mes valstybei sutei- 
kiame teisinę asmenybę, tai jau tuo pačiu valstybės mes nega- 
lime laikyti daiktu (res.). Subjektyvinés gi teisės objektu te- 
gali būti tiktai res (arba kieno veiksmas). Asmuo tegali būti 
teisés tik subjektu, bet jokiu būdu ne objektu. 

Teisė į asmenį iš viso yra nesąmonė. Tiesa — gali būti 
teisė į asmens darbą arba iš tikrųjų teisė reikalauti iš kito as- 
mens tam tikro veikimo, pav. kreditoriaus teisė į skolininko 
veiksmą, kuriuo jis jam sugrąžintų skolą arba kaip kitaip at- 
silygintų, samdytojo teisė į samdininko darbą. Tačiau ši tei- 
sė į kito asmens veiksmą, veikimą, darbą, tegali būti pagrįsta 
tiktai susitarimu, nes kitaip tai būtų vergija, kurioje pačios 
vieno Žmogaus ar vienų žmonių jėgos priklausytų kitam arba 
kitiems, o tatai su asmenybe nesuderinama. Bet pagaliau ir 
tatai, kas laikoma teise į kito asmens veikimą ar darbą, iš tik- 
ruju yra kas kita: ne pats asmens (žmogaus) darbas ar veiki- 
mas, kaip toks, yra šitokios teisės objektu; ne pats darbas ar 
veikimas, kaip fiziologinė žmogaus kūno funkcija, yra teisės 
reikalavimo obiektu, bet tam tikras šio darbo (veikimo, veiks- 
mo) efektas, kuris gali būti pasiektas tiktai šiuo darbu (veiki- 
mu)... Todėl skolininkui reikalaujamo darbo (veiksmo) nepa- 

darius, tegalima reikalauti tiktai atitinkamo medžiaginio ekvi- 
valento. 

Tačiau prieš šį mūsų priekaištą gal būtų galima atsikirsti 
tuo, kad valstybės personifikacija ir valstybei teisinės asme- 
nybės suteikimas tai esanti tiktai teisinė fikcija, tiktai dirbtinė 
konstrukcija, ir jeigu subiektyvinė suvereniteto teisė yra ne- 
suderinama su šia konstrukcija, tai kažin, ar reikėtų būtinai ši 
teisė paaukoti konstrukcijai, o ne atvirkščiai: konstrukcija pa- 
aukoti šiai teisei? Gal šios teisės nesuderinamumas su mūsų 
priimta konstrukcija sudaro argumentą ne prieš šią teisę, bet 
kaip tik prieš šią konstrukciją, kaip vienas jos netinkamumo 
įrodymų. 

Tačiau ir šis samprotavimas suvereniteto subjektyvinės 
teisės išgelbėti nepajėgia. Atmetus šią personitikacine kon- 
strukciją vistiek suvereniteto teisės koncepcija išsilaikyti ne- 
galėtų, nes valstybė yra socialinis junginys, socialinė tam tik- 
rų tikslų siekimo funkcija, ir tat ir yra jos socialinės tikreny- 
bės konstatavimas, o ne teisinė fikcija bei dirbtinė konstruk- 
cija. Ir jeigu ši funkcija kam subjektyviškai priklausytų, tai 
ji nebebūtų socialinė, bet būtų privatinė. Socialinė funkcija 
arba socialinis junginys tuo pačiu, kad jis yra socialinis, ne- 
gali būti pavergtas privatinei subjektyvinei teisei, nepraradęs 
savo esmės. Tad ten, kur valstybė tampa kieno nors įmonė, 
pavyzdžiui despotijoje ar tironijoje, ji išsigimsta; tai jau ne- 
bus tas socialinis junginys, kurį mes šiuo vardu studijuojame. 
Tatai liečia ypač monarchini suverenitetą, kaip valdovo sub- 
icktyvine teisę. 

Be to šiai subjektyvinės suvereniteto teisės E E 
tektų prikišti ir tai, kad valdovą ar iš viso valdančiuosius, val- 
džios laikytojus, kaip šios teisės „subjektus“, ji išskiria iš val- 
stybinio junginio ir stato prieš ji, kaip subjektą prieš objektą. 
Tuo tarpu socialiniame valstybės junginy valdžia su valdan- 
čiaisiais, jos laikytojais ir ją veikiančiais, yra jame pačiame, 
tilpsta jame, kaip jo esmės elementas. 

Ši suvereniteto, kaip tam tikros subjektyvinés teisės, kon- 
strukcija galima patikrinti dar šitokiu klausimu: ar, kaip tik 
prisilaikant valstybės teisinės personifikacijos, nebūtų galima 
laikyti šios teisės subjektu ne valdovas, ne valdantieji, bet kaip 

tik pati valstybė, kaip asmuo? ar nebūtų galima teigti, kad su- 
verenitetas „priklausąs“ pačiai valstybei, esąs josios teisė? 

Manau, kad šitokios konstrukcijos ar jos subiektyvinės 
stilizacijos dirbtinumas bei nepriimtinumas dar labiau krinta 
į akis. 

Subjektyvinė teisė būtinai numato obiektą ir suponuoja 
teisinį (visuomeniškai normuojama) santykį tarp dviejų ar ke- 
lių asmenų dėl kurio nors objekto (daikto ar veiksmo). Ta- 
čiau kokis gi čia būtų objektas? Tai būtų „teisė“ valdyti savo 
veikimą, „teisė“ į „save“. Mano veikimas negali būti mano 
teisės objektu ir man nesudaro daikto. Nėra teisinio santykio 
tarp manęs ir mano organų ar mano veiksmų, sudarančių kaip 
tik mano reiškimasi. 


2. Išorinis suverenitetas, kaip valstybės, tarptautinio socialinio juuginio 
nario ir tarptautinio asmens, subjektyviškai-teisinis status 
tarptautiniame bendravime, 


Čia šiuo atžvilgiu vis dėlto tenka skirti du suvereniteto 
aspektai; tai yra: a. išvidinis suverenitetas ir b. išorinis suve- 
renitetas. 

Išorinis valstybės suverenitetas, arba valstybės ir jos val- 
džios teisinis nepareinamumas nuo kitų valstybių arba kitokių 
išorinių socialinių veiksnių ir jėgų, tikrai gali būti konstruo- 
jamas, kaip tam tikra subjektyvinė valstybės teisė santyky su 
kitomis ypač valstybėmis ar sui generis tarptautinėmis korpo- 
racijomis tarptautiniame socialiniame bendravime (tarptauti- 
niame ar tarpvalstybiniame junginy, kuris priimta vadinti tarp- 
tautine bendruomene). 

Valstybė yra to bendravimo dalyvė, ji yra to tarptautinio 
junginio narys ir tuo pačiu jame turi asmens teisių (tarptau- 
tinė asmenybė). 

Tai, kas vadinama išoriniu suverenitetu (nepareinamu- 
mas, nepriklausomybė), tai ir yra valstybės teisė į tam tikrą 
būklę, į tam tikrąjį jos „status personalis", teisiškai būtent ši- 
taip, o ne kitaip, susikristalizavusį šiame socialiniame bendra- 
vime ir pripaZistama šioje tarptautinėje visuomenėje. 

Tiktai čia reikia pareikšti vienas svarbus rezervas. Iš- 
orinis suverenitetas reiškia būtent valstybės „status egalitatis“ 

tarptautiniame bendravime ar tarptautinėje visuomenėje, jos 
lygybės teisę santyky su kitais tos visuomenės nariais, jos tei- 
sinį nepareinamumą nuo bet kurios kitos valstybės, be to ypa- 
tingai jos autonomiją valstybinės kompetencijos ribose ir šios 
kompetencijos atžvilgiu; tai reiškia, kad tai, ką tarptautinėje 
bendruomenėje laikoma valstybės autonomine kompetencija, 
kiekvienai valstybei lygiai priklauso, kaip jos tarptautinės as- 
menybės teisė, ir kad į šią teisinę sritį jokios kitų valstybių in- 
tervencijos teisiškai nėra (tas, žinoma, nepašalina dažnai at- 
sitinkančio faktinio politinio, bet ne teisinio, vienos valstybės 
nuo kitos pareinamumo, kaip tatai esti ir teisiškai lygių fizinių 
osmenų santyky arba faktiniame kurios draugijos narių san- 
tykiavime, kuriame vieni nariai, būdami teisiškai lygūs kitiems, 
faktiškai gali turėti didesnio autoriteto ir politinio svorio). 
Tačiau įokiu būdu šis išorinis suverenitetas nereiškia, kaip 
tatai buvo mėginama teigti, suvereninės valstybės nepareina- 
mumo nuo paties tarptautinio bendravimo ir nuo jo teisės, va- 
dinasi — nuo tarptautinės teisės. Atvirkščiai — bendroji tai- 
syklė yra ta, kad tarptautiniame bendravime valstybė kaip tik 
yra subordinuota tarptautinei teisei. Šiai teisei ji yra subor- 
dinuota tuo pačiu, kad ji tarptautiniame ar tarpvalstybiniame 
socialiniame junginy dalyvauja ir yra jo nariu. Tatai seka iš 
bendrosios mūsų jau kitoje vietoje (mano „Valstybės“ I tomo 
287—321 pusl.) pareikštos ir priimtos tezės, jog kiekvienas so- 
cialinis junginys normuoja savo funkciją, jo narių vykdomą, ir 
vadinasi — turi savo teisę, kuri imperatyviškai (griežčiau ar 
palaidžiau) varžo ir veikia šio junginio narių veikimą. Iš šio 
seka tarptautinės teisės primatas valstybei ir valstybinei tei- 
sei, taip pat seka toji tezė, jog valstybė yra integruota tarp- 
tautinėje visuomenėje. Ir valstybės autonominė kompetencija 
pareina nuo tarptautinės teisės; tačiau jau šioje savo kompe- 
tencijoje ji tikrai yra autonominga, o kadangi tarptautinis So- 
cialinis junginys pats dar yra silpnai organizuotas ir nuolat 
atskirų jégu ardomas ir tuo pačiu jojo teisinė (normatyvinė) 
funkcija tebėra silpna ir netobula, tai valstybių, ypač pajėges- 
nių, autonomijos ribos yra plačios ir vietomis net visiškai ne- 
aiškios, tiksliai neužfiksuotos, lengvai išplečiamos beveik iki 
neaprėžtos galios. 


3. Valstybinės ir tarptautinės teisės santykis teisės pliuralizmo šviesoje. 


Apie santykį tarp valstybinės ir tarptautinės teisės ir apie ivairias 
siūlomas šio santykio konstrukcijas aš jau buvau pasisakęs mano ,,Vals- 
tybės“ I tomo 311—313 pusl. Aš visiškai palaikiau mano ten pareikštą 
teisės pliuralizmo principą, kuriuo einant negalima valstybinės teisės lai- 
kyti išvestine iš tarptautinės teisės, lygiai taip pat, kaip kad valstybės 
teritorijoje veikiančių socialinių iunginiu teisė nėra išvestinė iš valstybi- 
nés teisės; tatai tačiau neprieštarauja tam, kad tų junginiu teisė, lygiai 
kaip ir pati juju funkcija yra aprėžta valstybinės teisės ir funkcijos ir sųb- 
ordinuota valstybinės teisės primatui; pirminiai socialiniai junginiai, kurie 
įeina į antrinius, negali kliudyti antrinio junginio funkcijai ir tuo pačiu ši 
funkcija juos aprėžia. Tačiau iki šių ribų jie yra autonominiai ir autono- 
minė, o ne išvestinė, yra jų teisė. Tas pats tinka ir valstybės bei jos tei- 
sės santykiui su tarptautiniu junginiu ir tarptautine teise, kiek, Žinoma, 
valstybė yra i šį tarptautinį jungini iterpta (vadinasi — kiek ji dalyvauja 
šiame tarptautiniame bendravime). 

Skirtumas, tiesa — labai žymus praktiškai, yra tiktai tas, kad tarp- 
tautinis junginys iki šiol yra labai silpnai organizuotas ir iš viso palaidas, 
kai tuo tarpu valstybė yra labai ryškiai organizuota ir sudaro labai tikslų 
funkcionini, o tuo pačiu ir teisinį, aparatą, kuriame viešojo kolektyvinio 
veikimo racionalizavimas yra pasiekęs labai aukšto laipsnio ir yra nuolat 
išplėšiamas ir techniškai sutvarkomas. Todėl valstybinės teisės prima- 
tas socialinei (socialinių junginių) teisei yra kur kas ryškesnis ir labiau 
efektyvinis, negu kad tarptautinės teisės primatas valstybinei. Tuo pačiu 
ir valstybės tarptautinė autonomija yra kur kas tvirtesnė ir kategoringes- 
nė, negu socialinių junginiu autonomija valstybėje. Tačiau santykio kon- 
strukcija yra ta pati. Ir vienu ir kitu atžvilgiu ji nedaro autonominės tei- 
sės išvestine, kaip kad išvestinė yra valstybėje ios įstatyminė teisė for- 
malinės konstitucinės teisės atžvilgiu arba kaip kad išvestiniai yra admi- 
nistracijos reglamentiniai aktai įstatymų atžvilgiu; čia yra dedukcija ir 
hierarchinė subordinacija, ten — aprėžimas ir subordinacija aukštesniojo 
junginio funkcijos neliečiamumui. 


4. Kelseno teisės monizmas. 


Visiškai teisingai teisės pliuralistai Georges Gurvitch — 
(„Le Temps Présent et l'Idée du Droit Social" Paris, 1931—1932 m., 152— 
163 pusl), ir Wiktor Sukiennicki („Podstawa obowiązywania 
Prawa Narodów*,. Wilno-Warszawa, 1929 m. 71—88 pusl., Sukiennicki 
kategoringai pabrėžia pliuralistinę tezę: „ubi societas — ibi jus, ubi jus — 
ibi societas"), visiškai, sakau, teisingai šie teisės pliuralistai nurodo griež- 
to teisės monisto, prof. Hanso Kelseno, konstrukcijos nerealų dirb- 
tinuma, kada jisai mėgina pagristi tarptautinės teisės primata ir jos nor- 
matyvini veikimą valstybei, derindamas šį faktą su savo teisės monizmo 
doktrinos principais. Būtent, Kelseno mokslu teisė sudaranti vieningą už- 

dara normu sistema, kurioje kiekviena tolimesné norma remiantisi pirmes- 
ne, iš kurios ji esanti dedukuojama, kaip išvestinė, nes esą visa teisė su- 
daranti vieningos valstybės valios pasireiškimą ir sutampanti su šia va- 
lia, kuri pati sau prieštarauti negali. 

Tad teisė tai esąs valstybės ienomenas ir kaip teisė esanti neįma- 
noma be valstybės, taip valstybė esanti neįmanoma be teisės, nes jos va- 
lia esanti kaip tik teisinė, neatskirtina nuo teisės. 

Jokios teisės, kúri nebūtų valstybės valios emanacija, nesą. Kaip 
teisingai nurodo G. Gurvitch, Kelseno koncepcija tuo tiktai ski- 
riasi nuo jo trijų didžiųjų mokytojų, Gerber'io, Laband'oir Georgo 
Jellinek'o, kurie taip pat laikė teisę valstybiniu fenomenu ir būtent 
valstybės valios pasireiškimu, kad anie teisės valstybingumo dogmatikai 
laikė ją suvereno kūriniu, vadinasi — skyrė teisę, kaip valdžios kūrini, 
kaip laisvos valios aktą, nuo paties kūrėjo, savaime nesubordinuoto juo- 
kiai teisei ir tiktai savo laisvu apsisprendimu (auto-aprėžimas arba savi- 
varža) tegalinčio savo veikimą suderinti su savo kuriama teise ir teisiškai 
save disciplinuoti. Vadinasi — anųjų mokslu valdžia galinti tapti teisine 
tiktai savo valia; visuomet ji esanti superordinuota teisei, nesutampanti 
su ja ir niekuomet jos savaime (kitaip negu kad savo laisvu apsisprendi- 
mu) nevaržoma. Tuo tarpu Kelseno doktrinoje šio valdžios ir teisės kita 
kitai priešais pastatymo nėra: „valstybės valia“, kurios reiškiniu esanti 
teisė, nesanti laisva ir gaivališkai kūrybinė — ji pati savaime, iš esmės, 
esanti teisinė, vadinasi — teisės valdoma, jos normuojama; tokiu būdu 
vykstąs ne teisės nustatymas, bet nuolatinis teisės plėtimasis. O kadangi 
ir valstybės valia, iš kurios, kaip jos reiškiniai, kyla teisės normos, pati 
esanti teisinė, vadinasi — esanti teisės normos valdoma, tai turinti būti 
kažkokia pradinė teisė ar teisės norma („Urnorm“), iš kurios yra dedu- 
kuojama tiek valstybės valios reiškiamoii teisė, tiek ją reiškianti valsty- 
bės valia. Kas tai yra toji pradinė norma — nežinia, tačiau iaktas yra tas, 
kad ši vieningos deduktyvinės teisės teorija, kuri visą teisę laiko vieningu 
nenutraukiamu teisės plėtimusi iš savęs, vieningu sui generis organizmu 
ar vieninga normų srove, ja visą patalpina valstybėje, nes pagaliau ir val- 
stybė čia esanti ne kas kita, kaip šios besiplėčiančios teisės sistema. 


5. Kelseno scholastinis teisės sui generis panteizmas. 


Jei Gerber, Laband ir Jellinek nustato teisės atžvilgiu val- 
stybinį sui generis deizmą, tai Kelseno koncepcija sudaro sui generis 
valstybinį teisės panteizmą. 

Šiaip ar taip, kol kalbama tikrai apie valstybę, šiomis koncepcijomis 
mes gautume tiek teisės pasaulių, kiek yra nepriklausomų politinių teri- 
torinių junginių, valstybių. Tačiau savaime Kelsenui teko susidurti 
su tarptautinės teisės problema. Nesiryždamas neigti šią teisę arba ja lai- 
kyti išvestine iš teisinės valstybės valios ir valstybinės teisės, kaip šios 
valios reiškinio, nes esant daugeliui valstybių nebūtų galima tarptautinei 

teisei suteikti vieningo teisinio pagrindo, Kelsen visą savo konstrukciją 
perkelia iš valstybės į tarptautinę bendruomenę ar tarptautinį junginį, ten 
patalpindamas teisės plėtimosi šaltinį ir tuo pačiu šį tarptautinį iunginį pa- 
versdamas sui generis universaline valstybe, apimančia savo teisiniu as- 
pektu visas valstybes (visas valstybinės teisės sistemas). Tuo būdu šioje 
monistinėje teisės konstrukcijoje visos valstybinės teisės sistemos dedu- 
kuojamos iš tarptautinės teisės, emanuojančios iš pradinės normos, o tei- 
sinė valstybės valia praryjama teisinės tarptautinės valios, kaip anosios 
detalizuota specifikacija (organas). Tokia bent yra Kelseno konstruk- 
cijos logika. Monizmas čia, tiesa, laimi paskutines pliuralizmo pozicijas, 
tačiau tasai monistinio racionalizmo laimėjimas pasiekiamas tiktai tikre- 
nybės aukos kaina, nes tarptautinis teisės primatas paverčiamas tarptau- 
tinės universalinės valstybės teigimu, o šisai teigimas yra aiškiai priešin- 
gas tikrenybei. Ši pasaulinio tarptautinio imperializmo konstrukcija, kuri 
visas valstybes įterpia į tarptautinę valstybinę „Civitatem maximam“ su- 
daro ryškų dirbtinį tikrenybės paaukojimą doktrinai („fiat doctrina, pereat 
veritas“). (plg. Kelsen — „Allgemeine Staatslehre“, Berlin, 1925 m. ir 
„Das Problem der Souverenität und die Theorie der Vėlkersrechts“, Tü- 
bingen, 1928 m.). 

Kelseno konstrukcija kiek primena spekuliacines viduramžių 
koncepcijas, konstruojancias vieningą Krikščionių Respubliką su viena aukš- 
čiausiąja universaline valdžia. Ji yra scholastinė ir negyva ir jos naudai 
negalima nurodyti net to tikybinio naivaus entuziazmo, kurį į savo idea- 
listines konstrukcijas dėjo viduramžiai, trokštą išsivaduoti iš žiaurios anar- 
chijos. 


6. Hugo Grotiaus, Vatel'io ir Rousseau įtaka tarptautinės teisės 
koncepcijoje. 


Moderninei tarptautinės bendruomenės teisinei konstrukcijai, o tuo 
pačiu ir valstybinės teisės su tarptautine teise santykiavimui pamatai pra- 
dėta tęsti tarp XV ir XVII amžiaus. Apie XV amžiaus pabaigą ypatin- 
gai gyva ir aktuali tapo valstybių teisinės lygybės problema, susijusi su 
jūros laisvės ir kolonijų steigimo ar naujų užiūrio žemių pasisavinimo klau- 
simais, tuo laiku įgyjusiais didelės reikšmės (Z. Redslob — „Histoire des 
Grands Principes du Droit des Gens“, 172 ir kiti pusl.). 

Kaip žinoma — tikras moderninės tarptautinės teisės mokslo stei- 
gėjas buvo didysis mokytojas Hugo Grotius. 

Jojo vardas ir jojo galinga mintis sudaro XVII amžiaus garbę žmo- 
nijos sociališkai-teisinės minties brendimo istorijoje. Tačiau moderninės 
vietos valstybės įsigalėjimas, galutinai įvykęs ir įsitvirtinęs, pagristas su- 
vereniteto teorija ir ne tiktai nukonkuravęs pasaulinės imperijos bei baž- 
nyčios hegemonijos pretenzijas, bet dar Reformacijos metu ir jos padari- 
niais bažnyčią subordinavęs ir absoliutinėje monarchijoje pasiekęs kulmi- 
nacinio laipsnio, tarptautinės bendruomenės ir jos teisės sąvoką nuslopino 
ilgam laikui. Sio slopinimo padariniai tebėra gyvi net ir mūsų laikais, 

pasireikšdami Tautų Sąjungos griovime ir taip vadinamoje Romos-Ber- 
lyno ašy. 

Valstybinio vietinio suvereniteto reakcija, palietusi ne tiktai vidur- 
amžių racionalistinio pasaulinio imperializmo, bet ir Grotiaus solidaristi- 
nės tarptautinės ar tarpvalstybinės bendruomenės konstrukciją, XVIII am- 
Ziuje ryškiai pasireiškė ypač Vattel'io doktrinoje, kurią teisingai S u- 
kiennicki („Podstawa obowiazywania prawa narodów" 13—14 pusl.j 
apibūdina šiais žodžiais: 

„Vattel sutinka, kad tarptautinė bendruomenė yra gamtinės teisės 
valdoma, tačiau šios teisės normų turinys, kiek jisai liečia laisvas ir ne- 
priklausomas suverenines valstybes, esąs visiškai kitokis, negu kad jųjų 
turinys individams skiriamas. Kadangi kiekviena suvereninė tauta — 
(valstybė) yra laisva ir nepriklausoma, tai ji viena savo sąžine arbitra- 
liškai nuspręsianti, ką iš jos reikalauja igimtosios teisės normos, ir nie- 
kas negalis jos versti elgtis vienaip ar kitaip... 

„Nuo Vattel'io laikų tarptautinė teisė (tautų teisė) tampa tuo, kuo 
jinai buvo iki Didžiojo Karo, kuo Zymioje daly ji dar šiandien tebėra: 
ekskliuzyvine ir specifine ,suvereniniu valstybių teise“, kuri jas varžo tik- 
tai juiu pačių sąžinėie. 

»... Vattel'io skelbiamais principais tuojau pasinaudojo anų laikų 
valdovai: nes tie principai juos paliuosuodavo nuo bet kurios Kontrolės ir 
atsakomybės — išskyrus tiktai jų pačių sąžinę — ir drauge suteikdavo 
argumentų, pateisinančių bet kuriuos, dažnai kitus kitiems priešingus, pa- 
sielgimus“. Ir cituodamas prof. Vollenhaven'o žodžius Sukien- 
nicki priduria: „Tad tautų teisę prieš Didijį Kara prof. Vollenhaven tei- 
singai vadina Vattel'io tarptautine teise“. 

Tačiau paraleliai šiam valstybiniam absoliutizmui, slėgiančiam tarp- 
tautinį bendravimą ir pavedančiam tarptautinę teisę galingesnių valstybių 
nuožiūrai, iš to paties XVII-XVIII amžiaus mokslo, individualistiškai ra- 
cionalizavusio suverenitetą, kylo ir kitokia tarptautinės teisės evoliucijai 
svarbi idėja. Į ios reikšmę teisingai nurodo Politis („Les Nouvelles 
Tendences du Droit International“, Librairie Hachette, 1927 m., 36— 
38 pusl.). 

Šiai idėjai pamatą nustatė individinių suvereninių teisių ir laisvai 
sudarytos suverenų sutarties sąvokos. 

„Kaip kad žmogus J.-J. Rousseau visuomenės sutarties teorijoje — 
sako Politis (ibidem) — lygiai taip pat valstybė turėjusi savo teises. 
ankstyvesnes ir aukštesnes, negu kad visuomenė, kurios sąstate ji yra. 
Šios teisės, tariamos pagrindinės, buvo laikomos absoliutinėmis ir neat- 
skirtinėmis be formalinés jųjų subjekto valios. Jos buvo griežtai skiria- 
mos nuo išvestinių, antrinių, reliatyvinių teisių, sekančių iš sutarčių. Tai 
buvo gryno individualizmo doktrina... 

„Kiekvienas autorius, kaip jam jo vaizduotė nustato skelbia ilgesni 
ar trumpesnį šių pagrindinių teisių sąrašą. Bendrai buvo kalbama apie 
nepriklausomybės arba autonomijos teisę; apie suvereniteto arba įsaky- 

mų („commandement“) teisę; apie lygybės teisę ir apie teisę verstis, plės- 
tis arba tobulintis“. 


Šitoje konstrukcijoje tarptautinė teisė arba bent jos pozityvinė evo- 
liucija tegalėjo būti išvesta tiktai iš suvereninių valstybių sutarčių, o tarp- 
tautinė bendruomenė buvo subordinuota valstybių suvereninėms teisėms. 
Tačiau ši konstrukcinė srovė davė tarptautiniam junginiui vieną tvirtą 
teisinį elementą, kurio nebuvo anoje mūsų išžiūrėtoje Vattel'io paveiktoje 
srovéje, gal prieš paties Vattel'io nora sunaudotoje tarptautinei galingųjų 
valstybių diktatūrai arba kitaip sakant — imperializmui. 


Šis teisinis elementas, sudraudžiąs paskirų galiūnų imperializmą, 
glūdėjo štai kame (cituoju vėl iš Politis'o, ibidem): „Pareigoms buvo 
suteikiama labai siaura vieta; dažniausia buvo nurodoma tiktai tiek, kad parei- 
gos atitinkančios teises; tatai esą pareiga kitoms“ (mano pabraukta). 
Tokiu būdu suvereninių teisių individualizavimas, aprėždamas tarptautinę 
bendruomenę ir jos normatyvine teisinę galią, vis dėlto drauge sulaiky- 
davo laisvą, kiekvieno šios bendruomenės nario nuožiūrą ir teisiškai su- 
drausdavo jèga. Čia jau tarptautinis bendravimas tapdavo teisiškai dis- 
ciplinuotas ir tarptautinė teisė, kad ir netekdama tikslaus normatyvinio 
šaltinio už sutarčių ribų, vis dėlto turéjo kad ir „gamtinę“ konstrukciją, 
kaip tam tikras realus socialinis veiksnys, turis imperatyviškai veikti 
tarptautinio junginio narius. 


7. Solidaristinis tarptautinis sąjudis, veikiąs tarptautinės teisės primatą, 
ir imperialistinė agresija, ardanti tarptautinį socialinį jungini. 


Imperialistinė tarptautinės teisės srovė, silpnai sulaikoma gamtiš- 
kai-individualistinės srovės, buvo tikrai įsigalėjusi tarptautiniame bendra- 
vime. Šiuo atžvilgiu ryški reakcija prieš šį įsigalėjimą pasireiškė ypač 
Didžioio XX amžiaus Karo sukeltame idėjų ir sumanymų judéjime, iš ku- 
rio kilo solidaristinė tarptautinė Tautų Sąjungos koncepcija ir jos teisinė 
konstrukcija, kurios šaknys galima susekti dar Hugo Grotiaus moksle. 
Tiesa — ir į šitą konstrukciją buvo įsibrovę tam tikri imperialistinės sro- 
vės elementai, pasireiškę tiek pačios centrinės institucijos struktūroje, 
tiek tarptautinėje praktikoje likviduoiant karo padarinius ir organizuo- 
jant naują pasaulinę taiką (tarp kito ko tai geriausiai ir skaudžiai pajuto 
ir Lietuva — Vilniaus problemos sprendime „įvykusių faktų“ metodais ir 
ypač Ambasadorių Konferencijos 1923. III. 15. nutarimu); tačiau vis dėlto 
solidaristinė srovė, teigianti tarptautinės teisės primatą, šiame po Didžiojo 
Karo laikotarpy (Tautų Sąjungos laikotarpy), pakilo aukščiau, negu kad 
bet kada artimoje kelių paskutinių amžių praeity. 


Šio pakilusio solidaristinio judėjimo, geriausiųjų tarptautinės teisės 
tradicijų sui generis renesanso įtakoje pasireiškė ir doktrinoje žymi evo- 
liucija, pakeitusi valstybinės teisės primatą tarptautinės teisės primatu. 
Tai yra, žinoma, ne tasai monistinės Kelseno konstrukcijos „primatas“, 


steigiąs tarptautiSkai-valstybini viešpatavimą ir įterpiąs visas valstybines 
teisės sistemas į vieningą universalinę teisės sistemą, kuriame primatas 
pakeičiamas visa teisę praryjančiu viešpatavimu ir vieningumu. Kaip 
mes Šį primata socialinio bendravimo intezracijoje ir diferenciacijoje ir 
tuo pačiu teisės pliuralizme suprantame, tą aš jau esu išdėstęs. 


Šis primatas tiksliai atitinka tarptautinį solidarumą ir su juo su- 
tampa. Siam solidarumui augant, tarptautinei integracijai ryškėjant — 
įsitvirtina ir Sis primatas, įsigali tarptautinė teisė; ir atvirkščiai: viskas, 
kas šį solidarumą ardo, kas išplėčia paskirų valstybių imperializmą ir tą 
jų suvereniteto koncepciją, kuri jas laiko ju veikimo viešpačiais, sui gene- 
ris dievais pasaulyje, savo valios ir teisės autokratais, griauna tarptau- 
tinc teisę ir jos primatą. Šios krypties ryški reakcija be abejo ne tiktai 
yra pasireiškusi, bet jau yra tam tikrų valstybių ir net jų blokų politikoje 
demonstratyviškai pasiskelbusi. Tarptautinės teisės doktrinoje ji dar nau- 
jausios solidarinės linkmės nėra nustelbusi, tačiau politinėie tarptautinės 
praktikos tikrenybėje ji šiuo laiku progresuoja. 


Tačiau mano nusimanymu net ir pikčiausieji imperializmo reiški- 
niai nepajėgs ir nepajėgia sugriauti tarptautinės teisės ir primato tezės; 
nes šis primatas glūdi pačioje socialinio bendravimo esmėje. Kur ir kol 
yra socialinis junginys, ten ir tol yra šio junginio normatyvinė funkcija, o 
tuo pačiu ir jojo teisė; o jeigu šis junginys yra antrinis, apimąs kuriuos 
pirminius, jam pamatinius socialinius junginius, tai jojo teisė išlaikys pri- 
matą tų junginių teisei. 


Žinoma — jeigu tarptautinis žmonijos junginys visiškai suirtų, kaip 
kad jis kartais suirsta dviejų kariaujančių valstybių ar valstybinių blokų 
santyky (nors ir čia niekuomet jis neišnyksta visiškai iki paskutinio pèd- 
sako), tai savaime, žinoma, išnyktų ne tiktai tarptautinės teisės primatas, 
bet ir pati tarptautinė teisė. Tad tarptautinės teisės primato neigimas te- 
gali būti vykdomas tiktai paties tarptautinio solidarumo ir tarptautinio 
bendradarbiavimo (tarptautinio junginio) ardymu. Juo labiau jis bus su- 
ardytas, juo siauresnė bus tarptautinės teisės sritis ir juo silpnesnis bus, 
žinoma, jos primatas. Tad šio primato smukimo konstatavimas neįrodytų, 
jog primato konstrukcija esanti klaidinga, tiktai įrodytų, kad pats tarp- 
tautinis junginys yra paires ir nusmukęs. 


Ir jeigu šių dienų tarptautinės agresijos riteriai, savo imperializmo 
skelbėjai, pajégs suardyti solidaristinį tarptautinį junginį ir pavers jį pa- 
laidų izoliuotų valstybių krūva, kurioje nebūtų kitokių tarpvalstybinių san- 
tykių, kaip tiktai kits kito plėšimas ir žudymas arba geriausiu atveju or- 
ganizuota dviejų ar kelių banditų gauja, puolanti ir plėšianti izoliuotas 
palaidas aukas, tai iš tikrųjų Zlugtu ne tiktai tarptautinės teisės prima- 
tas, bet ir pati tarptautinė teisė. Nors antrą vertus ir šitokioje padėty bus 
bent šių banditų tarptautinis junginys, kuris vis dėlto taip pat savo sui 
generis tarptautinę teisę, kad ir žiaurią, kad ir labai netobula, kad ir su- 
darančią senosios teisės regresą, gamins ir turės. 

8. Tarptautinio socialinio junginio pastovumas ir jo anarchinis pobūdis. 


Tačiau šitoksai tarptautinio junginio regresas vargu kur būtų įma- 
nomas. Kad šis junginys, jau sykį pasiekęs aukštesnį solidarizmo laipsni, 
visiškai subyrėtų ir pavirstų palaidų izoliuotų vienetų krūva, dulkėmis ir 
chaosu be jokio ryšio, be jokios tarpvalstybinės ūkiškos, kultūrinės ir ki- 
tokios apyvartos, kad visos atskiros valstybės ramiai pasiduotų tokiai vi- 
siškai izoliacijai, kad jos ramiai lauktų savo eilės būti užpultai ir nemė- 
gintų susitarti besiblokuodamos tarp saves ir reaguodamos kuriomis savo 
saugumo ir solidarumo formomis, organizuojančiomis tarptautinį jungini 
ir tarptautinę teisę, — tatai iš tikrųjų yra neimanoma. Agresijos ir vien- 
šališko smurto ideologai, t. vad. „įvykusių faktų“ garbintojai gali tarp- 
tautinį žmonijos arba civilizuotos jos dalies junginį ir tarptautinę teisę 
barbarizuoti, gali paveikti žymų šios teisinės tvarkos regresą, tačiau elek- 
tros, orlaivių ir radijo metu jie tarptautinio socialinio bendravimo ir tarp- 
tautinės teisės visiškai nužudyti ir palaidoti be abejo nepajėgs. 

Ne tiktai tarptautinės teisės primato ir iš viso jos santykio su val- 
stybine teise ir su valstybės suverenitetu („išorinio valstybės suvereni- 
teto“ problema), bet ir pačios tarptautinės teisės esmės problema kelia 
doktrinoje daug įdomių klausimų. 

Šios problemos sprendimas be abejo yra labai sunkus tiems, kurie 
iš viso teisę laiko laisvu valdžios (valdovo) kūriniu. Sunkus todėl, kad 
tada tarptautinei teisei reikėtų surasti tarptautinio junginio valdžia ar 
valdovas. Tuo tarpu tarptautinis junginys tebėra anarchinis; anarchinis 
jisai yra pats ir be to jis nėra įterptas į joki kitą valstybinio pobūdžio jun- 
gini, kaip kad yra įterpti arba subordinuoti valstybei įvairūs taip pat iš 
esmės anarchiniai socialiniai junginiai įvairių valstybių teritorijose. 

Geriausiu atveju anarchinis tarptautinis junginys bus pasiekęs or- 
ganizacinio konfederacijos pobūdžio, kas jau buvo labai ryšku pavyzdžiui 
Tautų Sąjungoje. Tačiau ir čia ši kiek ryškesnė konfederacinė forma, 
kuri vis dėlto, kaip tokia, nėra tikra prasme valstybinė, neapima viso 
tarptautinio junginio ir tesudaro tiktai partikuliarinį organizacinį bran- 
duolį jo gléby, o be to praktikoje ši konfederacija vis dėlto pasirodė gana 
silpna ir palaida su labiau ekscentrinėmis negu koncentrinėmis tenden- 
cijomis. 


9. Tarptautinės teisės konstruavimas tarptautinio socialinio junginio narių 
valių sutapimu. 


Tačiau jei nėra organizuotos tarptautinės pasaulinės valdžios, jei 
nėra vieningo formalaus pasaulinės galios centro, tai koks gi yra tarp- 
tautinės teisės šaltinis arba tiksliau, sakant jos normų steigėjas ir laiduo- 
tojas, kuris joms suteikia pajėgumą įsakytiniai veikti ir valdyti (normuoti) 
atitinkamą socialinių santykių sritį ir būtent tų santykių socialinę funk- 
ciją. Vieni teigė, kad tai esanti visų valstybių arba jų visų ir kiekvienos 
valių sutapimas, visų ir kiekvienos sutikimas. Tačiau šitokia koncepcija 
yra naivi, ii neatitinka tikrenybės ir be to ji nepajėgia įsteigti ir išaiš- 

kinti vieningos tarptautinės teisės, nes tada būtų daugybė siauresnių ir 
platesnių tarptautinės teisės ratų, tačiau nebūtų vienos tarptautinės teisės. 
Būtų čia vienos šios teisės normos, kurios apimtų tam tikrą sutinkančių 
valstybių grupę, čia kitos, apimančios kiek platesnę arba siauresnę jų gru- 
pe, arba kitokių valstybių grupę. Tai būtų ne tarptautinė teisė, bet įvairios 
grupinės tarpvalstybinės teisės. Žinoma — kiek atskiros valstybės sudaro 
tarp savęs partikuliarines koniederacijas arba įvairaus pobūdžio sąjungas, 
tiek atsiranda ir tokių konfederaciniu tarpvalstybinių teisės sistemų. nes 
kiekviename junginy pasireiškia jo teisė. Tačiau tatai nepavaduoja ben- 
drosios tarptautinės teisės, atitinkančios bendrąjį visuotinį (generalinį, o 
ne tiktai partikuliarini grupini) socialinį bendravimą. 

Panašios grynai individualistinės koncepcijos pėdsakai galima rasti 
net aukščiausiojo tarptautinės teisės interpretacijos autoriteto — Nuolati- 
nio Tarptautinio Teisingumo Tribunolo Hagoje — tam tikruose pareiški- 
muose. Šitaip būtent būtų galima suprasti šio Tribunolo toks pareiškimas: 

„Tarptautinė teisė normuoja santykius tarp nepriklausomų valsty- 
bių. Tad teisės nuostatai, kurie varžo valstybes, yra kilę iš jų valios, pa- 
sireiškusios konvencijose (sutartyse) arba bendrai priimtose praktikose 
(usages acceptés généralement“), sankcionuojančiose teisės principus ir 
nustatytose arba tam, kad jos tvarkytų šių nepriklausomų bendruomenių 
sugyvenimą, arba ju bendriems tikslams siekti“ (,Série A. des Publica- 
tions de la Cour Permanante de Justice Internationale: Recueil des Aviės“ 
A. 10, 18 p., cituoju iš Instituto „Institut für ausländisches ôffentliches Recht 
und Vėlkesrecht“ Berline Direktoriaus prof. Viktoro Bruns'o leidinio 
„Fontes Juris, Gentium“ — „Repertoire des Décisions de la Cour Perma- 
nente de Justice Internationale“ I tomo I sąsiuvinio, Berlin, 1931 m., 1 pusl.). 

Ypač čia mano pabraukta cituotų sakinių pradžia daro įspūdžio, kad 
Tribunolas interpretuoja tarptautinės teisės sąvoką visų valstybių valių 
sutapimu: kadangi tarptautinė teisė normuoja santykius tarp nepriklau- 
somų valstybių, tad jos nuostatai esą kilę iš tų valstybių valios; atrodo, 
kad tasai kategoringas tarptautinės teisės šaltinio patalpinimas valstybių 
valioje pabrėžiant tų valstybių „nepriklausomybę“, vadinasi — kita nuo 
kitos nepareinamumą, būtinai veda kaip tik į visų ir kiekvienos valsty- 
bių, valių sutapimą. Tiesa pabrėžimas toliau konvencijų, kurios nėra vi- 
sos būtinai visų be išimties valstybių sudarytos, ir ypač pabrėžimas „ben- 
drai priimtų praktikų“ („usages“), taip pat tarptautinio bendravimo tikslų 
veiksnio paminėjimas (iš tikrųjų tasai veiksnys sudaro be abejo kaip tik 
svarbiausią lygiai tarptautinio, lygiai bet kurio kito socialinio junginio 
teisės titulą, daug tikresnį, negu kad formalinis „valios“ veiksnys), kiek 
mažina sakinio pradžios įspūdį. 


10. iLoder'io ir Jaščenkos rezervai. 


Daug gilesnė ir tobulesnė yra toje pačioje Tribunolo byloje tuo 
pačiu reikalu pareikšta teisèjo, žymaus teisininko Loder'io, nuomonė, 
jo „opinion dissidente“. Jisai šitaip sako (cituoju i$ tų pačių B run s'o 
„Fontes Juris Gentium“, ibidem): 


„Ši teisė Zymioje daly yra nerašyta ir neturi sankcijų; ji remiasi 
bendrais įsitikinimais (conviction générales“), civilizuotų valstybių, didžio- 
sios Tautų šeimos narių, pritarimu taisyklėms, įpročiams ir esantiems san- 
tykiams, kurių ios turi laikytis tarp savęs, nors tatai nėra surašyta ir kon- 
vencijomis patvirtinta. Šių nuostatų visuma vadinama tarptautinė teisė. 

„Bendriems įsitikinimams evoliucionuojant ir sulig žymios šių val- 
stybių daugumos pažiūromis šie nuostatai gali būti reformuojami, keičiami, 
išplečiami, tačiau man atrodo netikslu teigti esą tautiniai tam tikros val- 
stybių mažumos istatymai pajégia juos panaikinti arba pakeisti“. 

Ir lietuvių tarptautinės teisės literatūroje prof. Jaščenka pareiš- 
kia, jog t. vad. „bendras pripažinimas ir bendroji valia“, kuriuos jisai deda 
tarptautinės teisės pagrindan, — „nėra visų valstybių vieno balso laisvas 
pripažinimas“, kitaip sakant nėra visų valių sutapimas (ž. Jaščenka — 
„Tarptautinės Teisės Kursas“ I tomas, Kaunas, 1931 m., S8 pusl.). 


11. Socialinių tikslų įsigalėjimas funkcioniniame socialiniame įuuginy 
ir dedukcinis jų teisiškai-normatyvinis kristalizavimas. Tarpvalstybinių 
sutarčių reikšmė. 


Mano nusimanymu — kol nėra pasaulinės tarptautinės valstybės, 
iol tarptautinės teisės titulo arba kitaip sakant. — tarptautinės steigiamo- 
sios ir normatyvinės galios problema turi būti sprendžiama taip pat, kaip 
yra sprendžiama įvairių nevalstybinio ir ne korporacinio pobūdžio socia- 
linių junginių teisės problema. Kaip kiekviena teisė, ir ši teisė kristali- 
zuoja atitinkamo socialinio bendravimo tikslus, ji normatyviSkai aptar- 
nauja šių socialinių tikslų siekimo kolektyvinę funkcija, sutvarkydama ir 
apdrausdama ja, kitaip sakant — racionalizuodama ią. Šie tikslai, gal 
be tam tikrų specifinių, nustatomi socialinių jégu santykiavimu atitinka- 
mame socialiniame bendravime (visuomenėje), kurio nariais gali būti ne 
tiktai individai, bet ir paskyri kolektyvai (pirminiai junginiai). 

Tačiau tikslams jau esant nustatytiems, vadinasi — jiems pasi- 
reiškus ir įsigalėjus atitinkamame funkcioniniame bendravime, jų tei- 
siškai-normatyvinis kristalizavimas sudaro atitinkamą dedukcinį prota- 
vimo procesą. Ten, kur yra įvykusi kategoringa valdančiųjų ir valdomųjų 
diferenciacija (valstybinis socialinis bendravimas), ten tą procesą drauge 
su' socialinių tikslų atranka vykdo valdantieii imperiumo metodu. Kur 
socialinis junginys, kad ir nepasiekęs valstybinės formos, vis dėlto yra 
aiškiai korporacinis (organizuotas, statutinis), ten šiam procesui atlikti 
yra sudaryti tam tikri organai — ar organas, turis įstatymų leidžiamąją 
galią. 

Neorganizuotuose socialiniuose junginiuose (socialinių grupių kate- 
gorijos junginiuose), kurie iš viso neturi korporacinės konstrukcijos ir 
statutinių organų (t. vad. simpatiški junginiai), arba kurių organizacija 
šiuo atžvilgiu tebėra labai silpna ir vos sudaranti korporacinę užuomazgą, 
normatyvinė teisės funkcija nesireiškia jokiu įstatymų leidimu; dedukci- 

nis teisės normu kristalizavimo procesas, kuris ir čia seka šių junginių 
reiškiamo socialinio bendravimo tikslus, vyksta šių junginių dalyvių są- 
monėje, kaip tam tikras šių tikslų sui generis psichinio reflekso kristali- 
zacinis perdirbimas; tarptautinės teisės atžvilgiu tatai ir apibūdinama tais 
„bendrais įsitikinimais“  (,convictions générales"), „civilizuotų valstybių, 
Tautų šeimos narių, pritarimu ipročiams, taisyklėms ir esamiems santy- 
kiams“, į kuriuos nurodo Loder mūsų aukščiau cituotoje jo nuomonės 
ištraukoje. Įpročiai, precedentai, sutartys, konvencijos — tai nėra šios 
teisės įstatymų leidžiamieji aktai, bet jos padariniai, jos reiškimosi for- 
mos, jos konstatavimo metodai, jos normų taip sakant materializacija, kuri, 
žinoma, taip pat kiek į jų turinį reaguoja, ji kiek stilizuoja, tačiau nesu- 
daro pačios jų kristalizavimosi esmės. 

Kaip teisingai sako savo atskiroje nuomonėje („opinion dissidente“) 
kitas labai žymus Tarptautinio Tribunolo Haagoje teisėjas prof. Weiss 
(A. 10; 43 pusl., cituoju iš tų pačių Bruns'o „Fontes Juris Gentium“ 
l tomo, 1 fascikulo 3 pusl.) „tarptautinė teisė negimsta iš paprasto visų 
nuomonių ir sistemų sumavimo („accumulation“); taip pat negalima lai- 
kyti jos šaltiniu paprastos sumos visų teisminių sprendimų, net jeigu tie 
sudedamieji sprendimai sutaptų. Tai tėra tiktai priemonės konstatuoti 
tam tikrus šios teisės aspektus, priemonės išaiškinti kai kuriuos principus 
ir šiems principams suteikti tinkamą formulę“. 

Juo labiau tatai tenka pareikšti partikuliarinių tarptautinių sutarčių 
arba konvencijų atžvilgiu. Jos be abejo teisiškai suvaržo jas pasirašiu- 
sias valstybės, kaip sutarties ar konvencijos dalyvius, tačiau jos nėra sa- 
vaime obiektyvinės tarptautinės teisės normos, imperatyviškai veikiančios 
erga omnes. Tačiau jos gali būti tarptautinės teisės reiškimosi (ne stei- 
gimo, ne įstatymų leidimo) dokumentais ir šia prasme jos gali būti nau- 
dingos ir svarbios tarptautinės teisės studijoms, skiriamoms šią teisę pa- 
Zinti. Nes ir į partikuliarines sutartis visumet turi palinkimo įsibrauti 
tarptautinės teisės normos, kurios jas paveikia ir jose daugiau ar mažiau 
pasireiškia. 


12. Vienašališki tarptautinio smurto ir įsakymo aktai savaime teisinių 
padarinių neturi. Tarptautinės teisės nuostatais ju padariniams : 
reikalingas sutarties ar teisinės kompetencijos titulas. 


Jei partikuliarinės tarptautinės sutartys ir net daugelio valstybių 
pasirašytos konvencijos, kiek jos neuZfiksuoja kurių bendrų tarptautinės 
teisės elementų, kurie jų nėra steigiami, tiktai konstatuojami, — savaime 
savo laisvai nustatomais ir iš sutarties ar konvencijos dalyvių susitarimo 
kilusiais nuostatais tebėra imperatyvinės tiktai ių dalyviams, bet ne erga 
omnes, nes tai nėra tarptautinio įstatymų leidimo aktai (tatai net būtų 
neįmanoma, nes atskirų partikuliarinių sutarčių nuostatai gali kategorin- 
gai kiti kitiems prieštarauti ir negali sudaryti vienos objektyvinės teisės 
sistemos, be to visiškai neįmanoma būtų tokia socialinio bendravimo 

„tvarka“, kurioje kiekviena to bendravimo dalyvių pora savo dvišališku 
susitarimu galėtų visam šio bendravimo junginiui imperatyviškai diktuoti 
teisės normas), jeigu, sakau, tatai yra aišku sutarčių ir konvencijų atžvil- 
giu, tai lygiai tas pat tenka pareikšti ir tokių atsitikimų atžvilgiu, kada 
tam tikra pajégesniu valstybių grupė arba tam tikras partikuliariškai ku- 
rių valstybių sudarytas organas (pav. t. vad. Ambasadorių Konferencija 
pirmajame po Didžiojo Karo laikotarpy) ima arbitrališkai spręsti teisi- 
nius tarpvalstybinius santykius be jokio teisinio šiai savo veiklai titulo 
ir be susitarimo su tais, kuriuos šie sprendimai turi liesti. 

Jei kuri valstybių grupė yra skyrium į tam tikrą konfederaciją susi- 
organizavusi ir įsteigusi tam tikrus savo organus, tai atitinkamoje funk- 
cioninéje srity konfederacijos ribose jie bus kompetentingi teisiškai veikti, 
tačiau tatai jų dar nedaro universalinio tarptautinio junginio teisiniais or- 
ganais. Kad jie taptų viso tarptautinio junginio teisiniais organais reika- 
linga, kad šis junginys turėtų kurią nors statutinę bent užuomazgą, kuri 
būtų tokį organą įsteigusi, arba kad tarptautinės teisės normos numatytų 
tam tikrą tarptautinio junginio nelygybę ir kurių jųjų imperatyvine hege- 
moniją; tačiau tatai kaip tik yra priešinga vienam pamatinių tarptautinės 
teisės principų, būtent teisinės valstybių lygybės ir ių teisinio kita nuo ki- 
tos nepareinamumo (o tatai ir yra išorinis valstybės suverenitetas) 
principui. 

Be abeio, neorganizuotame tarptautiniame junginy, kuris neturi 
kategoringų statutinių organų ir tuo pačiu neturi nė organizuoto įstatymų 
leidimo, nė organizuotos priverstinės. jurisdikcijos (Haagos nuolatinis teis- 
mas tesudaro tiktai fakultatyvinę jurisdikciją), teisė (tarptautinė teisė) 
nėra apdrausta tvirtomis organizuotomis sankcijomis (šia prasme ji te- 
bėra lex imperfecta); todėl atskirų valstybių nusižengimai tarptautinės 
teisės normoms gali likti nesudrausti; tam tikromis aplinkybėmis, jeigu 
tie nusižengimai yra padaryti pajégesniu valstybių arba jų grupių, jie gali 
net pasireikšti tam tikrais teisiniais padariniais ir tapti normatyviniais 
faktais tam tikriems santykiams; be abejo, stipresnė valstybė arba stip- 
resnių valstybių grupė, kad ir veikdama priešingai tarptautinės teisės 
principams arba tarptautinės teisės neigaliota šitaip veikti, gali ultimatu- 
mais, grasinimais, terorizavimu, kartais net tiesioginiais karo veiksmais 
paveikti kurią silpnesnę valstybę ir priversti ją nusileisti ir sutikti taip ar 
kitaip pasielgti, taip ar kitaip savo santykį su ana valstybe sutvarkyti. 
Tačiau tokie aktai išeina iš tarptautinės teisės ribų ir spaudžianti valstybė 
jokiu būdu ne veikia, kaip teisinis tarptautinio junginio organas. 

Tarptautiškai-teisinis valstybių lygybės principas, sudarąs vieną la- 
biausiai tarptautinėje sąmonėje įsigalėjusių šios teisės nuostatų, manites- 
tuojasi net pačiuose atskirų valstybių smurto aktuose neišskiriant ryš- 
kiausio smurto akto — karo. Tatai pirmuoju žvilgsniu atrodo paradok- 
siška, tačiau tatai yra faktas. Šios lygybės, autonomijos ir vienos valsty- 
bės nuo kitos nepareinamumo principas, kuris ir sudaro išorinio suvere- 
niteto, kaip tam tikros kiekvienos valstybės su kitomis valstybėmis san- 
tykiavimo subjektyvinés teisės. esmę, kaip tik neleidžia, kad viena vals- 

tybė kitai ką nors galėtų įsakyti, kas anajai įsakymo titulu būtų teisiškai 
privaloma, ir numato, kad valstybę santyky su kita valstybe tegali varžyti 
iei ne kuri objektyviné tarptautinės teisės norma, tai tiktai jos pačios for- 
mališkai pareikštoji valia, josios tam tikras pasižadėjimas, nustatąs jai 
teisinę pareigą, kitaip sakant — tegali varžyti tiktai sutartis, kurioje ji 
dalyvauja, ir kaip tik todėl visi kurios valstybės tarptautinio smurto ak- 
tai, visi ultimatumai, karai ir panašios agresijos priemonės siekia to, kad 
smurtu, grasinimais, teroru nugalétoji valstybė priimtų jai pareikštus rei- 
kalavimus ir sąlygas ir pasirašytų atitinkamą sutartį, kurioje formališkai 
būtų pareikštas jos valios aktas. Toji valia būna brutališkai paveikiama, 
ji, aišku, tokiomis aplinkybėmis nėra faktiškai laisva, tačiau formališkai 
ji akte pasireiškia. Kam gi tatai daroma? Kaip tik tam, kad būtų rėgi- 
mai prisitaikyta tarptautinės teisės normai, kad vėliau būtų galima tei- 
siškai reikalauti smurto padarinių galiojimo pasiremiant teisiniu principu 
„Dacta sunt servanda“. 

Kitaip, jei nebūtų buvę šių tarptautinės teisės imperatyvų, tai smurto 
padariniai nebūtų reikalingi sutarties, likviduojančios karus ir ultimatu- 
mus. Tačiau visi laimėti karai ir ultimatumai baigiami kaip tik sutarti- 
mis, nes tarptautinės teisės nuostatais teisinį titulą duoda kaip tik jos. 
Tiesa — tos sutartys šiomis aplinkybėmis iš esmės būna kapituliacijomis, 
tačiau formališkai kapituliacija vis dėlto yra sutartis, kurioje pasireiškia 
valių sutapimo aktas. 

Žinoma — būtų liūdna (ir tatai tvirtinti vis dėlto būtų neteisinga), 
jeigu visos tarpvalstybinės sutartys būtų tiktai smurtu sudaromos, nors 
antrą vertus beveik visuomet jos vis dėlto užiiksuoja tam tikrą jėgų san- 
tykiavimą. Jei iš tikrųjų visos tarptautinės sutartys būtų tiktai brutalaus 
smurto padariniais, tai nedaug bebūtų socialinės vertės toje tarptautinėje 
„teisėje“, kuri vien tuo pasižyminti, kad smurtas paverčiamas quasi va- 
lios aktu. Tačiau charakteringa tai, kad net tie aiškūs smurto aktai turi 
bent formališkai prisitaikyti teisės reikalavimams ir kad, vadinasi, ir jų 
padariniams vis dėlto yra reikalinga teisinio titulo forma. Tai vis dėlto 
yra reikšminga ir tai vis dėlto yra svarbu. 

Tas pats smurto arba vienšališko įsakymo aktas, net ir pridengtas 
guasi-sprendimo forma, pats savaime, be statutinio arba konvencionalaus 
titulo, jokių tarptautiškai-teisinių padarinių neturi ir turėti negali, nebent 
jis būtų sankcionuotas akceptavimu (kad ir išspaustu kartais presijomis). 
Ir visiškai teisingai sako Nuolatinio Tarptautinio Teisingumo Tribunolo 
Haagoie teisėjas prof. Negulesco: „Europos Koncertas visuomet buvo 
laikomas tiktai tam tikra politine sistema ir niekuomet nebuvo pripažin- 
tas, kaip esą sudarą tam tikrą teisinę organizaciją, kitaip sakant — Di- 
dZiuju Valstybių, sudarančių šį t. vad. Europos Koncertą, nutarimai ga- 
léjo kartais tapti priverstini („s'imposer“) dėka juose pasireiškusiai jėgai, 
tačiau niekuomet jie nebuvo laikomi teisiškai privalomi valstybėms, ne- 
dalyvavusioms šiame Koncerte“ (teisėjo Negulesco atskira nuomonė 
Konsultatyvinių Tribunolo nuomonių rinkiny, leidinys B. 14, 95 pusl.; ci- 
tuota iš Bruns'o „Fontes Juris Gentium“ I t. 1 sąsiuvinis, 2 pusl.). 

13. Teisinio t. vad. „Ambasadorių Konferencijos“ aktų pobūdžio problema. 
Prof. Scelle'o teigimų kritika. 


Mutatis mutandis tatai tinka ir veikiančiai po Didžiojo Karo ir Ver- 
salio Sutarties t. vad. „Ambasadorių Konferencijai“, kaip keturių Didžiųjų 
Santarvės Valstybių (Didžiosios Britanijos, Prancūzijos, Italijos ir Japo- 
nijos) vykdomasis ir tvarkomas organas tarptautinių santykių srity. Be 
abejo Didžiosios Santarvės Valstybės Didžiajam Karui pasibaigus buvo 
svarbiausios faktinės pasaulinės taikos tvarkytojos, tos taikos, kurios tei- 
sinė konstrukcija tapo užfiksuota garsiojoje Versalio Sutarty ir kitų su- 
tarčių (St. Germain'o Trianono, Neuilly) eilėje. Ir šios sutartys teisiš- 
kai įgaliojo tas pačias valstybes vykdyti ir tęsti šios konstrukcijos orga- 
nizacija ir šiuo teisiniu titulu „Ambasadorių Konferencija“ iš tikrųjų turė- 
jo teisinio tarptautinio organo kvalifikacijas. Tačiau šias kvalifikacijas 
ji turčio tiktai šių "sutarčių konstrukcijos ribose, o tuo pačiu ir tų tiktai 
valstybių atžvilgiu, kurios tose sutartyse dalyvavo ir kurių valios aktas 
buvo jose pasireiškęs ir būtent tiktai tiek, kiek jisai jose pasireiškė. Va- 
dinasi — šis organas, kaip kad kiekvienas teisinis organas, turėjo savo 
tam tikrą kompetenciją ir iš šių jo teisiškai-kompetencinių kvalifikacijų 
veikti jokiu būdu negalima išvesti jo teisinės galios daryti bet ką, kitaip 
sakant savintis tarptautinę valdžią (imperium), paneigiant teisinį valsty- 
bių suverenitetą. Tarptautinei valdžiai (imperium'ui) vykdyti ši Amba- 
sadorių Konferencija lygiai taip pat, kaip kad prieškarinis t. vad. „Euro- 
pos Koncertas“, sudarytas iš Didžiųjų valstybių, jokių teisinių titulų ir 
kvalifikacijų, kurioms būtų galima rasti pagrindas tarptautinėje teisėje, — 
neturėjo. Tad visą ką jinai šiuo būdu padariusi, teisės srity iš viso ne- 
egzistuotų. Jeigu jai ir pavyktų tokie savo aktai realizuoti arba jos pa- 
čios arba kieno kito darbais, tai vis delto daugiausia tai būtų tiktai mate- 
riniai t. vad. „ivykę faktai“ (faktai, o ne teisiniai aktai arba teisiniai 
aktų padariniai). 

Žinoma — jeigu Ambasadorių Konferencija savo šitokios rūšies nu- 
tarimams įgyvendinti paiėgtų palenkti tą valstybę, kurią jie liečia, kad 
ji juos priimtų ir sudarytų atitinkamą sutartį arba duotų atitinkamą pasi- 
žadėjimą, tai šių nutarimų objektas būtų igijęs teisinio pobūdžio tarptau- 
tinės teisės prasme, tačiau šį teisinį pobūdį jam suteiktų ne anasis fakti- 
nis, nieko bendro su teise neturįs, nutarimas, bet kaip tik šisai pasižadėji- 
mas arba sutartis. Ir patys materialiniai įvykę faktai, be jokio paliestos 
valstybės pasižadėjimo ar sutarties, taip pat „à la longue" gali įgyti nor- 
matyvinés, tad teisinės, galios, tačiau tiek, kiek ju paliestoji valstybė, ne- 
pajėgdama jiems atsispirti ir priešingais faktais juos anuliuoti, jiems pri- 
sitaikius ir tacitu Consensu juos akceptuos. Tačiau ir čia teisinis titu- 
las bus ne aname nekompetingame nutarime. 

Ši problema mums yra ypatingai svarbi todėl, kad kaip tik vienas 
tokių nekompetentingų, tad teisiškai nesamų, Ambasadorių Konferencijos 
nutarimų palietė ir mėgino spręsti vieną gyvybinių Lietuvos valstybės 
klausimų, būtent Vilniaus valstybinio likimo klausimą. Todėl mums gera 
tiksliai šią problemą suprasti. 

Lietuva Versalio Sutarty nedalyvavo ir ši sutartis Lietuvos vals- 
tybinio likimo nesprendė. „De jure“ ji tapo kitų valstybių pripažinta ir 
tuo pačiu į tarptautinį socialinį junginį, kaip teisinis šio junginio narys, 
turis teisinę tarptautinę asmenybę, ji iéjo vėliau. Versalio Sutarties nuo- 
statai Lietuvai savaime negalėjo turėti imperatyvinės galios, pajėgiančios 
teisiškai jos reikalus normuoti. Todėl ir Ambasadorių Konferencija, kaip 
vykdomasis ir tvarkomasis organas tų Didžiųjų Santarvės Valstybių, ku- 
rios taja Sutartimi įgijo tam tikrą kompetenciją, teisiškai šios kompeten- 
cijos titulu negalėjo daryti tai, kas išeina iš šios Sutarties ribų ir nesudaro 
šios kompetencijos; ji teisiškai negalėjo disponuoti Lietuvos likimo ir 
Lietuvai sienas su kaimynine valstybe arbitrališkai nustatyti. Jeigu vis 
dėlto Ambasadorių Konferencija šios kompetencijos titulu, pasiremdama 
Versalio Sutarties 87 $-fu, savo 1923. III. 15. nutarimu nustatė valstybinę 
sieną tarp Lietuvos ir Lenkijos, tuo išspręsdama ginčytinės tarp šių dviejų 
valstybių Vilniaus krašto teritoriškai-valstybinės priklausomybės Lenki- 
ios naudai, tai tasai nutarimas savaime, kaip toks, teisinės tarptautinės 
galios neturėjo; nors tasai nutarimas be Versalio Sutarties 87 $-fo nuo- 
stato mėgina remtis ir pačios Lietuvos kreipimusi į Ambasadorių Koníe- 
renciją Lietuvos sienoms su Lenkija nustatyti, tačiau šis nutarimo moty- 
vas tegalétu jam sudaryti teisinį pagrindą tiktai tada ir tiek, kada ir kiek 
nutarimas neišeitų iš šio Lietuvos kreipimosi sąlygų ribų; kadangi krei- 
pimasis buvo sąlyginis ir rezervuotas, nutarimas gi šių sąlygų ir rezervų 
nesilaiko, tai šio teisinio pagrindo jis iš tikrųjų neturi, o neturėdamas tei- 
sinio pagrindo nė teisminiame iš Lietuvos mandate nė Ambasadorių Kon- 
ferencijos konvencioninéje kompetencijoje (Versalio Sutarties 87 S-ías), 
jisai teisės srity neegzistuoja. 

Kitas klausimas, ar ši „siena“ kuriais kitais, vėliau įvyksiančiais, 
teisiniais aktais tapo Lietuvai tarptautinės teisės atžvilgiu privaloma bü- 
tent taip, kaip kad ja anasis „nutarimas“ mėgino nustatyti. Čia mums šio 
nutarimo klausimas rūpi tiktai tiek, kiek jisai palyti problemą, ar kom- 
petentingi tarptautiniai organai, kurių kompetencija yra konvencioninė, 
turi teisinių kvalifikacijų iš viso tarptautiniam imperiumui, subordinuojan- 
čiam savo aktams valstybių lygybę ir autonomiją bei jųjų kita nuo kitos 
nepareinamumą, vadinasi — paneigiančiam išorinį valstybių suverenitetą, 
kaip kad mes ji suprantame (į išorinį suverenitetą mes jokiu būdu neide- 
dame atpalaidojimo nuo teisės to socialinio bendravimo, kuriame valstybė 
dalyvauja, bet priimame kaip tik tos teisės nustatomą ir saugojamą vi- 
sišką teisinį tarptautinio socialinio junginio narių — valstybių — neparei- 
namumą nuo kitų atskirų jo narių bei tų narių organų imperium'o, nepa- 
gristo tos teisės nuostatais). 

Iš viso to, ką mes čia aukščiau esame pasakę, seka išvada, kad to- 
kių kelių stambių valstybių jėgų susibūrimų, kaip kad „Europos Koncer- 
tas“ „Didžiųjų Valstybių Santarvė („Entente“) ir pan., taip pat tokių kon- 
vencioninės kompetencijos organų, kaip buv. „Ambasadorių Konferen- 
cija“, jokiu būdu netenka laikyti tarptautinio junginio valdžios (impe- 
rium'o) organu. Ir šiuo atžvilgiu visiškai netikusi ir dirbtinė yra prancū- 

zu prof. Scelle tezė, pareikšta jo Straipsny „La situation juridique de 
Vilna et de son territoire“ (ž. žurnalą „Revue Générale du Droit Interna- 
tional Public“, 1928 m., 730—780 pusl.), kur jisai „Ambasadorių Konferen- 
ciją“ laiko faktine tarptautine vyriausybe („Gouvernement de fait“) arba 
Europos Direktorija. 

Tatai yra priešinga visai tarptautinės teisės konstrukcijai ir sudaro 
labai ryškią šios teisės herezija; nes jeigu tai būtų tiesa, tai griūtų visa 
tarptautinių sutarčių tezė, o teisinis sutarties principas, kuris seka iš val- 
stybių teisinės lygybės, autonomijos ir kita nuo kitos teisinio nepareina- 
mumo (išorinis suverenitetas), sudarančių vieną pamatinių moderninės 
tarptautinės teisės nuostatų, reikėtų iš viso atmesti ir pakeisti paprasto 
tarptautinės valdžios įsakymo principu. 

Nė faktinė, nė teisinė (konstitucinė) vyriausybė, veikianti impe- 
rium'u, kurį atitinka valdomuju pasidavimas, nėra reikalinga valdomųjų 
sankcijos savo įsakymams, reiškiamos formaline sutartimi tarp valdomųjų 
ir valdančiųjų. Kažin, ar pats prof. Scelle būtų sutikęs pritarti visoms savo 
tezės išvadoms, griaunančioms tarptautinę teisę, nors šitos išvados be 
abejo būtų logingos, nereikėtų tada jokių sutarčių pasibaigus karui, jokių 
kapituliaciju, iš viso jokių valdomųjų valios aktų — užtektų įsakymo. Tai 
būtų viso tarptautinio socialinio bendravimo revoliucionavimas, tai būtų 
tarptautinės Imperijos konstatavimas, kuris neatitinka esamos teisinės tik- 
renybės, nors gal ir atitinka tam tikrus polinkius. Netenka abejoti, kad 
prof. Scelle nebūtų drisęs šitokią tezę pareikšti iš viso, be ypatingo ry- 
šio su tam tikru ad hoc reikalu, kuriam jam reikėjo argumento, o neradęs 
kitokio jis turėjo griebtis šio aiškiai netikusio. Prof. Scelle'o casus ryš- 
kiausiai demonstruoja, kiek pavojinga yra mokslininkui įsileisti į politinę 
spekuliacija.. Atrodo (o net visiškai yra tikra), kad ši prof. Scelle tezė 
jo buvo sukonstruota kaip tik materialiniams įvykusiems faktams Vilniaus 
klausimu kuriuo nors būdu pateisinti. Jis lygiai taip pat galėtų teigti, jog 
ir Versalio Sutartis buvusi iš viso nereikalinga, nes juk ir Paryžiaus Tai- 
kos Konferencijos valdytojai su George'u Clėmenceau priešaky buvo nu- 
galétos Vokietijos atžvilgiu, einant jėgų santykiavimo padariniais 1919 m., 
tokie pat, o gal ir galingesni, galiūnai, negu kad Didžiosios Santarvės 
Valstybės Lietuvos atžvilgiu 1923 m. Tad ir jie reikėtų pavadinti tarp- 
tautiniu „Gouvernement de fait“, kurio, kaip tokio, įsakymai nebuvę rei- 
kalingi jokio sutarties pasirašymo iš valdomuju Vokiečių. 

Galima teigti, jog sutartys yra nustatomos socialinių jégu santykia- 
vimu, kurį jos užfiksuoja. Tatai atitinka tikrenybę, lygiai tarptautinėje, 
lygiai privatinių asmenų santykių srity. Tačiau negalima teigti, kad tarp- 
valstybiniame socialiniame bendravime socialinių jégu santykiavimas tarp 
paskirų valstybių veikiąs savaime tiesioginiu imperium'u, nereikalingas tei- 
sinio sutarties tarpininkavimo. Tatai tarptautinės teisės neatitinka. 

Ir mūsų teisinėje literatūroje vienas mūsų žymiausių tarptautinės 
teisės autoritetų, prof. Jaščenka, savo veikale „Tarptautinės Teisės 
Kursas“ nevisiškai aiškiai šiuo klausimu pasisako. Tiesa — Ambasado- 
riu Konferenciją jis laiko tiktai konvencionaliniu kompetenciniu organu ir 

nepripažįsta ios, kaip kad prof. Scelle, tarptautinė „faktinė vyriausybė“, 
galinčia teisiškai veikti kažkokiu bendru imperium'u, o todėl neigia teisinį 
Ambasadorių Konferencijos 1923. III. 15. nutarimo Vilniaus reikalu po- 
būdį (op. cit., 1 tomas, 292—293 pusl.). Tačiau kitoje šio savo rašinio vie- 
toje (op. cit, I t, 269 pusl.), konstatuodamas politinę valstybių nelygybę 
socialinių jėgų santykiavime tarptautiniame bendravime, linksta teigti ir 
jų „juridinę“ nelygybę, kurios konstrukcija aiškiai prieštarauja teisiniam 
sutarčių principui. 

Profesoriaus Scelle tezę apie Amsabadorių Konierencijos kvali- 
fikavima, kaip tarptautinį „Gouvernement de fait“, kiek tatai palyti šios 
Konferencijos „sprendimą“ Vilniaus klausimu, mūsų politiškai, teisinėje li- 
teratūroje gražiai atremia dr. Ladas Natkevičius („Aspect Politi- 
que et Juridique du Diffėrend Polono-Lithuanien“, VI laida, Kaunas, Spau- 
dos Fondas, 1930 m., 137 ir kiti puslapiai; aš skiriu ši rašinį į mūsų lite- 
ratūrą, nes jis yra lietuvio parašytas Lietuvos reikalu, nors parašytas 
prancūziškai). 

Profesoriaus Scelle tezės kritiką patiekia ir kitas prancūzų Zy- 
mus mokslininkas, Lietuvoje žinomas prof. Louis Le Fur savo „Prė- 
cis du Droit International Public“ (1931 m., kur jisai labai teisingai nu- 
rodo dar tą rimtą argumentą, kad faktinė vyriausybė tegali pasireikšti tik 
teisinės vyriausybės vietoje, pastarąją pakeisti ir pavaduoti; iš tikrųjų 
socialiniame bendravime, kurio teisinė santvarka iš viso nenumato orga- 
nizuotos valdžios ir remiasi kitokiais savo konstrukcijos principais, fak- 
tinei vyriausybei nėra vietos. 


14. Tradicinių tarptautinės teisės nuostatų krizė, paveikta „nacionalinio 
principo“ evoliucijos. 


Tačiau dėl išorinio valstybės suvereniteto, kaip tam tikro teisinio 
valstybės status'o tarptautiniame socialiniame bendravime, sankcionuo- 
jamo tarptautinės teisės ir apimančio teisinę valstybių lygybę, valstybės 
teritorinę viešosios galios autonomiją ir vienos valstybės nuo kitų valsty- 
biu teisinį nepareinamuma, tenka pareikšti tam tikras „rezervas, kuris mano 
nusimanymu kyla iš moderninės tarptautinės teisės evoliucijos. Būtent 
tam tikra prasme šiuo svarbaus teisinio principo atžvilgiu moderninė tarp- 
tautinė teisė atsidūrė sui generis kryžkely, kuris paveikia šio principo 
svyravimą. 

Tam tikri taip vadinamojo „nacionalinio principo“ (principe des 
nationalitės“) palinkimai, man rodos, veda į šių dviejų principų koniliktą 
ir paveikia tam tikrą tarptautinės teisės krizę šiuo reikalu. 

Jeigu senesniose vakarų demokratijose, kurios liko labiau ištiki- 
mos senajai, formalinei individualistinei demokratijai, „nacionalinis prin- 
cipas“ nėra ryškiai nukrypęs nuo koncepcijos tautos, kaip tam tikro teri- 
torinio žmonių vieneto, apimančio visus tam tikros teritorijos Žmones, tai 
ypač Europos centre ir rytuose, kur tautos koncepcija tapo ryškiai pa- 

veikta i. vad. nacionalizmo, išskiriančio tautinį vienetą kalbiniu arba net 
„rasiniu“ požymiu iš valstybinės teritorinės žmonių masės, ten ir „nacio- 
nalinio principo“, kaip tam tikro valstybės konstrukcijos principo, pras- 
mė žymiai pasikeitė palyginus ja su ta prasme, kurią į ši principą déjo jo 
steigėjai ir pirmieji skelbėjai. 

Nacionalizmo šia kryptimi evoliucija įvyko ypač ten, kur plačios 
įvairios kultūros etninės grupės arba senų istorinių tautų likučiai, kuriuose 
liko savo valstybinės praeities ir istorinio vaidmens tradicija bei jausmas, 
buvo įjungtos į stambias ir amorfines imperijas ar dinastines valstybines 
konstrukcijas, mechaniškai jas užvaldžiusias ir nesugebéjusias ias sulieti 
ir į politinį bendradarbiavimą įjungti, arba kur tokios grupės ar istorinių 
tautų liekauos buvo suskaldytos įvairiomis dinastinėmis konstrukcijomis 
ir įvairiais dirbtiniais valstybiniais fragmentais. Šių etninių grupių ir pa- 
vergtu ar suskaldytų istorinių tautų judėjimai, nesukombinuoti su jų gy- 
venamomis valstybėmis, neijungti į valstybinę formą ir jos funkcioninę 
esmę, evoliucionavo ne į valstybinį, bet į taip sakant tautybinį naciona- 
lizmą. 

Iš šios rūšies nacionalizmo išdygo savotiška moderninė nacional- 
demokratija, o „nacionalinis principas“ valstybės konstrukcijoje įgijo tau- 
tvbinės (nacionalinės) valstybės pobūdžio. 

Šis pobūdis reiškiasi tautybiniu tiek paties valstybės steigimo tiek 
isteigtosios valstybės — racionalizavimu. 

Šis tautybinis paties valstybės steigimo racionalizavimas čia su- 
daro tikrą „nacionalinio principo“ („principe des nationalités“) esmę ir 
judėjimas šia kryptimi yra nuo XIX amžiaus ir ypač XX amžiuje tiek ryš- 
kus, kad ši jo esmė be abejo reaguoja į visą tarptautinį socialinį bendra- 
vima, tad ir į tarptautinę teisę. Ryškiu šio reagavimo padariniu yra nauja 
teisinė konstrukcija, kuri priimta vadinti laisvo tautų apsisprendimo teise; 
ši konstrukcija suponuoja kiekvienos nacionalinės tautos teisinę kvalifi- 
kaciją įsteigti „savo“ valstybę, sunaudojus šiam steigimui atitinkamą tau- 
tinę (tautybinę) teritoriją. 


15. Nacionalizmo ir rasizmo stilizuojamas „tautų -apsisprendimo teisės“ 
principas ir jojo padariniai. 


Tautų (nacionalinių tautų, tautybių, kaip politinių vienetų) t. vad. 
„apsisprendimo teisė“ — kitaip sakant kiekvieno šių politinių vienetų 
„teisė“ įsteigti atskirą nacionalinę valstybę savo masinio apsigyvenimo 
ribose (bent jo centre, kuris ne būtinai apima visus šio apsigyvenimo pa- 
kraščius) yra aprėžta vienintelės iš demokratijos pasiskolintos sąlygos, 
kad atitinkamame tos tautos gyvenamame plote ji sudarytų bendros gy- 
ventojų masės daugumą. Būdama priimta ir -pozityvinės tarptautinės tei- 
sės sankcionuota šitokia iš nacionalizmo kilusi teisė be abejo įeina į ko- 
liziją su visų esamų valstybių, kaip tokių išoriniu suverenitetu, kuriame 
glūdi jų visu ir kiekvienos neliečiamumas. Nes jeigu kurioje esamoje su- 

vereninėje valstybėje yra jos teritorijoje tam tikra nacionalinė tauta, skir- 
tinga nuo viešpataujančios, sukoncentruota tam tikroje valstybinės teri- 
torijos daly, kur ji sudaro vietinę gyventojų daugumą, ir jeigu šitokia 
tauta panorėtų „apsispręsti“, o toji jos „apsisprendimo teisė“ būtų tarp- 
tautinės teisės pripažinta, tai kurios kitos valstybės suteikta šiai sukilu- 
siai tautai arba jos separatistiniam judėjimui veikli pagalba, be abejo už- 
gaunanti suverenumą anosios valstybės, į kurios vidaus reikalus būtų įsi- 
kišta, būtų, kaip pagalba teisei realizuotis, — teisėta. Tiesa — į tai ga- 
lima pasakyti, kad „tautų apsisprendimo teisė“ esanti pripažįstama lyg- 
tinai: būtent kaip teisė „apsispręsti“ faktiškai laimėjus vidaus kovą dėl at- 
siskyrimo, vadinasi — kaip teisė, kurios realizavimas pareina nuo pajė- 
gumo (nors, tiesą pasakius, toks rezervas iš viso būtų gana keistas ir 
praktiškai anuliuotų pačią „teisę“, perkeliant svorio centrą iš teisinės kva- 
lifikacijos ką nors padaryti ir pasiekti į pajėgumą įvykdyti iaktą, kas iš 
viso ne labai yra reikalinga „teisės“). 

Tačiau štai dar ryškesnis šitokios „apsisprendimo teisės“ padari- 
nys, ieinąs į griežtą koliziją su atskirų valstybių suvereniteto teise (iš- 
oriniu suverenitetu). Paimkime pavyzdį, kuriame viena nacionalinė tauta 
(kaip tik nacionalizmo prasme), kurios didžiausia dalis sudaro dideliame 
savo apsigyvenimo plote stambią nacionalinę valstybę, kitoje mažesnioje 
savo daly, tam tikrame tautinio savo apsigyvenimo pakrašty, sudaro at- 
skirą, kad ir smulkią, nepriklausomą valstybę, užsilikusią nuo senų laikų, 
kada valstybės nebuvo racionališkai nacionaliniu principu steigiamos. Si 
mažoji nepriklausoma valstybė, kurioje taip pat ima reikštis nacionalizmo 
fermentas, veikiąs jos prisijungimą prie stambios kaimyninės nacionali- 
nės valstybės, remiasi tam tikromis savo istorinėmis tradicijomis, gal 
dinastiniu veiksniu, pagaliau tam tikromis skirtingomis kultūriškai- socia- 
linėmis ir ūkiškomis šio nacionalinio pakraščio ypatybėmis, kurios vei- 
kia jos gyvybę ir palaiko jos visuomenėje pasiryžimą išlaikyti savo val- 
stybinę nepriklausomybę, nusverdamos anuos nacionalizmo palinkimus. 

Tačiau nacionalizmo ir juo pagrįstos „tautų apsisprendimo teisės“ 
sąvokomis bei principais nacionalinė tauta sudaranti vieną politinį vienetą, 
net jeigu ji būtų tarp kelių valstybių suskirstyta. Todėl šiomis savoko- 
mis „apsisprendimo teisės“ subjektu esanti visa vieninga tauta, apimanti 
tiek tą didžiausią jos dali, suburtą stambioje nacionalinėje valstybėje, tiek 
tą jos dalelę, kuri išlaiko nepriklausomą tradicinę tautinio pakraščio val- 
stybèle. Ir jeigu eidama „tautos apsisprendimo teise“ stambioji nacionalinė 
valstybė, atstovaujanti didžiausiai vieningos, kad ir suskirstytos valsty- 
biškai, tautos daliai, „apsisprendžiusiai“ sudaryti totalistinę nacionalinę 
visos tautos vieningą valstybę ir be to šiam „tautos apsisprendimui" ryš- 
kiai pademonstruoti pasiremiančiai atitinkamu, kad ir nelemiančiu, bet vis 
dėlto pasireiškusiu, judėjimu ir mažoje nepriklausomoje tautinio pakraš- 
čio valstybėlėje, užims tą uepriklausomą „pakraščio“ valstybėlę ir ja 
aneksuos, tai nacionalistiškai ar rasistiškai suprastos „tautos apsispren- 
dimo teisės“ titulu tatai būsią teisėta, tačiau, žinoma, aneksuotos valsty- 
bėlės suvereniteto titulu tatai būsią paprastas tarptautinio grobimo ir ban- 

ditizmo faktas, kuris, kaip toks, yra neteisétas; tiesa — pagrobus ir anek- 
savus būsią galima agresijos įspūdis kiek sušvelninti „plebiscito“ įvykdymu 
terorizuotoje pagrobtos valstybėlės teritorijoje ir šiuo inscenizuotu „plebis- 
citu“ sudaryti ir šiokis-tokis demokratinio anos ex-valstybėlės suvereniteto 
„valios“ pasireiškimas. 


Kaip tik panašus aktas įvyko 1938 m. Austrijos atžvilgiu. Nepri- 
klausoma suvereninė Austrijos valstybė — tapo kitos nepriklausomos val- 
stybės, Vokietijos, pagrobta ir aneksuota. Įvyko aiškus valstybės suve- 
reniteto ne tiktai įžeidimas, bet tiesiog paneigimas. Tradiciniais tarptau- 
tinės teisės nuostatais, sankcionuojančiais kiekvienos valstybės tarptauti- 
niame bendravime suverenitetą, kaip jos neliečiamumą ir autonomiją, toks 
aktas tegali būti kvalifikuojamas tiktai, kaip smurto ir banditizmo aktas, 
savaime neteisėtas. Tiesa — jis tapo inscenizuotas nacional-socialistiniu 
perversmu pačioje Austrijoje ir sankcionuotas sui generis plebiscitu. Ta- 
čiau tiek perversmas, tiek plebiscitas buvo ne tiktai inscenizuoti ir dirb- 
tiniai, bet ir aiškiai paveikti pagrobusios valstybės. Tikras šio sui gene- 
ris „Anschluss'o“ titulas, kuriuo rėmėsi rasistinė Vokietija, — tai buvo 
Vokiečių tautos (rasės) „apsisprendimas“, kuriuo ji nusistačiusi kurti vie- 
ningą vokišką (Vokiečių rasės) valstybę. 


Šiai „apsisprendimo teisei“ negalįs būti priešpastatytas formalus 
vokiškosios Austrijos valstybinis suverenitetas. Tatai yra vokiečių rasis- 
tinio nacionalizmo tezė. 


Be abejo Austrijos aneksija sukėlė tarptautinėje srity nerimą. Į ją 
buvo ir tebėra žiūrima, kaip į smūgį tarptautinei teisei. Tačiau antrą ver- 
tus šiame be abejo reiškiasi ir tam tikra nauja tarptautiškai-teisinė kon- 
cepcija, kilusi iš XIX ir XX amžiaus nacionalizmo („nacionalinio princi- 
po“), labai ryškiai reaguojančio į visą tarptautinį bendravimą. Padarius 
-kuria kryptimi vieną žingsnį, sunku sulaikyti tolesni žingsniai iki lo- 
gingos šios krypties išvados. Tautų „apsisprendimo teisės“ tezė buvo, 
gal ir spekuliaciniais sumetimais, ypatingai ryškiai iškelta ir tam tikros 
propagandos paskleista Didžiojo Karo metu. Ją paskleidė ir savo politi- 
nei karinei propagandai panaudojo Vakarų Santarvės valstybės. Jos ti- 
tulu buvo ardomos stambios Europos centro ir rytų Imperijos ir steigia- 
mos nacionalistinės valstybės. Jos teisinę aksiomą proklamavo Sovietai 
(„pavergtų tautų apsisprendimas iki visiško jų valstybinio atsiskyrimo“). 
„Visiško atsiskyrimo“ postuliatas gali būti papildytas ir susijungimo pos- 
tuliatu.' 


Jeigu vienai tautai jos pavergimą gali sudaryti jos visos įiungimas 
į svetimą nacionalinę valstybę, tai lygiai taip pat kitai tautai jos paver- 
gimą gali sudaryti jos suskirstymas tarp kelių nepriklausomų nacionališ- 
kai-fragmentinių valstybių. Ir viena ir kita gali prieštarauti jos „apsi- 
sprendimui“. „Apsisprendimo teisės“ skelbėjai gal taip toli eiti nebuvo 
„manę, tačiau nacionalizmo kraštutinis paryškinimas italų fašizme arba vo- 
kiečių rasistiniame nacionalsocializme tas išvadas plečia tolyn, ne labai 
atsižvelgdami į tai, kad jos gali prieštarauti kuriems tradiciniams tarptau- 

tinės teisės nuostatams, ir nesustodami ten, kur dar galima išlaikyti tarp 
anųjų nuostatų ir naujos „teisės“ pasireiškimo lygsvara bei kompromisas. 
Naujų teisės principų agresija įsileidžia į griežtesnę kovą su senąja teise. 
Tarptautinė teisė šiuo atžvilgiu atsidūrė kryžkely; senųjų jos nuostatų 
šalininkai svyruoja ir stebi, pasipiktinę, bet neveiklūs; naujų nuostatų skel- 
béjai veikia. Tiesa — Hitleris dar rado reikalinga sušvelninti įspūdį in- 
scenizuotu perversmu ir plebiscitu, bet tatai tebėra tiktai gryno formalumo 
nuolaidos.  Ultranacionalistiška (naciška, rasistinė) tarptautinio bendra- 
vimo ir tarptautinės teisės koncepcija išplečia tautų apsisprendimo teisės 
principą iki nacionalinės tautos (rasės) suvereniteto, kuriuo jau aiškiai pa- 
keičiama valstybės, kaip tokios (kaip faktiškai esamo junginio, tarptauti- 
nio bendravimo nario) suverenitetas. Esą, pasireiškus kolizijai tarp vals- 
tybės suvereniteto ir politinės nacionalinės tautos (rasės) suvereninio ap- 
sisprendimo, ne tiktai faktiškai, bet ir teisiškai, turįs laimėti pastarasis 
(tautos gi vienetu čia laikoma ne tam tikra valstybinė teritorinė tauta, bet 
kalbinė ar rasinė tauta, kurios sąstatas nesutampa nė su tam tikros val- 
stybės piliečių kolektyvu, neapimdamas jo viso, nė su kurios vienos val- 
stybės teritorija, apimdamas kartais ir kelių valstybių teritorijas arba jų 
teritorijų dalis). 

Nauja nacionalistinė ir rasistinė demokratijos iškelto „nacionalinio 
principo“ koncepcija veržiasi į tarptautinę teisę ir stengiasi nukonkuruoti 
nusistojusius, tradiciniais tapusius, tvirtus pozityvinės tarptautinės teisės 
nuostatus ir taip sakant „pozityvuotis“ ju vietoje. Tatai dar nėra užbaig- 
tas procesas ir būtų rizikinga tvirtinti, kad šios dienos pozityvinė tarp- 
tautinė teisė jau sankcionuojanti tokius faktus, vienšališkus, kaip kad vie- 
nos nepriklausomos valstybės įjungimas į kitą valstybę nacionalinės tau- 
tos (arba rasės) suvereninio „apsisprendimo“ titulu. Tačiau precedentai 
šiuo titulu iau vyksta, ju dirbtiniai inscenizuoti suderinimai su tradiciniais , 
nuostatais yra tokie neryškūs, kad tų nuostatų autoriteto išsaugoti nepa- 
jégia, neorganizuoto gi socialinio junginio teisė, kuri nėra nustatoma sta- 
tutiniu įstatymų leidimu, kaip tik precedentais daugiausia ir evoliucionuoja. 

Jeigu šitokie precedentiniai griežtos ir kraštutinės nacionalistinės 
(rasistinės) teisės koncepcijos aktai dar savaime, be jokio jų insceniza- 
vimo, nėra gavę tarptautiškai-teisinio pripažinimo, tai vis dėlto į juos iau 
žiūrima kiek kitaip, su tam tikru teisiniu nuolaidumu, negu kad būtų Ziu- 
rima į analoginį skirtingos nacionalinės tautos įkurtosios valstybės pa- 
grobimą, jei- pavyzdžiui šitokiu vienšališku Vokiečių nacionalinės (rasi- 
nės) valstybės aktu būtų buvusi pagrobta ne vokiškoji Austrija, bet Čeko- 
slovakija ir būtent ii visa su savo čekišku branduoliu, o ne tiktai jos vo- 
kiški Sudetų pakraščiai, arba Danija ar Lietuva. Ir jau tasai nuolaidu- 
mas, tasai „distingue“, daromas tarp analoginių išorinio valstybės suvere- 
niteto įžeidimo aktų, atsižvelgiant į tai, ar toks įžeidimas yra pagrįstas 
nacionalinės tautos „apsisprendimo“ titulu ar ne, rodo į tai, kad anasis 
valstybės, kaip tokios, kaip tarptautinio junginio formalaus nario ir as- 
mens, suverenitetas, kaip tam tikras tarptautinės teisės imperatyvinis po- 
stuliatas vis dėlto yra kiek pasviręs. 

16* 

16. „Pacta sunt servanda“ nuostato reikšmė, 


Palietęs tarptautinį bendravimą ir jo teisę (tarptautinę teisę), aš 
čia pareikšiu dar vieną pastabą. Moderninèje tarptautinės teisės doktri- 
noje daugelio autoritetingų mokslininkų reiškiama nuomonė, jog esą visa 
tarptautinė teisė galinti būti suvesta į vieną pamatinę šios teisės normą: 
„pacta sunt servanda", vadinasi, kad tai, kas yra tarptautinio bendravimo 
narių sutarta ir kas sudaro jų pasižadėjimą, turi būti jų vykdoma. Aš 
manau, kad ši nuomonė yra netiksli. 

Kad nuostatas „pacta sunt servanda“ tikrai yra teisiškai-imperaty- 
vinis, tatai be abejo yra tiesa. Jis yra tokis ne tiktai tarptautiniame, bet 
kiekviename bet kuriame socialiniame bendravime, lygiai tarp valstybių, 
lygiai tarp bet kurių teisinių ar fizinių asmenų. Jis sudaro elementarini 
teisinio suvaržymo, teisinės drausmės principą ir formą, kuri ėmė reikš- 
tis anarchijoje. Tačiau kai atsitiktinis socialinis bendravimas, besireiš- 
kiąs palaidais ad hoc santykiais, ima kristalizuotis į funkcionini socialinį 
junginį, išsiskiriantį iš atsitiktinių palaidų santykių chaoso ir iš kitų besi- 
steigiančių socialinių junginių, tai šių junginiu funkcijos tikslai, kaip tatai 
jau kitose vietose mano buvo mėginama išaiškinti, patys ima kristalizuotis 
tam tikromis taisyklėmis, normuojančiomis socialinio junginio dalyvių 
veikimą šios funkcijos atžvilgiu ir jos ribose. 

Tai yra obiektyvinės teisės normos, kuriomis vykdoma mano vadi- 
namoji „formalinė socialinio bendravimo funkcija“ (Z. mano „Valstybė“, 
I t. 287—290 pusl.). 

Objektyvinei teisei normatyviskai veikiant elementarinis teisinis 
principas „pacta sunt servanda“ yra susiaurinamas; iisai tegali reikštis 
ir veikti tiktai tiek, kiek jojo veikimas nėra nukreiptas prieš objektyvinés 
teisės normas ir jų socialinę funkciją junginy. „Pacta“, priešingi norma- 
tyvinei teisės funkcijai, nėra ir negali būti „servanda“; jie yra neteisėti 
ir juju vykdymas sudaro „neteisę“. 

Tarptautinis bendravimas be abeio sudaro funkcioninį socialinį juu- 
gini. Kaip toks, jisai vykdo ne tiktai tam tikrą materialinę, bet ir atitin- 
kamą savo formaline normatyvinę funkciją. Jisai taip sakant „gamina“ 
ir turi savo objektyvine teisę. Mes čia, žinoma, viso jos turinio nemé- 
ginsime nustatyti, nes tatai nesudaro šio mano rašinio temos ir aš tiktai 
atsitiktiniai šią problemą paliečiau. Kai kurios šios teisės elementus mes 
čia iau esame nurodę. 

Elementarinis teisinis principas „pacta sunt servanda“ be abejo vei- 
kia ir teturi veikti tiktai tiek, kiek jisai nėra nukreiptas prieš objektyvi- 
nės teisės normas. 


17. Išvidinis suvereniteto arba valdžios suverenumas. 


Tačiau, kiek tatai liečia vidujinį valstybės suverenitetą 
jos tarptautinės autonomijos ribose, tai tatai nėra ir negali 
būti jos subiektyvinė teisė. Tatai, kas šiuo vardu buvo pava- 

dinta, — tai buvo atskirų teisių opozicijos valdovo (valstybės) 
valdžiai sulaužimas ir pašalinimas. Iš esmės tai yra tam tik- 
ras valstybės valdžios požymis ar pobūdis, tam tikras jos pri- 
valumas, kuris reiškiasi tuo, kad valstybės valdžia pati nustato 
valstybės tikslus ir funkciją, o tuo pačiu ir valstybinę teisę. Tai 
gal reikėtų vadinti ne suverenitetu, keliančiu kažkokią mistinę 
koncepciją, bet valdžios suverenumu. 

Šia prasme būtų galima pasakyti, kad savo socialinės 
funkcijos srity suvereninė valstybės valdžia yra vienintelis tei- 
sės tvarkos šaltinis ir kad joks kitas šaltinis, jokia kita teisės 
tvarka šioje srity veikti ir konkuruoti su valstybės valdžios 
„Suvereniškai“ nustatomąja teise negali. 

Tačiau jeigu mes sakome, kad valstybės valdžia (valdo- 
vas, valdantieji) „pati nustato“ valstybės tikslus ir funkciją, o 
tuo pačiu ir jos teisę, kuriai yra subordinuoti valdiniai ir ku- 
riai yra subordinuota valstybės teritorijoje veikiančių sociali- 
nių junginių teisė, ir jeigu mes tatai vadiname valdžios suve- 
renumu, tai tatai nereiškia, kad tą teisę (arba tikslus, kuriems 
toji teisė yra skiriama) valdžia laisvai ir arbitrališkai kuria ir 
valdančiųjų fantazija ar nuožiūra nustato taip, kaip nori. 

Kaip jau mano rašiny „Valstybė“ aš buvau plačiai aiški- 
nęs, sociališkai valstybės valdžia nėra visiškai laisva, ji yra 
subordinuota socialinių iėgų santykiavimo padariniams valsty- 
binéje teritorijoje ir valdžios laikytojai (valdantieji) patys yra 
kilę iš visuomenės, tam tikrų šios visuomenės veiksnių palai- 
komi ir remiami; tačiau šis socialinis pareinamumas nėra tei- 
sinis, bet yra politinis. Be abejo valstybinės teisės šaknys 
glūdi socialinėje teisėje, vadinasi — socialinių junginių teisėje, 
lygiai taip pat, kaip valstybės socialiniai tikslai, išskyrus tam 
tikrus specifinius, į valstybės funkciją yra perkelti iš tam tik- 
rų Socialinių junginių funkcijos. Valstybė yra šių socialinių 
junginių nuolat veikiama ir jųjų daugelį funkcijų aptarnauja; 
aptarnaudama gi jų funkcijas ji turi ir jųjų teisę valstybinti, 
nes toji teisė kaip tik šiai funkcijai yra skiriama ir iš jos yra 
kilusi. 

Tad nors sociališkai valstybės valdžios nustatomoji teisė 
pareina nuo socialinės teisės ir nesudaro valstybės valdžios 
laisvos kūrybos, bet vis dėlto ji jos yra pasirenkama tarp kon- 
kuruojančių socialinių tikslų ir juos aptarnaujančių socialinės 

teisės normų. Cia mes arti prieiname Duguit'o suvereniteto 
(valdžios suverenumo) neigimą, tačiau tarp mūsų ir Duguit'o 
yra žymus skirtumas, del kurio mes jo tezių pilnai priimti ne- 
galime. 

Negalima sutikti su Duguit'u, kad valstybės valdžia tiktai 
registruojanti socialinę teisę. Kaip jau buvau kitoje vietoje - 
aiškinęs (Z. mano „Valstybės“ I tomo X skyriaus 21 ir 22 pp. 
248—251 pusl.) — čia negalima ir neįmanoma viskas regis- 
truoti, nes socialinės teisės pliuralizme, kuris lydi ir atitinka 
visuomenės diferenciaciją, yra daugybė prieštaravimų ir kon- 
trastų ir todėl tokio registravimo padarinys būtų chaosas ir 
teisės netvarka. Kad valstybės valdžia valstybės funkcijos 
tikslams ir valstybės teisei skolina turinį iš socialinių tikslų ir 
teisės visuomenėje — tatai mano supratimu yra tiesa. Tačiau 
tatai vyksta ne mechaniniu registravimu, bet selekcija (atrin- 
kimu), kurią vykdo valdžia. 

Tatai ir yra valstybės valdžios funkcija, kuri sudaro jos 
teisinį suverenumą. Aš sakau „teisinį suverenumą“, nes so- 
ciališkai ne tiktai jos nustatomoji teisė, bet ir pats pastarosios 
pasirinkimas (atranka) yra pareinamas ir būtent todėl, kad 
valstybės valdantieji visuomet remiasi tam tikrais socialiniais 
junginiais, iš kurių jie yra kilę ir kurių jie yra į valdančią pa- 
dėtį iškelti, tad tą atranką kaip tik šių junginių naudai jie vyk- 
dyti turi. 

Tačiau formališkai-teisiškai jie tai daro vieni — motu 
proprio, savo autonominiu nutarimu, kurio tol, kol jie yra 
valdžioje, niekas nukonkuruoti negali. 

Iš valdžios suverenumo seka, kad valstybės valdžia yra 
viena ir nedaloma, neskaldoma, aukščiausia teritorijoje, tei- 
siškai (tiktai teisiškai, bet ne sociališkai arba politiškai) ne- 
priklausoma ir neatsakinga, neperleidžiamoii. 


18. Valdžios suverenumas nesudaro valdančiųjų suverenumo: valstybėje 
„Suvereno“ nėra. 


Tačiau suvereninė yra tik pati valdžia, jokiu būdu ne val- 
dininkai ir ne patys valdantieji, kaip asmenys, ir ne valdžios 
organai, kaip funkcioninės kompetencijos teisinės kategorijos 
(teisinės kategorijos: teisinės — tad jau racionalizuotos, tik- 

slios, aprėžtos, drausmingos — kategorijos: kategorijos — tad 
jau ne absoliutas, ne visiškumas). Tiesa — savo rašiniuose 
aš kartais kalbu kaip tik apie ,,suvereninius valdančiuosius“, 
kuriuos skiriu nuo teisinių ar konstitucinių valdančiųjų, taip 
pat apie ,suvereninj organą“, skirdamas pagrindinius (arba 
betarpiškus) valdžios organus į suvereninius pagrindinius ir 
konstitucinius pagrindinius. Tačiau tai yra tiktai tam tikra 
konvencionalinė terminologija, kuri gal šiuo atžvilgiu ir turi 
ydų, galėdama kiek klaidinti tuos, kurie į visas sąvokas nėra 
įsigilinę, bet kuri tikrenybėje visiškai nereiškia, kad suvereni- 
niais aš laikyčiau pačius valdančiuosius arba kai kuriuos jųjų. 

Skirdamas „suvereninius“ ir „konstitucinius“ valdančiuo- 
sius aš turiu galvoje tiktai tai, kad vieni jųjų veikia tam tikros 
teisinės santvarkos ribose ir todėl nedisponuoja visos valdžios 
galios, nes kaip tik pats tos galios vyresniškumas, jos taip sa- 
kant šaltinis, yra užfiksuotas toje santvarkoje, kuri teisiškai 
valdo ir subordinuoja ju išvestinę galią (tai yra konstituciniai 
valdantieji, pareiną nuo konstitucijos, ir pagrindiniai konstitu- 
ciniai organai, sudaryti konstitucijos nuostatais ir gavę kom- 
petenciją iš konstitucijos), kiti gi, kurie veikia tada, kai jokios 
nustatytos teisinės santvarkos nėra (ar todėl, kad ji dar iš viso 
nėra nustatyta, ar todėl, kad senoji tapo sugriauta, ir kai val- 
džios suverenumas nėra susikristalizavęs santvarkoje, kurioje 
jis yra taip sakant magazinuojamas, disponuoja visą, vadinasi 
— suvereninę, valstybės valdžios galią: pastaruosius aš ir va- 
dinu suvereniniais valdančiaisiais ne kad jie patys būtų suve- 
reniniai, bet kad jie kaip tik disponuoja suvereninę valdžią; 
šia taip pat prasme aš kalbu apie suvereninius organus; tai 
yra vieninteliai organai, kurie neturi kompetencijos tikra pras- 
me, nes disponuodami suvereninę (visą) valstybės valdžią jie 
neturi teisiškai tiksliai aprėžtos veikimo srities. Kitaip sakant 
— tai yra diktatoriai ir diktatūros organai. Ten kur dar nėra 
kompetencijos, ten reiškiasi valdžios suverenumas, ir atvirkš- 
čiai — kur pasireiškia kompetencija, ten jau valdžios galia 
yra nuvalyta nuo suverenumo, kuris iš jos taip sakant yra iš- 
garavęs arba išsiskyręs ir susikristalizavęs teisės normoje, 
valdančioje kompetenciją. Kompetencija iau savaime nustato 
teisinį galios pobūdį. 

Tačiau ir diktatoriai patys nėra ,suverenai". Diktatūra 


— 248 — 


— tai yra disponavimas suvereninės valdžios, bet tai nėra 
perkėlimas suverenumo iš pačios galios į jos vykdytoja. Apie 
„Suvereną“ tebūtų galima kalbėti tiktai tada ir ten, kada ir kur 
socialinis junginys yra išsigimęs į privatinę ükiSkaja diktato- 
riaus-suvereno įmonę, pagrįstą ne socialiniu bendravimu so- 
cialiniams  funkcioninio kolektyvo tikslams siekti, bet 
vergija. 


19. Valdžios suverenumas — ne asmeniškas valdančiųjų, bet socialinis 
visos funkcioninés grupės fenomenas. 


Žinoma — neįmanoma yra socialinė galia be tų, kurie ja vykdo. 
Nėra valdžios be valdančiųjų. Sąvoka socialinės galios ar valdžios in 
abstrakto, be jokių jos subjektų, vadinasi — sąvoka galios, neįjungtos i 
veikėją, nesusijusios su kieno nors veikimu, — tai būtų metafizika. Tad 
argi galima kalbėti apie tam tikrą galios pobūdį, apie jos „suverenumą“, 
neiskiriant to pobūdžio į galios turétoja. Aš manau, kad galima ir štai 
dėlei ko. 


Toii galia, kurią mes vadiname suverenine ir kuri lietuviškai ga- 
lima pavadinti viešpatavimu, kaip kad pagaliau kiekviena socialinė galia, 
remiasi jéga. Tačiau jėga socialinėje srity yra ryškiai skirtinga nuo pa- 
prastos fizinės jėgos. Ji skiriasi nuo pastarosios ne tiktai tuo, kad i ja 
ieina moraliniai ir psichiniai paties valdančiojo (pačių valdančiųjų) priva- 
lumai ir sugebėjimai, bet ir ypač tuo, kad dvišališkame viešpatavimo san- 
tyky (isakymas ir pasidavimas) psichiniai šios jègos elementai nėra su- 
koncentruoti vien tiktai valdančiuosiuose, bet yra išdėstyti visoje vieš- 
patavimu sutvarkytoje socialinėje grupėie. Vadinasi — valdančiųjų vieš- 
patavimo veiksniai tenka konstatuoti ne tiktai valdančiųjų, bet ir valdo- 
mųjų nusistatyme. Kitaip sakant — viešpataujančios socialinės galios 
veikėju ar veikėjais yra ne tiktai pats valdovas arba valdantieji, bet pati 
socialinė grupė, jos visuomeninis kolektyvas, kuris antriniame teritori- 
niame socialiniame junginy (valstybėje) yra diferenciuotas tiek funkcio- 
niniais pirminiais socialiniais junginiais, tiek nelygiu jėgų suskirstymu tarp 
šių junginių bei paskirų asmenybių, paveikusių suskirstymą į valdančiuo- 
sius junginius ir. individus ir valdomuosius. 

Prof. Robert Redslob („Théorie de la Société des Nations“), 
konstatuodamas, kad valstybės valdžios viešpatavimas niekuomet negali 
būti pagristas ir išaiškintas tiktai fizinės ar materialinės prievartos („con- 
trainte matėrielle“) veiksniu, nurodo į šiuos psichinius šio viešpatavimo 
veiksnius, kurie glūdi pačioje valdomoje masèje: „Visų pirma yra aiškus 
regėjimas arba bent emocionalinis pajautimas socialinio nuo kits kito pa- 
reinamumo („interdėpendance“), veikiančio tautinį solidarumą. Toliau yra 
nusistojusiu status quo kultas, sudaras ivairiausiuju elementų kritalizacija ... 
Pamėginkime ir menkesnės reikšmės motyvus: papratimas, reiškiąs iner- 

cijos jéga, vieną didžiausių istorijos jėgų; pavojaus baimė ir vengimas 
sunkumų, kurie kiltų iš esamuiu institucijų sukrėtimo; pagaliau neužmirš- 
kime apriorinių įkaltų pažiūrų, iSugdytu tam tikru auklėjimu, kuris nustato 
ir stilizuoja žmonių smegenis...“ (op. cit, 2—3 pusl.). 

Redslobo samprotavimu materialinė prievarta sudaranti ne pir- 
minį, bet antrinį, subsidiarinį, reiškinį valstybės gyvenime. Valdžios vieš- 
patavimas esąs labiau psichologinės negu kad materialinės jėgos fenome- 
nas, ir jeigu valdantieji pajėgia veikti ir tiesioginiu smurtu, tai esą tiktai 
dėka tajai paramai, kurią jiems teikia režimo šalininkai. Kitaip sakant 
— viešpatavimu, imperiumu, viešpataujanti valdžia, — tai esą galia pa- 
grista kolektyvo pritarimu („acceptation“); šis pritarimas nesąs konden- 
suotas jokioje forminėje deklaracijoje; tai esas sui generis tylus kas- 
dieninis referendumas; ne visuomenės sutartis tikra žodžio prasme, bet 
visuomenės santarvė („entente“). 

Viešpatavimas — tęsia Redslob — iš esmės sudarąs tiksliai su- 
tvarkytą sistemą. Tai nesanti paprasta chaotiška, nesutvarkyta ir nepa- 
stovi įtaka. Kitaip sakant — viešpatavimas savaime preziumuoja teisės 
normas. Jos suteikiančios formą medžiagai (op. cit., 3—9 pusl.). 

Einant šiuo samprotavimu — nėra viešpatavimo be iormos, be tei- 
sės, be konstitucijos. Jei kuri valstybė neturi uZtiksuotos rašytosios kon- 
stitucijos, tiksliai nustatančios jos valdžios organizaciją ir kompetencijos 
suskirstymą tarp konstitucinių organų ir tuo pačiu teisiškai vadovaujan- 
čios visiems konstitucinės valdžios darbams, tai iš tikrųjų tatai nereiškia. 
kad ji iš viso jokios pamatinės teisinės kristalizacijos savo valdžiai ir jos 
viešpatavimui neturi, 

Ši konstitucinė kristalizacija bus nerašyta, neužfiksuota, tačiau vis 
dėlto ji yra; ji sudaro tam tikrą architektūrą tos solidaristinės psicholo- 
ginės medžiagos, kuri chaotiškai emanuoja iš socialinio kolektyvo, steig- 
dama valstybinį viešpatavimo (suvereninės valdžios) fenomeną atitinka- 
moje visuomenėje, Šia prasme konstitucinė yra net diktatūra, taip pat, 
žinoma, absoliutinė monarchija, tiesioginė demokratija ir bet kuri valsty- 
bės forma. Kiekviena sudaro tam tikrą santvarką, turi savo teisinę „ar- 
chitektūrą“. Šia prasme net ir pati rašytoji konstitucija jau sudaro an- 
trinį, bet ne pirminį, teisinės kristalizacijos fenomeną; jos nustatymas 
nėra chaotiškas ar gaivališkas, nes toji galia, kuri ią nustatė, jau pati buvo 
organizuota ir turėjo kompetencijos tam tikrą tvarką ją nustatyti, vadi- 
nasi — ji pati iau buvo teisinė ir teisiškai veikė. Tiesa — to veikimo tu- 
rinys in merito galėjo būti laisvas, vadinasi — ji galėjo nustatyti vieno- 
kia ar kitokią konstituciją, „suvereniškai“ ją pasirinkti ir joje užfiksuoti 
tuos ar kitus nuostatus (žinoma — kaip esame sakę ir kaip tatai ir iš 
Redslob'o samprotavimų seka, — ir tasai teisiškai laisvas „Suvereni- 
nis pasirinkimas“ yra sociališkai suvaržytas tuo valdomosios visuomeni- 
nės aplinkumos reagavimu, pasireiškiančiu valdančiųjų galioje ir suda- 
rantiu esminį josios elementą), tačiau bent formos atžvilgiu tasai veiki- 
mas jau yra teisinis, sui generis prakonstitucinis. 

Tokiu būdu — einant šiuo gražiu Redslob'o išdėstymu, kuris iš 

esmės nėra naujas, nes jojo tezės tokioje ar kitokioje konstrukcijoje pasi- 
kartoja ir daugely kitų doktrinų (ios galima susekti ir mūsų „Valstybės“ 
I tome išdėstytose klasikinėje demokratinėje, taip pat Hauriou, Du- 
guit doktrinose) pačios konstitucinės normos būna ir pirminės ir antri- 
nės. Jeigu valstybės, kurios tvarkosi taip vadinamomis rašytomis, ypač 
rašytomis nelanksčiomis, konstitucijomis ir kurių valdžioje nėra veiklių 
nuolatinių suvereninių diktatūros organų, be pirminės reiškiasi tvirta an- 
trinė teisinė santvarka (konstitucija), tai pirminė, elementarinė, teisinė 
santvarka, „prakonstitucija“, kaip tam tikra architektūrinė valdžios feno- 
meno normatyvinė kristalizacija, reiškiasi visur, net tokioje valstybėje, 
kurioje yra nuolatinė veikli diktatūra; nes ir ši diktatūra turi savo kon- 
strukciją ir nėra visiškai palaida; kitaip tatai nebūtų valstybė, kaip funk- 
cioninis visuomenės junginys, bet būtų kažkoks besiveržiančio smurto 
vulkanas. Toji pirminės teisinės kristalizacijos prakonstitucija — tai tam 
tikras kristalizacinis valdančiųjų iniciatyvos akcijos ir socialinės ar vi- 
suomeninės reakcijos aglomeratas (plg. Hauriou mokslą apie mino- 
ritarinę akciją ir mažoritarinę reakciją su mano visuomeninio pobūdžio 
pataisomis — mano „Valstybės“ I tome). 


Tokiu būdu tasai valstybės valdžios suverenumo momentas, kuris 
yra visiškai neteisinis, nepasireiškęs jokia, net veikimo formos atžvilgiu, 
normatyvine kristalizacija, in extenso, visame savo absoliute, pasireiškia 
tiktai pačioje valdžios fenomeno užuomazgoje ir trunka labai trumpai: 
kristalizacija tuojau ima vykti. Tačiau iš vienos pusės ir toji absoliutiš- 
kai-suvereninė užuomazga, kuri dar kristalizuoto teisinio momento neturi, 
vis dėlto iš esmės sudaro ne vienšališką ponavimą, bet tam tikrą psicho- 
loginį iunginį, kurio funkcionalinio paiėgumo veiksniai yra kilę iš atitin- 
mos visuomenės veiksnių, tiktai ne normatyviniu, bet intuiciniu keliu: jei 
to nebūtų buvę — valdžios fenomenas nepasireikštų arba, pasireiškęs tam 
tikru bergZdZiu mėginimu, jis tuojau Zlugtu bejėgis; iš antrosios pusės ir 
pasireiškęs pirmine elementarine teisine kristalizacija, taip sakant — ap- 
augęs tam tikru normatyviniu kevalu, suteikiančiu valdžios fenomenui 
forma (architektūrą) ir veikimo santvarką bei tikslią funkcionalinę logi- 
ką, šisai fenomenas gali dar ilgoką laiką, o kartais ir pastoviai išlaikyti 
in merito kūrybinį teisinės santvarkos disponavima ir šia prasme jisai dar 
gali būti vadinamas suvereninis, iki nustačius (užfiksavus) antrinę pozity- 
vine konstituciją, nutraukiančią 3i palaidą disponavimą. Mes tai šia 
prasme ir suprantame, vadindami steigiamąią konstitucinę galią suvere- 
nine arba kalbėdami apie diktatūrą, apie suvereninį organą arba suvere- 
ninius valdančiuosius. Pirminės elementarinės teisinės kristalizacijos, 
normatyviškai jau kiek sudraudžiančios ir šiuos suvereninius valdanë&iuo- 
sius bei pačią diktatūrą, taip pat psichologinio ir socialinio valdžios ry- 
šio su visuomenės gelmėmis pačioje intuicinėje valdžios užuomazgoje, ku- 
rioje suverenumo momentas pasireiškia savo grynoje esmėje, — neigti 
negalima, nes tatai būtų priešinga tikrenybei ir būtų antisociališka, kai 
tuo tarpu valstybė ir neatskirtina nuo jos. Valdžia bei valdančiųjų impe- 
rium'as yra par excellence visuomeninio pobūdžio: reiškiniai. 

Tad valstybės valdžios suverenumas yra ne asmeniškas valdan- 
Ciuju, bet socialinis atitinkamos funkcioninės grupės (valstybės) fe- 
nomenas. 


20. Suvereniteto reliatyvumas. 


Nors atrodo, kad pati suvereniteto savoka yra susijusi su absoliu- 
to sąvoka, tačiau, kaip tatai seka i$ mano jau pareikštų samprotavimų ir 
rezervų, aš tiek valstybės išorinį suverenitetą, tiek išvidinį teritorinį val- 
stybės valdžios suverenumą vis dėlto laikau pirmuoju atžvilgiu teisiškai, 
o antruoju — sociališkai reliatyviniu. Išoriniu atžvilgiu jis yra teisiškai 
reliatyvinis ta prasme, kad, kaip jau buvau sakęs, dalyvaudama tarptau- 
tiniame bendravime, kaip to bendravimo narys ir asmuo, valstybė parei- 
na nuo tarptautinės teisės ir tėra tiktai autonominė savo teisinėje kom- 
petencijoje. Teisiškai nepareidama nuo atskirų kitų jai lygių valstybių, 
ii vis dėlto nuo paties tarptautinio junginio pareina ir absoliutinės gaiva- 
liškos laisvės neturi. Ten, kur yra kompetencijos ir autonomijos sąvoka, 
ten jau absoliuto nėra. Savo veiklą ji turi derinti su tarptautinio junginio 
reikalavimais, normuojančiais šios veiklos ribas ir turi bent tarptautinio 
bendravimo funkcijos srity. . : 

Išvidiniu atžvilgiu valstybės valdžios suverenumo reliatyvumas 
mano pažiūromis yra ne teisinis, bet materiališkai socialinis. Tiesa — 
visa eilė žymių modernių teisės mokslininkų (tarp kitų Hauriou, prof. 
Le Fur — plg. Georges Gurvitch'iaus „Le Temps Présent et 
l'Idée du Droit Social“, 125—127 pusl.), kurie, kaip daugelis kitų, konsta- 
tuoja, kad valstybė tegali laisvai veikti tiktai savo tarptautiškai pripa- 
žintos autonominės kompetencijos srity ir kad ji iš viso yra varžoma 
tarptautinės teisės, ir kurie be to pabrėžia, kad jos valdžios galia ir josios 
teisė viešpatauja kitiems socialiniams junginiams jos viduje (teritorinėje 
visuomenėje) tiktai jos funkcijos ribose, nurodo, iog esą šių kitokių val- 
stybinėje teritorijoje veikiančių socialinių junginiu galia ir teisė, pasireiš- 
kianti juju funkcijose, aprėžianti josios valdžios suverenumą. Kitaip sa- 
kant, priėmus šių mokslininkų tezę, reikėtų pripažinti, kad valstybės val- 
džios suverenumas tereiškiąs tiktai galią veikti savo laisvu nusistatymu 
savo funkcijos srity ir kad šia reliatyvine prasme suvereninė esanti tiek 
valstybės valdžia, tiek įvairūs, ypač tam tikri aiškios skirtingos funkcijos 
socialiniai junginiai. Šis „suverenumo“ aprėžimas, sekąs iš kitų lygiagre- 
čių ir besireiškiančių net toje pačioje teritorinėje visuomenėje paskirų 
funkcioniniu „suverenumų“, esas forminis, teisinis. 

Tad ir teritorinis valstybės valdžios suverenumas būtų teisiškai re- 


liatyvinis. G. Gurvitch šitokį suverenumą vadina politiniu, bet ne 


teisiniu. 

Aš su Šiuo samprotavimu nesutikčiau. Nesutikčiau būtent todėl, kad 
šios tezės suponuoja nuolatinę, pastovią ir tiksliai aprėžtą valstybės funk- 
cija. Jos numato tam tikrą kategoringa, tad teisinį, ir būtent ne nuo pa- 
čios valstybės pareinantį, bet iš anksto esamą ir valstybės neliečiamą, sui 

generis sociališkai-gamtinį, funkcijų suskirstymą tarp valstybės ir socia- 
linių junginių visuomenėje. Šis suskirstymas sudarąs sui generis natūra- 
linę visuomenės teisę, kuriai ne superordinuota, bet kaip tik subordinuota 
esanti ir pati valstybė lygiai kaip kad kiti funkcioniniai visuomenės 
veiksniai. 

Tatai būtų galima teigti, jeigu pavyktų įrodyti, kad valstybės tiks- 
lai yra nuolatiniai, pastovūs, nesikeičią. Jeigu iš tikrųjų visur ir visuo- 
met valstybės funkcija būtų nustatyta tais pačiais jos amžinaisiais socia- 
liniais tikslais, tai tada iš tikrųjų ji niekuomet negalėtų įžengti į kitų so- 
cialinių junginių funkcioninę sritį, nustatomą skirtingų jai svetimų socia- 
linių tikslų. O kadangi visiškai teisingai nurodoma, kad apie valdžios 
suverenumą tegalima kalbėti tiktai valstybės funkcijos ribose, nes tiktai 
šiose ribose jos valdžia imperatyviškai veikia ir sudaro teisės šaltinį, ne- 
išplėsdama savo normatyvinio veikimo į tai, kas i jos funkciją neįeina, 
tai tvirtinimas, jog kitokių funkcioniniu junginių teisė besireiškianti ki- 
tose funkcioninėse srityse, teisiškai aprėžia valstybės valdžios suverenu- 
mą, gal ir būtų priimtinas. Ar tasai aprėžimas būtų galima kvalifikuoti, 
kaip teisinis, o jeigu būtų galima, tai ar šio aprėžimo veiksniu būtų anų 
funkcioniniu junginių teisė ar sui generis natüraliné (igimtoji) funkcioni- 
nių Sričių suskirstymo „teisė“ (tiksliau sakant — taisyklė ar socialinės 
gamtos įstatas), — tatai yra kitas klausimas. Aš manau, kad šiuo veiks- 
niu būtu kaip tik šis natüralinis istatas, draudžiąs valstybei kištis į jai ne- 
pasiekiamą sritį, bet ne pozityvinė anų junginių teisė. Tačiau šiaip ar 
kitaip valstybės suverenumui būtų teisiškai-funkcioninės ribos. 

Tačiau mes žinome, kad specifinių socialinių valstybės tikslų sritis 
yra labai siaura; tai yra socialinė tvarka ir taika bei išorinė apsauga 
(policija plačia prasme su civiliniu ir baudžiamuoju teismu ir ginkluotas 
teritorijos gynimas). Taip pat žinoma, kad niekur, net ir klasikinėje libe- 
ralinėie valstybės organizacijoje, kuri yra artimiausia šitokiam valstybės 
socialinių tikslų siaurinimui, valstybė šiais savo specifiniais teritoriniais 
tikslais nepasitenkina ir kad ji, kaip antrinis nepaprastai tvirto ir ener- 
gingo funkcioninio aparato teritorinis junginys, visuomet be savo tiesio- 
ginių specifinių socialinių tikslų aptarnauja ir tam tikrų pirminių sociali- 
nių junginių tikslus bei funkciją, būdama šių junginių veikiama ir, jiems 
įsigalėjus valstybės valdžioje, naudojama. Ir ypač pastaraisiais laikais 
valstybės funkcija yra taip išplėčiama į įvairiausias kultūros, ūkio, mokslo, 
technikos ir kitokių reikalų sritis, kad kalbėti apie jos specifinius tikslus, 
aiškiai atskirtus nuo kitų socialinių junginių tikslų, o tuo pačiu ir apie 
kategoringa sociališkai-funkcioninių sričių suskirstymą tarp valstybės ir 
įvairių kitokių junginių teritorinėje visuomenėje — jokiu būdu netenka. 

Antrinis socialinis junginys — valstybė — nuolat įsibrauna į kitų 
junginių funkcionines sritis. Tatai, žinoma, nereiškia, kad jos funkcija 
visur ir visuomet esanti universalinė, apimanti visas socialines sritis ir 
nieko nepaliekanti kitų socialinių junginių autonomijai, valstybės nepa- 
liečiamai. Jos įsibrovimo ribos keičiasi ir įvairiuose kraštuose yra ne- 
vienodos ir ne tos pačios, tačiau jos pareina ne nuo kažkokio apriorinio 

nelankstaus socialinės gamtos įstato, bet nuo daugelio konkrečių aplinky- 
bių ir bendrai sakant — nuo socialinio bendravimo stiliaus. Nuo liberi- 
nés valstybės, kurios funkcija yra sąmoningai siaurinama ir kurioje todėl 
šis įsibrovimas yra mažiausias, iki t. vad. totalistinės valstybės, kurios 
funkcija yra išplečiama ir stengiasi apimti visus socialinius reikalus — 
nuo sporto iki ideologijos ir mokslo, o gal ir iki tikybos, — nieko nepa- 
liekant kitų socialinių junginių autonomijai, — yra daugybė įvairiausių 
šios ribos konstrukcijų. 

Todėl mano nusimanymu tvirtinimas, jog valstybės valdžios suve- 
renumas, kaip laisvos valstybinės teisės nustatymas arba iš viso sociali- 
nio normavimo pajėgumas, esąs socialinių junginių autonominės teisės 
aprioriškai teisiškai aprėžtas, neatitinka tikrenybės. Be abejo atitinka tik- 
renybę tai, kad šis suverenumas reiškiasi tiktai valstybės funkcijos srity, 
nes už šios funkcijos iš viso nėra jokio normatyvinio valstybės valdžios 
veikimo, o jeigu toks veikimas kurį reikalą apima, tai tatai reiškia, kad 
šis reikalas tapo į valstybės funkciją įtrauktas. Tad ten ir tiek, kur ir 
kiek kurio socialinio junginio funkcija yra autonominė, valstybės funkci- 
jos nepaliesta, socialinė teisė nesusiduria ir nėra subordinuota valstybės 
valdžios suverenumui. Tačiau sunku čia būtų pasakyti, kad ši socialinė 
teisė „aprėžia“ arba „teisiškai nukonkuruoja" valstybės valdžios suvere- 
numa, nes ten, kur jo i$ viso nėra, negalima jo ir nukonkuruoti arba aprėžti. 

Valstybei savo funkciją išplėtus į kurią socialinių reikalų sritį, kuri 
iki tol buvo palikta tam tikrų socialinių junginių autonomijai ir jųjų auto- 
nominei teisei, pastaroji teisė netenka savo autonomijos ir yra valstybi- 
nei teisei subordinuojama. Tatai ir yra vienas valstybės valdžios suve- 
renumo pasireiškimų. Tad teisiškai t. vad. vidujinis suverenitetas valsty- 
binėje teritorijoje nėra socialinės teisės aprėžtas ir nėra teisės pliuralizme 
reliatyvinis. Ir šia prasme aš sutikčiau su prof. Jaščenka, kai iis 
sako: 

„Šiandien valstybė yra kiekviena sąjunga, kurios kompetencijos 
apribojimas nepareina nuo ko kito, kaip tiktai nuo visos žmonijos“ (prof. 
A. Jaščenka — „Tarptautinis Teisės Kursas“, I t, 114 pusl.). 

Didysis tarptautinis junginys ir jo tarptautinė teisė, be to taip pat 
įvairūs partikuliariniai tarpvalstybiniai 'junginiai, kuriuose atitinkama“ 
valstybė dalyvauja, kaip iųjų narys, — štai yra vieninteliai tikri teisiniai 
valstybės suvereniteto aprėžimo (jojo teisinio reliatyvumo) veiksniai. 

Tačiau valstybės valdžios suverenumas teritorinėje visuomenėje, 
nebūdamas teisiškai reliatyvus, be abejo yra reliatyvus sociališkai ir po- 
litiškai. Mes tai jau, rodos, užtenkamai esame kitose vietose pabrėžę ir 
išaiškinę. Būdama, kaip antrinis junginys, visuomenės veikiama, valstybė 
faktiškai negali atsipalaiduoti nuo teritorinio socialinio bendravimo rei- 
kalų, kurių sudėtis, linkmė ir evoliucijos linija pareina toli gražu ne nuo 
laisvo valdančiųjų nusistatymo; ji pareina ir nuo praeities, nuo tradicijos, 
nuo geografinės padėties, nuo civilizacijos, nuo daugelio realių veiksnių, 
ir ypač nuo daugybės socialinių procesų bei sąjudžių. Valstybės gi val- 
džia neatsiranda teritorijoje kaip Deus ex machina, bet išauga ir išplau- 

kia iš socialinių visuomenės junginių, yra socialinių jėgų santykiavimo 
nustatoma, o tuo pačiu ir jos veikla bei jos teisinio suverenumo naudoii- 
mas yra sociališkai tikslus, disciplinuotas, aprėžtas. Jis yra valdančiųių 
socialinių junginių arba jy valdančiojo kombinato teisės paveikiamas ir į 
tam tikrą vagą nukreipiamas. Formališkai absoliutinis jis yra materia- 
liškai reaktyvus. Valstybės valdantieji, bent tiek, kiek valstybės funkcija 
aptarnauja suvalstybintus kitų visuomenės veiksnių socialinius tikslus, 
patys nekuria teisės, tiktai pasirenka atitinkamos teisės normas sociali- 
nėje teisėje ir suteikia joms valstybinę konstrukciją ir valstybines garan- 
tijas bei sankcijas (plg. Duguit'o mokslą apie normatyvinę ir konstruk- 
tyvinę teisę su atitinkamais mano korektyvais). 

Tame pasirinkime jie nėra visiškai laisvi, nes jie turi racionalizuoti 
tam tikrą socialinio veikimo sriti, o ne improvizuoti pačius šios srities 
reikalus. Juju suverenumas yra ne poniškas, kaip kad turto nuosavybėje, 
bet sociališkai funkcioninis. Jeigu jie nuo savo funkcijos nukryps ir už- 
gaus pajėgius socialinius veiksnius, tai jie sutiks pasipriešinimą. Tačiau 
teisiškai jie yra laisvi ir juju veikimas yra absoliutinis. Eventualus pasi- 
priešinimas, kuris jųjų laisvei nustato ribas, yra faktinis, sociališkai-mate- 
rialinis, bet ne teisinis. Pasipriešinimo teisės, revoliucijos ar sukilimo tei- 
sės, kaip tokios, nėra. Tai yra ne teisės, bet socialinės jėgos reiškiniai, 
kurie valstybės valdžią aprėžia ir jos suverenumą daro sociališkai (ar 
politiškai), bet ne teisiškai, reliatyviu. 


„L'Etat et son droit constitutionnel“. 


Il partie. Les Institutions constitutionnelles. Tome I. 


La Souveraineté. 


Ce livre ouvrant la deuxième partie du cycle l'Etat et 
son droit constitutionnel“ est consacré au problème de souve- 
raineté. En effet, dans la science du droit constitutionnel, 
C'est une question fort grave est discutable. Or la notion de 
souveraineté a beaucoup d'aspects et touche à toute une série 
des questions dans tous les domaines de la vie sociale maté- 
rielle et formelle, mais nulle part ailleurs elle n’exerce une 
influence aussi considérable que dans la science du droit con- 
stitutionnel. D'ailleurs, elle a suivi une longue évolution fonc- 
tionnelle dans laquelle elle a changé sa construction et sa mis- 
sion sociale. D'autre part, il nous semble que la souveraineté 
n'a pas cessé d'avoir une valeur constructive à ]a théorie méme 
de l'Etat. C'est vrai qu'elle est combattue et attaquée au- 
jourd'hui plus que jamais comme une notion suranné, artifi- 
cielle et indémontrable qui ne corresponde plus à la réalité de 
l'Etat moderne. Certes, la formule classique de la souverai- 
neté a besoin d’être vérifiée, examinée plus profondement et 
en conséquence — reformée; elle ne peut être acceptée qu'avec 
des réserves nėcessaires.. Ce n’est que sous ces réserves 
qu'elle nous paraît soutenable, d'abord par sa fonction dans 
l'évolution de l'Etat moderne, ensuite par sa valeur construc- 
tive permanente. En effet, l'origine de la notion de souverai- 
' neté coincide directement avec le processus historique de la 
formation de l'Etat moderne. Aussi, paraît-il nécessaire de 
tracer quelques étapes de l'évolution de la notion de souverai- 
neté, ne serait-ce que d'une maniére tout à fait générale. La no- 
tion elle-méme n'est donc pas pour nous une thése à priori, 
mais une conséquence nécessaire résultant de l'analyse des 
problémes d'Etat. Pour en définir il nous parait indispen- 
sable d'entrer non seulement dans l'histoire de l'Etat moderne 
mais encore dans diverses autres questions importantes de la 
nature de l'état. 

Avant d'aborder cette analyse qui nous fournira la ma- 
tière indispensable pour définir et concevoir la notion de sou- 
veraineté, il faut, de prime abord, faire voir sinon tous les traits 
généraux, tout au moins ce que l’on entend par ce mot ou terme 
de „souveraineté“. La souveraineté, dans sa notion courante, 
C'est la puissance supréme qui, ne subissant elle-méme aucune 
subordination, est la source unique de toute la fonction socio- 
normative. Nous ne donnons ainsi par cela qu'un aspect bien 
élémentaire, une vue générale, sans nous y attacher ni pour ni 
contre. Pouvons-nous constater cette puissance dans l'Etat, y 
a-t-il un pareil phénomène, accompagne-t-il le phénomène so- 
cial et juridique d l'Etat. 

En effet, dans l'antiquité grecque et romaine la notion de 
Souveraineté au sens moderne n'était pas conne du tout. La 
cité antique affirmait hautement son unité intérieure absorbant 
toutes les fonctions, tous les liens, sinon toutes les aspirations. 
Au sein de cette cité ou polis, qui nous parait aujourd'hui mi- 
nuscule, l'unité s'affirmait envers et contre tous. Les citoyens, 
investis des droits politiques les plus étendus, n'avaient pas 
de droits opposables à l'Etat. C'est à défaut d'une autorité 
opposable à l'omnipotence de l'Etat que la notion moderne de 
souveraineté n'a pu nulle part naître dans la conscience con- 
temporaine. Il en est de méme quant à l'extérieur, car l'Etat 
antique est caratérisé par les tendances de s'étendre jusqu'à 
embrasser le monde entier. La cité antique de Rome en donne 
l'exemple de l'empire universel. Ainsi, l'idée de l'Etat univer- 
sel ou en d'autres termes l'idée de l'Etat embrassant l'huma- 
nité tout entiére, accompagnait toutes les manifestations de 
l'Etat antique. Si cettes tendances se manitestaient en méme 
temps à plusieurs centres culturels, c'est la lutte pour l'univer- 
salisme. Or, la guerre, elle aussi, s'attachait donc à cette idée 
universaliste. Il est clair d'ailleurs que les Romains, ce pe- 
uple né pour gouverner, ayant subjugué toutes les nations 
barbares, abolirent la guerre et imposérent la paix romaine 
En effet, l'Empire romain, c'est la paix romaine, la Pax Ro- 
mana. Du reste la nation de la paix accompagne chaque im- 
perialisme naissant. En résumé, si l'on peut trouver quelques 
traces de la souveraineté dans l'antiquité, c'est justement dans 
les relations qui s'établissaient entre les cités autarchiques de 

la Grèce antique. En général, le problème a échappé aux 
écrivains contemporains. 


Aprés la chute de l'Empire romain au V“ siècle, l'ancienne 
humanité occidentale, fixée et cimentée à une unité civilisée, 
fut décomposée et morcelėc en diverses parties. Dans la ruine 
de l'Empire romain et dans le chaos social, peu à peu la nou- 
velle société commençait à s'organiser. La période de la dé- 
sagrégation la plus compléte et le processus de la formation 
d'une société nouvelle était longue et pénible. La seule force 
unissant cette humanité était l'Eglise avec son sacerdoce uni- 
versaliste. En effet, le principe de l'unité de la chrétienté do- 
minait tout le Moyen Age. L'unité, affirmée par l'Eglise, était 
en fait réelle et porfonde, constituant le véritable, ciment de la 
vaste société chrétienne. D'ailleurs, c'est aussi le droit romain 
qui agit sur les consciences juridiques contemporaines. Le 
droit et les lois précédentes qui ne furent pas formellement 
abrogées perdirent une grande partie de leur vigeur par l'in- 
troductions des coutumes et du droit barbare. A cette époque 
d'anarchie sociale, le droit ne fut pas teritorial, comme l'est 
dans l'Etat, mais personnel. C'est là en affet le signe la plus 
remarquable de l'anarchie du Moyen Age. D'ailleurs, en réa- 
lité, ce phénomène du personalisme du droit se manifeste aussi 
dans la société ayant des rapports stables et fixes sous la 
forme supérieure de l'Etat. Par conséquent l'Etat ne peut pas 
monopoliser toutes les manifestations de la vie sociale. Il y 
a et il y aura toujours au moins un droit normatif appartenant à 
des organisations sociales partielles. 


Cepandant, il faut, tout d'abord, signaler deux faits im- 
portants qui, dans ce systéme du personnalisme de droit au 
siécle anarchique, poussaient l'évolution sociale vers le droit 
étatique dominant. Premiérement, c'est le droit écrit ou sta- 
tutaire qui est le premier pas vers la législation étatique. Cela 
se manifestait par la codification des coutumes, d'abord, pour 
les préciser, ensuite pour réformes l'ancien droit romain. C'est 
ainsi que furent de bonne heure les diverses „Leges Barbaro- 
rum“, „Leges Romanorum“, mais ce ne fut nullement une véri- 
table législation. D'autre part, ce sont des actes de gouver- 
nement, des formules pour la pratique, des décrets de rois. 

Le deuxième fait de cette évolution juridique, c'est l'effa- 
cement du personnalisme de droit et la tendence de substituer 
les coutumes locale à celles de races. C'est surtout des dispo- 
sitions du droit romain qui s'introduisaient dans les rapports 
juridiques barbares. Cepandant, il serait peut-être supperfi- 
ciel de donner à ces mouvements tant d'importane dans la 
formation historique de l'Etat, car il y eut d’autres actions 
empéchant cet oeuvre consructif. 


Dès lors, outre le droit civil romain, les notions du droit 
public romain, surtout l'idée de l'Empire universel, ne s'étaient 
point effacées dans les consciences et dans l'idéologie sociale 
médiévale. La tradition de l'Empire romain et de la paix du- 
rable, à cette. époque, animait tous les esprits et s'accordait 
bien avec l'idée de l'unité de la chrétienté médievale. Un sé- 
rieux exemple constituant une concréte et vivante expression 
de cette tradition romaine fut le Saint-Empire romain germa- 
nique crée par Charlemagne. Saint-Empire romain germani- 
que n'était et ne devait étre qu'un acte qui rationalisa l'orga- 
nisation universelle de la chrétienté en lui donnant une con- 
struction définitive et légale. On a reconstitué pour ainsi dire 
l'Empire romain. Cet Empire fut donc institué pour le bien de 
la chrétienté, pour la défense de l'Eglise, comme réalisation de 
l'ordre prescrit par Dieu. L'universalisme s'affirmait ici com- 
me principe vivant et concret, car il posait les fondements d'une 
différenciation nouvelle embrassant par définition l'humanité 
tout entiére. On est membre de la Cité de Dieu immédiate- 
ment par la participation à la foi véritable. En réalité, cet Em- 
pire élaboré par Charlemagne ne fut qu'une fiction, une syn- 
thése de toutes les idées sociales médiévales, encore toujours 
puissantes et attestées, avec une certaine vigueur psychologi- 
que. S'étendant parfois jusqu'aux vastes périphéries, il n'a 
jamais été universel, réconnu par tous. 

Dés lors, il en résultait le probléme d'une hiérarchie des 
deux pouvoirs, savoir du pouvoir spirituel et du pouvoir tem- 
porel. Aussi est-ce l'Eglise qui tentait de monopoliser l'uni- 
versalisme et entrait en lutte nécessaire avec le pouvoir tem- 
porel de l'Empire. Dans la légende de deux épées se reflète 
bien toute la dispute entre l'Eglise et l'Empire au sujet d'une 

hiérarchie de ces pouvoirs. Les deux pouvoirs viennent de Dieu 
bien entendu, mais lequel est supérieur? Selon l'Eglise, la puis- 
sance temporelle vient de Dieu non directement, mais par lin- 
termédiare de l'Eglise. L'opinion opposée, c'est celle de l'Em- 
pire qui défendait son indépendance et, tout au plus, le prin- 
cipe de parité, en considérant que l'épée temporelle lui 
avait été donnée directement par Dieu, sans aucun intermé- 
diaire de l'Eglise. Les prétentions de l'Eglise et l'interpréta- 
tion de la légende de deux épées furent donc exprimées par 
la cérémonie du sacre, comme le signe extérieur par lequel la 
divinité conférait à la personne royale la puissance comman- 
dante. 

Ainsi, prétendant à l'hégémonie et appuyant l'Empire uni- 
versaliste, l'Eglise fut l'obstacle à l'Etat particulier. D'ailleurs, 
l'Eglise elle-même avait participé directement à l'anarchie so- 
ciale intérieure et ses institutions étaient devenues autant de 
centres d'administration et de direction dans la société tem- 
porelle. Mais, à mesure que la concentration se faisait autour 
d'une communauté plus concrète, tendant à dominer la diffé- 
renciation functionnelle, le champs de la lutte se trouvait 
transféré autour de cette nouvelle société. 


C'est incontestablement les rois francais et les rois an- 
glais qui précédérent la lutte inévitable pour la formation de 
l'Etat moderne, pour l'indépendance et l'autonomie des nou- 
velles communautés nationales et celui de leur structure in- 
terne. L'Etat naissant devait mener la lutte inévitable contre 
trois ennemies: l'Empire, l'Eglise et l'anarchie sociale inté- 
rieure. L'ordre social regnant en France et dans une partie 
de l'Europe jusqu'à la fin du Moyen Age était la féodalité. Une 
hiérarchie s'établissait non par la subordination, le comman- 
dement et la sujétion, mais par du contrat, par le principe es- 
sentiellement anarchique. Sous le régime féodal, la puissance 
publique découlait de la propriété, en sorte que le détenteur 
d'un fief était investi, dans l'étendue de son fief, de droits po- 
litiques parmi lesquels il faut citer ceux de faire la guerre, de ren- 
dre la justice etc. Ce qui charactérise cette période, c'est juste- 
ment l'absence ou la faiblesse de l'action coordonnatrice d'un 
gouvernement central pour s'opposer à la prépondérance des 

états féodaux et des autonomies citadines. Mais les rois portaient 
progressivement les coups à la féodalité en tant que puissance 
politique par l'accumulation de ces mêmes droits féodaux ainsi 
que par les notions juridiques favorables à la centralisation ad- 
ministrative. Les études de droit romain fournissaient aux 
légistes des arguments juridiques pour la reconstitution des 
pouvoirs du roi. Les légistes, désireux d'assurer l'unité so- 
ciale particuliére, voulaient placer si haut le principe de l'au- 
torité dont le roi était investi, que personne ne puisse le dis- 
cuter. 


Enfin, Jean Bodin, dans ses „Six livres de la République“ 
donna à l'Etat particulariste qui s'était constitué dans tous les 
éléments juridiques des bases juridiques sérieuses en précisant 
toute la victoire emportée par les rois sur tous les fronts hos- 
tiles. La notion bodinienne de la souveraineté est en consé- 
quence le resultat d'une évolution sociale vers l'unité concréte. 
Elle signifie, d'abord, quant à l'extérieur, l'indépendance claire 
et précise de l'Etat particulier envers toute autre communauté 
équivalente ou systéme universaliste, ensuite, quant à l'inté- 
rieur, la subordination de tous à un pouvoir supréme; c'est 
justement ce que l'on désigne ordinairement sous le nom de 
souveraineté extérieure et de souveraineté intérieure. C’est 
moins les notions juridiques de l'Empire romain que le méme 
féodalisme vaincue qui fournit la matière pour la définition de 
la souveraineté. Le souverain, suzerain, souveraineté, suze- 
raineté, c'est la notion tout à fait feodale: un maitre féodal 
dont le pouvoir dans un territoire déterminé, n'est subordonné 
à aucun autre. Or la notion de la souveraineté renferme: 
1° le peuple unitaire territorial directement subordonné au pou- 
voir central; 2? le pouvoir absolu, illimité, autonome; 3? le 
caractére territorial de cette construction sociale, s'il n'est pas 
eprimé en termes, il en est implicite. 


D'aprés la formule développée et rationalisée par les épi- 


gones de l'idée bodinienne, la souveraineté est un droit sub- ` 


jectif du monarque à ce pouvoir absolu de l'Etat. Ainsi la 
théorie des légistes devait aboutir au despotisme monarchique. 
Dès lors, l'Etat prenait le caractère d'interprise privée en de- 
venant non pas une unité sociale publique, mais une expression 

personnelle de la volonté du prince. Investis directement par 
Dieu, les rois eux aussi revendiquaient solennellement le bé- 
néfice de cette conception et se considéraient connue des vé- 
ritables propriétaires de l'Etat et de sa puissance. Le seul frein 
au despotisme royal put étre le titre divin, la religion, les lois 
de Dieu, l'influence de l'Eglise. Les théologiciens admettaient 
bien que le pouvoir de commander vient de Dieu, mais ce 
n'était qu'une source lointaine de la souveraineté, car sa source 
directe était dans le peuple. D'aprés la conception providen- 
tielle, la royauté prenait le caractère d'une véritable magistra- 
ture, d'un service social. On admettait un réfus d'obéissance, 
un jugement du peuple, une responsabilité devant l'Eglise. 

A classifier les monarchies en absolues et despotiques, il 
iaut tout de méme avoir égard non pas à ce qu'une soit gou- 
vernée par les lois, l'autre par les actes particuliers, mais au 
caractére subjectif de gouvernants, car par le critérium de 
méthode on distingue moins l'absolutisme du despotisme que 
l'Etat du droit de l'Etat du police, tandis qua le caractere sub- 
jectif pris par les gouvernements dégénére la nature sociale de 
l'Etat. Ainsi le despotism peut se manifester non seulement 
dans la monarchie, mais aussi dans tous les gouvernements qui 
prennent le caractère du droit subjectif au pouvoir de l'Etat. 


II fallait donc donner à l'Etat devenu souverain des nou- 
velles bases juridiques, plus solides et scientifiques, rammer 
l'Etat à sa fonction sociale, l'affranchir de toute dépendance 
surnaturelle inexplicable, rémedier aux maux de la monarchie, 
et pousser l'évolution sociale encore inachevée, ce qui va abou- 
tir par une réaction directe à l'individualisme total et extréme. 
Telle fut la fonction sociale de la science du droit de la nature 
et des gens au XVII—XVIII-e siècle. C'est à cette science 
qu'on doit une grande partie des principes proclamés par la 
Révolution francaise. 


Cépendant, la science prédemocratique n'a rien changé à 
la notion de la souveraineté. Tout de méme la notion de sou- 
veraineté exprimant le triomphe du principe d'Etat contre 
l'anarchie féodale était donc conçue comme un droit subjectif 


au pouvoir absolu et même à l'Etat. 
Mais dès lors, le titulaire de ce droit subjectif, le roi, fut 

remplacé par le peuple, investi de ce droit non pas par limmix- 
tion directe de la Divinité, mais par d'autres titres plus objec- 
tifs et scientifiques. Le principe de la souveraineté nationale 
n'était pas en fait nouveau. II fut affirmé bien avant par les 
théologiciens catholiques du Moyen Age et repris par les pro- 
testants monarchomaques surtout en France. Mais le con- 
struction de la souveraineté nationale a recu à cette époque 
une explication et une rationalisation particuliérement indivi- 
dualiste qu'elie n'a pas eu auparavant. A l'exclusion de titre 
divin, on a trouvé pour fonder la communauté deux autres: 
la nature et le contrat. Par le premier, on affirme d'abord la 
souveraineté originaire de chaque individus, par le dernier, on 
déduit la souveraineté secondaire de la Nation ou Peuple. Ad- 
mettant que chacun est souverain naturel, la science prédemo- 
cratique ne pouvait donc fonder le souveraineté du peuple qu'en 
vertu du contrat intervenu entre hommes libres dans l'état de 
nature. 


I] est à noter que Hobbes qui, partant du principe indivi- 
dualiste, admet qu'en vertu du contrat intervenu entre les in- 
dividus souverains, le prince exerce toute la puissance qu'ils 
ont abdiquée en sa faveur, — aboutissait au despotisme du 
prince. Mais cette conception ne fut pas acceptée par les 
rois qui préférent toujours le titre de la volonté divin plus süre 
que la volonté humaine. 


Tout de même la doctrine de Rousseau dont l'action sur 
les hommes de la Révolution française fut considérable, aboutis- 
sait au despotisme de la majorité. Par conséquence Rousseau 
Substituait le despotisme de la majorité à celui du monarque. 
ll faut signaler, certes, d'une part, qu'à maintes reprises la 
construction absolutiste ainsi que d'autres conséquences tirées 
de sa doctrine sont fort discutables et niées par les interprétes 
qui commentent les oeuvres et la vie de Rousseau. Mais, quoi 
qu'il en soit, sa doctrine de Volonté Générale, transportée sur 
le terrain des faits par les jacobins, aboutissait, d'autre part, 
à la tyranie. 

Il'en est autrement chez Locke qui enseigne qu'en entrant 
dans la société les hommes n'ont abdiqué au profit de la com- 
munauté que la somme de libertés nécessaire au bien commun; 

ils ont conservé les autres, plus précieux, et l'Etat est obligé 
de les respecter, parce qu'ils lui sont antérieurs et supérieurs. 
II prévoit donc une opposition possible, un droit à la révolu- 
tion. En effet, c'est Locke qui a degagé l’idée et l'expression 
de droits de l'homme, mais non pas Rousseau. 

Ainsi, comme la théorie des legistes et surtout de leurs 
épigones aboutit à l'absolutisme du prince de méme la science 
prédemocratique da la Volonté Générale devait aboutir à l'ab- 
solutisme despotique de la majorité. 

Le premier pas pour éviter le germe du despotisme, c'est 
la construction représentative de la souveraineté nationale. 
Cette conception, devenue classique, fut élaborée par les hom- 
mes de la Révolution francaise. On part de méme du principe 
de la souveraineté nationale. Or ici le titulaire de ce droit 
n'est plus la somme des individus éphéméres qui la composent, 
mais la masse permanente d'hommes, englobant dans un ter- 
ritoire donné toutes les générations précédentes, actuelles et 
futures. C'est la Nation, fait historique. Abstraction faite du 
contrat intervenu, la nation s'est formée par une lente évolu- 
tion, comme fait historique résultant de diverses causes. La 
conséquence est que dans cette doctrine, c'est la personne col- 
lective abstraite qui posséde la souveraineté, mais non pas les 
citoyen pris individuellement. 


Or, étant incapable d'agir par lui-même, le souverain, ain- 
si conçu, doit avoir des représentants pour remplir ses fonc- 
tions. Donc, les représentants ne sont pas des maîtres, mais 
des manifestants de la volonté du maitre invisible, par consé- 
quence leur action est restreinte et fonctionnelle. Le premier 
représentant, tout naturel et originaire, par lequel se manifeste 
la nation souveraine, évidemment c'est la génération vivante. 
Mais, si dans cette doctrine de la souveraineté nationale, le 
souverain est en effet distinct de la génération vivante ou d'un 
groupe du citoyen, il est possible par conséquence d'admettre 
d'une maniére plus ou moins étendue toute la série des repré- 
sentants les plus aptes à exprimer la volonté du souverain, car 
les représentants pris individuellement n'ont aucun droit propre. 

Voici le schéme en bref: 1? le souverain, incapable d'agir 
par lui-méme, par conséquent impuissant en pratique, c'est la 

nation; 2° la génération vivante, représentant naturel, la somme 
des individus, ayant toute la force souveraine; 3° le corps des 
citoyens, l'élite de la génération vivante, composée d'une ma- 
nière général selon les qualités plus ou moins étendues; 
4? L'Assemblée constituante dont les membres sont élus par le 
corps des citoyens pour faire l'acte constituant, Constitution. 
II est nécessaire encore d'ajouter à ce schéme la majorité, sur- 
tout en ce qui concerne le corps des ciitoyens et l'Assemblée con- 
stituante, car le corps des citoyens opère par la majorité de 
ses membres. 

Pour que le corps des citoyens naisse — ce n'est pas un 
fait biologique mais socialement fixé — il faut nécessairement 
qu'un acte determinát les conditions et les personnes présu- 
mées capables à exprimer la volonté de la nation. Qui en fera, 
peu importe, car la force de fait, ne pouvant rien décider défi- 
nitivement, n'est pas souveraine du tout. 

Les principes de la democratie classique sont ainsi trois: 
1° Je pouvoir constituant; 2° la Constitution écrite; 3° la sé- 
paration fonctionnelle des pouvoirs constitués. En effet, c'est 
le pouvoir constitué, qui est seul permanent. C'est en vertu 
de la Constitution qu'il manifeste la volonté du souverain. 
Mais que serait la Constitution sans garanties. Elle a donc 
besoin de mythes, de culte, de croyance à la perfectibilité de 
cette construction. Enfin, c'est la séparation des pouvoirs qui 
doit soutenir la Constitution et remédier aux dangers de dic- 
tature. 


Nous avons tracé en bref quelques étapes de l’évolution 
constitutionnelle, ne füt-ce que d'une maniére trés générale 
Nous nous occupons encore de la souveraineté, quand nous ar- 
riverons aux formes et régimes d'Etat et à la question de la 
légalité d'actes accomplis par le gouvernement. 


La souveraineté, soit monarchique, soit democratique, 
nous l'avons vu, est concue comme un droit subjectif. Ainsi 
comprise, cette conception n'est pas acceptable. En effet, si 
l'Etat est une personne juridique, comme nous l'avons admis 
ailleurs, il ne peut étre tenu pour un objet; car, avoir le droit à 
l'Etat, c'est supposer qu'il est l'objet, par conséquant, c'est ab- 
surde. On nous dira donc que cette personnalité juridique de 

l'Etat n'est qu'une simple fiction admise pour faire la construc- 
tion juridique de l'Etat. Mais, quoi qu'il en soit, il en est de 
méme quant on nie la personalité juridique de l'Etat par cela 
seul que l'Etat est une collectivité sociale, une fonction sociale 
de certains buts collectifs humains. Or le droit subjectif im- 
. plique nécessairement un objet et suppose un rapport juridique 
entre deux ou plusieurs personnes à un objet quelconque. 


A ce point de vue, il faut distinguer la souveraineté intė- 
rieure et la souveraineté extérieure. En effet, la souveraineté 
extérieure, ou l'indépendance de l'Etat et de son gouverne- 
ment envers tous les autres Etats ou les collectivités sociales 
extérieures, peut être conçue comme le droit subjectif de l'Etat 
dans ses repports avec les autres Etats. C'est le droit de 
l'Etat à une certaine situation, à être juridiquement considé- 
rés de telle manière. La souveraineté extérieure exprime ainsi . 
„Status egalitatis“ de l'Etat. 


Cela n'implique nulle part que l'Etat soit indépendant de 
la communauté internationale et de son droit. A l'inverse, dans 
la communauté internationale l'Etat est subordonné au droit 
international par cela méme qu'il fait partie de la collectivité 
interétatique. 

Quant à la souveraineté intérieure, elle n'est aucun droit 
subjectif; c'est une qualité, un caractére. Dans le domaine de 
sa fonction sociale le pouvoir souverain de l'Etat est la source 
unique de l'ordre du droit. Si nous disons que le gouverne- 
ment fixe lui-même les buts de l'Etat et si cela nous désignons 
sous le nom de souveraineté du pouvoir, ce n'est pas à dire, du 
reste, qu'en réalité, le gouvernement les fixe à sa discrétion, 
tout à fait librement et arbitrairement. Il est d'évidence que 
le droit n'est pas une oeuvre monopolisée par l'Etat, c'est-à-dire, 
imposé par les gouvernants tout souverainement. C'est Du- 
guit qui a bien montré que le droit est un produit de l'évolu- 
tion humaine, un phénomène social. D'ailleurs, on ne peut pas.“ 
affirmer, comme le fait Duguit, qu'il existe une régle de droit, 
un droit objectif, qui réside dans les consciences de tous les 
membres, des gouvernants et des gouvernés. Mais, si la so- 
ciété est différenciée en divers groupements sociaux, il est clair 
que le droit social en est différencié. Cela n'implique pas que 

les rėgles d'un groupement soient toujours opposčes A celles 
d'un autre. Entre ces groupes il y a parfois une solidarité qui 
les unit aussi bien qu'une hostilité qui les sépare. 

Mais, chacune des cettes collectivités sociales daus sa fonc- 
tion sociale ne peut avoir qu'un seul systéme des régles de 
droit. II en est ainsi quant à l'Etat, comme à tout groupement 
social. Si, dans l'Etat, les gouvernants ne font pas les droit 
de leur propre autorité, mais en formulent et mettent en oeuvre 
le droit tiré des consciences humaines, il est d'évidence d'ail- 
leurs qu'ils n'en peuvent pas toucher à tout droit appartenant à 
des divers groupements socials primaires et antérieures à l'or- 
ganisation étatique, parce qu'il y aurait des contradictions in- 
compatibles avec la fonction et la nature du droit. 

Dans l'impossibilité de registrer tout droit émanant de la 
société différenciée, les gouvernants ont donc le choix d'un 
droit à étatiser. Les gouvernants eux-mémes viennent de la 
Société, de puissants groupes sociaux, par conséquence, leur 
droit étatisé sera donc celui de plus fortes colectivités sociales 
qui à ce moment précis disposent de l'Etat. Plus la société est 
complexe, plus cete oeuvre constructive des gouvernant est 
ditficile. 

Au point de vue interne, la souveraineté est juridique, mais 
non pas sociale. C'est le gouvernement lui-méme, comme 
puissance, comme pouvoir, qui est seul souverain, mais jamais 
les gouvernants et les fonctionnaires comme personnes, ni les 
organes de gouvernement comme catégories juridiques de la 
compétence fonctionnelle. 


Comme le droit des collectivités sociales ne peut étre dé- 
duit du droit d'Etat, de méme le droit d'Etat ne peut étre dé- 
duit du droit international. Certes, la différence, si grande 
encore, est que, d'une part, la communauté internationale n'a 
jusqu'à présent qu'une faible organisation, tandis que l'Etat 
est fortement ordonné. C’est pour cela que la suprématie du 
droit étatique sur le droit social est beaucoup plus manifeste 
et effective que celle du droit internationel sur le droit éta- 
tique. Dès lors, la relativité de la souveraineté extérieure est 
ainsi juridique, alors que celle de. la souveraineté intérieure 
n'est pas juridique, mais matérielle. 

